IVAN MERZ 

SABRANA DJELA 

SVEZAK VI. 



IVAN MERZ 


SABRANA DJELA 

SVEZAK VI. 


Urednik: 
Božidar Nagy, SJ 



IVAN MERZ 


RUKOPISI 


Orlovstvo 
Katolička akcija 
Razni spisi 


Postulatura za kanonizaciju bi. Ivana Merza 
Filozofski fakultet Družbe Isusove 
Glas koncila 


Zagreb, 2015. 



IVAN MERZ 

SABRANA DJELA - SVEZAK VI. - RUKOPISI 
Orlovstvo - Katolička akcija - Razni spisi 


Tekstove Ivana Merza priredio i uredio: 

Božidar Nagv, SJ 

Izdavači: 

POSTULATURA ZA KANONIZACIJU BL. IVANA MERZA 
Zagreb, Jordanovac 110 - www.ivanmerz.hr - e-mail: postulatura@ivanmerz, 

FILOZOFSKI FAKULTET DRUŽBE ISUSOVE 
Zagreb, Jordanovac 110 - www.ffdi.hr - e-mail: dekan@ffdi.hr 

GLAS KONCILA 

Zagreb, Kaptol 8 -www.glas-koncila.hr- e-mail: web-izlog@glas-koncila.hr 

Nakladnik: 

Postulatura za kanonizaciju bi. Ivana Merza 
Zagreb, Jordanovac 110, pp.169 

Za nakladnika: 

Božidar Nagy, SJ 

Lektura: 

Anđa Jakovljević, prof. 

Dana Vuković, prof. 


Tisak: 

Ekološki Glasnik - Donja Lomnica 

CIP zapis je dostupan u računalnome katalogu 
Nacionalne i sveučilišne knjižnice u Zagrebu 
pod brojem 000917779. 

ISBN 978-953-7562-06-9 

Knjiga je objavljena uz financijsku potporu 
Ministarstva kulture Republike Hrvatske. 



SADRŽAJ 

Predgovor Šestom svesku Sabranih djela. 1 

Prvi dio 

ORLOVSTVO 

Sadržaj Prvoga dijela.7 

Uvod u rukopise o Orlovstvu.9 

Veći spisi 

KAT. AKCIJA I HRV KAT. ORLOVSTVO.15 

KODEKS HRVATSKOGA ORLOVSTVA.79 

DAN KATOLIČKE OMLADINE. 125 

GLAZBA I KATOLICIZAM.141 

POSLOVNIK GLAZB. ODSJEKA U ORLU.165 

DAROVI SVETOGA NIKOLE - IGROKAZ.175 

Manji spisi 

Iz povijesti Orlovstva u Hrvatskoj .201 

Katolički studentski pokret kod južnih Slavena.201 

Omladinski savez i orlovski pokret.208 

Duhovni i organizacijski profil Orlovstva .213 

Nacrt priručnika za Orlovsku organizaciju.213 

Predavanje o Orlovstvu.215 

Prilozi za duhovnost Orlovstva .218 

Hrvatskoj omladini o Hrvatskom kraljevstvu.218 

Hrvati i sveta Rimska Crkva.222 

Franjevački duh.227 

Službe u Orlovstvu .241 

Svećenici u organizaciji.241 

Prednjak Orlu.243 


V 

























Teme s područja morala .248 

Vlast i poslušnost.248 

Orlovstvo stvara kršćanske ćudoredne običaje.258 

Smjernice HOS-a i SHO-a za ćudoredne običaje.261 

Kršćanski društveni poredak - Brak i obitelj.269 

Sadašnja dekadenca i suvremene zablude.272 

Narodno kolo.284 

Drugi dio 

KATOLIČKA AKCIJA 

Sadržaj Drugoga dijela.289 

Uvod u rukopise Katoličke akcije.290 

Veći spis 

KATOLIČKA AKCIJA I KATOLIČKI POKRET.291 

Manji spisi 

Katolička akcija - obilježje, definicija, cilj i sredstva.325 

Katolička akcija - i njezino provođenje u Hrvatskoj.330 

Teze o Katoličkoj akciji.335 

Katolička akcija i sociologija.339 

Centrale i biskupijska okružja prema 

središnjici Katoličke akcije.343 

Žensko pravo glasa.348 

Krist Kralj društva.353 


VI 




















Treći dio 

RAZNI SPISI 

Sadržaj Trećega dijela.357 

Uvod u Razne spise.358 

Veći spisi 

ŠKOLSKE ZADAĆE 1912./1913.360 

KATOLICIZAM I NACIONALIZAM.373 

NEISTINE O LURDU - SUD O EMILU ZOLI.411 

Manji spisi 

Nacrti predavanja .459 

Naš unutarnji život.459 

Pojam i potreba vjere.465 

Bezgrešno začeće - 8. XII.468 

Djevičanstvo.475 

Sv. Bruno i kartuzijanci.479 

Sv. Dominik.482 

Inkvizicija.484 

Razno .487 

Kristov stijeg.487 

Objavljeni spisi .492 

Dopisi - Bečki studenti nakon rata traže Istinu .492 

Testament .494 

POGOVOR.495 

KAZALO IMENA.497 

ABECEDNO KAZALO SVIH ŠEST SVEZAKA.504 

PREDMETNO KAZALO SVIH ŠEST SVEZAKA.510 

KRATKA BIOGRAFIJA IVANA MERZA.518 


VII 



























PAPA IVAN PAVAO II. PROGLASIO JE IVANA MERZA 
BLAŽENIKOM KATOLIČKE CRKVE 
U BANJOJ LUCI, 22. LIPNJA 2003. 


U svome govoru na misi beatifikacije Papa je među ostalim rekao: 

»Kristovo svjetlo blista u jednome od sinova ove Banjolučke 
biskupije: u Ivanu Merzu, koji će za vrijeme ovoga slavlja biti 
proglašen blaženim. Bio je vjernik svjetovnjak uzoran i hrabar, 
čovjek kulture i osjetljiv za bogoslužje, uronjen u nadnaravno i 
djelatno zauzet u širenju Kraljevstva Božjega. Njega vam želim dati 
kao svjedoka Kristova i zaštitnika, ali istodobno i suputnika na 
putu u vašoj povijesti, u ponovnoj izgradnji onoga što je srušilo 
nasilje, u pomirbi među pojedincima i obiteljima, u promaknuću 
istinske društvene obnove u pravdi i miru. On će od danas biti 
uzor mladeži, primjer vjernicima svjetovnjacima.« 

»Ime Ivana Merza za čitav jedan naraštaj mladih katolika 
značilo je program života i djelovanja. Ono to mora biti i danas 1 .« 

PREDGOVOR 

Šestom svesku Sabranih djela Ivana Merza 

U ovome šestom svesku Sabranih djela donosimo neobjavljene 
rukopise Ivana Merza koji su sačuvani u njegovu Arhivu. Jedan dio tih 
tekstova pisan je rukopisno, a drugi dio pisaćim strojem. Tekstovi 
koje donosimo u ovom svesku više su ili manje dorađeni i bili su 
namijenjeni za javnost bilo kao veća djela i radovi, potom članci ili 
kao nacrti predavanja za usmeno izlaganje. Međutim, u Arhivu Ivana 
Merza ima još mnogo drugoga materijala koji nije u potpunosti njegov 
i za sada nije relevantan za objavljivanje: to su njegove bilježnice s 
predavanja od studija, priručni francuski tekstovi za izradu disertacije, 
razne bilješke vezane uz njegov rad u katoličkim organizacijama, 
primljeni dopisi od drugih, izresci iz novina, kraći ili duži prijevodi 
papinih govora, opsežna korespondencija itd. Važnije spise i 
dokumente Merz je sam svrstao po temama i složio u 56 fascikala. 

Podjela rukopisa po sadržaju 

Merzove rukopise koji se objavljuju u ovome šestom svesku nije 
bilo moguće donijeti kronološki jer većina nema datuma. Međutim, 
prema sadržaju lako se zaključuje da su tekstovi nastajali između 
1922. i 1928. g. kada je Merz živio i djelovao u Zagrebu. Stoga smo 
ove rukopise podijelili u tri velike skupine po sadržaju i temama koje 
su u njima obrađene: Orlovstvo, Katolička akcija i Razni spisi. 
Rukopisi se razlikuju po dužini teksta pa smo svaku od ove tri skupine 
podijelili na dva dijela: u prvom dijelu donosimo velike rukopise, već 
dobro dorađene, a u drugom dijelu manje rukopise. Ispred svakoga 
pojedinog teksta uredništvo Sabranih djela dodalo je mali uvod - 
napomenu, opis tzv. Sitz im Leben-a za bolje razumijevanje samoga 
teksta, vremena njegova nastanka, namjene za koju je bio napisan te 
popratnih okolnosti u kojima je nastao. 

Prva skupina rukopisa odnosi se na Orlovsku organizaciju kojoj je 
Merz u Hrvatskoj bio suutemeljitelj i stajao joj je na čelu kao idejni 
vođa, a unutar nje u organizacijskom smislu formalno je vršio službu 
tajnika. Iz tih tekstova dobiva se još potpunija slika o pravoj 
fizionomiji Orlovstva pod vjerskim i moralnim vidom. Ističu se 
posebno dva njegova velika djela koja su stavljena odmah na početak 
ove prve skupine, a u kojima je opširno dokumentiran idejni te 

duhovni i organizacijski profil organizacije: Katolička akcija i 
Hrvatski orlovski savez te Kodeks Hrvatskoga orlovstva. Imamo i dva 
zanimljiva teksta o glazbi u Orlovstvu. 

Među manjim tekstovima slijede dva teksta iz povijesti 
Orlovstva, opis dviju služba unutar društava (duhovnik, prednjak) te 
tekstovi o moralu i promicanju ćudorednih običaja i vrijednosti u 
organizaciji i općenito u javnosti. Na kraju se donosi jedan igrokaz, 
Darovi sv. Nikole, jedini dramski tekst što ga je Merz napisao u 
svome književnom stvaralaštvu namijenjen za priredbe Orlovske 
organizacije. 

Druga velika skupina radova odnosi se na Katoličku akciju kojoj je 
Merz bio pionir u Hrvatskoj. Njezine je ideje unio u Orlovstvo i za 
njezinu se provedbu unutar Crkve u Hrvata zauzimao s velikim trudom i 
naporom. Uz brojne tekstove koje je Merz tiskom objavio o Katoličkoj 
akciji (vidi prvi svezak Sabranih djela) ovi njegovi rukopisi upotpunjuju 
sliku o tomu velikom katoličkom gibanju koje je pokrenuo papa Pio XI. 
1922. g. 

Treću skupinu ovoga šestog sveska čine razni spisi koji se odnose 
na ostala područja gdje je Merz bio idejno i djelatno nazočan. Među 
njima se ističe posebno jedna skupina tekstova koje smo stavili na 
početak ovoga trećeg dijela: radi se, naime, o njegovoj školskoj 
zadaćnici iz 7. razreda (danas 3. razreda) gimnazije za šk. god. 
1912./13. Ne računa-jući nekoliko razglednica i pisamaca koja je 
pisao roditeljima kao dječak, ova njegova zadaćnica sa sedam školskih 
zadaća jest najstariji, odnosno prvi veliki tekst što nam je od Merza 
sačuvan od početka njegova spisateljskoga rada. (Kada bi se njegova 
Sabrana djela izdavala kronološkim slijedom, ti bi tekstovi trebali biti 
u prvom svesku na prvom mjestu!) Ove je zadaće Merz pisao još prije 
nego što je počeo voditi svoj Dnevnik (27. veljače 1914.). Zadaće su 
bile dio nastavnoga programa bez religiozne konotacije, ali su veoma 
zanimljiv dokument o širini intelektualnih i kulturnih horizonata koje 
je mladi Merz sa svojih šesnaest godina već posjedovao. Slijedi potom 
u ovoj podskupini većih djela Merzov rad Katolicizam i nacionalizam. 
Posebno se, međutim, ističe njegova velika studija o Lurdu u kojoj 
Merz pobija neistine koje je Zola iznio u istoimenom romanu. 

Svi ostali tekstovi u ovoj trećoj skupini jesu spisi izrazito 
religioznoga karaktera nastali u raznim prigodama i namijenjeni za 
razne svrhe. Na kraju donosimo još nekoliko pronađenih članaka 

nakon objavljivanja petoga sveska, a koje je Merz tiskom objavio za 
života; pripadali bi inače u prva dva sveska koja donose njegove 
objavljene radove. 

Kada je riječ o neobjavljenim rukopisima Ivana Merza koji se 
čuvaju u njegovu Arhivu, moramo spomenuti još jednu kategoriju 
njegovih spisa: to su prijevodi sa stranih jezika. Preveo je nekoliko 
papinskih enciklika, djelo Jacquesa Maritaina Skolastika i umjetnost, 
Križni put od Paula Claudela i druge manje tekstove. 

Jezično i tehničko uređenje tekstova i kazala 

Sve rukopise koje nam je Merz ostavio, premda je večinu njih 
želio objaviti, ipak nije dospio prirediti za tisak u jezičnom i 
tehničkom smislu. Neki su od njih dotjeraniji, sređeniji, a drugi su 
samo skice ili nacrti, pogotovo kada je riječ o predavanjima koja je 
držao po društvima. Budući da je od vremena kada je Merz pisao ove 
tekstove proteklo gotovo jedno stoljeće, njegove rukopisne tekstove 
koje sada objavljujemo trebalo je ipak uskladiti s današnjim 
standardom hrvatskoga književnog jezika i važećim pravopisom, a da 
se ništa nije utjecalo na njegovu izvornu misao. Jedinu iznimku učinili 
smo kod nekih pravopisnih pravila za velika slova. Uglavnom smo 
poštivali njegov način upotrebe pisanja velikih slova pojedinih riječi. 
To se odnosi u prvom redu na Orlovstvo i ostale jezične varijante iste 
organizacije. Veliko slovo ostavili smo u ovim riječima: Orlovstvo, 
Orlovska organizacija, Orao, Orlića, Hrvatski orlovski savez, dok su 
izričaj „orlovski pokret" ili „orlovsko društvo" (misli se na 
pojedinačna društva u mjestima po provinciji) pisani malim slovom. 
Osim toga, riječi vjerskih i crkvenih pojmova i naziva Merz je iz 
poštovanja često pisao velikim slovom, a one bi se po današnjem 
pravopisu trebale pisati malim slovom. Mi smo ih uglavnom ostavili 
onako kako ih je on pisao. Evo samo nekih: Milost, Objava, Liturgija, 
Kristovo Kraljevstvo, Sveti Otac i dr. 

U svojim spisima Merz je često upotrebljavao različite načine 
isticanja pojedinih riječi, izričaja ili cijelih rečenica. Koji put je to bilo 
podcrtavanje, drugi put podebljanje (boldiranje), treći put 
razmaknuta slova u riječima. Sve te načine isticanja ovdje smo 
ujednačili kurzivom, tj. kosim slovima. Stoga kada čitatelj susretne 
riječi pisane u tekstu kurzivom, treba znati da je tu riječ ili misao ili 

cijelu rečenicu Merz posebno želio istaknuti i naglasiti zbog njezine 
važnosti u tekstu. 

Ovaj šesti svezak, kao što je već rečeno, zaokružuje Merzovu 
pisanu baštinu, tj. one njegove spise koji imaju zasebnu tematsku 
cjelovitost i bili su namijenjeni za javnost, premda ih on sam nije 
dospio u cijelosti sve objaviti za života. 

Da bi se čitatelj mogao lakše snalaziti u mnoštvu raznovrsnih 
Merzovih tekstova u ovih šest svezaka, donijeli smo na kraju abecedno i 
tematsko kazalo njegovih spisa koji su sada dostupni javnosti u 
njegovim Sabranim djelima. Abecedno kazalo pomaže da se u 
pojedinom svesku lakše pronađe određeni članak čiji naslov znademo. 
U predmetnom kazalu svi su njegovi spisi iz svih šest svezaka: i oni koje 
je objavio za života, kao i rukopisi koji su sada objavljeni, razvrstani po 
sadržajima i temama koje se u njima obrađuju. 

Šesti svezak zaokružuje glavni dio Merzove pisane baštine 

Ovim šestim sveskom koji, međutim, nije posljednji u nizu 
njegovih Sabranih djela, završavamo s objavljivanjem glavnoga dijela 
pisane baštine Ivana Merza, a to su: tekstovi koje je tiskom objavio za 
života (sadržani su u prva tri sveska Sabranih djela), a četvrti, peti i 
šesti svezak sadržavaju tekstove koji su sačuvani u njegovu Arhivu kao 
rukopisi i zaokružene cjeline većega ili manjega obima. Ono što je 
preostalo u njegovu Arhivu, a to su razne bilješke s predavanja za 
vrijeme studija, materijal za izradu disertacije itd., za sada nije 
relevantno za objavljivanje niti odražava njegovu misao; osim toga, 
većina tih tekstova nisu njegovi izvorni spisi, nego su to razni 
materijali, često i na drugim jezicima, koji su mu slu ž ili za izradu 
članaka, radova i predavanja. Svakako, i taj dio njegove ostavštine, 
odakle je crpio ideje, nadahnuća i sadržaje za svoj intelektualni, 
književni i apostolski rad, zanimljiv je i predstavlja vrijedan materijal 
za daljnje istraživanje i obradu. 

Preostaje nam objaviti još njegovu opširnu korespondenciju koja 
će biti sadržaj sljedeća dva sveska njegovih Sabranih djela. 

O duhovnoj snazi pisane riječi Ivana Merza 

Preporučujemo čitatelju da još jednom pročita opći Uvod u 
Sabrana djela Ivana Merza koji smo objavili na početku prvoga sveska. 
Ondje će naći detaljan opis karakteristika Merzova intelektualnoga i 

književnoga stvaralaštva. Sada pak na kraju njegovih objavljenih pisanih 
djela još jednom naglašavamo kako je Merz sav svoj književni talent i 
novinarsko umijeće stavio u službu obrane i širenja katoličke vjere te 
promicanja spasenjskoga poslanja Rimokatoličke Crkve. O snazi pisane 
riječi Ivana Merza veoma se uvjerljivo izrazio hrvatski pjesnik i 
književnik Ton Smerdel u komemorativnom članku In gloriosam 
memoriam objavljenu prigodom druge obljetnice Merzove smrti: 

„Malo ima ljudi, koji su djelom, pismom i riječju tako na mene 
djelovali i dnevno mi bili uzori u praktičnom radu u Katoličkoj akciji 
kao on. Priznajem da ga nikad ni nisam vidio, ali sam iz svakog rada 
koji je on napisao osjetio snagu, jer je možda on bio jedini među nama 
koji je sve ono što je napisao, napisao u svetom zanosu i blistavom 
okrilju nerazjašnjene Milosti. Tu je bila njegova snaga, a i danas je. 
Zato je mogao djelovati na mladež i baš nju učiniti onom koja će 
braniti Boga..." 1 


* 


* 


Na kraju zahvaljujemo svima koji su nam pomogli u pripremi 
izdavanja ovoga sveska: profesorici Anđi Jakovljević koja je obavila 
glavni dio posla u lektoriranju tekstova, prof. Dani Vuković koja je u 
tome pomagala, Davidu Simunkoviću, suradniku u Postulaturi, koji je 
većinu ovih tekstova iz rukopisa računalno prepisivao, što je bio 
veoma zahtjevan posao i potom korigirao. Na kraju zahvaljujemo 
g. Robertu Boreniću koji je tekst tehnički pripremio za tisak. 

Zagreb, Blagdan Krista Kralja, 22. XI. 2015. 

Božidar Nagy, SJ 
postulator za kanonizaciju 
bi. Ivana Merza 


1 Ton Smerdel, In gloriosam memoriam, Nedjelja, 18. V 1930., br. 20., str. 4. 

HODOČAŠĆE ORLOVSKE ORGANIZACIJE IZ HRVATSKE 
U RIM ZA JUBILARNU GODINU 1925. 


Hrvatski Orlovi, njih 110, predvodili su u svojim orlovskim odorama 
svečanu ulaznu povorku Međunarodnog hodočašća katoličke mladeži s Trga 
sv. Petra u Baziliku. Na sve tri slike vidi se Ivan Merz desno od križa i table. 
On je bio i jedan od suorganizatora ovoga hodočašća kojim je Orlovska 
organizacija još jednom potvrdila svoju iskrenu odanost Papi i 
Rimokatoličkoj Crkvi. Za ovu rimsku i crkvenu orjentaciju Orlovske 
organizacije najviše je zaslužan Ivan Merz o čemu svjedoče i njegovi spisi o 
Orlovstvu objavljeni u ovoj knjizi. 

Jedno od brojnih društava Orlovske organizacije u Hrvatskoj. 

Na slici: Orlovsko društvo ,,Kačić“ u Bazilici Srca Isusova u Zagrebu 1929. g. 

UVOD 

u rukopise o Orlovstvu 

U prvom dijelu 6. sveska Sabranih djela Ivana Merza donosimo 
njegove neobjavljene tekstove o katoličkoj Orlovskoj organizaciji kojoj je 
Merz u Hrvatskoj bio suutemeljitelj i potom glavni idejni vođa, a vršio je 
sve do kraja života i službu tajnika središnjice organizacije - Hrvatskoga 
orlovskog saveza (HOS-a). Za bolje razumijevanje ovih njegovih tekstova 
o Orlovstvu donosimo najprije kratak prikaz povijesti ovoga katoličkog 
omladinskog pokreta koji se potom pretvorio u dobro strukturiranu 
organizaciju s jasnim ciljevima, načelima, pravilima i načinima djelovanja. 
U drugom dijelu uvoda donosimo nekoliko riječi o samim tekstovima i 
njihovoj raznolikoj tematici koji nam s raznih vidika daju još potpuniju 
sliku o Orlovstvu u Hrvatskoj. 


Kratak prikaz nastanka i razvoja Orlovstva u Hrvatskoj 

Nastanak Orlovstva u Češkoj i Sloveniji 

Orlovstvo kao slavenski omladinski pokret ima svoje početke 
istovremeno u Češkoj i u Sloveniji koncem prošloga stoljeća. Prije Orlovstva 
već je postojala organizacija Sokol koja je uz tjelovježbu promicala i liberalne 
ideje među svojim članstvom. Da bi kod mladeži sačuvali katoličku vjeru i 
njezine moralne vrijednosti od negativnih liberalnih ideja Sokolske 
organizacije, katolici u Češkoj i Sloveniji od 1896. god. počinju osnivati 
katolička tjelovježbena i prosvjetna društva koja se od 1909. nazivaju 
orlovska društva, a njihovi članovi Orlovi. Još prije Prvoga svjetskog rata 
Orlovstvo se već bilo snažno razvilo u Češkoj i Sloveniji u omladinsku 
tjelovježbenu organizaciju. Nakon rata organizaciji je dodana i prosvjetno- 
odgojna i socijalna karakteristika što je još više pridonosilo popularnosti 
ovoga pokreta među mladeži kao i u društvu općenito. 

Počeci Orlovstva u Hrvatskoj 

Prvi koji uvodi metodologiju Orlovstva u radu s mladima bio je 
svećenik Senjske biskupije dr. Dragutin Kniewald. On već 1919. g. kao 
odgojitelj mladeži u Senju utemeljuje prvo orlovsko društvo. Sljedeće 
1920. godine nakon velikoga sveorlovskog slavenskog sleta u Mariboru 
orlovski pokret na velika vrata ulazi u Hrvatsku. Posvuda se u Hrvatskoj 
osnivaju orlovska društva za mladež. U organizacijskom smislu hrvatsko 

Orlovstvo najprije djeluje zajedno sa Slovencima. U Ljubljani se 1921. 
god. osniva Jugoslovanska orlovska zveza kao krovna organizacija unutar 
koje su osnovani Orlovski podsavezi u Ljubljani i u Zagrebu. 

Osamostaljenje hrvatskoga Orlovstva 

Međutim, zbog različitih shvaćanja prosvjetnoga djelovanja 
organizacije, kao i katoličkoga odgoja unutar organizacije, osjećala se je 
potreba da se orlovski pokret u Hrvatskoj osamostali. Tome je u prilog 
išla i činjenica što je unutar Katoličkoga pokreta koji je osnovao krčki 
biskup Mahnić još 1903. g. i koji se u Hrvatskoj bio već snažno razvio 
postojao Hrvatski katolički omladinski savez za čijega je predsjednika u 
ljeto 1923. god. bio izabran Ivan Merz. Kako su se istodobno posvuda u 
Hrvatskoj počeli osnivati orlovski tjelovježbeni odsjeci te da se izbjegne 
dvostruko članstvo u društvima koja su imali iste ciljeve, odlučeno je da 
se osnuje jedinstvena organizacija katoličke mladeži u Hrvatskoj koja će 
ujediniti orlovski pokret i Hrvatski katolički omladinski savez. To je 
učinjeno 16. XII. 1923. u Zagrebu kada je osnovana nova organizacija 
pod nazivom Hrvatski orlovski savez. Za predsjednika je izabran dr. Ivo 
Protulipac, a za prosvjetnoga referenta dr. Ivan Merz koji je kasnije 
postao tajnik i glavni idejni vođa cijele organizacije. 

Hrvatsko Orlovstvo na temeljima Katoličke akcije 

Već od početka osnivanja Hrvatskoga orlovskog saveza, zahvaljujući 
u prvom redu utjecaju Ivana Merza, Orlovstvo se postavlja na temelje 
papinske Katoličke akcije i među svojim članovima, osim tjelovježbe, 
posebno naglašava i promiče duhovni život svojih članova (mjesečnu sv. 
ispovijed i sv. pričest), vjernost Crkvi i papi, ovisnost o crkvenoj 
hijerarhiji, poslušnost biskupima te angažiranost u apostolatu Crkve. To 
je sve posebno istaknuto u duhovnom priručniku organizacije Zlatnoj 
knjizi čije je hrvatsko izdanje za tisak priredio Ivan Merz. Budući 
zagrebački nadbiskup i hrvatski kardinal bi. Alojzije Stepinac bio je u 
svojoj mladosti član Orlovske organizacije. U jednom pismu spominje 
Zlatnu knjigu i kaže: „To je uistinu suho zlato, ta knjiga!“ Merz je 
novoosnovanoj organizaciji dao i lozinku-geslo: Žrtva - Euharistija - 
Apostolat. 

U daljnjem razvoju Orlovstva u Hrvatskoj pojavila se opasnost da se 
organizacija politizira i uvuče u stranačku politiku i postane podmladak 
jedne političke stranke, tj. Hrvatske pučke stranke. Nastojanjem Ivana 
Merza Orlovstvo je prihvatilo ideje i načela papinske Katoličke akcije i 
očuvalo je svoju fizionomiju kao katolička odgojna, izvanstranačka 


10 



organizacija koja djeluje pod vodstvom Crkve i angažira se u kršćanskom 
apostolatu, a za politički angažman ostavlja slobodu svojim članovima da 
se angažiraju izvan organizacije. Zbog toga je Orlovska organizacija dobila 
brojna priznanja najprije od samoga pape Pija XI., a onda i od mnogih 
hrvatskih biskupa. Sva ta priznanja, pohvale i smjernice Ivan Merz je 
prikupio i pripremio za tisak, a knjigu je naslovio Kodeks Hrvatskog 
orlovstva. Nažalost, djelo nije dospio objaviti za života pa se tek sada u 
ovomu prvom dijelu 6. sveska njegovih Sabranih djela prvi put 
objavljuje. 

Hrvatsko Orlovstvo - žrtva beogradske diktature 1929. g. 

Nažalost, Orlovska organizacija u svome plemenitom cilju odgoja 
hrvatske katoličke mladeži na kojem je već bila postigla velike rezultate 
nije dugo trajala. I ona je pala kao žrtva beogradske diktature iz 1929. 
godine. Za bolje razumijevanje cijele društveno-političke pozadine na 
kojoj se odvijalo djelovanje Orlovske organizacije trebamo se ukratko 
prisjetiti osnovnih činjenica iz toga dramatičnog razdoblja umjetne 
državne tvorevine Kraljevine SHS, kasnije nazvanom Jugoslavija, zvanom 
još „tamnicom naroda" u kojoj je hrvatski narod bio izložen svakovrsnom 
nasilju, progonu, ponižavanju, odnarođivanju. 2 

Svi pokušaji hrvatskoga naroda na čelu sa svojim najistaknutijim 
političarom Stjepanom Radićem da si hrvatski narod na legalan i 
demokratski način izbori minimum slobode i samostojnosti i poštivanja 
svojih nacionalnih prava koji su mu na jedan ili na drugi način bili 
uskraćivani od beogradskoga režima nisu urodili plodom. Vrhunac nasilja 
nad Hrvatima zbio se 20. lipnja 1928. g. kada su beogradski vlastodršci 
na čelu s kraljem Aleksandrom organizirali atentat na petoricu hrvatskih 
zastupnika u beogradskoj skupštini. Dvojica su bila na mjestu ubijena: 
Pavao Radić i Đuro Basariček. Teško ranjeni bili su Stjepan Radić, Ivan 
Pernar i Ivan Granđa. Od zadobivenih rana 8. VIII. 1928. g. umire 
Stjepan Radić, vođa hrvatskoga političkog života. Atentat i Radićeva 
smrt izazvali su veliko ogorčenje i revolt u hrvatskom narodu koji se 
osjetio duboko uvrijeđen i ponižen velikosrpskom politikom što je i na 
ovakav način pokušavala slomiti hrvatski otpor nepravdama i nasilju koji 
je nad njim provodio beogradski režim. Da bi još više onemogućio otpor, 
srpski kralj Aleksandar Karađorđević 6. siječnja 1929. g. proglašava 
diktaturu, dokida ustav, zabranjuje sve političke stranke i vjerska društva 


z O tome vidi izvrsnu knjigu Rudolfa Horvata: Hrvatska na mučilištu 1918. do 1941. Izd. 
Kulturno-historijsko društvo „Hrvatski rodoljub", Zagreb, 1942., 647 str. - Nakon pedeset 
godina objavljeno je reprint izdanje. Izdavač: Školska knjiga, Zagreb, 1992. 

koja se zasnivaju na tzv. „plemenskim i vjerskim temeljima". Država SHS 
naknadno mijenja ime u „Jugoslavija". Diktatura je otvorila razdoblje 
policijskoga režima i progona svega što je hrvatsko i katoličko. Žandari su 
zbog sitnica premlaćivali ljude, tamnice s nečovječnim uvjetima punile 
su se Hrvatima i drugima koji su pružali otpor diktaturi. I Orlovska 
organizacija došla je pod udar i pala je kao žrtva beogradskoga 
diktatorskog režima. Da bi izbjegli da srpski žandari dolaze plijeniti 
orlovsku imovinu i pečatiti njihove prostorije, Orlovska se organizacija 
sama raspušta u mjesecu prosincu 1929. god. Te dramatične trenutke 
dirljivo je opisala Marica Stanković u svojoj knjizi Mladost vedrine pod 
naslovom „Orao slomljenih krila". 3 


Neobjavljeni tekstovi Ivana Merza o Orlovstvu 

Ovi tekstovi Ivana Merza o Orlovstvu koji se sada prvi put 
objavljuju u ovom 6. svesku njegovih Sabranih djela nisu homogena 
cjelina. Pronađeni su u njegovoj ostavštini među raznim drugim 
rukopisima, a odnose se na pojedina područja Orlovske organizacije kojoj 
je Merz bio na čelu kao idejni vođa. Neki su dorađeniji, već pripremljeni 
za objavljivanje i za tisak, a neki su samo shematski prikaz određenih 
tema kao što su nacrti predavanja kojima se Merz služio u svojim javnim 
nastupima. Sve te tekstove nastojali smo donekle svrstati u nekoliko 
tematskih skupina po nekom logičnom redu. 

Najprije donosimo dva teksta koji se odnose na povijest Orlovstva u 
Hrvatskoj; Merz je bio aktivan sudionik u stvaranju te orlovske povijesti 
od samih njenih početaka. Treba svakako spomenuti da postoje u Arhivu 
Ivana Merza još dva veoma važna teksta za povijest Orlovstva koja je 
Merz sastavio u obliku pisama. To su: „Orlovska organizacija, đaštvo i 
Katolički pokret" (1926.) i „Orlovstvo i prilike u Katoličkom pokretu". 
Međutim ta dva teksta bit će objavljena u sljedećem svesku koji će 
obuhvatiti Merzovu korespondenciju. 

Slijede potom četiri teksta o duhovnoj i organizacijskoj fizionomiji 
Orlovstva. Među njima se posebno ističu dva velika djela što ih je Merz 
bio pripremio za objavljivanje. To su Kodeks Hrvatskoga orlovstva i 
Hrvatsko orlovstvo i Katolička akcija. 

Dva teksta o Katoličanstvu i hrvatskom narodu te Franjevački duh 
jesu poseban prilog produbljivanju duhovnosti i prihvaćanju evanđeoskih 
vrijednosti kod članova unutar organizacije. 


3 Marica Stanković, Mladost vedrine, Zagreb, VKS, 1944., str. 55-57. 

Zatim slijede tekstovi koji se odnose na funkcioniranje pojedinih 
služba i uloge pojedinih voditelja (svećenik u društvu, prednjak za 
vježbe). 

Nakon toga donosimo pet tekstova koji se odnose na kršćanski 
moral i njegova načela. Orlovstvo je pod vodstvom i na poticaj Ivana 
Merza snažno branilo i promicalo poštivanje i obdržavanje kršćanskih 
moralnih načela ne samo u organizaciji nego i u cijelom narodu. 

Slijede dva opširnija i zanimljiva teksta o glazbi namijenjena 
orlovskim društvima u kojima su se njegovali i glazba, pjevanje i sviranje. 

Na kraju je i jedan igrokaz, jedini što ga je Merz napisao, a 
namijenjen je za izvođenje u orlovskim društvima; za cilj ima buđenje 
svijesti kod članova organizacije, posebice onih mlađih, za sudjelovanje u 
apostolatu. 

Na kraju ovoga prvog dijela Merzovih tekstova donosimo i jedan 
prilog kao dodatak za ilustraciju i bolje upoznavanje Orlovske 
organizacije i njezina odgojnoga i vjerskoga utjecaja što ga je vršila na 
hrvatsku mladež, a preko nje i na cijeli hrvatski narod. Radi se o pet 
tekstova koje nije napisao Merz nego drugi autori, a bili su priloženi na 
kraju rukopisa Kodeks Hrvatskoga orlovstva; odnose se na orlovsku 
proslavu Dana katoličke omladine koji se slavio 6. svibnja 1928. g. na 
blagdan sv. Ivana Evanđelista koji je bio zaštitnik Orlovske organizacije. 4 5 
Ovi su tekstovi dragocjeni pokazatelj i svjedočanstvo kakvim je duhom 
disalo Orlovstvo općenito, kojim je idejama bilo prožeto i kako je 
Orlovstvo bilo prihvaćeno u službenoj crkvenoj javnosti i kod naroda 
kada je bilo na vrhuncu svoga razvoja i djelovanja. 

Iz svih ovih tekstova Ivana Merza vidi se njegova velika ljubav za 
Orlovsku organizaciju kojoj je upravo on jasno označio krajnji cilj, a to je 
odgoj mladeži u pravom kršćanskom duhu, odgoj za katolički socijalni 
apostolat, formiranje za apostole Isusa Krista koji će širiti njegovo učenje 
u suradnji s Crkvom i njezinim pastirima. 

Kao što smo spomenuli na početku, ovi tekstovi nisu sustavan i 
zaokružen prikaz Orlovske organizacije. Postojalo je i vanjsko djelovanje 
organizacije kroz tjelovježbu, sletove, kao i na prosvjetnom području, o 
čemu se govori u drugim publikacijama o Orlovstvu. 3 Međutim, čitajući 


4 Bio je to poseban dodatni liturgijski blagdan, nakon onoga prvog od 27. XII., koji je 
podsjećao na neuspio pokušaj mučeništva sv. Ivana Evanđelista pred latinskim vratima u Rimu. 
U pretkoncilskoj liturgiji slavio se taj blagdan 6. svibnja. U obnovljenoj liturgiji taj se blagdan u 
liturgiji više ne slavi. 

5 Vidi npr.: Ivan Protulipac, Hrvatsko Orlovstvo, Zagreb, 1926. - Dr. Šaša Ceraj obranio je 
2013. g. na Filozofskom fakultetu Sveučilišta u Zagrebu doktorsku disertaciju o Orlovstvu čiji 

ove tekstove možemo veoma lako dobiti skoro potpunu i cjelovitu sliku 
one temeljne duhovne fizionomije Orlovstva koja je u idejnom i crkveno- 
vjerskom vidu imala sasvim jasan i izgrađen profil zahvaljujući najviše 
zalaganju i nastojanju Ivana Merza. U prvom redu njegovu radu i 
zaslugama u organizaciji od njezina početka u Hrvatskoj kad je 16. XII. 
1923. utemeljena, treba pripisati činjenicu da je Orlovstvo postalo 
„najidealniji pokret mladeži što ga je hrvatski narod ikada imao“. * * 6 

Faksimil skice naslovne stranice ovoga djela 
o Katoličkoj akciji i Orlovstvu ispisane Merzovom rukom. 


naslov glasi: Doprinos dr. Ivana Merza i Hrvatskoga orlovskog saveza hrvatskoj kulturi, 

posebice tjelesnoj kulturi. 

6 Josip Vrbanek, Vitez Kristov Ivan Merz, Zagreb, VKB i VKS, 1943., str. 158. 

Veći spisi 


KATOLIČKA AKCIJA I 
HRVATSKO KATOLIČKO ORLOVSTVO 


Programi i smjernice 

Namijenjeno svećenstvu i naobraženim katoličkim svjetovnjacima 7 

1925. 

Napomena Uredništva. - Ovo Merzovo djelo jest najjasniji, 
najkompletniji i najtočniji prikaz što je bilo hrvatsko Orlovstvo, kako je 
bilo organizirano i kakvu je široku odgojnu, kulturnu i vjersku djelatnost 
razvilo u kratku roku od svega dvije godine od kada je bilo osnovano 
1923. (Ovaj tekst Merz je napisao već 1925. g.). Posebice je važno uočiti 
idejnu i duhovnu podlogu na kojoj se Orlovstvo razvilo i kakvim je 
duhom bilo prožeto i disalo sve do ukinuća od strane beogradskoga 
režima po tzv. „šestojanuarskoj diktaturi" 1929. g. U ovom djelu Merz 
prikazuje ciljeve Orlovstva, sredstva kojima se služi, područja na kojima 
je djelovalo; prikazuje zatim njegove odnose prema raznim strukturama 
tadašnjega vremena, prema crkvenoj hijerarhiji, papinskoj Katoličkoj 
akciji, politici, državi itd. Da je Orlovstvo poprimilo idejnu i duhovnu 
fizionomiju u katoličkom duhu kao odgojna organizacija, u prvom redu 
treba zahvaliti I. Merzu i njegovu nastojanju da ovu katoličku organiza¬ 
ciju za mladež postavi na čvrste katoličke vjerske i moralne temelje. 

Uz knjižicu dr. Ivana Protulipca Hrvatsko Orlovstvo, koja je 
objavljena 1926. g., ovo djelo Ivana Merza jest neizostavno za poznavanje 
Orlovstva iznutra, tj. njegove duše i duhovne fizionomije, za upoznavanje 
toga „najidealnijeg pokreta što ga je hrvatski narod ikada imao", kako se o 
njemu izrazio p. Josip Vrbanek, isusovac, u biografiji I.Merza. 8 

Premda ovo djelo u naslovu stavlja najprije Katoličku akciju, 
međutim kada se detaljnije pregleda, vidi se da je više riječ o Orlovstvu 
nego o Katoličkoj akciji pa smo ga smjestili u prvi dio ove knjige među 
tekstove o Orlovstvu. Nadalje treba uočiti i podnaslov što ga je Merz dao 


1 Kao što se vidi na skici naslovne stranice, Merz je namijenio ovo djelo prvotno „vođama 
orlovskih udruženja." Međutim kasnije je prekrižio te riječi i ostavio je samo drugi dio 
podnaslova. 

8 Josip Vrbanek, Vitez Kristov Ivan Merz, Zagreb, VKB i VKS, 1943., str. 158. 

ovome svom djelu, a glasi Programi i smjernice. Namijenjeno svećenstvu 
i naobraženim katoličkim svjetovnjacima. 1925. 

U originalnom rukopisu ima još jedan prvotni naslov, koji je Merz 
naknadno prekrižio. Taj prekriženi naslov glasi: Hrvatsko Orlovstvo. 
Prilog njegovoj ideologiji. Katolička akcija - Katolički pokret (ideološki 
problemi). Ovaj prekriženi naslov možda jasnije govori o naravi ovoga 
djela. Takvi su izrazi bili prvi koji su Merzu došli na um kada je 
sastavljao naslov; napisao je ono što je najprije osjećao i mislio kako 
nazvati djelo; pridonose jasnijem shvaćanju namjene samoga djela. U 
bilješci koja se odnosi na ovaj prekriženi naslov i podnaslov Merz donosi 
ovaj tekst koji pak nije prekrižen: „Ovaj je članak informativne i 
privatne naravi. Neki bi nabačeni problemi mogli služiti kao tema za 
diskusiju i mogli bi se s vremenom još bolje precizirati. “ 

Ovo djelo koje po svome obimu nadvisuje veličinu članka čini se da 
Merz ipak nije htio tiskom objaviti, nego je bilo predviđeno za uži krug 
kvalificiranih čitatelja, kao što i kaže u podnaslovu: Namijenjeno 
svećenstvu i naobraženim katoličkim svjetovnjacima. 

Čitajući tekst češće susrećemo i samo naziv „Katolički pokret". Iz 
konteksta se zaključuje da se taj naziv odnosi i na druge katoličke zemlje 
u kojima je postojao sličan pokret. Kada je riječ o Hrvatskoj, onda Merz 
redovito stavlja pridjev „hrvatski", ali ne uvijek. No sadržaj rečenice ili 
odlomka sugerira na koju se zemlju točno odnosi izraz „katolički pokret". 
U samom tekstu Merz opširnije govori o strukturi i djelovanju Katoličke 
akcije u Italiji koja je služila kao model za sve zemlje u koje se ona 
kasnije uvodila, pa tako i za Hrvatsku. 

Da bi se bolje razumjelo ovo djelo koje se poziva i na Katoličku 
akciju, treba reći nekoliko riječi o povijesnoj pozadini na kojoj se odvijao 
cijeli rad Orlovske organizacije i Merzovo nastojanje da uvede ideje 
Katoličke akcije i u Orlovsku organizaciju. Evo samo nekih osnovnih 
činjenica koje treba dobro znati za bolje razumijevanje svega što je Merz 
ovdje kao i u mnogim drugim svojim tekstovima pisao o toj temi. 

Krčki biskup Antun Mahnić 1903. godine započinje Hrvatski 
katolički pokret s hrvatskim studentima u Beču koji ondje osnivaju 
studentsko katoličko društvo Hrvatska. Iz Beča ovo katoličko gibanje 
prelazi u domovinu koje poprima sve više maha među katoličkom 
srednjoškolskom i studentskom mladeži. Tako se počinje razvijati 
Hrvatski katolički pokret koji se do dolaska Ivana Merza sa studija iz 
Pariza veoma snažno razvio u svim područjima javnoga života. Pokret 
vode katolički seniori koji su nekada i sami bili kao đaci ili studenti 


16 



članovi toga pokreta. Hrvatski katolički pokret, iako povezan s Crkvom, 
djeluje neovisno o crkvenoj hijerarhiji. 

Iste godine kada je Merz došao u Zagreb 1922. nakon završenih studija 
u Parizu papa Pio XI. svojom enciklikom Ubi arcano Dei započinje Katoličku 
akciju za koju želi da se razvije u cijeloj Crkvi po svijetu kao suradnja laika 
u hijerarhijskom apostolatu Crkve. Ivan Merz spremno se odaziva Papinu 
pozivu i uvodi ideje Katoličke akcije u tek osnovani Hrvatski orlovski savez. 
Međutim, njegova nastojanja nailaze na otpor kod vodstva već postojećega 
Hrvatskog katoličkog pokreta koje smatra da nama nije potrebna Katolička 
akcija jer već imamo Hrvatski katolički pokret. I sada se razvila velika 
idejna borba između vodstva Hrvatskoga orlovskog saveza i seniora iz 
vodstva Hrvatskoga katoličkog pokreta koji je imao malo drugačiju 
strukturu, idejno usmjerenje i način djelovanja. Na kraju su hrvatski 
biskupi na Biskupskoj konferenciji 1926. dali za pravo Ivanu Merzu i 
Hrvatskom orlovskom savezu, kao i njihovim nastojanjima da uvedu 
Katoličku akciju. A od vodstva Hrvatskoga katoličkog pokreta zahtijevali su 
da svoja pravila usklade s načelima papinske Katoličke akcije koja je već 
bila dobro zaživjela u Hrvatskoj kroz Orlovsku organizaciju upravo 
zahvaljujući nastojanju Ivana Merza. O cijeloj ovoj idejnoj borbi između 
Seniorata i Hrvatskoga orlovskog saveza Merz je 1927. napisao poseban 
tekst pod naslovom Orlovstvo i prilike u Katoličkom pokretu upućen kao 
dopis svim orlovskim društvima. Taj će važan tekst biti objavljen u sljedećem 
svesku njegove korespondencije. 

* * * 

Uspjesi Orlovstva 9 


Nedavno se slavio po svim hrvatskim zemljama drugi Dan muške 
katoličke omladine. Na svetkovinu sv. Ivana Evanđelista, nebeskoga 
zaštitnika hrvatskih katoličkih Orlova, 10 6. svibnja, odnosno 10. svibnja, 
mladenačka su srca življe zakucala i brojne su čete orlovske omladine 
zajednički blagovale Tijelo Gospodnje. I jamačno su se toga dana svi 
svjesni hrvatski katolici, a napose naši biskupi, radovali gledajući u ovom 
mladenačkom oduševljenju za nauk Kristov zoru nove i ljepše 
budućnosti. 

Hrvatski orlovski pokret najmlađa je grana hrvatske Katoličke akcije 
- ove vojske katoličkih boraca. Ne postoji formalno ni dvije godine i u 
tom je kratkom roku postigao znatne uspjehe. Skoro svakih se četrnaest 
dana osniva po jedno novo udruženje. Inače cijeli organizatorski aparat 
funkcionira vrlo dobro. Dopisivanje je s društvima vrlo živahno, okružja 
marljivo rade, delegati Predsjedništva putuju bez prestanka po provinciji 
i nadgledaju sav rad. 

Neka su udruženja priredila duhovne vježbe za svoje članove, izdana 
su razna poučna predavanja, knjige, brošure. Održani su u centrali i po 
provinciji mnogi tečajevi za seljačku, radničku i đačku omladinu. Štoviše, 
početkom ožujka o. g. održan je jedan svećenički tečaj za duhovnike 
orlovskih društava. Uvijek doznajemo za nove uspjehe i vidimo kako 
hrvatsko Orlovstvo sve više i više prodire u naša sela i u naše gradove. 

Razlozi uspjeha 

I kada se pitamo koji su razlozi da je naš omladinski pokret u 
posljednje vrijeme pokročio korak naprijed, to mi se čini da je jedan od 


9 U originalnom rukopisu iznad ovoga naslova stoji drugi naslov s podnaslovom što je Merz 
naknadno prekrižio. Mi ovdje ipak donosimo te prekrižene riječi koje su bile zamišljene kao 
jedan od mogućih naslova ovoga njegova rada: HRVATSKO ORLOVSTVO. PRILOG 
NJEGOVOJ IDEOLOGIJI. KATOLIČKA AKCIJA - KATOLIČKI POKRET (IDEOLOŠKI 
PROBLEMI). U bilješci koja se odnosi na ovaj prekriženi naslov i podnaslov Merz donosi ovaj 
tekst koji pak nije prekrižen: „Ovaj je članak informativne i privatne naravi. Neki bi nabačeni 
problemi mogli služiti kao tema za diskusiju i mogli bi se s vremenom još bolje precizirati." 

10 U vrijeme kada je Merz pisao ovaj svoj rad (1925. g.) u liturgiji Katoličke Crkve prema 
Rimskom misalu slavio se 6. svibnja blagdan sv. Ivana Evanđelista pred Latinskim vratima. 
Naime, prema tradiciji sv. Ivan apostol bio je doveden u Rim i osuđen na mučeništvo tako što je 
bio stavljen u vrelo ulje. To se dogodilo pred jednima od ulaznih vrata u Rim, zvanima Latinska 
vrata. Međutim, po Božjem posredovanju vrelo mu ulje nije naškodilo. Spomen na taj pokušaj 
njegova mučeništva ostao je u liturgiji kao blagdan pa je Orlovska organizacija uzela taj blagdan za 
Dan svoje organizacije, a sv. Ivan je već prije bio proglašen zaštitnikom Orlova. 

glavnih razloga što je Orlovstvo, nadograđujući na cijeli niz već 
postojećih omladinskih društava, unijelo i istaklo neke nove elemente. 

Ono je otvoreno izjavilo da je Hrvatski orlovski pokret bitni dio 
Katoličke akcije i da prema tome stoji izvan i iznad svake političke 
stranke. Njegovo je disciplinsko središte crkvena hijerarhija i ono je u 
bitnoj vezi s dušobrižničkom službom Crkve i sa samim kršćanskim 
životom. Hrvatsko je Orlovstvo u prvom redu vjersko-prosvjetna, 
odgojna, to jest katolička kulturna, nacionalna, socijalna i tjelesno- 
odgojna akcija. 


Što je Katolički pokret? 

Direktna i indirektna sredstva u pastoralu Crkve 

Da uzmognemo bolje razumjeti ova načela, sjetimo se sljedećega: 
prvi i konačni cilj Crkve, kao i svega na svijetu, jest slava Božja. Drugotni 
konačni cilj Crkve koji je bitno vezan s prvim jest vječno blaženstvo 
duša. No dok se Crkva nalazi na zemlji, to ona hoće ostvariti jedan bliži 
cilj, a to je posvećivanje duša. Nužna posljedica ovoga posvećivanja duša, 
tj. drugotni bliži cilj [finiš proximus secundarius ) jest stvaranje katoličke 
kulture. 

A što je kultura? Kultura je savršenstvo ljudske naravi, ako ga 
posjedujemo socijalno. I jer ljudska narav može posjedovati tri vrste 
dobara - materijalna, idealna i socijalna - to kulturu dijelimo na fizičku 
kulturu (stanovanje, hrana, željeznica, ratarstvo itd.), duševnu (znanost, 
umjetnost, škole, ćudoređe, vjera) i socijalnu (brak, odgoj, ustavi, 
zakonodavstvo, vjerske organizacije itd.). 11 

Crkva postiže svoj bliži cilj (primarni i sekundarni) na zemlji 
pomoću direktnih i indirektnih sredstava apostolata [media directa et 
media indirecta ). 12 

U direktna sredstva spada poglavito redovita duhovna pastva: 
dijeljenje sakramenata, propovijedanje, pohađanje bolesnika, vođenje 
čisto vjerskih udruženja i drugo. 

Ova direktna sredstva teže poglavito za promicanjem savršena 
kršćanskoga života (can. 685) 13 , to jest za ostvarenje prvoga bližeg cilja 


11 Donat, Ethica generalis, 1920., str. 52. 

12 Vidi: Micheletti, Summula theologiae pastoralis , 1912. str. 358. 

13 ZAKONIK KANONSKOG PRAVA 1917., Canon 685: Associationes distinctae a religionibus 
vel societatibus de quibus in can. 487-681, ab Ecclesia constitui possunt vel ad perfectiorem 
vitam christianam inter socios promovendam, vel ad aliqua pietatis aut caritatis opera exercenda, 
vel denique ad incrementum publici cultus. 

Crkve. U indirektna sredstva pastorala spadaju uglavnom ona udruženja i 
one institucije koje smo običavali nazivati imenom „Katolički pokret". 
Cilj je ovih da se stvori katolička kultura (fizička, duševna i socijalna), 
katoličko društvo, to jest da se ostvari drugi bliži cilj Crkve. Ovamo 
ubrajamo inicijative dobre štampe, vjersko-prosvjetna udruženja 
takozvane Katoličke akcije, katolička ekonomsko-socijalna i katolička 
politička udruženja i institucije. 

Naravno, nije uvijek posve lako odrediti granicu između direktnih i 
indirektnih sredstava niti između pojedinih ogranaka u svakoj pojedinoj 
grupi. Pogotovo je to bilo teško u početku kada su isti ljudi bili istodobno 
u katoličkim vjerskim, prosvjetnim, ekonomsko-socijalnim i političkim 
udruženjima i akcijama. Isprva je Sveta Stolica posljednje tri grupe 
(prosvjetnu, ekonomsko-socijalnu i političku grupu) nazivala imenom 
katolički pokret, kršćanska pučka akcija, kršćanska demokracija, socijalna 
akcija katolika, Katolička akcija i slično. No kako su se tijekom vremena 
pojedine grane razvijale i jer su nastali među njima stanoviti pravni 
odnosi, to vidimo da se izraz „Katolička akcija" počeo pomalo sužavati i 
on danas uglavnom označava samo staleška, vjersko-prosvjetna udruženja 
(dječja, muške i ženske omladine, sveučilištaraca, sveučilištarki, muževa i 
žena) i eventualno one institucije koje imaju općenit prosvjetni karakter 
(dobra štampa). 

Razvoj Katoličkoga pokreta u Italiji kao uzor za ostale zemlje 

U Italiji - zemlji u kojoj je papinstvo na jednom području za 
eksperiment provodilo reforme i osnivalo institucije, a koje bi onda 
trebale služiti kao uzor drugim narodima, slijed je u razvoju pojedinih 
akcija i u evoluciji same terminologije bio uglavnom sljedeći: 

1. Godine 1848. započinje Katolički pokret u Švicarskoj, 
Njemačkoj, Belgiji, Španjolskoj, Engleskoj, Francuskoj. 

2. Godine 1891. O pera dei Congressi podijeljena je u 5 sekcija, a 
od 1902. te se sekcije nazivaju Grupe: a) Organizacija i Katolička 
akcija koja je također morala ravnati administrativnim izborima; b) 
Karitas i Katolička ekonomija koja se 1902. zvala Kršćanska pučka ili 
Demokratska akcija; c) Obuka i odgoj; d) Štampa; e) Kršćanska 
umjetnost. 

3. Godine 1894. Opera dei Congressi pomoću druge grupe proširila 
je u Italiji gustu mrežu ekonomskih organizacija (Međusobna pripomoć, 
Seoske kase, Zadruge, Katoličke banke). Strukovna se organizacija 
zanemarila. Godine 1901. papa Leon XIII. u enciklici Graves de 

communi dopušta naziv „Kršćanska demokracija", a odbija „Kršćanski 
socijalizam". 

4. Godine 1904. (30. VII.) Državno tajništvo, „da se uzmogne što 
bolje priteći u pomoć suvremenim potrebama Katoličke akcije, raspušta 
glavni odbor Opere dei Congressi. Raspuštene su sve grupe osim druge: 
Kršćanske pučke akcije i Kršćansko-demokratske akcije. Dakle, nazivi 
Katolička akcija i Kršćanska demokratska (pučka) akcija donekle se 
pokrivaju. 

5. Godine 1905. Katolička akcija sastoji se od ovih dijelova: a) 
Narodnoga saveza (kulturna propaganda); b) Ekonomsko-socijalnoga 
saveza; c) Izbornoga saveza (za upravu izbornoga kretanja u pojedinim 
središtima); d) Saveza Talijanske katoličke omladine. 

6. Godine 1908. osniva se Katolička ženska sveza. 

7. Godine 1918. osniva se Omladinska katolička ženska sveza. 

8. Godine 1919. (18. I.) osnutak Talijanske pučke stranke i raspust 
Izbornoga talijanskog saveza, koji je bio treći ogranak talijanske 
Katoličke akcije. 

9. Godine 1919. (25. IX.) prestaje drugi ogranak talijanske 
Katoličke akcije, to jest Ekonomsko-socijalni savez, a nastaju tri druga 
velika saveza: Sindikalni - Zadružni - Pripomoćni. 

10. Godine 1922. (23. XII.) Pio XI. u enciklici Ubi Arcano Dei 
pripisuje veliku važnost Katoličkoj akciji i često je nakon toga spominje. 

11. Godine 1922. (30. XI.) osnutak Središnjega saveza Katoličke 
akcije s odobrenjem Svetoga Oca. 

12. Godine 1922. (20. XII.) Narodni savez (prvi ogranak Katoličke 
akcije) prestaje, a dio njegova programa preuzima Talijanski savez 
katoličkih muževa. 

13. Godine 1923. (2. X.) Sveta Stolica potvrđuje nova pravila 
talijanske Katoličke akcije u kojoj više nema političkih ni ekonomsko- 
socijalnih udruženja koja su prije bila bitni dio Katoličke akcije 
(Direttive, str. 144-152). 

To je svršetak teške etape tijekom koje su se razni tipovi 
organizacija polako iskristalizirali i dobili današnji oblik, a i terminologija 
se je uvijek prilagođavala ovoj evoluciji dok nije dobila danas ona tri 
posebna značenja: Katolička akcija, Katolička ekonomsko-socijalna akcija 
i Katolička politička akcija. 

Razlika između Katoličkoga pokreta i Katoličke akcije u Hrvatskoj 

Preuzvišeni gospodin nadbiskup Sarić u svojem djelu Katolička 
akcija posve jasno ističe da u hrvatskim zemljama moramo dobro 

razlikovati oznaku Katolički pokret i Katolička akcija. Katolički je pokret 
jedno čitavo stablo, a njegovi su ogranci: 1. vjerska društva, 2. Katolička 
akcija, 3. katolička politika (str. 25.). 14 

Prema tome, u Katolički pokret spada jedan dio direktnih sredstava 
duhovne pastve (to su vjerska udruženja) i indirektna sredstva duhovne 
pastve (to su Katolička akcija i Katolička politička akcija). 15 

Što se tiče Katoličke ekonomsko-socijalne akcije, ona je bila prije u 
vrlo tijesnoj vezi (kako već vidjesmo gore) u nekim zemljama s onim što 
nazivamo Katoličkom akcijom. 16 


Odnos između pojedinih ogranaka Katoličkoga pokreta 

Katolička akcija i njezin odnos prema Crkvi 

Katolička akcija ovisi o crkvenoj hijerarhiji. Ona „odgaja duše prema 
načelima Isusa Krista, pod vodstvom hijerarhije , i u skladu s dužnostima i 
individualnim i socijalnim potrebama raznih staleža i slojeva" (papa Pio 
XI., Konzistorijalna alokucija, 23. V 1923.). 17 Ona je sudjelovanje 
svjetovnjaka u posebnoj misiji Crkve, „ona ne daje teoretske smjernice, 
već ih izvodi praktično" (kard. Gasparri, 2. X. 1923.). Katolička akcija 
jest „potpomaganje župnika u njihovu dnevnom naporu" (Pio XI., Govor 
21. X. 1923.); ona je „ruka koju su Bog i Crkva dali duhu i srcu župnika" 
(kard. Gasparri, 19. V 1921.). 

Još je jasnije to rekao kardinal Gasparri u svojoj okružnici 
biskupima od 2. X. 1922. ,Velike promjene što su nastale uslijed rata, 


14 Ovu usporedbu o stablu (Katolički pokret) i granama (Katolička akcija, Katolička politička 
akcija, Katolička ekonomsko-socijalna akcija) nalazimo i kod drugih ideologa Katoličkoga 
pokreta. Vidi govor Luigija Colomba, predsjednika talijanske Katoličke akcije (str. 43), te 
slična usporedba kod pape Benedikta XV (str. 41) i kod njemačkoga komentatora enciklike 
Rerum novarum. 

13 I sam sveti otac Pio XI. razlikuje pokret od akcije. Govoreći o katoličkom sveučilištu veli: 
„Ono je središte iz kojega bi morali izići vođe cijele Katoličke akcije, i to ne samo akcije, već 
cijeloga opsežnog pokreta koji će pod vodstvom Crkve obnoviti talijanski život povrativši ga 
kršćanstvu" ( Bolletino ufficiale dell'Azione Cattolica Italiana; II., 1, str. 18). 

16 Tekst koji slijedi na ovom mjestu gdje smo stavili oznaku broja bilješke u glavnom tekstu 
Merz je u izvorniku prekrižio. Mi ga ovdje ipak donosimo u ovoj bilješci: „Kod nas je stanje 
takvo da bismo tu Katoličku ekonomsko-socijalnu akciju mogli posve samostalno uvrstiti 
među indirektna sredstva crkvenoga pastorala i ona prema tome tvori četvrti ogranak 
Katoličkoga pokreta koji, kao i katolička politička akcija, ne spadaju pod direktnu vlast 
Crkve." 

17 Zato je u društvima Katoličke akcije muška omladina strogo odijeljena od ženske. Stoga 
imamo posebna društva za đake, očeve, radnike itd. Razdioba je analogna onoj koja se obično 
provodi u Marijinim kongregacijama. 

sve veće potrebe Crkve, sve manji broj svećenstva, sve to iziskuje da ovo 
sudjelovanje svjetovnjaka postane sve šire i temeljitije tako da talijanski 
episkopat uzmogne imati na svoje raspolaganje dobar broj muževa i žena 
žive vjere, neporočna života i sveta žara da se sve više proširi kraljevstvo 
Božje u pojedincima, u obiteljima i u društvu." 

Iz svega se ovoga vidi da je Katolička akcija u biti akcija 
svjetovnjaka koji pomažu Crkvi, a vođe te akcije svjetovnjaka imaju u toj 
akciji svoju vlastitu odgovornost [Direttive e Programmi dell'Azione 
Cattolica, str. 16-17). 18 

Katolička je akcija izvan svake političke stranke 

Katolička akcija stoji izvan i iznad svake političke stranke. U 
udruženjima Katoličke akcije članovi se teoretski podučavaju u načelima 
teologije, filozofije, obiteljskoga, građanskoga, društvenoga i političkoga 
života. U njima se nadopunjuje obiteljski i školski odgoj i popravljaju 
poglavito ona kriva načela o umjetnosti, književnosti, narodnoj i crkvenoj 
povijesti i drugim ograncima kulture koja novi naraštaj poput kakva 
otrova nesvjesno u se upija. 

„Što je Katolička akcija, pita se Papa. Akcija kao takva obuhvaća 
svaku životnu pojavu: živjeti i činiti. Ali specifikacija, značenje, tajna je u 
drugoj riječi: katolička. Što znači katolička? U njoj je etimološko 
značenje koje znači općenito u značenju da ste vi u Crkvi i hoćete u njoj 
biti. Velika je uzvišenost nalaziti se u ovoj velikoj visini stvari. Sto su sitne 
stranke koje se osnivaju i rastvaraju, što su pred ovom neizmjernom 
veličinom stvari usred kojih živimo i radimo? Što je dakle Katolička 
akcija? Da si dademo račun o svemu, potrebno je obazreti se na sve ono 
što se objektivno nalazi u riječi katolicizam. Katolicizam znači punina, 
savršenstvo kršćanstva s Isusom koji je to htio i s Crkvom koju 
potpomaže Isus Krist koji je potpomaže i širi. Zbog toga Katolička akcija 
znači akciju u savršenu i potpunu kršćanstvu, prema volji Isusa Krista 
koju tumači zakonodavstvo Crkve." 

„Iz toga možete lako razumjeti kako je vaša misija izvođenje namisli 
Isusa Krista u željama i zapovijedima namjesnika Isusa Krista. Evo što 
poduzimate da činite, evo djelatnosti kojoj obećaste vašu suradnju. Sa 
svih strana činimo da Isus Krist bude cilj svakoga djela, svake 
manifestacije života, misli i želje. Zbog toga vidite kao što mi sami 
vidimo i morate se radovati kao što se mi radujemo. Ne treba se bojati; 


18 „Jer je zadaća Katoličke akcije da pomaže kleru kod duhovne i moralne obnove pojedinaca i 
župe..." ( Direttive, str. 153. Pravila Udruženja katoličkih muževa). 

Otkupitelj je s nama. Mi svi smo u njegovoj divnoj hijerarhiji; s nama je 
Isus Krist, a mi smo samo oruđe u rukama njegovim." 

„Mi proživljavamo jedan od onih časova u kojem razumijemo da nas 
Krist nije napustio i da na mističnoj lađici plovi uvijek božanski kormilar. 
Velika je utjeha, velika je milost biti pozvan na suradnju kada je sam Isus 
Krist onaj koji posao daje" (vidi: Direttive, str. 60 i Boli. uff. A.C.II/1; 
str. 2; Govor održan 9. III. 1924.). 

Ne smiju se zanemariti ostale grane Katoličkoga pokreta 

Iz toga ne slijedi da se ostale grane Katoličkoga pokreta kao npr. 
Katoličku političku akciju smije zanemariti, no uvijek valja držati na umu 
da je bliži cilj Katoličke akcije odličniji i da se ne smije dopustiti da bi 
Katolička akcija stradavala poradi političke. 

„Katolička je akcija ono tlo u koje politička akcija katolika baca 
svoje korijenje i iz kojega sva politička akcija crpi svu svoju snagu. 
Uklonite to tlo - Katoličku akciju i zahirit će vam i katolička politička 
akcija." 19 

Benedikt XV je tu misao izrazio sljedećom usporedbom u govoru 
što ga je 29. travnja održao dijecezanskim savezima Katoličke akcije: 
„Ako su druge aktivnosti (stranačko-politička, ekonomsko-socijalna) još 
nedavno mogle nići na raznim područjima, to su one samo potoci koji su 
proistekli iz kraljevske rijeke. Potoci Tibra i Poa mogu smalaksati dok će 
Po i Tiber bez prestanka teći svojim dostojanstvenim tokom usred 
gradova i sela" ( Direttive , str. 4). 

Sličnu je usporedbu izrekao kardinal Gasparri u službenom listu što 
ga je poslao Narodnom savezu grofu Pietromachiju 19. svibnja 1921. 
Ponajprije naglašava da je krivo mišljenje onih koji vele da nije više 
potrebno raditi u Katoličkoj akciji otkako je osnovana Katolička politička 
(Pučka) stranka: „Takav bi sud bio za svaku, pa i javnu akciju, te za 
Katoličku akciju kobna zabluda: budući i ukoliko socijalna /ekonomska/ i 
politička akcija može postići već po svojoj naravi vidljivije i bučnije 
plodove, ipak kada bi Katolička akcija koja formira savjesti i stvara 
moralne vrednote slučajno presahnjivala, također bi i politička i socijalna 
akcija nužno promašila svoj cilj: i zaista se u bližoj budućnosti neće 
morati oplakivati samo propast Katoličke akcije doslovno rečeno, već i 
presahnuće i raspadanje drugih organizacija koje crpu svoje nadahnuće 


19 O odnosu između Kat. akcije i Kat. pol. akcije vidi Boli. uffic. A.C.I. II. str. 7. - II./ll; str. 
53-55.; II./12; str. 9-13. 

u naukama svetoga Evanđelja i skupljaju socijalne i političke oblike 
katolika“ {Direttive, str. 41-42). 


Govor predsjednika talijanske Katoličke akcije 
o njezinu razvoju u Italiji 

To stajalište leži u samoj stvari i talijanska Katolička akcija ga 
provodi s uspjehom. Donosimo stoga značajan i lijep govor o tom 
predmetu predsjednika talijanske Katoličke akcije što je također u 
izvacima izišao u Narodnoj politici od 15. svibnja 1925.: 

„Povijest Katoličke akcije u Italiji pokazuje da je ona izašla i da se 
razvila kao široka i kompleksna djelatnost katolika da djeluju na laičko 
društvo povrativši ga postepeno prema idealu kršćanskoga društva. 
Katolička se je akcija spontano rodila iz živa osjećaja reakcije naših 
najboljih ljudi koji htjedoše da se ujedine, da proučavaju, rade, da Krista 
natrag donesu u društvo. Program rekonstrukcije bio je istodobno širok i 
mnogostruk kao što su mnogostruki pogledi socijalnoga života. I evo 
mnogostruke djelatnosti da se u Kristu obnove obitelj, škola, općina, 
pokrajina, država, rad, industrija, život, različiti oblici intelektualnoga ili 
fizičkoga rada i tako dalje. 

Sve je inicijative, koje su se razvijale ili na religiozno-socijalnom 
polju ili na političkom ili administrativnom, ekonomskom ili kulturnom, 
Katolička akcija poticala i na život primjenjivala i do stanovitoga se časa 
činilo da je sva djelatnost što su je vršili talijanski katolici u raznim 
oblicima socijalne aktivnosti trebala biti krunom velikim ograncima 
onoga širokog organizma koji smo naučili zvati Katolička akcija. Tako se 
tumači njena logična podjela u prošlosti u pet velikih saveza: Narodni 
savez, Savez kat. žena, Savez tak kat. omladine, Izborni savez, 
Ekonomsko-socijalni savez, koji su djelomično odgovarali grupama Opere 
dei Congressi, majke naše djelatnosti... 

Bij aše dakle neizbježno da se tijekom godina svaka grana djelatnosti 
razvije i upotpuni prema svojim naročitim značajkama. Taj je razvoj 
urodio potrebom da se pojedine grane udalje od debla Katoličke akcije 
koje se sastoji od temeljnih crta našega programa i da im se dopusti dalji 
razvoj više pojedinačnoga i autonomnoga značaja. Dogodilo se kao kod 
staroga stabla kojem iz korijenja rastu nove mladice koje se kasnije 
razviju u snažna drveta. One će zadržati svoju vlastitu životnu snagu 
imajući ipak pod zemljom korijenje spojeno s korijenjem prvoga debla. 

Podjela se očitovala prema samoj naravi organizama i to na 
organizacije koje imaju pretežno religiozno-socijalne i kulturne ciljeve i 

na organizacije koje imaju cilj da konkretnim ustanovama oživotvore ono 
što su u teoriji naučavale (Katolička politička i Katolička ekonomsko- 
socijalna akcija). 

Prvoj grupi, kojoj su pripadali Narodni savez, Kat. omladina i Savez 
kat. žena, priključiše se Ženska kat. omladina i Katoličke sveučilištarke 
(udružene s katoličkim ženama u Talijanskom katoličkom ženskom 
savezu) i Talijanska katolička sveučilišna federacija. Druga je grupa 
(Izborni savez i Ekonomsko-socijalni savez) bila raspuštena pa su mjesto 
nje stvorene autonomne institucije na političkom i socijalno- 
ekonomskom polju. 

Vidjelo se da ova podjela odgovara jasnoj logičnoj koncepciji. Prva 
grupa (tj. Katolička akcija) organizacija tvori istinit općenit okvir 
katoličkih sila i njihovu mobilizaciju kao osobnu djelatnost bez razlike 
slojeva, struka, kategorija, doba, političkih pogleda itd., samo da sve ove 
sile postanu čvrsto spojene u vjeri koja se ispovijeda i u volji koja je 
disciplinirana prema smjernicama Crkve s htijenjem da se kolektivno i 
javno djeluje na suvremeno društvo kako bi ga se učinilo kršćanskim. 

Druga grupa (Katolička politička akcija i Katolička ekonomsko- 
socijalna akcija) tvori sredstva koja praktično pojedini organizirani 
katolici biraju da oživotvore jednu prije negoli drugu programatsku ideju. 
Tako na primjer, da državu učinimo kršćanskom, svi se slažemo i radimo 
da država u svakom svom zakonu, u svakoj svojoj manifestaciji traži 
nadahnuće u nauku Crkve. Ta idealna država jest cilj kojem težimo sa 
svim našim silama. Kada se stoga radi na tome da se preuzmu 
najzgodnija sredstva za ovo djelo kristijanizacije države, to se uvlači 
prosuđivanje ljudskih duhova. Da se uzmognu odrediti razne etape ovoga 
puta koji umara, treba procjenjivati političke, kulturne i ekonomske 
uvjete našega naroda, ispitati narav i bit političkih silnica koje 
međusobno djeluju; jednom riječi, prosuđivati ne apstraktno, već u vezi s 
konkretnom zbiljom. 

I tu je jasno da su ovdje neke temeljne smjernice koje naučava 
Crkva, a koje vežu sve katolike na isti način i u istom stupnju. No u 
okviru poštivanja ovih temeljnih smjernica postoji cijela raznolikost 
sistema čija prikladnost ili nesposobnost da postignu cilj kristijanizacije 
države ne ovisi o ispravnosti temeljnih načela, već prije svega o ljudima i 
događajima. 

Ovdje se vidi veoma dobro da odvajanje političkih organizacija od 
Katoličke akcije ne znači ni odvajanje njihovih komponenata od okvira 
Katoličke akcije, a još manje odvajanje njihova programa od temeljnoga 
programa Katoličke akcije. Štoviše, organizirani katolici koji hoće 

sudjelovati u kojoj političkoj stranci moraju biti sigurni da ta stranka ima 
barem program koji nije protivan programu Katoličke akcije, a po 
mogućnosti mora taj program određivati pomaganje u oživotvorenju 
programa Katoličke akcije. 

Analogno valja reći za institucije koje imaju konkretne ciljeve u 
različitim manifestacijama javnoga života. Katolički radnik ne može 
sudjelovati u sindikalnim organizacijama koje su u opreci sa službenim 
kršćanskim socijalnim programom. A kada se katolički radnici udružuju 
po naučavanju enciklike Rerum novarum da zaštite svoje ekonomske i 
profesionalne interese, onda je tako ustanovljeni sindikalni organizam 
autonoman i sam odgovoran za svoj rad na području svoje strukture i 
svoje tehničke akcije, ali se mora uvijek smatrati sredstvom za širenje i 
oživotvorenje kršćanskoga socijalnog programa, bilo s duševnoga, bilo sa 
socijalnoga gledišta, a to je upravo program Katoličke akcije. 

Iz ovakvih koncepcija logično proizlaze sljedeće posljedice koje 
svaki katolik mora imati na umu i provoditi u život: 

1. Svi katolici koji su uvjereni da moraju u javnom životu vršiti 
jednu korisnu funkciju, tj. da društvo učine kršćanskim, imaju dužnost 
pripadati Katoličkoj akciji. 

2. Jedan katolik akcije ne može korisno služiti katoličkoj stvari ako 
radi samo u jednom političkom ili sindikalnom ili ekonomskom itd. 
organizmu, već mora sudjelovati u Katoličkoj akciji da uzdrži svoju 
vjersku moralnu, intelektualnu, socijalnu pripravu i odgoj koji uvijek 
odgovara uzvišenosti velike i mnogostruke zadaće kršćanskoga 
apostolata. Ovu posljednju zadaću Crkva povjerava Katoličkoj akciji da 
se tako u službi Crkve stvori uzvišena jedinstvenost energija odana 
katoličkoj ideji, a da se time ipak ne spriječi diferencijacija u nebitnim 
stvarima" (Govor Luigija Colomba u Napulju, Boli. Uff. A.C.I., III/8; 
str. 1-4). 20 

Katolička akcija priprema i odgaja članove za rad na socijalnom, 
ekonomskom i društvenom području 

Iz papinih dokumenata i smjernica slijedi da najprije valja pomoću 
odgojnih organizacija Katoličke akcije izorati tlo narodnih duša i tek onda 
je moguć politički rad katolika. Dakle: kulturna akcija prije političke 
bitni je preduvjet političkoj. No valja se čuvati zablude! Mi ne osnivamo 
društva Katoličke akcije s pritajenom namjerom da stvaramo podmladak 


20 Preuzvišeni Šarić u svojoj knjižici Katolička akcija služi se sličnim usporedbama kao i 
Benedikt XV U govoru predsjednika tak Kat. akcije i u komentaru enciklike Rerum novarum 
susrećemo istu sliku o stablu i ograncima (vidi str. 24). 

kakve katoličke političke stranke. Glavno je da članovi naših društava 
dobiju ispravna načela koja će izvan društava primijeniti u političkom 
životu. A ta će primjena biti organizirano zastupanje katoličkih interesa u 
političkom životu - recimo danas u obliku katoličke političke stranke. 

Mogli bismo reći da je prvi bliži cilj Katoličke akcije vjersko- 
ćudoredni odgoj članova prema načelima katoličke teologije i filozofije 
kako bi Katolička akcija urodila nužnom posljedicom, a ta je da njeni 
članovi izvan svoje organizacije osnivaju katoličke ekonomsko-socijalne, 
političke i slične organizacije. 

Suodnos i komplementarnost vjerskih udruženja 
i Katoličke akcije u Italiji 

A koja je razlika između Katoličke akcije i vjerskih udruženja? U 
Italiji, gdje se je pod vodstvom Svete Stolice razvila Katolička akcija, 
službeno je prihvaćeno ovo shvaćanje koje iznosi kard. Gasparri u ime 
Svetoga Oca: „Svim se vjernicima preporuča da stupe u vjerska udru¬ 
ženja, ali je dužnost svih katolika da rade u Katoličkoj akciji ili barem da 
je potpomažu. Svaki katolik mora osjetiti potrebu i dužnost da se posveti 
ili barem da potpomaže ovu apostolsku akciju" ( Pismo odobrenje novih 
Statuta talijanske Katoličke akcije od 2. X. 1923.). 

Nužna je posljedica vjerskih udruženja da njeni članovi postaju 
apostolima, no apostolat spada u specifičnu svrhu same Katoličke akcije. 21 
Vjerska udruženja rade pod vodstvom svećenika koji nosi odgovornost. 
Katolička akcija, iako radi pod vodstvom Crkve, nije crkvena akcija, već 
akcija svjetovnjaka u kojoj svjetovnjaci rade na vlastitu odgovornost. Dok 
se u vjerskim udruženjima teži uglavnom za individualnim duhovnim 
usavršavanjem, a ne za kolektivnim socijalnim ciljem [Direttive, str. 91.), 
to je Katolička akcija organiziran apostolat koji hoće obnoviti društvo u 
Kristu i širi pod direktivama nacionalnih centrala vjersko-ćudorednu 
obnovu općega nacionalnog značenja. Katolička se akcija služi svim 
suvremenim sredstvima: štampom, javnim mišljenjem, utjecajem na 
zakonodavstvo, dok se vjerska udruženja ograničuju na usavršavanje, 
posvećivanje pojedinih duša. 

Specifično obilježje Katoličke akcije jest kršćanski apostolat. To 
specifično obilježje ne spada kao specifično - u zemljama gdje je crkvena 


21 Analogija s Pijevim društvom. 

vlast priznala potrebu 22 Katoličke akcije kako je papinstvo traži - ni na 
vjersku akciju ni na ekonomsko-socijalnu ( Direttive , str. 104). 

Prava Katolička akcija uglavnom stavlja na svoje članove s obzirom 
na javni socijalni apostolat mnogo teže zahtjeve negoli većina vjerskih 
udruženja. Velika će masa kršćana hrliti u pobožna udruženja koja ne 
stavljaju kao uvjet pristupa velik zahtjev da će se članovi posvetiti 
socijalnom apostolatu (štampom, propagandom, predavanjima i dr.). I 
jer udruženja Katoličke akcije od svojih članova toliko toga traže, to je 
razumljivo da su vjerska udruženja naravni putokaz prema Katoličkoj 
akciji koja uglavnom prima samo one kršćane koji u sebi osjećaju zvanje 
za socijalni apostolat (Katolička akcija po svojoj biti nije preventivna već 
socijalno-apostolska organizacija!). 

Dužnost je vođa vjerskih društava upozoravati svoje članove da je 
njihova dužnost raditi za Katoličku akciju, a dužnost je Katoličke akcije 
da svoje članove šalje u vjerska udruženja. 

To su smjernice talijanske Katoličke akcije. 23 

Odnos vjerskih udruženja i Katoličke akcije u Hrvatskoj 

A kakav je kod nas odnos između čisto vjerskih organizacija i 
udruženja Katoličke akcije? Prva teže poglavito za tim da duše privode k 
svetosti, a Kristom preobražene duše lako će se staviti u službu Katoličke 
akcije da pomoću nje stvaraju katoličku kulturu (socijalni apostolat!). 

Preduvjet stvaranju katoličke kulture (fizičkih, idealnih i socijalnih 
dobara), to jest Katoličkoj akciji, jest svetost ljudskih duša. A ova se 
redovito najuspješnije postizava pomoću čisto vjerskih udruženja. 
(Načelo podjele posla!) Vjerske su organizacije prema tome 
preduvjetom Katoličkoj akciji. (Činjenica je da su se kod nas naše đačke 
organizacije razvile iz literarnih sekcija Marijinih kongregacija. Skoro sve 
grane Katoličkoga pokreta u hrvatskim zemljama imaju zahvaliti svoje 
rođenje upravo Marijinim kongregacijama.) 

Nažalost, u našem narodu ne postoji još dovoljan broj vjerskih 
preduvjeta bez kojih je skoro nemoguće svaka temeljita Katolička akcija 
pa zato nije čudo da je naše Orlovstvo moralo preuzeti mnoge vjerske 
obveze i vježbe (kao što je npr. minimalna mjesečna sv. pričest), kojima 
bi daleko bolje zadovoljila strogo vjerska udruženja. Moramo težiti za tim 


22 Dokaz da Sv. Stolica zaista traži ovu podjelu posla između vjerskih udruženja i udruženja 
Kat. akcije i da jedne ne prekoračuju u djelokrug drugih jest List Pija X. Tertiutn 
Franciscalium Ordinem od 8. IX. 1912; B. Pr. VII., 253). 

23 Direttive e Programmi dell' Azione cattolica, Edito a Cura della Giunta diocesana Milanese- 
Milano, Via Cesare da Šesto 1925; str. 20-28) (vidi Kat. list). 


30 



da se ubuduće provede ta podjela posla i da paralelno sa sistemom naših 
društava Katoličke akcije imamo sistem čisto vjerskih udruženja u koja 
će stupati naši članovi. 

Opetujemo! Vjerska organizacija uglavnom ima glavnu nakanu da 
vodi duše kršćanskoj savršenosti i svetosti. 24 

Posvećene duše ulaze u Katoličku akciju gdje teoretski uče kako se 
stvaraju sva tri ogranka katoličke kulture: fizička, duševna, idealna. 
Članovi Katoličke akcije stupaju u život i služe se u modernoj demo¬ 
kratskoj državi svojim građanskim pravima i izvan tih organizacija 
Katoličke akcije; neovisno o njima primjenjuju načela koja su u njima 
usvojili i osnivaju katoličke staleške, ekonomsko-socijalne i političke 
organizacije. 

Sve one skupa preporađaju pojedince, obitelji, organizacije, staleže, 
državu. U narodnom preporodu igra stoga prvu i najvažniju ulogu 
svećenik i na njegovoj redovitoj pastvi počiva sva zgrada katoličke kulture 
na zemlji. 

Crkvena hijerarhija - jamac jedinstva i skladnosti 
djelovanja svih akcija 

Sve četiri djelatnosti - vjerska, katolička akcija, politička i 
ekonomsko-socijalna - moraju biti ona četiri glavna, ali autonomna 
fronta po kojima ostvarujemo socijalno kraljevstvo Isusa Krista. Svaka od 
ovih akcija stupa posve samostalno. Čisto vjerska i Katolička akcija 
vojuju pod vodstvom hijerarhije, a politička i ekonomska djeluju 
neovisno. No hijerarhija ima indirektan utjecaj, i to pozitivan i negativan, 
i na političku kao i na ekonomsko-socijalnu akciju. U stvarima koje se 
odnose na vjeru i ćudoređe, pa makar te stvari bile vremenite, Crkva ima 
odlučnu riječ i treba je slušati. 25 

Jedino se po hijerarhiji može ostvariti jedinstvena direktiva svim 
četirima frontama Katoličkoga pokreta i bilo bi veoma potrebno da se 
uredi pravni odnos između pojedinih grana Katoličkoga pokreta. Tako je 
npr. zgodno da je upravitelj Marijine kongregacije ili poglavar Trećega 
reda sv. Franje istodobno duhovni vođa udruženja Katoličke akcije. U 
Kongregaciji je apsolutni gospodar, u društvu Katoličke akcije brine se 
samo za vjersko-ćudoredni smjer društva. Koji bi bio po sebi pravni 
odnos između raznih centrala Katoličkoga pokreta? Crkva po sebi ima 


24 Can. 685. ,,adperfectionam vitam christianam inter socios promovendam". 

25 To je načelo bule Unam sanctam (c 1302): „Treba dakle da je mač pod mačem i da 
vremenita vlast bude podložna duhovnoj" (Denzinger, 1911.; str. 206). Naravno, to je samo 
indirektna pozitivna i negativna podređenost. 

pravo da u Katoličku političku stranku šalje svoga izaslanika da bdije da 
se u stranci ne poduzme štogod proti vjere i ćudoređa. U čisto političke 
stvari taj se ne smije miješati. (Velim da po sebi Crkva ima pravo 
imenovati takva stalnoga službenog izaslanika, no u većini slučajeva to 
nije oportuno jer bi se moglo činiti da se Crkva bavi stranačkom 
politikom.) A i Katolička bi akcija mogla imati stalnoga delegata u 
političkoj stranci koji bi opet bdio da se ne bi ništa učinilo što bi bilo na 
štetu Katoličke akcije. U spornim bi pitanjima po sebi skoro uvijek više 
vrijedilo stajalište Katoličke akcije jer je s razlogom ta akcija preduvjet 
političkoj, a politička bez nje mora da zahiri. A osim toga bi katolička 
politička stranka (odnosno stranke, ako ih ima više) mogla poslati svoga 
informativnog delegata u predsjedništvo Katoličke akcije da ova ne bi 
štogod poduzela na štetu katoličkoj političkoj stranci. 

Napokon bi se dao urediti pravni odnos između Crkve, Katoličke 
akcije i Ekonomsko-socijalne organizacije analogno gornjem odnosu 
prema Katoličkoj političkoj stranci (delegat Crkve i Katoličke akcije u 
centralama ekonomskih organizacija!). 26 

A kod uređivanja odnosa između tih raznih ogranaka Katoličkoga 
pokreta treba poći sa stajališta da sve te organizacije moraju raditi u 
međusobnoj ljubavi i slozi i da u spornim pitanjima treba dati prednost 
onim dobrima koja su važnija. Hijerarhija je ljudskih dobara ova: na 
prvom su mjestu duhovna dobra kulture, a zatim materijalna. Kod 
duhovnih dobara veću važnost treba polagati dobrima ćudoređa i vjere 
negoli intelektualnima. Tako veću pažnju valja posvetiti odgajanju volje i 
njegovanju ćudoređa negoli tehničkom napretku ili razvoju znanosti. 27 

Nije zadaća ovim nabačenim mislima da možda kritiziraju sadašnje 
stanje Katoličkoga pokreta, već da potaknu na razmišljanje i poglavito da 
upozore na međusobni odnos onih grana Katoličkoga pokreta koje 
imamo u hrvatskim krajevima. 

Kada se kod nas budu razvili sindikati, dj etička društva, domovi za 
spašavanje, pokazat će se potreba da se i njima dodijeli njihovo mjesto u 
sklopu ostalih akcija. Nakon ove digresije jasno nam je koji je odnos 


26 U Italiji se nalaze u Katoličkoj akciji Ekonomsko-socijalni sekretarijati. Svećenici su tih 
Ekonomsko-socijalnih sekretarijata moralni konzultori u neovisnoj Kat. ekonomsko-socijalnoj 
akciji. Na taj način oni bdiju nad tim da se Ekonomsko-socijalna akcija ne bi ogriješila o vjeru i 
ćudoređe i o službeni kršćansko-socijalni program (Rerum novarum). Vidi str. 370. 

27 Donat, Ethica generalis (1920.; str. 52-54). U izvornom rukopisu na ovom mjestu slijedi 
veći dio teksta koji je Merz prekrižio. Ovoga puta taj dio ne donosimo, nego čitatelja 
upućujemo, ukoliko je zainteresiran, na izvornik. 

Orlovstva - kao omladinske grane Katoličke akcije - prema Crkvi, 
vjerskim udruženjima, političkoj i ekonomsko-socijalnoj akciji. 28 


Naše je Orlovstvo radilo 
prema smjernicama Svete Stolice 

Smjernice se zasnivaju na načelima koja su univerzalna 
za cijelu Crkvu 

Hrvatsko je Orlovstvo počelo potpuno provoditi smjernice koje je 
Sveta Stolica dala Katoličkoj akciji u Italiji i u drugim zemljama. Ti su 
dokumenti za nas bili, kako to od nas zahtijeva crkvena disciplina, norma 
prosuđivanja i sigurna djelovanja. 29 A to vrijedi pogotovo za Katoličku 
akciju jer se te smjernice zasnivaju na načelima koja su univerzalna za svu 
Crkvu i koja su osim toga posljedica naravnoga zakona. Tako te smjernice 
polaze sa stajališta da je ustav Crkve božanski i da po tome biskup ima 
pravo da samostalno upravlja vjersko-ćudorednim radom u svojoj 
biskupiji. I jer je Katolička akcija vjersko-ćudoredna akcija, to proizlazi 
da mora imati u Crkvi svoje disciplinatorno središte i mora biti izvan i 
iznad svake političke stranke. 30 

Osim toga je u ljudskoj naravi da se počinje tražiti pravni i službeni 
odnos između Crkve i Katolička akcije kako je to npr. uređeno po 
duhovnicima. Također leži u naravi stvari da su se morali razviti neki 
naravni - to jest staleški - tipovi Katoličke akcije jer se odgoj mora 
prilagoditi individualnosti svakoga pojedinog staleža. 

I zato npr. Pio X. savjetuje i drugim narodima da se povode za 
smjernicama koje je dao talijanskoj Katoličkoj akciji. Evo izvatka iz vrlo 
značajna lista što ga je upravio brazilskim biskupima: 

„Što se tiče drugoga poglavlja vaše pastirske brižljivosti u koju spada 
socijalna Katolička akcija, to znadete po kojim se pravilima valja ravnati 


‘ s I na ovom mjestu slijedi velik tekst koji je Merz prekrižio. Ni taj dio ne donosimo, nego 
čitatelja upućujemo, ukoliko je zainteresiran, na izvornik. 

29 ,,Q uodsi tamen eadem sint locorum et personarum adiuncta, decreta et decisiones 
particulares propabilem normom iudicandi tutoque agendi etiam pro aliis suppeditanti cutn 
quaestiones propositae a theologis scientiae et prudentiae moralis" (Noldin, De principiis 
theologiae moralis, I., 1922, str. 161). 

30 „Sjećam se jedne misli koja mi je došla jednoga dana nedaleko od Pija XI.: da Katolička 
akcija nije bila tijesno povezana s Crkvom u svojoj općenitosti, ne bi našla svoje mjesto u 
programatskoj enciklici njegova pontifikata, u Ubi arcano Dei. I upravo jer sudjeluje u neku 
ruku s crkvenom hijerarhijom, ona uživa božanske plodove te nadnaravne moći koju na 
božanski način podupire papinstvo (Luigi Colombo; Boli. Uff. A.C.I. III/3; str. 3). 

da donese velike koristi državi jer su vam dana u enciklikama našega 
prethodnika Leona XIII. Quod apostolici muneris, Rerum novarum i 
Graves de communi. Načela i zapovijedi ovih enciklika imate sabrane u 
jedno i svrstane u motu proprio koji smo izdali za ravnanje Kršćanskoj 
pučkoj akciji dne 18. XII. 1903. Zaista u toj stvari svaki od vas biskupa 
može crpsti svjetlo iz samih encikličkih listova. Encikliku Ii fermo 
proposito koju smo poslali 11. VI. 1905. talijanskim biskupima s 
namjerom da se ista ta akcija kod Talijana više proširi i učvrsti (Pio X., 
List kardinalu Arcoverde de Albuquergue Cavalcanti i drugim 
biskupima Brazila od 18. XII. 1910; Acta Ap. Sed. 1911. str. 312- 
313). 31 

Uzor u talijanskoj Katoličkoj akciji 

Papa Pio XI. još je jasnije izrazio misao da se treba ugledati u 
talijansku Katoličku akciju u svom govoru što ga je održao Biskupskoj 
rimskoj skupštini Katoličke akcije (9. III. 1924.): „Utješna je za jednoga 
oca prisutnost njegovih sinova kojega bili imena i s kojih strana dolazili. 
A kada su to vjerni sinovi koji s nama dijele svakodnevni život, sinovi 
našega Rima, kada su to oni koji tvore Biskupijski savez Katoličke akcije, 
to jest središte inicijative, davanja smjernica i života one akcije koja nam 
je tako mila kao zjenica oka, tada si cijeli svijet mora uzeti rimsku 
Katoličku akciju kao uzor" [Bolletino A.C.I. I./2; str. 2). 


Papinske smjernice u duhu i tradiciji 
Hrvatskoga katoličkog pokreta 

A napokon takvo je shvaćanje papinskih smjernica i u duhu tradicija 
Hrvatskoga katoličkog pokreta. Treba samo čitati stare brojeve Hrvatske 
straže u kojima se nadugo i široko govori o silabu, 32 protimodernizmu, 33 
o radničkom pitanju, 34 o rimskom pitanju, 35 o miru Jb te ona četiri 


31 Želja je Papina da se odredbe, koje su u Italiji izdane za socijalnu akciju, provedu i u drugim 
zemljama ukoliko je to moguće - C oncretam, tandem, socialis seu popularis catholicae actionis 
praxim in illa u SS. D. Pio P.P.X. pro Italia, paucis annis constituta, et caeteris Gentibus, 
speciminis ergo, exhibemus: enim vero quae praesertim pro Italia de actione sociali latae sum 
leges, ut, in quantum fieri potest et alibi ad praxim deducantur pontificia mensest (Micheletti, 
Summula Theol. part. 1912; str. 452). 

32 Hrvatska straža, V, 323, 433. 

33 Isto, V, 641, VI., 129, VIII., 243, IX., 465. 

34 Isto, X, 275, 452; XI, 295, 403; Xiy 399. 

35 Isto, XIV, 21. 

36 Isto, XV, 455. 

Mahnićeva monumentalna članka Interkonfesionalizam po svojoj biti 
(XII, 245), Interkonfesionalizam pogledom na pojedine grane javnoga 
rada (XII., 362, XIII.,10, 91), koja su upravo himan papinstvu, i to ne 
samo ustanovi, koja je nepogrješiva kada govori ex cathedra, već koju 
valja slušati i onda kada nam se čini da se od nas odviše traži. Evo 
Mahnićevih riječi: 

„Istina, ne radi se tu o odlukama ex cathedra koje se tiču izravno 
pitanja fidei et morum (vjere i ćudoređa), ali radi se, kako već rekoh, o 
primjeni vjerskih i moralnih načela na život, a poricati Papi pravo da o 
tom govori te uskraćivati mu posluh značilo bi isto što priječiti ili 
paralizirati svaki utjecaj katoličke vjere na javni život. Jasno je kuda to 
vodi. 

Uz to se ovdje radi o veoma važnom principu koji se tiče biti 
crkvenoga ustroja i discipline. Ako u ovom slučaju pristoji nama pravo da 
sudimo o kompetentnosti papinske vlasti te odlučimo jesmo li dužni 
poslušati ga ili ne, onda imamo isto pravo u svim slučajevima gdje se ne 
radi o stvarima fidei et morum. Prema tome, naša bi se poslušnost Svetoj 
Stolici svela na definiciju ex cathedra, a kako su te definicije vrlo rijetke, 
mi bismo tek jedan do dva puta svakoga vijeka imali prilike poslušati 
Papu. Čemu onda sv. kongregacije, čemu napose Kongregacija indeksa, 
čemu toliko odredbi kanoničke i disciplinarne naravi ? Katolički su narodi 
živjeli prema tome sve do naših dana u velikoj zabludi misleći da su u 
savjesti obvezani opsluživati sve što im Isus preko Petra i drugih apostola 
naređuje (Mt 28,20). 

Međutim, apstrahirajmo od ovih razloga koji se tako usko tiču vjere 
i crkvene discipline. Katolici sačinjavaju vojsku; Crkva se katolička i zove 
Crkvom vojujućom. Ovoj vojsci na zemlji zapovijeda rimski papa kao 
Bogom postavljeni najviši vojskovođa. Uzmemo li papu kao vojskovođu 
katoliče vojske, to bi on naredbama ili proglasima poput gore navedenih 
koji se tiču stručnih udruženja, političkih, socijalnih i inih organizacija, 
katolicima propisivao taktiku koje im se valja držati u boju s 
protivničkim silama. Vojnici se slijepo i bezuvjetno pokoravaju 
zapovijedima i naredbama višega vojskovođe pa i ako bi koji bio uvjeren 
da bi se nešto moglo odrediti drugačije i bolje, on ipak čini što je naredio 
vojskovođa. Lijepe zaista vojske gdje bi se vojnici nakon svake naredbe 
što im stigne od vojskovođe najprije sastali na vijećanje da odluče je li ili 
ne vojskovođa bio u pravu takva što narediti, jesu li ili ne oni dužni 
poslušati ga, ne bi li bilo bolje njegove naredbe utući šutnjom i prezirom 

pa svaki neka radi što ga volja. Takvi se prizori u naše dane odigravaju 
među vojnicima vojujuće Crkve! I mi se još nadamo pobjedi!" 37 

„Zaista čudnovato! Sto bi katolicima imalo biti vezom jedinstva i 
sloge, bude im kamenom smutnje, povodom cjepkanja. Pio IX. u 
poslanici engleskim biskupima (16. IX. 1864.) nazivlje papinstvo 
principom, korijenom, izvorom [principium, radix et origo ) katoličkoga 
jedinstva" ( Hrv. straža, XIII, 97). 

„Jedinstvo i sloga u našem taboru nadasve! Za jedinstvo i slogu sve! 
Protiv jedinstva i sloge ništa. Veza ovoga jedinstva neka nam bude riječ 
našega oca Pape“ [Hrv. straža, XIII, 102). 

Biskup Mahnić bio je jeka Rima 

Biskup Mahnić velika je jeka Rima; njegova je veličina u tome što je 
odmah u život provodio Papine smjernice. On je, štoviše, s mnogim 
detaljima primijenio na naše tlo institucije koje su nikle u Italiji pod 
nadzorom papa" [Unione popolare fra i Cattolici d'Italia - Hrv. katolički 
narodni savez i dr.). 

Hrvatsko Orlovstvo nadovezuje se na tradicije Hrvatskoga 
katoličkog pokreta i amanet s kojim taj pokret stoji i pada jest rad prema 
smjernicama Svete Stolice i u poslušnosti prema svojim biskupima. 

Svećenstvo i svjetovnjaci koji rade u Katoličkoj akciji, a napose u 
Orlovskoj organizaciji, drže se sljedeće misli: „Ni jedna nas dakle 
poteškoća ne smije slomiti, ni jedna nas zapreka ne smije zaustaviti u 
našem poslu onda kada namjesnik Kristov želi da se taj posao izvršava; 
kada mu daje svoj blagoslov koji je blagoslov Božji, svaka se poteškoća 
svlada, svaka zapreka pada kada mi sami ne radimo, nego puštamo i 
hoćemo da sam Bog radi po nama" [Direttive, 14). 

A Sveti nam Otac nameće dužnost da radimo u takvoj Katoličkoj 
akciji kako je on zamišlja ili barem da je potpomažemo. 

Odnos prema hijerarhiji 

Biskup je gospodar Katoličke akcije u svojoj biskupiji 

Orlovi uvijek naglašavaju zborom i tvorom da u Crkvi pravo 
zapovijedanja, naučavanja i upravljanja jedino pripada biskupima koje je 
„postavio Duh Sveti da ravnaju Crkvom Božjom" (Dj 20,28). 

Orlovstvo usvaja smjernice Svete Stolice talijanskim katolicima koje 
ističu da je biskup potpuni gospodar Katoličke akcije u svojoj biskupiji. „Ne 


37 Hrvatska straža, XIII., 99-100. 

mogu se bez dozvole biskupa osnivati odbori ni društva Katoličke akcije na 
području koje se nalazi pod njegovom jurisdikcijom... Bolje je da se jedna 
akcija ne poduzme negoli da se čini mimo ili protiv volje biskupa...“ 3S 
„Pravila i poslovnici moraju biti prethodno odobreni od ordinarija." 39 

Napokon ponavljamo posljednju važnu opomenu: „Ako bi ljudi 
poduzeli bilo koje inicijative u ovom redu stvari, bilo pojedinci ili udru¬ 
ženi, neka se sjete da se moraju posve pokoriti vlasti biskupa. Neka se ne 
dadu zavesti od žara odviše velike gorljivosti. Takav žar koji potiče na 
nevršenje dužne poslušnosti nije ni iskren, ni od korisne djelotvornosti, 
ni ugodan Bogu." 40 

„Okružnica od 28. VII. 1904. odredila je s tolikom točnošću naše 
odredbe poglavito glede katoličkih odbora i Kršćanske pučke akcije tako 
da su i oni koji su najmanje upućeni u početke katekizma mogli 
razumjeti da ne može biti Katoličke akcije u pravom smislu riječi bez 
neposredne podređenosti biskupima." 41 

Štoviše, ako bi centralno predsjedništvo nešto odredilo, to prema 
odredbi od 28. VII. 1904. biskup ima pravo zabraniti da se to provede na 
teritoriju njegove biskupije: „Svaki biskup može iz važnih razloga 
raspustiti odbore, grupe i sekcije koje postoje u njegovoj biskupiji; on 
može uložiti svoj veto imenovanjima i rezolucijama koja proizlaze iz 
raznih centrala u stvarima koje se tiču njegove biskupije kada drži da nisu 
zgodne za njegove biskupljane jer je u takvim stvarima osim suda Svete 
Stolice jedino mjerodavan biskup" (B. Pr. PVj str. 343). 

I naši su se biskupi ravnali po uputama Svete Stolice koja je u svojoj 
okružnici Ubi arcano Dei od 23. XI. 1922., što ju je upravila cijelome 
katoličkom svijetu, izjavila kako je „Katolička akcija potrebna i kako je 
bitno vezana s pastirskim dužnostima". 42 Danas sama pravednost traži da 
Crkva tu akciju svim sredstvima - materijalnim i moralnim - potpomaže 
i da ide na ruku kod izdavanja knjiga, organiziranja tečajeva, uređivanja 
kancelarija, namještanja činovnika. Da Crkva nije formalno izjavila da 
Katolička akcija spada u dušobrižničku službu, to je ne bi prema njoj 
vezale nikakve obveze pravednosti. Sada je stvar postala drukčijom i 
danas postoje u neku ruku kod nas zahtjevi pravednosti, a ne samo 
ljubavi, koje iziskuju da hijerarhija brani Katoličku akciju pred 
protivnicima i da je potpomaže izdašnim sredstvima. 


38 Službeni list talijanskim biskupima od 28. VII. 1904.; B. Pr. IVj 343-344. 

39 Rampolla, O Kršćanskoj pučkoj akciji od 27. I. 1902.; B. Pr.VI, 265. 

40 LeonXIII., Enc. Graues de communi od 18. I. 1901.; B. Pr.VI. 225. 

41 Pio X., List kard. Svampa o autonomnim kršćanskim demokratima u Italiji od 1. III. 1905.; 
B. Pr. I., str. 58. 

42 ActaAp. Sedis 1922.; str. 693-694. 

Papa Pio XI. - papa Katoličke akcije 

Papa Pio XI. kojega u Italiji nazivaju „papom Katoličke akcije" vrlo 
se živo zauzima za Katoličku akciju i može se reći da ne prođe dan kada 
joj ne bi davao posebne smjernice. Tko je bio u Italiji i vidio tijesnu i 
upravo dnevnu vezu između Svetoga Oca i svećenika i svjetovnjaka 
Katoličke akcije, koji mu neprestano referiraju, idu u audijencije, pitaju 
za savjete, dobivaju upute, taj će moći donekle shvati riječi koje je Papa 
rekao: „Neka svi znaju i dobro je da svi znaju da mi je Katolička akcija 
upravo tako prirasla srcu kao zjenica oka.“ 

Tako vidimo da je Sveti Otac poklonio talijanskoj Katoličkoj akciji 
prekrasnu palaču u kojoj se prije nalazio Generalni vikarijat (Via della 
Scrofa 70) i u toj su se sada palači smjestile glavna centrala talijanske 
Katoličke akcije te moćne organizacije s dva milijuna članova, mnogo tisuća 
udruženja, novina, časopisa, biblioteka... I sav je ovaj divovski organizam 
organizirana pomoć svjetovnjaka za Crkvu, škola socijalnoga apostolata 
preko koje Crkva vrši unutarnju misiju i čini suvremeni privatni, obiteljski, 
društveni, državni poganski život postepeno opet kršćanskim. 

U govoru od 1. III. 1924. papa Pio XI. rekao je članovima Katoličke 
akcije nakon njihova sudjelovanja na jednom tečaju: ,,I da vam kažem s 
kojim osjećajima vas vidimo kod kuće nakon ovoga tečaja na kojem ste 
se pripravili na jedno tako sveto djelo, na tako bitno kao što je Katolička 
akcija. Možemo vam samo čestitati na misli koja vas je dovela na taj 
tečaj; da vam čestitam na dobru što ste tamo učinili i što ste pripravili za 
sve duše kojima pružate vašu pomoć i vaša djela. Djela i pripomoć koja, 
iako su udaljena od apostolskih vremena, opet su tako bliza njenu duhu i 
to neka vam bude utjeha i nagrada. Dosta bi bilo sjetiti se riječi svetoga 
Pavla u Poslanici Filipljanima (4,3): ’Pomaži im jer su se one u evanđelju 
borile zajedno sa mnom, i s Klementom i ostalim mojim suradnicima, 
kojih su imena u knjizi Života.'" 43 

I naši su se biskupi pokazali spremni da u svakom času brane Katoličku 
akciju, a posebice njen najmlađi ogranak - Hrvatsko orlovstvo. 44 Biskupima 
su jamačno bile na umu smjernice koje dolaze s najvišega i mjerodavnoga 
mjesta. „Bez dvojbe da Katolička akcija spada u dušobrižničku službu i u 
kršćanski život i to u tolikoj mjeri da sve ono što se poduzme da se ona 
proširi ili skuči samo po sebi čini garanciju ili ozljedu prava Crkve i duša" 
( Konzist. alokucija od 23. V 1923.; A. A. S., 1923., str. 247). 


43 Boli. uff. A. C. I. 1/2, str. 1; Govor od 1. III. 1924. 

44 „Preuzvišeni traži da se svaki takav slučaj povrede ustavnih prava prema katoličkim 
organizacijama dojavi ordinarijatu pa će ordinarijat na kompetentnom mjestu energično 
intervenirati" (vidi: Vrhbosna od 20. V 1924.; str. 53). 

Svjetovnjaci - suradnici Crkve u njezinoj uzvišenoj misiji 

No ova formalna izjava Svete Stolice i naših biskupa za sobom povlači 
veoma važne posljedice. Evo ih: budući da je Katolička akcija u tijesnoj vezi 
s dušobrižničkom službom - ona spada, kako smo prije vidjeli, među 
indirektna sredstva duhovne pastve - to svjetovnjaci obaju spolova što rade 
u toj akciji postaju suradnicima Crkve u njenoj uzvišenoj misiji. Katolička 
akcija jest organizacija tih suradnika Crkve i čini Crkvi velike usluge. 

I stoga je u neku ruku dužnost biskupa, svećenika, a poglavito 
župnika da podupire tu akciju. 

,,I tu nema čovjeka", veli jedan drugi spis Svete Stolice, „koji ne bi 
vidio koliko tome pridonosi i koliko je nužno i kako spada u dužnost 
sudjelovanje svećenika i poglavito župnika: oni se, zaista, kao pastiri duša 
u svojoj žarkoj gorljivosti i svojoj djelotvornoj radinosti neprestano 
uvjeravaju koji li je dragocjen udio njihove službe djelo pripomoći i 
pomaganja što ga daju Katoličkoj akciji općenito uzevši, a posebice 
ženskoj Katoličkoj akciji jer su oboje u sadašnjim žalosnim prilikama 
obitelji i društva providencijalno sredstvo da se postigne ona željena 
kršćanska obnova za kojom svi teže." 45 

„Katolička akcija", kako veli naš sadašnji Sveti Otac, „jest 
potpomaganje župnika u njihovu dnevnom radu" (21. X. 1923.), 46 „Ona 
je ruka koju su Bog i Crkva dali duhu i srcu župnika" (kard. Gasparri od 
19. V 1921.; Direttive, str. 16 i 101). 47 

Službeni duhovnik u Orlu 

Iz svega smo do sada vidjeli kako je Orlovstvo nastojalo raditi u 
duhu smjernica Svete Stolice uvodeći konzekventno posvuda duhovnike. 
Da dopunimo ova razlaganja, donijet ćemo nekoliko smjernica o tom 


43 List kard. Gasparrija od 19. I. 1924. Nj. E. mons. Serafiniju. Direttive, str. 119-120. 

46 Vidi taj divni govor Nj. S. Pija XI. u Zlatnoj knjizi 1924., str. 78-89). 

47 Tako je određeno u Italiji: a) da ženska kat. udruženja trebaju izrađivati župnu statistiku kao 
npr. broj poroda, civilnih brakova, iseljenika, štampu što se čita u župi, socijalnih udruženja, 
djece koja pohađaju kršćanski nauk itd.; b) da pomažu Crkvi da bude čista, da ima voska, vina, 
hostija; popravljati rublje, nabavljati čisto cvijeće, nabavljati crkvena ruha, podučavati ministran¬ 
te... ( Direttive , str. 143). Ista udruženja K.A. uvela su takozvanu „svečanost župnika" koja ima 
zadaću da se podigne njegov autoritet, da se učvrste srdačni odnosi između njega i Kat. akcije. 
Jedan od ideologa tal. Katoličke akcije, msgr. Roveda, koji je u neposrednoj vezi sa Svetom 
Stolicom, veli: „Odovud velika dužnost klera da radi za Katoličku akciju koju hoće papa, koju 
smatra kao zjenicu svoga oka, koga obuzme i u licu radost kada o njoj govori, koji je smatra kao 
neophodno potrebnu pomoć svećeničkoj i župničkoj službi i koji je smatra isto tako važnom za 
unutrašnjost kao misije za inozemstvo" (Bolletino ufficiale dell'Azione Cattolica italiana, II, 1; 
str. 10). 

pitanju iz talijanske Katoličke akcije koja ima više iskustava i može nam 
dati mnogu zdravu pobudu. 

Zastupnici biskupa u orlovskim društvima jesu službeni duhovnici. 
To određuje „priručnik" Zlatna knjiga: 

„Zastupnici su svete Crkve u orlovskoj organizaciji orlovski duhov¬ 
nici, a to su u pojedinim društvima oni svećenici koje imenuje biskup u 
svojoj biskupiji; to je također onaj svećenik kojega imenuje episkopat za 
cijeli Hrvatski orlovski savez ( Zlatna knjiga, str. 46). Oni podržavaju 
nužnu vezu između udruženja i crkvene vlasti" [Direttive, str. 18). 

Svećenik podučava članove u vjeri i kršćanskom ćudoređu; on nije 
član kao svi ostali; njegovo je mjesto posebno i uzvišeno (str. 47). „Svaki 
veliki svećenik, od ljudi uzet, za ljude se postavlja u odnosu prema Bogu 
da prinosi darove i žrtve za grijehe" (Heb 5,1). Istu misao izražava 
Apostol pogana u svojim poslanicama Korinćanima: „Neka nas svatko 
smatra službenicima Kristovim i upraviteljima otajstava Božjih" (1 Kor 
4,1). „Kristovi smo dakle poslanici" (2 Kor 5,20). 

Prva je dakle i glavna zadaća svećenika u orlovskim društvima „da 
formira i čuva katolički duh u društvima" ( Direttive , 18) . 4S I neka ne 
zanemari brigu oko vjerskoga odgoja pojedinih članova „jer oni bdiju nad 
vašim dušama kao oni koji će polagati račun", veli sv. Pavao (Heb 13,17). 
Isto veli i papa Leon XIII. svećenicima koji se nalaze u radničkim 
udruženjima: „Biskupi sa svoje strane potpomažu ova nastojanja i uzimlju 
ih pod zaštitu. Pod njihovom vlašću i pod njihovim rukovodstvom mnogi 
iz svjetovnoga i redovnoga klera u velikom se broju posvećuju duhovnim 
interesima članova." 49 

Istaknimo još jedanput: svećenik nije ispovjednik članova orlovskoga 
društva; on se brine za katolički smjer cijeloga društva; on je duhovnik 
društva kao kolektivne zajednice, a nije duhovnik pojedinaca. Katkada će 
možda biti potrebno da on upozorava i pojedince, ali samo utoliko koliko 
je to u vezi s katoličkim smjerom društva kao kolektivnosti. 

Zato svećenik - osim ako je neizbježiva potreba - neka ne preuzima 
mjesto odbornika u Orlovskoj organizaciji. On si je prije svega svjestan 
da u udruženju vrši one svećeničke dužnosti koje svjetovnjak ne može 
obavljati. „No neka nikada ne zaborave da svećenik mora usred naroda 
neporočno sačuvati svoje obilježje službenika Božjega koji je postavljen 
na čelo svoje braće animarum causa - poradi duša." 50 „Neka svi 


„Katolička akcija, budući da je ona apostolat svjetovnjaka, to neka obično oni njom i 
ravnaju, a svećeniku neka preostane inspiracija i cijeli odgojni rad“ ( Direttive , str. 96). 

49 Leon XIII., Rerum novarnm, III, 63. 

50 Pio X., Enc. Pieni kanimo od 26. VII. 1906. 

svećenici, kada rade u kršćanskoj pučkoj akciji, to čine dostojno i neka 
sačuvaju svećenički duh iz kojega proizlazi njihova snaga." 51 „Sve ono što 
se u radu ne bi slagalo sa svećeničkim dostojanstvom i crkvenom 
disciplinom treba odlučno odbaciti." 52 

Zato svećenici ne nose orlovske odore i izbjegavaju svaku 
ravnopravnost s laicima unutar udruženja Katoličke akcije. „Kada se 
svećenik nalazi i usred naroda, neka se uvijek sjeti oznake da je sluga 
Božji jer je postavljen radi brige nad njihovim dušama." 53 Orlovstvo 
provodi načela pape Pija X. koja je dao francuskoj katoličkoj omladini 
(25. IX. 1904.): „Iskustvo nam je pokazalo da je ovo vodstvo uvjet 
kršćanskoga života za jednu omladinsku akciju. Kamo sreće da razumiju 
tu istinu toliki slijepci koji izjavljuju da su katolici i opet traže potpunu 
neovisnost o svakom autoritetu i hoće takvu slobodu koja ne bi bila više 
sloboda sinova Božjih već urotnika Luciferovih. Zatim: još i druga korist 
proizlazi od tih duhovnih vođa. Vremenom će se pokazati potreba da se 
te duhovne vođe koji su potvrđeni od svojih ordinarijata na osobit način 
međusobno povežu i da se onda zajednički posavjetuju o problemima 
pastorizacije pomoću Orlovske organizacije. Već je u tom smislu stvoren 
zaključak 5. III. 1925. na svećeničkom tečaju u Zagrebu. Dao Gospod da 
se što prije provede u život." 54 


Elita - Socijalni apostolat 

Mnogo se je kod nas raspravljalo je li je zadaća društava Katoličke 
akcije da okuplja široke mase i da budu u neku ruku „društva za 
spašavanje" ili će se ona zadovoljiti s ograničenim brojem najboljih 
članova koje će temeljito odgajati za socijalne apostole. Orlovstvo se je 
odlučilo za posljednji tip. Evo zašto. Papa Pio X. piše u svom listu 
svećeniku Fongoliju: „Nije dosta samo okupiti mase, treba ih odgojiti za 
onaj pučki apostolat 55 koji hoće da im s Katoličkom akcijom bude 
povjeren od Crkve. Katolici s neplodnom vjerom, bez dobrih djela i što 


51 Instr. Leona XIII. od 27. I. 1902.; B. Pr. 271. 

52 Leon XIII., Enc. od 8. XII. 1902.; Micheletti, str. 451. 

53 Isto. 

54 O ovim je osnovnim problemima Katoličke akcije napisao dr. Kniewald u Katoličkom listu 
temeljito dokumentiran članak: Svećenik i Kat. akcija od 21. V 1925.; Katolička akcija 
prema crkvenoj vlasti od 28. V 1925.; Uloga svećenika u Katoličkoj akciji od 4. VI. 1925.; 
Osnovni problem Katoličke akcije u Hrvatskoj od 18. VI. 1925. Vidi također članak Crkveni 
odaslanik u katoličkim društvima [Život, 1923/24., II, str. 94). 

55 „Svrha je Orla da združi u jednu četu svu hrvatsku katoličku omladinu, da je učini četom 
apostola obrazujući je vjerski, umno, ćudoredno, socijalno i tjelesno; da pomoću te omladine 
budi, utvrđuje i zagrijava puk za uzore katoličke misli i života..." [Zlatna knjiga, str. 7). 
Važno! Katolička akcija hoće najprije kvalitetu. 

je još gore, katolici čijoj se vjeri protive djela, neće moći biti korisno 
oruđe kod velikoga pothvata socijalne obnove. Ako ona hoće da se 
djelotvorno rasprostrani, mora započeti s onim koji se nazivlje njenim 
apostolatom. Neka se oni ne zadovoljavaju time da zalaze u narod, već 
neka iznad svega nastoje izgraditi svoju dušu duboko vjerski" (kard. 
Merry del Val od 3. I. 1910.; ActaAp. Sedis, 1910., str. 89-90). 

Orlovstvo je usvojilo to shvaćanje i zato ono u svoje redove prima 
samo najbolje mladiće. Tek kada budemo imali čvrstu i raširenu orlovsku 
organizaciju - organizirane socijalne apostole - moći ćemo pomišljati na 
razna društva za spašavanje pokvarene mladeži ili će se ta briga povjeriti 
raznim institucijama druge (možda ekonomsko-socijalne) naravi (djetički 
domovi, pučke kuhinje, patronaži), koje materijalnim sredstvima privode 
duše Kristu. 

Već smo u poglavlju koje pokazuje razliku između čisto vjerskih 
udruženja i Katoličke akcije vidjeli da je posljednje specifično obilježje 
odgajati članove za socijalni apostolat, za elitu (čim više te elite ima, tim 
bolje, a pojam elite ne mora isključivati pojam velikoga broja!). Ovom 
shvaćanju treba sve podrediti u Katoličkoj akciji. A i sama nam lozinka 
jasno govori što se danas traži od suvremenih katoličkih socijalnih 
apostola - od naših Orlova. 


Lozinka 


Euharistija 

Budući da je Orlovska organizacija svjesna da računa na elitu, to je 
ona odredila za svoje članove vjerski minimum. ,Vjerske su dužnosti Orla 
ove: mora u hrvatskom narodu svagdje i svakom prilikom promicati 
ljubav prema euharistijskom Isusu... Mora se ispovjediti i pričestiti 
barem jednom mjesečno, a svagdje gdje je to moguće, podupirati čestu i 
dnevnu svetu pričest... Orao mora rado ići ako mu to dopuštaju prilike i 
radnim danom na svetu misu ili se barem doći pokloniti na nekoliko 
kratkih časova presv. oltarskom sakramentu" (Zlatna knjiga, str. 14- 
15). 57 


56 „Neka se ne pazi na broj, već na vrijednost članica; to nisu udruženja za jednostavno 
spašavanje ili poštene zabave, već za osvajanje duša i pravoga apostolata" ( Direttive , str. 137— 
138). 

57 Pravila tal. katoličkog omladinskog udruženja određuje da svaki član mora pohađati tjednu 
vjersku pouku u vlastitoj župi ili vjerskom udruženju - i barem jednom se mjesečno pričestiti... 
[Direttive, str. 155). Sveti Otac jako hvali tal. kat. žensku omladinsku akciju koja je dobrano 
provela dnevnu sv. pričest ( Bolletino A. C. I. II/7; str. 29). 

Poznato je da je ovaj intimni život s presv. euharistijom princip 
Katoličke akcije cijeloga svijeta, conditio sine qua non, uvjet bez kojega 
ne može uopće biti Katoličke akcije. Katolička akcija bez sistematskoga 
duhovnog odgoja, bez ovoga euharistijskog života znači „zgrada bez 
podloge". 58 

Neki su držali da u organizacijama katoličke akcije nije trebalo 
određivati vjerski minimum. Zašto da budemo stroži negoli je Crkva i 
zadovoljimo se s onim što Crkva traži? No sadašnji Papa veli: „Sve veće 
dnevno proširenje Katoličke akcije i njena sve čvršća organizacija, 
činjenica da sve dublje u duše ulijeva ljubav k božanskoj euharistiji... sve 
nas to napunja velikim veseljem i daje nam nadu u bolje dane." 59 A i 
mnogi drugi spisi Svete Stolice jasno govore da Katolička akcija mora 
istodobno biti jedna euharistijska akcija. A zar se može nazvati imenom 
euharistijske akcije ako se traži samo minimalna godišnja sv. pričest? Za 
jednu euharistijsku akciju tražimo više. A jer Orlovstvo nije nikakvo 
slobodno udruženje, već sve stvari do u tančine određuje, to je 
ustanovilo minimalnu mjesečnu pričest. - Nekima se to čini pretjerano 
za naše prilike. No treba uzeti u obzir da Priručnik Orlovske organizacije 
propisuje da se članom postaje tek nakon barem tromjesečnoga do 
dvanaestomjesečnoga gostovanja (str. 21) i da se postepeno dovodi 
omladina do sakramenata. Napokon je to ideal do kojega kanimo 
vremenom dovesti omladinu. Praksa je pokazala da se Orlovstvo u tome 
nije prevarilo. 60 

A i naši su biskupi u više navrata izjavili da je euharistijski duh 
jamstvo pobjede Orlovstva. „Da se ispuni ta sveta želja Hrvatskoga 
orlovskog saveza, katolički episkopat od svega srca blagosivlja 
organizaciju Hrvatskoga orlovskog saveza i sav njegov radni program koji 
je izrečen u njegovoj divnoj lozinki: Žrtva, Euharistija, Apostolat. 
Katolički episkopat pozdravlja svu našu katoličku omladinu u svem 
njihovu štovanju presv. Euharistije." 61 Preuzv. g. Šarić ističe u svom 
pastirskom listu: „Dosta je istaknuti da je presveta euharistija označena 
izvorom jakosti Orlovskom pokretu" (str. 34). Preuzv. gospodin dr. 
Bauer, nadbiskup zagrebački, piše Hrvatskom orlovskom savezu: „No 
iznad svega valja pohvaliti vaš euharistijski duh; vi ste učinili obvezatnim 
barem mjesečno primanje sv. sakramenata za sve vaše članove, a 


58 Direttive, str. 11 i 12. 

59 Pio XI., Konzistorijalna alokucija od 23. V 1923.; A.A.S 1923, str. 247. 

60 Odlični pedagozi vele: ako se od omladine mnogo traži, to se od nje i mnogo dobije jer je 
velikodušna. 

61 Vrhbosna od 20. III. 1924., str. 45. 

podupirete gdje možete čestu pa i dnevnu svetu pričest. I opet kažem: 
tako valja! Vaš je katolicizam konzekventan jer znadete da naš vrhovni 
vojskovođa Isus Krist obitava među nama u svetohraništu, znadete da 
nas on neprestano k sebi zove, a pustiti ga osamljena nije dostojno. Zato 
Katolička akcija koja nije istodobno euharistijska akcija ne može uroditi 
trajnim plodovima. Sve ste vi to dobro spoznali i zato vas stavljamo za 
uzor svim vjernicima našega naroda. Rastite brojem i u svetosti, budite 
pravi vitezovi, hrabra četa i predziđe kršćanstva, pravi požrtvovni 
apostoli presv. Euharistije“ (5. V 1924.). 62 

Žrtva 

Orlovi su nametnuli sebi mnoge žrtve. Već je velika žrtva od njih što 
u ovom vijeku novoga poganstva ne žive samo životom čestitih kršćana 
vršeći sve dužnosti koje im nameće sveta Crkva. A nije mala stvar biti 
članom Orlovske organizacije koja od svojih članova traži, osim mnogih 
drugih žrtava, i veliku žrtvu discipline. 

Sadašnji papa Pio XI. održao je nedavno (11. II. 1925.) govor 
milanskim hodočasnicima o značenju Katoličke akcije. Među ostalim je 
rekao: „I da se uzmogne polučiti uspjeh u tako širokom području rada, 
mora biti s molitvom i radom spojen duh požrtvovnosti; i to ne samo 
žrtva rada već i žrtva discipline koja svakoga drži na svom mjestu, 
blagotvorna, čvrsta, odana, djetinja disciplina. Disciplina u duhu, puna 
jednodušnosti; neograničena prema onima na kojima je dužnost da daju 
smjernice. Ne smije se ići nalijevo kada je zapovjeđeno da se ide nadesno 
ili obratno. Uostalom, nema mudrije mudrosti od poslušnosti jer tko 
sluša, učinio je sve što od njega može tražiti kršćanska mudrost, ima 
pravo na potpuno priznanje." 63 

U tom se je govoru Sveti Otac poslužio upravo orlovskom 
terminologijom upotrebljavajući usporedbe iz gimnastičkoga rada. Orlovi 
su temeljito i duboko shvatili značenje ove „žrtve discipline" za kršćanski 
život; njihova Zlatna knjiga, njihov „priručnik", te odredbe koje šalju 
svojim društvima nisu ništa drugo nego lijep hvalospjev katoličkom 
shvaćanju discipline. 


62 Katolički list, 8. V 1924. 

63 Kipa, 20. II. 1925. 

Apostolat 

Orlovska je akcija nadalje pravi apostolat za raširenje slave Božje i za 
spas duša; kiteći se svojim orlovskim znakom oni posvuda otvoreno i 
junački ispovijedaju vjeru u Isukrsta. 64 

Orlovi hoće vršiti sve vrste djela milosrđa: tjelesnoga i duhovnoga 
ne obazirući se ni na vlastitu korist ni na zemaljske probitke. Polje je 
njihova ćudoredna apostolata široko. Prorok veli: „Nema više vjernosti, 
nema ljubavi, već proklinjanje i laž, ubijanje i krađa, preljub i nasilje jer u 
svijetu nema poznavanja Boga" (Hoš 4,2). Orlovstvo osobitu pažnju 
posvećuje suzbijanju kletve i pijanstva. O tome su u hrvatskom izdanju 
Zlatne knjige (str. 67 i 68) izišli posebni stavci. 11 " 

Orlovstvo je također započelo zauzimati odlučno stajalište prema 
nedozvoljenim zabavama, a pogotovo protiv onih modernih plesova koji 
ugrožavaju ćudoređe i koji su izražaj nisko pale vjerske svijesti sadašnjega 
društva ( Mladost , 1925., str. 176). U talijanskoj se ženskoj Katoličkoj 
akciji o plesovima provode ove smjernice: 

„Sto se tiče plesova, to neka duhovnik ne traži ni više ni manje 
negoli što određuje katolički moral koji stavlja ples među opasne zabave i 
neka upozori da je skoro isključeno da bi moderni plesovi bili bez 
opasnosti za moral djevojke. Na svaki način neka zabrani sudjelovanje 
kod nećudorednih plesova. U drugim slučajevima neka rješenje 
delikatnoga problema prepusti ispovjedniku koji će prosuditi da li je ili 
manja bliža grješna prigoda. Neka poglavito duhovnik nastoji pokazati 
ljepotu apostolata i opreku između plesa i apostolata; neka kaže da u 
heroizmu koji traži ženska tak kat. omladina spada i odricanje od 
poželjnoga užitka; neka ih nauči osjećati zadovoljstvo onih ljudi koji su u 
više sfere postavili svoje srce i onda će vidjeti kako djevojke i u 
slučajevima gdje ih važni obiteljski obziri ili zahtjevi roditelja sile da 
sudjeluju kod tih svečanosti, to će one sve manje i manje k njima ići; ili 


64 „Apostolat je najgorljiviji i najplemenitiji kucaj njegova srca. Treba Isusu nositi duše i ne 
smije se dozvoliti da se prezru njegova prava, kletvom okalja njegovo ime, zamrzi njegova 
ljubav..." ( Direttive , str. 129). 

63 I jer je ovaj socijalni apostolat specifična oznaka Katoličke akcije, to svaka priredba, svaka 
zabava, svaki plakat i letak (čuvati se sokolske frazeologije, a i ponašanja) mora imati tu 
apostolsku tendencu. U Italiji se iz tih motiva određuje npr. za žensku omladinsku Katoličku 
akciju: „Diletantske su kazališne predstave obično zabranjene jer zahtijevaju dugu pripravu, 
dovode do brbljarija (trača) i natjecanja (rivaliteta): odvraćaju od apostolata i ne daju rezultata 
koji bi odgovarao žrtvama onih koji se za njih spremaju. Zato se Nj. S. Benedikt XV udostojio 
da odobri ove mjere... U svakom slučaju treba spriječiti da vođe glume. Također valja imati na 
umu odredbu lombardskih biskupa na čelu s Nj. E. kardinalom Rattijem od 2. I. 1922. gdje se 
nalaže da u ženskim glumama ne smiju dolaziti na pozornicu ni svećenici ni muški" ( Direttive, 
str. 130-131). 

će biti kod plesa, a ne plesati ili će posjećivati istu neželjenu zabavu i 
napokon će je se posve osloboditi. Neka duhovnik ne dopusti da se u 
prostorijama udruženja promiču plesovi, pa makar za same djevojke. 
Naučena zabava u kojoj se je uživalo proširit će se i urodit će nezgodama. 
Naša su udruženja priprava i odgoj za apostolat, a ne za plesove. Iste 
kriterije valja primijeniti s obzirom na javna kazališta i kinematografe 
itd.“ ( Direttive , str. 131). 

Slično odrediše i njemački biskupi na svojoj konferenciji u Fuldi 25. 
I. 1925. „Moderni se plesovi, koji su gotovo svi najgorega podrijetla pa 
ugrožavaju stidljivost i čednost, ne smiju ni pod kojim uvjetom više trpjeti, 
pa ni u takozvanom profinjenom obliku" ( Mladost , 1925., str. 176). 

Faksimil teksta 

iz prvoga poglavlja „ Uspjesi Orlovstva" (vidi str. 19j 

Vrhunaravni duh 


Sredstva kojima se služi Hrvatsko orlovstvo lapidarno su izražena u 
njegovoj lozinci: Euharistija, Žrtva i Apostolat. 66 

Po svetoj euharistiji nastoje postati što sličniji Onome koji je alfa i 
omega, princip i zadnja svrha čovjeka. Ljube iznad svega presv. 
euharistiju i javno svjedoče da žele biti samo suradnici svete Crkve u 
širenju socijalnoga kraljevstva Presvetoga Srca. Sve svoje sile predaju u 
ruke Božje da se on njima posluži u ostvarenju velikih remek-djela. 
Hrvatsko je Orlovstvo zasnovano na vrhunaravnoj podlozi. U život 
provode upute koje je blage uspomene papa Pio X. dao 9. IX. 1904. 
francuskim hodočasnicima: 

„Budite uvjereni, predragi sinovi, ako Gospod ne gradi kuču, uzalud 
rade oni koji stavljaju kamen na kamen da je podignu; ako Gospod ne 
čuva domaće ognjište, to uzalud vojnici straže da ga brane od prijetnja 
neprijateljevih i sav je rad uzaludan bez blagoslova Božjega." 

I nadalje se Orlovi sjećaju značajnih misli koje je napisao isti papa 
Pio X. u svojoj enciklici Ii fermo proposito od 11. VI. 1905.: „Da je 
dobro izvršimo - tj. Katoličku akciju - to trebamo božansku milost. Ni 
apostol je ne dobiva ako nije sjedinjen s Kristom. Tek onda kada budemo 
izgradili Krista u sebi samima, moći ćemo ga lakše dati obiteljima i 
društvu... Svi oni koji su pozvani da ravnaju ili koji se posvećuju 
promicanju Katoličkoga pokreta moraju biti iskušani katolici uvjereni o 
svojoj vjeri, iskreno pokorni Crkvi i poglavito ovoj najvišoj Apostolskoj 
Stolici i namjesniku Isusa Krista na zemlji; moraju biti ljudi istinske 
pobožnosti, muževnih kreposti i tako neporočna života da uzmognu 
svima služiti kao djelotvoran uzor." 

Pojedinci i kolektivnost moraju raditi iz vrhunaravnih motiva. Ni 
jedna se stvar ne bi u Katoličkoj akciji smjela poduzeti bez zazivanja 
Božje pomoći koja daje blagoslov u radu. Vođe talijanske Katoličke akcije 
koja bi danas mogla služiti za uzor svim narodima prostodušno priznaju: 

„Naši su tečajevi polučili nenadane uspjehe jer su se pripravili i 
razvijali u duhovnoj atmosferi i jer su bili poduprti molitvama i žrtvama 
brojne čete dobrih duša" ( Direttive , str. 13). 

Katolička se akcija drži one stare poslovice: lile recte novit vivere 
qui recte novit orare. Samo onaj dobro znade živjeti koji se dobro znade 


66 Slična je lozinka Tal. kat. omladinske ženske akcije: „Ona treba pripremiti novu Italiju koja 
nam mora dati mučenice, apostolke, misionarke, majke svetaca koje su dostojne Italije prvih 
kršćanskih vremena. Više se brinuti treba za vrijednost (članica] negoli za broj i ta čini da se 
sjaje. To su tri imena: euharistija, apostolat, heroizam" ( Direttive , str. 129). 

moliti. A u Katoličkoj akciji riječ „živjeti" znači isto što i apostolski 
djelovati. Nema dakle socijalnoga apostolata, nema Katoličke akcije bez 
pojedinačne i kolektivne molitve. U talijanskoj ženskoj Katoličkoj akciji 
prije svake odborske sjednice se moli, a nakon molitve duhovnik 
odbornicima iznese nekoliko duhovnih misli. Inače prijeti opasnost da se 
odbornici iscrpe u čisto tehničkim poslovima i vremenom počinju 
nehotice zanemarivati duhovni cilj Katoličke akcije. Duhovnik prema 
tome odgaja odbornice i potiče ih i na duhovni život. 

Tom bi se prilikom dalo nešto reći i o odnosu Katoličke akcije i 
liturgijske molitve, tj. one molitve koja je najdraža Božjem Srcu jer je 
službena molitva same sv. Crkve. Tako se u Italiji Cecilijanski pokret 
upravo oslanja na Katoličku akciju. (A kod nas?) I tijesna je veza između 
predsjedništva Katoličke akcije i talijanskoga pokreta sv. Cecilije. 67 
Talijanska katolička ženska omladina izdala je poseban gregorijanski 
molitvenik Lodiamo ii Signore i upravo Talijanska ženska Katolička akcija 
važan je čimbenik u obnovi crkvenoga pjevanja. Sam sveti otac Pio XI. 
pohvalio je te oduševljene djevojke. 68 


Tjelovježba 

Orandum sit ut sit mens sana in corpore sano. 

(Treba se moliti da bude zdrav duh u zdravu tijelu.] 

Kršćanska poslovica 


Tjelovježba u službi zdravlja 

Posebno obilježje unutar Katoličke akcije daje Orlovstvu njegovanje 
tijela. „Kao duša," vele njemački biskupi, „i tijelo je stvoreno od Boga. 
Tijelo je kršćanina posvećeno sakramentima, hram je Duha Svetoga. 
Stoga se i tijelo kršćanina mora smatrati svetim. Skrb se za tjelesno 
zdravlje ne daje samo spojiti kršćanskim naukom, nego je taj nauk i 
zapovijeda." 69 

Kada katolik njeguje tijelo, to hoće da ono postane zdravo, snažno, 
spretno i lijepo. Kada se radi o tjelesnom odgoju, to je katoličkoj 
omladinskoj organizaciji stalo do toga „da se duši dade krepak organizam, 
da se učini mens sana in corpore sano (zdrav duh u zdravu tijelu); ne radi 


67 Boli uffic. Az. Catt. It. 7-8, str. 24; II, 7, str. 11. 

68 Direttive, str. 141. 

69 Njemačka biskupska konferencija u Fuldi u siječnju 1925., Mladost, 1925., str. 174. 

se o tome da se njeguje sport radi sporta, ne radi se o tijelu radi tijela, 
već o tijelu radi duše, o materijalnom radi duhovnoga" (papa Pio XI., 
Govor tal. kat. omladini 11. XI. 1924.; Boli. Uff. A.C. I., II, 11, str. 3). 70 

Gajenje tjelovježbe, ritmičkih i higijenskih igara unutar orlovskih 
organizacija, najveći je udarac iskrivljenim nazorima bezvjeraca koji u 
svojoj neukosti tvrde da je kršćanska askeza neprijateljica tijela. 
Orlovstvo njeguje svojom tjelovježbom upravo onu težnju koja ide za tim 
da se sve tjelesne sposobnosti podrede duhu koji neprekidno izvršava 
volju vrhovnoga Zakonodavca. 

Sve što bi kod tjelesnoga odgoja bilo na štetu zdravlja, stidljivosti, 
ćudorednosti i odgoju karaktera, to Orlovstvo odlučno od sebe odbacuje. 

Tjelovježba razvija duh heroizma 

Također je dobro istaknuto da orlovska tjelovježba treba kod 
omladine razvijati duh heroizma koji je kod nas nešto nasljedno i koji se 
prema tome nadovezuje na naše tradicionalno narodno junaštvo. Papa 
Pio XI. je rekao (14. IX. 1922.): „Ima trenutaka kada se mora biti ili 
izdajicom ili junakom" {Direttive, str. 129). Danas su takvi časovi za 
katolike i zato je u neku ruku dužnost svakoga katolika da radi u 
Katoličkoj akciji, kako to veli Sveta Stolica, ako ne želi biti izdajica 
(kard. Gasparri, 2. X. 1923.). A za ovakvo junaštvo upravo želi odgajati 
Orlovstvo. Evo kako jedan od naših najistaknutijih katoličkih publicista 71 
govori o ovom herojskom odgoju pomoću Orlovstva: 

„Orlovstvo ide za tim da među svojim članovima odgaja smisao za 
heroizam. Njegovi su uzori vjerski i narodni junaci. Orlovi štuju crkvene 
heroje počevši od svojega zaštitnika sv. Ivana Evanđelista pa preko bi. 
Marka Križevčanina sve do najnovijih svetaca. Orlovi štuju i hrvatske 
narodne heroje počevši od onih junaka koji dovedoše Hrvate na jug pa 
sve do najnovijih narodnih mučenika i boraca. Laž je da hrvatstvo nije 


70 Hrvatsko orlovstvo bi moglo usvojiti sljedeće konkretne odredbe njemačkih biskupa koje se 
uglavnom kod nas već i provode: „Gimnastika se mora vršiti posebno po spolovima. 
Gimnastičku pouku smiju davati samo osobe onoga spola kao što su oni koji gimnasticiraju. 
Gimnastičko odijelo ne smije povrijediti stid. Odijelo za kupanje ne smije se za dječake, kao ni 
za djevojčice, nositi kod pouke gimnastike. Svake vrste vježbi bez odijela (golo) moraju se 
zabaciti. Svako se žensko gimnastičko odijelo koje oblike tijela samo pokazuje ili koje ne 
odgovara ženskim osobinama neka se odbaci. Gimnastika djevojčica treba biti samo tamo gdje 
javnost nema pristupa. Ako to nije moguče ili ako se posebno gimnastičko odijelo ne može 
nabaviti, valja se ograničiti na takve gimnastičke vježbe koje se mogu izvesti u običnom 
odijelu. Gimnastika parade i natjecanje djevojčica i žena treba odbijati jer pobuđuje svojstva 
koja ne odgovaraju ženskom svijetu" (Zaključak njemačkih biskupa na konferenciji u Fuldi 25. 
I. 1925. Vidi Mladost, 1925., str. 175-176). 

71 Petar Grgeč 

pokazalo u povijesti dovoljno heroizma. Da nije bilo u naših pradjedova i 
djedova heroizma, ne bi bilo ni nas živih. Kada se jedan narod održi 
trinaest stotina godina, to je dovoljan znak da je njegovu opstanku 
udaren čvrst temelj i da tu ima mnogo heroizma. Ovogodišnji je orlovski 
omladinski dan važan i zbog toga jer su Orlovi spojili s njime i svoju 
proslavu tisućgodišnjice hrvatskoga kraljevstva. Na taj dan sjećaju se 
Orlovi svih naših narodnih heroja, sjećaju se kralja Tomislava, kralja 
Krešimira, Zvonimira i Svačića, sjećaju se Pavla i Mladena Subića, 
Paližne, Horvata i Lackovića, sjećaju se Đure i Petra Daničića, Ivana i 
Juriše Senjanina i drugih opjevanih hrvatskih senjskih uskoka, sjećaju se 
fra Luke Ibrišimovića, Marka Mesića, Mate Delimanića, Matije Gupca, 
Zrinskih i Frankopana, Ilića, Ilinića i Kolakovića, sjećaju se fra Filipa 
Grabovca i mnogobrojnih kršćanskih boraca i mučenika iz Bosne, 
Hrvatske i Dalmacije. I u svojem spominjanju i čašćenju svih hrvatskih 
narodnih junaka osjećaju Orlovi da je snaga što je oni crpe iz naše 
prošlosti nepobjediva. Osjećaju tu snagu još jače kada pomisle na dugi 
niz kršćanskih mučenika, svetaca, pisaca i učitelja s kojima čine 
općinstvo svetih" {Narodna politika od 8. V 1925., str. 2) , 2 

Tjelovježbu spojiti s narodnim kolima i liturgijom 

Na đakovačkom se je sastanku u srpnju 1924. već radilo na tome da 
se unese poseban stil u orlovsku tjelovježbu. Gimnastika treba postati 
ritmičkim i idejnim izražajem naše ideologije i naših radnih osobina. Tako 
se pomišlja na to da se prestiliziraju neka naša narodna kola i ove 
ritmičke kretnje spoje s igrom i pjesmom. To bi također bio najbolji 
ustuk nećudorednim i nezdravim modernim plesovima koji ubijaju 
mladež u zagušljivim dvoranama. 

Isto bi bilo važno da se prouči odnos između liturgije i ritmičkih 
kretnja i da Orlovstvo svoj životni stil počinje prilagođavati sv. liturgiji: 
ministriranje, poljubac mira, poklek u Credu, kod zadnjega evanđelja u 
misi (Iv 1,1-18), pjevanje korala, zajedničko pjevanje veličanstvene 
Mojsijeve zahvalnice: „Zapjevat ću u čast Gospodinu" (Izl 15,1-21) i 
posljednje pjesme: „Slušajte nebesa sad ću govoriti" (Pnz 32,1 —43). 3 


72 O narodnoj ideologiji Orlovstva izašao je već poseban članak pod naslovom Katoličanstvo i 
hrvatski narod. Vidi: Mladost, Zagreb, br. 11-12, 1924., str. 201-214. 

73 Nadovezujući svoje razmišljanje o raznim aktivnostima Orlovstva Merz na ovom mjestu u 
glavnom tekstu donosi zanimljiv prijedlog o angažiranju Orlovstva za sv. Uniju, tj. sjedinjenje 
kršćana, za ekumenizam. Evo njegovih razmišljanja: „Posebna bi odlika bila Orlovstva da radi 
za sv. Uniju. Dok još nemamo dovoljan broj stručnjaka za provođenje ideje sv. Unije, to bi se 
rad Orlova za sada mogao ograničiti na to da se prije sastanka, nastupa, vježba moli sljedeća 
lijepa molitva odobrena od Leona XIII.: 'Bože, koji si ujedinio razne narode u ispovijedanju 

Obiteljski odgoj 

Budući da je obitelj prva i bitna stanica ljudskoga društva koja je 
bila prije države i ima neka sveta prava koja joj ni državna sila ne smije 
oteti, Orlovstvo posvećuje upravo veliku pozornost obiteljskom odgoju. 
Obiteljske kreposti kao poštivanje očinskoga autoriteta, poslušnost, 
disciplina, samozataja gaje se u orlovskoj organizaciji. 

Omladinu na to upozorava Zlatna knjiga, tj. da će i ona jednom 
stupiti u brak i da se valja za to veliko zvanje - zvanje oca obitelji - 
temeljito pripraviti. Omladina treba znati da je zadaća većine ljudi da 
osnuju kršćansku obitelj čija je dužnost da se množi, da odgaja djecu i da 
se bračni drugovi u životu međusobno potpomažu. I eto obitelj, ta 
najvažnija stanica narodnoga života, postaje pomoćnicom Božjom u 
stvaranju svetaca koji će na vijeke slaviti Boga. 

Orlovska organizacija nadopunjuje kućni odgoj i priprema mladića 
za njegovu buduću ulogu koju će morati vršiti kao otac kršćanske obitelji. 

Nadalje, među Orlovima mora vladati duh srdačnosti i duh 
prijateljstva. Orlovska organizacija pruža danas omladini najbolje sredstvo 
da na sebi iskuša riječi nadahnutoga pisca: „Blažen onaj koji je našao 
istinitoga prijatelja [Beatus qui invenit amicum verum)“ (Vulgata, Eccl. Sir 
25,12). - ,Vjeran prijatelj pouzdana je zaštita; i tko ga je stekao našao je 
blago [Amicus fidelis protectio fortis ; qui autem invenit illum, invenit 
thesaurum“ (Sir 6,14). Propovjednik veli: „Bolje je dvojici nego jednome 
jer imaju bolju plaću za svoj trud. Padne li jedan, drugi će ga podići; a 
teško jednomu! Ako padne, nema nikoga da ga podigne" (Prop 4,9-10). 

I eto, tako je hrvatski Orao organizacija koja računa sa socijalnom 
naravi čovjeka i s potrebom kršćanskoga prijateljstva i sve ovo stavlja u 
službu velike ideje širenja kraljevstva Božjega među ljudima. 

Prema ženskoj omladinskoj Katoličkoj akciji 

Mislimo da se stajalište Orlovstva prema organiziranoj katoličkoj 
ženskoj omladini slaže sa stoljetnim iskustvom katoličke pedagoške 
znanosti. Stoga se orlovski društveni rad vrši posve odijeljeno od 


tvojega imena, molimo te za kršćanske narode Istoka. Sjećamo se visokoga položaja što su ga 
zauzimali u tvojoj Crkvi. Iz sve te duše molimo da u njima probudiš želju te opet zauzmu taj 
visoki položaj i s nama opet postanu jedno te isto stado pod upravom istoga pastira. Učini da 
kao što nas, tako i njih zajedno s nama prožme nauk njihovih svetih učitelja koji su također i 
naši vjerski oci. Čuvaj nas od svake nespretnosti koja bi ih mogla odbiti od tih naučitelja. Neka 
duh sloge i ljubavi koji je zalog tvoje prisutnosti među vjernicima pospješi čas kada će se naše 
molitve sjediniti s njihovima da tako svaki narod i svaki jezik veliča tvojega Sina, našega 
Gospodina Isusa Krista. Amen.'“ 

djevojaka i u posve odijeljenoj, izoliranoj atmosferi gaje se muževne 
kreposti. Tek u izvanrednim i rijetkim zgodama dopušta se kod velikih 
skupnih manifestacija da muška i ženska omladina pod vodstvom starijih 
i iskušanih vođa zajednički i javno očituje svoje ideje. 

U njemačkom omladinskom pokretu prihvaćene su među ostalim i 
ove rezolucije: 

a) Spolna se zrelost zbiva kod mladih između 14 i 24 (kod djevojaka 
do 22.) godine. U to doba treba dati tijelu i duši vremena i snage da se 
nesmetano razvije do potpuna čovjeka. Mladić treba najprije postati 
čitav mladi čovjek, a djevojka da se razvije do plemenite ženske duše. 

b) Iz ovih vidika slijedi za Quickborn kao Katolički omladinski 
pokret zahtjev da su grupe odijeljene, da odijeljeno putuju i da se 
odijeljeno zabavljaju. A treba li jednom slaviti zajedničku svečanost u 
prisutnosti starijih, dopušteno je to kao izuzetak. 74 

Ova bi se načela mogla podastrijeti našem episkopatu na odobrenje i za 
svaki bi se pojedini zajednički nastup, manifestaciju, moralo pitati 
predsjedništvo HOS-a koji bi uz privolu generalnoga duhovnika podijelio 
iznimnu dozvolu. Djevojke bi analogno morale pitati svoju vrhovnu centralu. 
Obje bi se centrale morale za svaki pojedini slučaj međusobno dogovoriti. 

Razlog je toga stroga dijeljenja što odgoj mora biti individualan i 
mora računati s posebnim svojstvima muškarca, odnosno žene. Nakana je 
Stvoriteljeva koji je toj šarolikosti i razlici muškarca od žene dao poseban 
čar i posebnu ljepotu te se naravna obilježja ne samo ne razvodnjuju i 
uništavaju miješanim odgojem, već se od ljudi traži da prirođena svojstva 
muškarca, odnosno žene razviju u posve odijeljenoj atmosferi do što 
višega stupnja savršenosti. 


Prema protivnicima 

Orlovska ideja ima i protivnika. Među njima su i svi oni koji su 
protivnici Katoličke Crkve. U našim su selima i gradovima svi oni protivnici 
Orlovstva koji uživaju u bogomrskoj kletvi, koji provode život po birtijama, 
žive nećudorednim životom, koji napokon čeznu za bogatstvom i vlašću. 
Protivnici su nadalje sve one omladinske organizacije koje ili javno napadaju 
na katoličku vjeru (Jugoslavenski sokol) ili koje ispovijedaju kobno načelo da 
je vjera privatna stvar (Hrvatski sokol) jer se na taj način „širi kuga 


74 Zaključci II. Quickborntag 1920; vidi dr. Kniewald: Katoličkim djevojkama, 1923., str. 201. 

indiferentizma“ koju je osudila 15., 16. te 79. teza Syllaba , 75 Taj se vjerski 
indiferentizam razlikuje od ateizma jedino imenom, a u biti je isto što i 
ateizam (Leon XIII., Enciklika Immortale Dei ). 

No Orlovstvo je nastojalo da se lojalno bori. Iako je svim 
mladenačkim žarom napadalo krive ideje, to su ipak protivnici kao 
pojedinci uvijek ostali predmetom njihove djelotvorne ljubavi. 76 

Hrvatsko Orlovstvo nije nikakvo protusokolsko udruženje ili, kako 
su ga nazivali, „katoličko sokolstvo". Iako historijski promotreno ono 
nastaje u Češkoj i Sloveniji kao reakcija ne bezboštvo Sokola, kod nas je 
ono organizacija Katoličke akcije u najčišćem obliku. Tjelesni uzgoj, 
odore, disciplinirana organizacija po svojoj vanjštini, još podsjećaju na tu 
historijsku reakciju. Te stvari u hrvatskom Orlu nisu bitne: Sokol može 
iščeznuti iz naših krajeva, odora i tjelovježbeni sistem se mogu 
promijeniti, a Hrvatski orao će imati uvijek svoje pravo na opstanak jer je 
to kulturna organizacija koja bez obzira na protivnike stvara pozitivne 
vrednote: Kristom preporođeno katoličko društvo. 

Orlovstvu je uvijek stalo do toga da okupi najbolje mladiće koji će 
biti svakom uslužni, pa i protivnicima koji će svojim blagim i 
simpatičnim nastupom nastojati pokazati ljepotu katoličkoga nauka. 
Krivo je mišljenje onih koji drže da su Orlovi u se zatvorena sekta koja 
druge izaziva i u gradove i sela unosi razdor. 

Orlovstvo je apostolat ljubavi, misionarstvo koje oko sebe stvara 
atmosferu privrženosti i povjerenja. To nimalo ne smeta da su orlovske 
organizacije pristupačne samo eliti naše omladine i da se svaki isključuje 
tko bi se ogriješio o velika načela nauka vjere, ćudoređa ili discipline. 

Državljanski odgoj u Orlu 

Ako dublje promotrimo bit Orlovske organizacije, kako je kod 
Hrvata provedena, to vidimo da je u njoj ostvaren idealan tip novoga 
kršćanskog državnog poretka. Odnos između vremenite i duhovne vlasti 
u njoj odgovara odnosu između Crkve i države. Svaka je vlast u svom 
djelokrugu neovisna, a u mješovitim pitanjima Crkva, to jest ona vlast 
čiji je cilj uzvišeniji, ima odlučnu riječ. Duhovni vođa u Orlovskoj 


73 Papa Pio IX. objavio je 1864. g. encikliku Quanta cura protiv modernističkih zabluda koje 
štete vjeri i Crkvi. Na kraju teksta te enciklike dodan je popis od 80 teza-zabluda, nazvan 
Syllabus, koje Crkva ne prihvaća, odbacuje i osuđuje. 

76 Vidi knjižicu Hrvatsko sokolstvo s katoličkoga stajališta te članke Na adresu Hrvatskoga 
sokola i Hrvatski sokol i Katolicizam u Kat. listu od 12. VI. 1924. i 17. VII. 1924.; Čemu vodi 
sokolski odgoj mladeži, Nedjelja, br. 4, 1925., str. 5. 

organizaciji ima konačnu riječ u pitanjima vjere i čudoređa i što je 
izravno s tim u vezi. (Isto kao Crkva prema katoličkoj državi.) Neka se 
svećenik u čisto tehničke stvari ne upliće bez potrebe; tu je prema 
pravilima potvrđenim od episkopata njegovo glavno pravo savjeta. I kao 
što je najbolji uvjet za procvat same države ako živi u slozi s crkvenom 
vlašću, isto treba vladati sloga i ljubav između predsjednika i duhovnika, 
između laičke i klerikalne hijerarhije. Predsjednici moraju uvijek štititi 
ugled duhovnika. 


Indirektna vlast Crkve 

Kada Crkva treba izravno intervenirati u djelovanje Orlovstva? 

Orlovska organizacija ne ovisi o čisto vremenitim stvarima direktno 
od duhovnika. Krist, naime, nije ustanovio Crkvu da se brine za 
gimnastički odgoj, za sistem organizacije, određivanje članarine, sletove, 
manifestacije, predstave. U tim vremenitim stvarima organizacija (kao i 
država) ovisi samo indirektno o Crkvi (duhovniku). 

Tako organiziranje sletova, tjelovježbe, članarina ne spada na 
duhovnika - Crkvu ( Direttive , str. 19). Ali kada bi to djelovalo štetno na 
ćudoređe, odvratilo ljude od propovijedi, kršilo crkvenu disciplinu, to 
duhovna vlast ima pravo i dužnost intervenirati. Njena je svrha uzvišenija 
od svrhe udruženja (države) i niže se mora podrediti višemu. Upravo bi 
ludo bilo pomisliti kada bi se tvrdilo da se Crkva treba ravnati po 
udruženju (organizaciji), to jest po ustanovi čiji je cilj mnogo niži. To je 
indirektna vlast Crkve jer se ne odnosi na vremenite stvari, ukoliko su te 
vremenite i imaju vremenit cilj, već što se tu radi o duhovnom cilju. Ova 
je indirektna podložnost udruženja (države) negativna ili pozitivna. 

Podložnost pod negativnim vidom 

Negativna je utoliko što organizacija (država) ne smije ništa 
poduzeti što bi bilo na štetu Crkve ili od nje zabranjeno. Ako se štogod 
učini što spada u vjeru, ćudoređe, crkvenu disciplinu bez privole 
duhovnika (Crkve), to je bez vrijednosti: manjka zakonita baza ili se na 
taj način krše od Boga dana prava. To je stoga što niži cilj ne smije biti 
zapreka uzvišenijem i potrebnijem cilju Crkve. 


Podložnost pod pozitivnim vidom 

Pozitivna indirektna ovisnost jest da organizacija (država) mora 
raditi i nešto poduzeti za dobrobit Crkve kada ona to traži. Npr. da kazni 

one koji se ogriješe o vjeru, ćudoređe, crkvenu disciplinu. Štoviše, 
crkvena vlast ima i pravo odlučiti kako će organizacija (država) u svom 
djelokrugu i svojim sredstvima izvršiti taj nalog. Crkvi naime pripada 
pravo da sama prosudi kako će postići svoj cilj. 

Iza svega ovoga valja ponovno istaknuti i posebno naglasiti: 
organizacije su Katoličke akcije (orlovske) najbolja škola državnoga života 
i državljanskoga i domovinskoga odgoja i kod toga treba uvijek misliti na 
analogiju koja postoji u javnom životu između neovisne Crkve i neovisne 
države. 

No jer su udruženja Katoličke akcije ustanovljena radi vjersko- 
ćudorednoga cilja, „obnove svega u Kristu" (Ef 1,10) jer tjelovježba, 
tečajevi, manifestacije, socijalne diskusije imaju služiti tom vjersko- 
ćudorednom cilju, jasno je da Crkva ima, kako već prije dokazasmo, 
pravo da se upliće i u stvari vremenitoga karaktera kada se radi o dobru 
duša. Crkva se tu ravna po savjetu Apostola: „Sve mi je dopušteno! Ali - 
sve ne koristi. Sve mi je dopušteno! Ali - neću da mnome išta vlada" (1 
Kor 6,12; 10,23). 

Leon XIII., govoreći o sindikatima, veli da oni spadaju pod crkvenu 
jurisdikciju ukoliko se odnose na vjeru isto tako kao i bratovštine, 
kongregacije, crkveni redovi: „Ako ekonomsko-socijalna udruženja 
jednostavno promotrimo razborom, to vidimo da su osnovana poradi 
poštena cilja i da stoga počivaju na naravnom pravu; ukoliko se odnose na 
vjeru, potpadaju samo pod Crkvu“ (Leon XIII., Rerum novarum, B. Pr. 
111,61). 

Crkva se redovito ne upliće u vremenite stvari Katoličke akcije jer 
je svjesna da su vjernici u javnom životu u čisto vremenitim stvarima 
neovisni o direktnoj vlasti Crkve i da se u toj organizaciji moraju 
školovati kako će se služiti svojom građanskom slobodom. 

Orlovstvo nije vjersko društvo već stanica 
novoga državnog poretka 77 

Hrvatsko orlovstvo nije crkveno udruženje, nije se pretvorilo u 
nekakvu vrstu bratovštine ili kongregacije. Ne, orlovske su organizacije 
svjetovna udruženja u kojima svećenik vrši analognu ulogu kao Crkva u 
katoličkoj državi. Priznati valja da se tu i tamo nađe koji neupućeni 
svećenik koji terorizira članove. On hoće u svemu nametnuti svoju volju 
i ne daje članovima mogućnost slobodna razvoja. Takav postupak znači 


77 Vidi poglavlje o odnosu Katoličke akcije i vjerskih udruženja. 

brkanje od Boga ustanovljenih neovisnih vlasti - crkvene i vremenite. U 
svim stvarima koje se ne odnose na vjeru i ćudoređe članovima 
(pogotovo odraslijima) valja dati slobodu razvoja. I kada promatramo taj 
odnos između duhovne i vremenite vlasti u Orlovskoj organizaciji, to se 
u našoj duši pokazuje vizija novoga kršćanskog društvenog poretka. 

Orlovsko je udruženje prva stanica novoga državnog poretka. 
Povećajte je do savršenstva i ukazat će vam se katolička država u tijesnoj 
vezi s Katoličkom Crkvom kako ju je prikazao Leon XIII. u 
monumentalnoj enciklici Immortale Dei. 

Orlovska udruženja nisu ni bratovštine ni kongregacije. Kada 
proučavamo taj poseban tip udruženja, to značenje Katoličke akcije, 
kako su je pape zamislile, dobiva za preporod državnoga života veliko 
značenje. 


Duhovnik i državljanski odgoj 

Ovaj se državljanski odgoj u Orlu sastoji u tome što se svećenik 
nalazi u njemu i što je njegov djelokrug ograničen. Jer katoličko 
prosvjetno udruženje u kojem ne bi bilo svećenika ne bi moglo provoditi 
onako savršen državljanski odgoj kakav se provodi u Orlovskoj 
organizaciji. Ne htjeti svećenika u društvu znači ne htjeti da katolička 
vjera bude državnom vjerom katoličke države i da se pravni odnos 
između tih društava službeno ustanovi npr. pomoću nuncija. 

Kao što je dužnost Crkve da građane podučava u poslušnosti, 
ljubavi prema pravednosti, umjerenosti, strpljivosti, milosrđu, čistoći 
braka, jer su to temelji državnoga poretka, isto to mora činiti duhovnik u 
orlovskom udruženju jer su te vrline temelji bez kojih je svako orlovsko 
udruženje nemoguće. Zar ćete državu nazvati bratovštinom, 
kongregacijom, ako se ona pobrine za to da se građani odgajaju u 
katoličkom duhu i da preuzmu mnoge vjerske obveze? To je, štoviše, i 
njena dužnost. 

Već smo prije rekli da je zbog načela podjele posla zgodnije da se 
vjerski odgoj članova udruženja Katoličke akcije obavi u čisto vjerskim 
udruženjima. Ako manjkaju ti preduvjeti, to su i svjetovne organizacije 
dužne da se pobrinu za taj vjersko-ćudoredni odgoj. Iako je npr. 
sindikatima do toga stalo da materijalno pomognu bijednim slojevima 
(osnivanjem uz to pripomoćnih kasa za radnike, udovice, siročad, smrt, 
nezgodu, bolest; za zaštitu djece obaju spolova, omladine i odraslih), to 
ipak Leon XIII. veli da eto i ta udruženja za materijalnu pomoć moraju 
posvetiti prvu pažnju vjersko-ćudorednom odgoju. To u još većoj mjeri 

vrijedi za društva Katoličke akcije koja danas kod nas uglavnom nemaju u 
svom programu materijalno potpomaganje članova. Evo značajnih riječi 
pape Leona XIII.: „Zaista je jasno da treba posvetiti najveću pažnju 
vjerskom i ćudorednom usavršavanju" (Leon XIII., Rerum novarum, B. 
Pr. III., str. 65). 

I kada ste uzeli Boga kao ishodnu točku, treba vjerskoj obuci 
ustupiti mnogo mjesta tako da svi upoznaju svoje dužnosti prema Bogu: 
što treba vjerovati, u što se treba ufati, a što treba činiti radi vječnoga 
spasenja; sve to moraju temeljito znati. Na osobit ih način valja zaštititi 
od krivih nazora i raznih opačina. 

„Radnika valja poticati na štovanje Boga, na žar pobožnosti i 
poglavito da obdržava nedjelje i zapovijedne blagdane. Neka nauči kako 
se štuje i ljubi Crkva, zajednička majka sviju; da se podlaže njenim 
zapovijedima, da razumije sakramente koji su božanska sredstva kojim se 
čisti duša od grijeha i postizava svetost" (Rerum novarum, III, 67). 

Država je nadalje po sebi dužna štititi Crkvu, staviti joj na 
raspolaganje sva moguća sredstva da može vršiti svoju uzvišenu misiju. 
Slično postupa Orlovska organizacija koja Crkvi preko duhovnika otvara 
sve žile svoga organizacijskog ustrojstva, svoje listove, vjesnike i 
priručnike da preko njih djeluje. 

Orlovska organizacija priređuje duhovne vježbe, propovijedi, 
hodočašća za svoje članove. To ona ne čini iz vlastite kompetencije, kao 
ni država, već jer je za to dobila ovlaštenje iz Crkve. 


Državljanski odgoj u protivničkim organizacijama 

A udruženja koja ne daju Crkvi utjecaj na odgoj, krnje božanska 
prava Crkve i u malom oživotvoruju kobnu zabludu o rastavi Crkve od 
države. Rastava se Crkve od države sastoji u tome da država (udruženje) 
smatra Crkvu ili konfesiju privatnom stvari svojih članova i isključuje ju 
iz državnoga (udruženja) javnog života. 

I kao što je Orlovska organizacija škola katoličkoga državljanstva, 78 
tako se npr. u Jugosokolu, a skoro i u istoj mjeri i u Hrvatskom sokolu, 
odgajaju članovi za građane koji će i u javnom životu zabaciti ideal 


78 Pod državljanskim odgojem razumijevamo uputu u dužnosti kako će građani upotrijebiti 
svoja građanska prava i dužnosti prema kršćanskim načelima. 

katoličke vjere kao državne vjere koja treba biti u odnosu s državom kao 
duša s tijelom. 

Osim toga se npr. organizacije koje izbacuju vjeru iz svoga 
društvenog života ogrešuju o još jedno načelo. Evo ga: svaka organizacija 
(država, prosvjetno udruženje itd.) ima obvezu ispovijedati vjeru, i to 
pravu vjeru. Bilo bi nelogično da su ljudi kao pojedinci dužni ispovijedati 
pravu vjeru, a da ta obveza prestaje kada su udruženi. 

Već sam naravni zakon traži od svakoga udruženja (države) da 
ispovijeda vjeru. Sav organizacijski (državni) rad moraju prožimati načela 
vjere. Udruženje (država) treba kao kolektivna jedinica: 

1. Bogu odavati čast i u stanovitim zgodama ispovijedati vjeru da se 
moli (zajednička molitva!), da se zahvaljuje. 2. Svako je udruženje 
(država) nadalje dužno kao kolektivna jedinica braniti vjeru i kažnjavati 
prekršaje. 3. Pozitivno promicati vjeru. 

(Vrši li npr. Hrvatski sokol ove tri vrste dužnosti? Ako ne, onda 
njegova djela govore da je protivnik katoličke vjere, da teži za idealom 
neutralne države, to jest ateističke države koja neće imati kao ni njihov 
Sokol nikakve kolektivne obveze prema Bogu.) 

Svako udruženje (država, društvo) mora biti konfesionalno i tko će 
bolje urediti te konfesionalne dužnosti udruženja (države) kao 
kolektivne cjeline negoli službeni predstavnici Crkve. (U državi crkvena 
hijerarhija, u društvu duhovnik.) 

Sa svim tim ne računaju npr. razna sokolska društva i jasno je da 
katolicima u njima nema mjesta bez obzira na to da li to brani pozitivna 
crkvena odredba ili ne. Takva udruženja grade državu Belijalovu. 


Državljanski odgoj 

u katoličkim udruženjima bez duhovnika 

Postoji, čini mi se, prijelazni tip. To je npr. katolička država 
Ljudevita XIV ili katolička Austrija Franje Josipa. Obje su države uvijek 
tvrdile da su katoličke, obavljale su i kolektivne vjerske dužnosti, ali nisu 
dopuštale da Crkva u potpunoj slobodi vrši u njima svoju apostolsku 
misiju. Takve su države stavljale Crkvi zapreke kod imenovanja biskupa 
onih koji bi trebali vjerski odgajati državljane, stavljali su uvjete i primali 
od Crkve samo ono što se je njima svidjelo. 

Analogan je slučaj, čini mi se, onih katoličkih udruženja koja se 
priznaju katoličkim, čiji su članovi uzorni katolici, ali Crkvi stavljaju 
stanovite uvjete kod vršenja njene uzvišene misije. 79 


Orlovstvo i stranačka politika 80 

Izvanstranački odgoj u Orlovstvu 

Iako Orlovstvo polaže toliku važnost na državljanski odgoj, to je ono 
ipak „depolitizirano" i to utoliko što stoji izvan i iznad svake političke 
stranke. 81 

Evo nekoliko primjera kako valja u Orlovskoj organizaciji 
izvanstranački politički odgajati. Leon XIII. veli da se katolici moraju 
baviti politikom da uliju u sve žile države katolički duh! S2 

„Jasno je zbog toga da katolici imaju opravdane razloge da zahvate u 
politički život. Oni to čine i moraju to činiti ne da uzmognu dati svoje 
odobrenje svemu onom što ima danas nevrijednoga u političkim 
institucijama, već da izvuku iz ovih samih institucija, ukoliko se to može, 
sveopće i istinito dobro, uzevši si za cilj da uliju u sve žile države kao 
najzdraviji sok i takvu krv: krepost i utjecaj katoličke vjere" (Leon XIII., 
Enc. Immortale Dei od 1. XI. 1885.; B. Pr. 11/48). 

Politika katolika mora se temeljiti na izričitim katoličkim načelima i 
ne budu li oni to uvijek isticali, to znači kako žele „da država bude 
uređena i upravljana izvan Boga, Tvorca svih stvari": 

„Bit će dakle prije svega korisno da podsjetimo na odnose između 
vjere i politike (res civilis) jer se mnogi u ovoj točki daju zavesti od 
protivne zablude. Zaista, neki ne običavaju samo razlikovati politiku 
[rem politicam) od vjere, već je potpuno odvajaju i dijele tako da između 
obiju ne žele ništa zajedničko i misle da se ne smije dozvoliti utjecaj 
jedne na drugu. Oni se, zaista, mnogo ne razlikuju od onih koji žele da 
država bude uređena i upravljana izvan Boga, Tvorca sviju stvari: i 
njihova je zabluda to veća što tako društvo zlobno udaljuju od 


79 Ukloniti bi se mogla, držim, ta nezgoda kada bi i ta društva poput hrvatskih Orlova uvela 
stalne duhovnike preko kojih bi Crkva mogla posve slobodno odgajati članove i ravnati vjersko- 
ćudorednim smjerom društava i odgajala članove, ali ne biti ispovjednikom članova! 

80 Vidi Katolički list od 25. VI. 1925.; str. 302, članak dr. Rniewalda: Katolička akcija i 
politika. 

81 Katolička akcija kao takva mora stajati izvan i iznad svake političke stranke, ali ne katolici 
kao osobe. 

82 U nastavku Merz donosi glavne dijelove iz svoga članka Katolička akcija i stranačka politika 
koji je objavio u: Katolički list, Zagreb, 19. VI. 1924., br. 25., str. 295-298. 

najplodnijega vrela" (Leon XIII., Enc. španjolskim biskupima Cum multa 
sint od 8. XII. 1882., Bonne Presse, VII/46). 

Kada dođe do izbora, katolici moraju u prvom redu birati ljude koji 
temeljito poznaju načela sv. Crkve kako ih Sveta Stolica naučava i da su 
uvijek spremni zauzimati se za prava Crkve. „Također morate nastojati da 
u zakonodavne skupštine budu izabrani ljudi iskušane vjere i kreposti, 
obdareni velikom ustrajnošću, uvijek spremni da se zauzimaju za prava 
Crkve" (Leon XIII., Enc. mađarskim biskupima Constanti Hungarorum 
od 2. IX. 1893.; B. Pr. III/235). 

Danas je gotovo isključeno izabrati uvjerena katolika bez jedne 
katoličke izborne organizacije. Svaka stranka mora stajati na katoličkim 
načelima i sveta Crkva osuđuje političku „neutralnost" stranaka. 
Dužnost je, dakle, katolika, gdje je to ikako moguće, osnivati političke 
stranke koje počivaju na katoličkim načelima: „Naprotiv se sve stranke 
moraju slagati u tome da vjeri iskažu isto strahopočitanje i čuvati je od 
svakoga napadaja. Štoviše, jer se politika ne da odijeliti od zakona morala 
i vjerskih dužnosti, to se valja uvijek i u prvom redu brinuti da se što 
uspješnije brane interesi katolicizma“ (Leon XIII., Enc. Sapientiae 
christianae od 10. I. 1890.; B. Pr. 11/282). 

Uvjeti političkoga angažmana katolika 

Katolički političari moraju jasno očitovati da rade iz vrhunaravnih 
motiva i da se njihova politička akcija nadahnjuje političkim načelima 
svete Crkve: „Također sam to izjavio u jednom listu upravljenom biskupu 
Salamanke, na zapovijed Papinu, 17. II. 1891., dodavši međutim 
sljedeće uvjete: katolici koji se nazivlju liberalnima 83 moraju prije svega 
iskreno pristati na sve bitne točke učenja koje naučava Crkva i biti 
spremni primiti što će Crkva ubuduće naučavati; napokon se oni neće 
nikada oprijeti kada će to prilike zatražiti, kao što je to njihova dužnost, 
da javno proglase da se njihove političke namjere potpuno slažu s naukom 
Crkve..." (kardinal Rampola po nalogu Leona XIII.: List nadbiskupu u 
Bogoti-Kolumbija o liberalizmu od 6. IV 1900., B. Pr. VII/189). 

Kada, dakle, katolik politički djeluje (a to je danas svaki onaj koji 
ima pravo glasa), u pitanjima vjere on ne smije biti „neutralan" tvrdeći 
da je dobar katolik u privatnom životu, a vjera se nema miješati u 
politiku. Tu je „neutralnost" sv. Crkva u više navrata osudila: „Opaža se 
gdje sionisti iznose ili naglašavaju program koji nigdje i ni u kakvoj mjeri 


83 Koji naime pripadaju tzv. liberalnoj političkoj stranci, no u tom slučaju riječ liberalizam nema 
ono loše značenje vjerskoga liberalizma koji je Crkva svečano osudila. 

ne pokazuje da su katolici. To nimalo ne smeta istim ljudima da u jeku 
političke borbe nakon jednoga izazova javno ispovijedaju svoju vjeru. Sto 
to znači? Da su dva čovjeka u sionisti: pojedinac koji je katolik i čovjek 
akcije koji je neutralan“ (Pio X., List o Sillonu od 25. VIII. 1910.). 

Svećenik u politici samo u iznimnim slučajevima 

Katkada je zgodno da se i sami svećenici bave čisto katoličkom 
politikom (a ne neutralnom), pazeći pri tome da ne bi u njima prevladao 
stranački duh koji bi mogao biti sablazan vjernicima drugoga političkog 
osvjedočenja: „Štoviše, nije katkada nezgodno poslati u zakonodavne 
skupštine ljude svećeničkoga staleža; oni, službeni čuvari ove u neku 
ruku predstraže vjere, moći će bolje od drugih braniti prava Crkve. Ali 
neka narodni zastupnici (svećenici) svim silama izbjegavaju one 
neograničene borbe u kojima bi se pokazivalo slavohleplje i slijepi 
stranački duh, a ne ljubav katoličkim interesima... Posljedica svega toga 
može samo biti ogromna sablazan naroda i nepresušno vrelo mržnje 
prema svećenstvu. Treba se dakle umjereno služiti izbornim pravima: 
izbjegavati svaku sumnju slavohleplja..." (Leon XIII., Enc. Paterna 
providaeque od 18. IX. 1899.; B. Pr. VI/112). 

Bavi li se svećenik politikom, on to čini „iz samilosti"; za taj su 
posao pozvani u prvom redu katolički svjetovnjaci: 84 „Neka se zaista 
svećenici čuvaju da se odviše ne podaju civilnim ili političkim stvarima; 
sjećajući se često riječi Pavla apostola: 'Tko vojuje za Boga, ne zapleće se 
u svagdanje poslove kako bi se vojskovođi svidio' (2 Tim 2,4). Potrebno 
je međutim najveće razboritosti i opreznosti da svećenici ne prekorače 
istodobno ozbiljnost i mjeru i da se ne bi činilo da se više brinu za 
ljudske stvari negoli za nebeske. Vrlo dobro veli papa Grgur Veliki: 'Iz 
smilovanja ( ex compassionej treba katkada podnositi svjetske poslove; ne 
smiju se nikada tražiti iz ljubavi da ne bi oteščali duh onoga koji ih ljubi i 
povučen od njihova tereta ne spadne s nebeskih visina do nižih dubina'" 
(Leon XIII., Enc. Constanti Hungarorum od 2. IX. 1893., B. Pr. 
III/239). 

Katolička akcija mora biti depolitizirana 

Sama Katolička akcija koja je bitni dio crkvene pastve mora biti kao 
i Crkva iznad političkih stranaka. Ali ona si pridržava pravo da širi među 
svojim članovima i u narodu katolička politička načela i to ona koja bi 
morala biti zajednička političkim strankama u kojima ima katolika (a 


84 Vidi o tome još biskup A. Mahnić, Knjiga života. 

koje su prema vjeri i moralu neutralne stranke i kojima ionako ne bi 
smjeli pripadati katolici): ,,K tome pristupa i tuga zbog zadjevice građana 
s građanima, a u prvom redu zbog nasilja koje se nerijetko nanosi i 
onakvim udruženjima (Katoličke akcije) koja su u uskom savezu s 
vjerom i crkvenom hijerarhijom, pod čijim vodstvom i pročelništvom 
nastoje pojedine ljude i obitelji i građansko društvo privesti katoličkom 
osjećanju i življenju isključivši svako stranačko političko trvenje." 85 

Sama nam razboritost veli da je tako dobro. Ako je Katolička akcija 
politizirana, što će onda biti kada imamo dvije, tri katoličke političke 
stranke? (Slučaj nije isključen; da li je to dobro, to je druga stvar.) 
Katolici moraju imati uvijek jednu čvrstu nerazdruživu kulturnu 
organizaciju koju neće nikada moći oslabiti stranački politički motivi. 
Ako nastrada naša politička i ekonomska organizacija, to ipak nije sve 
izgubljeno jer se u Katoličkoj akciji nalazi ono korijenje iz kojega će 
doskora i ponovno izrasti i katoličko-ekonomska i politička akcija. 


Priprema i odgoj za politički angažman Orlova , 
ali izvan Orlovske organizacije 

Orlovstvo stoji na tome stanovištu. Ono je depolitizirano, ali odgaja 
svoje članove da u javnom životu, političkom i ekonomskom, 
organizirano zastupaju katolička politička načela. Čini se da je jedino 
takva kulturna organizacija preduvjet opće političke organizacije katolika. 

U Orlovskoj organizaciji valja proučavati glavna načela etike. Kod 
nas je osobito važno da se poučava o značenju autoriteta, bilo državnoga, 
bilo crkvenoga. Omladini valja pokazati da je vlast, pa makar ona bila u 
rukama nekatolika, božanska ustanova koja se u ime Božje brine za 
vremenito javno blagostanje građana. Preziranje zakonitoga autoriteta, 
kada nalaže nešto što je istinito i dobro, nije samo preziranje ljudskoga 
već samoga božanskog dostojanstva: „Pokoravajte se svakoj ljudskoj 
ustanovi radi Gospodina: bilo kralju kao vrhovniku, bilo upraviteljima jer 
ih on šalje da kazne zločince, a pohvale one koji dobro čine. Doista, ovo 
je Božja volja: da čineći dobro ušutkate neznanje bezumnika" (1 Pt 2,13- 
15 ). 

Jedino je takav odgoj kadar ugušiti moralni boljševizam našega 
naroda koji ne priznaje više nikakav autoritet, to jest temelje na kojima 


85 Konzistorijalna alokucija pape Pija XI. od 24. VII. 1924. prema Katoličkom listu od 
3. IV 1924., str. 14. Ovdje ujedno Merz završava citiranje glavnih dijelova svoga članka 
Katolička akcija i stranačka politika koji je objavio u: Katolički list, Zagreb, 19. VI. 1924., br. 
25., str. 295-298. 

se zida društveni, državni poredak. Mnogi katolici kod nas drže da nije 
njihova kršćanska dužnost - jer se nalaze u nekatoličkoj državi - da 
poput prvih kršćana budu najbolji građani i budu uzorom poslušnosti i 
požrtvovnosti samim nekatolicima. Naravno, ta poslušnost nije 
neograničena i ne proteže se na one odredbe i zakone koji se protive 
općem dobru, naravnom, Božjem i crkvenom zakonu. U tom slučaju 
vrijede riječi apostola Petra: „Većma se treba pokoravati Bogu negoli 
ljudima" (Dj 5,29). 

U Orlovskoj organizaciji valja nadalje proučavati glavna načela iz 
sociologije: problem privatnoga vlasništva kao naravne ustanove, svetost 
ugovora, značenje pravedne plaće, značenje rada kao božanskoga zakona. 
Opsežno je polje rada u Orlu. No uvijek i neprestano valja isticati i 
opetovati misao koju je nedavno istaknuo Sveti Otac Pio XI.: „Zar ne bi 
bilo mnogo korisnije, zar ne bi bila potrebna dužnost za katolike da 
postave kao temelj svakoj svojoj djelatnosti, štoviše i političkoj, velika 
načela vjere i religije koja ispovijedaju i ispod kojih se ni jedan dio 
njihova života ne može i ne smije izmaknuti." 86 

U kojim se slučajevima Katolička akcija treba politički angažirati? 

Imamo priličan broj dokumenata Svete Stolice u kojima se 
naglašava kako i u Katoličkoj akciji valja i politički odgajati (ali izvan i 
iznad svake stranke) i kada Katolička akcija mora i kao cjelina politički 
nastupiti. Evo primjera: 

„Biskupijski savez brinuo se za upoznavanje i primjenu preciznih 
smjernica koje je Sveta Stolica opetovano i u svečanim zgodama zacrtala, 
naglašavajući iznad svega superiornost i potrebu Katoličke akcije. Ona nije 
samo duhovna i vjerska akcija prema svakoj drugoj materijalnoj i ljudskoj 
akciji katolika, već je istodobno, u najvišem značenju riječi, socijalna 
akcija jer nastoji promicati najviša dobra i bitne interese društva, 
uračunavši i političke ukoliko se ovi dotiču vjere i ćudoređa i u smislu, 
kako smo ga više puta razložili, izvan i iznad stranaka i u dužnom 
podređivanju zakonima Božjim i Crkve." 87 

Službeno glasilo talijanske Katoličke akcije ovako komentira ovo 
službeno pismo kard. Gasparrija: „Katolička akcija ne ostaje strana 
političkom životu, ona naprotiv - prema nauku Crkve - za nj pripravlja 
svoje pripadnike. Ona nikada ne zanemaruje odrediti siguran pravac koji 
treba slijediti čuvajući tako i primjenjujući svoje pravo koje je pravo 

86 Pio XI., Govor talijanskim kat. sveučilištarcima od 8. IX. 1924., Život, 1925., br. 1, str. 46. 

87 Pismo kard. Gasparrija gosp. Luigiju Colombu, predsjedniku talijanske Katoličke akcije. 
Vidi Boli. Uffic. A.C.I. III/9; str. 1-2. 

najvišega duhovnog autoriteta da intervenira svaki put kada se radi o 
najvišim interesima vjere i morala." 88 

U pravilima talijanskoga udruženja Katoličkih muževa stoji izričito 
da mu je među ostalim svrha „proučavanje političkih i socijalnih 
problema u svjetlu katoličke misli da se uzmognu vršiti obiteljske, 
staleške i građanske dužnosti" [Direttive, str. 153). A u pravilima 
omladinskih društava stoji da im je svrha „pripraviti omladinu na 
socijalni i politički život koji nadahnjuju kršćanska načela" ( Direttive , str. 
155). 

U Katoličkoj akciji uče članovi da smiju stvarati i upisivati se samo 
u takve političke stranke koje u svom programu ističu da će braniti prava 
Crkve i da će nastojati u zakonodavstvu primjenjivati kršćanska načela. 
Štoviše, članovi Katoličke akcije znaju da svaka politička stranka mora 
raditi po direktivama Katoličke akcije i crkvenoga autoriteta u pitanjima 
koja su u vezi s vjerom i ćudoređem ili kod kojih se radi o interesima 
Crkve ili duša [Direttive, str. 44). 

U Katoličkoj se akciji uči da je poželjno da katolici budu i politički 
ujedinjeni i da su dužni biti politički ujedinjeni u svim pitanjima koja se 
odnose na vjeru i ćudoređe [Direttive, str. 45). 

I ako Orlovstvo na jednoj strani postavlja veoma stroge i opravdane 
zahtjeve na religiozni život, ukoliko je direktno vezan za Crkvu, ono ipak 
na drugoj strani ne prepušta katolicima anarhijsku slobodu u socijalnom i 
političkom životu. 

Depolitizirana Katolička akcija, kako je pape zamišljaju, ne pušta 
anarhijsku slobodu, već, kako vidjesmo iz ovih nekoliko citiranih 
dokumenata, posve jasno traži da katolik osniva onakve stranke koje 
počivaju na zasadama katoličke etike. I Katolička akcija, iako je tijesno 
vezana s Crkvom i ima svoje „disciplinatorno središte" u crkvenoj 
hijerarhiji, ipak ne spada u red kongregacija i bratovština i ima u svom 
djelokrugu slobodu razvoja. I nikome nije stalo do toga da se amputiraju 
stanoviti dijelovi Katoličkoga pokreta, ni politička ni ekonomska akcija, 
već da se svakom organu pokreta dodijeli njegovo mjesto i da glavna 
akcija ne počne vršiti funkcije drugih i obratno. Svaka akcija ima 
opredijeljen djelokrug koji treba, kako gore naglasismo, razdijeliti; svaka 
akcija na svoj način i svojim sredstvima stvara katoličku kulturu i sve su 
grane u određenim odnosima. Q ui bene distinguit bene docet (tko dobro 
razlikuje, dobro uči). 


88 Boli. Uff. A.C.I. III. 9; str. 3. 

Dodajmo još da Sveta Stolica (Okružnica kardinala Gasparrija od 
travnja 1923.) ne želi da vođe Katoličke akcije budu istodobno vođe 
katoličke političke stranke ( Direttive , str. 52). Zato i Orlovstvo brani 
svojim vođama da se eksponiraju u bilo kojoj katoličkoj političkoj stranci. 


Vizija novoga državnog poretka 


Već smo istaknuli sljedeće načelo: kao što je svaki pojedinac dužan 
da ispovijeda pravu vjeru, isto tako mora svako udruženje (država) da 
Bogu odaje onu čast koja ga ide kao Početniku svega. 

Udruženje (kao i pojedinac) dužan je da se u neku ruku službeno 
zahvali za sva dobročinstva što dobiva od Boga. Isto čine i države koje 
imaju svoje zaštitnike i koje su dužne da službenim činima svojih 
predstavnika u ime cijele države obavljaju čine javnoga štovanja na način 
kako to zahtijeva prava, to jest katolička vjera i njeni predstavnici. A ipak 
država nije ni bratovština ni kongregacija - ona je savršeno i od Crkve 
neovisno društvo - i mora se u toj stvari posve podrediti hierarhiji. 

I da ovo vrhunaravno shvaćanje svakoga ljudskog udruženja, i to ne 
samo vjerskoga već i građanskoga, ne prožima samo pojedince, već i 
organizacije kao takve, to je npr. Hrvatsko orlovstvo odredilo da se prije i 
poslije sastanaka zajednički moli, a sebi je također izabralo za zaštitnika 
sv. Ivana Evanđelista pred latinskim vratima (blagdan 6. svibnja) i 
ustanovilo takozvani Omladinski dan. Toga dana cjelokupna organizacija, 
ta tvorevina Božja, odaje Bogu hvalu koja ga ide. 89 

Hrvatsko orlovstvo tako postupno i sistematski stvara novi kršćanski 
državni poredak u kojem će naravni svijet biti tijesno isprepleten s 
nadnaravnim; bit će tako reći uronjen u tajanstveno carstvo mistike. 

Divne li slike novih katoličkih država koje stvara Katolička akcija 
rimskih papa! Sretni i presretni oni koji slušaju zapovijedi i savjete 


89 Osim toga bi radi što savršenijega državljanskog odgoja bilo vrlo uputno kada bi svako 
orlovsko udruženje, općina, okružje izabralo svoga posebnog zaštitnika-sveca i da ove 
organizacije kao kolektivne jedinice stupe u odnos sa Stvoriteljem koji uzdržava i kolektivnost 
kao takvu. Zato će se najbolje moći brinuti duhovnik. (I eto jednoga ponovnog razloga da u 
udruženjima budu stalni duhovnici.) U Italiji mora npr. svako udruženje Muževa Katoličke 
akcije imati svoga posebnog zaštitnika ( Direttive , str. 154). 

Drugi su narodi u vrhunaravnom poimanju života daleko pred nama. Tako je npr. francuski 
obraćenik Henri Gheon osnovao jednu diletantsku kazališnu družbu - Compagnones de Notre 
Dame - s namjerom da igraju na slavu Božju. I pred svakom probom i igrom moli se Zdravo 
Marija. Isto je i u nekim krajevima; u češkom Orlu pred samom tjelovježbom uvedena je 
molitva, pjevanje crkvenih ili narodnih pjesama te ideološki nagovori. Tako se i čisto 
vremenitim, materijalnim stvarima daje duhovni sadržaj. 


65 



zajedničkoga Oca svih kršćana! Na svakom će koraku osjetiti da je 
Spasitelj uz njih i da je on začetnik svih uspjeha (Lk 5,1-11). 


Katolička akcija i katolička ekonomsko-socijalna akcija 

Nakon što smo odredili odnos između Katoličke akcije i Katoličke 
političke akcije nije teško odrediti odnos između Katoličke akcije i 
Katoličke ekonomsko-socijalne akcije. O posljednjoj govori enciklika 
Leona XIII. Graves de communi od 18. I. 1901. Ona ubraja u posljednju 
akciju - res oeconomica - uglavnom sljedeća udruženja: 1. pučki 
sekretarijat za informacije neupućenih; 2. kreditne seljačke kase; 3. 
udruženja za međusobnu potporu ili pomoć u slučaju nesreće; 4. druga 
udruženja iste vrste i institucije dobrotvornosti (Bonne Presse, VI, 207). 

U Italiji je ta Ekonomsko-socijalna akcija, tj. njihova centrala koja se 
zvala Ekonomsko-socijalni savez, bila ogranak Katoličke akcije i posve je 
ovisila o crkvenom autoritetu, imala je pravila potvrđena od Svete 
Stolice koja je također imenovala i predsjednika ( Direttive , str. 65-66). 
Taj se Ekonomsko-socijalni pokret tako razvijao da se naposljetku odijelio 
od Katoličke akcije i jer se tu radilo o vremenitim interesima i opasnosti 
mnogih zabluda, postao je neovisan i o crkvenom autoritetu ( Direttive , 
str. 67). 90 

Katolička socijalno-ekonomska akcija teži za tim da poboljša stanje 
onima koji žive od rada svojih ruku, da im omogući te postepeno 
osiguraju svoju budućnost, da mogu slobodno u obitelji kao i javno vršiti 
krepost i izvršavati svoje vjerske dužnosti, da osjete da su ljudi, a ne 
životinje, kršćani, a ne pogani, da onda napokon lakše i s više žara pohrle 
prema onom JEDINOM I POTREBNOM dobru, prema onom 
najuzvišenijem dobru radi kojega smo rođeni. 


90 U Italiji se danas Katolička socijalno-ekonomska akcija veoma razgranala i dijeli se u tri 
ogranka: 1. Sindikate (Confederazione Italiana dei Lavoratori (osnovana 1918.]; 2. Zadružnu 
svezu (Confederazione Cooperativa Italiana ; osnovana 1919.). U nju je učlanjeno sedam 
podsaveza: a) konzumne zadruge, b) seoske kase, c) zadruge za produkciju i rad, d) savez 
banaka, e) savez ribarskih zadruga, f) savez zadruga bivših boraca, g) odbor za rad i zadruge 
žena; 3. Sveza društava za međusobnu pomoć i za socijalna osiguranja (Confederazioni 
Mutualita e Assicurazioni Sociali (osn. 1918.)). Ona se sastoji od dvije podsveze: a) podsveze 
bolesničkih blagajni i pripomoćnih udruženja; b) Nacionalne podsveze za ratarsku pripomoć, 
kojoj pripadaju mnoga udruženja za zaštitu blaga, protiv požara te se sastoji još od četiri 
sekretarijata: za namještenje, iseljeništvo i protiv nezaposlenosti; za nemoć i starost; za 
industrijske i ratarske nezgode; za razna slobodna osiguranja (vidi: Annali dell'Italia Cattolica, 
1925.; str. 295-296; Graves de communi, B. Pr. VI, str. 214-217.) 

Socijalno-ekonomska akcija ima svoj temelj u Kristovu učenju 

Sam Krist nam zapovijeda da se bavimo socijalno-ekonomskom 
akcijom. Moramo činiti međusobne usluge „ne riječju i jezikom, već 
djelom i istinom" (1 Iv 3,18). Zatim: „Zapovijed vam novu dajem: 
ljubite jedni druge; kao što sam ja ljubio vas, tako i vi ljubite jedni druge. 
Po ovom će svi znati da ste moji učenici: ako budete imali ljubavi jedni 
za druge" (Iv 13,34-35). 

Kada su učenici Ivana Krstitelja pitali Krista: „Jesi li ti onaj koji ima 
doći ili drugoga da čekamo" (Mt 11,3), on je naveo kao dokaz svoga 
poslanstva koje treba izvršiti među ljudima onu važnu točku o ljubavi 
prema bližnjem o kojoj govori Izaija (35,5; 61,1): „Slijepi progledaju, 
hromi hode, gubavi se čiste, gluhi čuju, mrtvi ustaju, siromasima se 
navješćuje Evanđelje" (Mt 11,4-5). Tjelesno će milosrđe (Socijalno- 
ekonomska akcija) biti na nebu nagrađena: „Jer ogladnjeh i dadoste mi 
jesti; ožednjeh i napojiste me; stranac bijah i primiste me; gol i 
zaogrnuste me; oboljeh i pohodiste me; u tamnici bijah i dođoste k 
meni" (Mt 25,35-36). 

Kada je Spasitelj vidio bijedu ljudi, rekao je: „Zao mi je naroda" 
(Mk 8,2). I on je činio čudesa da utaži bijedu: „Prošao je čineći dobro i 
liječeći sve kojima bijaše ovladao đavao" (Dj 10,38). 

Apostoli su činili djela milosrđa, a Crkva je podigla velebne 
karitativne ustanove. One propovijedaju o Kristovoj zapovijedi: „Od 
onoga što vam preostaje dajte milostinju" (Vulgata, Lk 11,41). 

To je eto samo nekoliko misli kako Katolička akcija svoje članove 
potiče na rad u Socijalno-ekonomskoj akciji. Važno je ovo: Katolička 
socijalno-ekonomska akcija ne ide samo za tim da narod ekonomski 
digne, već joj je stalo da pomoću materijalnoga blagostanja narod digne 
moralno i duhovno, da uzmogne, kako to veli citirana enciklika, „lakše i s 
više žara pohrliti prema onom jedinom i potrebnom dobru, prema onom 
najuzvišenijem dobru radi kojega smo stvoreni" (B. Pr. VI, 214-217 i 
Direttive, str. 75). 

To je eto glavni cilj svih naših ekonomsko-socijalnih institucija i svi i 
radnici u toj akciji moraju biti uvijek svjesni da se upravo po tome 
razlikuju od liberalne ekonomske akcije. Zato moraju često biti spremni i 
na žrtve, moraju se zadovoljavati s manjim dobitima. Neke poslove 
uopće ne preuzimati da se ne bi iznevjerili cilju radi kojega su se bacili na 
taj rad. 91 


91 Točnije podatke o zadaći katoličkih ekonomsko-socijalnih institucija vidi u Narodnoj politici 
od 30. V 1925. Tu se iznosi da kat. ekonomsko-socijalna akcija: 1. unosi element pravednosti 
u gospodarski život (daje čovjeku za rad pravednu plaću); 2. regulira tržne cijene; 3. budi 

I u ovom pitanju možemo reći: Italia docet. 92 Evo kako talijanski 
katolici govore o zadaćama Katoličke akcije prema Katoličkoj 
ekonomsko-socijalnoj akciji. Katolici se moraju u Katoličkoj akciji baviti 
rješavanjem socijalnih problema i uputiti se u socijalni pokret. Katolička 
akcija odgaja duh i srce i po njoj će ljudi zavoljeti socijalni nauk Crkve. 
„U katoličkim su udruženjima bratskim sponama povezani bogati i 
siromašni da rade u istoj njivi na slavu Gospoda. U krilu katoličkih 
udruženja ne mogu postojati klasne razlike, već onaj koji je bogat 
upoznaje bijedu siromaha, a siromah uči da materijalno bogatstvo nije 
uvijek isto što i sreća. I to je veličanstvena socijalna uloga Katoličke 
akcije: u svom krilu mora odgajati za bratska načela ljubavi Crkve, treba 
moćno stvoriti kršćansku savjesnost kao neophodno potrebni element 
socijalnoga blagostanja. A sa svoje strane ekonomske organizacije moraju 
razumjeti da prije nego što se je pripadalo kršćanskim sindikatima 
trebalo je biti članom udruženja Katoličke akcije ili istodobno jedno i 
drugo da se ova Katolička akcija pobrine za odgoj kršćanske savjesnosti 
tako da ova načela uzmognu ravnati djelatnošću koja ide za obranom 
ekonomskih interesa." 93 

Dužnost je Katoličke akcije prema Ekonomsko-socijalnoj akciji: a) 
izgrađivati i širiti kršćansko-socijalnu misao. Ono se može činiti po 
socijalnim tjednima; b) treba pripravljati vođe i organizatore, školujući 
ih prije svega duhovno, moralno i kulturno, i to tako da postanu spremni 
za vrlo delikatnu zadaću koju moraju vršiti; c) treba pružati duhovnu, 
moralnu i kulturnu pomoć organiziranima u socijalno-ekonomskoj akciji 
pomoću vjerskih svečanosti, tečajeva, potpora itd. 

Ustroj ekonomsko-socijalnih organizacija 

Što se tiče ekonomsko-socijalnih organizacija, a poglavito sindikata, 
to moraju u tehničkim pitanjima imati opravdanu autonomiju, ali u 
svojoj biti moraju biti katolički i ravnati se prema sljedećih šest kriterija: 

1. Program mora biti katolički: „Budući da je socijalno pitanje u 
svojoj biti vjersko i moralno pitanje [Rerum novarumj, to se treba 
ravnati po brojnim spisima Svete Stolice, a poglavito prema enciklikama 
Rerum novarum i Graves de communi koje službeno tumače Evanđelje i 


simpatije za socijalni evanđeoski nauk; 4. ljude vodi Kristu; 5. potiče ljude na međusobno 
potpomaganje i ljubav. 

Italija (nasj uci. 

93 Ovdje Merz u izvornom rukopisu ne navodi odakle je uzeo ovaj citat. Kako je do sada navodio 
druge izvatke, valja pretpostaviti da je i ovaj citat uzet iz knjige Direttive dell'Azione Cattolica 
Italiana kojom se obilno služio u izradi ove studije. 

primjenjuju ga kod rješavanja socijalnih problema. Štoviše, nije dosta da 
sindikati, radnički savezi i dr. crpe svoje smjernice iz katoličkoga nauka, 
već u stvarima koje se odnose na vjeru, običaje i nauk trebaju odavati 
čast crkvenom autoritetu." (Benedikt XV, Pismo Venetskom episkopatu 
od 17. VI. 1920.) [Direttive, str.78). 

2. Metoda rada mora biti katolička. Umjeren valja biti u zahtjevima, 
ne raspirivati mržnju slojeva, čuvati se socijalističke frazeologije. 

3. Članovi Ekonomsko-socijalne organizacije računaju s velikim 
masama i o njima često ovisi uspjeh dok Katolička akcija odgaja elitu za 
socijalni apostolat i stavlja na svoje članove velike zahtjeve. No ipak 
Katolička ekonomsko-socijalna organizacija ne smije postavljati na 
odgovorna mjesta sumnjive i opasne elemente, nejasnih načela, moralno 
gnjile, pa makar ti ljudi imaju i najveću tehničku spremu. 

Socijalno-ekonomska akcija mora se brinuti da se njeni članovi 
odgajaju vjersko-ćudoredno jer bez tih osnovica propast će i najveće 
materijalno blagostanje. Najuspješnije je sredstvo u tom pogledu da ih 
šalju u organizacije Katoličke akcije. Jasno je da Katolička ekonomsko- 
socijalna akcija mora nastojati da njeni članovi postignu i u pogledu 
profesionalne izobrazbe visok stupanj i da tako postanu u narodu 
elementom sveopćega blagostanja. 

4. Vodstvo, a) Vođe moraju biti ljudi duboke vjere i provoditi vjerski 
život; b) moraju biti apostolske naravi, a ne trgovčići koji idu za 
neizravnim ciljevima; c) moraju imati tehničku spremu. Vođe moraju biti 
svjesni da je Katolička ekonomsko-socijalna akcija jedan oblik kršćanske 
ljubavi i zato je bezuvjetno potrebno da su vođe prožeti dubokim 
kršćanskim shvaćanjem kako ne bi inače lišili mase koje vode mnogih 
duhovnih i vremenitih dobara. 

5. Po svrsi. Iako sav rad u Katoličkoj ekonomsko-socijalnoj akciji 
teži uglavnom za tim da se bijednim masama pomogne ekonomski, ipak 
je taj rad samo sredstvo da se ljudi učine boljima, kršćanskijima. Taj cilj 
valja uvijek imati pred očima u Katoličkoj ekonomsko-socijalnoj akciji 
ako ne želimo da ona zastrani: „Nije dopušteno sve podrediti dobitku; 
postoje više dužnosti koje nas vežu prema Bogu, vlastitoj duši, prema 
obitelji i koje valja izvršiti, pa i uz žrtve" (Lombardski biskupi, 1920.). 
Jer kako bi mogli svećenici potpomagati takve organizacije, pa bilo i 
indirektno, ako one ne bi služile lakšem osvajanju duša? I kako bi ih 
mogli potpomagati kada bi se u njima sve više gajio egoizam koji je 
ionako već toliko raširen i štetan? 

6. Katolička ekonomsko-socijalna akcija mora biti neovisna o 
političkim strankama. Imamo više odredaba Svete Stolice u kojima se 

ističe da Kršćanska demokratska akcija treba raditi neovisno o političkim 
strankama (Pio X., Motu proprio od 18. XII. 1903.; B. Pr. 1, 110). U 
njoj se odgaja profesionalna svijest, a članovi Ekonomsko-socijalne akcije 
trebaju svoje staleške političke interese zastupati unutar katoličkih 
političkih stranaka, a ne u ekonomsko-socijalnoj organizaciji. Svi koji 
zastupaju katolički socijalni program, pa makar se ne slagali u nekim 
nebitnim stvarima kako bi država mogla provesti stanovite reforme 
ekonomske naravi, trebaju biti u Katoličkoj ekonomsko-socijalnoj akciji. 
Loše bi bilo kada bi se ona vezala na političke stranke jer bi na taj način 
njen program neprestano bio trgan i kidan uslijed raznih nužnih 
fluktuacija političkoga života. 

I svećenik se treba baviti tom ekonomsko-socijalnom akcijom, ali u 
njoj ne smije zauzimati prva odgovorna mjesta, već mora biti čovjek 
mira, otac svih, bogatih i siromašnih, gospodara i radnika. Treba svima 
pružati moralnu i duhovnu pomoć. „Sto se tiče ekonomske akcije, 
posljednja je odredba sv. Kongregacije Koncila odredila da nijedan 
svećenik ne smije preuzeti u ekonomskoj akciji dužnosti koje bi sa 
sobom povlačile financijske odgovornosti; u iznimnim slučajevima ova 
Kongregacija može podijeliti dispenzu. Neka svećenik moralno podupire 
takve institucije, i to ne samo da ne bi izgubile svoj katolički karakter i 
da ne bi prešle u ruke sumnjivih ljudi, već i neka nastoji da ih vode 
sigurni i tehnički sposobni ljudi. Ni sama dobrota, a ni sama tehnička 
sprema ne koriste: oboje je potrebno. Iako je taj posao silno naporan, 
ipak valja uzeti za uzor sv. Franju Asiškoga, sv. Pavla, sv. Vinka koji su 
sjedinili s velikim žarom za dobrobit isto toliki žar za posvećivanjem 
vlastite duše“ (Leon XIII., Enciklika Graves de communi). 

O svim se tim načelima podučava u udruženjima Katoličke akcije. I 
zato npr. u Italiji u Centralnom savezu Katoličke akcije postoji poseban 
ekonomsko-socijalni sekretarijat čija je zadaća „ostvariti da se mase 
našega radništva zaista odgoje ne samo poradi ekonomskih poboljšanja 
koje im pripadaju prema kršćanskoj pravednosti i ljubavi, već da iznad 
svega upoznaju svoje vlastito moralno i kršćansko dostojanstvo, da počnu 
živjeti životom koji odgovara tome dostojanstvu, da se tako dignu 
duhovno i na taj način zaštite i sačuvaju i sama materijalna poboljšanja" 
(vidi: Direttive, str. 75-88). 

Preduvjet Katoličkoj ekonomsko-socijalnoj akciji jest Katolička 
akcija. Vođe talijanske Katoličke akcije to bez prestanka ističu. U Italiji 
postoje, štoviše, neke stvarne veze između obiju akcija: 

„Ekonomsko-socijalne organizacije veže uz Katoličku akciju bratska 
moralna veza zajedničkoga katoličkog socijalnog programa jer su 

učlanjene u ekonomsko-socijalnom sekretarijatu Narodnoga saveza. Osim 
toga biskupijski savezi Katoličke akcije trebaju prema ovom programu 
poticati na osnivanje ekonomsko-socijalnih ustanova [Direttive, str. 68), 
moraju bdjeti nad njima da rade prema načelima i smjernicama 
Katoličke akcije, a ako bi se ogriješile, to trebaju tražiti intervenciju 
Ekonomsko-socijalnoga sekretarijata. Osim toga, te socijalno-ekonomske 
institucije izabiru si svećenike koji su moralni savjetnici, a odobrava ih 
ordinarijat i oni su naravni zastupnici i tumači Socijalno-ekonomskoga 
sekretarijata Katoličke akcije, njegovih odredaba i programa." ( Direttive, 
str. 69). 94 


Hrvatsko Orlovstvo i naši biskupi 

Čim je Orlovski savez izdao prerađenu Zlatnu knjigu i javio 
cjelokupnom episkopatu da kani provoditi svoju organizaciju prema 
smjernicama Svete Stolice (organizacija za socijalni apostolat, elitu, bitni 
dio dušobrižničke službe, hijerarhija, disciplinatorno središte, službeni 
duhovnici u udruženjima i centralama, izvan i iznad političke stranke), 
episkopat i pojedini biskupi upravo su oduševljeno i radosno primili taj 
odlučni korak. List što ga je sav episkopat poslao Hrvatskom orlovskom 
savezu naglašava da će katolički episkopat najtoplije preporučiti svojem 
svećenstvu i katolicima diljem naše države „da Hrvatskom orlovskom 
savezu idu uvijek na ruku u akciji oko organiziranja katoličke omladine 
da bi tako načela Zlatne knjige osvojila našu omladinu i sačuvala je 
moralno zdravu na dobro vjeri i narodu" (vidi: Vrhbosna od 20. III. 
1924., str. 45). To je naš episkopat posebice odredio za Orlovstvo, a što 
je već načelno proglasio nakon Euharistijskoga kongresa u okružnici 
svećenstvu: „Svećenike očinski savjetujemo da se za akciju, što je zovu 
Katolička, i koju papa Pio XI. naziva dijelom duhovne pastve, zauzmu 
marno i pod vodstvom vlastitoga ordinarija,“ 95 


94 Sličnu tvrdnju nalazim u jednoj njemačkoj knjizi: „Tako je Radničko udruženje (tj. odgojno 
društvo Katoličke akcije) iznad cijeloga radničkog pokreta... Ako je ono živo, sve potom iz 
njega proizlazi. Zaživjet će sindikati (tj. katoličko-ekonomska udruženja prema enciklici 
Graves de communij jer iz Radničkoga udruženja dolaze u njih u načelima izgrađeni vođe 
sindikata... Oživjet će prije svega pokret za naseljavanje... Sve ove grane moraju izrasti iz 
jednoga stabla ako hoće da donose plodove, a to je stablo Radničko društvo “ (Lugmayer Leos, 
Losung der Arbeiterfrage , Wien 1923.; str. 72-73). 

93 Pastoralno pismo katoličkih biskupa Kraljevine SHS svim svećenicima i klericima. Nr. 105, 
Pr. 23. VIII. 1923. U Italiji imamo cijeli niz upravo zanosno pisanih biskupskih poslanica koje 
su posvećene Katoličkoj akciji. Sve ističu „da ona mora odlučno ući u njihov pastoralni rad... 

Na sličan način hvali Orlovstvo preuz. gosp. nadbiskup Bauer. 
Osobitu pažnju svraća na službenoga duhovnog vođu, na ideju da je 
Katolička akcija bitni dio duhovne pastve i da stoji izvan i iznad političke 
stranke. Evo nekoliko kratkih izvadaka iz toga lista: 

„Sva ste vi ova načela istakli u vašoj Zlatnoj knjizi i svećenici su, koji 
vrše u vašim društvima ulogu duhovnih vođa, one zlatne karike koje 
povezuju naučavajuću Crkvu s Crkvom koja sluša. Nerazboriti su oni koji 
drže da organizacija Katoličke akcije bez ovakvih zlatnih karika može 
opstojati, a bez ovih će biti uvijek u organizacijama unutarnjih trzavica, 
prepiraka i blagoslov Božji neće pratiti njihov rad... Pokret muške 
hrvatske katoličke omladine (Orlovstvo), kao bitni dio Katoličke akcije u 
hrvatskim zemljama, stavio se pod zaštitu katoličkoga episkopata. Tako i 
valja! Katolička je akcija sudjelovanje svjetovnjaka na uzvišenoj misiji 
Crkve; njoj je zadaća da učvršćuje, primjenjuje, širi i brani katolička 
načela u životu pojedinaca, porodica i ljudskoga društva. Ona je bitni dio 
crkvene pastve, neovisna o svakoj stranačkoj politici, ima svoje 
disciplinatorno središte u crkvenoj hijerarhiji i ovisna je prema tome o 
njoj" (List nadbiskupa A. Bauera HOS-u od 5. V 1924. Vidi: Katolički 
list od 8. V 1924.). 

Hrvatski orlovski savez primio je list pohvale od Njegove 
Ekscelencije nuncija u kojem se veli: 

„Zaista je to svrha vašega udruženja koje, kako vi to izjavljujete, 
priznaje važnost Katoličke akcije među omladinom i hoće biti njenim 
pobornikom u hrvatskim zemljama pod vodstvom biskupa i s duhom 
sinovske poslušnosti i duboke ljubavi prema Kristovu namjesniku" 
(Nedjelja, 8. VI. 1924.). 

Krasna je poslanica preuzv. gosp. Srebrnića, biskupa krčkoga, koji 
ističe misao da su ideje Zlatne knjige kadre preporoditi naš narod i da se 
valja služiti prema uzoru naših djedova vjersko-staleškim organizacijama 
(vidi: Nedjelja, 22. VI. 1924.). 

Od preuzv. gosp. sarajevskoga nadbiskupa Sarića ima Hrvatski 
orlovski savez velik broj službenih i privatnih listova iz kojih se najbolje 
vidi da su ideje Orlovstva naišle na potpuno odobravanje naših pastira. 
Preuzvišeni je gospodin napisao i knjižicu pod naslovom Katolička akcija 
u kojoj računa kao s neoborivim činjenicama da je Hrvatsko orlovstvo 
organizacija muške katoličke omladine koju valja posvuda promicati. 
Iznijet ćemo samo neke izvatke iz njegovih listova i okružnica: 


da je mila Papi i od koje se mnogome nada za obnovu društva u Kristu..." [Boli, uff. A. C. I. 
I I/l; str. 24-27). 

„Kao biskupu dužnost mi je biti vođa i zaštitnik svima koji hoće 
vojevati bojeve Gospodnje. A to su naši Orlovi. Uvijek vjerni Crkvi i 
njezinim pastirima, uvijek spremni na rad i žrtve za pobjedu Božje 
stvari... I zato je i mene i sav naš prečasni episkopat tako radosno dirnula 
vaša odlučna volja da se što više priljubite k starješinstvu Crkve i preko 
svojih duhovnih vođa, svećenika, uspostavite neprestani i idejni kontakt s 
biskupima koje je sam 'Duh Sveti postavio da ravnaju Crkvom Božjom' 
(Dj 20,28). I eto, draga braćo, ja vam u ovaj čas... ne mogu ništa bolje 
zaželjeti, ništa tako od srca preporučiti kao baš to, da tu dragu baštinu 
njegovanja nutarnjega života i svete djetinje odanosti Crkvi uvijek čuvate 
kao dragi kamen, kao najsvetiji amanet, kao prvu osnovnu tradiciju 
Orlovskoga pokreta." (List nadb. I. Sarića HOS-u od 22. II. 1924., br. 
377. Vidi: Nedjelja, 25. V 1924.) 

U svom Pastirskom listu svemu svećenstvu vrhbosanskom o 
katoličkom Orlovstvu od 11. III. 1924. preuz. gosp. nadbiskup Sarić 
veli: „Rad na polju Katoličke akcije bitni je danas dio apostolskoga 
poslanja koje je nama svećenicima namijenio božanski naš Spasitelj... I 
eto, Božja nam je providnost, čini se, uslišala tu želju. U posljednje 
vrijeme širi se diljem hrvatskih krajeva snažno i pokret katoličke 
omladine pod imenom katoličkih 'Orlova'. I što je glavno... taj je pokret 
nadahnut idejama prave kršćanske katoličke obnove... Svi su prisutni 
biskupi u ime svega katoličkog episkopata u Jugoslaviji 5 oduševljenjem 
pozdravili i odobrili Hrvatski orlovski savez i njegova pravila. I svi su 
spremno obećali da će ga promicati i svakom prilikom preporučivati 
svojem svećenstvu i puku. 

U Orlovskoj organizaciji, kako je predviđaju nova pravila, zbilja je 
oživotvoren idealan tip omladinske organizacije. Dosta je da istaknemo 
da je presveta Euharistija označena izvorom jakosti orlovskom pokretu i 
da je suradnja sa svećenstvom ( svako društvo mora imati svojega 
duhovnog vođu) i potpuna pokornost biskupima postavljena temeljnim 
načelom rada; dosta je da samo to istaknemo pa da se odmah vidi da je 
ovaj pokret od Duha Božjega. Pokret koji je nikao u Crkvi i koji hoće da 
iz Crkve vuče svu svoju okrepu i snagu" (vidi: Vrhbosna od 20. III. 
1924., str. 33-34). 

Također se je pod predsjedanjem preuzv. g. nadbiskupa Sarića 
održala u Sarajevu 15. IV 1924. šesta dekanatska konferencija. Na ovoj 
je referent preč. g. kanonik mons. Karlo Cankar iznio sljedeće: „Oni koji 
najbolje znaju i koji su jedini pozvani da određuju što je shodno, 
potrebito i nužno u pastoralu naše mladeži - a to su naši biskupi izjavili 
svečano - da je osnivanje katoličkih orlovskih društava po našim župama 

na samo shodno, već i nužno i po dušobrižnike u neku ruku obligatorno... 
pa su stoga naši biskupi u svojim izjavama i okružnicama obrazložili svoje 
naredbe u kojima se Orlovstvo preporučuje i rad za Orlovstvo stavlja 
među pastoralne dužnosti dušobrižničkoga svećenstva... Crkva se tom 
svojom vlašću i služi. I ona je, eto, na usta posljednjih papa i na usta 
naših biskupa izjavila da je danas bitni dio pastirske i dušobrižničke 
dužnosti rad u katoličkim organizacijama, u Katoličkoj akciji uopće, a 
naročito u katoličkim omladinskim društvima. Orao je katolička 
prosvjetna organizacija iz koje je svaka politika posvema isključena. 
Katoličko omladinsko društvo bez duhovnoga vođe nema smisla. Orlovi 
će biti župniku pomoćnici u njegovu radu i surađivat će s njime kod 
vjerske i ćudoredne obnove u župi. 'Kao što sjemenište odgaja apostole 
vjere, svećenike, Orao obrazuje njihove pomoćnike' ( Zlatna knjiga, str. 
7). 'Katolička je akcija sudjelovanje svjetovnjaka na posebnoj misiji 
Crkve'" (kard. Gasparri, 2. X. 1922. Vidi: Za vjeru i dom od 1. III. 
1925., str. 44). 

Na to je prihvaćena rezolucija koja glasi: „Šesta vrhbosanska 
dekanatska konferencija gleda u katoličkom omladinskom orlovskom 
pokretu jedno od najuspješnijih sredstava u radu oko podizanja vjerske 
svijesti u našem narodu i pozdravlja u Hrvatskom orlovskom savezu 
najpouzdanijega saveznika kod promicanja Katoličke akcije među 
Hrvatima te zaključuje da će sve vrhbosansko svećenstvo ozbiljno 
uznastojati da u našim župama što skorije niknu omladinske orlovske 
organizacije" ( Vrhbosna , 20. V 1924., str. 49-53). 

Napokon želimo istaknuti još jednu važnu činjenicu. Sinoda 
banjalučke biskupije donijela je također neke odluke o Katoličkoj akciji, 
a o Orlovstvu veli sljedeće: „Radi toga neka svim silama nastoje da se 
omladina upiše u pobožna udruženja i organizacije i neka svim marom 
osnivaju ta udruženja kojima se štiti i čuva ta omladina. U prvom redu 
preporučujemo udruženje - Hrvatski orlovski savez. U takvim se 
omladinskim udruženjima ne nalaze samo ugodnost i zabava, već je prva 
zadaća da se duhu ucijepe vjerske istine i da se srce oplemeni kršćanskim 
krepostima i učvrsti pobožnost čestim primanjem sakramenata." 96 

Mislim da je skromna želja katoličkih svjetovnjaka da kod svake 
sinode dođe do zaključaka o Katoličkoj akciji i da se ovim zaključcima 
zacrtaju glavne smjernice za Katoličku akciju na području pojedinih 
biskupija. 


96 Svnodus Diocesana Banialucensis prima Br. b, c, 184, str. 77. 

Iz svega se jasno razabire da su skoro svi naši biskupi i posve 
formalno odredili da se smjernice o Katoličkoj akciji koje je Sveta Stolica 
dala cjelokupnoj Crkvi moraju provesti i u našim biskupijama. Naše je 
Orlovstvo nastojalo da što točnije sve to primjeni na naše prilike; biskupi 
su ga pohvalili i možemo reći da se i zbog toga predstavnici višega klera 
sve više približuju katoličkim svjetovnjacima. 


Rimski duh 

Iz svega se također razabire odrješita i muževna ljubav Orlova 
prema Apostolskoj Stolici, toj nepogrešivoj učiteljici, tom „stupu i tvrđi 
istine" (1 Tim 3,15), tom sidru nade i toj luci spasa. Orlovstvo s velikim 
zanimanjem prati sve riječi zajedničkoga Oca svih kršćana i nastoji da u 
život provede sve one smjernice koje on bez prestanka daje Katoličkoj 
akciji cijeloga svijeta. Orlovstvo nastoji da u tom pogledu bude 
disciplinirano i ne želi se pokoravati samo papinim zapovijedima, već 
hoće živjeti i raditi, kako se je to sam papa Pio XI. i nedavno izrazio (11. 
II. 1925.), „prema željama, mislima i savjetima namjesnika Kristova" 
(. Kipa , 20. II. 1925.). 97 

I da ovu veliku ljubav zasvjedoče prema Petrovoj Stolici i prema 
vidljivom namjesniku samoga Isusa Krista, Svetom Ocu, to se sprema u 
vječni Rim posebno omladinsko orlovsko hodočašće. Nekoliko će 
biskupa pratiti Orlove na tom putu i već se sada oni mole Svemogućem 
da zadobiju sve, pa i najveće oproste: da se učvrste u vjeri i da se puni 
svetoga žara povrate u sela i gradove hrvatske te da posvuda postanu 
pravim apostolima ljubavi i odanosti prema Svetom Ocu. 98 

Ovo je hodočašće u Vječni grad to značajnije upravo sada kada sav 
hrvatski narod slavi tisuću godina otkako je rimski papa Ivan X. podijelio 
kraljevsku krunu našem prvom kralju Tomislavu (vidi: Govor pape Pija 
XI. hrvatskim hodočasnicima 30. V 1925.; Narodna politika, 12. VI. 


97 „Euharistija i papa neka budu osovine duševnoga i moralnoga života katoličkoga omladinca. 
Bez toga nema katoličke omladine... Euharistijski i papini. Naš duh kod pape u svemu: u 
stvarima vjere kao i u stvarima savjeta; u smjernicama i štoviše u samim željama svetoga oca, 
bez granica u našoj odanosti prema namjesniku Krista na zemlji" ( Direttive , str. 114). Nadalje 
u samim Pravilima tal. katoličkih omladinskih udruženja stoji da im je zadaća odgajati uvjerene 
katolike pomoću „kulta prema euharistiji i štovanju prema papi" (Direttive , str. 155). 

98 Orlovstvo bi ovaj apostolat ljubavi prema Svetom Ocu moglo još time povećati da posvuda 
svečano proslavi 29. lipnja kao „svetkovinu Pape" i da se tom prilikom održe akademije o 
značenju papinstva. (Isto je učinila tal. Katolička akcija, Direttive, str. 94.) 

1925.). Time je Hrvatsku uvrstio u kolo katoličkih prosvijetljenih 
naroda. 

Naši su biskupi već istaknuli što sve duguje hrvatski narod 
Rimokatoličkoj Crkvi i da bi možda već iščeznuo s lica zemlje da načela 
katoličke vjere nisu kroz mnoge i burne vjekove bila temeljem cijelom 
njegovu društvenom poretku (vidi: Glasnik Srca Isusova, br. 11, 1924., 
str. 262). 

Orlovi idu u Rim da izraze 
u ime hrvatske omladine 
zahvalnost nad svim dobro¬ 
činstvima koja je naš narod 
tijekom vremena dobivao iz tog 
Svetog Grada i da javno pred 
cijelim svijetom zasvjedoče da 
hrvatska orlovska omladina ne 
kida katoličke tradicije svoga 
naroda i da kani ostati vjerna 
zavjeri svojih djedova koji nakon 
svog krštenja obećaše namje¬ 
sniku Kristovu da će hrvatski 
narod ostati vjeran svetoj Crkvi 
Rimokatoličkoj i svom zaštitniku 
svetom Petru. 

Rad Orlova i njihovo 
oduševljenje najbolji su dokaz da 
žele ponovno učiniti hrvatski 
narod „narodom sv. Petra - 
populum sancti Petri". 

I kada pomislimo na zamašitost orlovskoga programa, razabiremo da 
se u običnu orlovskom udruženju isprepliće naravni svijet s 
vrhunaravnim. Štoviše, svako je udruženje, kako već istakosmo, tako reći 
uronilo u carstvo mistike i Orlovska je organizacija najbolje tlo na kojem 
će moći cvasti svećenička zvanja. Ta srdačna veza između predstavnika 
svete Crkve i laikata, kako je ostvarena u našem Orlu, stvorit će ljubav 
prema tom najuzvišenijem i najpotrebnijem zvanju. I kada bi Orlovstvo 
imalo samo tu zaslugu da je postalo rasadištem svećeničkih zvanja, 
učinilo je dosta. U stranim je zemljama iz društava Katoličke akcije 
izašao veoma velik broj svećenika, a Orlovstvo kani unijeti taj novi 
element u Hrvatski katolički pokret. 

Orlovstvo u sebi sjedinjuje kontemplativni i aktivni život. Tjelo¬ 
vježba je nužna u Orlu, no ona nije onako bitna kao vjersko-ćudoredni 
odgoj. Tko ne razumije da Orlovi polažu glavnu važnost na unutarnji 
odgoj ljudske duše, na razmatranje o Isusu Kristu koji mora živjeti u duši 
svakoga Orla, taj nije nikada pronikao u bit našega Orlovstva. Sav se naš 
aktivni život oslanja na ovu kontemplativnu osnovicu. 

Ne budu li se Orlovi iznevjerili svom uzvišenom programu, moći će 
se na njih primijeniti riječi sv. Petra apostola: „Rod izabrani, kraljevsko 
svećenstvo, sveti puk, narod stečeni" (1 Pt 2,9). 

Dao Gospodin da svi uistinu ostvare smisao onoga obećanja koje 
dadoše na ruke svoga duhovnog vođe kada ih je primio u Orlovsku 
organizaciju: „Bog vas je izabrao da život vaš postane velik i koristan. Po 
vama kao prvoborcima trebaju se mnogi obratiti, a smalaksali učvrstiti. 
Katolički Orlovi nalaze se svuda, na selu i u radioni, u školi i u obitelji. Po 
njima se treba mnogo toga obnoviti i u župi i u domovini i u državi. Mora 
biti mnogo promijenjeno i poboljšano! Neka dakle po vama zastruji novi 
bolji život narodu i vjeri našoj" {Priručnik Orlov, organizacije , str. 66-67). 

Kliknimo mi svi sa svetim Pavlom: „Nolite deficere benefacientes. - 
A vama, braćo, da ne dodija dobro činiti" (2 Sol 3,13). 


a + w 

Faksimil rukopisa završnih rečenica djela Ivana Merza 
o Katoličkoj Akciji i Orlovstvu. 

Faksimil rukopisa Ivana Merza iz poglavlja u ovoj knjizi 
„Odnos vjerskih udruženja i Katoličke akcije u Hrvatskoj“ (str. 30) 
Prijepis gornjega autografskog teksta vidi na str. 31. 

KODEKS 

HRVATSKOGA ORLOVSTVA 


Sustavno poredane izjave Njegove Svetosti Pape Pija XI. 
i naših biskupa o Hrvatskom Orlovstvu 

„Tko vas sluša, mene sluša. “ 
(Lk 10,16) 

Priredio dr. Ivan Merz 

1927 . 


Napomena Uredništva. - Tijekom postojanja i djelovanja Orlovske 
organizacije mnogi biskupi pisali su Hrvatskom orlovskom savezu 
pohvalna, pobudna i ohrabrujuća pisma. Tu su i dopisi od Apostolske 
nuncijature. Posebno se ističe govor pape Pija XI. što ga je uputio 
Orlovima 18. rujna 1925. prigodom njihova hodočašća u Rim za Svetu 
godinu. Svi su ti dopisi dragocjeno svjedočanstvo koje pokazuje kako je 
crkvena hijerarhija visoko cijenila ovu katoličku organizaciju i što je sve 
od nje očekivala. Ivan Merz, budući da je bio tajnik Hrvatskoga 
orlovskog saveza, imao je pristupa tim pismima pa je iz njih izabrao 
najvažnije dijelove i svrstao ih po temama te je tako složio krasan mozaik 
pohvala, uputa i smjernica crkvene hijererhije upućenih Orlovskoj 

... 99 

organizaciji. 

Merz je dao i naziv ovoj zbirci: „Kodeks hrvatskoga Orlovstva". 
Upotrijebio je riječ kodeks prema latinskom nazivu za Zakonik 
kanonskoga prava (Codex iuris canonici - CIC), što je inače temeljni 
pravni dokument sa zakonima i propisima po kojima se ravna Katolička 
Crkva u svom djelovanju. Analogno tome Merz je nazvao „Kodeksom“ 
sve te izjave što su ih predstavnici crkvene hijerarhije uputili Orlovstvu 
bilo usmeno, bilo pismeno. Po tim ohrabrujućim smjernicama Orlovstvo 
je nastavilo djelovati. 


99 Originali tih dopisa nisu sačuvani. Možda bi se koja kopija tih pisama mogla pronaći u 
pojedinim biskupijama odakle su poslana. Sudbina Arhiva Orlovske organizacije slijedila je 
sudbinu brojnih drugih društava i i političkih stranaka koje su zajedno s Orlovstvom bile žrtve 
beogradske tzv. „šestojanuarske diktature" 1929. g., kada se progonilo sve što je bilo hrvatsko i 
katoličko. Potom je 1945. g. arhiv Križarske organizacije koja je naslijedila Orlovstvo 
zaplijenila komunistička UDBA i koji je najvjerojatnije uništen; time je nanesena nepopravljiva 
šteta poznavanju povijesti tadašnjih katoličkih organizacija. 

Orlovska je organizacija imala svoj Pravilnik koji je određivao vanjsku 


djelatnost organizacije (tjelovježba, struktura i način sastanaka, uniforma i 
dr.). Međutim, u Kodeksu je izražena u prvom redu duša Orlovstva, tj. one 
glavne duhovne, intelektualne i kršćanske ideje koje su bile u njegovu temelju 
i po kojima se ono ravnalo u svome idejnom djelovanju. 

Treba priznati Merzov velik trud u sastavljanju ovoga djela. I 
premda to nisu njegove misli - njegovi su samo naslovi i podnaslovi 
raznih poglavlja i shema po kojima je razvrstao citate - on se može 
smatrati suautorom i naravno redaktorom ovoga djela. Njegova je ideja 
bila za sastavljanje ovoga djela namijenjenog Orlovskoj organizaciji 
kojoj su bile potrebne jasne crkvene smjernice u njezinu djelovanju. Sada 
se prvi put objavljuje u okviru njegovih Sabranih djela. 

Na kraju rukopisa Kodeksa Merz je priložio još nekoliko tekstova 
koji su sastavni dio ovoga djela. Tekstovi se odnose na orlovsku proslavu 
Dana katoličke omladine koji se slavio 6. svibnja 1928. g. Dragocjeni su 
prilog za bolje razumijevanje Orlovske organizacije, njezina djelovanja i 
blagotvorna utjecaja na hrvatsku mladež, a preko nje i na cijeli narod 
kada je Orlovstvo bilo u punom poletu i razvoju. 

NAPOMENA: Popis svih dokumenata po rednim brojevima koji su 
u izvatcima navedeni i razvrstani u 110 članaka u ovome djelu, Merz 
donosi na kraju Kodeksa. Na završetku pak svakoga citiranog izvatka 
(članka) u zagradi je navedeno ime autora teksta i redni broj koji se 
odnosi na redni broj s popisa dokumenata na kraju Kodeksa. Čitatelj 
tako može lako provjeriti u tom popisu puni naziv citiranog dokumenta te 
kada i kome je bio upućen. 

Faksimil naslova ovoga djela pisan rukom Ivana Merza. 

I. CRKVA I ORLOVSTVO 


1. Općenite izjave episkopata 

Cl. 1. - Katolički episkopat pozdravlja Hrvatski orlovski savez kao 
središnjicu za cjelokupnu organiziranu mušku katoličku omladinu. 

„Katolički episkopat pozdravlja Hrvatski orlovski savez kao 
organizaciju cjelokupne hrvatske katoličke omladine koja želi pod 
vrhovnim direktivama svete Crkve voditi brigu oko ispravna odgoja 
hrvatske katoličke omladine po Kristovim načelima, a isto tako paralelno 
sa svojom izgradnjom voditi borbu protiv svih protivnika svete vjere i 
Crkve." (Episkopat, 1) 

Cl. 2. - O rlovstvo kao dio Katoličke akcije djeluje preporodno pod 
vodstvom Crkve, tj. namjesnika Kristova i biskupa, a saveznik je 
svećenstvu. 

„Kao biskupu dužnost mi je da budem vođa i zaštitnik svima koji 
hoće da vojuju bojeve Gospodnje. A to su naši Orlovi. Uvijek vjerni 
Crkvi i njezinim pastirima, uvijek spremni na rad i žrtve za pobjedu 
Božje stvari. Četa Božja koja je na svoje zastave napisala preporod naše 
hrvatske domovine u Kristu. I ja se čvrsto uzdam da će ova četa i izvesti 
taj preporod. I ja samo najljepše nade vežem uz vas, mlada braćo!" 
(Nadbiskup Šarić, 2) 

Cl. 3. - Zašto je crkvena vlast potvrdila orlovski program ? 

„Vaša orlovska društva nosioci su božanske luči svete vjere. Vaša je 
zadaća istaknuta u vašoj Zlatnoj knjizi. Orlovi i Orliće polažu zavjeru na 
devizu: ljubiti Boga, ljubiti svetu Katoličku Crkvu, ljubiti svoj hrvatski 
narod, pak prema tome živjeti životom dostojnim savjesna i uzorna 
katolika. Stoga vaša pravila odobrava i svoj imprimatur daje crkvena 
vlast, a mjesne organizacije izvađaju program svoga rada u smislu pravil¬ 
nika sporazumno s duhovnim licem iste župe koja u ime Crkve preuzima 
brigu za vaše blagoslovljeno djelovanje!" (Biskup Akšamović, 15) 

Cl. 4. - O rlovstvo stoji na ispravnomu crkvenom stajalištu. 

„Kao biskup mogu imati povjerenje u orlovski pokret koji se uvijek 
stavlja na crkveno stanovište, pa u svemu sluša odredbe, želje i savjete 
Svete Stolice i svojih nadležnih biskupa i njihovih zastupnika u vašim 

društvima i u vašoj centrali, vaših duhovnika koji vas povezuju s 
crkvenim autoritetom." (Biskup Marušić, 22] 

Cl. 5. - Biskupi molitvom i djelom podupiru važni orlovski pokret i žele 
da napreduje ekstenzivno i intenzivno. 

a) „Već odavna pratim dužnom simpatijom požrtvovan rad toga 
revnog Saveza koji okuplja katoličku mladež pod divnim geslom: 
Euharistija, apostolat i žrtva te neću ni unaprijed uzmanjkati da 
podupirem svojim molitvama i djelom taj toli važan pokret." (Biskup 
Pušić, 22] 

b) „Pozdravljam srdačno okupljenu dičnu omladinu i ostale 
katoličke borce proseć od Svevišnjega da sve više napreduje ekstenzivno 
i intenzivno Kristova vojska koja djeluje po njegovim neprolaznim 
načelima za preporod hrvatskoga naroda u znaku Križa." (Biskup Pušić, 
26] 

Cl. 6. - Biskupi izražavaju svoje zadovoljstvo nad svim očitovanjima 
orlovske djelatnosti. 

„Netom sam se vratio u svoju milu domovinu oduševio sam se za 
ovaj lijepi i uspješni vaš način apostolata kojim uspješno djelujete za 
preporod sve vaše braće u Kristu. Lani sam se još više oduševio na vašim 
sastancima i na sletu u Šibeniku, a sada sam želio biti svjedokom i 
prisustvovati vašim sastancima, sjednicama i priredbama. Naročito sam 
htio pribivati konferencijama vaših duhovnika. Sve me to oduševilo da 
radim za milo Orlovstvo za one koji hoće da budu apostoli Orlovstva." 
(Biskup Mileta, 48) 

Cl. 7. - Katolički episkopat preporuča svećenstvu i svjetovnjacima da 
podupiru Orlovstvo. 

„To se zna da će katolički episkopat najtoplije preporučiti svojem 
svećenstvu i katolicima diljem naše države da Hrvatskom orlovskom 
savezu idu u svemu na ruku u akciji oko organiziranja katoličke omladine 
da bi tako načela Zlatne knjige osvojila našu omladinu i sačuvala je 
moralno zdravu na dobro vjeri i narodu." (Episkopat, 1) 

Cl. 8. - Katolički episkopat određuje da na Dan katoličke omladine 
Orlovi zajednički pristupaju stolu Gospodnjem, priređuju propagandne 
akademije, a svećenstvo da propovijeda o katoličkoj omladinskoj akciji i 
rukovodi sabirnu akciju za centrale Orlovstva. 

a) ,,U tu svrhu proglasit će katolički episkopat Danom katoličke 
omladine nedjelju najbližu danu 6. svibnja, to jest danu sv. Ivana 
Evanđeliste, zaštitnika organizirane katoličke omladine. Katolički 
episkopat iz dna duše pozdravlja taj omladinski dan u koji će se 
priređivati svuda propagandističke akademije i svečano primanje u 
organizaciju, naše svećenstvo bit će upućeno da na taj dan drži u crkvama 
propovijedi o važnosti katoličkih omladinskih organizacija i katoličke 
omladinske akcije, zatim da se na taj dan upriliči sabirna akcija u župi 
izvan crkava za Hrvatski orlovski savez u Zagrebu. Ova će se sakupljena 
sredstva preko pojedinih ordinarija poslati Hrvatskom orlovskom savezu 
u Zagrebu." (Episkopat, 1) 

b) „Nedjelja najbliža danu 6. svibnja, svetkovini sv. Ivana 
Evanđeliste, zaštitnika organizirane katoličke omladine, neka se svake 
godine slavi kao „Dan katoličke omladine". Taj dan neka se u crkvi drži 
propovijed o važnosti katoličkih omladinskih organizacija i katoličke 
omladinske akcije, a izvan crkve neka se upriliči sabirna akcija za 
Hrvatski orlovski savez u Zagrebu. Novac neka se spremi na ordinarijat. 
Gdje ima već omladinskih društava, neka se organiziraju propagandne 
priredbe, a omladinci neka zajednički pristupe stolu Gospodnjem." 
(Nadbiskup Šarić, 3) 

2. Kakvo mora biti Orlovstvo i njegovo članstvo? 

Cl. 9. - Orlovstvo je sudionik svetosti Rimske Crkve. 

„Evo vam svete Crkve! Čemu ste se odazvali kada ste došli u Rim? 
Odazvali ste se pozivu da se posvetite. Crkva je po nama proglasila Svetu 
godinu i vi ste došli da se posvetite i da se obogatite njezinim 
dragocjenim blagom. Sav je katolički svijet poslušao poziv Majke i 
razumio je što je ona pripravila dušama koje se odazovu pozivu. Sveta 
Crkva nije pripravila svijetu samo blago oprosta, oproštenja, molitava, 
već i veličanstvene primjere kreposti jer ona zna stvarati svece i kruniti 
ih tako uzvišenom slavom. I eto vam prave izložbe svetosti koja odgovara 
svakoj dobi i svakome životnom zanimanju." (Pio XI., 12) 


Čl. 10. - Orlovstvo je sudionik crkvenoga univerzalizma. 

,yi ste zastupnici internacionalne Katoličke omladine. Dobro! Dragi 
sinovi! Pomislite na jednu drugu Internacionalu od koje ste vi tek jedan 
dio, ali jedan predivan dio. To je Crkva: ta sveta, ta časna, neusporediva 

Majka duša i srdaca. Evo prave Internacionale koja uistinu prekriva cio 
svijet jer i onamo kamo ni kultura ni znanost, ni umjetnost, ni industrija 
civiliziranih naroda nije mogla prodrijeti, riječ je apostola prodrla. 
Misijska izložba koju ste mogli pohoditi nakon bazilika i katakomba 
zorno vam je iskazala kako se izvan svih granica i svih međa širi ova divna 
i božanstvena Internacionala Crkve Katoličke. 

I vi ste upravo došli u Rim da pohodite ovu veliku i dobru majku, 
da je ugledate živim pogledom, da uživate u njenoj ljepoti i veličini i da 
iz toga crpite veliku utjehu za vašu vjeru i za vašu pobožnost. I evo, vi je 
upravo onakvu vidite kakvu je vjerujete: Credo, unam, sanctam, 
catholicam et apostolicam Ecclesiam. - Evo pred vašim očima 
jedinstvene, univerzalne, upravo onakve kakva nam se pokazuje svaki dan 
u ovoj Svetoj godini. I vi ste nosioci općenitosti u jedinstvenosti Crkve. 
Vi to svima jasno i očito pokazujete." (Pio XI., 12) 

Cl. 11.- O rlovstvo je povezano uz apostolsku Crkvu. 

„Teolozi tako lijepo vele da je Božanski Utemeljitelj Crkve htio 
Crkvu opremiti pravim legitimacijama, tj. znakovima po kojima je 
možemo prepoznati, po kojima svi ljudi u svako doba mogu upoznati 
gdje je prava Crkva Božja. I vi ste našli ove dokaze, ova svjedočanstva u 
svem kamenju Rima jer u Rimu kamenje govori. Sve vam govori o ovim 
božanskim prerogativima među kojima se nalazi poglavito i posljednji: 
apostolstvo. Ovaj posljednji nasljednik Petra koji vam sada govori govori 
vam upravo onako kako bi vam govorio sv. Petar. Jer posljednji Papa, bez 
obzira na čast u kojoj se pojavljuje i bez obzira na ime koje nosi, tek je 
zadnja karika onoga zlatnog lanca što nas veže s prvakom apostola, a po 
njemu sa samim Kristom. Zaista predivno razmatranje, puno duboka 
sadržaja i preobilja radosti koja nas mora sve obuzeti. Ova tako velika 
Crkva koju vidimo i u kojoj živimo sada je upravo ona ista koja je pred 
mnogo stoljeća bila malena i u povojima i koja je govorila sa sv. Petrom, s 
Kristom. - Vi ste također apostolski. Vaša Internacionala siže do samoga 
vrela apostolskoga autoriteta koji svoje smjernice daje cijelome ljudskom 
rodu. Vi slušate Crkvu, vi ste poslušni Crkvi, poslušni poglavaru Crkve 
kojem je Krist podijelio vlast i nasljedstvo prvaka apostola tako da svaki 
mogne s neograničenom sigurnošću udariti pravim putem." (Pio XI., 12) 

Cl. 12. - Orlovi trebaju na sebi nositi note sv. Crkve; moraju biti 
jedinstveni, sveti, katolički, apostolski. 

„Budite jedinstveni, budite sveti, budite katolički, budite 
apostolski! Po tome trebate zasvjedočiti vašu Internacionalu. Vi ste 

katolički, općeniti. Vi ste dakle određeni da napunjate zemlju vašim sve 
većim brojem. To je neograničena radost jer kada broj postaje 
umnožiteljem jedne tako dragocjene stvarnosti kao što je jedna 
jedinstvena Katolička omladina, onda ovaj broj ima neiskazanu važnost, 
on postaje predmetom najvećih težnja, elementom epske poezije, kao 
što je i vaš broj, predraga djeco, jedna predivna poezija." (Pio XI., 12) 


II. ORLOVSTVO 

KAO OMLADINSKA ORGANIZACIJA 


Čl. 13. - Danas sv. Crkva osjeća potrebu da osniva katolička prosvjetna 
društva za omladinu. 

„Prije nisu bila potrebna katolička vanjska udruženja budući da su 
vjernici dolazili u crkvu i tu slušali glas pastira. Nadošla su sada vremena 
kada mnogi neće da slušaju glas Crkve te se od nje otuđuju. Papa Leon 
XIII., slavne uspomene, kazao je biskupima i svećenicima: 'Izađite iz 
sakristije!' Od tada biskupi i svećenici imaju pastirsku dužnost ostaviti u 
crkvi devedeset i devet vjernih ovaca, a poći izvan crkve tražeći ovcu 
koja je zalutala. U ova teška vremena svećeniku nije moguće da djeluje 
među masama kojih je velik broj zalutao za raznim nazorima pa je stoga 
potrebito da Crkva sakuplja vjernike u razna, navlastito omladinska 
društva. U ovim udruženjima Crkva treba očeličiti članove da postanu 
čeličnim kršćanima, a preko ovih da djeluje na druge te se ovi povrate 
svetoj majci Crkvi. Rekoh 'navlastito omladinska društva'. I ako Crkva 
pozivlje u svoju vjersku organizaciju i odrasle, ipak ona osobitim načinom 
pozivlje djecu i mladež obojega spola jer je ona naša uzdanica te preko 
mladeži, od koje će izići zreli ljudi i žene, nadamo se da ćemo opet 
privesti k Bogu povjereni nam puk." (Biskup Mileta, 51) 

Cl. 14 . - U svijetu ima na milijune organizirane katoličke omladine koji 
se tek imenom razlikuju od Orlova. 

„Mi naravno znamo da vi od nas iščekujete riječ koju ćete ponijeti 
svojoj braći, a to više što ste zastupnici onih divnih društava Katoličke 
omladine koja se šire po svemu svijetu. Iza vas vidimo milijune mladića u 
veličanstvenoj viziji, u viziji ljepote, čara, snage, ljubavi, pobožnosti i 
vjere." (Pio XI., 12) 

Čl. 15. - Orlovske organizacije providencijalna su pomoć Crkvi pri 
spašavanju hrvatskoga naroda. 

a) „Prava je utjeha za jednoga biskupa u ovim vremenima kada gleda 
kako mu je promisao Božji u posljednje vrijeme stavio na raspolaganje 
novu pomoć, nove suradnike u apostolatu, četu odabranih svjetovnjaka 
koji sudjeluju u bitnoj misiji svete Crkve: u spašavanju duša." (Biskup 
Marušić, 22) 

b) „A, eto, Božja nam je providnost, čini se, uslišala tu želju. U 
posljednje vrijeme širi se snažno diljem hrvatskih krajeva pokret 
katoličke omladine pod imenom katoličkih Orlova. I što je glavno, taj je 
pokret vođen od vođa koji su puni duha kršćanskoga, taj je pokret 
nadahnut idejama prave kršćanske katoličke obnove. To je osobito u 
najnovije vrijeme došlo do izražaja kada se je u Zagrebu obrazovao 
jedinstveni Hrvatski orlovski savez i predložio svoja pravila poslovnom 
odboru katoličkoga episkopata moleći ga za odobrenje i blagoslov. Svi su 
prisutni biskupi u ime svega katoličkog episkopata u Jugoslaviji s 
oduševljenjem pozdravili i odobrili Savez i njegova pravila. I svi su 
spremno obećali da će ga promicati i svakom prilikom preporučivati 
svojem svećenstvu i puku.“ (Nadbiskup Sarić, 3) 

Čl. 16. - Orlovska društva spadaju među najvažnija 
jer imaju duhovni cilj. 

„Moje je duboko uvjerenje da su od svih naših kulturnih društava 
najvažnija ona koja su si stavila za zadaću da promiču i raznose u narodu 
najviša načela koja uvjetuju snagu i napredak narodne kulture. To su 
načela vjerska. Vjera je u životu svakoga naroda najvažniji dio kulturnoga 
nastojanja. Narodi koji žive po tim načelima brzo se dižu do visokoga 
morala. Svaki narod po vjeri posvećuje svoju kulturu i iskorištava je kao 
sredstvo za svestran vremeniti napredak i blaženi vječni život. Zato, eto, 
organiziramo mladi naraštaj, uzdanicu naroda, da joj usadimo u dušu 
vjerska načela... Vjera je dakle Božji dar kojim spoznajemo duhovni dio 
svojega života i vrhunaravni svoj cilj. Objavu poznavati, vjeru njegovati, 
sveta je dužnost svakoga katolika. Ovo je najvažniji dio našega kulturnog 
rada. Ovo je, draga katolička mladosti, i vaša ideologija." (Biskup 
Akšamović, 15) 

Čl. 17. - Orao nije ni gimnastičko ni političko društvo, 
već je katolička prosvjetna, vjersko-socijalna organizacija. 

„Mnogi su uopće mislili da je Orlovstvo obično gimnastičko društvo 
slično drugima te da pripada jednoj od političkih stranaka kao i druga 

slična društva. No kada su prigodom šibenskoga orlovskog sleta, a 
ovogodišnjega u Požegi, vidjeli gdje i biskupi sudjeluju, dapače da isti 
biskupi stupaju u povorci, morali su reći: ovo je nešto drugo jer biskupi 
ne bi sudjelovali i stupali u povorci običnoga gimnastičkog društva, 
biskupi se ne bi nikada postavljali na čelo jedne političke stranke. Oni su 
nad strankama i svi su katolici njihovo stado. Biskupi svojim 
sudjelovanjem u orlovskim svečanostima, kao današnjoj ovdje (u Salima) 
pokazuju da je Orlovstvo čisto katoličko društvo te da su orlovski sletovi 
čisto katoličke vjerske manifestacije." (Biskup Mileta, 51) 

Cl. 18. - Orlovska organizacija idealan je tip 
katoličkoga omladinskog društva. 

a) „Među ovim katoličkim udruženjima iskustvo je pokazalo da je 
jedno od najpodesnijih baš naše katoličko Orlovstvo." (Biskup Mileta, 

51) 

b) ,,U orlovskoj organizaciji, kako to predviđaju nova pravila, zbilja 
je oživotvoren idealan tip omladinske organizacije. Tip koji vodi računa o 
svim potrebama mladoga srca, a ipak nikada ne gubi iz vida glavni cilj 
organizacije, to jest preporod pojedinaca i društva u duhu Kristova 
Evanđelja: 'Da Krist bude sve i u svemu', kako kaže Apostol." 
(Nadbiskup Šarić, 3) 

Cl. 19. - Orlovstvo je dobro uređena vojska. 

„Zadovoljan sam i radostan da vas vidim ovako kao dobro uređenu 
vojsku, vojsku Crkve i naroda hrvatskoga." (Biskup Bonefačić, 20) 

Cl. 20. - Orlovstvo izgrađuje potpuna katolika, 
odnosno potpunu katolkinju. 

„Osnovica čitavu orlovskom radu neka i dalje ostane katolička vjera, 
a vrhovni autoritet Crkva, pa će onda Orlovstvu sigurno i poći za rukom 
da dostigne svoj cilj, da izgradi kod omladine tip potpuno svjesna, 
dosljedna i značajna katolika, odnosno katolkinje." (Biskup Marušić, 22) 


Čl. 21. - Upute za mjesto gdje se organizacija Orla ne bi dala osnovati. 

„Gdje mjesne prilike ne bi nikako dopuštale organizaciju Orla, 
osnivat će se u smislu donesene rezolucije katolička omladinska društva 
koja moraju biti u vezi s Hrvatskim orlovskim savezom." (Biskup 
Marušić, 14) 



III. ORLOVSTVO 

KAO GRANA KATOLIČKE AKCIJE 

1. Organizacijski 

Cl. 22. - Omladinske organizacije najvažnija su grana Katoličke akcije. 

„A među svima katoličkim organizacijama jedna je kojoj moramo 
prije svega posvetiti svoju brigu. To je organizacija Katoličke omladine. 
Ova je organizacija i najzahvalnija i najpotrebitija i najvažnija. 
Najzahvalnija je jer se mladosti najlakše primaju uzvišene misli i jer se 
mladost lako oduševljava i jer je mladost uvijek spremna na rad i na 
žrtve. Najpotrebitija jer su godine mladosti pune pogibelji i jer mladeži 
već po naravi njezinoj treba odgoja i vodstva. Najvažnija jer ono što se u 
mladosti utisnulo u srce ostaje najtrajnije, nikada se ne da posve iščupati 
i daje temeljni smjer čitavu životu čovjeka: Adolescens juxta viam suam, 
etiam cum senuerit, non recedet ab ea. Duh mladosti, to je duh koji će 
vladati budućnošću. I tko osvoji mladost, osvojio je svijet za buduće 
naraštaje. I ništa nam, časna braćo, ne mora biti toliko na srcu koliko baš 
to da stvorimo bujnu, cvjetnu organizaciju katoličke mladeži i da onda tu 
organizaciju postavimo na zdrave i vječne temelje evanđeoske istine." 
(Nadbiskup Sarić, 3) 

Cl. 23. - O rlovstvo je avangarda Katoličke akcije. 

a) „Danas se svi udružuju, a osobito neprijatelji Crkve se udružuju 
protiv Boga i Pomazanika njegova; tako i mi koji smo sinovi svjetla i 
Kraljevstva Božjega moramo se združiti i združeni boriti za Krista i 
njegova načela. To je Katolička akcija koja ima razne grane. Avangarda 
pak Katoličke akcije to ste vi, dragi sinovi Orlovi i kćerke Orliće." 
(Biskup Mileta, 10). 

b) „To je zaista svrha vašega Saveza koji, kako to vi izjavljujete, 
priznaje važnost Katoličke akcije među omladinom i hoće da bude 
njezinim pobornikom u hrvatskim zemljama, pod vodstvom biskupa i 
pun duha sinovske poslušnosti i duboke ljubavi prema nasljedniku 
Kristovu." (Nuncij Pelegrinetti, 5) 

Cl. 24. - O rlovstvo je ispravno shvatilo misao Katoličke akcije. 

„Hrvatski orlovski savez redovitim izvješćivanjem biskupa pokazuje 
kako je dobro shvatio misao Katoličke akcije o tijesnoj suradnji između 
episkopata i laičkih katoličkih organizacija... Vodstvo Saveza ozbiljno 

uzima preporodnu misiju Orlovstva i jasno postavlja kulturnu dijagnozu 
naših prilika. Iskreno me raduju relativno izvršeni uspjesi Orlovstva. Sa 
živim interesom i sam pratim njegovo napredovanje pa mi je osnutak 
svakoga novog društva prava utjeha u teškim danima vjerske dekadence 
što ih svi proživljavamo. Samo se po sebi razumije da Orlovstvo može i 
unaprijed računati na moju najpotpuniju potporu. Uostalom, lijepo 
djelovanje orlovskih društava pravi samo najbolju agitaciju za orlovsku 
misao i stječe uvijek više prijateljstva i simpatije među našim klerom. I 
među mlađim i među starijim svećenicima ima već ono svojih 
oduševljenih pobornika." (Nadbiskup Sarić, 17) 

Cl. 25. - Hrvatsko Orlovstvo je autonomno u okviru Katoličke akcije i 
koordinirano s ostalim granama Katoličke akcije. 

a) „Moja je želja da velike stručne centralne organizacije (kao npr. 
Hrvatski orlovski savez, Sveza hrvatskih orlića i dr.), koje sve zajedno 
čine Katoličku akciju, budu tako koordinirane da ta koordinacija ne 
zadire u unutarnje ustrojstvo tih pojedinih stručnih organizacija." 
(Biskup Akšamović, 13) 

b) „Iz ovoga što je dosada rečeno jasno je da zastupam potpunu 
autonomiju Hrvatskoga orlovskog saveza u okviru Katoličke akcije. Stoga 
će se orlovske organizacije na teritoriju moje biskupije učlanjivati u 
Katoličku akciju sa znanjem i sporazumom predsjedništva Hrvatskoga 
orlovskog saveza. Kao što će i Katolička akcija za uzvrat potpomagati 
organizatorni rad orlovskih društava sa znanjem i sporazumom svojega 
predsjedništva." (Biskup Akšamović, 13) 

c) „Imajući pred očima samo svetu stvar katoličku i narodnu molim 
vas da ništa ne propustite ili, bolje, da sve učinite te radi različita 
shvaćanja o odnosu i unutarnjem uređenju organizacija u samoj 
Katoličkoj akciji ne bude zla... Sve vas bez dvojbe nadahnjuje i vodi ista 
čista nakana i dobra volja pa će se naći i mora se naći forma i formula za 
zajednički složni rad na istoj njivi." (Biskup Bonefačić, 19) 

Cl. 26. - Sve orlovske organizacije moraju raditi prema uputama 
Hrvatskoga orlovskog saveza. 

„Naročito zahtijevam od svih orlovskih udruženja na području moje 
biskupije da ne poduzimaju ništa što ne bi bilo u skladu sa smjernicama 
izdanima po Hrvatskomu orlovskom savezu i s načelima koje zastupaju 
duhovni savjetnici opunomoćeni od episkopata." (Biskup Akšamović, 13) 

2. Orlovstvo i posvećena hijerarhija 
a) Općenito 

Cl. 27. - Danas katolički svjetovnjak može djelovati ondje gdje svećenik 
nema pristupa. 

„Ova se katolička udruženja sastoje osobito od svjetovnjaka, a pod 
duhovnim vodstvom svećenika i biskupa. Svjetovnjaci naime, a navlastito 
mladež, često na vjerskom polju uspješnije djeluju negoli svećenik komu 
se često govori da mora tako govoriti. Dok, kada govori katolički 
odvjetnik, katolički liječnik, katolički đak, katolički radnik i seljak, 
zastalno mnogo više djeluje na druge." (Biskup Mileta, 51) 

Cl. 28. - Orlovi moraju biti oduševljeni za Katoličku akciju. 

„Orlovi, vaše je ime divno i genijalno. Vaša je zadaća da budete 
vjerni domovini i obitelji, Crkvi i vjeri katoličkoj. 

Orlovi i svi ostali! Uvjereni smo da ste oduševljeni za onu Katoličku 
akciju od koje sve očekujemo za preporod pojedinaca, porodica, društva, 
čitava svijeta. Katolička je akcija apostolat svjetovnjaka koji pomažu 
apostolat svećenstva i episkopata. Sveti je Pavao u jednoj poslanici 
pozdravio kršćanske svjetovnjake, suradnike svoje u apostolatu: 
'Pozdravite mi', kaže on, 'suradnike moje u Isusu Kristu.'" 

„Bitno je raditi s apostolima, surađivati u apostolatu. Katolički 
svjetovnjaci, prožeti revnošću za posvećivanje obitelji, za Crkvu, za vjeru, 
bitni su članovi Katoličke akcije. Pa kada se svi bez razlike vratite svojim 
kućama, budite svi sve više zagrijani revnošću za ovaj apostolat." (Pio 
XI., 11) 

Cl. 29. - Orlovi crpe u Runu oduševljenje za rad u Katoličkoj akciji. 

„Raduj se, hrvatska omladino, ovomu svečanom danu. Raduj se što 
će tvoja braća i tvoje ime boraviti u Rimu da se tamo zagriju za Katoličku 
akciju, za katolički socijalni apostolat i da će se povratiti natrag u 
domovinu puna ljubavi prema svetoj Rimskoj Stolici, prema Svetom 
Ocu i oduševljena za onu jedinu Crkvu u čijem se neoskvrnjenom krilu 
neprestano rađaju sveci i koja je stvorila tako velika remek-djela 
umjetnosti da se njom ni u tom pogledu ne može nitko drugi na svijetu 
mjeriti." (Nadbiskup Bauer, 9) 

Cl. 30. - Po čemu Orlovstvo spada u Katoličku akciju ? 

„Orlovstvo kao grana Katoličke akcije jest sudjelovanje svjetovnjaka 
na uzvišenoj misiji Crkve; njegova je zadaća da učvršćuje, primjenjuje, 

širi i brani katolička načela u životu pojedinaca, obitelji, ljudskoga 
društva. Katolička je akcija bitni dio crkvenoga pastorala, neovisna o 
svakoj stranačkoj politici, ima svoje disciplinatorno središte u crkvenoj 
hijerarhiji i ovisna je prema tom o njoj.“ (Nadbiskup Bauer, 6) 

b) Suradnja u apostolatu Isusovu 

Cl. 31. - Po Orlovstvu laici postaju suradnici u Kristovu apostolatu. 

„Po Orlovskoj organizaciji postaju i laici suradnici u misiji 
apostolata. Bez katoličkih organizacija pobjeda je kršćanskih načela u 
javnom životu danas gotovo nemoguća." (Nadbiskup Sarić, 3) 

Cl. 32. - O rlovstvo je grana Katoličke akcije i po tome je pomoćnikom 
namjesnika Kristova i mjesnoga biskupa te suradnik svećenstva u bitnoj 
zadaći Crkve: spašavanju duša. 

a) „Želim da orlovska organizacija bude i nadalje pomoćnicom 
Katoličke Crkve u njezinu apostolskom radu." (Biskup Marušić, 27) 

b) „I da je suradnja sa svećenstvom i potpuna pokornost biskupima 
postavljena temeljnim načelom rada, dosta je da samo to istaknemo te se 
odmah vidi da je ovaj pokret od Duha Božjega. Pokret koji je nikao u 
Crkvi i koji hoće da iz Crkve vuče svu svoju okrepu i snagu. Iz Crkve, a 
preko nje iz Krista Isusa koji je, kako veli Apostol, 'temelj, izvan kojega 
nitko ne može drugoga postaviti' (1 Kor 3).“ (Nadbiskup Sarić, 3) 

Cl. 33. - Crkva ne traži od Orlova samo poslušnost 
već i pripomoć u apostolatu. 

„Dobro znamo što ste učinili i što činite. Crkva traži od sviju 
poslušnost svojim riječima i zapovijedima. Ona to mora tražiti od svih 
svojih članova. A od vas ona traži još nešto uzvišenije i divnije. Ona traži 
od vas pripomoć, suradnju u samom apostolatu, i to u njegovu 
doslovnom značenju. To nije previše. Naprotiv, to su već u prvim 
počecima tražili apostoli od dobrih svjetovnjaka. Sveti Pavao preporuča i 
hvali u svojim poslanicama osobe koje su radile s njim u apostolatu: 
„Mecum laboraverunt in apostolatu. " A tko su bile te osobe? One nisu 
bili svećenici već žene: ,/idjuva easl“ Eto, već u apostolska vremena 
kako svjetovnjaci surađuju u apostolatu! Eto suradnje koja je već sama po 
sebi apostolat i koja je najhitnija i najčvršća srž Katoličke akcije kojoj ste 
se vi posvetili." (Pio XI., 12) 

Cl. 34. - Imena Orlova kao suradnika apostola u spašavanju duša bit će 
zapisana u Knjizi života. 

,,'Zauzmi se za njih koji se u evanđelju boriše sa mnom i s 
Klementom i s ostalim suradnicima mojim kojih su imena u Knjizi 
života', piše apostol naroda sv. Pavao svojim dragim Filipljanima. 100 
Suradnicima nazivlje sve osobe koje odlučiše staviti se u službu Crkve i 
da joj budu pomoćnici kod uzvišene i najuzvišenije zadaće što je uopće 
možemo zamisliti: kod velikoga djela spašavanja duša. I evo tim 
suradnicima, tim suborcima obećaje Apostol, nadahnut neprevarljivim 
Duhom Svetim, da će njihova imena biti zapisana u Knjizi Života, da će 
kao nagradu za svoj velikodušni trud dobiti samoga Krista Gospodina. 
Ovakvim dragim suradnicima možemo u duhu Apostolovu nazvati i svu 
našu milu omladinu koju u organizacijskoj vezi podržava, jača ljubav i 
težnja da Kraljevstvo Božje učvrste u sebi i prošire u bližnjemu svom." 
(Nadbiskup Bauer, 9) 

Cl. 35. - Orlovi su pomoćnici župnika i svećenika. 

a) „Orlovi će biti župniku pomoćnici u njegovu radu i surađivat će s 
njim kod vjerske i ćudoredne obnove u župi.“ (Nadbiskup Sarić, 6) 

b) „Ne smatram Orlove kao obične vjernike, već kao nešto više: oni 
su pomoćnici svećenika." (Biskup Mileta, 39) 

Cl. 36. - Orlovske su organizacije jedan od najboljih saveznika 
svećenika za vjersko-moralni preporod hrvatskoga naroda. 

„Šesta dekanska konferencija Vrhbosanska gleda u katoličkom 
omladinskom orlovskom pokretu jedno od najuspješnijih sredstava u 
radu oko podizanja vjerske svijesti u našem narodu i pozdravlja u 
Hrvatskom orlovskom savezu najpouzdanijega saveznika kod promicanja 
Katoličke akcije među Hrvatima te zaključuje da će sve vrhbosansko 
svećenstvo ozbiljno uznastojati da u našim župama što skorije niknu 
omladinske orlovske organizacije. U tu će svrhu svaki dušobrižnik 
naručiti i proučiti Zlatnu knjigu i Priručnik orlovske organizacije pa 
stupiti u dodir s Hrvatskim orlovskim savezom." (Nadbiskup Šarić, 6) 

c) Sveta Stolica 

Cl. 37. - O rlovstvo mora raditi u potpunoj ovisnosti 
o smjernicama Svete Stolice. 

a) „Sveti Otac srdačno je primio izvještaje. On se raduje ubranim 
plodovima i izražava svoje zadovoljstvo nad novim veoma gorljivim 
odlukama da će Orlovi sa žarom surađivati u apostolatu i trsiti se oko 

vlastitoga posvećenja da tako dođe Kraljevstvo Kristovo; želi da 
djelatnost orlovskih organizacija i svih katoličkih udruženja u potpunoj 
ovisnosti o smjernicama Svete Stolice i episkopata bude okrunjena 
potpunim uspjehom za trijumf katoličke stvari i za od nje neodjeljiva 
dobra njihove premile domovine." (Kard. Gasparri, 40) 

b) „Njegova Svetost očinski želi da djelatnost raste i da se ravna po 
direktivama Svete Stolice." (Kard. Gasparri, 41) 

d) Episkopat i mjesni biskup 

Cl. 38. - O rlovstvo je danas bitni dio duhovne pastve. 

„Rad na polju Katoličke akcije bitni je danas dio apostolskoga 
poslanja koje je nama svećenicima namijenio božanski naš Spasitelj. To je 
samo primjena načela što ga je postavio za apostolski rad nikada 
nedostignuti uzor svih svećeničkih trudbenika veliki Apostol naroda kada 
je rekao: 'Svima sam postao sve da spasim sve.' - Moderno vrijeme sa 
svojim bezbrojnim pogibeljima po vjeru i ćudoređe puka, sa svojom 
apostazijom od Boga u javnom životu, nagoni nas upravo da prihvatimo 
borbu protiv njega na svim poljima, u Crkvi i izvan Crkve. Sve što može 
biti od utjecaja na vjersko-ćudoredni odgoj, na duhovnu izobrazbu i 
pripravu puka mora nas zanimati. I sva sredstva kojima moderni 
društveni život raspolaže treba staviti u službu kršćanskoga odgoja 
naroda i tako ih podrediti božanskoj svrsi svega, pobjedi Kraljevstva 
Božjega na zemlji i vječnom spasenju duša." (Nadbiskup Sarić, 3) 

Cl. 39. - O rlovstvo mora raditi pod vodstvom episkopata. 

„Želim da i unaprijed sve grane Katoličke akcije kod nas djeluju 
suglasno s episkopatom za duhovni preporod našega naroda, a navlastito 
naše drage mladeži, naše uzdanice." (Biskup Mileta, 18) 

Cl. 40. - Između preč. episkopata i Orlovstva mora postojati 
juridički točno određena veza. 

„Mora postajati nerazdruživa, juridički točno određena veza između 
organizacija Katoličke akcije i nadležnih biskupskih ordinarijata." (Biskup 
Marušić, 22) 

Cl. 41. - Orlovske organizacije imaju se voditi pod vodstvom 
mjesnoga biskupa. 

„Katolička akcija treba se voditi točno prema uputama Svetoga Oca 
koji hoće da ona bude smatrana dijelom dušobrižničke službe te se ima 

voditi pod vodstvom mjesnoga biskupa svake dijeceze." (Biskup 
Akšamović, 13) 

Cl. 42. - Zašto se Orlovstvo mora dati voditi od posvećene hijerarhije ? 

„Hrvatski orlovski savez ovakvim redovitim izvješćivanjem biskupa 
te svojim blagoslovljenim radom pokazuje, i to bez oklijevanja, kako je 
on shvatio misao Katoličke akcije koja mora biti u tijesnoj vezi s 
episkopatom komu je Sveti Otac stavio na osobit način Katoličku akciju 
na srce kao dio njegova apostolata. Potrebna je ova tijesna veza da se ne 
dogodi ono što Sveto pismo pripovijeda o Josipu i Azariji koji su htjeli na 
svoj način vojevati Božji boj neovisni o onima koje Bog bijaše stavio 
vođama Izraela. 'Oni ne bijahu u broju onih preko kojih Bog spasi Izrael' 
(1 Mak 5,55-62).“ (Biskup Mileta, 18) 

Cl. 43. - Ordinariji imaju dužnost obraniti orlovska društva pred 
eventualnim presizanjima državnih vlasti. 

„Preuzvišeni traži da se svaki takav slučaj povrede ustavnih prava 
prema katoličkim organizacijama dojavi ordinarijatu pa će ordinarijat na 
kompetentnom mjestu energično intervenirati." (Nadbiskup Sarić, 4) 

e) Duhovni savjetnik društva i središnjica 

Cl. 44. - Orlovstvo preko duhovnih vođa bitno je povezano 
s naučavajućom Crkvom od koje dobiva smjernice za apostolat. 

a) „A tom duhu posvećenja, unutrašnjosti života 'skrivena s Kristom 
u Bogu', preduvjet je da živimo u sjedinjenju s Crkvom i u sinovskoj 
poslušnosti prema njoj. 'Ne može imati Boga za Oca tko nema Crkvu za 
Majku.' Prisloniti se moramo što tješnje uz tu blagu Majku koja će nas 
nježnom rukom uvijek upravljati sigurnim putem vječnom cilju naših 
duša, k Bogu. I zato je i mene i sav naš prečasni episkopat tako radosno 
dirnula vaša odlučna volja da se što uže priljubite k starješinstvu Crkve i 
preko svojih duhovnih vođa, svećenika, uspostavite neprestani idejni 
kontakt s biskupima koje je 'sam Duh Sveti postavio da ravnaju Crkvom 
Božjom'." (Nadbiskup Šarić, 2) 

b) „Svako društvo mora imati svojega duhovnog vođu." (Nadbiskup 
Šarić, 3) 

Cl. 45. - Veliko značenje duhovnoga savjetnika za Orlovsko društvo. 

a) „Katoličko omladinsko društvo bez duhovnoga vođe, svećenika, 
nema smisla i bolje je da se takvo društvo ne osniva. Sigurno će 

zakržljaviti odmah u početku ili će se izvrgnuti i poći stranputicom." 
(Nadbiskup Šarić, 4) 

b) „Sva ste vi ova načela istakli u vašoj Zlatnoj knjizi i svećenici koji 
vrše u vašim društvima ulogu duhovnoga vođe jesu one zlatne karike koje 
povezuju naučavajuću Crkvu s Crkvom koja sluša. Nerazboriti su oni koji 
drže da organizacija Katoličke akcije, bez ovakvih zlatnih karika, može da 
opstoji, a bez ovih će biti uvijek u organizacijama unutarnjih razmirica, 
prepiraka i blagoslov Božji neće pratiti njihov rad." (Nadbiskup Bauer, 6) 


3. Svrha Orlovstva 

a) Neposredni bitni prvotni cilj: posvećivanje duša 
radi katoličkoga socijalnog apostolata 

Cl. 46. - Prvotni cilj Orlovstva jest duhovni. 

„Zbog toga neka dušobrižnici svim silama nastoje da se omladina 
upiše u pobožna udruženja i organizacije i neka svim marom osnivaju ta 
udruženja kojima se štiti i čuva ta omladina... U prvom redu preporu- 
čamo udruženje Hrvatski orlovski savez. U takvim se omladinskim 
udruženjima ne nalazi samo ugodnost i zabava, već je prva zadaća da se u 
duhu ucijepe vjerske istine i da se srce oplemeni kršćanskim krepostima 
i učvrsti pobožnost čestim primanjem sakramenata." (Biskup Garić, 8) 

Cl. 47. - Orlovski program ide za posvećenjem duša. 

„U svom programu vi nadasve naglašavate posvetu vaših duša. Na 
osobit način nastojite da sačuvate neokaljanu svoju nevinost i čistoću 
svoga života koja je čuvarica svih ostalih kreposti. Ona je oboružana 
srčanošću, strpljivošću, odlučnošću, postojanošću i pomaže vam da 
svladate napasti svojih sjetila, zamamljive varke vazda varavoga svijeta i 
obzir ljudski koji svakako ponižava dušu kao i tijelo i baš stoga je 
najodvratnija stvar za duše Orlića i Orlova." (Pio XI., 53) 

Cl 48. - U orlovskom su društvu sve djelatnosti kao npr. državni odgoj i 
socijalni odgoj, zabava i tjelovježba podređene posvećivanju duša Orlova. 

„Ima tu mjesta i zabavi tjelovježbi što jača tijelo i bodri duh u 
izobrazbi uma koja hoće da mladića jednom učini dobrim građaninom i 
korisnim članom društva. Ima tu mjesta i njegovanju zdrave društvenosti 
i viteškoga osjećaja i jačanju socijalnoga smisla. Ali sve je to okupljeno 
oko jezgre pokreta: oko odgoja samoga sebe do što potpunijega izgra¬ 
đivanja slike Božje u svojoj duši po milosti Božjoj, oko živa djelotvorna 

kršćanstva koje treba prožeti sve članove Orla, oko neustrašiva 
ispovijedanja svoje svete katoličke vjere." (Nadbiskup Šarić, 3) 

Cl. 49. - Preduvjet preporodnoga orlovskog apostolata jest 
posvećivanje orlovskih duša. 

„Temeljna je zasada kršćanstva da svaki preporod mora početi od 
samoga sebe. Najprije moramo ostvariti Kraljevstvo Božje, izraditi što 
savršeniju sliku Kristovu u svojoj duši, utjeloviti se u Kristu da mognemo 
onda postati oruđem Providnosti Božje u obnovi društva, apostolima, 
solju i svjetlom svijeta. 'Kraljevstvo je Božje u vama' (Lk 17,21). I stoga s 
posebnim veseljem pozdravljam baš tu najizrazitiju crtu vašega programa: 
prvenstveno odgojni značaj Orla. Odgojiti sebe, njegovati vjerski život i 
crkveni duh u svojim članovima, stvarati kršćanske značajeve: to je 
uzvišena zadaća na koju jamačno smjera i kojoj konačno služi sav ostali 
vaš rad. - A to je zalog vašega uspjeha na polju katoličke obnove. 
Stvorimo li pojedince pune duha Božjega i pune oduševljenja za Božje 
snove i za pobjedu Kraljevstva Božjega, preporod javnoga života doći će 
sam od sebe jer će nas ljubav Božja i žar milosti goniti na rad i čeličiti za 
žrtve: Charitas Christi urget nos. - Po sjedinjenju s Isusom postat ćemo i 
mi dionici snage i svemoći njegove. 'Sve mogu u onome koji me jača. Ali 
ne ja, nego milost Božja sa mnom.'" (Nadbiskup Šarić, 2) 

„I eto, draga braćo, ja vam u ovaj čas kada se s orlovskim pokretom, 
za kojega sam uvijek nosio u srcu najtoplije osjećaje, vežem još jednim 
novim vezom, ne mogu ništa bolje zaželjeti, ništa tako od srca 
preporučiti kao baš to da tu dragu baštinu njegovanja nutarnjega života i 
svete djetinje odanosti Crkvi čuvate kao dragi kamen, kao najsvetiji 
amanet, kao prvu osnovnu tradiciju orlovskoga pokreta. 

Orlovski pokret neka bude pokret praktična, djelotvorna, 
proživljena kršćanstva. Pa će onda biti vječan. Nepredobiv i nepobjediv 
kao Krist pod čijim zastavama vojuje, a komu je rekao Bog: 'Sjedi o 
desnu moju, dok ne položim neprijatelje tvoje za podnožje nogama 
tvojim!' 

Pa će onda naš pokret zbilja biti pokret orlova Božjih koji će 
junačkim zamahom voditi mladi rod naš ravno k Suncu Istine i Ljubavi. 
Pa će onda naš pokret biti makabejsko koljeno narodu našem koje će 
opet ostvariti zavjet slavne starine i učiniti Hrvatsku opet kršćanskom i 
katoličkom. 

Pećina Kristova bit će orlovski pokret. 'I udari dažd i dođoše vode i 
dunuše vjetrovi, i napadoše na onu kuću, i ne pade, jer bijaše sazidana na 
kamenu!'" (Nadbiskup Šarić, 2) 


97 



Čl. 50. - Orlovi su dužni svoju vjeru sve više produbljivati da 
uzmognu evanđeoski nauk apostolski širiti u ljudsko društvo. 

„Nažalost, vjera je gotovo u svim zemljama ugrožena i intelektualne, 
moralne, kao i socijalne pogibli sa svih joj strana prijete. Ugrožena je 
ispravnost kršćanskoga mišljenja i kršćanskoga života. Ove se moralne 
pogibli uzdižu iz srca u razum kao otrovna para, kao vihor koji vitla 
kršćanskim idejama i dušama. 

Dragi moji Orlovi! Vašom iskrenom i zanosnom vjerom prožetom 
zdravom katoličkom kulturom svrstani ste kao nepobjediva vojska. Ovu 
vjeru trebate sve više produbljivati svojim apostolskim primjerom i širiti 
među ostali svijet." (Pio XI., 11) 

b) Bliži bitni prvotni cilj: širenje socijalnoga 
Kraljevstva Isusa Krista 

Čl. 51. - O rlovstvo vodi borbu za proširenje Kristova Kraljevstva Isusa. 

„Zaista valja smatrati za jedno od najvećih dobročinstava Božjih biti 
pozvan za člana njegove Crkve, na ispovijedanje prave vjere, na 
izvršavanje kršćanskih kreposti, na borbu za najuzvišeniji ideal, to jest za 
proširenje Kraljevstva Isusa Krista u svijetu." (Nuncij Pelegrinetti, 5) 

Čl. 52. - Orlovska organizacija radi za katolički socijalni apostolat. 

„Specifični bliži cilj Orlovstva kao grane Katoličke akcije jest rad u 
katoličkom socijalnom apostolatu i po tome se ono razlikuje od čisto 
vjerskih udruženja kao npr. Marijinih kongregacija, Trećih redova i drugih 
strogo asketskih organizacija." (Biskup Akšamović, 13) 

Čl. 53. - O rlovstvo je socijalna vojska Crkve koja ostvaruje 
socijalno Kraljevstvo Isusa Krista. 

„Po Zlatnoj knjizi Orlovi postaju prava militia socialis Ecclesiae, 
socijalna vojska Crkve koja sprema svoje članove za socijalni apostolat da 
Orlovi u ime Kristovo i u ime Crkve pomognu ostvariti socijalno 
Kraljevstvo našega Gospoda." (Biskup Marušić, 22) 

c) Daljnji bitni drugotni ciljevi 

Čl. 54. - O rlovstvo daje kršćanski domovinski odgoj. 

„Neki kleveću naša katolička društva kao da su separatistička i 
antidržavna, ali u to ne vjeruju ni oni sami. Katolici veoma dobro znaju 
da je vlast od Boga te da tko se opire vlasti, opire se Božjoj naredbi. 
Stoga mi katolici, baš jer smo katolici, ljubimo našu državu i našu dragu 

domovinu, za državu pripravni smo, ustreba li, dati i svoju krv do zadnje 
kapi." (Biskup Mileta, 51) 

Cl. 55. - O rlovstvo se bori za kršćansku slobodu. 

„'Za krst časni i slobodu zlatnu', bilo je geslo naših djedova pod 
kojim su se borili protiv ropstva narodnoga i ropstva duha. I vi, naši 
Orlovi, borite se za tu kršćansku slobodu. Kršćanska sloboda treba svuda 
pobijediti: kod pojedinca, u obitelji i u društvu. To je ona sveta sloboda 
koja izvire iz evanđelja Kristova, a koju ste vi Orlovi tako lijepo istakli u 
lozinci: Žrtva, Euharistija, Apostolat. Žrtva vlastite volje u orlovskoj 
disciplini, hrana duše vaše u presv. euharistiji i apostolat vaš u samozataji 
za narod - to je najljepši odraz vaše orlovske slobode. - 'Oro gnijezdo vrh 
timora vije', zato i Orao u visini kod Oca nebeskoga traži zaštitu svoje 
slobode." (Biskup Bonefačić, 20) 

Cl. 56. - Iako je prvotni neposredni cilj Orlovstva duhovan, 
ipak ono koristi i vremenitom blagostanju naroda. 

„Iako vaš rad ima poglavito vjerski, duhovni cilj, ipak vi usporedo 
radite i za vremenito blagostanje vaše zemaljske domovine. Već je sv. 
Augustin rekao da Crkva, imajući pred sobom cilj da vodi ljude vječnoj 
sreći, ipak postaje ujedno 'vrelom velikoga blagostanja' na ovoj zemlji 
tako da se čini kao da je ustanovljena samo poradi vremenite sreće. 
Radujemo se zato vašem stajalištu koje zauzimate protiv alkoholizma i 
vašem zauzimanju za kršćanske demokratske ekonomske organizacije 
kojima je bliži cilj pomoći bijednim narodnim slojevima." (Nadbiskup 
Bauer, 6) 


99 



IV DUH ORLOVSTVA 


Čl. 57. - O rlovstvo je iznad i izvan svake političke stranke. 

a) „Orao je katolička prosvjetna organizacija iz koje je svaka politika 
isključena." (Nadbiskup Sarić, 6) 

b) „Katolička akcija, a Orlovstvo je grana te akcije, nije nikakva 
politička (stranačka) akcija jer katolik znači biti opčenit. Da Katolička 
akcija nije politička ili stranačka, često je naglašavao Sveti Otac, a i 
cjelokupni naš jugoslavenski katolički episkopat to je osobito istakao u 
travnju godine 1922. Katolička akcija nije drugo nego akcija apostola za 
spašavanje duša." (Biskup Mileta, 10) 

Čl. 58. - Orlovi nisu indiferentni prema politici, ali se ravnaju po 
smjernicama koje je Sveti Otac o tom predmetu dao talijanskoj 
Katoličkoj akciji: oni će Crkvu, vjeru i ćudoređe braniti i zastupati i na 
političkom polju. 

a) „I politika? Vrlo dobro znam da obrazovani duhovi koji su kao vi 
spremni na sve aktivnosti, na sve požrtvovnosti, ne mogu ostati 
indiferentni prema takvom predmetu. Ali sada vam nećemo tumačiti taj 
predmet, kao što bi on iziskivao tim više što se možemo pozvati na ono 
što ste već čuli iz lijepa i opširna izvještaja g. Hoyoisa o odnosima 
Katoličke omladine prema politici. 1111 Ovaj se izvještaj na kraju poziva na 
smjernice koje smo mi sami dali pred kratko vrijeme o istom predmetu 
talijanskoj Katoličkoj akciji. 

Dakle, predragi sinovi, nemamo ništa promijeniti na ovim 
smjernicama i nemamo ništa dodati i ništa istrgnuti. Preostaje nam da 
vas na njih upozorimo i da vas potaknemo da ih dobro uočite i da ih sve 
dublje proučavate; tako da znadete čega ćete se držati u ovom tako 
važnom i teškom predmetu koji ne može, a da vas ne bi zanimao u 
najvećoj mjeri. 

b) - I napokon trebamo se čuvati zbrke koja bi mogla nastati kada 
dolazi do časova gdje nam se veli da se mi, episkopat, svećenstvo i 
katolički svjetovnjaci bavimo politikom, a uistinu bavimo se samo 
vjerom. Zaista, mi se bavimo samo vjerom. Mi branimo vjeru kada 
branimo slobodu Crkve, kada se borimo za svetost obitelji, za svetost 
škole, za svetkovanje dana posvećenih Bogu. U svim ovim slučajevima, i 
u slučajevima koji su ovima slični, nismo to mi koji se bavimo politikom, 


101 Ovom je govoru Svetoga Oca prisustvovalo 120 hrvatskih Orlova. G. Hoyos je predsjednik 
Belgijske katoličke omladine i napisao je knjigu La Jeunesse catholique et l'action politique. 

već se politika dotakla vjere, dotakla se oltara. I kao što smo nedavno 
rekli, naša je tada dužnost da branimo Boga i njegovu vjeru koju se je 
udostojao nama povjeriti. To je dužnost episkopata i svećenstva. To je i 
vaša dužnost, dragi mladi katolici, bez obzira na narodnost kojoj 
pripadate. To je vaša dužnost jer je vaša čast da nosite dični naslov 
sudionika apostola." (Pio XI., 12) 

Cl. 59. - Općenito je obilježje Orlovstva. 

a) „Orlovstvo je organizacija hrvatske katoličke omladine. Osnovica 
je čitavu orlovskom radu katolička vjera, a vrhovni autoritet Crkva. 
Svrha je Orlovstva da izgradi kod omladine tip potpuna, savjesna, 
dosljedna i značajna katolika, odnosno katolkinje, a sredstva su mu 
organizacija, prosvjeta, gimnastika itd." (Biskup Marušić, 14) 

b) „Orlovi trebaju biti 'pravi, djelatni Kristofori' i trebaju raditi u 
pravom duhu jedinstveno po uputama našega vrhovnog oca Pija XI.“ 
(Biskup Marčelić, 25) 

Cl. 60. - Temelji Orlovstva uzidani su u pećini Crkve Kristove. 

,yi ste, Bogu hvala, postavili svoj pokret na tvrde, vječne temelje. 
Sazidali ga, kao mudar čovjek iz Evanđelja, na pećini s koje može mirno 
prkositi svim burama i svim olujama. Na pećini vječne istine Kristove. U 
živom spoju s Crkvom Božjom koja je 'stup i tvrđa istine', kako veli 
Apostol. Na načelima Evanđelja." (Nadbiskup Sarić, 2) 

Cl. 61. - Orlovi moraju biti bedem svete Crkve. 

„Naši su predšasnici s potpunim pravom nazvali vaše pređe 
Antemurale Christianitatis. Ovaj dični naslov, ovu divnu pohvalu 
podijelili su vašem narodu kao znak osobitoga priznanja: vi ste bedem 
kršćanstva. Treba da i vi velikodušno nastavite ove slavne tradicije i da 
budete bedemom svete Crkve." (Pio XI., 11) 

Cl. 62. - Obilježje Orlovstva jest zanos za rimsku Crkvu, 
majku orlovskih duša, i za Petrova nasljednika. 

a) „Zaista su me ganuli vaši izrazi puni žara i svetoga zanosa za 
Crkvu i nasljednika Petrova na komu je ona sagrađena." (Nuncij 
Pelegrinetti, 5) 

b) „A nadasve privlači naš pogled ova divna reprezentacija katoličke 
hrvatske omladine Orlova. Orlovi su nekada u stara vremena odlijetali iz 
carskoga Rima da osvoje svijet, a danas vidimo cvijet hrvatskoga naroda, 

još ljepše okrunjene Orlove, radosne, miroljubive i prožete mladenačkim 
zanosom kako se vraćaju u Rim kao majci svojih duša.“ (Pio XI., 11) 

Cl. 63. - Orlovi trebaju slijediti glas rimske Crkve i bez prestanka 
usmjeravati svoje poglede prema Svetoj Stolici. 

a) „Nakon tako duga i tegobna puta kojim ste dokazali svoju divnu 
ljubav i privrženost Rimskoj Crkvi i Papi, namjesniku Isusa Krista, došli 
ste ovamo i vidjeli ste sve ono što drugima nije bilo dano da vide. Došli 
ste u Rim u veoma sjajnu času i vidjeli ste Rimsku Crkvu u svoj njezinoj 
djelatnosti. Sa svih strana svijeta dolaze hodočasnici koji uveličavaju 
slavu Crkve. I Hrvatska je imala u tome zamjeran dio. Ovdje je 
univerzalnost Crkve postala vidljivom i stvarnom. Ćuli ste kako se vaša 
prekrasna hrvatska pjesma slijeva s drugim napjevima i drugim jezicima u 
jednu zajedničku i veličanstvenu svenarodnu molitvu. Ovdje se pokazuje 
Rimska Crkva u potpunoj svojoj univerzalnosti, u potpunoj svojoj 
svetosti. Ta Crkva progovarala je na naša usta: Dođite, posvetite se u 
ovoj Svetoj godini! I svi dođoše. A vaše sudjelovanje u traženju ovih 
vrhunaravnih vrednota došlo je do izražaja na izvanredno jasan način. Vi 
dakle na svoje oči vidite da je Rimska Crkva i univerzalna i sveta i 
apostolska. 

Koje god ime Papa nosio, sveti Petar progovara na njegova usta. Mi 
vas kao zadnja karika ovoga zlatnog lanca vodimo Kristu. 

I to je očit dokaz da je Rimska Crkva majka sviju Crkava i njihovo 
središte. Crkva je govorila i govori: Slušajte moj glas i širite blago moje 
milost! Nije dakle istina što govore razni otpadnici, već je istina što 
govori sv. Petar i svi njegovi nasljednici. Živa je istina ono što je rekao naš 
mili naučitelj sv. Ambrozije: 'Ubi Petrus, ibi Ecclesia. Gdje je Petar, tamo 
je i Crkva.'" 

b) „Hvale je vrijedan u vašoj organizaciji onaj pravi katolički duh, 
duh odanosti i ljubavi prema Svetoj Stolici koju Duh Sveti vodi pri 
ravnanju Crkve Kristove. Narodi koji kidaju veze s nadnarodnom 
duhovnom vlašću i osnivaju takozvane 'narodne Crkve' zapadaju opet u 
poganstvo u kojem je vjera bila državnom institucijom. Ovaj vaš pravi 
katolički duh jamči nam da će vaša načela biti uvijek ispravna i da ćete 
uvijek usmjeriti vaše poglede prema svjetioniku koji svijetli s Petrove 
pećine u Rimu. S ovoga mjesta ćete preko nas dobivati smjernice za vaš 
rad, za 'obnovu svega u Kristu'." (Nadbiskup Bauer, 6) 

Cl. 64. - Euharistijski i Papini jest brojni krik hrvatskih Orlova. 

„A konačan plod ovih velikih svečanosti neka bude da 
EUHARISTIJA I PAPA postanu osovinama duševnoga i ćudorednoga 
života hrvatskih katoličkih omladinaca. 'Euharistijski i Papini' - to neka 
bude geslo hrvatske omladine, neka bude njihov bojni krik kojim će u 
gorljivoj ljubavi sve više jačati svoje redove za porast i procvat Kraljevstva 
Božjega u hrvatskom narodu." (Nadbiskup Bauer, 20) 

Cl. 65. - O rlovstvo treba nadalje kročiti u dosadašnjem pravcu. 

a) „Samo naprijed, mladi pregaoci, zacrtanim putem, kako vam ga je 
zacrtao sam današnji Sveti Otac Pio XI. Vaš će rad, nastojanje i vaše žrtve 
pratiti i dalje blagoslov Božji jer ćete, uvjeren sam, i dalje neustrašivo, kao i 
uvijek do sada, raditi prema odredbama i željama Svete Stolice i vaših 
biskupa, jer ćete i nadalje ustrajati na tom putu kao pravi branitelji vjere, 
kako je papa Pio XI. nazvao Orlove, jer ćete uvijek u životu provoditi ono 
što od vas traži i želi Crkva po Svetoj Stolici, po mjesnim biskupima i 
njihovim delegatima u vašim društvima i središnjicama i po orlovskim 
duhovnicima." (Biskup Marušić, 22) 

b) „Božji blagoslov zazivam na vaše zborovanje i nastojanje oko 
svetih katoličkih ideala. Želim da se vaša savjetovanja i rezolucija kreću u 
duhu Kristova mira, ljubavi i jedinstva. Tim ćete najjače poduprijeti naša 
nastojanja oko preporoda našega hrvatskog katoličkog naroda i 
zasvjedočiti ono jedinstvo koje nas sve mora spajati s Kristom 
Gospodinom. Tim ćete ujedno olakšati i brige jugoslavenskoga 
katoličkog episkopata oko preporodne Katoličke akcije u današnjim 
teškim vremenima." (Nadbiskup Bauer, 24) 

Cl. 66. - Zašto blagoslov Božji prati hrvatsko Orlovstvo? 

„I ovom prilikom ponavljam da orlovski pokret ima u meni iskrena i 
oduševljena prijatelja. I ja uz Orlovstvo vežem ponajljepše nade za 
budućnost Katoličke Crkve u hrvatskim zemljama i očekujem od njega 
katolički preporod omladine. To je pokret koji je i programom i radom digao 
visoko zastavu praktičnoga katolicizma, pokret koji je uz Crkvu i sve¬ 
ćenstvo, pokret koji svoju snagu crpi na vrhunaravnim vrelima molitve i 
euharistije, pokret koji je za svoj cilj uzeo najhitnije, preporod nutarnjega 
čovjeka, a takav pokret mora donijeti plod duha i biti okrunjen blagoslovom 
Božjim. Orlovstvo je u odgoju mladeži pogodilo pravi put, prislonilo se na 
direktive Crkve pa zato ga i prati očit blagoslov Božji. Naglo širenje Orlov- 
stva ja samo tomu pripisujem. To je osvajalačka sila Kraljevstva Božjega na 
zemlji. Zrno gorušičino, evanđeoski kvas." (Nadb. Sarić, 17) 

V SREDSTVA ORLOVSTVA 


1. Općenito 

Cl. 67. - O rlovstvo se služi sredstvima što mu ih je dao Sveti Otac. 

„Mnogi od vas pitat će me kako će izvršiti veličajni, ali teški 
program, program borbe protiv sotone, protiv svijeta i protiv poteškoća 
vaše burne mladenačke naravi. Sto da činite? - Saznali smo za sredstva 
kojima se služite. Ta vaša sredstva ujedno su i naša." (Pio XI., 53) 

Čl. 68. - Katolički episkopat blagoslivlje lozinku Orlovstva: Žrtva , 
Euharistija, Apostolat. 

„Da se ispuni ta sveta želja Hrvatskoga orlovskog saveza, katolički 
episkopat od svega srca blagoslivlje organizaciju Hrvatskoga orlovskog 
saveza i sav njegov radni program koji je izrečen u njegovoj divnoj lozinci: 
'Žrtva, Euharistija, Apostolat'." (Episkopat, 1) 


2. Orlovska lozinka 

Čl. 69. - Presveta euharistija je izvor jakosti orlovskom pokretu i stoga 
Orlovstvo provodi svoj program euharistijskim odgojem članova. 

a) „Dosta je da istaknemo da je presveta Euharistija označena 
izvorom jakosti orlovskom pokretu." (Nadbiskup Šarić, 3) 

b) „Bio bih sretan kada bih mogao vidjeti da su svi moji svećenici 
svjesni toga kako je za katolički i hrvatski život u nas i potrebno i korisno 
da se mladež i đaci i drugi omladinci u orlovskim redovima okupljaju oko 
božanskoga pelikana u euharistiji i jačaju duševno i tjelesno za borbu za 
sveta Kristova načela. Zato vam želim u vašem nastojanju uopće, za naše 
krajeve napose, najbolji uspjeh i molim da Bog dade svoj blagoslov." 
(Biskup Bonefačić, 19) 

c) „Tim je Savez usmjerio svoju odgojnu akciju putem koji sv. Crkva 
preporučuje kao najuspješniji, putem euharistijskoga odgoja." 
(Nadbiskup Šarić, 4) 

d) „No iznad svega treba pohvaliti vaš euharistijski duh; vi ste 
učinili obvezatnim barem mjesečno primanje sv. sakramenata za sve vaše 
članove, a podupirite gdje možete čestu, pa i dnevnu sv. pričest. I opet 
kažem, tako valja! Vaš je katolicizam konzekventan jer znati da naš 
vrhovni vođa, Isus Krist, obitava među nama u svetohraništu, znati da 
nas on neprestano k sebi zove, a pustiti ga osamljena, nije dostojno. Zato 
Katolička akcija koja nije istodobno euharistijska akcija ne može uroditi 
trajnim plodovima. Sve ste vi to dobro spoznali i zato vas stavljamo za 
uzor svim vjernicima našega naroda. Rastite brojem i u svetosti, budite 
pravi vitezovi, hrabra četa i predziđe kršćanstva, pravi požrtvovni 
apostoli sv. euharistije. Poletite na vašim orlovskim krilima prema 
visinama presv. Srca i sa sobom ponesite što veći broj hrvatskih mladića." 
(Nadbiskup Bauer, 6) 

Cl.70. - Koja je korist Orlu od presvete Euharistije? 

a) „Vi, poput vitezova svetoga grala stojite pred tabernakulom da u 
svetoj Euharistiji dobijete snage za svoj viteški život hrvatskih Orlova i 
hrvatskih Orlića." (Biskup Akšamović, 15) 

b) „Sama riječ euharistija diže nas nebu i anđelima jer je ona kruh 
anđeoski. Vi ste prigodom vaših tečajeva pristupali često, a i svaki dan, 
stolu anđela i crpili snagu koju trebaju sinovi Božji ako hoće vršiti svoje 
dužnosti da sačuvaju dušu i tijelo nevino. Euharistija je hrana anđela, po 
njoj ćete čuvati sv. čistoću koja će vam biti na ponos i koju ćete ljubiti 
tako da će se i drugi ugledati u vas i postati kao vi anđeli Božji u tijelu 
zemaljskom." (Biskup Mileta, 10) 

c) „Ganutljivo je bilo vidjeti kako prigodom lanjskih orlovskih i 
orličkih tečajeva u Krapnju i Šibeniku i ovogodišnjih u Požegi i u Zagrebu 
Orlovi i Orliće sa svojim vodstvom pristupaju svagdano na sv. pričest. 
Čestom i po mogućnosti i svagdanjom sv. pričesti Orlovi i Orliće crpe 
snagu u borbi protiv strasti da se sačuvaju čistima od grijeha, a osobito 
od nečistoga i postanu hrabrim kršćanima. Kao takvi oni će bez straha i 
ljudskoga obzira ispovijedati svoju vjeru i svoja katolička načela. Pripravit 
će se za eventualne buduće borbe u obrani svojih svetinja kao što su 
mučenici od Euharistije crpili snagu da ustraju do smrti u vjernosti 
prema Bogu u svetoj Božjoj Crkvi." (Biskup Mileta, 51) 

b) Žrtva 

Čl. 71. - Sto znači orlovska žrtva ? 

a) „Rad za uzvišen cilj mora biti združen sa žrtvom; da se postigne 
vremeniti i zemaljski cilj, treba žrtve, a kamoli onda kada treba braniti 

dušu svoju i dušu brata svoga od pogibelji. Na ovom svijetu žrtva nam 
mora biti kruh svagdanji; dapače mi moramo danas na osobit način biti 
spremni žrtvovati i život naš za Isusa i njegov nauk.“ (Biskup Mileta, 10) 
b) „Orlovi se i Orliće uče na žrtve da nadvladaju mladenačke 
strasti... Na tečajevima se Orlovi i Orliće poučavaju kako da se bore 
protiv samih strasti te im se naznačuju ne samo naravna, već i 
vrhunaravna sredstva u ovoj borbi. U svim prigodama se pripravljaju na 
apostolat koji ne može uspješno djelovati bez žrtve i samoprijegora." 
(Biskup Mileta, 51) 


c) Apostolat 

Cl. 72. - Sto znači orlovski apostolat ? 

a) „Apostolat! On nas mora potaknuti na Katoličku akciju. Svaki 
Orao i svaka Orlića mora nastojati biti vojnik i apostol u redovima 
Katoličke akcije. Svaki svjestan katolik ima kao zadaću ne samo braniti 
vjeru od neprijatelja Kristovih, već nastojati pomoći i drugima da se 
povrate k Bogu. Treba nastojati da cijeli naš hrvatski narod koji ima 
tisućgodišnju katoličku povijest privedemo opet odanosti Bogu i njegovoj 
svetoj Crkvi... Ako se bude kod nas širila Katolička akcija, naš narod će 
se preporoditi u Kristu jer je cilj Katoličke akcije preporod sviju u 
Kristu." (Biskup Mileta, 10) 

b) „Apostolat! Orlovi i Orliće, otkada su u orlovskom katoličkom 
društvu, više djeluju izgledom negoli riječju. Opaža se u njihovim 
obiteljima i vjersko i moralno poboljšanje. Oni spasonosno djeluju 
osobito među drugovima i drugaricama, s kojima se druže. Ovo nam 
posvjedočuje i statistika. Od lanjskoga orlovskog sleta broj se Orlova 
podvostručio, a broj Orlića više nego podvostručio. Ovo nam 
posvjedočuje i primjer vašega mjesta jer vaš primjer ne samo da je 
djelovao i na druga obližnja mjesta, već i u samim Salima Orlovstvo tako 
spasonosno djeluje da se nadati vjerskom i moralnom preporodu cijeloga 
našeg otočja." (Biskup Mileta, 51) 

Cl. 73. - Orlovi su apostoli molitve. 

„Vaš apostolat mora prije svega biti apostolat molitve. Na zemlji, na 
kojoj radite, ništa nije moguće bez molitve. Božanski je učitelj rekao: 
'Bez mene ne možete ništa učiniti.' I kako to veli pobožni tumač, treba 
ustanoviti da nije rekao možete malo, već je rekao 'ništa', uopće ništa ne 
možete bez mene. 

Jest, bez molitve nemoguće je omladini sačuvati kršćanske kreposti 
i poglavito najljepšu između svih: čistoću života." (Pio XI., 12) 

Čl. 74. - Orlovi su apostoli dobre riječi. 

a) „Iza apostolata molitve dolazi apostolat riječi propagande. One 
propagande koja je tako blaga na vašim usnama i tako uvjerljiva, tako 
nepobjediva kada je iznosi vaš čar, vaša velikodušnost, vaša genijalna 
živahnost." (Pio XI., 12) 

b) ,,U svom programu također naglašavate pravi apostolat, i to 
apostolat riječi, ali nadasve apostolat dobra primjera. Ovaj bez riječi 
svima govori što ste i što hoćete, tim više što vi na zgodan način znate da 
spojite otvoreno ispovijedanje svoje vjere s vašim raznim društvenom 
zvanjima." (Pio XI., 53) 

Čl. 75. - Orlovi su apostoli djelotvorne ljubavi. 

„I zatim apostolat djela, djela individualne, obiteljske i društvene 
ljubavi, ma gdje se ona mogla da izlije u korist bijednicima pomoću 
velikodušnosti onih ljudi koji su bolje opskrbljeni i koji razumiju 
sirotinjske potrebe. Dobro ste vi to razumjeli i dobro znamo da ste se vi 
posvetili potpomaganju vaše braće svojim mnogobrojnim organizacijama 
što nose na sebi pečat moralne, materijalne, kulturne, duhovne i 
katehetske ljubavi. Znamo da se pripravljate na ono vršenje ljubavi 
izobrazbom misli i srdaca. Zaista, prostrano je polje Katoličke akcijel 
Polje koje mora uroditi obilatim plodovima." (Pio XI., 21) 

Čl. 76. - Orlovi su apostoli čistoga života i dobroga primjera. 

a) „I napokon, veliki apostolat vašega čistog života! Ovaj je apostolat 
uvijek otvoren pred očima cijeloga svijeta bez ikakva nametanja, ali bez 
ikakva straha i bojažljivosti. Po ovom apostolatu vidi svijet na vama vaš 
kršćanski i katolički život, vidi kako jednostavno i odlučno živite po njemu. I 
može li biti apostolat koji bi bio djelotvorniji od ovoga? O njemu je govorio 
veliki sveti Ciprijan kada je ono govorio poganima, progoniteljima svojega 
vremena: 'Mi vam ne govorimo velike stvari, već ih živimo.' Eto najrječitije 
svjedočanstvo naše svete vjere!" (Pio XI., 12) 

d) Zaključak 

Čl. 77. - Duh Euharistije i apostolata što prožima Orlovstvo urodit če 
blagoslovom Božjim. 

„Katolički episkopat pozdravlja svu našu katoličku omladinu, sve 
naše Orlove i Orliće u svim njihovim žrtvama, u svom njihovu štovanju 
presvete euharistije i u svom njihovu apostolskom djelovanju. Rad s 
ovakvom lozinkom zazvat će sigurno sve blagoslove Božje na jedinstvenu 
našu omladinsku organizaciju." (Episkopat, 1) 

3. Hrvatska "Zlatna Knjiga" 

Cl. 78. - Vrhunaravan duh koji prožima Zlatnu knjigu hrvatskih Orlova 
kadar je obnoviti naš narod. 

a) „Orlovstvo odgaja u hrvatskim zemljama svoje članove po 
načelima hrvatske Zlatne knjige koja odiše nadnaravnim shvaćanjima 
života." (Biskup Marušić, 22) 

b) „Sve je to prodahnuto istinskom kršćanskom životnom mudrosti 
Zlatne knjige koja je, doista, sva suho zlato. Naručite, braćo, odmah tu 
Zlatnu knjigu hrvatske katoličke omladine da upoznate što bolje hrvatski 
katolički orlovski (omladinski pokret)!" (Nadbiskup Šarić, 3) 

c) „Katolički duh koji prodahnjuje stranice vaše Zlatne knjige bio 
nam je jamstvom da jedino načela istaknuta u toj zaista zlatnoj knjizi 
mogu preporoditi hrvatski narod i spasiti pojedince od vječne i 
vremenite nesreće." (Nadbiskup Bauer, 6) 


4. Nasljedovanje orlovskih uzora 

Cl. 79. - Kako ćemo nasljedovati sv. Ivana evanđelista ? 

„Na vašem se barjaku, osim sv. Križa, nalazi i slika Orla koji je 
simbol sv. Ivana apostola i evanđelista jer se on poput Orla dizao do neba 
i gledao žarko sunce našega Spasitelja i kod njega crpio snagu za svoj 
apostolat; kod njega je crpio snagu za riječi koje je uvijek opetovao: 
'Ljubite se, sinci, međusobno.' Zato moramo ljubiti prije svega Boga, a 
onda bližnjega, ali osobito naš narod radeći neumorno da svi Hrvati 
budemo pravi katolici, i to ne samo u crkvi već i u obitelji i u javnom 
životu i da tako postanemo dostojni nasljednici naših pređa." (Biskup 
Mileta, 10) 

Cl. 80. - Kako da nasljedujemo sv. Franju Asiškoga i svetoga Alojzija? 

a) „Sv. Franjo uči nas kako se moramo otrgnuti od stvari ovoga 
svijeta, kako je uzvišeno savršeno siromaštvo, svladavanje sjetila; uči nas 
pravom duhu molitve i ljubavi kojom je posvuda naviještao 'mir i dobro' 
tako da se je svojom serafinskom ljubavi uzdigao do mističnih visina i 
zaslužio povlasticu da nosi svete rane Isusove utisnute na svojem tijelu. 

b) Sveti Alojzije, pak, predstavlja nam viziju svega onoga što vi na 
osobit način u svom programu naglašavate i tražite, to jest čistoću i nevi¬ 
nost. Nevinost i idealna čistoća oboružane su tolikom snagom i tolikom 
odvažnošću i jakošću da sv. Alojzija čine idealom katoličke mladeži i 
pravim atletom ljubavi; on je znao sa svojim slabim tijelom u svom naručju 
nositi skoro mrtva tjelesa nemoćnika. Sveti je Alojzije zaista mučenik 

ljubavi i predivan ideal. - Ne trebam vam preporučiti da se sjetite svojih 
uzora jer vas sam vaš program na njih upućuje.“ (Pio XI., 53) 

5. Disciplina 

Cl. 81. - Koja korist od orlovske stege (disciplinej i kakva ona mora biti ? 

„Orlovi će manifestirati za katolička načela dobro znajući da ona 
pobjeđuju samo onda ako se neustrašivo provađaju u privatnom i javnom 
životu, ako se kod rada za njihovu pobjedu duboko poštuje i vrši stega, 
pa i u najmanjoj našoj organizaciji, a još napose stega pod autoritetom 
zastupnika Crkve." (Biskup Srebrnić, 28) 

6. Borba protiv koedukacije 

Cl. 82. - Kojih se smjernica valja držati u borbi protiv koedukacije ? 

„Ti su naime prvi nastupi što su ih priredili u Senju Orlovi 
gimnazijalci 8. XII. 1919. i Orliće gimnazijalke u siječnju 1920. bili 
sasvim odijeljeni. Kako razabirem iz Organizacijskoga vjesnika od 1. VI. 
o. g., str. 30, vi hoćete da omladina ozbiljno radi pa zato imate odijeljene 
organizacije, odijeljene sastanke, odijeljena odgojna glasila, odijeljene 
redovite akademije, nastupe i sletove, odijeljeno putujete i odijeljeno se 
zabavljate. Tako i valja! To je u duhu misli i želja biskupa Mahnića u 
mariborskoj poslanici. Razumije se da ova načela nimalo ne priječe da 
prigodom rijetkih općih katoličkih narodnih, pokrajinskih, dijecezanskih 
i župnih manifestacija u sporazumu s vašim vrhovnim duhovnikom i u 
dogovoru sa Svezom hrvatskih Orlića priredite sletove, nastupe, 
akademije koje se doduše održavaju na istom mjestu, ali ipak imaju 
odijeljen karakter." (Biskup Marušić, 22) 

7. Tjelesni odgoj 

Cl. 83. - Tjelovježba je Orlu sredstvo za odgoj uma i volje. 

a) „Imajte na umu da u Orlovstvu vježbanje nije cilj nego sredstvo 
jer Orlovstvo se ne sastoji samo iz vanjštine, ono ima glavni unutarnji 
sadržaj. Istina je da je tjelesno vježbanje korisno prema onoj izreci: zdrav 
duh u zdravom tijelu. No koja korist ako je tijelo zdravo, a duša nije? 
Radi toga se vi ovih dana niste samo tjelesno vježbali; vi ste marno 
prisustvovali i tečajevima u Šibeniku i Krapnju i tim ste si svjesni svoje 
važne zadaće." (Biskup Mileta, 10) 

b) „Orlovstvo je tim važnije što se ono poglavito brine za naobrazbu 
i odgoj naše mladosti, uzdanice naše i dike naše. Njihove gimnastičke 

vježbe nisu puka igra jer tjelesni odgoj nije glavna zadaća Orlovstva; 
Orlovstvo se brine za tijelo jer ga želi učiniti sposobnim da služi duhu, a 
ovaj duh treba spoznati i uzljubiti Boga.“ (Biskup Akšamović, 16) 

Cl. 84. - Orlovska tjelovježba treba poglavito služiti odgoju čistoće. 

a) ,yaše odgojne metode odgovaraju zasadama suvremene katoličke 
pedagogije. Vi smatrate da je kod omladine tjelesni odgoj jedno od 
najboljih naravnih sredstava da se odgoji čisti naraštaj. Time Orlovstvo 
ispravno rješava jedan od najtežih problema odgajanja novih pokoljenja, o 
čemu napokon ovisi zdrava budućnost cijeloga naroda." (Biskup Marušić, 
22 ) 

b) „Orlovstvo se pak služi gimnastikom ne samo da zabavi one koji 
vole gimnastiku, već im u njoj daje sredstvo kako da potrebnim gibanjem 
tijela i gimnasticiranjem lakše svladaju strasti u doba kada su najveće 
napasti protiv svete čistoće. Tako Orlovstvo mnogo pridonosi 
poduhovljenju i samoga tijela." (Biskup Mileta, 51) 

Cl. 85. - Tjelovježba u Orlovstvu čuva omladinu od pristupa u pogibeljna 
športska i druga protukatolička ili interkonfesionalna udruženja. 

„Doista, u Orlovstvu se nalazi i kretanje i gimnastika i atletika. No 
to nije svrha nego sredstvo. Sredstvo da k sebi privučemo mladež koja 
treba i kretanja i gimnastike. Kada mladež ne bi to našla u našim 
društvima, pogibeljno bi bilo da to pođe tražiti u športskim nekatoličkim 
društvima. Sredstvo je samo jer Orlovstvo svojim naučnim tečajevima, 
zborovima, duhovnim vodstvom nastoji u prvom redu oplemeniti duše 
Orlova i Orlića da postanu pravim kršćanima." (Biskup Mileta, 51) 

8. Sletovi 

Cl. 86. - Koja je korist od orlovskih sletova ? 

a) „Nadam se da će orlovski sletovi uz katolički dan skorih dana 
raspršiti mnogu predrasudu o Orlovstvu, pobuditi zanimanje za nj u 
mnogima, a malodušnima dati poticaja za rad." (Biskup Bonefačić, 19) 

b) „Uspjeh ovoga sleta probudit će ne samo našu Neretvu, nego i 
druge krajeve Dalmacije koja je bila i bit će naša, katolička." (Biskup 
Bonefačić, 20) 

VI. ZNAMEN ORLA 

Čl. 87. - Orao ;e znamen sv. Ivana apostola kojega Orlovi 
moraju nasljedovati. 

„Orao je simbol svetoga Ivana Apostola i Evanđelista jer se ovaj 
poput orla dizao do neba i gledao žarko sunce našeg Spasitelja i kod 
njega crpio snagu za svoj apostolat." (Biskup Mileta, 10) 

Cl. 88. - Orao je znamen katoličke ideje, domovinske ljubavi i 
discipliniranoga kreposnog života. 

„I ovdje plovi u sinjim visinama Orao, i to jadranski Orao. Neka on 
bude simbolom brata kojega trebate probuditi na život i pozvati na 
sudjelovanje u svojim redovima. Hrvatski jadranski Orao, vladalac obala, 
otoka i mora od Krka i Sušaka pa do Kotora, to mora biti vaš i naš cilj, 
vladalac katoličkom idejom, domovinskom ljubavlju te discipliniran 
kreposnim životom." (Biskup Srebrnić, 7) 

Cl 89. - Orao je znamen idealizma: duše u letu k Suncu božanske Istine. 

a) „Sve je to obilježeno onim krepkim, poletnim kršćanskim 
idealizmom koji je tako lijepo simboliziran već u imenu Orla i u onom 
letu k vječnom Suncu o kojem govori orlovska himna: 'Sunce i svjetlost 
Orlu su svijet.'" (Nadbiskup Sarić, 3) 

b) „Vi ste Orlovi. Da budete dostojni toga lijepog imena, morate se 
prema riječima velikoga pjesnika uzdizati nad ostale čistim srcem i 
bistrim umom. Trebate se izdizati nad moralnim talogom i nad podlošću; 
morate boraviti u visokim sferama one znanosti koju prosvjetljuje vjera. 
Trebate vaš pogled uvijek držati usmjeren u neugasivo svjetlo katoličke 
Istine. Orlovi! Vaše je ime divno i genijalno." (Pio XI., 11) 

Čl. 90. - Orao je znamen duše koja se moli. 

„Sva mjesta iz Svetoga pisma koja govore o orlovima dozivlju nam u 
pamet veoma korisne misli. Kod proroka Izaije čitamo: 'Koji se ufaju u 
Gospoda zadobit će snagu, dobit će krila poput orla, letjet će, a neće se 
umoriti, trčat će, a neće klonuti.' - Kćeri moje! Duše koje se uzdaju u 
Boga zadobit će snagu Božju. Ufanje se izražava u molitvi i s njom se 
čovjek uzdiže poput orlova. Orlovi koje je vidio prorok, to su vjerne duše 
koje su pune ufanja i pouzdanja; to su duše koje duhom i srcem postaju 
Orlovi. Ako hoćete biti pravi Orlovi, morate se moliti, i to pouzdano 
moliti. Bog daje molitvi svoju milost i svoju snagu. Ako vi, Orliće, budete 
oboružane tom snagom, nećete posrnuti jer će tada snaga Božja biti vaša 
snaga. Vi ćete tako biti prave Orliće Isusa Krista, letjet ćete i nikada se 
nećete umoriti niti ćete klonuti." (Pio XI., 3) 

Čl. 91. - Orao je znamen duše koja stražari uz kraljevsko tijelo Isusovo i 
oko njega se Orlovi često, po mogućnosti dnevno, okupljaju. 

a) „Kod svetoga Mateja nalazi se jedno drugo mjesto koje govori o 
orlovima. Kao što su u prijašnja vremena uz kraljeve bile počasne straže 
koje su se nazivale imenom crvenih, bijelih, crnih i drugih orlova, isto 
tako ste i vi tjelesna straža svoga Kralja. Sam Isus govori na usta 
evanđeliste sv. Mateja, a i kod njega se pod imenom orlova razumijevaju 
duše koje lete prema tijelu Isusa Krista. 

Kada nastane komešanje konca svijeta, mnoge duše neće znati naći 
Isusa; vjerne će ga duše naći i priljubit će se uza nj. Pravedne će se duše 
ponijeti poput orlova. One će ga znati naći. Gdje će biti Isus Krist, tamo 
će se okupiti i orlovi: 'Gdje god bude tijelo, ondje će se i orlovi kupiti.' 
Kćeri moje! Ne treba čekati konac svijeta da nađemo Isusa Krista i 
njegovo sveto Tijelo. Svaki ga dan možemo naći. Gdje ćete ga dakle naći? 
Ovo Božansko Tijelo naći ćete uvijek čestim i postojanim pohodima 
svetootajstvenom Isusu. Gestom, po mogućnosti svagdanjom svetom 
pričesti, kako ste vi to i dosada vrlo pohvalno činile jer upravo oko ovoga 
Božanskog Tijela trebaju se sastajati Orliće." (Pio XI., 53) 

b) „Orliće i Orlovi trebaju biti čuvari Tijela Kralja Krista, kao što su 
u stara vremena počasne kraljeve straže nosile orlovsko ime. I vi, stoga, 
radite da se sve više proširi Kraljevstvo Kristovo." (Pio XI., 53) 

VII. ORLOVSTVO 

KAO OPĆENARODNA ORGANIZACIJA 

Po svojoj zadaći 

u 

& Ot-CcTrtlro M, *la /2^X/u^a.^ 

Cl. 92. - Orlovstvo mora u našem narodu da izvrši velik kulturan zadatak. 

„Znamo dobro da je u našoj idejnoj kulturi vjera uvijek zauzimala 
odlično mjesto. Njezine su duhovne vrednote bile vazda cijenjene od 
naših najboljih umova. Naš pjesnik Preradović u svojoj Odi Bogu u divnu 
pjesmu slaže jake misli našega vjerovanja: Ti jesi blag, dobar i milostiv. Ti 
jesi jak, mudar i pravedan. Ti jesi car neizmjernosti. Ti jesi udes svakome 
čovjeku i svakome narodu.’ Kada tako Preradović govori o vjeri i Bogu, 
zar da mi zatvorimo oči i velimo da je vjera tlapnja? Ona je luč koja 
razumu dolazi u susret, ona čini čovjeka anđelom. I, eto, Orlovstvo 
ispovijeda ova uzvišena načela. Iz toga je jasno da ono mora izvršiti veliku 
kulturnu misiju u našem narodu." (Biskup Akšamović, 16) 

Cl. 93. - Orlovstvo je u duhu hrvatskih pređa nepokolebivo vjerno Papi. 

,,S velikim zadovoljstvom i ganućem čitali smo lijepi pozdrav koji 
ste nam upravili u ime svih hrvatskih Orlova i u kojem su iskazana 
čuvstva vašega naroda koja su tako lijepa i tako velikodušna. U njemu se 
zavjetujete da ćete kao i vaši pređi ostati uvijek vjerni svojoj vjeri. Vjerni 
Rimskoj Crkvi, Majci sviju crkava, i vašemu Papi, Petrovu nasljedniku." 
(Pio XI., 11) 

Cl. 94. - Orlovstvo ne dopušta da odmetnici otkinu 
hrvatski narod od papinstva. 

„Strašni neprijatelji poput bijesnih lavova koji ričući traže svoj plijen 
hoće da proždru i hrvatsku omladinu. Kletva, pijanstvo, bezvjerstvo 
zavladali su selima našim i gradovima našim. Lažni proroci obilaze okolo, 
šire svoj nauk govorom, knjigom, novinom i hoće da otuđe naš narod od 
svete rimske Stolice, od Svetoga Oca. Zlobnici niječu, puni crne 
nezahvalnosti, da hrvatski narod duguje papinskom Rimu svu sreću, svu 
svoju prosvjetu. Neće da priznaju da je iz papinskoga Rima naš prvi kralj 
Tomislav dobio svoju kraljevsku krunu i time sa svojom državom bio 
priznat i ravnopravan s ostalim prosvijetljenim narodima Europe. Ti 
odmetnici od rimskoga Pape neće da znaju da je hrvatski narod kroz 

mnoga stoljeća prolio upravo more krvi da sačuva katoličku vjeru, čija je 
osnovica upravo papinstvo. - No suvremena hrvatska katolička omladina 
misli drugačije. Ona se hoće nadovezati na junačku prošlost svojega 
naroda i zato kreće u papinski Rim. Hoće izraziti svoju harnost apostolu 
Petru koji je štitio naš hrvatski narod, hoće se usrdno moliti na grobu 
apostola Slavena, svetoga Cirila, da se sva slavenska obitelj što prije 
povrati u ovčinjak jedne Crkve Kristove. Ona se želi napokon zahvaliti i 
sadašnjem Kristovu namjesniku, svetom ocu Piju XI. za svu ljubav koju 
je na Duhove ove godine iskazao našim biskupima, našim svećenicima i 
svemu narodu našem." (Nadbiskup Bauer, 9) 

Cl. 95. - O rlovstvo nam daje jamstvo da će katolička misao 
pobijediti u hrvatskom narodu. 

„Orao je mlad, silan i neodoljiv. U njem vidim sigurno jamstvo da će 
katolička misao prije ili kasnije pobijediti u hrvatskom narodu te mu 
pomoći do novoga doba nacionalnog i katoličkog preporoda. Naprijed! 
Poteškoće imate i imat ćete velike, ali mladež zdrava, snažna, smiona i 
poletna ne poznaje poteškoća, tim manje jer pred sobom vidi silnoga i 
dobroga Boga koji je ljubi i čuva." (Biskup Srebrnić, 7) 


2. Poštivanje narodnih tradicija 

Cl. 96. - O rlovstvo se nadovezuje na veliku hrvatsku religioznu prošlost i 
ono nastavlja naše tradicionalne vjersko-staleške organizacije i svim time 
daje zalog da će uspjeti u našem narodu. 

a) ,Yaši izrazi žara za Crkvu i Petrova nasljednika ponovno su mi 
dokazali koliko je velikih duša porodila u vašoj zemlji vjera otaca vaših i 
kolikim se plodovima vrhunaravnoga života možemo s pravom nadati ako 
će mladost uvijek čuvati ova sveta načela i ako će za svoj rad u njima 
tražiti nadahnuće." (Nuncij Pelegrinetti, 5) 

b) „Putujući uz naše obale često ćeš vidjeti kapelicu ili ruševine 
nekadašnje kapelice posvećene sv. Nikoli. Velika poštovanja vrijedna su 
takva mjesta, njihova povijest nam priča da su bila središtem izvjesnoga 
zajedničkog života. Ovdje su se mornari iz naših hrvatskih gradova i sela 
sakupljali, ovamo su obraćali svoje misli i poglede, njima se zavjetovali i 
njima slali svoje pozdrave odlazeći u daleki svijet ili se vraćajući kući iz 
njega. Te su kapelice bile sijela ponosnih vjersko-staleških zborova 
hrvatskih pomoraca. Bilo je i mnogo drugih oblika kojima su se naši 
djedovi organizirah da bi što ljepše služili idealima svoga vjerskog 


114 



uvjerenja. Ostaci toga organiziranog života iz ondašnjih vremena sačuvali 
su se do danas. Bezbroj raznih tradicija splelo se s njima. Divimo se 
svemu tomu jer vidimo kako je kod Hrvata u vrijeme njihova najjačega 
vjerskog života organizacijska misao sve ispreplela. Ujedno imamo u 
tome svjedočanstvo kako je u ono vrijeme i među našim narodom 
vladalo uvjerenje da nema kršćanskoga života bez staleških zborova i bez 
organizacija. Tako je! Stoljeća od Gospodina Isukrsta dalje pričaju nam 
tu istinu. Katolici koji mrze organizirane forme vjerskoga pokreta ili ih 
omalovažavju ili koji nemaju smisla za njih, možda - budući da in bona 
fide - dobri katolici puni su neznanja u jednom od najvažnijih poglavlja 
kršćanskoga života. Nama treba organizacija koja dopunja, diže i širi 
snagu u životu pojedinaca, obitelji i staleža. Vi, dragi mladi prijatelji, 
širite nauk: spas je naš u organizaciji. Spasonosan je taj nauk za redove 
koje okupljate pod svoje orlovske zastave! Spasonosan će biti za sve koji 
će se u svojim krugovima na temelju vječno valjanih načela koja ste i vi 
uzeli za sebe u vašoj Zlatnoj knjizi kao mjerilo za svoj rad povesti za 
vašim primjerom i raditi kako radite vi! Vi ste kao oni iz velikoga doba 
hrvatske prošlosti; u vašim se redovima nalazi prava tradicija katoličkoga 
hrvatskog naroda!" (Biskup Srebrnić, 7) 


3. Okuplja omladinu svih slojeva i staleža, 
a napose đaštvo 

Cl. 97. - O rlovstvo okuplja sve slojeve i staleže katoličke omladine. 

„Bila je veoma sretna misao što vi primate u svoje redove članice 
bez razlike kojem staležu ili sloju pripadale. Tako vi možete mnogo lakše 
svuda širiti duh Crkve Isusa Krista i posvuda blagotvorno djelovati. Ove 
očinske riječi koje sam upravio vama, Orlicama, upravljam uz 
odgovarajuće izmjene i vašoj braći po imenu - Orlovima." (Pio XI., 53) 

Cl. 98. - O rlovstvo mora pobijati krive ideje 
što iz sveučilišta prodiru u narod. 

„Kakvu misiju trebaju izvršti orlovska društva? Ona imaju zadaću da 
obnove društvo u Kristu. Tako na primjer vidimo da su se darvinističke 
ideje počele širiti na sveučilištima; vidimo da se umjetnost počela 
udaljavati od morala, da su pjesnici počeli gubiti vjeru. Katoličko društvo 
mora to popraviti; ono njeguje svetinje hrvatskoga naroda." (Biskup 
Akšamović, 16) 

Čl. 99. - O rlovstvo valja širiti među đačku omladinu. 

a) ,,I ja samo jedno želim: da na tom ispravnom putu ustrajete. Da 
taj veliki ideal s Bogom sjedinjenoga kršćanskog života uvijek 
propovijedate i ucjepljujete hrvatskoj mladeži. Pa i školskoj mladeži. Ja 
bih najvolio kada bi se i đačka mladost okupila oko orlovske zastave. Baš 
zbog one ispravne načelne orijentacije, baš zbog onoga dobrog duha koji 
struji kroz Orlovstvo. Budućoj inteligenciji, budućim narodnim vođama, 
prije svega treba dubokoga katoličkog osjećaja i života. A briga će biti 
onda orlovskoga pokreta da đačkoj mladeži uz općenita orlovska životna 
načela dade priliku i za odgoj uma i za pripravu za posebne, časne zadaće 
života, što je čekaju. U svojoj ću nadbiskupiji svakako preporučiti 
katoličkim đacima organiziranje u Orlovstvu, a uvjeren sam da će to 
učiniti i ostala presvijetla gospoda biskupi." (Nadbiskup Sarić, 17) 

b) „Pokazalo se kako orlovski odgojni sustav odgovara potrebama 
suvremenoga đaka kojem s jedne strane prijeti pogibao da zastrani zbog 
neplodna, pretjerana ili jednostrana intelektualizma, a s druge strane da 
podlegne poganskom, športskom materijalizmu koji goji tijelo radi tijela, 
a ne kako to čini Orlovstvo da tijelo postane poslušno oruđe duše koja 
vrši volju Božju." (Biskup Marušić, 20) 

Čl. 100. - Orlovi-đaci vođe su i kvasac ostale omladine. 

a) „Želim kako biste vi, đaci-orlovi, zahvaćeni uzvišenim načelima 
božanskoga Kristova nauka, kao pobornici katoličkih ideala mogli u 
cijelom svojem životu što uspješnije razvijati svoju djelatnost za vječnu i 
vremenitu sreću hrvatskoga naroda." (Biskup Marušić, 30) 

b) „Pohvalno je što je Orlovstvo osobitu pažnju posvetilo odgoju 
đaštva koje treba biti kvascem orlovskoga apostolata među ostalim 
staležima hrvatske omladine." (Biskup Marušić, 22) 

c) „Nije svrsishodno da se protiv bilo kojega tipa đačkih organizacija 
izriče osuda. Interesi katoličkoga pokreta kategorički traže da se 
katoličkom đaštvu obojega spola priznaje sloboda odluke u kojem tipu 
želi surađivati u Katoličkoj akciji, ali da svaki tip đačkih organizacija po 
svojem predstavništvu bude zastupan u Đačkoj ligi. Episkopat je tvrdo 
uvjeren da je očuvanje jedinstva Orlovske organizacije bitan uvjet za 
uspjeh Katoličke akcije u svim slojevima i staležima hrvatske omladine, 
stoga želi da vodstvo Hrvatskoga orlovskog saveza i Sveze hrvatskih 
Orlića po svim krajevima širi jedinstvenu orlovsku organizaciju te da 
bude priznato stručnom i disciplinatornom centralom za đaštvo i 
građansku omladinu, pošto ovakvo ustrojstvo imaju Orlovi kod drugih 
naroda, a naročito kod braće Slovenaca. 

Predsjedništvo biskupskih konferencija očekuje da u redovima 
đaštva nastanu dobri odnosi kako to dolikuje idealnim mladićima kojima 
je zadaća da se razna organizacijska sredstva iskoriste za usavršavanje 
društvenoga života u Katoličkoj akciji prema riječima sv. Apostola: 
'Aemulamini charismata meliora.'" (U Zagrebu, dne 21. listopada 1926. 
Ante Bauer, nadbiskup, predsjednik bisk. konferencija. Priopćuje se 
znanja radi HOS-u u Zagrebu.) 

d) „Molimo od Boga blagoslov da vi svi Orlovi-đaci budete u prvim 
redovima požrtvovni i ustrajni radnici među ostalom hrvatskom 
katoličkom omladinom. Na sletovima se uvjerih što mogu i moraju biti 
đaci: učitelji i vođe omladine na selu i u gradu. Moralno zdrava 
inteligencija spašava i vodi narod. To vi budite u katoličkom Orlovstvu! 
Ali pri tom pazite dobro i na sebe. Dajući drugima da ne gubite sami.“ 
(Biskup Bonefačić, 31) 


VIII. POSEBNE ODLIKE ŽENSKOGA ORLOVSTVA 

Cl. 101. - Orlička se organizacija tijesno prislanja uz direktive Crkve: 
uz papu i biskupe. 

„Na koncu hoću i ovom prilikom pohvaliti vaše tijesno i odlučno 
prislanjanje uz direktive Crkve i katoličkoga episkopata koje svakom 
prilikom i manifestirate i prakticirate. Samo tako naprijed! Samo iz 
Crkve dolazi preporod i spasenje." (Nadbiskup Sarić, 52) 

Cl. 102. - Biskupi veoma cijene Orličku organizaciju. 

„Raduje me što je ona već u prvoj godini svoga života učinila već 
toliko dobra. Koliko pak cijenim baš orlički pokret, osim drugih dokaza 
može posvjedočiti i to što sam se sa zanosom odazvao pozivu Sveze da 
budem vođom vašega hodočašća k Svetom Ocu." (Biskup Mileta, 23) 

Cl. 103. - Orliće trebaju prije svega rasti u krepostima koje rese ženu i 
da poput tihoga kvasca preporađaju svoju okolinu. 

„Duh nutarnje reforme neka struji kroz orlovske redove. Duh 
najprije vlastitoga preporoda u Bogu, a onda apostolskoga preporađanja 
okoline, prije svega ženske okoline. Ne manifestacija, nego reformacija 
srca i života neka bude prvi naš cilj i vrhovni naš program. Pobožnost, 
čednost, čistoća, skromnost neka bude ures hrvatskih Orlića. Njihov 
dobar primjer neka bude propovijed svima koji su u kolebanju i borbi. 
Orlovska ženska mladost neka bude živi i tihi kvasac koji će malo- 

pomalo ništiti trulež, a buditi snagu i život u tijelu našega naroda." 
(Nadbiskup Šarić, 52) 

Čl. 104. - Zadatak je Orliće da hrvatsku djevojku i ženu sačuvaju 
Crkvi, a time i domovini. 

„Neka izađu iz Orlovske organizacije Orliće učiteljice koje će 
napojene prije svega euharistijskim pićem poletjeti širom lijepe naše 
domovine da same oduševljene za svete i čiste ideale Orlovstva i druge 
mlade Hrvatice oduševe za iste ideale; da same jake i oboružane 
orlovskim krepostima za borbu u svijetu i druge koje se kolebaju ili već 
možda pogibaju, obodre i pridobiju za istu. Misija je Orlića velika i važna 
da se hrvatske i katoličke djevojke, žene, obitelji sačuvaju zdrave i 
kreposne i katoličkoj Majci Crkvi i hrvatskoj Majci domovini, gdje je 
često na kušnji i pogibelji i jedno i drugo." (Biskup Bonefačić, 38) 

Čl. 105. - O rlički program omogućuje Orlicama da u svim slojevima i 
staležima, a poglavito ondje gdje žena vrši svoj poseban zadatak, unose 
duh kršćanske obnove. 

,,I nadalje tako nastavite pak ćete zbilja tada biti Orliće Kristove. 
Budete li tako radile vi i sve vaše sestre koje nose ovo lijepo ime, nećete 
pogriješiti, letjet ćete sve više i više poput Orlova i tako ćete biti prava 
blagodat za obitelji, za školu, za cijelu ljudsku zajednicu. Vi, Orliće, kao 
kćeri, sestre, zaručnice, majke, učiteljice, radnice, nosit ćete u sve 
društvene slojeve blagoslov i kršćansku obnovu u cijelo ljudsko društvo." 
(Pio XI., 53) 




f<n jjL VUo 4 

Čl. 106. - Posebna je zadaća Orličkoga pokreta da hrvatskoj ženi dade 
idealizma odgojivši je za oslon obitelji, za odgojiteljicu mladoga naraštaja, 
za apostola ćudorednih običaja i za karitativan rad. 

a) „Usporedo s muškom omladinom, vođena istim vrhovnim 
idealima života, ali okupljena napose i samostalnom, neka se u duhu 


118 










svladavanja i discipline pripravi za svoj ženski zadatak života." 
(Nadbiskup Šarić, 52) 

b) „Iskreno me raduje napredak orlovske ideje baš među hrvatskom 
ženskom omladinom. Tu Orlovstvo treba biti hrana i štit svetim 
tradicijama hrvatske djevojke i majke protiv bujice ćudoredne 
emancipacije i duševne podivljalosti i kržljavosti koja sve to više i gore 
hvata maha i među našim ženskim svijetom i počinje ugrožavati temelje 
zgrade kršćanskoga društva: svetost braka i visoko, vrhunaravno 
shvaćanje obitelji." (Nadbiskup Šarić, 52) 


KaJ^ro^, m. , /ć+i c cc±isfbn. c. l/v-tCtd^L. 


c) „Među ženski svijet treba opet unijeti idealizma, unijeti duha 
plemenitosti, vjere, čednosti, žrtvovanja. Povesti ga natrag praktičnom, 
živom, djelotvornom kršćanstvu. Vratiti ga k njegovoj Bogom određenoj 
misiji da bude odgojitelj mladoga naraštaja, rasadnik plemenštine i 
čestitosti, anđeo ljubavi i milosrđa. To je visoka zadaća ženskoga Orlovstva. 
I ja sam osobito radostan što vidim iz vašega izvještaja da ste vi te speci¬ 
fične zadaće ženskoga Orlovstva tako dobro razumjele i tako dosljedno 
provele kroz čitav sustav svoje organizacije." (Nadbiskup Šarić, 52) 

d) „Kršćanski odgojiti mladost, a po njoj čitav ženski svijet, to je 
historijska zadaća ženskoga orličkog pokreta u Hrvatskoj. Osvojiti po 
ženama hrvatski narod za Boga!" (Nadbiskup Šarić, 52) 

Cl. 107. - O rlicki je pokret dužan voditi križarsku vojnu protiv 
nečedne mode i nećudorednih plesova. 

a) „Nego, dok toliko uvažavam i cijenim orlički pokret, molim Boga 
da toliko vodstvo koliko pojedine članice nastave kršćanskom 
ustrajnošću svetu borbu protiv nečedne mode i nemoralnih plesova. Ovaj 
cilj, tako poželjan, postići će se ako se i u vodstvu Sveze i u pojedinim 
društvima, a na osobit način na tečajevima, bude tražilo jedino Boga, 
spas duša i napredak Orlovstva... Mi moramo tražiti da Bog pobijedi, a 
nitko drugi." (Biskup Mileta, 23) 

b) „Ovo orličko nastojanje, riječi i rezolucije koje smo čuli moraju 
nas obradovati jer nisu ništa drugo nego samo nastavak nastojanja nas 
biskupa. Biskupi su izdali propise glede odijela u kojima žene smiju 

dolaziti u crkvu i zabranili podijeliti sv. sakramente onima koje se ne bi 
držale tih propisa. - I zato nas vesele zaključci Orlića koje su se stavile na 
tako radikalno stanovište glede mode i plesa. Možda će se kojoj činiti te 
rezolucije i prestroge, ali uvjereni smo da će i one s vremenom uvidjeti 
vrijednost i potrebu tih zaključaka. Neka dakle ove rezolucije urode 
obilnim plodom. I kada će druge neorganizirane djevojke vidjeti taj sveti 
pothvat Orlića i one će se povesti za vama. Primjeri djeluju. Od Orlića 
treba doći čedna, pristojna, sveta moda. Ugledajte se u svoju zaštitnicu 
sv. Ivanu od Arka koja se održala u granicama čednosti i usred najvećih 
ratnih neprilika. Nadam se da će načela koja želite provesti u život 
odgojiti bolji, čišći naraštaj koji će biti na diku našem narodu. Neka ove 
rezolucije ne ostanu samo na papiru, već neka po njima niknu dobre 
djevojke, sestre, žene, majke koje će preporoditi svijet. Orliće, vi ste 
započele, ali vi ste one odabrane koje će i moći provesti ove zaključke." 
(Biskup Mileta, 54) 1112 

c) „Današnje je vrijeme radikalno s jedne liberalne strane pa mora 
biti i s druge - katoličke. Protivnici Katoličke Crkve ne sklapaju s nama 
kompromisa pa zašto da ga mi sklapamo s njima i njihovim poganskim 
nastojanjem. Tko opaža da naginje na neko zlo, treba da to zlo suzbije 
radikalnim dobrom. Načelo agere contra učinilo je sv. Ignacija svetim. To 
načelo treba vrijediti i za Orliće u svakom pogledu, a osobito s obzirom 
na modu. Zato pozdravljam ove rezolucije i preporučam vam ih. Neka 
svaka često sebe ispituje kako ih je provodila. - Ako Orlu manjka perje, 
kako će letjeti u visine? A kako će duša Orliće letjeti prema nebu ako joj 
manjka revnost? Neka ih svaka na sebi provodi i neka nastoji da ih i 
druge provode. Vi koje ste jače, okrijepite one slabije. A kada ta načela 
potpuno zavladaju u vašim redovima, onda će iz orličkih organizacija 


102 Te tako pohvaljene rezolucije glase: 

1. „Članice orličkih organizacija protestiraju protiv sablažnjive mode koja se nažalost uvlači i u 
katoličke redove, a koja je jedan od najvećih uzroka demoralizacije javnosti. Ujedno se 
obvezuju da će u svojoj organizaciji, a i inače u djevojačkom svijetu, provesti propagandu oko 
širenja čedna, pristojna, kršćanskoga odijevanja." 

2. „Najodlučnije se zabacuju svi nečedni plesovi te se ne dozvoljava da ikoja Orlića polazi 
plesnu školu. Na orličkim priredbama neka se pleše samo kolo te čedna narodna kola." [Za 
vjeru i dom od 25. IX. 1926., str. 141) 

U istom broju glasila Za vjeru i dom izašao je i ovaj Tumač zagrebačkih rezolucija: „Rezolucija 
je doduše općenito stilizirana, ali Orliće dobro znaju da suzbijati nečednu modu u 
djevojačkom svijetu znači odijevati se tako da rukavi sižu preko lakta, da suknja pokriva 
trećinu noge od koljena, odijelo zatvoreno do vrata i neprozirno, a zabacuju se čarape u boji 
tijela" (str. 168). 

prijeći u obitelji, u čitavo društvo. Blagoslovljeni oni preko kojih dolazi 
svijetu pravi kršćanski duh.“ (Biskup Salis-Seewis, 54) 


IX. ORLOVSTVO I PROTIVNICI 

Cl. 108. - O rlovstvo vodi borbu protiv svih protivnika vjere i Crkve. 

„Napokon se katolički episkopat, znajući da je borba uvjet za 
uspjeh, raduje obećanju Hrvatskoga orlovskog saveza da će odvažno i 
junački ući u borbu protiv svih protivnika naše vjere i Crkve. Neka naš 
Božanski Spasitelj obraduje tu svetu borbu naše predrage omladine uz 
njezinu lozinku: Žrtva, Euharistija, Apostol at." (Episkopat, 1) 

Cl. 109. - Orlovski pokret kao konfesionalni pokret odlučan je protest protiv 
interkonfesionalnih i neutralnih odgojnih pokreta koje je Crkva osudila. 

„Sveta Crkva koju vodi Duh Sveti određuje po Svetoj Stolici da se 
odgoj mora vršiti pomoću ustanova koje stoje na izrazitim vjerskim i 
ćudorednim katoličkim načelima. Ona traži od svojih vjernika da 
posvuda izričito i jasno ističu svoj katolički karakter. Sjećajući se riječi 
Spasiteljevih: 'Tko nije sa mnom, protiv mene je i tko sa mnom ne 
sabire, rasiplje' s velikim nepovjerenjem promatra ne samo društva koja 
u svojem programu iznose načela oprečna sv. vjeri katoličkoj, nego i ona 
tzv. neutralna koja ne vodeći računa o vjeri govore da vjera spada u 
crkvu, a ne u javni život. Kobne li zablude, predragi sinovi! Kao da je 
moguće odgajati bez ustaljenih vjerskih i ćudorednih načela; kobne li 
zablude kao da svako udruženje kao takvo nije dužno dati čast Tvorcu 
naravnoga poretka koji od ljudi, društvenih bića, traži da se ujedinjuju i 
zajedničkim silama, potpomažući se međusobno, nastoje se usavršiti 
vjerski, ćudoredno, umno, socijalno, tjelesno." (Nadbiskup Bauer, 6) 

Cl. 110. - Napadaji na Orlovstvo ovome su dosad samo koristili. 

„Divio sam se bratskoj slozi i apostolskoj ljubavi i posve sam 
zadovoljan, iako se nešto nezgodno dogodilo na početku ove skupštine. 
Uzimljem to i tumačim sa svrhunaravnoga stanovišta. Kada se pokaže 
koja poteškoća, kao što je to jutros bilo, znak je da đavlu nije milo što se 
Orlovstvo tako uspješno širi. Vi ste sretno prebrodili ovu napast, a sjena 
pređašnjih neugodnosti čini da svijetla slika orlovske ideje još jače 
odskače za spasenje našega naroda." (Biskup Mileta, 48) 

POPIS IZVORNIH DOKUMENATA 
KODEKSA HRVATSKOG ORLOVSTVA 


Iz ovih dokumenata uzeti su citati koji su razvrstani po 
člancima u Kodeksu. Na završetku svakoga citiranog izvatka (članka) 
u zagradi je navedeno ime autora teksta i redni broj koji se odnosi na 
redni broj s ovoga popisa. Čitatelj tako može lako provjeriti u ovom 
popisu puni naziv navedenog dokumenta te kada i kome je bio upućen. 


0. - Antun Mahnić: Mariborska poslanica 

1. - 31. I. 1924. - Jugoslavenski episkopat: List Hrvatskom 
orlovskom savezu ( Katolički list od 7. II. 1924., i Vrhbosna od 20. III. 
1924., str. 45) 

2. - 22. II. 1924., br. 337. - Preuzv. dr. Šarić: List HOS-u {Nedjelja 
od 25. V 1924.) 

3. -11. III. 1924. Preuzv. dr. Šarić: Pastirski list svemu svećenstvu 
vrhbosanskom o Katoličkom orlovstvu ( Vrhbosna od 20. III. 1924., str. 
33) 

4. - Šesta sarajevska dekanska konferencija odobrena po ordinariju 
{Vrhbosna od 20. V 1924., str. 49-53) 

5. -17. IV 1924. Preuzv. Pelegrinetti, apost. nuncij: List HOS-u 
{Nedjelja od 8. VI. 1924.) 

6. - 5. V 1924. Preuzv. dr. Bauer: List HOS-u {Katolički list od 8. 
V 1924.) 

7. - VI. 1924. Prezv. dr. Srebrnić: List HOS-u {Nedjelja od 22. VI. 

1924. ) 

8. - Banjalučka sinoda. Synodus dioecesana Banialucensis prima n. 
183, b, e; 184; str. 77. 

9. - 25. VII. 1925., br. 46/? Preuzv. dr. Bauer: Poslanica Hrvatskoj 
katoličkoj omladini {Katolički list od 30. VII. 1925.) 

10. - 9. VIII. 1925. Prezv. dr. Mileta: Homilija o Orlovstvu 
{Katolički list od 27. VIII. 1925.) 

11. - 18. IX. 1925. Pio XI. Govor hrvatskim orlovima {Mladost od 

1925. /26., br. 2, str. 41-44) 

12. - 19. IX. 1925. Pio XI. Govor hodočasnicima IV 

internacionalnog omladinskog kongresa {Katolički tjednik od 18. X. 
1925.) 

13. - 27. II. 1926., br. 27. Prezv. Akšamović: List HOS-u ( Glasnik 
biskupije Bosanske i Srijemske od 30. VI. 1926.) 

14. - 15. IV 1926. Dekanska konferencija držana u Senju (str. 39) 

15. - 9. V 1926. Prezv. Akšamović: Propovijed o Orlovstvu u 
Karlovcu 

16. - 9. V 1926. Prezv. Akšamović: Govor o Orlovstvu ( Mladost 
1925./26., br. 8) 

17. - 10. V 1926. Prezv. dr. Sarić: List HOS-u ( Katolički tjednik od 
30. V 1926.) 

18. - 21. VI. 1926. Br. 1121. Prezv. dr. Mileta: List HOS-u 
(Katolički tjednik od 24. X. 1926.) 

19. -7. VI. 1926. Prezv. dr. Bonefačić: List HOS-u ( Jadran od 8. 
VII. 1926.) 

20. - 5. VII. 1926. Prezv. dr. Bonefačić: Govor u Metkoviću 
{Jadran od 8. VII. 1926.) 

21. - 7. VII. 1926. Prezv. Pušić: List HOS-u 

22. - 7. VII. 1926. Prezv. dr. Marušić: List HOS-u [Dr. Ivan Merz: 
Ti i Ona, str. 87-90) 

23. - 10. VII. 1926. Br. 1299. Prezv. dr. Mileta: List HOS-u 

24. - 23. VIII. 1926. Prezv. dr. Bauer. List Požeškom sletskom 
odboru 

25. - 25. VII. 1926. Prezv. dr. Marčelić: List HOS-u 

26. - 25. VII. 1926. Prezv. Pušić: List HOS-u 

27. - 29. VII. 1926. Prezv. dr. Marušić: List HOS-u 

28. - 29. VII. 1926. Prezv. dr. Srebrnić: List HOS-u 

29. - 30. VII. 1926. Prezv. dr. Bonefačić: List HOS-u 

30. - 2. VIII. 1926. Prezv. dr. Marušić: List Mahnićevu Đačkom 
orlovskom okružju 

31. -2. VIII. 1926. Prezv. dr. Bonefačić: List Mahnićevu Đačkom 
orlovskom okružju (MĐOO) 

32. - 2. VIII. 1926. Nuncijatura Beograd: List Mahnićevu Đačkom 
orlovskom okružju (MĐOO) 

33. - 2. VIII. 1926. Ordinarijat Sarajevo: List Mahnićevu Đačkom 
orlovskom okružju (MĐOO) 

34. - 2. VIII. 1926. Prezv. Marčelić: List Mahnićevu Đačkom 
orlovskom okružju (MĐOO) 

35. - 2. VIII. 1926. Prezv. dr. Mileta: List Mahnićevu Đačkom 
orlovskom okružju (MĐOO) 

36. - 5. VIII. 1926. Ordinarijat Banja Luka: List Mahnićevu 
Đačkom orlovskom okružju (MĐOO) 

37. - a) 4. VIII. 1926. Prezv. Mišić: List Mahnićevu Đačkom 
orlovskom okružju (MĐOO) - 

b) 4. VIII. 1926. Nuncijatura Beograd: Brzojav SHO [Za Vjeru i 
dom od 25. IX. 1926., str. 170) - 

c) 4. VIII. 1926. Prezv. dr. Marušić (Brzojav SPIO-u, istoj 

38. - 4. VIII. 1926. Prezv. dr. Bonefačić: List SHO [Za Vjeru i dom 
od 25. IX. 1926., str. 171) 

39. - 4. VIII. 1926. Prezv. dr. Mileta: Govor na tečaju za orlovske 
radnike 

40. - 7. VIII. 1926. Pio XI. - Gasspari: Brzojav prezv. dr. Baueru 
[Orlovska straža od 5. IX. 1926.)41. - 7. VIII. 1926. Pio XI. - 
Gasparri: Brzojav HOS-u [Orlovska straža od 5. IX. 1926.) 

42. - 7. VIII. 1926. Nadbiskupija Beograd: Brzojav HOS-u 

43. - 7. VIII. 1926. Prezv. Akšamović: Brzojav HOS-u 

44. - 7. VIII. 1926. Prezv. dr. Bonefačić: Brzojav HOS-u 

45. - 7. VIII. 1926. Prezv. Garić: Brzojav HOS-u 

46. - 7. VIII. 1926. Prezv. Budanović: Brzojav HOS-u 

47. - 7. VIII. 1926. Prezv. Barbić: Brzojav HOS-u 

48. - (126-127) 7. VIII. 1926. Prezv. dr. Mileta: Govor na Glavnoj 
skupštini HOS-a u Požegi 

49. - 8. VIII. 1926. Prezv. Pušić: Brzojav HOS-u 

50. - 17. VIII. 1926. Pio XI.: Govor franjevačkim hodočasnicima 
[Katolički tjednik od 19. IX. 1926., str. 19) 

51. - 22. VIII. 1926. Prezv. dr. Mileta: Homilija prigodom 
Orlovskoga sleta u Salima [Narodna straža od 28. VIII. 1926.) 

52. - 3. IX. 1926. Br. 1794. Prezv. dr. Šarić: List SHO [Katolički 
tjednik od 3. X. 1926., str. 4) 

53. - 5. IX. 1926. Pio XI. Govor hrvatskim orlicama i orlovima 
[Katolički tjednik od 26. IX. (ili X.) 1926.) 

54. - 6. VIII. 1926. Prezv. Mileta: Govor Orlicama [Za Vjeru i dom 
od 25. IX. 1926., str. 168) 

55. -6. VIII. 1926. Prezv. dr. Salis-Seewis: Govor Orlića [Za Vjeru 
i dom od 25. IX. 1926., str. 168-169) 

56. -X. 1926. Biskupska konferencija, Zagreb 

DAN KATOLIČKE OMLADINE 

6. svibnja 1928. 


SADRŽAJ 


1. Obavijest i poziv župnicima za proslavu Dana - 127 

2. Poslanica zagrebačkoga nadbiskupa dr. A. Bauera - 128 

3. Okružnica đakovačkog biskupa A. Akšamovića - 129 

4. Nacrt propovijedi za Dan katoličke omladine - 131 

5. Po omladini obnova u Kristu - 133 

* * * 


Napomena Uredništva. - Pet tekstova koje ovdje donosimo bili su 
priloženi na kraju Merzova rukopisa Kodeks Hrvatskoga orlovstva. 
Premda ih Merz nije osobno pisao, kao niti gornje izvatke iz crkvenih 
dokumenata, mi ih ipak ovdje donosimo. Činjenica da su dodani na 
kraju Kodeksa kamo logički i pripadaju, služe za izvrsnu ilustracija 
Orlovske organizacije, njezina značenja, vrijednosti i njezina odgojnoga i 
vjerskoga utjecaja što ga je vršila na hrvatsku mladež, a preko nje i na 
cijeli hrvatski narod. Svih pet tekstova odnose se na orlovsku proslavu 
Dana katoličke omladine koji se slavio te godine 6. svibnja 1928. g., na 
blagdan sv. Ivana Evanđelista pred latinskim vratima koji se u 
pretkoncilskoj liturgiji slavio toga dana. Sv. Ivan Evanđelist bio je 
zaštitnik Orlovske organizacije. 

Većina tih tekstova objavljena je u Glasilu Đakovačke biskupije. Ti 
se tekstovi logički nadovezuju na sve do sada navedene članke Ivana 
Merza o Orlovstvu koji su ovdje, a i drugdje, objavljeni. Dragocjen su 
pokazatelj i svjedočanstvo kakvim je duhom disalo Orlovstvo općenito, 
kojim je idejama bilo prožeto i kako je Orlovstvo bilo prihvaćeno u 
službenoj crkvenoj javnosti i kod naroda kada je bilo na vrhuncu svoga 

razvoja i djelovanja. Zasluge za uspjeh Orlovstva u Hrvatskoj najvećim 
dijelom ima upravo Ivan Merz. 

Pet tekstova pripremljeni za proslavu Dana katoličke omladine i koji 
nam otkrivaju vrijednost i uspjeh Orlovstva u Hrvatskoj jesu: 1. 
Obavijest i poziv župnicima za proslavu Dana katoličke omladine ; - 2. 
Poslanica nadbiskupa Bauera ; - 3. Okružnica biskupa Akšamovića 
Orlovskoj organizacija ; - 4. Nacrt propovijedi za župnike za isti Dan; - 
5. Članak đakovačkoga kanonika Zvonimira Markovića o vrijednosti i 
značenju Orlovske organizacije. 

Premda se ta manifestacija zvala Dan katoličke omladine, taj se 
dan u prvom redu odnosio na mladež koja je bila uključena u Hrvatski 
orlovski savez i u Svezu hrvatskih orlića, a preko njih slavlje ovoga Dana 
dopiralo je i do ostale mladeži. 

Zanimljivo je i ovo zamijetiti: upravo kada se te godine ovako 
svečano slavio Dan katoličke omladine 6. svibnja 1928., njezin veliki 
uzor i predvodnik Ivan Merz ležao je u bolnici na umoru. Nakon četiri 
dana, 10. svibnja, završio je svoj zemaljski život i ušao je u blaženu 
vječnost da primi nagradu za svoj neumorni apostolski rad u službi 
širenje Kristova Kraljevstva. Od te godine svaka obljetnica njegove 
smrti, 10. svibnja, postao je Danom katoličke omladine i svake godine 
svečano se slavio u njegov spomen. Nakon njegove beatifikacije taj dan je 
postao i njegov liturgijski blagdan. 

1. OBAVIJEST I POZIV ŽUPNICIMA 

Velečasni gospodine! 

Dana 6. svibnja pristupit će stolu Gospodnjem 15.000 Orlova i 
Orlića da posvete svoje duše i da se pomole za svoju braću i sestre, za 
svoj narod i procvat Kristova kraljevstva u Hrvatskoj. 

Hrvatska katolička orlovska omladina proslavit će toga dana 
miljenika Kristova, a svoga zaštitnika, sv. Ivana Evanđelistu. 

Hrvatsko orlovstvo razvija svoju djelatnost u Hrvatskoj tek nekoliko 
godina, a ipak je kroz to vrijeme stvorilo najjaču organizaciju i po tome, 
kao i po svome radikalnom nastupu, postalo je prvoborcem i avangardom 
Katoličke akcije. 

Hrvatsko orlovstvo se od svoga početka u svome radu najtjesnije 
priljubilo uz Crkvu. Svoj je rad rukovodilo odredbama našega 
episkopata, a prečasni naš episkopat odobrio je pravila naše organizacije; 
od toga časa pa sve do danas nije prestao i velečasnom svećenstvu i 
katoličkoj omladini preporučivati rad za Orlovstvo. I sam Sveti Otac 
preporučio je hrvatskim hodočasnicima rad za Orlovsku organizaciju, 
odobrio orlovski program i izrazio želju da se Orlovska organizacija u 
Hrvatskoj što više širi. 

Sam naš prečasni episkopat sa svoje konferencije proglasio je Dan 
katoličke omladine danom Hrvatskoga orlovskog saveza; preporučio je 
velečasnom svećenstvu da se toga dana u svojim propovijedima sjeti 
katoličke omladine i da sabire doprinose za Hrvatski orlovski savez. 
Predsjednik biskupskih konferencija, preuzvišeni g. dr. Antun Bauer, u 
svojoj ovogodišnjoj poslanici Orlovima za njihov dan želi „da doskora ne 
bude u području moje biskupije ni župe, ni grada, ni sela, ni škole gdje se 
ne bi vijorila orlovska i orlička zastava". 

To Orlovstvo s ovim preporukama obraća se na Vas, velečasni 
Gospodine, s najskromnijom molbom da se na njegov dan dne 6. svibnja 
sjetite u svojim molitvama orlovskoga pokreta, da u propovijedi 
preporučite Vašim župljanima pomaganje orlovskoga apostolata i da 
organizirate sabiranje priloga za svrhe Orlovske organizacije. Time ćete 
neizmjerno zadužiti svu orlovsku omladinu koja Vam na Vašoj pomoći 
unaprijed zahvaljuje. 

HRVATSKI ORLOVSKI SAVEZ 

2. POSLANICA 
zagrebačkoga nadbiskupa 
ANTUNA BAUERA 

za orlovski Dan katoličke omladine, 6. svibnja 1928. 

Predsjedništvima Hrvatskoga orlovskog saveza 
i Sveze hrvatskih orlića u Zagrebu 

Mir Kristov u Kraljevstvu Kristovu! 

Nedavno je Sveti Otac Pio XI. održao značajan govor naraštajcima 
organizacija Katoličke akcije. Velim da je taj govor bio značajan jer je 
Sveti Otac u tom svom govoru ponovno istaknuo kako je važno za svaki 
odgoj omladine da se toj omladini pruži dobra i umjerena kršćanska 
zabava. Pitanje zabava u životu, „iako ono nema izgled jedne velike 
stvari/' veli Sveti Otac, “ipak kao da se izdiže do važnosti najvećih 
stvari... Zabava je opravdana upravo jer je potrebna, a potrebna je jer se 
ne može uvijek raditi, uvijek truditi u mišljenju... Trebamo malo zabave. 
Zabaviti, to jest divertere (latinska riječ) znači sposobnosti okrenuti 
drugim smjerom i to ne samo tjelesne već i duševne; dići se od posla da 
se malo pridignemo te pustimo da se sposobnost duha i želje tijela 
odmore. To je zakon prirode, pravednost prirode. I stoga su svi oni koji 
su se bavili pedagogijom priznali ovu potrebu i ovu pravednost i osjetili 
su potrebu da je uvedu u život i u odgoj i to ne samo zato da se razveseli 
mladež, već i da se izmjenjuju umor i odmor tako da se zaposlenost ne bi 
izrodila u mučan umor i potlačenost tijela i duše. Dakle, zabavu trebamo 
i mladež katoličkih društava čini dobro što je uzimlje i dobro čine oni 
koji im je daju. Razumije se, u pravednim granicama, umjereno. Nadalje 
Sveti Otac ističe da se ne može dati „zdrava zabava bez tjelesnih vježbi" 
(Pio XI., Oss. Rom., 5. III. 1928.). A na Badnjak prošle godine rekao je 
Sveti Otac sakupljenom svetom Kolegiju: „Dobra odgojna znanost 
podučava da svaku obuku, pa i samu vjersku obuku, valja izmjenjivati s 
dobrim i zdravim tjelesnim vježbama." 

Ove riječi Svetoga Oca dolaze mi na um kada pomišljam da će 6. 
svibnja sva orlovska omladina po peti put proslaviti svoga nebeskog 
Zaštitnika, stupajući zajednički k svetoj pričesti i priređujući propagandu 
i akademije da populariziraju orlovske ideale i svoju organizaciju. Toj 
proslavi priključujem se i ja iz svega srca, želeći da doskora ne bude u 
području moje biskupije ni župe, ni grada, ni sela, ni škole gdje se ne bi 

vijorila orlovska i orlička zastava, sa svojom blistavom lozinkom: 
Euharistija, žrtva i apostolat. 

Želeći cijelom orlovskom članstvu, njihovim duhovnicima i svim 
njihovim odborima preobilje Božje milosti, podjeljujem svima koji rade u 
Orlovstvu i koji ga moralno ili materijalno podupiru svoj nadpastirski 
blagoslov. 

U Zagrebu dne 9. travnja 1928. + Antun Bauer, 

nadbiskup zagrebački 


* * * 

3. OKRUŽNICA 
đakovačkog biskupa 
ANTUNA AKŠAMOVIĆA 

br. 722./1928. 


Orlovskom okružju Biskupije đakovačke 
i apostolske administrature u Đakovu 

Hrvatski Orlovi i hrvatske Orliće! 

Pod zaštitom sv. Ivana, velikoga apostola Kristove Crkve i vašega 
zaštitnika, proslavit će Savez hrvatskih orlova i Sveza hrvatskih orlića 
svoj orlovski dan. Vi u tim savezima zauzimate odlično mjesto i svojim 
radom i brojem članova. Svako će vaše društvo proslaviti orlovski dan 
svečano i dostojno, kako vašega velikog zaštitnika, tako i vaše dobro 
uređene organizacije. Ja ću tada biti odsutan iz biskupije, ali ću u svetištu 
sv. Petra u Rimu prikazati svoje molitve Bogu za brojne članove i članice 
ove naše eminentno katoličke prosvjetne organizacije. 

Vaš je zavjet: gajiti kršćanske kreposti (Zlatna knjiga II., 10). Prema 
nauku sv. Katoličke Crkve krepostan je život zvanje svakoga kršćanina. 
Krepost je najljepša odlika svakoga katolika. Socijalne kreposti - ljubav 
prema bližnjemu i ljubav prema domovini - koje se danas toliko cijene i 
koje društvo našega vremena kategorički traži, ne mogu imati temelja u 
duši nijednoga čovjeka ako mu duševni život nije prožet plemenitim 
osjećajem i dobrim navikama samozataje i požrtvovnosti. 

Sto tek da kažemo o uzvišenoj ljubavi prema Bogu i prema Crkvi 
koja izlazi iz područja naravnih sklonosti i materijalnih interesa! Ta 

kraljica svih kreposti može zagrijati ona srca gdje je duševni život prožet 
poletnim težnjama za savršenim životom. 

Veliki naš biskup Strossmayer običavao je često govoriti našoj 
mladosti ovako: „Pokoljenje čovječansko bez životnoga osjećaja s Onim 
koji o sebi reče 'Ja sam Put, Istina i Život' slično je rijeci od vrela 
odsječenoj, grani od debla odcijepljene, lozi od čokota otrgnutoj. Znaj, 
mladeži, da je napredak tvoj i blagoslov roda tvojega u Isusu Kristu." 

Iz ovih riječi velikoga vladike možete vidjeti koliko je važan 
organizatorni rad vašega Saveza. Iz praktičnoga vjerskog života, na koji 
vas obvezuju uredbe vaše Zlatne knjige, i kojim vaše mlade duše dišu, 
proizlazi vaša iskrena ljubav prema Isusu Kristu i prema svetoj njegovoj 
Crkvi. Ta vas ljubav goni da oduševljeno stojite i revno radite u redovima 
Katoličke akcije koja se danas razvija kod svih katoličkih naroda. 

Vaša ljubav prema Crkvi sabrala vas je u organizaciji koja ljubi papu, 
koja sluša biskupe, koja surađuje sa svećenikom pri obnovi duševnoga 
života današnje mlade generacije našega roda. Crkva cijeni ovaj vaš 
apostolat, Papa vas blagosliva, biskupi vas ljube, svećenici vas štuju, 
narod sela i grada na rukama vas nosi." 

Hrvatski Orlovi! Hrvatske Orliće! Sveti Otac Pio XI. često 
progovara katoličkoj mladeži svih naroda. On svima vama naglašava: 
„Tko s Kristom živi, postaje sposoban da ustraje u dobru, da se žrtvuje 
kao apostol za Božju stvar." Sveti Otac hoće da se katolička mladež pod 
vodstvom i nadzorom biskupa odgaja tako da živi budnim vjerskim 
životom, visoko moralnim životom i da stekne spremu za programski rad 
u laičkom apostolatu. Vaš apostolat neka bude apostolat molitve, 
apostolat dobra primjera, a nada sve apostolat Katoličke akcije kako je 
Sveti Otac zacrtava u svojim enciklikama i kako je naši biskupi 
objašnjavaju u svojim govorima i poslanicama. Sveti Otac zove Katoličku 
akciju „zjenicom svoga oka", a katoličku mladež organiziranu u 
Katoličkoj akciji odlikuje na poseban način kada je zove „zjenicom svoje 
zjenice" [Pio XI. milanskim hodočasnicima 13. II. 1925.). 

Katolička mladež daje snagu i ljepotu dobro uređenoj Katoličkoj 
akciji. Zato se svi biskupi radujemo kada vidimo da naša katolička 
prosvjetna društva provode stalno i metodički ispravno odgoj svojih 
članova. Gimnastičke vještine što ih tolikom ljubavlju gaje vaši članovi i 
članice pribavile su vašim društvima velika priznanja. Ali, vjerujte mi, da 
je kud i kamo veća odlika vaša društvena disciplina visoki moral koji 
vlada u brojnim vašim organizacijama. 

Hrvatski Orlovi! Hrvatske Orliće! Proslijedite u radu! Nastavite 
osvajačkim metodama dok ne osvojite sve katoličke obitelji, sve hrvatske 


130 



općine. Radite složno i veledušno u duhu orlovskoga jedinstva i lijepe 
vaše discipline. Živite životom krijepljenim milošću sv. euharistije. 
Smjernice discipline daje vam Hrvatski orlovski savez i Sveza hrvatskih 
orlića. Načela Zlatne knjige priopćuju vam duhovni savjetnici. 

Sirite vaša ponosna orlovska krila preko svih naših župa i škola, 
iznad svih sela i gradova. Svuda neka se čuje vaše orlovsko geslo i vaš 
divni orlovski pozdrav: „Bog živil“ 

Ovom prilikom šaljem svoj biskupski blagoslov predsjedništvu i 
odboru orlovskoga okružja, nadalje svim orlovskim društvima u biskupiji 
te njihovim članovima i članicama. K tome šaljem pozdrav svim 
društvima organiziranima u Hrvatskomu orlovskom savezu i Svezi 
hrvatskih orlića. 

U Đakovu 30. travnja 1928. + Antun Akšamović, 

biskup, ap. admin. 


Objavljeno u: 

GLASNIK BISKUPIJE BOSANSKE I SRIJEMSKE, br. 8, Đakovo, 30. IV 
1928., str. 61-62 


* * 


* 


4. NACRT PROPOVIJEDI 
ZA DAN KATOLIČKE OMLADINE 

6. svibnja 1928. g. 

U svakoj kršćanskoj duši krije se dragocjen poklad velikodušnosti i 
svetoga zanosa. Treba samo dirnuti u pravi živac, otkriti pravu žilu i vrelo 
će proključati svježe, bistro i zlatno, da nabuja u snažnu i silnu rijeku što 
sve oplođuje vodama svojim. 

Nekad u srednjem vijeku pošao je sv. Bernard da na riječ Papinu 
pozove kršćansku Europu u sveti boj. Valjalo je osloboditi Kristov grob iz 
ruku nevjerničkih. Kada usred ljeta iskra pane u suncem isprženu šumu, 
raširi se oganj brzinom strijele od stabla do stabla i u čas čitava je 
ogromna šuma jedan plamen. Tako je žarka riječ sv. Bernarda zahvatila 
staro i mlado, doprla do najmanjega sela i zadnje kolibe, raspalila svuda 
vatru svetoga oduševljenja. I cijelom Europom je odasvud zaorio poklik: 
Bog to hoće. 

U naše dane sam Sveti Otac naviješta drugu križarsku vojnu. Ne 
radi se samo o grobu Kristovu. Krista samoga treba osloboditi iz groba 
kamo ga ukopa bezvjerska škola, pokvarena štampa i lažni duh 
liberalizma. Svako srce što osjeća za Krista treba uzdrhtati na taj poziv. 
Krista Kralja moramo i opet postaviti na prijestolje u čovječanstvu. 

Naša omladina prva se digla na taj sveti boj. Poput srednjevjekovnih 
vitezova ona gori od želje da pokaže svoju posvemašnju privrženost, 
odanost i vjernost Kristu kralju, da za njegove osvajalačke nakane žrtvuje 
najljepše sile svoje. 

Orlovi su takva izabrana četa mladih boraca Kristovih. Cvijet naše 
mladeži hrli pod njihov svijetli barjak, stupa u njihove čvrste redove. 
Orlovsko geslo: Euharistija, Apostolat, Žrtva pokazuje mladenačkom 
poletu nehotične visine kršćanske ljubavi i pruža mu najprikladnija 
sredstva da postigne taj uzvišeni cilj. Umjerenom, skladnom i otmjenom 
vježbom tijela ono mora privući sve što vrije proljetnom svježinom i 
poletno širi svoja mlada krila. U zdravu i sv. sakramentima posvećenom 
tijelu hoće Orlovstvo da odgoji i razvije zdravu, snažnu, svim kršćanskim 
krepostima urešenu dušu koja će biti dorasla visokim zadacima što ih na 
nju stavlja Krist Kralj. S orlovske zastave u najpristupačnijem, najljepšem, 
upravo neodoljivom sjaju blista ideal koji može i mora zahvatiti i 
zaokupiti sve tjelesne i duševne sile katoličkoga mladića te ga u vjetru 
zanosa ponijeti ususret vječnom suncu. 

Danas ta omladina slavi svoj dan. Na vrelu Života ona hoće da se 
osvježi i obnovi, da prikupi nove snage za svoj osvajalački pohod. Mi se 
radujemo i veselimo s njom i iskrenom ljubavlju je pozdravljamo. Mi 
želimo, a i dužni smo, pomoći joj u njezinu idealnom pregnuću. I žene i 
djeca i starci, sve je u srednjem vijeku htjelo imati dijela u svetom 
poduzeću. Jedni su k nebu dizali ruke moleći za pobjedu, drugi su 
donosili hranu i odijelo, treći savjetovali i bodrili. Tko od nas smije ostati 
nehajan kada se radi o Isusu i njegovoj Crkvi? Komu može biti svejedno 
hoće li naši sinovi pobijediti ili ne? Svi im moramo priskočiti u pomoć. 
Njihova pobjeda naša je pobjeda. 

Radi se o Kristu i vjeri djedova naših. Danas bijesni boj u Meksiku. 
Pod ubojitim puščanim tanetima Callesovih vojnika padaju za vjeru našu 
plemeniti mladići mučenici s mirnim i zanosnim poklikom: Da živi Krist 
Kralj! Hoće li crni dani kod nas naći ovakvih junaka. Bude li Orlovstvo 
cvalo u našoj domovini, mi možemo reći: hoće. Krist pobjeđuje, Krist 
kraljuje, Krist slavlje slavi. Amen. 


* * 


* 

Dr. Zvonimir Marković 


5. PO OMLADINI OBNOVA U KRISTU 
Orlovski dan - 6. V 1928. 

Nitko ne pozna tako realno i duboko život i njegove potrebe kao 
naša Katolička Crkva. Njezin je put oduvijek bio ispravan i on je konačno 
doveo do cilja. Crkva ima u svom apostolatu i zaštitu neba i tisućljetno 
iskustvo. Zato joj mi dugujemo potpuno povjerenje. 

Ta naša sv. Crkva progovara danas preko Svetoga Oca Pija XI. i 
poručuje nam: organizirajte i odgajajte omladinu! Odgajajte omladinu 
vjerski: da katolicizam ne poznaje samo izvana, nego što više, da ga 
proživljava u duši, a onda organizirajte tu mladež u Katoličku akciju da 
taj svoj katolicizam brani i širi u javnom i privatnom životu. To je naša 
suvremena zadaća i dužnost! 

Tko ne bi vidio kako Crkva tu ide za dubokom i solidnom 
reformom današnjega društva. Crkva ne želi tek vanjskoga katolicizma 
bez sadržaja, već ona traži ono što je glavno, a to je unutrašnja katolička 
izgradnja u duši pojedinca i tim putem nastoji reformirati sve ono što se 
u javnom životu kao katoličko treba manifestirati. 

Ovo naziranje treba biti „zjenicom oka našega" kojom ćemo gledati 
u bolju budućnost. 

Odgoj počinje u mladim godinama. Zato nam kao prva i najvažnija i 
najmilija briga leži naša organizirana omladina koju sam Sveti Otac naziva 
„zjenicom svojih zjenica". 

Proslava Orlovskog dana 

Pišem ove retke prigodom slavlja naše organizirane omladine u 
orlovskim društvima. Pod zaštitom svoga nebeskog zaštitnika sv. Ivana 
Evanđeliste slavit će naša omladina i ove godine svoj Orlovski dan. 

Dana 6. svibnja pristupit će blizu 20.000 Orlova i Orlića k stolu 
Gospodnjem da posvete svoje duše euharistijskom Kralju. Taj 
euharistijski život jest temelj na kojem Orlovi grade sav ostali svoj 
program. Njihov apostolat i njihova žrtva za pobjedu stvari Božje jesu tek 
odjek njihova euharistijskoga života. Time oni jasno pokazuju kako 
ispravno shvaćaju bit laičkoga apostolata, a taj je: izgrađivati Krista u sebi 
i izvan sebe. Ovim praktičnim vjerskim životom dozrijeva ta naša 
omladina u karakterne katolike koji s Kristom i za Krista žive i umiru. 

Iz toga praktičnog vjerskog života izvire iskrena orlovska ljubav 
prema Crkvi: papi, biskupima i svećenstvu koja se očituje u najtjesnijoj 
suradnji s klerom oko provođenja direktiva Svetoga Oca i našega 
episkopata. Orlovi su poznati kao odani i poslušni sinovi sv. Crkve i zato 
ih Crkva prima pod svoje okrilje i blagosivlje. 

Taj vjerski život i tijesna veza s Isusom po sv. Euharistiji daje 
Orlovima neodoljivu snagu, neku višu moć da osvajaju i privlače pod svoj 
orlovski barjak sve ono što je od naše hrvatske mladeži dobro i 
plemenito. Oni su samo s Kristom osvojili naša sela i gradove, gotovu svu 
našu mladež. 

Euharistijski život Orlova rješava nam tajnu velike žrtve što je oni 
polažu na oltar naše sv. Crkve. Jer samo onaj koji nosi Krista u sebi može 
ustrajati u dobru i žrtvovati se kao apostol za stvar Božju. Tu je zalog 
velikoga blagoslova. Tu je tajna dosadašnjih i budućih orlovskih uspjeha. 

Tim našim dičnim Orlovima i Orlicama pridružuje se ovom 
svečanom zgodom i naše svećenstvo i pozdravlja ih kao svoje suradnike u 
apostolatu. Neka zna ta naša mladež da svećenstvo cijeni njihov rad i da 
ih štuje. Mi se divimo njihovoj odličnoj organizaciji, njihovu jedinstvu, 
disciplini, solidnosti, a naročito nas veseli njihov praktični vjerski 
euharistijski život spojen s iskrenom ljubavlju i odanosti prema papi, 
biskupima i svećenstvu. Neka Orlovi ustraju na dosadašnjem putu pa će 
ih blagoslivljati i sv. Crkva i sam višnji Bog. 


Crkva i Orlovstvo 

Ovom svečanom prigodom iznosimo ovdje tek nešto iz arhiva da ta 
naša orlovska mladež vidi kako Crkva cijeni njihov rad i kako preporuča 
njihovu organizaciju: 

PAPA PIO XI. naglašava da Orlovi vrše pravi apostolat prema 
Crkvi, vjeri katoličkoj, domovini i obitelji: 

„Orlovi! Vaše je ime divno i genijalno. Vaša je zadaća da budete 
vjerni prema domovini i prema obitelji, prema Crkvi i prema vjeri 
katoličkoj. Orlovi i vi svi ostali! Uvjereni smo da ste oduševljeni za onu 
Katoličku akciju od koje sve očekujemo za preporod pojedinaca, 
porodica, društva, čitava svijeta.... Pa kada se vratite svi - bez razlike - 
svojim kućama, budite svi sve više zagrijani za ovaj apostolat." (Papa Pio 
XI., Govor hrvatskim Orlovima, rujan 1925.) 

KATOLIČKI EPISKOPAT smatra Orlovstvo neophodno potrebnim 
za preporod omladine po Katoličkoj akciji: 

„Episkopat je tvrdo uvjeren da je očuvanje jedinstva Orlovske 
organizacije bitan uvjet za uspjeh Katoličke akcije u svim slojevima i 
staležima hrvatske omladine. Stoga želi da vodstvo Hrvatskoga orlovskog 
saveza i Sveze hrvatskih orlića po svim krajevima širi jedinstvenu 
Orlovsku organizaciju te da bude priznato stručnom i disciplinatornom 
centralom za đaštvo i građansku omladinu pošto ovakvo ustrojstvo imaju 
i kod drugih naroda, a naročito kod braće Slovenaca." [Rješenje 
Biskupske konferencije 21. X. 1926., br. 208/1926) 

KATOLIČKI EPISKOPAT preporuča svećenstvu i svjetovnjacima da 
podupru Orlovstvo: 

„To se zna da će katolički Episkopat najtoplije preporučiti svojem 
svećenstvu i katolicima diljem naše države da Hrvatskom orlovskim 
savezu idu u svemu na ruku u akciji oko organiziranja katoličke omladine 
da bi tako načela Zlatne knjige osvojila našu omladinu i sačuvala je 
moralno zdravu na dobro vjeri i narodu." [Vrhbosna, 20. III. 1924.) 

NADBISKUP DR. BAUER želi da se Orlovstvo proširi po cijeloj 
njegovoj nadbiskupiji: „Toj proslavi priključujem se i ja iz svega srca 
želeći da doskora ne bude u području moje biskupije ni župe, ni grada, ni 
sela, ni škole gdje se ne bi vijorila orlovska i orlička zastava sa svojom 
blistavom lozinkom: 'Euharistija, žrtva i apostolat.'" [Poslanica HOS-u i 
SHO-u, 9. IV 1928.) 

BISKUP DR. AKŠAMOVIĆ izriče zadovoljstvo i potpuno 
povjerenje HOS-u: „Sa zadovoljstvom pratim neprestani dosadašnji rad 
Hrvatskoga orlovskog saveza koji je sa svojim organizacijama okupio 
toliko oduševljenih mladih katolika i želim da HOS kao narodna stručna 
centrala s disciplinatornom vlašću za cijeli hrvatski orlovski pokret 
nastavi i dalje, štoviše da proširi svoju djelatnost u mojoj biskupiji. 

Hrvatskom orlovskom savezu ovim izražavam svoje potpuno 
povjerenje duboko osvjedočen da će dično vodstvo kao središnjica 
cijeloga hrvatskog orlovskog pokreta raditi prema odredbama, smjer¬ 
nicama i željama Svetoga Oca i nadležnih biskupa. Zato ću i ja sa svoje 
strane svagdje i svim sredstvima promicati rad HOS-a i svih organizacija 
učlanjenih u HOS-u. Naročito zahtijevam od svih orlovskih udruženja na 
području moje biskupije da ne poduzimaju ništa što ne bi bilo u skladu 
sa smjernicama izdanima po HOS-u i s načelima koja zastupaju duhovni 
savjetnici opunomoćeni od episkopata." [Pismo HOS-u od 27. II. 1926.) 

NADBISKUP DR. ŠARIĆ hvali orlovsku vjernost i požrtvovnost za 
pobjedu Božje stvari: „Kao biskupu dužnost mi je biti vođa i zaštitnik 
svima koji hoće da vojuju bojeve Gospodnje. A to su naši Orlovi. Uvijek 
vjerni Crkvi i njezinim pastirima, uvijek spremni na rad i žrtve za 
pobjedu Božje stvari. Četa je to Božja koja je na svoje zastave napisala 
preporod naše hrvatske domovine u Kristu! I ja se čvrsto uzdam da će 
ova četa i izvesti taj preporod. I samo najljepše nade vežem uz vas, mlada 
braćo!" (List HOS-u od 25. V 1924.) 

BISKUP DR. MARUŠIĆ svjedoči da Orlovstvo stoji na ispravnu 
crkvenom stanovištu: „Kao biskup mogu imati povjerenje u orlovski 
pokret koji se uvijek stavlja na crkveno stanovište pa u svemu sluša 
odredbe, želje i savjete Svete Stolice i svojih nadležnih biskupa i njihovih 
zastupnika u svojim društvima i u vašoj centrali te vaših duhovnika koji 
vas povezuju s crkvenim autoritetom." (List HOS-u od 7. VII. 1926.) 

BISKUP PUSIĆ molitvom i djelom podupire važni orlovski pokret: 
,yeć odavna pratim dužnom simpatijom rad toga revnog Saveza koji 
okuplja katoličku mladež pod divnim geslom: Euharistija, apostolat i 
žrtva te neću ni unaprijed uzmanjkati da poduprem svojim molitvama i 
djelom taj toli važan pokret." (List HOS-u 7. VII. 1926.) 

BISKUP DR. MILETA stavlja orlovsku organizaciju kao idealni tip 
omladinske organizacije: „Među svim katoličkim udruženjima iskustvo je 
pokazalo da je jedno od najpodesnijih baš naše katoličko Orlovstvo." 
(Govor u Salima 22. VIII. 1926.) 

BISKUP DR. BONEFAČIĆ zadovoljan je s orlovskom disciplinom: 
„Zadovoljan sam i radostan da vas vidim ovako kao dobro uređenu vojsku, 
vojsku Crkve i naroda hrvatskoga." (Govor u Metkoviću, 5. VII. 1926.) 

BISKUP DR. SREBRNIĆ oduševljen je za orlovski smjer: „Vi, dragi 
mladi prijatelji, širite nauk: spas je naš u organizaciji. Spasonosan je taj 
nauk za redove koje okupljate pod svoje orlovske zastave! Spasonosan će 
biti za sve koji će se u svojim krugovima na temelju vječno valjanih 
načela koje ste i vi za sebe u vašoj Zlatnoj knjizi uzeli kao mjerilo za svoj 
rad povesti za vašim primjerom i raditi kako radite vi! Vi ste kao oni iz 
velikoga doba hrvatske prošlosti; u vašim se redovima nalazi prava 
tradicija katoličkoga hrvatskog naroda." (List HOS-u 2. VI. 1924.) 

Ovo su sjajna priznanja Orlovstvu od strane Pape i episkopata. 

Odgoj omladine po Orlovstvu 

Da ne bi tko s nekim nepovjerenjem gledao na sve to misleći da je 
stvar lijepo, idealno zamišljena, ali da se realno u životu ne opaža 
napredak i pozitivni plod, obratio se urednik Glasnika na neke duhovne 
vođe orlovskih i orličkih organizacija sa sljedećim upitima: 

1. Kako Orlovi i Orliće pohađaju sv. misu i sakramente? Jesu li bolji 
otkako su u društvu ili gori ili isti? 

2. Kakvo je moralno vladanje i život Orlova? Da li su ipak bolji od 
ne-orlova? 

3. Kako stoje u prosvjetnom pogledu? Da li im Orlovska 
organizacija i tu nešto pozitivno pruža? Opaža li se razlika i tu između 
Orlova i ne-orlova? 

4. Da li Orlovi u javnosti nastupaju kao svjesni katolici? Imate li 
konkretnih slučajeva? 

5. Kako Orlovi djeluju na svoju okolicu: u kući, društvu, župi? 

6. Vrše li Orlovi i Orliće svojim životom i radom u župi apostolat 
koji je od koristi po Crkvu? 

Donosim ovdje tri odgovora: 

Prvi odgovor 

„Orliće su bile u Marijinoj kongregaciji i sada su, pak tamo primaju 
duhovni život, ali apostolat i samosvijest im je pojačana Orlovstvom. 
Mjesečno se pričešćuju sve, a mnoge tjedno. 

Orlovi su pokupljeni s brda i s dola. Idu na misu i forsiraju, sada 
sami, da idu zajednički. Imaju mjesečnu sv. pričest. Nema više psovke, 
nema ni pijančevanja nedjeljom. Prije nisu ni znali o misi i pričesti. 
Orlovi su svjesni da trebaju biti primjer drugima; dakako da nisu svi 
istesani kako treba. Đaci su sami na glavnoj skupštini zaključili da neće 
plesati. Nastupili su na Veliku subotu u odorama, držali počasnu stražu, 
idu zajednički sakramentima, u grupi u procesiji, kleče u klupi, mole iz 
molitvenika. Toga svega ne bi iz ljudskoga obzira prije učinili ni za živu 
glavu. A sada ipak čine. 

Orliće su vrlo dobre. Ne pleše ni jedna nijednoga plesa, sve su u 
Marijinoj kongregaciji; svaka ide na misu i pričest, nema ljubakanja s 
muškarcima, šire dobru štampu. Orliće čitaju, predaju; dapače, jedna je i 
Svezi sastavila mjesečno predavanje (starokatolici), a obična je građanska 
djevojka. Inače je ne-orlicama lektira roman, a naše ipak čitaju i slušaju. 

Orlovi-đaci čitaju dok njihovi drugovi ne-orlovi ne čitaju ništa. 
Omladinci mali čitaju, ali imaju sedmično predavanja. Imam dobrih ne- 
orlova i ne-orlica u školi, ali nikako im ne mogu dokazati ono što Orliće i 

Orlovi razumiju: apostolat nošnje i zabave bez plesa, apostolat štampe i 
javnoga nastupa za nju.“ 


Drugi odgovor 

„Na vaša pitanja izvolite primiti ove odgovore: 

1. Koliko znadem - a na to i pazim - nema Orliće koja bi bez 
velikoga razloga propustila sv. misu u nedjelju odnosno na blagdan. 
Svakoga mjeseca pristupaju zajedničkoj sv. pričesti. No one čine i više 
nego se traži; naročito se među njima sama od sebe grupira elita koja 
među ostalim članicama vrši velik i uspješan apostolat vjerskoga života. 
Ta se elita konstantno učvršćuje i proširuje te nema ni govora o tome da 
bi koja članica u samome društvu postala gora, nego nasuprot, gdje se 
ulaže trud, ide uvijek na bolje. Neke članice idu i po višeput mjesečno na 
sv. pričest, nekoje opet svakoga tjedna jedanput, a nađe se i takva koja i 
višeput nedjeljno, dapače i svaki dan pristupa k stolu Gospodnjem. Istaći 
mi treba da je sama narav društva i rad u društvu motor plime vjerskoga 
života društvenih članica. A bit će u tom pogledu još mnogo bolje kad 
pokrenemo euharistijsku sekciju. 

2. Ne znam kako je po drugim mjestima s odnosom u moralnosti 
Orlića i ne-orlica. Što o tome imam kazati, to kažem za naše društvo. 
Kad bih rekao da su Orliće ipak bolje od ne-orlica, malo bih rekao. 
Svakako su bolje, u svakom pogledu. Neću time obijediti mnoge dobre i 
čestite djevojke ne-orlice koje svoju moralnost zahvaljuju kućnom odgoju 
i od Boga naravnoj podlozi. Od njih apstrahiram. Mislim ovdje na one 
članice društva koje nisu bile tako sretne kao gore spomenute i koje već 
u svojoj živoj naravi i neodgoju nose opasnu klicu eventualne propasti. 
Stoga je upravo užitak vidjeti onaj njihov korak naprijed u moralnosti 
koji lako, smjelo i odlučno pokroče kada ih dragovoljno prihvaćanje 
orličkih dužnosti i razbuđena orlička svijest povuče k vječnim idealima 
Istine, Dobrote i duševne ljepote. Samo jedno molim Gospodina: da 
stalnošću i trajnošću blagoslovi ovo svoje djelo na dušama. 

3. U prosvjetnom pogledu daje orličko društvo svojim članicama 
možda i deset put više od mnogoga društva koje se diči imenom 
prosvjetnoga društva. Već sama predavanja koja se stalno drže na svakom 
sastanku (starije članice imaju sastanak svake druge nedjelje, a naraštajke 
svake nedjelje) razvijaju i razumnu i voljnu snagu članica, a kada se uzme 
u obzir raznolikost tema (suvremena kulturna pitanja, askeza, historija, 
geografija, lijepa literatura), onda jasno iskače ogroman plus toga 
obrazovnog rada u orličkim društvima. Osim toga, društvo ima svoju 

vlastitu knjižnicu koja se dobro iskorištava, a uz to još skoro svaka članica 
drži i čita list Za vjeru i dom. 

Uz malo više poticaja i pomoči za početak uspjelo je unijeti među 
članice aktivan produktivni prosvjetni rad: članice već i same sastavljaju i 
drže predavanja na svojim sastancima. Si ita res se habet m , jasna je 
razlika između Orlića i ne-orlica u tome pogledu. 

4. S Orlicama mogu svaki čas pokazati javnosti što znači katolička 
svijest. Bojkot protuvjerske i nemoralne štampe potpuno je proveden 
među Orlicama i one se protiv toga zla upravo žilavo bore i u svojim 
obiteljima i u svome zvanju i u svome društvu. Kino ne smiju i neće da 
pohađaju, osim ako im se nešto u samom društvu preporuči. Pretjeranu 
modu preziru i pobijaju, a isto tako i moderne plesove. O većim 
nastupima pred širokom javnosti ne mogu vam konkretno ništa pružiti, a 
od svega što sam gore nabrojao ima x slučajeva gdje su pojedine Orliće 
odnijele odlučnu pobjedu u svojoj obitelji, društvenom krugu i zvanju. 

5. U kuću vraća Orlića onaj mir i djetinju ljubav i poslušnost koje je 
moderna djevojka istjerala. Jedna mi se majka sama i bez pitanja hvalila 
da joj je kći sve bolja, poslušnija i odanija otkako je postala Orlicom. 
Druga mi je kroz radosni i zadovoljni smiješak priznala da joj je kći 
Orlića pametnija i od nje i od oca: tjera nas u crkvu i na ispovijed, uči nas 
o postu itd. U svoje najbliže društvo unašaju Orliće vjersku svijest, 
međusobnu ljubav, razumijevanje i pomoć. Ako koja ne može uza sve 
napore da obrati i popravi svoju prijateljicu, ostavlja njezino društvo - i 
moli se za nju i žrtvuje. - U župi? Treba samo vidjeti kako su odgojno 
djelovale na vjerski život mladih djevojaka ne-orlica. Primjerom svoje 
česte ispovijedi i zajedničke sv. pričesti potakle su mnogu činovnicu, 
komptoaristicu, pomoćnicu u radnji pa i služavku na godišnju pa i češću 
sv. ispovijed i sv. pričest. Osim toga, sa stalnim naporom šire katoličku 
štampu među svojim rođacima i znancima. 

6. Iz svega dosad rečenoga ne može se povući drugi zaključak nego: 
jest, svojim životom, djelovanjem i nastupima vrše Orliće apostolat koji 
je sadržaj Katoličke akcije od Crkve toliko preporučane i zahtijevane." 


Treći odgovor 

„1. Moji Orlovi i Orliće pohađaju sv. misu vrlo lijepo. Da nema njih, 
naša bi crkva bila gotovo prazna. Na sv. ispovijed i pričest dolaze redovito 


103 Prijevod s latinskoga: Ako tako stvari stoje. 

svakoga mjeseca gotovo svi. Muški nešto slabije, ali ženske vrlo lijepo. 
Od kako su u društvu, opaža se silan napredak kod pojedinaca. 

2. Moralan se napredak također opaža. Pomalo nestaje noćnoga 
ašikovanja, psovke, svađe, a nepristojnih riječi gotovo i ne spominju. 
Ispovijedaju se lijepo. Rado priznaju svoje pogreške i popravljaju se. 

3. Prosvjetno također napreduju, imaju mnogi širi vidokrug u 
mnogočemu, nastupaju trijezno i neustrašivo. Vladaju se mnogo 
pristojnije od ne-orlova u svakom pogledu. 

4. U javnom životu nastupaju kao otvoreni katolici. 

5. Na svoju okolicu i bližnju i daljnju djeluju vrlo dobro. Orlovstvo 
je postalo gotovo personifikacija dobra. Roditelji se prijete djeci da će ih 
tužiti odboru da ih se isključi ako se ne poprave. Malu djecu napose 
kažnjavaju (naraštaj, podmladak) tim da ih ne puste u društvo na vježbu 
ili sastanak ako ne slušaju doma. Da vidiš suza kada im se rekne: 'Ti nisi 
više Orao ili Orlića, ti si nevaljanac, ti psuješ, ne slušaš.' Roditelji imaju 
silno povjerenje u društveni odgoj. 

6. U svemu su na pomoć svećeniku i oni i roditelji. Rado daju za 
crkvene potrebe. Zauzimlju se za uspjeh naših pothvata; pri tom ne žale 
ni truda, a ni troška ako ustreba." 


* * 


* 


Naša Katolička akcija je dakle putem Orlovstva udarila pozitivnim, 
realnim smjerom i jedino tim putem možemo u Hrvatskoj provesti 
katoličku restauraciju privatnoga i javnoga života. 


* * 


* 


Objavljeno u: 

GLASNIK BISKUPIJE BOSANSKE I SRIJEMSKE, 
br. 8,. Đakovo, 30. IV 1928., str. 62-66 

GLAZBA I KATOLICIZAM 

Glazbeni apostolat Orlovstva 


Napomena Uredništva. - Već od djetinjstva Ivan Merz imao je 
razvijen osjećaj za glazbu. U nižim razredima osnovne škole roditelji su mu 
omogućili da je privatno učio svirati violinu i klavir. U kasnijim razredima 
nastavio je svirati klavir, ali i tamburicu; oba ova instrumenta danas se 
čuvaju u njegovu muzeju u Zagrebu. Za vrijeme studija u Beču Ivan je rado 
pohađao koncerte i operu, a svoje dojmove i analize glazbenoga djela bilježio 
je u svom Dnevniku. Nakon dolaska u Zagreb poslije završenih studija u 
Parizu zbog profesionalnih obveza Merz se više nije mogao aktivno baviti 
glazbom. Nakon obraćenja koje je doživio boraveći na bojištu Prvoga 
svjetskog rata svoje zanimanje za glazbu usmjerio je prema crkvenoj, 
posebice prema liturgijskoj gregorijanskoj glazbi. O njoj je objavio nakon 
povratka u Zagreb i nekoliko zanimljivih članaka u tadašnjem katoličkom 
tisku. 104 Svoje glazbeno znanje i zanimanje usmjerio je i primjenjivao na 
Orlovstvo jer je bio svjestan da njegovanje glazbe u orlovskim društvima 
ima ne samo vjersko-kulturnu vrijednost nego i pedagoško-odgojnu važnost. 

Ivan Merz prikupio je dosta pisanoga materijala o glazbi, i na 
stranim jezicima, koji mu je služio pri izradi vlastitih tekstova o toj 
tematici. Posebno se ističu dva njegova do sada neobjavljena teksta i već 
sređena za objavljivanje. Oba su namijenjena društvima Orlovske 
organizacije kao priručnici za članstvo kako treba glazbu njegovati i 
njome se baviti u društvima. Prvi dobro dorađen spis jest teorijske 
naravni, a nosi naslov Glazba i katolicizam. Podnaslov je Glazbeni 
apostolat Orlovstva. U njemu Merz prikazuje povijest glazbe, objašnjava 
razne vrste glazbe da bi onda prešao konkretno na primjenu njegovanja 
glazbe unutar Orlovstva: kao i druge aktivnosti organizacije, tako i 
bavljenje glazbom treba, prema Merzu, biti usmjereno prema duhovnom 
cilju; glazba treba biti sredstvo za apostolat, za širenje Isusova učenja i 
njegova Kraljevstva u dušama. Drugi njegov dobro sređen tekst jest 
Poslovnik Glazbenoga odsjeka. O njegovoj svrsi opširnije govorimo u 
uvodu istoga teksta koji slijedi u nastavku iza ovoga teorijskog djela. 


104 Vidi: Ivan Merz, Sabrana djela, sv. 1, Zagreb, 2011., str. 155, 158, 161, 215, 221, 237, 240, 
262, 263, 269. 

I. Opća načela o glazbi 

Što je glazba (definicija)? Glazba je ona umjetnost koja u osjetno 
ugodnom i duhovno značajnom slijedu prikazuje ljepotu 105 . To je posve 
općenito. Prema tome glazbena umjetnost na taj način stavlja u red i 
slaže raznovrsne zvukove da time nastaje lijepa zvučna cjelina i u toj 
glazbenoj cjelini duhovan osjećaj (čuvstvovanje, osjećanje) koji se odnosi 
na nešto idealno ; dolazi do lijepa i razumljiva izražaja, a koji odgovara 
dotičnom duhovnom osjećaju. 100 Ovaj duhovni osjećaj koji se odnosi na 
nešto idealno od najveće je važnosti jer svaka lijepa umjetnost i svaka 
estetska umjetnina mora ići za tim da nešto idealnoga (tj. jednu ideju) 
dovede do izražaja, i to u lijepom obliku koji tomu idealnom odgovara. 
Bez ideje, i to ispravne ideje (suda), ne može biti nove prave umjetnosti. 
Gdje su ideja (sud) nevaljali, nema lijepe umjetnosti. Sviram li npr. 
glazbu koja izražava nemoralna čuvstva ili koja podražuje bludno, kao 
npr. glazba mnogih modernih plesova (Jazz 1), to ta glazba uz najveću 
tehničku dotjeranost nije lijepa umjetnina jer je njezin idejni sadržaj 
nevaljan, to jest u protuslovlju s idejom i voljom Božjom o istoj stvari. 

Kada kažemo riječ glazba ( u objektivnom smislu ), tada mislimo na 
sva ona pravila prema kojima je (svjesno ili nesvjesno) stvoreno savršeno 
glazbeno djelo. Prema tim se pravilima tada može spoznati da je dotično 
djelo prava umjetnina i da ta umjetnina hoće da je kao takvu 
prosuđujemo. 

Također velimo npr.: ovaj umjetnik jest glazben. U tom slučaju 
mislimo na glazbu (u subjektivnom smislu ) kao na onu vještinu koja u 
umjetniku djeluje ili miruje, a koja je u stanju da izrazi njegov unutarnji 
život i da ga prenese u dušu slušatelja. 107 Iz iskustva znamo da svaki 
čovjek ne posjeduje tu duševnu, ali veoma praktičnu krepost da niže i 
stavlja u red zvukove i time izrazi svoje osjećaje i prenosi ih u dušu 
slušatelja. 

Iz općenite, objektivne i subjektivne definicije glazbe razabrasmo da 
kod glazbe mora doći do izražaja „značajan duhovni slijed", „duhovan 
osjećaj, koji se odnosi na nešto idealnoga", na unutarnji duhovni život 
umjetnika; ona izražava osjećaje ljudske duše, bol, žalost i radost, ljubav, 
srdžbu i mržnju; glazba je govor srca koje ljubi, koje se širi i predaje, ona 
daje oblik čežnjama i težnjama, ona izražava razna stanja naših osjećaja i 
borbu naših moći te neumoljivu bol srca u kojem se bore duh i materija. 


105 Giechmann: Kunstlehre, III., 22. 

106 Isto, str. 262. 

107 Isto, str. 22. 

II. Dioba glazbe po sadržaju 


Kako je čovjek u središtu dvaju svjetova, vječnoga i vremenitoga, i 
kako se njegove misli i njegova čuvstva kreću prema vječnim i 
vremenitim dobrima, to glazbu kao i svaku drugu umjetnost dijelimo po 
sadržaju u dva velika područja: u svjetovnu i vjersku. 

Područje svjetovne glazbe 

Ono je isto tako veliko kao što je velik djelokrug unutar kojega se 
kreću čisto svjetovna čuvstva. To su razni osjećaji prema domovini, 
roditeljima, zaručnici, prijatelju, djeci, prema prirodi itd. 

Područje vjerske (religiozne) glazbe 

Ono obuhvaća sve one osjećaje koji se odnose na Boga. Ovu glazbu 
opet možemo dijeliti na kršćansku i nekršćansku. Kršćanska se glazba 
odnosi na Boga kao na vrhunaravni cilj čovjeka i na sve ono što je u 
izravnoj vezi s time; odnosi se na Bezgrješnu, na svece, sakramente, 
obrede, hierarhiju i slično. Obilježje je kršćanske pobožnosti i prema 
tome i glazbe da je ona duboko ozbiljna. Prigodom svetih obreda 
kršćanin se treba dići Bogu u vjeri, ufanju i ljubavi; treba osjetiti duboku 
pobožnost prema Svemogućemu, Gospodaru neba i zemlje. On treba 
biti svjestan svoje grješnosti i pred njim se pokloniti u poniznosti i 
kajanju; treba se moliti za Božju milost i snagu; treba se radovati Božjoj 
djelatnosti i čudesima njegova milosrđa i njegove svemogućnosti. Čovjek 
se treba potpuno predati Bogu sa svojim željama, nadama, djelima. Želi 
li dakle vjerska kršćanska glazbena umjetnost biti u suglasju s kršćanskim 
duhom, tada i ona mora biti ozbiljna i svečana. Melodija mora biti mirna 
i odmjerena, harmonija široka i sjajna, ritam polagan i veličanstven. 
Značilo bi uopće ne razumjeti bitno obilježje kršćanske pobožne 
glazbene umjetnosti kada bi u njoj bile lagane, sentimentalne, površne 
melodije. Ako ne bi izražavale kršćanski osjećaj, one bi vjeru i obrede 
prožele svjetovnim duhom (str. 278-279). Kada govorimo o kršćanskoj 
glazbi, treba dobro razlikovati dvije vrste: jedno je crkvena ili liturgijska 
glazba, drugo je sveta ili pobožna glazba. 108 


10S Ovdje slijedi u izvornom rukopisu jedan odlomak koji je Merz prekrižio u originalu. Mi ga 
ovdje ipak donosimo: „Izvanliturgijska pobožna glazba jest ona kojoj nije bliži cilj uzveličanje 
službe Božje. U to područje spadaju mnoge pobožne pjesme, mnoga djela najvećih glazbenika 
kao Beethovena (Missa solemnis ), Bacha, Gounoda." 

Glazba može biti crkvena ili necrkvena. Crkvena može biti 
liturgijska te se upotrebljava za vrijeme liturgije ako odgovara crkvenim 
propisima; izvanliturgijska ako odgovara propisima crkvene glazbe i 
upotrebljava se izvan liturgije; protuliturgijska ako se upotrebljava za 
vrijeme liturgije, a ne odgovara propisima liturgijske glazbe. Necrkvena 
glazba može biti nabožna (religiozna) ako su liturgijske ili nabožne riječi, 
ali nije određena za crkvenu uporabu (oratoriji, kantate itd.); svjetovna, 
ako su joj svrha i predmet svjetovni. 

Liturgijska glazba 

Pod liturgijskom glazbom razumijevamo gregorijansku glazbu 
(plenus cantus) i njenu mlađu sestru, vokalnu polifoniju (višeglasno 
pjevanje, a cappella ). Tko nije slušao u našim crkvama pjevati svećenika 
Credo ili vjernike Tantum ergo ? To je liturgijsko pjevanje. No 
gregorijansko pjevanje (koral) ne samo da je vrednije od svake druge 
pobožne glazbe, ono je vrednije i od samoga višeglasnog pjevanja. 
„Gregorijanska glazba nije samo jedan oblik religiozne melodije; to je 
jedini oblik koji je primio i odredio autoritet svete Crkve. To je pjevanje 
Crkve... može se naći iznimnih vrsta pjevanja... koja su odobrena od 
Crkve, no postoji samo jedna glazba, glazba Crkve. “ 109 Ta se glazba 
(pjevanje) razvila iz židovskih i grčko-rimskih sastavnih dijelova. To je 
stoga jer je židovska vjera majka kršćanske vjere. U novom Jeruzalemu, 
tj. u Katoličkoj Crkvi, ostali su glazbeni dijelovi židovskoga Jeruzalema. 
Drugi sastavni dijelovi te glazbe uzeti su iz grčko-rimskoga (poganskog) 
glazbenog svijeta. Kršćanstvo je u neku ruku odstupilo i posvetilo tu 
nečistu židovsko-pogansku glazbu kao što je ono došlo da otkupi i 
posveti Zidove i pogane. 

Bit je gregorijanske glazbe da je ona čisto pjevanje (bez ikakvih 
glazbala). A to je velika prednost jer najsavršenije glazbalo - kako ćemo 
to kasnije vidjeti - jest ljudsko grlo. To tvrdi sam sv. Toma kada kaže da 
se najmanje tjelesnosti veže uz riječ kada zvuk dolazi izravno iz grla. 110 To 
znači da u molitvi ne valja hvaliti glazbalima. Instrumenti ne spadaju u 
crkvu. Sv. Toma iz svetišta izbacuje sva glazbala. Prigovorit ćete: a kako 
to da su se u Starom zavjetu upotrebljavala glazbala? Razlog je tomu što 
je tvrdoglavi židovski narod bio mnogo tuplji i sjetilniji i trebalo ga je na 
pobožnost poticati glazbalima koji jače djeluju na sjetila isto kao što ga je 
valjalo mamiti raznim materijalnim dobrima da služi Gospodu. No 

109 Gastonee, La musiqne d'Eglise, Lyon, 1911. 

110 Sv. Toma Akvinski, Summa theologica, II-IIae, 91, 4 ad 4. Utrum Deus sit laudandus per 
cantum - Da li se Boga hvali pjevanjem? 

kršćanski narod koji je daleko duhovniji mora se zadovoljiti uporabom 
ljudskoga glasa. Ta glas daleko nadvisuje glazbala koja ga mogu tek 
oponašati. To je kao razlika između čovjeka i njegove slike. 111 

Gregorijanska glazba nije uglazbljena riječ, već glazba koja izvire, 
koja je proizašla iz same riječi u kojoj kao da je bila zatvorena i skrivena. 
Riječ tu nije nikakva ropkinja ili služavka zvukova, već je ona gospodarica 
i kraljica. A zašto je tako? To tumači sveti Toma: „Stvaranje ( creatio ) je 
glas Riječi (druge božanske osobe) i svi stvorovi su kao kor glasova koji 
ponavljaju tu istu Riječ." 112 Svetost se i dostojanstvo toga pjevanja 
sastoje upravo u toj vezi i toj podređenosti svetim liturgijskim riječima. 
Te svete od Boga objavljene ili nadahnute riječi bile su u početku 
gregorijanske glazbe. 

Mnogima koji se još nisu uživjeli u njezinu ljepotu ta se glazba čini 
dosadnom zbog njene jednoglasnosti. Ona sve glasove ujedinjuje i od njih 
čini jedan glas. Ta jednoglasnost prouzrokuje da ona sve svodi na 
jedinstvenost. Od mnogih vjernika koji je pjevaju stvara jedinstvenost, 
„jedno srce i jednu dušu". No ta jednoglasnost ne stvara samu 
jedinstvenost vjernika među sobom, već u duši svakoga pojedinog 
vjernika stvara neku unutarnju jedinstvenost. Ona tako djeluje na ljudsku 
dušu da sve njezine moći dođu u jedinstven sklad te sve skupa uzmognu 
djelovati jedinstveno prema Bogu, a prema riječima Spasitelja: „Neka 
budu jedno kao što smo Otac i ja jedno." 

Sam Spasitelj je na posljednjoj večeri pjevao na taj način. Kada 
danas slušamo tu glazbu, moramo se neminovno sjećati posljednje večere 
kada je sam Spasitelj pjevao po tim melodijama. Ta se glazba razvijala 
kada je kršćanstvo dalo Kristu oko deset milijuna mučenika; te su 
melodije izražaj onih Duhom Svetim napunjenih duša koje su za Krista 
umirale mučeničkom smrću. Ne čudim se stoga što sv. Hildegarda veli 
da je sam Duh Sveti glazbenik koji je stvorio te melodije i da su one 
stvorene po uzoru na anđeoske melodije. Evo riječi te svetice: „Kao što 
se tijelo Isusa Krista porodilo po Duhu Svetom iz neoskvrnjenosti 
Djevice Marije, isto je tako pjevanje hvale Božje ( canticum laudum ) po 
uzoru nebeskih melodija niklo u Crkvi po Duhu Svetom." 113 

Oh, kako li je ta glazba ponizna. Ne samo što ne znamo za one ljude 
koji su prvi stvorili te melodije, već se u njoj ne može ni da istakne ovaj 


111 Ovu rečenicu koja slijedi na ovom mjestu u glavnom tekstu nakon znaka za bilješku Merz je 
prekrižio u originalu. Mi je ovdje ipak donosimo: „Orgulje imaju u crkvi zadatak ne da uguše 
ljudski glas, već da ga podupru." 

112 Sv. Toma Akvinski, In Sent. 27, 2; 2,3. 

113 Maritain: Art et scolastique. 

ili onaj tašti pjevač. To je prava pučka umjetnost jer hoće da je svi vjernici 
pjevaju, staro i mlado, muško i žensko. I to svi u jedan glas. Ta ova 
umjetnost nosi na sebi odsjev Božanstva, ona stoga nije za velikaše ili 
spretnj ako viče ovoga svijeta, več za „siromašne duhom", za bijednike i za 
one kojima je obećano Kraljevstvo nebesko. 

Tu glazbu zovemo gregorijanskom jer je glazbenik papa sveti Grgur 
u 7. stoljeću skupio i reformirao najveći dio crkvenih melodija. 

Papa Pio X., vidjevši kako je svjetovna glazba počela ulaziti u crkve i 
oskvrnjivati svojim svjetskim melodijama kuću Božju, izdao je zakonik 
crkvene glazbe: Motu proprio od 22. XI. 1903. U njemu izričito veli da 
gregorijansko pjevanje u Crkvi zauzima prvo mjesto i da je ono najljepše. 

Najveći glazbenici i umjetnici priznaju da je gregorijanska glazba 
nenadmašiva. Tako veli Berlioz nakon što je slušao to pjevanje: „Moj 
prijatelju, uzbuđenje me je ošinulo kao gromom... i morao sam se 
poslužiti svojom glazbenom bilježnicom da si pokrijem lice i do mile 
volje naplačem." Gounod reče: „Dao bih sva svoja djela za to da sam 
otkrio jednostavnu melodioznu frazu predslovlja ili Očenaša." Kalevy 
veli: „Kako mogu katolički svećenici koji u gregorijanskom pjevanju 
imaju najljepšu vjersku melodiju koja postoji na zemlji dopustiti da se u 
crkvama sviraju siromaštine naše moderne glazbe?!" 114 I istim zanosom 
govore o toj glazbi književnici Chateaubriand, Huysmans, Walcheren, 
Dvorak, Mozart, Beethoven, Bruckner. 113 

Poli fona glazba 

Iako gregorijanski koral zauzima u Crkvi prvo mjesto, to ne znači da 
on mora biti jedina glazba za Crkvu. Jedan se drugi oblik zvučnoga ideala 
smije ubrojiti u liturgijsku glazbu, no pod uvjetom da taj ideal bude na 
drugom mjestu. Taj ideal drugoga reda stvoren je u stilu Palestrine koji je 
do savršenstva podigao ovu drugu vrstu crkvene glazbe. Ta je glazba sa 
sjevera išla prema jugu. Papa Pio X. naložio je na temelju svoje 
zakonodavne vlasti da se jedino gregorijanskom glazbom i glazbom stila 
Palestrine smije pjevati služba Božja. Gregorijanska glazba ima u 
„najvišem stupnju" vjersko obilježje, a druga tek u „najboljem stupnju". 

Ta se polifonija već proslavila, iako nije tako kao stara gregorijanska 
glazba. Proslavila se po svojim uzornim djelima i po velikanima koji su je 
stvorili, a i po Rimskoj Crkvi koja ju je potpomagala. Slavna je i po tome 
što je bila učiteljicom svjetskih genija kao maloga Mozarta koji je 


114 Keillermet, str. 239-240. 

115 Vidi: Život, II, 1928., str. 34-38. 

zapamtio harmonije Sikstinske kapele te starca Wagnera koji je u svom 
Parsifalu iznio Palestrinine anđeoske melodije kako lebde nad rumenim 
kristalom božanske krvi. Kada slušamo u našim crkvama Palestrinine 
melodije, čini nam se da su odsjev nebeskih melodija i daju našim 
ushićenim dušama osjećaj vječnosti i Neba. Najglasovitiji zastupnici ove 
polifonije jesu Josquin de Pres, Orlando di Lasso, Palestrina, Carissimi, 
Marcello itd. Tko je slušao to pjevanje, nikada ne može na nj zaboraviti. 
Mgr. Bougand s pravom veli: „Sretni su oni koji su u Rimu, u Vatikanu, 
prigodom svečanosti katoličkoga bogoslužja slušali melodije Leona, 
Duranta, Pergolesea. Oni su jedan čas prisustvovali koncertu anđela." 116 

Ako je istina da nas ova polifona glazba ne sabire toliko kao 
gregorijansko jednoglasje, to nas ona ipak može združiti. Ona je prilično 
vidljiv i prilično jasan simbol simpatije i jednodušnosti. Sopran, alt, tenor 
i bas, dakle sva skala, svi stupnjevi i svi se zvuci ljudskoga glasa nalaze u 
ova četiri glasa. U pjevanju a cappella ovi se glasovi nikada ili skoro 
nikada ne dijele. Pa budući da nema sola, toga ličnog egoističnog 
tumačenja, to je njihova bratska sloga divan glazbeni izražaj ne samo 
vjere već i ljubavi. 

No palestrinska glazba nije tako vjeran i pokoran sluga riječi kao 
gregorijansko pjevanje. Tekst se manje čuje i slabije izražava, ali ona nije 
nikada s njim u opreci. Polifonija ne izražava tako dobro unutarnju 
dubinu riječi kao gregorijanska glazba, ali je dostiže u pogledu zvučnosti. 
Ona ništa neće osim pjevanja. Ona ne dopušta da bi i najmanja stvar 
odvratila pažnju vjernika i poremetila njihovu pobožnost. Prema tome, 
višeglasno crkveno pjevanje ili palestrinska glazba zauzima iza jednoglas¬ 
noga gregorijanskog pjevanja najodlučnije mjesto u crkvenoj glazbenoj 
umjetnosti. To je pjevanje jasan simbol simpatije i jednodušnosti. Ova 
višeglasna bratska sloga divan je glazbeni izražaj vjere i ljubavi. Ona ne 
dopušta da i najmanja stvar odvrati pažnju vjernika i poremeti njihovu 
pobožnost. Indiferentna je prema vanjštini i ništa ne ustupa „svijetu". Ta 
je glazba divnija po svojoj dubini negoli po širini. I, osim toga, u 
palestrinskoj umjetnosti ideja ili još više čuvstvo jest skoro isključivi 
predmet obrade. Indiferentna je prema vanjštini i gotovo nikada ništa ne 
ustupa svemiru i prirodi. To je umjetnost molitve i razmatranja; ona se 
prije svega sabire i više se koncentrira negoli širi. Pa budući da se u glazbi 
alla Pallestrina i u gregorijanskoj glazbi radi samo o veličini duhovnoga 
života i jer ga ove izražavaju na najduhovniji način, to su te dvije vrste 
glazbe i najsvetije. 


116 Mgr. Bougand, Le Christianisme, III, str. 571. 

Iz toga ne slijedi da je svaka crkvena glazbena kompozicija koja 
danas nastaje isključena iz Crkve. Papa Pio X. izričito je naglasio da 
Crkva uvijek promiče razvoj umjetnosti, no ona traži od crkvene glazbe 
da se ne drži samo pravila liturgije, već da bude također u duhu 
gregorijanske i palestrinske glazbe. Crkva ne zaustavlja bujicu glazbenoga 
života, već je kanalizira pomoću stanovitih ograda i tako je čuva 
nastranosti i štetna razlijevanja na sve moguće strane. 

Liturgijska glazba sve druge nadilazi. Ona obrađuje i izražava ono što 
je glavno, bitno, jedino nužno - ljubav k Bogu. I drugi su osjećaji dobri 
koje obrađuje poštena svjetska umjetnost, ali najviši stupanj mora da 
zauzimlje ona umjetnost čiji je izvor i cilj - Bog. 

^' tr S' Vv ’ ^ (i+vfa/t-iA- (jyjcd<vp\ 'bUr&f-i; M 
/mo j^hrj ttd Ajl esbusVf /uA' ^/hasituk 

CH/i j ~ ■ 

Faksimil teksta Ivana Merza iz njegova rukopisnog djela o glazbi. 

Liturgijska glazba ne samo da ne ide nikada protiv Boga, već je 
njezina veličina u tome da je uvijek svjesna prisutnosti Božje. Ona se 
nikada od Boga ne udaljuje i ne zanemaruje ga. Nikakva se zemaljska 
misao, pa ni najbolja, ne nalazi u njoj. Ona ne služi dvojici gospodara: 
Stvoritelju i stvorenju. Ništa zlo, ništa nečisto je ne kalja i ne 
uznemiruje. Ona je glazba svetosti. Njezin je odnos prema dobroj 
svjetovnoj glazbi kao odnos između sakramenta sv. reda prema 
sakramentu braka ili kao odnos naravi prema milosti. I brak i celibat su u 
sebi dobri, ali celibat ipak spada u viši red jer je to stalež mističnoga 
zaručništva s Crkvom. A liturgijska je glazba preobražena umjetnost toga 
višega životnog ideala. Čovjek mora izaći sam iz sebe da se izdigne nad 
obični život i prolazne zemaljske ideale da uzmogne razumjeti taj 
uzvišeni životni ideal i uživati u njemu. 

Dom Gueranger, veliki monah liturgičar, veli da je molitva za 
čovjeka prvo od svih dobara, a gregorijanska te onda polifona glazba u 
redu su umjetničkih ljepota „prvo od svih dobara". Gregorijanska glazba 

nadvisuje sva najčišća i najdivnija djela svih vrsta svjetske i religiozne 
umjetnosti jer nema ni slike ni kipa koji bi se Bogu više svidjeli od jedne 
ponizne kantilene što ih na koljenima pjevaju milošću napunjeni vjernici. 
Njihova je umjetnost božanska; potekla je od samoga Boga i Bogu se 
vraća. Bog je njen početni uzrok i njezina neposredna svrha. Uz pjevanje 
dozvoljene su u crkvi i orgulje koje možemo nazvati religioznim 
instrumentom; one kao da daju afirmacijama naše duše veće 
dostojanstvo, a akcentima naše nade veći polet i veću snagu. Uđemo li u 
crkvu teške glave, zaokupljeni brigama, te začujemo li zvukove orgulja 
kako se razliježu pod svodovljem sa svojim molitvama, hvalama koje su 
kao jeka vječnosti, naše se glave pridižu, a duše šire, radost i svjetlost 
obuzimaju nam dušu. 

Taj jedini instrument ne samo da se dopušta u crkvi kao pratnja 
liturgijskom pjevanju, već je posvuda i uveden. Orgulje kao da su za tu 
svrhu stvorene; one ne smetaju ozbiljnosti i svečanosti liturgijskoga 
pjevanja, već ga nose sa svojim snažnim i veličanstvenim akordima. Stoga 
orgulje odgovaraju samo za crkvu, njihova ozbiljnost, svečanost i 
veličanstvenost ne pristaju svjetovnoj glazbi. Tek je kršćanstvo stvorilo 
orgulje, u starom ih vijeku nije bilo. Orgulje imaju u crkvi simbolično 
značenje: one su znamen prirode koja u crkvi hvali Stvoritelja. 117 

Izvanliturgijska glazba 

Vjerska i izvancrkvena glazba općenito se kreće između dva pola: s 
jedne je strane povijest i epopeja, a s druge je lirizam sa svim oblicima i 
nijansama. Vjerski se ideal izvan crkve izražava uglavnom u oratorijima, 
svetim pripovijestima, duhovnim koncertima, kantatama, himnima, 
prozama, Te Deumima etc. (Ove posljednje kompozicije, iako imaju 
liturgijsko ime, nisu određene za crkvu i ne smiju se izvoditi u crkvi kao 
liturgijske.) - Glazbenike religioznih djela možemo podijeliti na one koji 
su pisali za orgulje i na one koji su pisali za druge instrumente. 
Spominjem tek najglasovitije zastupnike pobožne glazbe. Ovamo spada 
Francuz Rameau (Q uam die lecta). Zatim Flaydenovih sedam riječi 
Kristovih koje zauzimaju odlično mjesto, teku kao kiša suza što ih 
prolijevaju serafi. Haydenova divna djela počinju uzvišenim riječima: In 
nomine Domini (U ime Gospodnje) i završavaju još uzvišenijim poklikom 
slave: Laus Deo (Slava Bogu). A Mozart, dok je još bio dijete, čuo je 
harmonije Sikstinske kapele i njegovih dvadesetak misa zaodjenuto je 


117 Vidi: Motu proprio, VI., o drugim glazbalima. 

harmonijama kao što su Rafaelove djevice zaodjenute u svjetlost. S tim 
harmonijama naše duše mogu moliti u ljepoti. 

Slušamo li Beethovena, to slušamo u njegovim patetičkim 
akcentima kako je njegovoj duši dosadila ispraznost ovoga svijeta i kako 
željno iščekuje sjaj Božji. Naše duše koje je zemaljska bijeda izmorila 
osjetit će tada silnu želju za vječnošću. Spominjem Beethovenove mise 
(koje se ne smiju izvoditi u crkvi) te Pjesmu zahvalnicu ozdravljena 
bolesnika i dosta toga. 

Meyerbeer (Židov) odao je čast katoličkoj vjeri. Iako uzimlje za 
hugenote protestantske motive, ti su jednostavno ukradeni iz katoličke 
gregorijanske glazbe. Robert je katolička drama; prorok je katedrale 
zvukova u kojoj nam je pokazao kako na pozornici valja govoriti o 
božanskim stvarima. 118 

Wagner: Njega bismo mogli nazvati glazbenikom Otkupitelja jer je 
ideja o dogmi žrtve pokajnice temelj i vrhunac divnih djela kao što su 
Tannhauser i Parsifal. (I po samom obliku vidimo u tim djelima utjecaj 
katoličke liturgijske glazbe.) Nema veće umjetnine od Parsifala gdje bi 
se izvan crkve savršenije prikazivala otajstva Katoličke Crkve. I upravo je 
u tom djelu Wagnerov genij dosegnuo vrhunac crkvene glazbe: do 
gregorijanskoga jednoglasja i polifonije alla Palestrina. Glavna religiozna 
tema Parsifala, koja je najljepša, vrlo se približuje gregorijanskom tipu. 119 
Posjeduje sve bitne oznake gregorijanske glazbe; gotovo bez pratnje, 
jednostavan slijed tonova bez kombinacije. I ritam je gregorijanski. I 
cijeli zborovi u Parsifalu (Montseratska kapelica) imaju upravo rimski 
karakter. I tako se jedno od najvećih glazbenih kazališnih djela nije 
zadovoljilo da po duhu i duši ima katoličko obilježje, nego ono štoviše 
svojim oblikom i stolom odaje čast rimskoj liturgiji. Od Gounoda 
spominjem Fausta (scena u crkvi); Romeo i Julija, svatovska propovijed 
brata Lovre; Polyeucte (prizor u zatvoru). Vincent d'Ivon je moderni 
katolički skladatelj. Među gore navedenim glazbenicima naveli smo i 
neke protestante. No njihova je glazba u najvećoj opreci s 
protestantizmom. Same riječi iz mise protestanta Bacha uzete su iz 
katoličke mise. Taj protestant ostavio je u svojim kantatama katolicima u 
neku ruku brevijar unutarnjega mističnog života; cijelu seriju dijaloga 


118 Na ovom mjestu slijedi cijeli odlomak koji je u originalu Merz prekrižio. Mi ga ipak 
ovdje donosimo: „RELIGIOZNA GLAZBA IZVAN CRKVE. Spominjem najglasovitija djela 
pobožne glazbe, koja trebaju katolička glazbena društva proučavati teoretski i praktički: - 
Kuhnau: Biblijske sonate za klavir. - Beethoven: Pjesma zahvalnica ozdravljena bolesnika, 
Mise koje se ne smiju izvoditi u crkvi kao liturgijske. - Od Liszta: Sveti Franjo Asiški 
propovijeda pticama, Sveti Franjo Paulski hoda po valovima." 

119 Ona je odgovor za ,,Amen“ što se je upotrebljavala u stolnoj crkvi u Aachenu. 

između Isusa Krista i duše što možemo jedino usporediti s knjižicom 
Nasljeduj Krista. Bachova Muka po su. Ivanu i Muka po su. Mate ju 
odgovaraju čisto katoličkom shvaćanju. Umjetnost je bila u tom slučaju 
sretnija od vjere; njezinu nešivenu haljinu nije poderala nikakva hereza. 

Handel: Djela pjevaju o velikim dramama i o velikim ličnostima 
svetih knjiga. 

Schiitz i Bach ( Kantata, Misa, Muka po Mateju i Ivanu ) pjevaju o 
uživanju u Bogu, o nježnu i mističnom saobraćaju duše s Bogom. 

Mendelsohn je pisao za orgulje djela od velike važnosti. 

Cesar-Franckova djela podsjećaju na najbolja Bachova remek-djela. 
Kod njega nailazimo na mističnu nježnost i duboko ganutljivu pobožnost. 


III. Dioba glazbe po glazbalu 


Pjevanje 

Prema glazbalu glazba se dijeli u pjevanje i instrumentalnu glazbu. 
Nositelj pjevanja jest ljudski glas. Pjevanje najviše odgovara ljudskoj 
naravi. Stoga je ono prva i najranija vrsta glazbe. Ljudi su prije pjevali 
negoli su došli na misao da načine instrumente i da se njima posluže u 
glazbene svrhe. Pjevanje je također najsavršenija vrsta glazbe i daleko 
vrednije od svake druge instrumentalne glazbe. Ljudsko je grlo 
naj savršenije glazbalo koje je u stanju proizvesti u kvalitativnu i 
kvantitativnu pogledu najrazličitije modulacije. Osim toga, ljudski glas 
više djeluje na osjećaj jer je ljudsko grlo pod neposrednim utjecajem 
osjećaja. Ništa nije tako u stanju da potrese naše osjećaje i da tako 
neposredno na njih djeluje kao upravo ljudski glas. Stoga je od daleko 
veće i odgojne i apostolske vrijednosti gajiti pjevanje negoli se baviti 
instrumentalnom glazbom. A vrhunac svakoga pjevanja koje najviše 
odgovara vječnim, vrhunaravnim potrebama čovjeka jest u prvom redu 
gregorijansko pjevanje, zatim palestrinsko pjevanje ( a cappella), napokon 
sva ona djela koja su u skladu s motu proprijem pape Pija X. o crkvenoj 
glazbi od 22. XI. 1903. 

Instrumentalna glazba 

Kada ljudski glas nije nositelj i izražajno sredstvo glazbene 
tvorevine, već je u tu svrhu napravljeno jedno glazbalo, tada imamo 
instrumentalnu glazbu. Ona ima zadatak da oponaša razne modulirane 
glasove ljudskoga glasa i da te oponašane glasove upotrijebe za glazbu. 
Razlikujemo tri vrste glazbala: na žice, za puhanje i za udaranje. Ono je 

glazbalo od veće vrijednosti koje svojim zvukom savršenije može izraziti 
što glazbar želi. To je stoga jer svrha je glazbe da gibanje osjećaja i same 
osjećaje izrazi lijepim zvukovnim oblikom, a glazbalo ima to veću 
vrijednost što lakše umjetnik može pomoću njega zvučno izraziti svoja 
vlastita čuvstva. Čim je glazbalo neovisnije o vještini umjetnika, što više 
se s njime mora postupati mehanički, to manje umjetnik s njime može 
izraziti čuvstva i prema tome to je manja glazbena vrijednost pojedinoga 
glazbala. 

Kod instrumenata za puhanje dah čovjeka stvara zvuk. Prema tome, 
postoji tijesna veza između osobine instrumenta i značaja čovjeka. 

Kod instrumenta na žice na višem stupnju stoje gudalačka glazbala, 
a od ovih na prvom je mjestu violina; ona je kraljica svih instrumenata. 
Razlog je tome što na gudalačka glazbala čovjek gudalom i pritiskom 
prstiju može veoma neposredno djelovati. Umjetnik koji gudi neovisniji 
je od svirača koji puše. Disanje je isprekidano dok je ruka takoreći u 
neprestanoj djelatnosti i ne mora zastajati poput daha. Ali, s druge 
strane, glazbala s gudalom nemaju metalnu snagu što ih posjeduju 
instrumenti za puhanje. 

Druga vrsta instrumenata na žice jesu trzalačka glazbala. Njihov glas 
ovisi o vrsti žice, da li je ona od kovine ili od životinje. Zvukovi tih 
glazbala mogu ići od duboke zvonjave do najlakšega šuma. Napokon 
dolazi klavir. To je najobjektivniji instrument i prema tomu najmanje 
ovisan o umjetniku. Instrumentalna glazba za plesove stoji na vrlo 
niskom stupnju, ona je često bez ideje i sadržaja, a treba u prvom redu 
služiti plesnom ritmu. 

Instrumentalna glazba s pjevanjem 

Instrumentalna glazba može nastupati ili samostalno ili zajedno s 
pjevanjem. Samostalna instrumentalna glazba nije u estetskom pogledu 
na onoj visini kao ona gdje je pjevanje spojeno s instrumentalnom 
glazbom. U tom se slučaju mogu postići veliki zvučni efekti jer su tada 
ujedinjena sva sredstva kojima raspolaže zvukovna (glazbena) umjetnost 
kako bi se sva čuvstva što obuzimaju ljudsko srce dovela do izražaja. 
Ovdje pjevanje ne pokazuje samo svoju čarobnu moć, već je ono prožeto 
i praćeno svom zvučnom puninom instrumentalne glazbe. I tako sve 
djeluje zajedničkim silama da se proizvede što veći dojam. 

Ako je ona spojena s pjevanjem, to mora biti u službi pjevanja. 
Glavni naglasak ovdje leži na pjesmi, a budući da pjevanje nosi riječ 
(tekst), to je najprije i neposredno upravo u pjevanju izražen idejni 
sadržaj glazbenoga komada. Slijedi da je pjevanje nositelj melodije, a 


153 



instrumentalna glazba prati ili samostalno opisuje čuvstva pjevača, zatim 
razna stanja naših osjećaja i borbu naših moći te neumoljivu bol srca u 
kojem se bore duh i materija. 

Instrumentalna glazba nosi melodiju te nju zapada zadatak da bude 
pratnjom. Na nju spada da nosi melodiju, da je izdigne, razvije, 
popunjuje pa silom harmonije ili kontrapunktom pjevanju melodije daje 
veću ljepotu. 

Posve bi bilo krivo kada bi glavnu ulogu vršili instrumenti, a 
pjevanje dobilo podređenu ulogu. To bi bilo nenaravno i prema tomu 
nelijepo. Naravno, katkada instrumentalna glazba treba stupiti na prvo 
mjesto i sama voditi glazbeno djelo i to onda kada nastane nužno 
mirovanje u pjevanju zbog izmjene teksta ili sličnih razloga. No čim 
pjevanje ponovno započne, instrumentalna glazba mora ponovno 
preuzeti ulogu pratnje" (str. 274). 120 


IV Dioba glazbe na dobru ili lošu 

Ova razlika nameće nam se iz same definicije glazbe: u ovoj se traži 
a) „lijep i razumljiv izražaj" s obzirom na oblik i b) s obzirom na sadržaj, 
„duhovni osjećaj koji se odnosi na nešto idealnoga". Prema tome se jedna 
glazbena tvorevina može dvojako ogriješiti o umjetničke zahtjeve, 
odnosno svaka prava glazba mora i oblikom i sadržajem biti dobra. I 
jedno i drugo je potrebno. 


Dobra glazba 

Dobra glazba s obzirom na formu 

Obilježje dobre glazbe s obzirom na formu jest uzročna logična 
nasljednost. Glasovna umjetnost treba prikazivati stvari i činjenice u 
svom postaj anju, u uzročnom logičnom razvoju tako da nas vodi 
postepeno od faze do faze, sve do vrhunca razvojnoga procesa. 121 To je 
razumljivo jer se naše misli i osjećaji razvijaju po stanovitim zakonima; 
glasovna umjetnost mora poštivati te naravne zakone našega mišljenja i 


120 Npr. Wagnerov se stil temelji na Sprachrithmus , a orkestralna pratnja potpuno 
samostalno opisuje čuvstvo pjevača ili situacije. Tako je redovito i kod drugih posljednjih 
opernih skladatelja. Inače je melodija bila glavna, a orkestar je uglavnom pratio (kako je gore 
napisano!), a i danas ima pojedinih dijelova i u operama gdje orkestar služi samo kao pratnja. 

121 Hrvatska straža, XIII., str. 441. 

čuvstvovanja. Stoga umjetnik mora dobro proučavati sebe i ljude i davati 
nam djela koja su razumljiva slušatelju. 

Dobra glazba s obzirom na sadržaj 

Obilježje dobre glazbe s obzirom na sadržaj jest u tome što u njoj 
dolazi do izražaja osjećaj, čuvstvovanje koje je potaknuo idealan predmet 
ili se odnosi na taj idealan predmet. To čuvstvovanje, taj osjećaj mora se 
odigravati u višem umnom htijenju. U tom slučaju se glazbeno djelo ne 
kreće više u sjetilnom svijetu, već dobiva idealan i duhovan sadržaj. 
Jedino takvo djelo odgovara zahtjevima estetske umjetnosti jer ima 
idealan i duhovan sadržaj i stoga takvo glazbeno djelo moramo smatrati 
estetski lijepom umjetninom. I to samo takvo djelo. Sve ostale glazbene 
tvorevine koje nemaju taj idealni i duhovni sadržaj ne smijemo ubrajati 
među estetske tvorevine. 

Kako je izvor svega dobroga u Bogu, tako u Bogu mora postojati i 
praideja i izvor dobre glazbe. Spekulacijom možemo to zamisliti na ovaj 
način: glazba se prije svih vjekova rodila u krilu Očevu. Bog od vijeka 
rađa svoju Riječ; budući da je On neizmjerna ljubav i radost, On je 
pjevajući rađa. Riječ izvire iz njegova Srca kao silan glazbeni povik. I 
budući da je ta Riječ isto tako život i radost kao i njezin Roditelj, to ta 
Rij eč mora istodobno biti pjesma koju Otac sam sebi pjeva i koja ispunja 
vječnost nenadmašivim melodijama. 

Iz rečenoga slijedi, a i iskustvo nam to dokazuje, da je prava glazba 
sestra molitve jer ima poput molitve svoj izvor u nebu i vodi u nebo. 
Dobra se glazba prema tome odnosi na Boga. „Zvučni su hvalospjevi 
potrebni “, veli sv. Toma, „da dignu srca Bogu." 122 No ona se odnosi i na 
bližnjega. Njezino je socijalno značenje veliko jer ona umnožava 
pobožnost svetaca i pospješuje kajanje grešnika; ona bodri opterećene, 
jača čovjeka u borbi i pridiže ga nakon pada (sv. Toma). Ona nam ne 
pomaže samo da Bogu izrazimo osjećaje svoje duše, već po njoj i ljudima 
otkrivamo skriveno blago naših srdaca. Mi po glazbi možemo duše 
uznositi do zvučnih i sjajnih vrhunaca, gdje stanuje Bog; pomoću glazbe 
pomažemo ljudima da lakše podnesu bol i žalost zemnoga progonstva. Ta 
uzvišena glazba mora divnim zvucima reći ono što najnježnije riječi ne 
mogu izraziti; ona milozvučjem treba zaodjenuti one osjećaje koje bi i 
najnježnije riječi povrijedile; ona u neku tajanstvenost treba zaodjenuti 
one riječi koje bi razotkrivene smrtno ranile; ona dopušta da se uvijek 
kaže riječ koja bi opetovana postala dosadnom; ona mora pokušati 


122 Sv. Toma Akvinski, Summa, Il.-ae, 91, 92. 

izraziti osjećaje naših duša kada gledamo djela Božja i djela ljudi. A naša 
se duša pod njezinim velikim dahom treba raširiti, pod njezinim 
junačkim dahom treba se dići; pod njezinim blagim dahom treba jače 
ljubiti, a pod njezinim pobožnim dahom bolje se moliti. 

Takva nas glazba, dakle, ne približava samo Bogu, već nas ljude i 
međusobno približava. Ona je u tom slučaju socijalna umjetnost, 
umjetnost ljubavi i prijateljstva. Nijedna umjetnost ne djeluje jače na 
mnoštvo i ne okuplja ga bolje jer ona ne stvara među tisućama samo 
jedinstvo već samu jednodušnost. Ona stvara u srcu pojedinca kao neki 
predjel nevinosti gdje kao da se popravlja međusobna nepravda i briše 
zlo, što su si ga ljudi nanijeli. Dobra će nam glazba pomoći da bolje Bogu 
pjevamo pjesmu hvale i ljubavi; ona nam pomaže da bolje proživimo 
uzvišene časove klanjanja i uznesenja. Pomoću nje u duše i u srca ljudi 
možemo bolje ulijevati svoje oduševljenje za Kristovu Crkvu, za carstvo 
milosti posvećujuće, za junačka djela apostolata. 

Crkva i dobra glazba 

Crkvena nam povijest dokazuje kako Crkva ljubi glazbu. Ta ona je 
umjetnost koja kao da je vjeri najbliža: izvor milozvučja jest u nebu, u 
Riječi Božjoj. Crkva zamišlja anđeoske korove gdje pjevaju; njezin 
Zaručnik pjevao je molitve dok je boravio među ljudima. I ona kroz 
vjekove šalje Presvetom Trojstvu, dan i noć, svakoga sata i svakoga časa 
svoje milozvučne pjevane molitve. Ta je glazba kao kakva kći Božja koja 
je sišla s neba i u kojoj je kao naravna sklonost da opet, čim se je dotakla 
zemlje, odleti prema nebu i da sa sobom povuče sva stvorenja. 

Sveci, ti najbolji sinovi Crkve, ljubili su glazbu. Za sv. Ambrozija bilo 
je jedno od najugodnijih zanimanja da sklada hvalospjeve (himne). Sveti 
Augustin napisao je o glazbi šest divnih knjiga. Nije mogao zaustaviti suze 
kada je slušao pjevanje Davidovih psalama. Sveti Grgur Veliki, papa, 
sabrao je stare crkvene napjeve i podučavao djecu u pjevanju. Sveti se 
Franjo Asiški priprosto natjecao sa slavujem. Sv. Franjo de Soleno na 
koljenima je pred svetohraništem svirao na flauti i tako izražavao osjećaje 
duše koja je bila kao opojena. Sv. Filip Neri silno je volio glazbu i za nju 
se mnogo brinuo. Za svoju je omladinu naručio djela od dobrih 
glazbenika jer mu je glazba bila pomagalo da pomoću nje mladež sakupi, 
zabavi i odgaja. 

Sveti Filip Neri osnovao je Oratorij. Njegov je životopisac rekao: 
Vrlo je volio glazbu/' I bila je uvijek povrh svih njegovih misli (kard. 
Capecelatro). U prvom poglavlju Konstitucija reda oratorijanaca, što ga 
je osnovao, stoji: „Neka se zajedničkom pjesmom obodre na razmatranje 

božanskih stvari." Veliki glazbenik Palestrina bio je prijatelj svetoga 
Filipa; kod njega se ispovijedao i u njegovu je naručju i umro. Isto je tako 
pobožni i čisti Animuccia, prethodnik Palestrine i glazbeni prvak onoga 
doba, bio njegov prijatelj. Njega je sv. Filip imenovao kapelnikom svoje 
Kongregacije. Njega je također zamolio da sastavi nekoliko izvanlitur- 
gijskih djela koja će služiti zabavi i posvećenju njegovih omladinaca. Ove 
glazbene komade prozvali su Laudes jer su bili određeni za te sastanke. 
Iz toga su se razvili prvi duhovni koncerti. 

Od 6. stoljeća pa do naših dana, tj. od sv. Grgura, pape, pa do pape 
Pija X., kroz cijeli srednji vijek, kroz renesansu i u najnovije doba imamo 
velik niz papa glazbenika. Oni su poticali i širili crkvenu glazbu i ona je 
izišla iz hramova i djelovala na cijeli razvoj moderne glazbe. 123 

Pjesnik Dante veli u Čistilištu i u Raju da duše pokornika i blaženih 
pjevaju. Tu ideju uzeo je iz sv. Tome koji veli: ,Vjera je da će duše nakon 
uskrsnuća pjevati hvalu Božju." 124 

Može li katolička vjera učiniti glazbenicima veće veselje nego da im 
kaže da će nebeska glazba biti daleko divnija od zemaljske. Veza između 
vjere i glazbe koja je započela na zemlji i koja je tu još puna nečistoće, 
pohlepe, strastvenosti, u nebu će postati potpunom. Tek u nebu glazba 
nalazi svoje savršenstvo. 


Loša glazba 

Obilježje loše glazbe s obzirom na formu i sadržaj 

Iz prijašnjega već razabrasmo da je ono glazbeno djelo loše s 
obzirom na oblik u kojem se ne poštuju zakoni nazočne logične 
susljednosti. S obzirom na sadržaj loše je svako ono glazbeno djelo koje 
nema duhovnoga i idealnoga sadržaja. - U lošemu glazbenom djelu (i to 
često u formalnoj lijepoj zvučnoj cjelini) dolazi do izražaja tek sjetilno 
čuvstvo, sjetilno osjećanje, i to onakvo koje je tek jednim sjetilnim 
dobrom izazvano. U tom slučaju glazbeno djelo nema idealne vrijednosti. 
Osjećaj i osjećanje koje je njegov sadržaj niti je potaknuto idealnim 
predmetom niti se odnosi na takav njegov sadržaj i ostaje tek u području 
sjetilnosti. Ako se, prema tomu, glazbeno djelo ne izdiže nad područje 
sjetilnosti, ako mu idealno nedostaje, ono ne može biti lijepa umjetnina 
jer se za svaku lijepu umjetnost traži jedan idejni, duhovni sadržaj. Iz 


123 Glasoviti suvremeni francuski muzičar Vincent d'Indy veli da ne postoji ni jedan moderan 
glazbeni oblik koji se ne bi već nalazio u gregorijanskoj glazbi. Vidi: Vincent d'Indy, Chant 
gregorien et Art moderne, Revue des Jeunes, 25. V 1922. 

124 Sv. Toma Akvinski: Silnima theologica, Ha, Ilae, 13, 4 - Laus vocalis. 

toga slijedi da takvo djelo koje izražava samo sjetilne osjećaje (glazba 
modernih internacionalnih plesova!) i zbog toga u drugima pobuđuje 
samo sjetilne osjećaje, pa makar kako ugodno i lijepo djelovala na uho 
čovjeka (pa možda i životinje), takvo djelo ne možemo smatrati 
estetskom umotvorinom, a vještinu koja je stvorila takvo djelo ne 
možemo smatrati estetskom umjetnošću (str. 261). 122 

Prema tome i svjetovna glazba, želi li ostati umjetnošću, ne smije 
postati službenicom sjetilnosti. Gdje prestaje idealno, prestaje i umjet¬ 
nost u pravom značenju te riječi. Makar kako ugodno djelovali ti zvukovi 
na uho, oni su tijelo bez duše i bludna služavka sjetilnosti (str. 779). 

Takva zla glazba koja je službenica sjetilnosti i koja prema tome u 
čovjeku podražava živinsku narav jest prava uvreda Boga i kreposti. Zlo je 
izvoditi takvu glazbu ; zlo je slušati je. Njezine su socijalne posljedice 
kobne jer kao što dobra glazba izravno ili neizravno diže u sferu ideala i k 
Bogu, tako loša glazba podupire širenje nećudorednosti. To je ona glazba 
u kojoj zvuci materije guše zvukove života i koja tako nadražuje sve 
tjelesne živce da duša pri tome ostane posve prazna. Namjesto da potiče 
na snove vječnosti, ona baca k materiji; mjesto da na krilima 
umjetničkoga zrenja nosi u predjele ideja, ona nas svojim udarcima baca 
u običan realni život. Takva je glazba sjetilna i izmoždena; ona je često 
samo za bolesne uši i zatrovane živce. Ona se često svojim naoko 
zavodljivim i primamljivim čarima nagnula nad najgore bezobrazluke i 
nad surovost i svojim zamamljivim zvucima u nama raspaljuje životinjske 
nagone. Ona je u skladu s gadnim riječima koje se i ne usuđujemo 
izgovoriti. Ona daje tako i ugođaj grešnim činima i već se ušuljala u naše 
plesne dvorane i na najsuroviji način tako pokvarena izražava groznicu 
razbuktalih strasti i izmoždenih duša. 

Ta loša glazba jest prava djelatnost i pravi apostolat grijeha. Ta glazba 
potiče na zla djela i ona je u stanju rušiti vlade, širiti krivovjerja i 
razbludnost. Dužnost je čovjeka društvene (političkej zajednice da se bori 
protiv takve loše glazbe. Već je Platon tražio od svoje Idealne republike 
da dopusti samo onakvu glazbu koja pobuđuje ozbiljna i junačka čuvstva 
te umjerenošću i skladom čini da se čovjek privikne na moralnu 
umjetnost i skladnost; takva glazba, veli Platon, daje čovjeku filozofiju, 
tj. potiče u njemu krepost, moralnu vrijednost. 121 ’ Platon, štoviše, 

125 Na ovom mjestu, tj. nakon broja bilješke u glavnom tekstu, slijedi cijeli odlomak koji je u 
originalu Merz prekrižio. Istu misao Merz je naveo na početku ovoga rada. Ipak ovdje 
donosimo taj prekriženi odlomak: „Dioba glazbe po sadržaju. Kako je čovjek u središtu dvaju 
svjetova: vječnoga i vremenitoga i kako se njegova čuvstva kreću prema vječnim i vremenitim 
dobrima, to po sadržaju možemo glazbu razdijeliti u vjersku i svjetovnu." 

126 Platon, H. XIV, 5, str. 378. 

predlaže da pjesnici i glazbenici saberu dobre stare pjesme i da ih u 
suvremenom obliku prirede. 127 


V Veliko dostojanstvo glazbe i glazbenika 

Kakav mora biti kršćanski glazbenik? Na to nam odgovara jedan od 
prvih suvremenih svjetskih glazbenika, Vincent d'Indy ; čiji se St. 
Christophe davao u pariškoj operi: „Umjetnik mora prije svega imati 
vjeru, vjeru u Boga, vjeru u umjetnost; ta ga vjera potiče da spoznaje i da 
se tom spoznajom diže sve više i više na ljestvi bića do svoga cilja koji je 
Bog. Umjetnik mora posjedovati ufanje: ta on ništa ne iščekuje od 
sadašnjega vremena; on zna da je njegova zadaća služiti i da mora 
pridonositi svojim djelima obuci i životu pokoljenja koja će doći nakon 
njega. Umjetnik mora biti taknut od divotne ljubavi ; ljubiti jest njegov 
cilj jer jedino počelo svakoga stvorenja jest velika, božanska, milosrdna 
ljubav." 128 

U današnje pogansko doba kada je glazba izgubila vezu s vjerom ove 
riječi jednoga od prvaka na tome području zvuče kao objava; jedino je 
vjera kadra obnoviti i razvijati novu glazbenu umjetnost. Sveti Toma veli: 
,Vjerojatno je da će nakon uskrsnuća kod svetaca biti pjevana hvala." 129 
Prema tome će nakon uskrsnuća tjelesna usta pjevati hvalu Utjelovljenoj 
Riječi. Slijedi, kako neki misle, 130 da će od svih umjetnosti u Nebu 
preostati samo glazba. Tamo će ona oživjeti ljepša i čišća. Naša srca 
proširit će se poput oblaka i oceana i bez prestanka će pjevati o vječnim 
radostima i božanskoj ljubavi. Nijedna glazba na zemlji nije ravna onoj 
koju ćemo slušati u Nebu; zadnji pjevač u nebu bit će veći glazbenik 
negoli svi zemaljski umjetnici zajedno. 

Na koncu pitam: ima li ijedan svjetovni nazor, ijedna filozofija ili 
vjera veće poimanje o glazbenoj umjetnosti negoli ga ima Katolička 
Crkva? Razumljivo je da se u krilu Crkve ili pod njezinim utjecajem 
moraju rađati najveća djela glazbene umjetnosti, ali isto takvom 
energijom kakvom promiče dobru glazbu Crkva vodi i borbu protiv loše 
glazbe i protiv svake dekadence u umjetnosti. 


127 Isto, III., str. 231-232. 

128 Vincent d'Indy, Cours de composition musicale, str. 16. 

129 Sv. Toma Akvinski, Sutnma theologica, Ha, Ilae, 9, XIII, a. 4. 

130 Vuillermet, 248. 

Drugi dio 

ORLOVSKI GLAZBENI APOSTOLAT 


Primijenimo li izložena katolička načela na preporodnu misiju što je 
Orlovstvo kod nas treba izvršiti na području glazbe, to možemo sažeti u 
nekoliko kratkih rečenica što Orlovi, odnosno orlovske glazbe ne smiju 
činiti, a potom što trebaju činiti ukoliko žele da i njihova glazbena 
djelatnost bude izražaj orlovskoga životnog stila. 


I. Što Orlovstvo i orlovska glazba treba 
izbjegavati i ne činiti? 

1. Orao ne samo da neće pjevati nepristojne pjesme, već ni one kod 
kojih je sadržaj sumnjive naravi. To su mnoge naše narodne pjesme koje 
odveć površno shvaćaju ljubav, koje o braku ne govore s dosta poštivanja 
i slave mnoge čine koji su inače u običnom životu zabranjeni pod smrtni i 
laki grijeh. 

2. Svjesni svoje odgojne zadaće Orlovi neće pjevati ni one ljubavne 
pjesme koje su po sebi dobre i opjevavaju po moralci dozvoljena čuvstva 
i to stoga jer je u Orlu većim dijelom mladež koju bi pomišljanje na 
ljubav smelo u odgoju i koja bi izgubila onu nevinost koju treba imati u 
tim godinama razvoja i oluja. 

3. Ne sviraj nikada po sadržaju loš glazbeni komad koji bi došao u 
sukob s uzvišenošću katoličkih i orlovskih načela, koji bi bio idejno plitak 
ili koji bi raspirivao grešne strasti. 

4. Orlovske glazbene sekcije nikada ne vježbaju i ne sviraju ona 
glazbena djela koja bi se sadržajem ili oblikom i najmanje ogriješila o 
preporodnu misiju Orlovstva. 

5. Orao nikada ne svira djela za internacionalne moderne plesove; 
on odmah prestane svirati kada opazi da na njegovu glazbu netko pleše te 
internacionalne moderne plesove [Jazz ) ili druge plesove kod kojih dolazi 
lice uz lice, prsa uz prsa ili noge među noge. Općenito dakle treba se 
kloniti sviranja svakoga plesa, zvao se bilo kako, a koji iziskuje da se tijelo 
drži ili da se tijesno kreće tijelo uz tijelo. 

6. Isto tako Orao ne svira i ne pjeva napjeve koje čovjeka podsjećaju 
na nečedne ili zle riječi i ne upisuje se u mješovita pjevačka društva. 

7. Orao kao što ne pleše nečednih plesova, ne čita loše novine i 
knjige, ne gleda loše filmove i slike, ne sluša besramne razgovore, isto 
tako ne samo da ne izvodi, već i ne sluša sadržajem lošu glazbu koja je 
službenica sjetilnosti i potiče na grijeh. 

8. Posve bi bilo krivo kada bi pri djelima gdje se istodobno svira i 
pjeva instrumenti vršili glavnu ulogu, a pjevanje dobilo podređenu ulogu. 

9. U adventu, korizmi i na kvatre orlovska glazba nastupa samo 
onda ako su dotična glazbena djela predviđena za sviranje u duhu sv. 
liturgije dotičnoga vremena. 

10. Isto ne sviraju u sat kada bi to smetalo crkvenim obredima ili po 
noći i nakon ponoći (osim ako prigodom posebnih sletova ili slično 
vodstvo drukčije odredi). 

11. Orao nikada ne svira na mjestima koja su nedolična kao u 
gostionicama, na zabavama nekatoličkih društava, ali i na zabavama 
katoličkih društava gdje se plešu nečedni plesovi ili daju igrokazi 
sumnjive vrijednosti ili na kojima uopće nema one otmjenosti koja bi 
morala vladati na jednoj kršćanskoj priredbi. 

12. Kao i u svakoj dobroj stvari, tako i u pjevanju i sviranju Orao je 
umjeren. 


II. Pozitivna načela za orlovski glazbeni apostolat 

Nakon negativnih smjernica donosim pozitivna načela prema kojima 
se treba ravnati orlovski glazbeni apostolat. 

13. Kako je cilj Orlovstva katolički socijalni apostolat, to Orao treba 
biti u prvom redu apostol glazbe kojoj su sadržaj katoličke vrednote 
(Bog, Presv. Srce Isusovo, Marija, sveci, papa), a zatim one koje imaju 
socijalnu notu ( Hoćemo Boga i druge, koje slave kristijanizaciju društvene 
zajednice, školu, gospodarstvo, štampu, narodni život, parlament i si.). 

14. Orao više cijeni pjevanje od sviranja na glazbalima jer je ljudsko 
grlo najsavršenije glazbalo i jer je ljudski glas tek pratnja riječi koja je 
najzanimljiviji nositelj ideje; stoga po pjevanju Orao može bolje 
popularizirati katoličke ideje. Osim toga, ništa nije tako u stanju da 
potrese naše osjećaje i da tako neposredno djeluje na njih kao upravo 
ljudski glas. 

15. Po mogućnosti u svakom orlovskom društvu osnovat će se 
pjevačka sekcija. 

16. Budući da Orao teži za svetošću, stoga njegovim nastojanjima 
najbolje odgovara gregorijanska i palestrinska (višeglasna) glazba koje su 
glazbe svetosti. 

17. Ne bi smjelo biti orlovskoga društva koje ne bi znalo pjevati 
barem najvažnije gregorijanske melodije. 

18. Gregorijanska glazba nadmašuje u hvali Božjoj višeglasno 
pjevanje i svaku drugu vrstu pobožne glazbe; stoga to pjevanje valja gajiti 
prije svake druge vrste pjevanja. 

19. Kako liturgijsko pjevanje zauzima najodličnije mjesto u 
katoličkoj glazbi, to će cijelo Orlovstvo u prvom redu i prije svake druge 
religiozne glazbe biti nositeljem liturgijskoga glazbenog preporoda. 

20. Stoga orlovske pjevačke sekcije moraju u prvom redu gajiti 
liturgijsko pjevanje u duhu motu proprija Pija X. o crkvenoj glazbi i 
Orlovi prema tome trebaju biti kod same službe Božje nositeljima 
obnove liturgijskoga pjevanja u našim župama. 

21. Tek nakon liturgijskoga pjevanja Orlovi neka gaje drugu 
religioznu glazbu te narodnu i orlovsku pjesmu. 

22. Orlovska glazba po mogućnosti treba biti što češće pratnja 
pjevanju, i to onakvom koje je izražaj katoličkih preporodnih ideala jer 
samostalna instrumentalna glazba nije u estetskom pogledu na onoj visini 
kao ona gdje je pjevanje spojeno s njome. 

23. Kada je instrumentalna glazba spojena s pjevanjem, ona mora 
biti u službi pjevanja i glavni naglasak mora biti na riječima jer su one 
nositelji idejnoga sadržaja glazbenoga djela. Pjevanje mora biti nositeljem 
melodije, a instrumentalna je glazba mora pratiti. 

24. Orlovske pjevačke i glazbene sekcije nemaju samo praktičan 
zadatak da se u njima pjeva i svira, 131 već se one moraju baviti i teorijom. 
U njima valja proučavati glazbena djela velikih kršćanskih glazbenika čija 
djela svojim idejnim sadržajem odgovaraju katoličkim preporodnim 
idealima. Osim toga, valja u tim sekcijama tražiti načina kako će 
Orlovstvo uistinu postati apostolom dobre pjesme i glazbe u narodu, a to 
treba biti širenjem dobrih pjesmarica, osnivanjem i vođenjem crkvenih i 
drugih katoličkih pjevačkih društava. Glazbene sekcije Orlovstva trebaju 
nadalje tražiti načina kako će voditi uspješan boj protiv loše i sumnjive 
glazbe koja je ili plitka, ili lascivna i razvratna, ili nositeljica vjerskih i 
drugih zabluda. 


131 Na ovom mjestu Merz je nadodao nekoliko riječi koje je kasnije prekrižio. Mi ih ipak ovdje 
donosimo: „u orlovskim glazbenim odjelima". 

25. Orao pjeva ili svira samo onakve skladbe koje imaju estetsku 
umjetničku vrijednost, to jest kod kojih nešto duhovnoga idealnog dolazi 
u lijepom obliku do izražaja i prema tome dušu uznosi u pravo carstvo 
ljepote. 

26. Orao je svjestan velikoga socijalnog značenja glazbe i stoga pjeva 
i svira samo onakva glazbena djela koja su po sadržaju i obliku u potpunu 
skladu s katoličkom preporodnom misijom Orlovstva, koja su zvučni 
izražaj katoličkih i orlovskih ideala i čuvstvovanja - njegove radosti i 
žalosti, njegove ljubavi i nošnje, njegove srčanosti i njegova straha. 
Jednom riječi, Orao pjeva ili svira samo onakve skladbe koje su na slavu 
Božju, na posvećenje i oplemenjenje duše pjevača (svirača) i ostalih 
orlova te naroda koji sluša. 

27. Orao ili orlovska glazba nastupa u javnosti kada su dotična 
glazbena djela dobro uvježbana. Mora biti svjestan da loše izvođenje i 
sadržajno najboljega komada može slušače ozlovoljiti i tako lošim 
izvođenjem mogu naškoditi ugledu Orlovstva. Orlovi moraju biti svjesni 
da je njihova glazbena misija velika jer je zadatak njihova glazbenoga 
nastupa oduševiti narod za katoličke ideale i uvećati dostojanstvo 
katoličkih i orlovskih svečanosti. 

28. Svaka orlovska glazba treba biti svjesna da nije nikakvo 
autonomno tijelo, već da je za nju čast što na glazbenom polju može biti 
nosiocem orlovskoga apostolata, naravno u potpunoj ovisnosti o 
orlovskom organizacijskom vodstvu. 

29. Orlovska će se društva najpripravnije odazvati i dopustiti 
orlovskim pjevačkim ili glazbenim sekcijama da uveličaju crkvene 
orlovske svečanosti, a u samoj će crkvi sudjelovati samo onda ako su 
ispunjeni uvjeti što ih iziskuju propisi Svete Stolice [motu proprio Pija X. 
od 22. XI. 1903.). 

30. Orlovska glazba neće redovito s instrumentima ići u crkvu, već 
će u crkvi pjevati. S instrumentima će svirati pred crkvom, na 
procesijama, u povorkama, na sletovima i drugim dobrim katoličkim 
priredbama. 

* * * 

Korištena literatura 

U izradi ovoga rada Glazba i katolicizam korištena su ova 
djela: Stocke: Asthetik. - Giechmann: Kunstlehre. - Vuillermet: 
Divertissements permis et Divertissements defendus. - Hrvatska 

straža XIII. i XIV. - Bellaigue: Dictionnaire apologetique XV, XVI. 
(Beauchesne) 

Da se praktično uzmogne vježbati gregorijansko pjevanje u 
našim društvima, preporučam ova djela koja su jeftina i u kojima je 
notacija moderna, a ne koralna: 

Lodiamo ii Signore (Manuale di Canto Sacro; Milano, Via 
Sant' Agnese 4). Latinski himni mogu se zamijeniti hrvatskim 
tekstom o. Pavelića. 

II Parrochiano cantore (Torino, Ed. Sten). 

Za povijest crkvene glazbe dobra je mala knjižica Weinmann: 
Kirchenmusik. 

* * * 


Napomena Uredništva: Na kraju ovoga djela o glazbi Merz donosi 
popis latinskih naslova crkvenih pjesama gregorijanskoga korala. 
Navodeći ih ovdje bez posebnoga komentara, ali u skladu s onim što je 
rekao u posljednjem poglavlju ovoga svoga djela Pozitivna načela za 
orlovski glazbeni apostolat br. 18-20, očito je da je želio preporučiti 
voditeljima orlovske glazbe da sa svojim zborovima nauče te crkvene 
melodije i da ih pjevaju u određenim prigodama. Nakon toga popisa 
donosi i popis imena pojedinih poznatih glazbenika koji su pisali 
religiozne skladbe i za koje je Merz želio da članovi orlovske glazbe budu 
s njima upoznati. Donosimo te popise kako slijedi: 

Gregorijanski koral 

Psalmi, Stabat Mater, Te Deum, O Salutaris, Credo, Kyrie, Dies 
irae, Sanctus, Agnus, Ave verum, Adoro te, O salutaris hostia, Lauda 
Sion, Tantum ergo, Veni Sancte Spiritus, Veni Creator Spiritus, Pange 
lingnua, Parče Domine, Christus vincit, Salve Regina, Magnificat, 
Oremus pro pontifice, Quam dilecta (Rameau). 

Religiozna glazba 

Haydn, Mozart, Beethoven, Meyerbeer, Liszt, Wagner, Gounod, 
Vincent d'Indy, Bach, Handel, Mendellsohn (protestant), Cesar Franck, 
Orlando di Lasso. 

Polifonija 

Josquin de Pres, Roland de Lassus, Palestrina, Carrissimi, Marcello. 

POSLOVNIK GLAZBENOGA ODSJEKA 
HRVATSKOGA KATOLIČKOG ORLA 


Napomena Uredništva. - Orlovska je organizacija u svojim 
redovima imala glazbene odsjeke koji su njegovali glazbu, a ona je pak 
bila u službi raznih orlovskih manifestacija kao što su tjelovježbeni 
nastupi, akademije i priredbe, sudjelovanje na crkvenim svečanostima, 
sviranje na sprovodima članova orlovskih društava itd. Ovdje donosimo 
Poslovnik za glazbene odsjeke u kojem je Merz vrlo detaljno razradio i 
odredio norme ponašanja i djelovanja članova odsjeka, brigu za glazbala, 
propise o nastupima itd. 

U rukopisu Poslovnika Merz je priložio i letak - pozivnicu za jednu 
svečanu akademiju. Iz njega se može vidjeti kako je tu sudjelovala 
orlovska glazba i kako su se u ono vrijeme organizirale orlovske 
svečanosti. Donosimo na kraju faksimil ove pozivnice. 


§ I. Ime i sjedište 

Cl. 1. - Ime je glazbi: „Orlovski glazbeni odsjek u ... (ime mjesta )“ 

Cl. 2. - Sjedište Orlovskom glazbenom odsjeku je u sjedištu Hrvatskoga 
katoličkog Orla u ... Glazbeni je odsjek društvena sekcija i mora se u 
svemu pokoravati zaključcima društvenoga odbora. 


§ II. Svrha 

Čl. 3. - Svrha je Orlovske glazbene sekcije: 

a) članove teoretski uputiti u uzvišeni zadatak kršćanske glazbene 
umjetnosti i tom glazbenom naobrazbom proširiti prosvjetni rad što ga 
članovi primaju u svom orlovskom društvu 

b) teoretski ih uputiti u glazbenu literaturu, i to u prvom redu u 
poznavanje djela velikih domaćih i stranih kršćanskih glazbenika čija 
djela svojim idejnim sadržajem odgovaraju katoličkim preporodnim 
idealima 

c) članove osposobiti da postanu dobri glazbenici u teoriji i u praksi 

d) dobro uvježbati s članovima sviranje religioznih, vrijednih 
narodnih i orlovskih glazbenih komada 

e) uputiti ih kako će propagandom i sviranjem komada, koji su 
izražaj katoličkih i orlovskih ideala, postati nositeljima orlovskoga 
glazbenog apostolata 

f) uputiti članove u čemu se sastoji sadržajem i formom loša glazba i 
koje su razvratne posljedice takve glazbe za svirače kao i za slušatelje 

g) uputiti članove u način borbe protiv loše, sumnjive, plitke i 
razvratne glazbe 

h) društvo pripomoći svojim sudjelovanjem pri raznim priredbama. 


§ III. Dužnosti Glazbenoga odsjeka 

Čl. 4. - Glazbeni odsjek dužan je: 

a) u svemu se pokoravati društvenom odboru 

b) po mogućnosti brinuti se da se njegovi članovi upute teoretski i 
praktički u poznavanje djela velikih kršćanskih glazbenika i kršćanske 
glazbe (Prema čl. 3/b) 

c) članove osposobiti da postanu dobri glazbenici u teoriji i praksi 
(prema čl. 3. c-h) 

d) svirati samo onakve komade koji imaju plemenit duhovni sadržaj 
i djeluju oplemenjujuće na svirače i slušatelje 

e) svirati što više komada koji su pratnja pjevanju 

f) u adventu i korizmi svirati pred javnošću samo onakve komade 
koji odgovaraju ozbiljnosti liturgije dotičnoga vremena 

g) dobro uvježbati komad s kojim se stupa pred javnost i samo pod 
tim uvjetom nastupati u javnosti 

h) zabaciti svaki komad, ma kako privlačiv bio s formalne strane, 
kod kojega sadržaj nije u skladu s katoličkim i orlovskim idealima ili koji 
bi raspirivao grješne strasti 

i) ne svirati nikada kada se plešu internacionalni moderni plesovi i 
po mogućnosti i ostali (pa i pristojni plesovi) u dvoje, kao i ne svirati 
melodije koje nas neminovno podsjećaju na zle ili nečedne riječi 

j) ne svirati u vrijeme kada bi to smetalo crkvenim funkcijama 

k) ne svirati na nedoličnim mjestima (u gostionicama) na 
priredbama ili zabavama po duhu ili stvarno nekatoličkih društava; na 
priredbama ili zabavama katoličkih društava gdje se plešu nečedni 

plesovi (prema čl. 4.h) ili na kojima nema one otmjenosti koja mora 
vladati na jednoj katoličkoj priredbi 

1) ne preopterećivati glazbare da ne bi zanemarili staleških ili 
orlovskih dužnosti. 


§ IV Članovi 

Čl. 5. - Članovi Glazbene sekciji mogu biti: 

a) samo redovni član i starješina društva 

b) glazbi mogu pristupiti i članovi kojega drugog orlovskog društva, 
ali samo uz odobrenje odbora 

c) Glazbena sekcija ima i svoj podmladak u koji ulaze također 
jedino starješine ili članovi ili gosti dotičnoga ili kojega drugog orlovskog 
društva (prema čl. 5./b) 

d) iz podmlatka prelaze u glazbu jedino oni koje kapelnik pronađe 
sposobnima 

e) ako nema Orla koji bi bio sposoban postati kapelnikom, Odbor 
društva može kapelnika namjestiti; on mora biti praktičan katolik i mora 
potpisati obveznicu da će se u svemu pokoravati odredbama 
Društvenoga odbora i da će svojim životom i nastupom posvuda štititi 
ugled Orlovstva. U tom slučaju Društveni odbor imenuje uz kapelnika 
još pročelnika Glazbenoga odsjeka koji bdije nad disciplinom dotičnoga 
odsjeka 

f) Društveni odbor ima pravo zabraniti jednom članu društva da 
sudjeluje u Glazbenom odsjeku (npr. bilo zbog zanemarivanja orlovskih 
dužnosti, zbog zdravlja, kazne i si.). 

§ V Prava i dužnosti članova 

Cl. 6. - Svi članovi Glazbenoga odsjeka dužni su: 

a) Koliko u unutarnjem radu same glazbe, toliko u vanjskim 
nastupima u svemu nastupati u skladu s načelima Zlatne knjige i s 
dostojanstvom odgojenoga Orla te u suglasju s orlovskim Poslovnikom 
Glazbenoga odbora (čl. 3 i 4) te sudjelovati kod svih priredbi kod kojih 
treba po zaključku Društvenoga odbora sudjelovati glazbeni odsjek. 

b) Podupirati glazbu u interesu samoga orlovskog društva i cijeloga 
Orlovstva. 

c) Redovito izvršavati svoje članske dužnosti u svom društvu 
ukoliko nisu u sporazumu između Odbora Glazbenoga odsjeka i svoga 
Društvenog odbora oprošteni od vršenja koje članske dužnosti. 

d) Plaćati redovito glazbenu članarinu čiju visinu određuje sam 
Društveni odbor. 

e) Redovito i točno na vrijeme dolaziti na glazbene probe. 

f) Potpunoma se u glazbenim stvarima i u pitanjima unutarnje 
discipline Glazbenoga odsjeka pokoravati disciplinskim zahtjevima 
kapelnika ili pročelnika ili Odbora Glazbenoga odsjeka ukoliko ih već i 
sam Poslovnik na to obvezuje. 

g) Paziti na imovinu glazbe kao i na pojedina glazbala (i na orlovske 
odore ako ih ima) te je svatko dužan nadoknaditi svako lakoumno 
oštećenje glazbala (ili odore) koja je nastala zbog nepažnje člana. 


Čl. 7. - Članovi Glazbenoga odsjeka imaju ova prava: 

a) Imaju sva prava prema Poslovniku Orlovskoga društva kao i ostali 
redoviti članovi (starješine). 

b) Dolaziti na glazbene satove i koristiti se po naputcima kapelnika 
njegovom poukom i društvenim instrumentima. 

c) Da im svira glazba u smrtnom slučaju njihove supruge i djeteta ili 
njihova roditelja. 

d) Svi redoviti članovi društva imaju pravo da im ovaj glazbeni 
odsjek svira u slučaju smrti. 


Čl. 8. - Rješavanje sporova i problema 

a) Svoja prava glazbari izvršavaju samo osobno. 

b) Glazbar koji misli da mu je sa strane kojega drugog glazbara 
(brata), odbornika ili pročelnika (kapelnika) učinjena kakva krivica neka 
se žali preko Glazbenoga odbora i postupa po odredbama Poslovnika od 
§ 103 do 121. o društvenom sudovanju. 

c) Sve stvari koje se tiču čisto glazbene tehnike rješava sam kapelnik 
ili njegov zamjenik. 

d) Potrebe i želje te eventualne zaključke trebaju glazbari priopćiti 
Glazbenom odboru koji se mora obratiti na Društveni odbor i tražiti 
odobrenje. 

e) Svi zaključci važe tek nakon što ih je odobrio Društveni odbor. 

f) Za glazbeni podmladak važe sve odredbe po § 5, čl. 6. od a. do f. 
ovoga Poslovnika. 

§ VI. Potporni članovi i dobrotvori 


Čl. 9.-0 članarini potpornih članova i sviranju na pogrebima 

a) Pri učlanjenju za potpornoga člana Glazbenoga odsjeka plaća... 
(npr. 5 din.) upisnine. 

b) Mjesečna članarina iznaša... (npr. 5 din) za obitelj do tri osobe, a 
... (npr. 10 din.) za obitelj preko 3 osobe. 

c) Utemeljiteljem Glazbenoga odsjeka postaje svaki onaj koji mu 
daruje odjedanput svotu od... (npr. 100 din.) ili jedno glazbalo iste 
vrijednosti. 

d) Glazbeni odsjek svira na pogrebu dobrotvoru ili potpornom članu 
ako je on najmanje 3 mjeseca prije smrti u redu uplatio članarinu. U 
protivnom slučaju gubi potporni član pravo zahtjeva na glazbu. 

e) Glazbeni odsjek svira na pogrebu članovima njihove obitelji koji 
su prekoračili 15 godinu života. 


§ VII. Obaveze glazbenika 

Čl. 10. - Svaki član pri učlanjenju u glazbeni odsjeka mora: 

a) vlastoručno potpisati obavezu najmanje na dvije godine s 
novčanom visinom minimalno dinara... (npr. 400), odnosno da će 
položiti izvjesnu kauciju. 

b) Ako član odstupi, treba platiti potpisanu obveznicu, odnosno 
gubi položenu kauciju. 

c) Podmladak ima predati Društvenom odboru od roditelja 
potpisanu obveznicu da će najmanje dvije godine svirati u ovom 
Glazbenom odsjeku. 

d) Okružni odbor može skratiti rok obveznice na godinu dana. 

e) Član koji ne vrši svoje glazbarske dužnosti bit će po kapelniku 
(pročelniku) opomenut. Nakon nekoliko opomena kapelnik može tražiti 
da Odbor Glazbenoga odsjeka dotičnoga glazbenika isključi iz glazbenoga 
odsjeka. 

f) Odbor Glazbenoga odsjeka odlučuje gubi li dotični član 
obveznicu (kauciju) u cijelosti ili djelomično ili nikako. 

g) Isključeni glazbar ima pravo apela na više instanca (okružje, 
Savez, društveni odbor, općina) koji definitivno rješava problem. 

h) Sporove nastale među glazbarima rješava u prvoj instanci Odbor 
Glazbenoga odsjeka, a zatim neka se postupa prema čl. 6./d ovoga 
Poslovnika. 


169 



§ VIII. Prestanak članstva 

Čl. 11.- Posljedice izlaska iz Orlovskoga društva ili Glazbenoga 
odsjeka 

a) Čim glazbenik prestaje biti članom dotičnoga Orlovskog društva, 
gubi članstvo i u ovom Glazbenom odsjeku. 

b) Ako mu Društveni odbor zbog nemara u vršenju dužnosti - 
upozorivši ga prije toga - zabrani biti članom Glazbenoga odsjeka. 

c) Ako bi glazbenik bio zbog prekršaja načela Zlatne knjige ili 
orlovskoga Poslovnika nakon tri opomene iz društva isključen, treba 
također platiti potpisanu obveznicu. 

d) U slučaju trajne bolesti ili premještaja iz ... (mjesto Orlovskoga 
društva) gubi obveznica svoju vrijednost. 


§ IX. Odbor Glazbenoga odsjeka 

Cl. 12. - Odnos između pročelnika i kapelnika i njihove dužnosti 

a) Pročelnik glazbe kojega imenuje Društveni odbor jest kapelnik ili 
njegov imenovani zamjenik, ako je kapelnik redoviti član Orlovskoga 
društva. Ako nije Orao, treba Društveni odbor postupati prema čl. 5/e i 
namjestiti kapelnika koji nije Orao i imenovati mu za pomoć pročelnika. 
Kapelnika (pročelnika) valja slušati i vladati se valja po čl. 6. točka c) 
ovoga Poslovnika. 

b) Kapelnik (pročelnik) je dužan imati pred očima uspjeh 
Glazbenoga odsjeka i obdržavati satove sporazumno s Društvenim 
odborom. 

c) Za nagradu požrtvovna i uspješna rada Odbor društva može 
prema uviđavnosti i dogovoru nagraditi kapelnika stalnim mjesečnim 
honorarom. 

d) Saslušavši mišljenje kapelnika Društveni odbor dodjeljuje 
kapelniku (pročelniku) blagajnika Glazbenoga odsjeka koji ne mora biti 
glazbar te još jednoga od tri odbornika od kojih većina moraju biti 
glazbari. 

e) Odbor Glazbenoga odsjeka stvara zaključke većinom glasova. 
Kapelnik, koji nije Orao, ima samo pravo savjeta. 

f) Raspolove li se glasovi, odlučuje pročelnik (kapelnik Orao). 

g) Društveni odbor ima pravo poništiti svaki zaključak odbora 
Glazbenoga odsjeka. 

Čl. 13. - Dužnosti Odbora, kapelnika, blagajnika i gospodara 

a) Dužnost je Odbora Glazbenoga odsjeka kontrolirati da se radi 
prama načelima ovoga Poslovnika, da se pozivlju katolički glazbeni 
stručnjaci da drže predavanja o glazbi (osobito s obzirom na čl. 4.) te da 
se instrumenti dobro čuvaju, popravljaju, ne oštečuju, novi nabavljaju, a 
nemarni glazbari discipliniraju. 

b) Kapelnik (ako nije Orao pročelnik) nadgleda sav rad Glazbenoga 
odsjeka i pojedinih njegovih funkcioniranja i dozvoljava samo onda javni 
istup Glazbenoga odsjeka kada su komadi veoma dobro uvježbani. 
Kapelnik je dužan redovito dolaziti na satove glazbe te svaki izostanak 
nadoknaditi. 

Dužan je nadalje od glazbara tražiti dužno počitanje i poslušnost na 
satovima vježbe i kod javnih nastupa; ukoliko koji član ne vrši dužnosti, 
kapelnik ima pravo tražiti od Odbora Glazbenoga odsjeka da istoga člana 
kazni ili isključi iz glazbe. 

Kapelnik je dužan u svemu imati na umu interese Glazbenoga 
odsjeka i nastojati da rad bude u svemu u skladu s orlovskom 
disciplinom, interesima Orlovske organizacije i čl. 3 i 4 ovoga Poslovnika. 
Potankosti odnosa između kapelnika (ako nije istodobno pročelnik) 
Glazbenoga odsjeka određuje se posebnim dogovorom. 

c) Blagajnik je dužan brinuti se: 

- da glazbari i potporni članovi redovito uplačuju članarinu 

- da vodi potrebne blagajničke knjige i financije Glazbenoga 

odsjeka 

- da redovito izvještava Odbor Glazbenoga odsjeka o stanju 
njegovih financija i na svakoj glavnoj skupštini društva izvijesti o tome 

- da se brine da glazbarima prigodom putovanja nište ne 
uzmanjka. 

d) Gospodar vodi inventar glazbe te posebno pazi da budu glazbala 
(i odore) u redu i da se ne oštečuju. Sporazumno s kapelnikom i 
blagajnikom brine se za popravak glazbala. 

e) U Odbor Glazbenoga odsjeka ulazi jedan glazbenik s pravom 
glasa i njegov zamjenik. Njih biraju članovi glazbe sporazumno s 
imenovanim Odborom Glazbenoga odsjeka. Oni moraju u prvom redu 
čuvati glazbeni arhiv (note, zapisnike, predavanja itd.). 

Čl. 14. - Sporovi se rješavaju prizivom na hijerarhijske 
kompetentne forume 

a) Budući da je Glazbeni odsjek sekcija Orlovskoga društva u .to 
i za glazbenike važi Društveni odbor kao kompetentni nadređeni forum. 
Imaju uvijek pravo apela na viši forum. 

b) Društveni odbor, Općinski odbor i Okružni odbor, kao i 
Predsjedništvo HOS-a, imaju uvijek pravo iz važnih razloga raspustiti 
Glazbeni odsjek. Raspušteni Glazbeni odsjek ima pravo prizvati se na 
općinu, na okružje, odnosno na HOS - ne zadovolji li se rješenjem 
okružja. Predsjedništvo HOS-a definitivno rješava spor. 


§ X. Fond glazbe 

Cl. 15.-0 upravljanju glazbenim fondom 

a) Fondom glazbe upravlja Odbor Glazbenoga odsjeka imenovan 
prema čl. 12 i 13. 

b) Odbor Glazbenoga odsjeka dužan je pomagati blagajnika i brinuti 
se da se namakne što više sredstava za uzdržavanje Glazbenoga odsjeka 
traženjem dobročinitelja, potpornih članova i drugih prinosa. 

c) Sva imovina Glazbenoga odsjeka vlasništvo je Orlovskoga društva 
i stoga je taj Odbor glazbene sekcije dužan izvijestiti i financijsku upravu 
na svakoj Glavnoj skupštini društva i kad god to Društveni odbor zatraži. 


§ XI. Prihodi Glazbenoga odsjeka 

Cl. 16. - Prihode Glazbenoga odsjeka čine: 

a) redoviti doprinosi redovnih članova glazbe 

b) redoviti doprinosi potpornih članova glazbe 

c) članarina utemeljitelja Glazbenoga odsjeka 

d) prinosi od javnih nastupa Glazbenoga odsjeka 

e) Glazbeni odsjek mora prigodom društvenih nastupa i priredaba 
svirati besplatno. 

f) Jednom godišnje prigodom općinskoga ili okružnog i jednom 
godišnje prigodom saveznoga sleta Glazbeni odsjek treba svirati 
besplatno ukoliko to podnose financije Glazbenoga odsjeka i glazbara. 

g) Na sletovima, priredbama ili zabavama Glazbeni odsjek svira, ako 
je to potrebno, uz novčanu odštetu koju Društveni odbor, saslušavši 


172 



mišljenje kapelnika (pročelnika) i blagajnika, ustanovljuje pismeno s 
priređivačem sleta, priredbe ili zabave. 

h) Na priredbama drugih neorlovskih društava može Glazbeni 
odsjek svirati jedino uz privolu Društvenoga odbora ako su ispunjeni 
uvjeti člana 4./e-k. U tom slučaju Društveni odbor može tražiti i honorar 
koji se ima unaprijed pismeno ustanoviti. Društveni odbor daje u tom 
slučaju 50-75% ubranoga honorara glazbarima, a ostatak ide u fond 
glazbe; Odbor društva dobiva 15% od ubranoga honorara. 

i) Pri lokalnim nastupima, koji nisu skopčani s gubitkom, može 
Društveni odbor za naporan rad 10-5% od čistoga prihoda dati 
glazbarima. 

j) Prigodom putovanja odbor Glazbenoga odsjeka treba se pobrinuti 
da udruženja kojima glazba svira dadu stanovitu odštetu u fond glazbe i 
osim toga da glazbarima, blagajniku i jednom izaslaniku Društvenoga 
odbora budu isplaćene dnevnice i putni trošak. Visina dnevnice mora biti 
odobrena od Društvenoga odbora. 

h) Glazbarima, koji su dužni članarinu za glazbu ili društvo, odbija 
se njihova zarada dok se ne namiri njihov dug. 


§ XII. Promjena Poslovnika Glazbenoga odsjeka 

Cl. 17. - Kompetencija Hrvatskoga orlovskog saveza 
za promjenu Poslovnika 

a) Ovaj se Poslovnik može mijenjati jedino dopuštenjem 
Predsjedništva Hrvatskoga orlovskog saveza (HOS). Prijedlog o izmjeni 
šalje Društveni odbor preko (općine) okružja koji stavlja svoje 
primjedbe. 

b) Dopune bez promjene trebaju se javiti (općini) okružju i 
Predsjedništvu HOS-a. 

c) Odstupanja od Poslovnika za pojedine slučajeve može dati HOS. 

ZAGREBAČKI ORLOVI 


priređuju 

u nedjelju dne 18, prosinca 1927. 
kao proslavu obljetnice osnutka 
Hrvatskog Orlovskog Saveza 

Svečanu Akademiju 

sa slijedećim rasporedom: 

1. Značenje ovoga dana 

govori dr. Stjepan Markulin 

2. V. Novak: Oče naš 

izvodi pjevački zbor „Dubravke" 

3. Verni: Pjesma snažnih 

deklamira brat VI. Vujnović 

4. Osvajalački putevi orlovske omladine 

govori dr. I, Protulipac 

5. Raff: Cavatina 

violina solo (brat F. Sram) uz pratnju klavira (mil. gđa 
Sram) 

6. A. Gjarmaty: Novom rodu 

deklamira Branko ]agar 

7. Verni: Mi — zborna deklamacija 

8. Dr, R. Šetina: S nama je Bog 

izvodi pjevački zbor „Dubravke" 

9. Vodopivec: Orlovska himna 

izvodi orlovska glazba 


Zborom ravna brat F. Sram. — Akademija se drži u jeronim- 
skoj dvorani Trg Kralja Tomislava br, 18. Početak u 7.30 sati 


Pozivnica za Svečanu akademiju na kojoj je nastupala i orlovska glazba. 
Vidi komentar u Napomeni Uredništva str. 165. 

DAROVI SVETOGA NIKOLE 

ili: 

KAKO DOBRA DJECA DJELUJU S CRKVOM 
U ISUSOVU APOSTOLATU 

Igra u dva čina 

Dr. I. MERZ, profesor nadb. v. g. 

Događa se na dan svetoga Nikole god. 1519. 
za bana Berislavića u jednom pograničnom hrvatskom selu. 

* * * 

Napomena Uredništva. - Igrokaz Darovi sv. Nikole jedina je 
drama koju je Merz napisao tijekom svoga književnog stvaralaštva. Do 
sada ovaj igrokaz nije bio objavljen ni izvođen. Ostao je u rukopisu 
zajedno s brojnim drugim njegovim većim ili manjim tekstovima koji se 
sada prvi put objavljuju u ovom 6. svesku njegovih Sabranih djela. 

Odmah nakon glavnoga naslova sam Merz daje i drugi, detaljniji 
podnaslov kojim tumači jasnije o čemu je riječ u samoj drami: Kako 
dobra djeca djeluju s Crkvom u Isusovu apostolatu. Igrokaz je 
namijenjen članovima Orlovske organizacije, i to onima mlađima koji su 
članovi Orlovskoga podmlatka, njihovim roditeljima, ali i svim 
prijateljima Orlovske organizacije. Igrokaz želi oduševiti gledatelje, 
pogotovo mlade Orlove za apostolat, za širenje Isusova nauka, kao što to 
Merz i na brojnim drugim mjestima u svojim spisima spominje ističući 
kako Orlovska organizacija za krajnji cilj svoga djelovanja treba imati 
apostolat, tj. sudjelovanje Orlova u apostolskom djelovanju Crkve. 

U drami treba uočiti nekoliko posebnih karakteristika. Prva je 
rodoljubni karakter drame. Vrijeme u kojem je smještena radnja jest 
1519. godina, u jeku obrane domovine od turskih osvajača. Gotovo su 
sve scene igrokaza prožete hrvatskim rodoljubljem. Na toj pozadini s 
rodoljubnim nabojem odvija se glavna ideja i poruka drame: poziv na 
apostolat, rad za širenje vjere, za pomoć svećenicima i biskupima u 
njihovu poslanju. Kao primjer kako se surađuje s biskupima i 
svećenicima Merz spominje laike iz prvih kršćanskih vremena Priscilu i 
Akvilu, suradnike sv. Pavla. U tekstu, što je inače rijetkost, Merz naziva 

sv. Pavla biskupom; to je crkveno-pravno točno, premda je za njega već 
uobičajen naziv Apostol. Htio je time istaknuti kako današnji laici 
trebaju biti suradnici biskupa kao što su Priscila i Akvila bili suradnici 
sv. Pavla - biskupa. 

U igrokazu se naglašavaju i promiču kršćanski stavovi opraštanja i 
milosrđa prema neprijateljima (zarobljeni Turčin). Ne manje važni jesu 
liturgijski momenti koje Merz uklapa i njima prožima radnju samoga 
igrokaza. Stavlja u usta izvođačima molitve iz časoslova, potom 
liturgijske koralne napjeve i dr. Takvim načinom uvođenja liturgijskih 
momenata u samu dramu njezin nam autor otkriva svoju dušu i svoju 
veliku ljubav prema liturgiji, posebice prema Euharistiji. 

Merz je igrokaz napisao oko 1925. godine, kada se slavila 1 000. 
godišnjica hrvatskoga kraljevstva pa se pod tim vidom bolje mogu 
razumjeti rodoljubni i nacionalni naglasci u samoj drami. 

Dodajmo za kraj ovoga uvoda da je tekst ove svoje drame Merz bio 
poslao na uvid i korekcije svom prijatelju, hrvatskom književniku dr. 
Antunu Matasoviću koji to spominje u svojim pisanim uspomenama na 
Ivana Merza. 


* * * 

PROLOG 

(U viteškom odijelu ili kao Grabancijaš Dijak, 
humorističkim naglaskom. Ritmički govor.) 

Dođoste ovamo, braćo i prijatelji, da se divite beskrajnom milosrđu 
Božjem koje se služi i djecom da izvrši velika djela. Dobro pripazite na 
vašu djecu ako ste ih doveli sa sobom, privinite ih uz vaše srce da se ne 
bi odviše prepala kada ugledaju čika Batinaša. Recite im da ih on neće 
odnijeti ako budu poslušna. Nećemo stavljati vašu pozornost na odveć 
veliku kušnju. Ispripovjedit ćemo vam stoga što se je zbilo u godini 
Milosti 1519. za slavne vladavine pape Leona X. i za banovanja biskupa 
Berislavića u jednom pograničnom hrvatskom selu. Djeca čuju kako 
fratri odilaze jer je Turčin zauzeo njihov samostan. Idući u progonstvo 
pjevaju u čast svetoj pričesti. 

Djeca čekaju na darove svetoga Nikole, ali darova nema jer se otac 
Orlović bori protiv Turčina, a njihovu mamicu ubili su ti krvoločni 
dušmani hrvatskoga naroda. Vojnik javlja kako se otac Orlović junački 
bori protiv turskoga kapetana Sokolovića i kako je naumio da ga zarobi. 

Petar, prijatelj obitelji Orlovića, našao je svežnjić što ga je jedan 
konjanik bacio na njihovu livadu. To je poruka bana Berislavića svom 
narodu da ustraje u borbi protiv nevjernika jer Hrvatska je predziđe 
kršćanstva protiv bujice nevjernika. 

No eto doskora svetoga Nikole s čikom Batinašem. Ivanu daje 
darove, a ovaj obećava da će postati svećenikom. A sveti Nikola im čita u 
Svetom pismu o nekom Akvili, to jest Orlu koji je pomogao biskupu 
svetoga Pavla u širenju nauke Isusove. 

Djeca obećaju da će i oni poput Akvile biti pomagači biskupa i 
svećenika. I doskora im se za to pruži prilika. Dolazi neki ranjeni 
neprijatelj, Turčin Sokolović, kojega je njihov otac živa zarobio. Oni mu 
zavijaju rane i mole se za njegovo obraćenje na vjeru Kristovu. Turčin je 
ganut nad tim milosrđem. Djeca, puna radosti da su poput Akvile, to 
jest Orla, učinili milosrđe neprijatelju i tako pomogli biskupima i 
svećenicima u širenju nauke Isusove, odlaze pjevajući slavospjev Križu, 
znamenu pobjede vjere nad nevjerom. 

Vjerni narode, pozorno slušaj, veseli se, misli na riječi onoga biskupa 
i bana koji je kod Korenice svoj život položio za Vjeru i za Domovinu. A 
vi, djeco, nemojte se odviše smijati jer će vas inače čika Batinaš istući. 


LICA 

Zapovjednik: Josip Orlović 

Njegova djeca: Tomislav, Ivan, Zvonimir, Stjepan 

Djed 

Sveti Nikola (svećenik u četi Orlovića) 

V 

Cika Batinaš 
Petar, drug djece 

Krešimir, hrvatski vojnik iz čete zapovjednika Orlovića 
Turski satnik Sokolović 


* * * 

Mjesto radnje: U hrvatskom selu tik uz neprijatelja. Blagovaonica sa 
stolom, stolicama, ormarom i kaminom. Dvoja vrata i jedan prozor. 

PRVI ČIN 

Prizor prvi 


Ivan, Tomislav, Zvonimir i Stjepan. - Blagovaonica prazna. Dok se 
zastor diže, čuju se s ulice glasovi koji pjevaju koralno: 


Pojte usne uzvišenu 
tajnu tijela preslavnog. 

Pojte onu krv tajnenu, 
što rad svijeta čitavog 
prolio je necijenjenu 
ljudskog roda Kralj i Bog. 

Kruh sa naših evo njiva 
Riječju tijelo postaje, 

Krvlju Krista vino biva, 
vid to ne raspoznaje, 
ali sama vjera živa 
čistom srcu dostaje. 

O kolika tajna to je 
ponizno je poštujmo! 

Stari zavjet prestao je 
novo janje blagujmo. 

Sto od oka sakrito je 
tvrdom vjerom vjerujmo. 132 

(Čuje se razgovor djece koja su u spavaonici.) 

Glas Ivanov: Sto se to čuje. Pogledaj, Zvonimire, kroz prozor. 

Glas Zvonimirov: Eno prolazi ujak s četom malih fratara; svi imaju 
prosjačke torbe i pjevaju. Valjda bježe pred Turčinom koji im je oteo 
samostan. 

Glas Ivanov: Kako lijepo pjevaju o svetoj pričesti naši ujaci fratri. 
Ustanimo brzo! Danas je Sveti Nikola. 


132 Ovo je stari prijevod latinske koralne euharistijske pjesme Pangue lingua. Novi, već odavno u 
liturgiji prihvaćen prijevod započinje riječima: „Usta moja uzdižite k preslavnom tijelu glas....“. 

Glas Zvonimirov: Zbilja! Žurimo se, hajde da vidimo je li sveti 
Nikola došao k djedu i je li metnuo kakovih darova u naše papuče koje 
smo ostavili u blagovaonici. 

Glas Ivanov: Tomislave! Tomislave! Ti još spavaš, zar ne? Hajde, 
ustani! 

Glas Stjepanov: Odavno je ustao. 

(Tri dečka dotrče napola odjeveni u blagovaonicu i gledaju u svoje 
papuče pod kaminom.) 

Ivan: Nema ničega! Ni pisma, ni kolača! 

Stjepan: Ni orla. 

Zvonimir: Ni u mojoj papuči, ništa! 

Tomislav (ulazeći s desne strane): Što vi tu radite ovako 
poluodjeveni? Otiđite smjesta; obucite se. 

Ivan: Tražimo darove. 

Tomislav: Kakve darove? 

Stjepan: Darove svetoga Nikole. 

Tomislav: Zar vi vjerujete da će i ove godine doći sveti Nikola? 

Ivan: Zašto ne bi došao? 

Tomislav: Ljudi su odveć zli. 

Ivan: Istina je! Ali mi smo još djeca... 

Tomislav: Idite brzo i lijepo se obucite! 

(Ivan, Zvonimir i Stjepan izlaze.) 


Prizor drugi 
Tomislav sam 

(Tomislav čisti pokućstvo i uređuje blagovaonicu. Čuju se glasovi 
njegove braće koja razgovaraju u spavaćoj sobi.) 

Glas Ivanov: Kako li je dobar naš braco Tomislav! Da nemamo njega 
i djeda, bismo li još živjeli otkako su nam Turci sa svojim ratnikom oteli 
majčicu? 

Glas Zvonimirov: Već bismo umrli od gladi! 

Glas Ivanov: A naša jutarnja molitva...? Gotovo smo je zaboravili! 
Molimo je glasno! Dodat ćemo joj i molitvu za slobodu Hrvatske Majci 
Božjoj Trsatskoj i za našega Svetog Oca u Rimu. 133 

Ivan: U ime Oca i Sina i Duha Svetoga. 

Svi: Amen. 

Ivan: Bože, u pomoć mi priteci. 

Svi. Gospodine, pohiti da mi pomogneš. 

Ivan: Slava Ocu i Sinu i Duhu Svetomu. 

Svi: Kako bijaše na početku, tako i sada i vazda i u vijeke vjekova 
Amen. 

Ivan (pjeva koralno autentičnom melodijom): 

Bijelog dana eto k nama, 
hajdmo k Bogu molitvama, 
da u radu našem danas 
od zla svakog očuva nas. 

Zvonimir: (Pjeva.) 

Neka nam jezik ravna, miri, 
mir i ljubav tek da širi 
neka blag nam oko krije 
da taštine ne upije. 

Stjepan: (Pjeva.) 

Zdrav nam vazda razum budi, 
čisto srce usred grudi; 
trijeznošću u pilu, jelu 
satirimo obijest tijelu. 

Ivan (pjeva): 

Pa kad smrtna kosa sine 
i života danak mine, 


133 Na ovom mjestu slijedi molitva koju je dječak Ivan najavio u ovom odlomku kao jutarnju 
molitvu. Međutim, u izvornom rukopisu ta je molitva prekrižena i umjesto nje slijedi nekoliko 
izvadaka iz jutarnje molitve Brevijara kao što je u originalu dalje navedeno. No tu prekriženu 
molitvu mi ipak ovdje donosimo: 

„U ime Oca i Sina i Duha Svetoga Amen. Dragi Bože, mi Ti prinosimo dan koji 
počinjemo. Molimo Te za milost da ga upotrijebimo za Tvoju službu i za svoje spasenje. 
Posvećujemo Ti svoje misli, svoje riječi i svoja djela. Združujemo ih s mislima, riječima i 
djelima Tvoga predragog Sina, Isusa Krista, Gospodina našega, i molimo Te da nam daš svoj 
blagoslov u svakom poslu koji budemo danas radili. Odvrati od nas grešne prigode da se ne 
bismo ovoga dana ili bilo kojega u svojem životu odijelili od Tebe i tako sagriješili. Oslobodi 
nas od duševnih i tjelesnih pogibli koje nas okružuju. Ne uskrati nam pomoć i potrebna dobra 
da uzdržimo ovaj život i daj nam da postignemo vječno blaženstvo. Amen. Majko Božja 
Trsatska, molimo te za svetoga oca Leona X. i za domovinu Hrvatsku." 

zasjat ćemo u bjelini, 
slaveć Boga na visini. 

Svi (pjevaju): 

Slava ocu nebeskomu 
i Sinu mu jedinomu, 
s Duhom Svetim u sve dane, 
vječnosti mu neprestane Amen. 

Ivan: Kralju vjekova, besmrtnomu nevidljivom jedinom Bogu, čast i 
slava u vijeke vjekova. 

Svi: Amen. 

Ivan: Kriste, Sine Boga živoga, smiluj nam se. 

Svi: Kriste, Sine Boga živoga, smiluj nam se. 

Ivan: Pomolimo se. Gospodine Bože svemogući, koji si dao da nam 
svane ovaj dan, čuvaj nas svojom moći da ne bismo danas upali u koji 
grijeh, već da uvijek pred tobom budu pravedne naše misli, riječi i djela. 
Po Kristu Gospodinu našem. 

Svi: Amen. 

Ivan: Majko Božja Trsatska, molimo te za svetoga oca Lava X. i za 
hrvatsku domovinu! 

Svi: Amen. 

(Ivan, Zvonimir, Stjepan ulaze jedan za drugim.) 


Prizor treći 

Tomislav, Ivan, Zvonimir i Stjepan 

Tomislav: Vi dolazite nakon svoje jutarnje molitve. Tako valja. Molili 
ste i pjevali glasno i svom dušom. Ja sam to dobro čuo. 

Ivan: Da, Tomislave, svom dušom smo molili jer smo prije molitve 
odlučili da ćemo samo na molitvu misliti, kako nam je to preporučila 
majčica koja je i sama uvijek tako činila. 

Zvonimir: Mi smo se sjetili da nas Bog vidi i čuje. 

Tomislav: Lijepo! 

Stjepan: Tomislave! Mi dakle nećemo više nikada vidjeti tatu i 
mamicu? 

Tomislav: Ah, bojim se da ne. 

(Netko jako lupa na vrata.) 

Prizor četvrti 


Tomislav, Ivan, Zvonimir i Stjepan 
i jedan jako blatni hrvatski vojnik Krešimir 

Krešimir: Hvaljen Isus, djeco! 

Svi: (Izmiješani glasovi.) O, naš dragi Krešo! Što je nova, gdje je 
mamica, gdje je tata? 

Krešimir: O, tati je dobro. Noćas je bilo teškoga posla. Turci su 
htjeli da provale s one strane ceste koja vodi u samostan. Već su 
samostan zauzeli, a fratri su jedva iznijeli živu glavu. Bilo je okršaja svu 
noć. Otac se osobito istakao. Uzeo je sa sobom mene i još jednoga 
vojnika i sam se približio turskoj straži. Htio je svakako saznati kako se 
zove vođa turske čete koja se preksinoć ušuljala u naše selo i u robiju 
povela vašu milu mamicu. Pita vaš otac: ,,He, more Turčine, tako ti krive 
vjere Muhamedove, 'ko zapovijeda ovom četom?" A straža turska 
posprdno odgovori: „Alaha mi, pseto kaursko, mi smo četa dičnoga 
Sokolovića iz Bosne Hercegove koji je za pravu vjeru Prorokovu krv kod 
Banje Luke na kolac pribio hiljadu šokaca i Vlaha. Prije no će svanuti 
dan, i ti ćeš polizati zemlju i sa šeitanima ćeš u đehenemu kolo da igraš." 
Kada je vaš tata čuo ove posprdne riječi, zaletio se na stražu, sam je 
pogubio dvojicu nevjernika i da ga mi nismo zaustavili, on bi se zaletio u 
turski tabor i tamo bi nastradao. Najviše ga boli što je mamica zarobljena 
i sve se nada da bi je mogao još izbaviti. Odlučio je pošto-poto da 
jurišom osvoji turski tabor i živa da uhvati Sokolović-kapetana. Poručuje 
vam da njegov naum podupirete vašim molitvama. 

Tomislav: Poruči našem ocu da se mi svi neprestano za nj molimo i 
da svi žalimo što još nije došlo vrijeme da i mi prihvatimo mač i skočimo 
na noge za vjeru i ognjište naše. 

Krešimir: Moram obaviti još neke poslove, gledat ću da vam još 
danas netko javi što će biti s našom namjerom. Bog neka vas poživi, 
djeco! 

Svi: Bog poživi, Bog poživi. Pozdravi tatu. 

(Prate ga do vrata i kroz prozor gledaju. Tomislav polazi za njim.) 


Prizor peti 

Ivan, Zvonimir i Stjepan 

Stjepan (Zvonimiru i Ivanu): Pođite obojica za mnom. 
Zvonimir: Kamo? 

Stjepan: U sobu tatinu i maminu, gdje smo podigli žrtvenik sv. 
Nikoli. Tamo ćemo se pomoliti da tata još živa uhvati turskoga vođu i 
tako oslobodi mamicu. A možda je sv. Nikola ovuda i prolazio i ostavio 
kakvih darova. 

Zvonimir: Možda i jest tako. 

Ivan: Ajde da vidimo. 

(Idu prema desnoj strani i sastaju se s Tomislavom i djedom.) 


Prizor šesti 

Djed, Tomislav, Ivan, Zvonimir i Stjepan 

Ivan, Zvonimir i Stjepan (zajedno): Hvaljen Isus, dida! 

Djed: Uvijeke bio hvaljen, djeco! (Grle se.) Kamo trčite tako? 
Zvonimir: U sobu tatinu i maminu da vidimo nije li sveti Nikola 
onuda prošao i ostavio kakvih darova. 

(Stjepan, Zvonimir i Ivan izlaze.) 


Prizor sedmi 
Djed i Tomislav 

(Djed i Tomislav približavaju se sredini pozornice) 

Djed: Tužne vijesti nam je donio Krešo. Manimo se toga. Neka se 
vrši volja Božja. Čuj, Tomislave, jesi li izvršio moj nalog? Jesi li mi donio 
duhana? (On vadi burmuticu iz svoga džepa i uzima burmuta.) 

Tomislav: Da, dragi djede. Kada sam se vratio kući, ostavio sam ga 
na stolu u kuhinji jer te nisam mogao nigdje naći. Trebaš li? 

Djed: Ne, Tomislave, hvala ti. Bio sam u selu, a vidiš da sam već 
star i da teško hodam pa nisam mogao tako brzo doći. Hvala, dragi 
Tomislave! Neka te Bog blagoslovi! 

Tomislav: Tako neka bude! 

Djed: Neka blagoslovi i naše selo čuvajući ga od naših neprijatelja 
Turaka s onu stranu ceste. 

Tomislav: Neka bude tako, djede! Uzdajmo se! Sjećaš li se što sam 
ti čitao jučer uvečer iz Svetoga pisma? 

Djed: Da, dijete moje, i ovo čitanje me ohrabrilo. Pročitaj mi još 
jedanput istu stranicu, Tomislave! 

Tomislav: Vrlo ću rado to učiniti, djede. (On uzme veliku knjigu 
koju otvori i čita.) 

,,A Simon, vođa sirske vojske, približio se do Bethorona. Juda 
Makabejski sa svojom malom četom pošao je protiv njega. Ali kad mu je 
četa vidjela golemu vojsku s kojom se imala boriti, rekoše mu njegovi 
ljudi: 'Kako ćemo se moći boriti protiv tolikoga mnoštva?' A Juda im 
odgovori: 'Lako ćemo mi njih svladati jer ne odlučuje velik broj nego 
hrabrost koja dolazi od Onoga koji je gore. Oni se primiču k nama u 
oholim redovima, da nas rastjeraju i da se obogate našim plijenom. Ali 
mi se borimo za život, samostalnost i prava svoja. Gospodin će ih sam 
satrti pred očima našim. Nipošto ih se dakle ne bojte.' I prije nego je 
prestao govoriti, zaleti se naglo na neprijatelja i vojska Simonova bi 
pobijeđena..." 

Djed: Stani, Tomislave...! Pomolimo se Gospodinu pa će On biti i 
nama u pomoći. (Obojica kleknu i počnu moliti.) 

O, Bože, oslobodi nas od Turaka...! Gospodine, pohiti nam u 
pomoć! Neka budu posramljeni oni koji hoće podjarmiti domovinu našu! 
Neka ih suzbije naša hrabra vojska! O, Bože, daj našim neprijateljima 
poraz, nama pobjedu i mir! O, Djevice Marijo, Majko draga, oslobodi 
nas! O, Majko, u pomoć, u pomoć nam priteci...! (Oni se podižu.) 


Prizor osmi 

Djed, Tomislav, Ivan, Zvonimir i Stjepan. 

(Zvonimir ; Ivan i Stjepan ulaze plačući.) 

Djed: Što vam je? Zašto plačete? 

Stjepan: Sveti Nikola nije nam ništa donio. 

Djed: Otarite oči, djeco. Možda je sveti Nikola poradi snijega 
zakasnio. (On izlazi na lijevu stranu.) 

Prizor deveti 
Isti osim djeda 

Tomislav: Mislite li da ste se dosta molili svetom Nikoli? Molite mu 
se još... 

Ivan, Zvonimir i Stjepan (zajedno): Sveti Nikola! Sveti Nikola! 
Donesi nam igračaka. Sveti Nikola, sveti Nikola, dođi, dođi k nama. 
Sveti Nikola, sveti Nikola, usliši nas! 

Stjepan: Kada bismo išli pjevati jednu crkvenu pjesmu na podnožju 
njegova žrtvenika, ne bi li nas on bolje čuo? 

Zvonimir: Dobra misao! 

Ivan: Ostanimo, eto Petra. Sigurno nam nosi nove vijesti. 


Prizor deseti 
Ostali i Petar 

Tomislav (otvara prozor i naginje se) 

Glas Petrov: Hvaljen Isus, Tomislave! 

Tomislav: Navijeke, Petre! 

Glas Petrov: Imam ti nešto pokazati. 

Tomislav: Popni se ovamo gore u sobu. 

(Nakon nekoliko časaka ulazi Petar s desne strane držeći u ruci mali 
svezani zamotak.) 

Petar: Evo jednoga zamotka koji sam našao. 

Tomislav: Gdje to? 

Petar: Na livadi svijetloga bana - biskupa Berislavića. 

Tomislav [pružajući mu svoj nož): Eto ti noža! Otvori ga! 

Petar: Čekaj, najprije ti moram reći kako sam do njega došao. 
Majka me poslala u dućan da joj donesem kave i šećera. Na putu ti ja 
najedanput opazih vilovitoga arapskog konja koji bježi kao pomamljen. 
Pratio sam ga pogledom nekoliko časaka kada nenadano opazih kako je 
konjanik s njega na livadu bacao sve jedan po jedan nekoliko malih 
zamota... Kada mi se pričinilo da jedan od njih pade na livadu biskupa 
našega Berislavića, pođoh prema toj strani pošto sam se uvjerio da me 
nije nitko vidio. 

Tomislav: No otvori ga, dakle! 

Petar (otvarajući zamotak): Možda tu ima kakvih dobrih vijesti za 
nas i za našu dragu katoličku Hrvatsku. (On izvadi jednu malu knjižicu i 
čita.) 

Kod Korenice u, godini milosti Gospodnje 1519. 

Na prvu nedjelju došašća. 

Petar (čita): „Hrvatski narode! Bitke neprestano traju. Svaki dan, 
svaki čas može mi donijeti smrt. Svi hrvatski junaci rado daju život za 
krst časni i slobodu zlatnu. Na mojoj je zastavi slika Bogorodice; pod 
njenom zaštitom vojujemo. Skoro kao da nas je svijet ostavio, nitko ne 
mari za nas, osim oca svih kršćana pape Lava koji nam bez prestanka 
šalje pomoć. Hrvat rado umire za domovinu i za Crkvu. Umiremo jer 
nećemo da dični naslov predziđa kršćanstva bude samo puka riječ već i 
djelo. Papama i Katoličkoj Crkvi dugujemo da smo postali prvijencima 
Crkve Božje među Slavenima. Svu našu prosvjetu dobivali smo iz Rima; 
svećenstvo, redovnici, redovnice podizali su nam škole, papa Ivan X. dao 
je našem Tomislavu slavnu kraljevsku krunu. Svetost obiteljskoga života 

na kojoj je izgrađeno sve blagostanje Hrvatske dao nam je nerazrješivi 
sakrament katoličkoga braka. (Stanka.) 134 Smisao za slobodu dugujemo 
Rimskoj Crkvi. Ona nas je naučila da svaka vlast dolazi od Boga. 13:1 Ali 
nas isto tako uči da vladari moraju vladati na opču korist, na korist 
javnoga blagostanja državljana. Moraju vladati kao očevi i na korist svih 
nas, a ne na svoju vlastitu korist ili korist jednoga dijela naroda ili 
nekolicine. Poznate su riječi sv. Petra: Većina se valja pokoravati Bogu 
negoli ljudima.Ajde ti, Stjepane, malo čitaj, ja sam se umorio. (Stjepan 
uzima list i čita.) 

Stjepan: ,,U tome je svijest naše slobode. U toj nas je slobodi 
odnjihala sveta majka Crkva. Naša poslušnost ima pravu mjeru. Ako bi 
tko od nas tražio da se odrečemo svoga poštenja, svoje djece i njihova 
odgoja, nismo dužni da ih slušamo. Tko bi nam zabranio da svetkujemo 
dan Gospodnji ili da ne odgajamo našu djecu u strahu Božjem, ne bismo 
ga poslušali. Osim toga, Crkva nas je učila da budemo pravedni. Mi ne 
smijemo, dakle, potpomagati nepravdu, naša je dužnost da se borimo 
protiv svakoga nepravednog stanja. I naša nas sv. vjera živo potiče da se 
borimo za slobodu naše domovine, a protiv neprijateljskoga jarma. Ali 
gore na sjeveru, u hladnoj Njemačkoj, već se javljaju tmurni glasi. Hoće 
da se tobože oslobode pape. Slijepci jedni, ne znaju da je Papa temelj na 
kojem sva zgrada Crkve počiva. Uklone li taj temelj, sva bi se zgrada 
morala srušiti. Dok bude hrvatskih srdaca, kucat će za Papu. Bog i 
Bogorodica će spasiti našu hrvatsku domovinu, moja braćo, spasit će i 
ostalu našu kršćansku braću koja su na Istoku. Ne smijete o tome nimalo 
sumnjati. Bolje da kažem, Bog nas već spašava." (Stjepan okrene nekoliko 
stranica.) „Neka nas bodri i potiče rodoljubni duh naše vojske te 
junaštvo naših vođa i molitve naših misnika i naših pobožnih majki. lj6 
Nemojmo se više tužiti. Zaslužimo sami sebi svoje oslobođenje. 
Uskorimo ga svojim vrlinama još više negoli molitvama svojih usana. 
Odvažno, moja braćo, muke će proći, kruna života za naše neumrle duše 
neće nikada proći." 137 


134 U izvorniku rukopisa Merz donosi na ovom mjestu u nastavku nekoliko rečenica koje je 
naknadno prekrižio. Mi ih ovdje ipak donosimo: „Jednom riječju sve dugujemo Crkvi 
Katoličkoj i papama. Bog će spasiti našu hrvatsku domovinu, moja braćo; vi ne smijete o tome 
ništa sumnjati. Bolje da kažemo. 'On je već spašava.'" [Petar okrene još nekoliko stranica.) 
„Neka nam rodoljublje naše voj... Svijest naše slobode dugujemo rimskoj Crkvi." 

135 U izvorniku rukopisa slijedi rečenica koju ovdje donosimo, a koju je Merz prekrižio: .i da u 

svakoj vlasti moramo gledati odsjev dostojanstva Božjega." 

136 Ovu rečenicu koju ovdje donosimo u bilješci, a koja slijedi u nastavku gornjega teksta, Merz je 
prekrižio: „Neka nam junaštvo našega kralja i naše drage kraljice služi kao poticalo i pomoć." 

137 Odlomak koji ovdje donosimo u bilješci, a koji slijedi u nastavku gornjega teksta, tj. pisma 
bana Berislavića, u izvornom rukopisu Merz je prekrižio. Mi ga međutim ovdje donosimo: „Ja 

(Dižući glavu.) Kako nam lijepo pokazuje naš hrabri ban Berislavić 
što da činimo. (Čita dalje.) 

Tomislav: Pusti mene, Stjepane, slabo čitaš. (Uzima list.) 
„Poslušajte dalje, sinovi i kćeri Hrvatske, što vam poručuje vaš ban. 
Temelj hrvatske veličine jest u ljubavi prema Crkvi rimskoj. Naš narod 
sada gine jer sa svojom domovinom brani i vjeru svojih otaca. Mi ginemo 
da našoj djeci bude bolje, da budu slobodna. Hrvati ne proliše uzalud 
more mučeničke krvi za Isusa." (Stanka, proročkim glasom.) I nadoći će 
čas kada će se poput orlova na hrvatske zemlje sletiti jedan novi naraštaj 
koji će pun oduševljenja, a i mladenačkoga zanosa, slaviti naša junaštva. 
Nadograđivat će na onom gdje smo mi svojim kostima položili neoborive 
temelje. Taj će naraštaj biti bijel poput ljiljana; hranit će se anđeoskom 
hranom što zori po hrvatskim njivama; žrtvovat će se za Crkvu i narod, 
radit će da se svi Slaveni nađu na okupu u lađi Petrovoj i poput pravih 
apostola širit će kraljevstvo našega Gospoda i Boga Isusa Krista. I kada 
pomisli na to novo veliko doba, srce svih hrvatskih junaka i moje od 
ganuća dršće i daje vojsci našoj snagu za nove žrtve i pobjede..." 

Oh, kako lijepo piše naš ban. O, kako bismo mi djeca bili sretni 
kada bismo doživjeli dane naraštaja koji će biti poput junačkih orlova o 
kojima nam piše naš ban. No ako mi ne doživimo to veliko orlovsko doba 
naše domovine, ipak ćemo s neba bar kroz prozor gledati na zemlju pa 
ćemo sve dobro vidjeti. 

(Vani se čuje buka, svi skaču k prozorima.) 

Petar: Vidite li kako se naši vojnici šuljaju prema desnoj strani. 
Pogledajte kako se veru uz obronak. Kao da hoće Turke opkoliti. Idem 
brzo napolje da vidim što se to zbiva. Zbogom, zbogom, već ću vam javiti 
ako što saznam. (Odlazi žurno.) 


Zastor 


ne zahtijevam od vas nipošto, pazite dobro, da se odreknete svoje rodoljubne nade. Naprotiv, 
smatram dužnošću svoje pastirske službe kazati vam dužnosti vaše savjesti u odnosu prema 
vlasti koja je osvojila našu zemlju i koja trenutačno vlada većim njezinim dijelom. Ta vlast nije 
zakonita ni pravedna. A kad ona nije zakonita ni pravedna, vi joj ne dugujete ni štovanja, ni 
odanosti ni poslušnosti... Jedina zakonita vlast u Hrvatskoj jest ova koja pripada našem banu i 
njegovoj vladi. Ona je za nas vlast kojoj se moramo pokoravati. Ona jedina ima pravo na ljubav 
naših srdaca, na našu poslušnost." 

DRUGI ČIN 


Prizor jedanaesti 
Tomislav, Ivan, Zvonimir i Stjepan 

Tomislav (uzme stolicu i sjedne uz prozor. Ostane tamo zamišljen. 
Sam sebi govori.): Bože, Bože, što nam donosi još današnji dan. Kako li je 
život tajanstven. Danas jesi, sutra nisi. Čemu sva ta trpljenja, sva ta 
nastojanja. Konac svega ipak je grob. A našu dušu mori neugasiva žeđ i 
jedino Bog može potpuno da je utaži. Patnja nas sve više trga iz 
vremenitosti i upravlja naše misli prema Gospodu našem i Bogu našem. 

(Čuje se praporac na ulici.) 

Stjepan: Evo ga! (Trče prema prozoru.) 

Tomislav (ustavši da vidi na ulicu): Ah, ne, ne, to nije on. To je 
mali pas babe koja prolazi cestom. 

Ivan, Zvonimir i Stjepan: Oh! 

Zvonimir: On neće doći, u to sam bio uvjeren. 

Stjepan: Ali će doći. 

Ivan: Ne, on neće doći. (Čuje se glas zvona.) 

Tomislav (ustajući da vidi kroz prozor): Evo ga uistinu, sad uistinu! 
Evo ga! (Svi skaču k prozoru.) Gledajte ga kod bunara! 

Stjepan: Oh, kako li je lijep sveti Nikola! 

Tomislav: Idem da ga ovamo dovedem. (Približuje se prema desnoj 
strani.) 

Ivan: Čika Batinaš nosi koš na leđima i naoružan je šibama. On ide 
nekoliko koraka za njim. 

(Prestrašena djeca neko vrijeme šute.) 

Izvana glas sv. Nikole: Je li ovo kuća Josipa Orlovića? 

Tomislav: Jest, mi smo ovdje Orlovići, samo domaćina nema kod 
kuće. 


Prizor dvanaesti 
Isti, sveti Nikola i čika Batinaš 

Tomislav: Uđi, uđi, sveti Nikola! 

Sveti Nikola i čika Batinaš: Dobro jutro, djeco. 

Ivan, Zvonimir i Stjepan (plašljivo u isti čas): Hvaljen Isus i Marija, 
hvaljen Isus, čika Batinašu! 

Sveti Nikola: Vaše su molitve dirnule srce dragoga Boga i svete 
Djevice, stoga me oni šalju k vama. 

Stjepan (ohrabrivši se): Sveti Nikola, jesi li mi donio arapskoga 
konja za kojega sam te molio? 

Cika Batinaš (prevrćući jednu šibu u svojoj ruci): Strpljivo, 
Stjepane, strpljivo! 

(Stjepan se sakriva iza Zvonimira.) 

Tomislav: Sveti Nikola, nisi li gdjegod sreo našu dragu mamu? Ne 
znamo što je s njome otkako su je Turci oteli. 

Sveti Nikola: Da, sreo sam se s njome. Sretna je, u nebu je; u nebu 
ćete je opet vidjeti. 

(Djeca vrisnu.) 

Tomislav (plačnim glasom): Oni su je dakle ubili?! 

Sveti Nikola: Nažalost, draga djeco! Oni su je ubili sjekirom jer nije 
htjela izdati po nalogu kapetana Sokolovića Isusovu vjeru. 

Tomislav: Oh, kukavice! (Sva četvorica plaču.) 

Sveti Nikola: Utješite se, draga djeco... Nije potrebno mnogo 
godina živjeti. Ono što mnogo vrijedi jest to da služite Bogu i po njemu 
stičete nebo. A to je učinila vaša draga majčica i ona je sada sretna. Ona 
mi je naložila da vam to kažem i da vas zagrlim. (On ih grli dok čika 
Batinaš skida sa sebe svoj koš.) 

Ivan: Sveti Nikola, povedi me sa sobom da je sada odmah opet 
mogu vidjeti. 

Sveti Nikola: Ne danas, dragi Ivane. Dragi Bog je tebi odredio da ga 
najprije dobro spoznaš i zavoliš. (On vadi iz koša raspelo i u rukopisu 
izvatke iz Evanđelja.) Evo što ti on šalje: raspelo da objaviš ljudima svu 
njegovu ljubav i svu ljubav njegova Sina prema nama. Evanđelje da ih 
naučavaš veliku istinu koja kaže da su ljudi stvoreni od Boga, da trebaju 
ići u nebo i da zato skupljaju što više Božjih milosti koje je on za naše 
spasenje naredio. Evanđelje i propelo kriju sve to u sebi i jedino to je 
potrebno. Prvo nam govori: vi dolazite od Boga i trebate se vratiti Bogu 
po Isusu Kristu. Drugo: trebalo je da Sin Čovječji bude uzdignut na križ 
jer je tako Bog ljubio svijet da je dao svoga Sina jedinorođenoga. Uzmi, 
Ivane, uzmi. Mnogo, vrlo mnogo svećenika i redovnika palo je na bojnim 
poljanama. Na tebi je da zamijeniš jednoga od njih i da dijeliš kao oni 
život, svjetlost, ljubav onima koji to traže. Divan će biti dan kada 
prikažeš žrtvu Jaganjca Božjega; po tebi će se ispuniti riječi Učiteljeve: 
„Ja sam s vama u sve dane do svršetka svijeta!" 

Ivan: Hvala, sveti Nikola! Oh, koje li sreće. To bijaše već odavna 
moja vruća želja. O tome ja već davno sanjam. 

Sveti Nikola: Čujete, djeco, nisam još gotov. Dede, Ivane, ti znaš 
dobro čitati. Pročitaj glasno nama svima što piše u Evanđelju što sam ti 
ga donio. To je izvadak iz Djela apostolskih iz osamnaestoga poglavlja, 
dvadeset četvrtoga retka. 

Ivan (prevrće listove i nikako ne može da nađe. Drugi mu se smiju, 
a čika Batinaš od veselja tare ruke. Ivan pola u plaču.): Ne mogu naći. 

Sveti Nikola: Oh, kada budeš misnik, lakše će to ići. (Nađe mu.) 

Ivan (jednolično, kao što se čita poslanica u crkvi): ,,U to dođe u 
Efez neki Židov po imenu Apolon, rodom Aleksandrinac, muž rječit, 
silan u pismima. Ovaj bješe poučen o putu Gospodnjem i oduševljeno je 
govorio i pomno učio o Isusu, ali je poznavao samo krštenje Ivanovo. 
Ovaj poče slobodno propovijedati u zbornici. Kada su ga slušali Priscila i 
Akvila, primiše ga k sebi i izložiše mu točnije nauk Božji.” 

Sveti Nikola: Čekaj, Ivane, dosta je. Koji je između vas, djeco, 
razumio što piše Sveto pismo. (Svi šute, stanka.) 

Ivan: Ja sam nešto razumio. Ono Akvila. Naš ujak mi je jednom 
rekao da to znači orao. 

Sveti Nikola: Posve pravo. Akvila znači u latinskom jeziku orao. 
Kako se ti zoveš, reci mi svoje ime. 

Ivan: Ivan Orlović. 

Sveti Nikola: Eto vidiš, onaj Akvila o kome piše sveti Pavao, da je 
Hrvat, on bi se valjda zvao Orlović. No sjećaš li se ti, Stjepane, što je 
učinio taj Akvila, taj Orao i njegova žena Priscila? 

Stjepan: Uzeli su k sebi Židova Apolona pa su mu izložili Isusov 
nauk. 

Sveti Nikola: Vidiš ti, Stjepane, kako je on to dobro zapamtio. Znaš 
li ti već štogod čitati? 

Stjepan: Ne znam još tako dobro kao Ivica. 

Sveti Nikola: E pa da vidimo. (Otvori Novi zavjet, Poslanicu 
Rimljanina, 16. poglavlje.) 

Stjepan (čita polagano): „Pozdravite Priscilu i Akvilu, suradnike 
moje u Kristu Isusu. Oni su za moj život podmetnuli svoj vrat; 
zahvaljujem im ne samo ja nego i sve Crkve pogana" (Rim 16,3-4). 

Djed: Stjepane, jesi li barem razumio što si čitao? 

Stjepan: Jesam. Turčin je tom Akvili i njegovoj ženi odrubio glavu. 
(Svi prasnu u smijeh.) 

Djed: Budalo jedna. Onda nije bilo Turčina. Pa kako će Apostol 
pozdravljati mrtve, on je pozdravio u svom pismu živoga Akvilu - Orla. 

Sveti Nikola: Odmah ćete razumjeti da vas je vaša majčica lijepo 
uputila u nauk Božji. Tko od vas zna odgovoriti na ovo pitanje: kako se 
zovu pape i biskupi skupa? 

Ivan (mehaničkim tonom): Pape i biskupi su naučavajuća Crkva, za 
razliku od ostalih vjernika koji su Crkva koja sluša. 

Sveti Nikola: Dobro je, Ivane. A bi li znao reći u koju Crkvu spada 
onaj Akvila i njegova žena Priscila? (Šutnja, ne mogu da se sjete.) Mislite 
malo. Je li bio Akvila biskup ili svećenik? 

Svi skupa: Nije bio ni biskup ni svećenik. Bio je oženjen. 

Jedan dječak: Nije bio biskup. 

Drugi dječak: Ni svećenik nije bio. 

Treći dječak: Bio je oženjen. 

Četvrti dječak: Sveti Pavao je bio biskup. 

Ivan: Ja znam. Dosjetio sam se. Sveti Pavao spada u Crkvu koja 
naučava, a Orao i njegova žena u Crkvu koja sluša. 

Sveti Nikola: Tako je, draga djeco. I kao što su Orao i Priscila 
pomagali biskupa Pavla u širenju Isusova kraljevstva, tako i vi morate 
pomagati našem biskupu i njegovim svećenicima da naš mili hrvatski 
narod što više zavoli vjeru Isusovu i da po njoj uvijek i posvuda živi. Ako 
to budete činili, moći će se i za vas, draga djeco, reći iste riječi što ih je 
sveti biskup Pavao uputio Filipljanima: “'Zauzmi se za njih koji se u 
Evanđelju borahu sa mnom i ostalim pomoćnicima mojim kojih su imena 
u Knjizi života'" (usp. Fil 4,3). 

Zvonimir: A što je to, sveti Nikola, Knjiga života ? 

Sveti Nikola: O, mali klepče! Knjiga života, to je nebo gdje u 
velikom sjaju uz sunce Isusovo i sva ona djeca i svi kraljuju koji su 
pomagali Svetoga Oca, biskupe i svećenike u širenju nauka evanđelja. No 
čekajte, vi ste bili tako radoznali da sam vam zaboravio podijeliti darove. 
Čika Batinašu, deder izvadi dar za našega Stjepu. 

Čika Batinaš: Neka si ga sam izvadi. Neću da se ja dotičem ove 
grabežljive ptice. 

Sveti Nikola: Tako ti govoriš sa mnom, vuče! Stjepane, izgovori ime 

Isus. 

Stjepan: I- (Batinašpada na oba koljena.) -sus. 

Batinaš (plačućim glasom): O, presvijetli, sve ću učiniti, sve, sve, 
sve, samo ne izgovarajte to strašno ime. (Klečeći vadi orla.) 

Sva djeca: O, krasna li orla! Divnih li krila! 

Batinaš (nos udaljuje od orla, pruža ga svetom Nikoli): Pogana 
grabilica! 

Ivan (u čudu): A zašto pogana? 

Batinaš: Brrr. Pffffr. Kada se o njemu toliko govori u onoj vatrenoj 
knjizi čija me svaka riječ prži. 

Djeca: A kakva je to vatrena knjiga? 

Cika: Eno tamo kod Ivana te vatrene knjige, svaka njena riječ mi 
bliješti u očima, već bi mi davno oči ispržila da mi se oči uopće dadu 
ispržiti. 

Sveti Nikola: Čuješ, Batinašu. Ti si mudra glava. Ustani. (Batinaš 
ustaje.) Tebi je barem šest tisuća godina i svašta znaš. (Djeca se šuljaju 
iza Batinaša i povuku ga za rep, on bijesno skoči, a svi prasnu u smijeh.) 
Pusti djecu na miru; deder rastumači ti djeci što to znači Orao što si ga 
donio. 

Čika Batinaš: O, mnogopoštovani (duboko se poklanja, a djeca su 
mu međutim za rep objesila čašu vode, ova se prolije, on skoči na djecu, a 
sveti Nikola mu pokaže križ te se on umiri) presvijetli i sveti biskupe iz 
Mire, radije bih govorio kako si trima djevojkama pribavio miraz negoli 
nabrajao svih osam kreposti orla. 

Sveti Nikola: Udvaraš mi kao kakav fićfirić koji prosi bogatu 
djevojku. Vrijeme je skupocjeno. Iznesi pred djecu svoje bogoslovno 
znanje. 

Batinaš: (Izvodi poze, prenemaže se i razvučeno govori.) Orao 
označuje polet. On leti visoko pod nebo (usp. Izr. 23,5) i u visinama 
postavlja svoje gnijezdo (Job 39,27; 5,7; Jer 4,13; 48,16). Orao označuje 
i značajnost jer je stijena njegov stan i njegovo obitavalište i zub stijene 
njegova utvrda i odavde traži svoj plijen (Job 39,27). Orao je pronicav jer 
sa stijene gdje mu je stan traži svoj plijen i njegove oči daleko vide. 
(Šutnja.) 

Sveti Nikola: Samo dalje. Nema izmotavanja. Moraš dovršiti. 

Čika Batinaš: E, kada se mora, neka budel No najvažnije su ove tri 
odlike: orlova strelovita odlučnost, ljubav prema starini, ljubav prema 
bližnjemu. U Bibliji se uvijek spominje kako orao leti strelovitom 
brzinom (Pnz 28,49; Jer 4,13). Bo-bo-bo (mucajući ) -žji Si- i-i-i-n sam 
veli da će se na Sudnjemu danu (tare si suzu s očiju) ljudske duše 
strelovitom brzinom baciti prema proslavljenom kralju kao orlovi na svoj 
plijen (usp. Mt 24,28; Lk 17,37) (Sav u znoju.). 

Sveti Nikola: Govori! 

Batinaš (govori silnom brzinom): Orao označuje još ljubav prema 
bližnjem. Orao potiče svoje mlade na let i oko njih liječe. Gospod (tare 
si znoj) je raširio svoja krila, uzeo židovski narod, nosio ga na svojim 
ramenima i na orlovskim krilima (usp. Pnz 32,11; Izl 19,4). 

Stjepan: Vidiš, sveti Nikola, kako je čika Batinaš iznemogao. Da mu 
dademo malo okrepe. (Djed mu donosi komad kruha s pekmezom i malo 
himberne vode. Čika Batinaš si oblizuje prste, pleše na jednoj nozi. Čuje 
se zveket lanaca i pravi razne budalaštine.) Baš je zaslužio malo 
razonode kada nas je tako lijepo poučio. 

Sveti Nikola: Vrag k'o vrag. Nešto je poskočio. On nema ufanja, 
zato nije spomenuo proroka Izaiju koji veli: „AT onima što se u Gospoda 
uzdaju snaga se obnavlja, krila im rastu kao orlovima" (Iz 40,31). I ono 
kako veli Psalam 103,5: „Gospodin ti život ispunja dobrima, k'o orlu ti se 
mladost obnavlja." (Daje orla Stjepanu.) Evo, tebi, Stjepane, ovaj orao 
kao dar. On neka ti bude pravim uzorom. Budi poletan poput orla, kao 
što on svoje gnijezdo gradi u visinama, neka i tvoje misli borave u 
nedoglednim visinama riječi Božje kao u sv. Ivana apostola kojega naša 
Crkva uspoređuje s orlom. Proučavaj nauku svoje Crkve koja je 
nepokolebiva stijena i kao što orao gradi svoje gnijezdo na tvrdoj visokoj 
stijeni, tako i ti promatraj sve s gledišta nepomičnih i uzvišenih 
katoličkih načela. I kada vidiš da je tvoj brat, tvoj bližnji u potrebi, brini 
se za nj i pomozi mu kao što je Bog na krilima orlujskim nosio izraelski 
narod. A nadasve budi odlučan; sve tvoje misli i sva tvoja djela moraju 
strelovitom brzinom letjeti prema Kristu, kao što se orao odlučno snažno 
i strelovito brzo baca prema svom plijenu. I vaša duša mora uvijek na 
orlovskim krilima pouzdanja letjeti prema neugasivu sjaju Božjega sunca. 

Stjepan (žalosno i zastrašeno): Pa, sveti Nikola, ti hočeš da mi 
postanemo sveci. 

Sveti Nikola: Da, dijete, ti si tek ubogo ptiče, pokriveno samo 
lakim pahuljicama. Ti nisi orao. No uza svu krajnju neznatnost usudi se 
gledati božansko sunce ljubavi! Zar ne goriš od čeznuća da poletiš k 
njemu? Zar, Stjepane, i vi, ostala djeco, ne biste htjeli letjeti, zar ne biste 
htjeli biti poput orla? Zar vi još uvijek mrljate svoja tek donekle razvita 
krilca u jadnim kaljužicama zemaljskim i cvilite kao lastavice; no orlovi s 
nebeskoga dvora imaju sućuti s vama; štite vas i brane i nagone u bijeg 
paklene grabljivice (pogleda na čiku Batinaša koji napravi grimasu) koje 
bi vas htjele proždrijeti. Oh, ne! Ne bojte se, nikada nećete biti njegovim 
plijenom, vas će ponijeti nebeski orao. 

Djed (ganut): Oh, kako to lijepo govori sveti Nikola. Tko bi rekao 
da se o orlu dade tako lijepo govoriti. 

Sveti Nikola: Evo, dajem Tomislavu napisanu jednu molitvu o orlu 
koju ćete zajedno s njim moliti kada dospijete. 

Svi: Hvala, sveti Nikola, hvala. [Zaplješću rukama .) 

Izvana glas Petrov: Dobro je po hrvatsku vojsku, već je opkolila 
turski tabor, a Turčin nije opazio. Hej, sveti Nikola, poručio ti je 
zapovjednik da ne zaboraviš na zastavu. Za pola sata trebamo je da je 
možemo zataknuti na toranj u znak pobjede. 

Sveti Nikola: Poruči da je sve u redu, da će sveti Nikola sve udesiti. 
(Djeci.) Vaš je tata sasvim blizu. Rekao sam mu da ću tebi, Zvonimire, 
kao dar dati hrvatsku zastavu sa slikom Bogorodice. Odmah me zamolio 
da ti kažem da je malo kasnije učvrstiš na vrhu tornja kao znak borbe s 
nevjerničkom četom. Zvonimire, imaš li kuraže? 

Zvonimir: Da, sveti Nikola. ( Sveti Nikola vadi iz koša zastavu, 
ljubi je i predaje ju Zvonimiru). Hvala, sveti Nikola! Živjela naša 
Bogorodica! Živjela Hrvatska! 

Svi: Živjela Hrvatska! 

Sveti Nikola: Pst! 

Zvonimir: Hvala, tisuću puta hvala, sveti Nikola. Ja ću vjerno 
izvršiti naputak. 

Sveti Nikola: No čekajte, djeco. Prije nego što odem, morate mi još 
nešto obećati. Hoćete li? 

Svi: (Neki pljesnu rukama.) Hoćemo. 

Sveti Nikola: Postavite se svi ovako u red (namješta ih). Obećajete 
li da ćete uvijek biti odani rimskoj Katoličkoj Crkvi? 

Svi: Obećajemo! 

Sveti Nikola: Obećajete li da ćete uvijek biti vjerni sinovi 
hrvatskoga naroda i svoje domovine? 

Svi: Obećaj emo! 

Sveti Nikola: Obećajete li da ćete poput Akvile i Priscile uvijek 
pomagati biskupima i svećenicima u širenju Isusova nauka? 

Svi osim Ivana: Obećajemo. 

Ivan: A ja bome neću. (Svi se ogledavaju i čude.) 

Sveti Nikola: Nećeš? A zašto? 

Ivan: Jer ću ja i sam biti svećenik, onda će moja braća pomagati 
meni, a ja svom biskupu. (Svi su opet dobre volje, a sveti Nikola miluje 
Ivana.) 

Sveti Nikola: Toga se nisam sjetio. Imaš pravo, a napokon mi 
morate još nešto obećati. 

Svi (preko reda) : A što to? 

Sveti Nikola: Da ćete se bez prestanka moliti da u Hrvatskoj nikada 
ne ponestane junačkih mladića koji će poput onoga Orla kojega je tako 
volio Pavao uvijek pomagati biskupima u njihovu trudu. Obećajete li to? 

Svi: Obećajemo. 

Ivan: Jest, molit ćemo se za to. 

Djed (sa suzama u očima): Dao Bog da se taj novi naraštaj poput 
apostola Orla, sv. Ivana, neprestano diže prema suncu neugasive Riječi 
Božje. (Svi su ganuti, nakon neke stanke.) 

Sveti Nikola: Vrijeme je poodmaklo, moram ići. A ti, Zvonimire, 
nemoj zaboraviti da vjerno izvršiš naputak. Postavi zastavu na vrh tornja. 

Zvonimir: Razumijem, izvjesit ću zastavu na vrh tornja kao znak 
napadaja na turske čete. 

Sveti Nikola: Dobro je! Doviđenja, moja djeco, do godine. (On 
izlazi s Tomislavom i čika Batinašom.) 

Sva djeca: Doviđenja, sveti Nikola! Hvaljen Isus i Marija. Zbogom, 
čika Batinašu! (Zvonimir i Stjepan idu za njima.) 

Glas svetoga Nikole: Uvijek bio hvaljen! 


Prizor trinaesti 
Ivan, zatim Stjepan i djed 

Ivan: Spasi, o, Kriste! Svjetlost i život svijeta. O, sveto propelo, 
nosit ću te čvrsto i pokazat ću te svima da te upoznaju i da te ljube. 
Blagoslovljeno evanđelje, čitat ću te svaki dan da te uzmognem kasnije 
naučavati među ljudima. Spasi, o, Kriste! Svjetlost i život svijeta! 

Stjepan (ulazeći sav zapuhan): Ivane, Ivane! Zvonimir ide u crkvu... 
Sada će naskoro biti na tornju... (Vukući svojega brata k prozoru.) Eno 
njegove zastave! Već se vije. ( Top zatutnji, čuje se pjevati „Tebe Boga 
hvalimo".) 

Djed (sav zapuhan i hvatajući djecu za ruke) : Brzo, brzo u podrum! 
(Oni izlaze na lijevu stranu.) 


Prizor četrnaesti 
Tomislav, zapovjednik Orlović 

Tomislav (ulazeći s desne strane): Bog neka bude u vijeke hvaljen! 
To su naši vojnici. Živjela Hrvatska! 

Zapovjednik Orlović (ulazeći s mačem u ruci): To si ti, Tomislave! 
(Grle se.) Gdje su ti braća? 

Tomislav: Valjda s djedom u podrumu. 

Zapovjednik Orlović: S djedom? 

Tomislav: A naša mama? 

Zapovjednik Orlović: Kukavice jedne, ubili su je. (Plače.) 
Tomislav: Ubili su je?!? (Tomislav jeca.) 

(Otac sjeda i plače. Tomislav izlazi da traži svoju braću.) 


Prizor petnaesti 

Isti, djed, Ivan Zvonimir, Stjepan, Sokolović, Krešimir 

Zapovjednik Orlović: Oh, kukavice turske, divljaci! Moram je 
osvetiti. Samo da mi još živa dovedu Turčina Sokolovića, mačem bih mu 
probo srce. Kukavico jedna, nejake žene ubijati. 

Krešimir (ulazi i vodi ranjenoga turskog kapetana Sokolovića, koji 
se uz zid povlači) : Evo ga, kapetane. 

Zapovjednik Orlović: Tko je onaj hrabri Turčin koji mi je izašao na 
megdan i kojega sam ranio? Tko si, Turčine? Kako se zoveš? (Ulaze djed i 
djeca.) 

Sokolović: Kapetan sam Sokolović iz Sarajeva grada. 

Zapovjednik Orlović (trgne mač iz korica, hoće da mu ga zarinu u 
srce, djeca vrisnu, ali se žacne. Stanka.) : Ne, ne, kršćani se ne osvećuju 
neprijatelju. Sokoloviću, siva sokol-ptico nesretnice, što učini od roda 
našega, što učini od majke ove djece naše? (Tura mač u korice, govori 
djeci.) 

Zapovjednik Orlović: Pokažimo svojim neprijateljima, razumjeli oni 
to ili ne, da se naša ljubav ne hrani mržnjom na druge. (Svi pristupaju 
Sokoloviću i zavijaju mu rane. Stanka. Orlović zamišljeno.) Čujete, 
dječice! (Polako.) Znate li još onu molitvu što ste je na Veliki petak 
naučili kod naših dobrih ujaka? 

Svi skupa (plješću rukama): Znamo, znamo, znamo. 

Zapovjednik Orlović: Molite naizmjence, ali pripazite da Turčinu 
što bolje zavijete rane. (Polako kao da sam sebi govori, promatrajući 
kako djeca zavijaju rane). Jučer sam još bio s našim banom i neprestano 
mi zuji u ušima molitva što smo je zajedno prije svakoga okršaja molili: 
„Molimo, preljubljeni, za svetu Crkvu Božju, da se Bog i Gospod naš 
udostoji po čitavu svijetu umiriti je, ujediniti je i sačuvati, da joj podloži 
kneževstva i vlasti i da nama dade u spokojnu miru i življenju slaviti Boga 
svemogućega Oca!" ( Prene se, stanka.) A vi, djeco, nastavite polako i 
razgovijetno. 

Tomislav (počinje): Molimo se za preblaženoga papu našega Leona 
X. da Bog i Gospod naš koji ga izabra u biskupski red zdrava i 
nepovrijeđena čuva svojoj svetoj Crkvi da vlada pukom svetim Božjim. 

Svi ostali: Prignimo koljena 1 . Dignite se! Svemogući vječni Bože, 
pogledaj milostivo naše molitve i svojom ljubaznošću sačuvaj nam 
odabranoga nadpastira da kršćanski puk kojim po tvojoj odluci upravlja 
zaslugama svojega vjerovanja s takvim svećenikom uznapreduje. 

Zapovjednik: Dosta, djeco. Još onu molitvu. (Pokazuje na Turčina 
da on nije opazio, djeca razumiju.) 

Tomislav (nastavlja) : Molimo i za krivovjerce i raskolnike da ih Bog 
i Gospod naš istrgne iz svijeta zablude i k svetoj majci Crkvi Katoličkoj i 
apostolskoj prizvati se udostoji. 

Ostala djeca: Svemogući, vječni Bože, koji spašavaš sve i nećeš da 
tko pogine ( međutim su djeca zavila rane Sokoloviću i udaljila se od 
njega, a on sam sav u čudu gleda što se to oko njega dešava) pogledaj na 
duše da đavoljovom voljom lukavošću prevarene da se, ostavivši svaku 
krivovjersku zloću, osvijeste zalutalih srdaca svojih i povrate k jedinstvu 
tvoje istine. 

Sokolović: Pa zar su to kršćani? Vi nećete da ubijate i nećete da 
osvetite one tisuće kršćana koje sam dao na kolac pribiti? Vi nećete da 
osvetite vašu majku koju sam dao pogubiti jer se nije htjela odreći vjere 
Isusove? Vi ste se molili za vašega neprijatelja?! 

Ivan: Pa zar se vi ne molite za vaše neprijatelje? To nas je naučila 
naša mamica pa dobri fratri. 

Sokolović: Moliti se za neprijatelja!? (Kima glavom.) Čudno, 
čudno! Ja to još ne razumijem. 

Ivan: Ali, bome, mi djeca, mi ćemo se za te moliti da jednom i ti to 
razumiješ. A kada ja jednom budem misnik, dragi će Bog moju molbu i 
uslišiti. Djeco! Nemojmo biti žalosni. (Djed vodi Turčina napolje.) Naša 
je draga mamica u nebu. Njoj je dobro. A, osim toga, mi smo, eto, 
održali obećanje što smo ga dali svetom Nikoli. Poput onoga Akvile - 
Orla, mi smo kao pravi Orlovići pomogli svetoj Crkvi u njenu 
apostolstvu, zavili smo rane našem ljutom neprijatelju i molili smo se za 
njegovo obraćenje. Tako se je Isusovo kraljevstvo po nama malo raširilo. 

Ivan: A ona molitva sv. Nikole? Ajmo je svi skupa izmoliti! 

Tomislav: Skoro sam na nju zaboravio. Ajmo. (Svi pokleknu.) 

Svi: „O, Vječna Riječi, o, Spasitelju moj, ti si Orao koga ja ljubim, za 
kojim čeznem. Ti si se spustio u naše zemaljsko progonstvo, ti si htio 
trpjeti i umrijeti da podigneš sve duše, da ih poneseš u naručje Presvetoga 
Trojstva, na vječno ognjište ljubavi!... Pa kako da se na pogled tolike 

beskrajne ljubavi moje srce ne zanese za tebe, kako da ono tebe ne ljubi do 
ludila? O, znam, i sveci su za tebe činili ludosti, činili su velike stvari jer su 
bili orlovi! A moja je ludost * 1 * ' 8 to da očekujem pomoć anđela i svetaca, da 
poletim k tebi na tvojim krilima, o, moj obožavani Orle. Pouzdano 
očekujem: doći će dan i ti ćeš sići i ponijeti me k ognjištu ljubavi, zaronit 
ćeš me napokon u taj žarki bezdan da me zauvijek učiniš sretnom žrtvom." 

Ivan: O, divne li vatrene molitve! U njoj sve gori i bukti. Kada bi naša 
domovina imala mnogo takvih duša, s toliko ljubavi, kako bi bila sretna! 139 

Ivan: Zapjevajmo, braćo, našu bojnu pobjedničku pjesmu da se tako 
ohrabrimo u borbi protiv nevjernika. Počnimo. (Pljesnu rukama.) 

Faksimil rukopisa molitve „O vječna Riječi". Započinje na str. 197. 


138 Ovdje stoje riječi „stoji u nadi" koje je Merz u izvorniku prekrižio. 

139 U ovoj molitvi čiji smo faksimil gore donijeli iz Merzova rukopisa same drame, Merz nam je 
potpuno otkrio svoju dušu koja je sva prožeta gotovo mističkim proživljavanjem Božanske ljubavi 

i čeznućem za njom. Takve riječi i takav sadržaj mogao je napisati samo onaj koji je sam dnevno 

živio ove Božanske stvarnosti. 

Svi (pjevaju koralno): 


Pojte slavni boj u kojem 
svlada krivdu pravednik, 
uz križ časni, znamen slave, 
uzdignite jasni klik, 
kako Isus žrtvova se, 
žrtvom posta pobjednik. 

Križu sveti, drvo svako, 
zavidi ti čarni sjaj, 
s takvim lišćem, cvijećem, granjem 
nema ga ni koji gaj. 

Slatko drvo, sveti čavli 
nose teret slavni taj. 

Žrtvu svijeta samo tebi 
nositi je dao Bog, 
biti lađom orošenom 
krvlju Janjca nedužnog 
kojom svijet će što sad tone 
plovit k luci spasa svog. Amen. 140 

Zastor pada. 


140 Ovo je nekoliko kitica latinskog koralnog himna „Usta moja opjevajte" koji se moli, odnosno 
pjeva u liturgiji Velikoga tjedna. Merz ih je ovdje naveo prema starijem prijevodu koji se tada u 
liturgiji koristio. Ovdje donosimo samo prvu kiticu novijega prijevoda: 

Usta moja, opjevajte 
sretno svršen slavni boj, 

Znamen Križa proslavljajte 
uzdižući jasni poj, 

Kako Isus žrtvova se, 
žrtvom spasi narod svoj. 


199 



EPILOG 


Zaključni govor 

Predstava je odigrana. A iza ovoga prikazivanja krije se sveta zbilja. 
Vidim kako vas je oduševila poruka junačkoga bana i vi ste se oduševili za 
našu staru lozinku: Hrvat umire za domovinu i za Crkvu! Još se cakli 
suza radosnica u vašim očima, radujete se što i djeca u svim vjekovima 
mogu pomagati u širenju Isusova nauka. Ova su dječica prvi vjesnici 
naših Orlova. Želite li imati dobru djecu, vjernu vama, vjernu Crkvi te 
domovini, pošaljite ih u vojsku orlovsku da se oduševljeni za velike uzore 
pripremaju za osvajanje svijeta. 

Želimo vam laku noć i da drugi put povedete sa sobom vaše 
prijatelje i znance i da još bolje napunite ovu dvoranu. Neka i vaša 
lozinka odsele bude: Bog živi. 141 


141 Na kraju rukopisa na posebnom listu stoji ova bilješka: 

„Ovo prepisali i uredili: Duda Franjo, uč. II. razreda 

Prichyhistal Anton, uč. IV razreda; Stepinac Alojzije, uč. IV razreda nadb. v. g. 

Naslovni list izradio: A. Stepinac." 

Ovaj učenik IV razr. koji se zvao Alojzije Stepinac nije onaj koji će kasnije postati zagrebački 
nadbiskup i kardinal. Imao je samo isto ime. U to je vrijeme bi. A. Stepinac studirao teologiju 
u Rimu i pripremao se za svećeništvo. 

Manji spisi 


1. IZ POVIJESTI ORLOVSTVA U HRVATSKOJ 


KATOLIČKI STUDENTSKI POKRET 
KOD JUŽNIH SLAVENA 


Napomena Uredništva. - Ovaj zanimljiv i pregledan tekst o 
povijesti studentskoga katoličkog pokreta kod južnih Slavena Merz je 
napisao kao student u Parizu 1921. god., a sačuvao nam se kao rukopis u 
njegovu Arhivu. 1 Za vrijeme svoga studija u Francuskoj od 1920. do 1922. 
Merz je budno pratio francuski katolički život i rad njihovih organizacija, 
posebice onih za mladež. Ovim je tekstom želio informirati francusku 
javnost o katoličkom gibanju među studentima u svojoj domovini. Na 
kraju Merz upućuje ujedno i poziv francuskim katolicima da pomognu 
studentski katolički pokret kod južnih Slavena razmjenom publikacija i 
drugim sredstvima. Iz sadržaja se može zaključiti da je ovaj tekst Merzu 
najprije poslužio kao predavanje koje je držao pred francuskom katoličkom 
publikom, ali s namjerom da ga kasnije i objavi jer pri kraju naziva ovaj 
svoj tekst „člankom". Nije do sada poznato je li taj tekst stvarno bio i 
objavljen u kojem francuskom katoličkom časopisu. 2 

Ovaj smo tekst stavili na početak ovoga prvog dijela Merzovih 
tekstova o Orlovstvu. Željeli smo time njegovim riječima prikazati onu 
povijesnu pozadinu katoličkoga gibanja na kojem je nastalo i razvijalo se 


1 Na jednom mjestu u tekstu Merz spominje kako je „prošle godine" održan veliki skup katoličke 
mladeži u Mariboru. Radilo se o Orlovskom sletu koji je održan u tom slovenskom gradu 1920. 
g. Prema tome ovaj članak Merz je pisao 1921. g. 

Ovaj je tekst jedini takve vrste koji je Merz napisao na njemačkom jeziku. Sve ostale 
tekstove pisao je hrvatskim jezikom. Kako bi to trebalo tumačiti? Kada je došao u Pariz, Merz 
još nije dobro vladao francuskim jezikom kao ni njegovi hrvatski kolege pa je tekst napisao na 
njemačkom koji je dobro poznavao. Sigurno da je imao među Francuzima prijatelja koji su 
znali njemački pa su mu ga oni pomogli prevesti na francuski. Taj prijevod, nažalost, nije nam 
se sačuvao. 

O rlovstvo kojem je Merz bio na čelu u Hrvatskoj zajedno sa svojim 
suradnicima. 

Kada je Merz pisao ovaj svoj tekst, terminologija nazivlja za 
katoličko gibanje među Hrvatima koje je pokrenuo biskup Mahnić još 
1903. nije bila ustaljena. Stoga Merz upotrebljava i prilagođuje neke 
nazive da bi njegovi slušatelji, a vjerojatno i čitatelji, mogli lakše razumjeti 
stvarnost katoličkoga gibanja među narodima južnih Slavena. Npr. pod 
nazivom „studentski katolički pokret" koji je kao takav i započeo Merz 
misli na onaj pokret što ga je započeo biskup Mahnić sa studentima 1903. 
g., a koji je tek kasnije prozvan Hrvatski katolički pokret. 

Također treba uočiti da u svom tekstu Merz rjeđe spominje riječ 
„hrvatski ", a umjesto toga južni Slaveni i si. Treba imati u vidu da je 
tekst pisan 1921., tri godine nakon završetka Prvoga svjetskog rata i da 
je upravo francuska masonska politika najviše kumovala stvaranju 
versajske umjetne državne tvorevine nazvanom Kraljevina SHS, a 
kasnije Jugoslavija te je tako projugoslavensko nazivlje bilo jednostavno 
nametnuto cijeloj francuskoj javnosti. Stoga bi preveliko isticanje 
hrvatskoga imena u tekstu u ono vrijeme moglo kod francuskih slušatelja 
izazvati drugačije reakcije budući da su Francuzi prema svojim 
saveznicima Srbima iz doba Prvoga svjetskog rata imali velike simpatije 
i održavali s njima brojne prijateljske i kulturne veze. 3 

Cijeli nam članak pokazuje kako je 25-ogodišnji mladi Merz, 
pariški student koji je i sam kao student u Beču bio član pokreta, a sada 
daleko od domovine, nastavio živjeti vrijednosti pokreta i ujedno ga želio 
predstaviti Francuzima. 


Katolički studentski pokret u europskim narodima 

Ako se promatra povijest katoličkoga studentskog pokreta kod 
današnjih naroda, uočava se da se on razvija paralelno s opčim narodnim 
pokretom. Kod velikih nacija koje mogu gledati razvoj svoje nacionalne 
kulture unatrag stotine godina katolička si je ideja stvarala različite 
forme kroz različita stoljeća. Na početku prošloga stoljeća kroz 
romantizam religiozna je ideja pridonijela procvatu umjetnosti i 


3 Kada je Merz studirao u Parizu od 1920. do 1922., bila su samo petorica hrvatskih studenata 
ondje na studiju. Istodobno je na pariškim sveučilištima studiralo 600 studenata iz Srbije koje su 
stipendirale i francuska i jugoslavenska vlada. 

književnosti. To se moglo, naravno, dogoditi samo kod onih naroda u 
kojima se za vrijeme prosvjetiteljstva borilo protiv religiozne ideje. 
Nacije koje nisu imale Voltairea i Lessinga nisu mogle ni proizvesti 
umjetnike poput Chateaubrianda, M. Hoffbauera i dr. 

Kod južnih Slavena prevladavali nacionalni 
i politički elementi do kraja 1 9. st. 

Na početku prošloga stoljeća kod velikih katoličkih nacija uslijedila 
je podjela duhova ne samo na književnom i umjetničkom polju, nego se 
ta podjela počela pripremati i na svim područjima kulturnoga života. 
Kod katoličkoga dijela jugoslavenskih naroda iz cjelokupnoga europskog 
pokreta romantizma razvilo se oduševljenje samo za nacionalne elemente 
koje je probudio ilirski pokret. U tom pokretu religioznim idejama nije 
se pridavala posebna pozornost zbog činjenice da one nisu bile u 
opasnosti. Domoljubi su u to vrijeme smatrali religiju kao nacionalno 
nasljedstvo koje se je učvršćivalo tijekom stoljeća za vrijeme turskih 
osvajanja i progona i koje se je prenijelo dalje budućim naraštajima. Ali 
takvo shvaćanje religije imalo je potpuno osobni i intimni karakter. O 
prožimanju cijeloga javnog života duhom Isusa Krista i o vrijednostima 
koje su propovijedale velike katoličke ličnosti poput Newmana, Gorresa 
i drugih velikih katolika, južnoslavenski katolici nisu imali gotovo 
nikakvu predodžbu. Narod je i bez toga bio već katolički i njemu još nije 
prijetila opasnost religioznoga indiferentizma. 

Nakon ilirskoga pokreta cjelokupni interes nacije ležao je isključivo 
na političkom i nacionalnom području i do kraja prošloga stoljeća vodile 
su se zapravo samo nacionalne ili političke borbe protiv Nijemaca, 
Mađara i Talijana. 4 Ali kada je duh liberalizma zahvatio cjelokupni 
državni i javni život, tada je došao trenutak da se protiv njega bori i da se 
spriječi njegov utjecaj. 

Biskup Mahnić započinje borbu protiv liberalizma u Sloveniji 

Providnost je za tu borbu odredila bivšega profesora teologije dr. 
Antuna Mahnića 5 iz Gorice (Istra). 6 S njegovim javnim istupom kao 


4 U Jugoslaviji ima 4 milijuna Hrvata i IV 2 milijuna Slovenaca koji pripadaju Katoličkoj Crkvi. 
Ostatak od 7 milijuna su pravoslavni Srbi (shizmaticij. Jezik Hrvata i Srba je unatoč različitosti 
vjere gotovo isti. Slovenski jezik je drugačiji i razlikuje se od hrvatsko-srpskog jezika, ali se može 
na njega gledati kao na dijalekt hrvatsko-srpskoga, premda posjeduje bogatu književnost. 

5 Dr. Antun Mahnić bio je jedan od najdubljih jugoslavenskih mislilaca. On je bio biskup na 

otoku Krku u Kvarnerskom zaljevu koji se sada nalazi pod talijanskom vlašću. Katolička 
studentska mladež naroda južnih Slavena bila je povezana s ovim sijedim crkvenim knezom 
nevjerojatnim oduševljenjem; on zaslužuje da bude nazvan studentskim biskupom. 

osnivača časopisa Rimski katolik [Le catholique romain ) 1888. godine 
počinje Katolički studenski pokret kod južnih Slavena. Njegov se rad 
najprije usredotočio isključivo na području Slovenije, a tek se od 1903. 
cijeli Katolički pokret počeo širiti i među Hrvate. Bilo je to krajnje 
vrijeme da Katolički pokret zahvati studentsku mladež imajući u vidu da 
je mladež ionako bila odgojena i živjela po katoličkim načelima. U to je 
vrijeme omladinsko društvo tzv. Naprednjaci osuđivalo katolicizam kao 
„protukulturnu utopiju koja se proširila iz inozemstva i kao površnu 
znanost kojoj se slijepo vjeruje", kako se izražavala liberalna znanstvena 
inteligencija. U svojim publikacijama Mahnić se je u počecima borio 
prije svega protiv širenja učenja liberalizma kao načina života i zbog toga 
je već 1893. godine osnovao slovensko katoličko društvo Danicu u Beču. 
Time je dao prvi poticaj da se iz toga bečkog slovenskoga društva 
regrutiraju najbolji kulturni radnici za već postojeći narodni Katolički 
pokret u Sloveniji. Uskoro je bila osnovana i srednjoškolska katolička 
organizacija. A katolički studentski pokret aktivno je sudjelovao u radu 
katoličkih organizacija i ustanova koje je pokrenuo i utemeljio genijalni 
socijalni vođa slovenskih katolika dr. Janez Krek. Taj uski kontakt s 
narodom slovenskih katoličkih studenata još i danas postoji i oni su 
najaktivniji članovi cvatućega slovenskog katoličkog narodnog pokreta. 

Biskup Mahnić osniva Hrvatski katolički studentski pokret 

Biskup Mahnić osnovao je i Hrvatski katolički studentski pokret, ali 
je on išao svojim samostalnim putem. Njegova je povijest ujedno i 
povijest Katoličkoga pokreta u hrvatskom narodu uopće. Prije 1903. u 
Hrvatskoj nije postojao katolički pokret. Na prijedlog biskupa A. 
Mahnića nekoliko je akademičara u istoj godini osnovalo u Beču društvo 
Hrvatska, a nakon toga uslijedilo je osnivanje časopisa Luč kojim se je 
vodila borba protiv postojećega liberalizma. 

Iz Beča se je uspostavio kontakt s domovinom i sve književne 
publikacije prosuđivale su se s katoličkoga stajališta. S idealno odabranim 
suradnicima časopisu Luči uspjelo je u razdoblju od deset godina stvoriti 
nove oduševljene studente s katoličkim idealima; oni su u narod počeli 
unositi svoje ideje još prije izbijanja Prvoga svjetskog rata. Književni 
interesi, kao i socijalni koji su do tada prevladavali, bili su time stavljeni 
u pozadinu. U tom razdoblju hrvatski i slovenski katolički studenski 
pokret paralelno su se razvijali i s vremenom su se jedan drugom 
približavah. Nekoliko je hrvatskih studenata u to vrijeme posjećivalo 


6 Gorica je sada pod talijanskom vlašću. 

Sloveniju i kod nezaboravnoga dr. Kreka upoznavali su se i proučavali 
uzorne katoličko-socijalne institucije u Sloveniji. 

Pokret je imao posebno jake korijene među srednjoškolcima. 
Srednjoškolske katoličke organizacije brzo su se razvile, i to isključivo iz 
literarnih sekcija Marijinih kongregacija. Povezanost između Katoličkoga 
pokreta i Marijine kongregacija među studentima još je uvijek čvrsta. 

Razvoj pokreta - Jugoslavenska katolička đačka liga 

Tijekom Prvoga svjetskog rata pokret nije stvorio ništa novoga, ali s 
veseljem očekivana nacionalna sloboda te ujedinjenjem sva tri naroda u 
jednu državu stvoreni su uvjeti da je osnovana središnja organizacija 
nazvana Jugoslavenska katolička đačka liga. 

Tijekom školskih praznika katolička studentska organizacija zajedno 
sa srednjoškolcima i studentima provodila je dalekosežne aktivnosti u 
narodu. U okviru studentskih ljetnih klubova održavala su se predavanja 
i tečajevi u cijeloj zemlji; katolički studenti osnivali su i narodne 
biblioteke, širili su katoličku štampu i time su nadoknadili obvezu i rad 
države koja je to propustila učiniti. 

Jugoslavenska katolička đačka liga sa sjedištem u Zagrebu sastoji se 
od 10 akademskih društava i isto toliko teoloških udruženja i ferijalnih 
klubova i od preko 50 organizacija srednjoškolaca i srednjoškolki. Unatoč 
teškim borbama protiv javnoga mišljenja i protiv neprijateljski 
nastrojenih profesora, vladajučih krugova i studentskih grupa, Katolički 
studentski pokret je nakon održanoga Prvog velikog kongresa katoličke 
studentske organizacije u poznatom hodočasničkom mjestu Trsatu 1906. 
doživio velik zamah. Na stijenama Jadranskoga mora ispred marijanske 
hodočasničke crkve studenti su se svečano zavjetovali da će narode 
južnih Slavena u Kristu obnoviti i da će vatru Katoličke Crkve prenijeti 
na shizmatičke narode balkanskoga poluotoka. Nakon toga kongresa 
središte je pokreta, koje je do tada bilo u Beču u prvom osnovanom 
društvu katoličkih akademičara Hrvatska, preneseno na društvo 
Domagoj koje je osnovano 1906. u Zagrebu i koje je i danas središte 
hrvatskoga katoličkog života. I redakcija mjesečnoga časopisa Luč godine 
1911. prenesena je iz Beča u Zagreb. 

Rudolf Eckert i Petar Rogulja - predvodnici Katoličkoga pokreta 

U istoj godini počinju katolički studenti Rudolf Eckert (+1915.) i 
Petar Rogulja (+1920.) izdavati svoje dnevne novine pod nazivom 
Riječke novine. Oba novinara bili su markantne osobnosti Hrvatskoga 
katoličkog pokreta. Obojica su većim djelom studirali u inozemstvu - 

Njemačkoj, Nizozemskoj i Belgiji - i time su presadili katoličke ideje iz 
inozemstva u domovinu. Ni jedan nije doživio 30 godina, ali su ipak više 
puta bili određeni kao kandidati za državnu znanstvenu katedru na 
Sveučilištu u Zagrebu. 

Velike aktivnosti studentskoga Katoličkog pokreta 

Dio temelja cijeloga Katoličkog narodnog pokreta jesu organizacije 
koje se nalaze u inozemstvu. Katolički je student zajedno sa svojim već 
diplomiranim kolegama vođa Katoličkoga narodnog pokreta u Jugoslaviji. 
On je pisac i urednik, političar, govornik i vođa omladinskih organizacija. 
Velika većina studenata žrtvovala je svoju egzistenciju za pokret; neki od 
njih nisu mogli završiti svoje studije, a mnogi već sa završenim studijima 
rade pod najnepovoljnijim materijalnim uvjetima, odrekli su se doma i 
obitelji za pobjedu Katoličkoga narodnog pokreta. 

Posljednji čin organiziranoga studentskog pokreta bio je krajem 
srpnja prošle godine za vrijeme velikoga slavenskog orlovskog 
tjelovježbenog sleta u Mariboru. Na tom studentskom kongresu 
sudjelovalo je preko 2000 organiziranih studenata i studentica koji su 
došli iz velike udaljenosti i uz naporno putovanje. Osim savjetovanja o 
unutarnjim problemima vodila se je i diskusija s predstavnicima stranih 
organizacija i postavljen je temelj za Internacionalnu katoličku 
studentsku uniju. 7 

Pogled prema Istoku i pravoslavnima 

Pogled cijeloga studentskog Katoličkog pokreta sada je usmjeren 
prema Istoku. Srpski dio naroda ne priznaje postojeći narodni pokret na 
religioznim načelima. To je providencijalna misija katolika južnih Slavena 
da ostvare ideju unije u svojoj vlastitoj državi kako bi se pripremilo 
povezivanje Istoka s univerzalnom Crkvom. Studentske katoličke 
organizacije žele također djelovati na tom području i već se traže načini 
kako bi se stvorio put za osnivanje jednoga privremenog religioznog 
analognog pokreta među srpskim pravoslavnim studentima. 

Katolicizam pokazuje tek tada posebnu snagu djelovanja kada se 
različite nacije međusobno upoznaju, ne obazirući se na vladajuće 
predrasude i postojeće državne granice i kako bi goruća ljubav prema 


7 Na kongresu je također zauzet stav prema masonsko-slavenskoj gimnastičkoj organizaciji Sokol i 
prema Orlovskoj katoličkoj tjelovježbenoj organizaciji i taj je stav proveden u našoj organizaciji. 

našoj svetoj Crkvi, koja je jedina pokretačka snaga Katoličkoga pokreta u 
cijelom svijetu, postala jedino mjerilo naših uzajamnih prosudbi. 8 

* * * 


Napomena Uredništva. - Kada se Orlovstvo bilo već dobro razvilo 
u Hrvatskoj, pokrenuta je i izdavačka djelatnost Hrvatskog orlovskog 
saveza. Donosimo ovdje reklamni tekst što ga je Merz sam sastavio i 
predvidio da bude objavljen na kraju njegove brošure koju je namjeravao 
izdati 1926. za hrvatsku omladinu u povodu proslave Tisućite obljetnice 
Hrvatskog kraljevstva. O samoj brošuri vidi detaljnije na sljedećim 
stranicama u poglavlju Prilozi za duhovnost Orlovstva, članak Hrvatskoj 
omladini o Hrvatskom kraljevstvu, (str. 218] 

ORLOVSKA KNJIŽNICA 
Hrvatskoga orlovskog saveza 
Zagreb - Kaptol 27 

VJEŽBOVNIK (rasprodano; drugo izdanje u pripremi) 

ZLATNA KNJIGA hrvatske orlovske omladine... 10 din 
PRIRUČNIK Orlovske organizacije... 13 din 
ORLOVSKA HIMNA... 1 din 
ORLOVSKA RAZGLEDNICA... 1 din 
HRVATSKO SOKOLSTVO s katoličkoga stajališta 
(ili Interkonfesionalizam)... din 3 
MLADOST, časopis za hrvatsku katoličku omladinu 

(izlazi jedanput mjesečno) - Godišnja pretplata -24 din 
Dr. I. Merz: NAJNOVIJA ČUDESA U LURDU -5 din 


8 Ima još jedan odlomak teksta kojim završava ovaj članak, ali ga je u Merz u rukopisu prekrižio. 
Mi taj prekriženi odlomak ipak ovdje donosimo budući da u njemu nalazimo važne podatke da je 
ovaj članak-predavanje bio u stvari upućen francuskoj publici. Taj odlomak glasi: „Ovaj kratki niz 
članaka neka posluži francuskim katolicima kao kratka informacija o djelovanju Božje milosti u 
jugoslavenskim zemljama, a kao realan uspjeh željeli bismo da francuski katolici i nas izvješćuju 
od vremena do vremena o svom životu i nastojanjima i da nam redovito šalju svoje časopise i 
izdanja." 

OMLADINSKI SAVEZ I ORLOVSKI POKRET 

Napomena Uredništva. - U Arhivu Ivana Merza sačuvan je prvi 
dio njegova izlaganja što ga je održao na jednom od pripremnih 
sastanaka za osnivanje Hrvatskoga orlovskog saveza koji su održavani 
tijekom 1923. god. U Hrvatskom katoličkom omladinskom savezu 
(HKOS-u), koji je bio omladinska grana Hrvatskoga katoličkog pokreta, 
ozbiljno se bilo počelo raspravljati o ujedinjenju te organizacije s 
orlovskim pokretom koji se sve više širio među mladima po hrvatskim 
krajevima. U te rasprave aktivno je bio uključen i Ivan Merz koji je 
18. VIII. 1923. bio izabran za predsjednika HKOS-a. 

Kako je Orlovstvo sve više privlačilo mladež, mnogi su članovi 
HKOS-a ulazili i u orlovska društva pa su tako isti mladići bili članovi 
dviju organizacija koje su imale gotovo identične ciljeve. Osim spajanja 
dviju organizacija trebalo je raspraviti i odnos sa slovenskom Orlovskom 
organizacijom od koje se orlovski pokret proširio u hrvatske krajeve. 
Razlike su bile dosta velike jer se među hrvatskim Orlovima i u HKOS-u 
promicao ozbiljniji kršćanski život i odgoj, a što nije bio slučaj u 
slovenskom Orlovstvu. Stoga je veoma zanimljivo pročitati Merzova 
razmišljanja o tim pitanjima. Iznosi razloge za i protiv naginjući prema 
osamostaljenju organizacije. 

Spomenimo da je odmah na početku novoosnovanoga Hrvatskog 
orlovskog saveza (HOS-a) Merz obavijestio hrvatske biskupe u ime 
HOS-a da se nova organizacija stavlja na temelje Katoličke akcije. S tim 
je u vezi veoma značajno i hrvatsko izdanje priručnika Orlovske 
organizacije Zlatne knjige koju je Merz pripremio i gdje je jasno 
naglašena vjerska dimenzija i mjesto svećenika u organizaciji. 

Na početku osnivanja HOS-a Merz je predlagao da se nova 
organizacija zove Hrvatski katolički orlovski savez, ali njegov prijedlog 
da se nazivu organizacije doda pridjev „katolički" nije bio prihvaćen. 
Tada je on zahtijevao da se u zapisnik te sjednice unese da je on to 
predlagao, što je i učinjeno. Taj detalj imamo sačuvan u zapisniku sa 
utemeljiteljske sjednice HOS-a koja se održala 16. XII. 1923. 9 

Kao geslo Hrvatskoga orlovskog saveza Merz je predložio ovu 
lozinku: Žrtva - Euharistija - Apostolat. To je pojednostavljeno i 
skraćeno geslo francuskih euharistijskih križara od kojih ga je Merz 
preuzeo jer mu se ta organizacija za mladež najviše svidjela dok je 


9 Josip Vrbanek, Vitez Kristov Ivan Merz, Zagreb, 1943., str. 113 

proučavao katoličke pokrete i organizacije u Francuskoj za vrijeme svoga 
studija u Parizu. Ostali odbornici na sjednici bili su malo suzdržani jer 
im se geslo činilo prepobožno, ali su naknadno Merzov prijedlog ipak 
prihvatili. 10 

Od toga izlaganja Ivana Merza sačuvan je u njegovu Arhivu samo 
prvi dio. Ali već i iz ovoga dijela vidimo kako je Merz dobro uočio 
problematiku i kako je dao dobre i veoma mudre prijedloge za rješenje 
ujedinjenja dviju organizacija do čega je stvarno i došlo 16. prosinca 
1923. kada je stvorena jedinstvena katolička organizacija za mladež pod 
nazivom Hrvatski orlovski savez sa sjedištem u Zagrebu. O tome je 
odmah u siječnju sljedeće 1924. godine Merz objavio u Katoličkom listu 
poseban informativni članak pod naslovom Nove smjernice omladinskoga 
pokreta u kojem opširno govori o ujedinjenju dviju organizacija, kao i o 
novom smjeru kojim ide Hrvatski orlovski savez, a koji je sav izražen u 
duhovnom priručniku Orlovske organizacije Zlatna knjiga koja je upravo 
tih dana bila i objavljena. 11 U tom objavljenom članku Merz je koristio 
najvažnije misli iz ovoga svog izlaganja što ga je kao svoj prilog diskusiji 
iznio na pripremnim sastancima za osnivanje HOS-a. Ovaj je tekst 
veoma koristan za upoznavanje povijesti osnivanja ove nove ujedinjene 
organizacije za hrvatsku mladež kao i velikoga doprinosa i uloge koju je 
Merz imao u njoj. 

* * * 


Kriza koju sada proživljava kod nas pokret hrvatske katoličke 
omladine sili nas da riješimo dva problema: 

1. Kakvo stajalište treba zauzeti Hrvatski orlovski pokret prema 
Ljubljani? 

2. Kakav će biti odsada odnos između Orlovskoga pokreta i 
Omladinskoga saveza? 

Što se tiče našega odnosa prema Ljubljani, valja istaknuti sljedeće: 

a) Orlovski pokret, kao pokret katoličke omladine u hrvatskim 
zemljama, integralni je dio Katoličkoga pokreta u hrvatskim zemljama. 
On zato treba raditi po direktivama one instance koja ravna cjelokupnom 
Katoličkom akcijom u hrvatskim zemljama. 

b) U hrvatskim se zemljama osjećaju u pogledu rekristijanizacije 
druge potrebe negoli u Sloveniji. Naše je vjersko stajalište daleko 


10 Vidi trto: str. 104 

11 Vidi: Ivan Merz, Nove smjernice omladinskog pokreta, Katolički list, br. 1,3. 1. 1924., str. 10- 
11 . 

zahtjevnije jer ono traži u vjerskom pogledu od svakoga pojedinog člana 
mnogo više negoli to traže Slovenci. Mi ne nastojimo dobiti velik broj 
članova, več želimo odgojiti u vrlo polaganu radu elitu koja će dalje 
apostolski djelovati. Iz toga razloga držim da se Orlovski pokret (ili 
pokret hrvatske katoličke omladine) mora razvijati neovisno o Sloveniji. 

c) Među slovenskim Orlovstvom vlada sada duh koji po mome 
mnijenju nije posve u skladu s načelima sv. Crkve. Oni tvrde da je 
Orlovska organizacija neovisna o crkvenoj kontroli i da se može razvijati 
neovisno i protiv volje hijerarhije. Zatim, otklanjaju duhovnoga vođu: 
svećenik može biti samo brat ili odbornik ravnopravan sa svim ostalim 
članovima. 

Držim da su ove ideje vrlo pogubne i naša je dužnost očuvati 
hrvatsku katoličku omladinu od ovoga utjecaja. 

Moramo dakle razmišljati o sljedećemu: 

1. Da se naš Orlovski pokret odijeli od Slovenaca i da samostalno 
razvije svoju akciju. 

2. On bi trebao zadržati kulturne smjernice slovenskoga Orlovstva, 
ali bi morao u vjerskom pogledu ići onim smjerom kojim je prošao 
Omladinski pokret. Mora naime sav svoj rad postaviti na vrhunaravnu 
podlogu organizirajući za orlovski pokret sv. mise, pričesti žrtve, molitve. 

3. U tehničkom pogledu treba raditi kao i Slovenci. 

Prije negoli pretresemo odnos Orlova i omladinaca kod nas, 
izmijenimo misli o navedenim trima točkama. Cujmo o tome sud braće 
Orlova! 

Postignemo li samostalnost Hrvatskoga katoličkog orlovskog 
pokreta, ostvarimo li Hrvatski katolički orlovski savez, to se mora riješiti 
odnos između Hrvatskoga orlovskog saveza i Hrvatskoga omladinskog 
saveza. 

Obje ove prosvjetne organizacije (tj. obnovljeni Orao i sadašnji 
Omladinski savez) teže za istim ciljem: odgojiti i organizirati elitu 
katoličke omladine koja će apostolski djelovati u hrvatskom narodu. 
Pogledajmo obje ove organizacije posebno i pogledajmo u čemu je 
prednost, odnosno nedostatak svake pojedine. 


210 



Faksimil rukopisa Ivana Merza iz članka o Omladinskom savezu i 
Orlovstvu. (Vidi tekst na kraju prethodne stranice, 210) 

A. Omladinski savez 

1. Prednosti. Omladinski savez uspio je u vdo kratkom roku udariti 
smjernice vjerskom odgoju svojih članova. On je postavljen na 
vrhunaravnoj podlozi i od svakoga se pojedinog omladinca traži stanovit 
minimum vjerskoga života: barem jednom mjesečno sv. pričest, i to 
zajednička sv. pričest i slično. Uvođenje službenoga duhovnika, cijeloga 
niza vjerskih rezolucija koje se tiču presvete Euharistije, misa koje se 
imaju čitati za sam omladinski pokret, pravila odobrena od gosp. 
nadbiskupa, posebni blagoslov Svetoga Oca - sve to dokazuje da je 
Omladinski savez u prvoj fazi svoga života nastojao čvrsto izgraditi one 
kanale iz kojih će u budućnosti strujati na nj Božji blagoslov. Bih smo 
uvjereni da je čitanje rezolucija Kongresa bilo potrebno u početku i da će 
se druga faza, socijalna (apostolska) ili koja druga (to sve ovisi o volji 
Božjoj) posve harmonično razviti iz ove religiozne. 

Iz religiozne faze Omladinski pokret još nije izišao; tek sada radimo 
na tome da se u svim biskupijama imenuju vrhovni savjetnici za pojedine 
biskupije koji će voditi brigu za vjerski život u omladinskim društvima 
njihove biskupije. 

Nastojat ćemo zatim da svako pojedino omladinsko društvo dobije 
svoga posebnog duhovnika. Držimo da je ova religiozna priprava 

najvažnija i da je svaki katolički pokret na lošim temeljima koji ne računa 
s Nebom kao s realnom činjenicom. 

2. Nedostatak Omladinskoga pokreta bio bi sljedeći: uslijed 
intenzivna religiozno-kulturnoga djelovanja on odbija one mladiće koji su 
po sebi dobri ili koji bi mogli postati dobrima, ali za koje je takav rad 
pretežak. Vanjski nastupi, vježbe, vrlo su zgodna sredstva da se ta 
mladež privuče jer ona želi da ovim laganim vanjskim radom manifestira 
pred javnošću svoje katoličko vjerovanje i da tako odmah nađe vanjsku 
nagradu za svoj unutarnji idealizam. 


B. Orlovski pokret 

1. Prednost. Nedvojbeno je da se s ovom činjenicom mora računati i 
čini mi se da Orlovska organizacija polaže daleko veću važnost na ove 
mladenačke preduvjete negoli to čini Omladinski pokret. U ovome leži i 
privlačnost Orlovskoga pokreta i vjerojatno je da će se ovaj daleko hitrije 
razviti od Omladinskoga pokreta. 

2. Nedostatak. Orlovstvo, kakvo je danas u Sloveniji i kod nas, ne 
teži ni izdaleka toliko za unutarnjom obnovom kao Omladinski pokret. 
Želimo li dakle da počne raditi u onom duhu za kojim težimo, to bi ono 
moralo poprimiti sav religiozni plus Omladinskoga saveza; morao bi se 
obvezati da će provoditi rezolucije koje je primila posljednja glavna 
skupština Omladinskoga kongresa. 

Iz navedenoga dolazimo do sljedećih problema: 

Napomena Uredništva. - Ovdje završavaju sačuvane stranice 
Merzova izlaganja. Iz nedovršene rečenice očito je da je postojao i 
nastavak koji se nažalost nije sačuvao u Arhivu Ivana Merza. Prema gore 
iznesenim mislima sigurno je sadržavao zanimljive Merzove prijedloge za 
rješenje nastale situacije o osamostaljenju hrvatskog Orlovstva i njegovu 
spajanju s Hrvatskim katoličkim omladinskim savezom što se i dogodilo 
16. XII. 1923. kada je osnovan Hrvatski orlovski savez. Očito da je tome 
puno pridonio sam Merz pa je to on i detaljno opisao u svome članku Nove 
smjernice omladinskoga pokreta, Katolički list, br. 1, od 3. siječnja 1924., 
str. 10-11. Kao što se vidi po datumu, članak je objavljen odmah sljedeći 
mjesec nakon što se hrvatsko Orlovstvo osamostalilo. 

2. DUHOVNI I ORGANIZACIJSKI PROFIL 
ORLOVSKE ORGANIZACIJE 


NACRT PRIRUČNIKA 
ZA ORLOVSKU ORGANIZACIJU 

Napomena Uredništva. - Među raznovrsnim rukopisima većega ili 
manjeg obima u Arhivu Ivana Merza nalazi se i ovaj tekst od samo jedne 
stranice. Već letimičnim pogledom po naslovima možemo zaključiti da se 
radi o sadržaju jedne knjige o Orlovstvu koju je Merz kanio napisati. 
Prema naslovima pojedinih poglavlja to je trebao biti informativno-for- 
mativno-duhovni priručnik namijenjen u prvom redu članovima Orlovske 
organizacije. Nažalost, Merz nije dospio ovu zamisao i ostvariti. Ostala 
je samo ideja i njegova namjera na ovom papiru od jedne stranice što, 
među ostalim, pokazuje svu njegovu širinu duha i zauzetost za promi¬ 
canje ove odgojne katoličke organizacije za mladež i onih vrijednosti koje 
je ona nastojala živjeti i provoditi. 12 

* * * 


Prvi dio 


Općenito 

Predgovor preuzv. dr. Ivana Sarića 

Što očekuje sv. Crkva od Hrvatskoga orlovstva 

Osjećanje s Crkvom - Sentire cum Ecclesia. 

(Božanski ustav sv. Crkve) 

Euharistija - središte svijeta 
Molitva i rad 

Dostojanstvo misnika Božjega 
Osvajanje svijeta (misije) 

Sveta unija (istočno pitanje) 

Crkva - socijalna preporoditeljica 


12 Međutim, ne znači da jednoga dana netko ne bi mogao sastaviti takav priručnik na temelju 
mnogih sličnih ili istovjetnih njegovih tekstova koji su raspršeni u njegovim objavljenim i 
neobjavljenim radovima, a koje bi se lako moglo sabrati i svrstati pod pojedina poglavlja i 
naslove kako ih je Merz ovdje formulirao. 

Apostoli - svjetovnjaci (historijska skica) 

Suvremeni apostolat svjetovnjaka 

Drugi dio 

Praktične smjernice za suvremenoga katolika 

Filozofija i teologija - temelj svake naobrazbe 

Život sa sv. Liturgijom 

Ljepota i umjetnost 

Crkva i ljudsko tijelo 

Apostolat radosti (Keppler, priroda itd.) 

Odgoj za obitelj 

Odgoj za građanski život (politika, štampa, javno mnijenje) 

Katolički ekonomsko-socijalni apostolat 

Obrana katoličke škole 

Povijest: trijumf katolicizma 

Znanost: trijumf sv. Crkve 

Katolički omladinski pokreti u svijetu 

Katolicizam i naša narodna pjesma, naši narodni običaji 

Sto su Ffrvati učinili za sv. Crkvu 

Preporod apostolata svjetovnjaka među Ffrvatima 

(Katolički pokret, Mahnić, Eckert, Rogulja) 

Orlovstvo u Češkoj 
Orlovstvo u Sloveniji 
Orlovstvo u Hrvatskoj 
Sv. Ivan Evanđelist 
Orao simbol 

Harmonija u ljudskoj zajednici 

Filozofsko opravdanje poslovnika 

Ljudsko društvo ne može biti bez naravnoga poretka 

Ćudoredni apostolat Orlovstva (alkoholizam, zabava, ples) 

Izvori naobrazbe mladoga Orla (knjige, časopisi, kartoteka) 

Naraštaj (orlovski), nadnaravno značenje: dijete i djetinjstvo 

Odgoj za apostolat 

Pedagoško značenje tjelovježbe: sv. Pavao, viteški redovi 
Crkva i sport, naš sistem (V., VI., VII. ostaje) 

PREDAVANJE O ORLOVSTVU 


Napomena Uredništva. - Ovaj tekst sadrži nekoliko Merzovih 
vlastoručno ispisanih stranica. Sam naslov koji je Merz stavio na početak 
prve stranice jasno kaže da se radi o predavanju; točnije, to je nacrt 
predavanja koje je Merz održavao u pojedinim orlovskim društvima po 
Hrvatskoj. Iz samoga teksta vidi se da je to bio samo podsjetnik; rečenice 
su kratke, često nekompletne, negdje samo natuknice da ga podsjete na 
teme i sadržaje koje je dobro poznavao. 

Premda se radi samo o natuknicama, međutim, i iz takva sažeta 
teksta vidi se kako je Merz shvaćao Orlovstvo i što je smatrao u njemu 
bitnim: naglasak na duhovnosti organizacije koja je prožeta katoličkim i 
crkvenim duhom te usmjerena prema promicanju socijalnoga apostolata. 
Mogli bismo reči: shematski prikaz duhovne fizionomije Orlovstva kako 
ga je Merz ne samo zamislio, nego i nastojao ostvarivati i u tome na 
kraju uspio. Na početku predavanja navodi najprije biblijske temelje 
Orlovstva. Naglašava vrhunaravni cilj Orlovstva te pojašnjava kako se 
cijela djelatnost Orlovstva treba uklapati u poslanje Crkve i njezinu 
misijsku djelatnost, tj. spašavanje i posvećivanje duša. Imajući pozornost 
za društvo u kojem se živi pokazuje kako se Orlovstvo angažira u 
stvaranju katoličke kulture i kako se bavi i promiče katolički socijalni 
apostolat. Na kraju predavanja Merz ističe na koji se način Orlovstvo 
odnosi prema raznim područjima društvenoga i crkvenoga života. 


Bog je stvorio omladinu tako da se ona zbog razvoja mora gibati. 
Orlovstvo računa s tom činjenicom i nastoji ovom razvoju dati poseban 
smjer. 

U Orlovstvu uvijek treba razlikovati bitno od nebitnoga: bitno je da 
je ono organizacija za katolički socijalni apostolat, nebitni elementi su 
odora, tjelovježba i velike organizatorske forme. 

Biblijski temelji orlovskog apostolata 

Nakon babilonskoga sužanjstva Božji, tj. židovski narod povratio se 
u Jeruzalem i tamo ponovno izgradio hram. No Bog ga je ponovno kaznio 
jer je bio nevjeran. Antioh Epifan osvoji Jeruzalem i opustoši hram. Izda 
zakon kojim se posvuda zabranjivalo ispovijedanje židovske vjere. Na 

svim su se mjestima podigli idoli i bilo je toliko apostata da se činilo te 
će iščeznuti vjera Abrahama, Mojsija i Izraela. Bog podiže nekoliko 
junaka. Jedan svećenik koji se zvao Matatijas organizira sve one koji su 
još uvijek gorjeli za Zakon i za bogoslužje. Imenova svoga sina Judu 
Makabejca vojskovođom vojske koja će se boriti za prava pravoga Boga. I 
Juda je naravno vojevao sa svojom malenom četom. U bitki je sličio 
mladom lavu koji riče na svoj plijen. Uništi sve bezbožnike, pobijedi 
veliku vojsku Antiohovu i uspostavi bogoslužje u Jeruzalemu. Božji je 
duh ispunjao dušu Makabejaca; oni osvojiše svoju domovinu i spasiše 
dušu svoga naroda. S tri tisuće Židova pobijedio je 48.000 Asiraca. 

Sv. Ivan Zlatousti veli: „Antioh, s nadimkom Epifan, pošto je 
zaposjeo Judeju i sve opljačkao i pošto je prisilo mnoge Židove da se 
odreknu vjere svojih otaca, Makabejci ostadoše stalni i nepokolebani u 
ovim kušnjama. Obilazili su svu zemlju i skupljali zdrave i vjerne članove, 
a one koji su bili potišteni i koji su se dali pokvariti, i te su u velikom 
broju doveli natrag u prvo stanje... I ova su bodrenja podigla na noge 
vojsku najhrabrijih ljudi koji se nisu borili za svoje žene, za svoju djecu, 
za svoje sluge; nisu se borili da oslobode svoju domovinu ropstva, već za 
zakon svojih otaca i za pravo svoga naroda. I kada su se stavili u bojne 
redove i poklanjah svoje živote, neprijatelj bi potučen; manje su se 
pouzdavali u svoje oružje, a više u ideju koja ih je oboružavala i bili su 
uvjereni da je ta ideja u stanju sama pobijediti, pa i bez ikakva oružja." 

Kada su išli u boj, nisu ispunjavah zrak ni galamom ni svjetskim 
pjesmama kao što to čine neki narodi, već su se Bogu molili da im 
odozgo pošalje svoj blagoslov, da im priteče u pomoć, da ih potpomaže, 
da im pruži ruku jer su vojevali radi njega, jer su vojevali radi njegove 
slave. 

Orlovstvo veli: kao što su Makabejci unatoč svom junaštvu, svojoj 
intelektualnoj i moralnoj sili, polagali više važnosti u pomoć Božju nego u 
svoje oružje, isto tako su sredstva kojima se Orlovi služe u prvom redu 
vrhunaravna, a najvažnija je Euharistija. 

Cilj nadnaravni - sredstva nadnaravna 

Prvi konačni cilj Crkve i svega na svijetu: slava Božja ( Fimis ultimus 
primarius ). - Drugi konačni cilj je posljedica prvoga: spas duša ( Fimis 
ultimus secundarius ). 

Prvi bliži cilj Crkve: posvećivanje duša [Fimis proximus primarius). 
Drugi bliži cilj Crkve: stvaranje katoličke kulture [Finiš proximus 
secundarius). 

Crkva postiže oba svoja bliža cilja pomoću: direktnih i indirektnih 
sredstava apostolata. 

Direktna sredstva - prvi bliži cilj Crkve 

Redovita duhovna pastva: dijeljenje sakramenata, pohađanje 
bolesnika, čisto vjerska udruženja. Ova direktna sredstva teže poglavito 
za promicanjem savršenoga kršćanskog života (Canon 685). 

Indirektna sredstva 

To su poglavito institucije koje ostvaruju drugi bliži cilj Crkve i 
katoličku kulturu. 

Orlovstvo 

Crkva, dakle, u realizaciji svoga drugog bližeg cilja stvara katoličku 
kulturu. Ovo stvaranje katoličke kulture nazivamo katoličkim socijalnim 
apostolatom. Orlovstvo je pomoćnik Crkve u njenoj posebnoj misiji: 

a) posvećivanje (spašavanja) duša [Finiš proximus primarius) 

b) stvaranje katoličke kulture [Finiš proximus secundarius). 

Suradnja svjetovnjaka 

Teolozi vele da nisu samo apostoli ispovijedali Krista i kraljevstvo 
Božje kada je sišao Duh Sveti, već i mnogi učenici svjetovnjaci. Suradnje 
svjetovnjaka s Crkvom uvijek je bilo. 

Cilj Orlovstva : primijeniti, učvrstiti, širiti, braniti katolička načela u 
životu pojedinaca, obitelji i društva. 

U zajednici s papom i biskupima: gdje se radi o obnovi svega u 
Kristu, dakle o jednomu vjerskom cilju, tamo prema božanskoj ustanovi 
Crkve biskupi moraju voditi. 

Demokratizam: dobrotvorna akcija u korist bijednih slojeva. 
Poslovnik: pravni poredak (Taylor, Tayolles). Red u prirodi. Pravna 
dužnost, kanonsko pravo. 

Politika: izvan i iznad svake političke stranke. To ne znači da je 
Orlovstvo politički akonfesionalno: katolik je u javnom i političkom 
životu zastupnik svoga vjerovanja. I zato kada bude radio izvan 
Orlovstva, radit će kako to traži spas duša, sloboda Crkve, opće javno 
blagostanje države. Orlovstvo odgaja za građanski život, kao što škola 
odgaja za činovnika, tehničara itd., ali Orlovstvo je izvan i iznad svih 
političkih agitacija i trzavica, iznad i izvan svih političkih kampanja. 

Tjelovježba: tijesno je vezana s omladinskim organizacijama 
Orlovstva, ali nije bitno vezana. Tjelovježba je važna za omladinu. 

3. PRILOZI ZA DUHOVNOST ORLOVSTVA 


HRVATSKOJ OMLADINI PRIGODOM 
TISUĆITE OBLJETNICE 
HRVATSKOGA KRALJEVSTVA 


Napomena Uredništva. - U listu za katoličku mladež Mladost 
Merz je objavio opširan članak pod naslovom „Katoličanstvo i hrvatski 
narod ". 13 Sljedeće godine, 1925., kada se slavila tisućita obljetnica 
hrvatskoga kraljevstva, Merz je želio isti članak objaviti i kao posebnu 
brošuru. Napisao je i poseban predgovor za tu brošuru. Taj zanimljiv 
predgovor koji otkriva njegovu dušu koja je puna ljubavi prema Kristu, 
Crkvi i svome narodu sačuvan je u njegovu Arhivu zajedno s izvornim 
rukopisom istoga članka koji je već bio objavljen. Osim predgovora Merz 
je sam sastavio skicu kako bi trebala izgledati i naslovna stranica 
brošure, a dodao je za kraj i reklamu za ostala izdanja Hrvatskoga 
orlovskog saveza. Sve to donosimo ovdje. Svrha je cijeloga članka i potom 
namjeravane brošure bila osvješćivanje značenja povezanosti Hrvata s 
Katoličkom Crkvom i s Rimom i kako na tim temeljima treba graditi 
budućnost, za što su na poseban način bili pozvani članovi Orlovske 
organizacije. U izvornom rukopisu na kraju predgovora Merz se nije 
potpisao svojim imenom nego pseudonimom „Orao". Ovaj članak (ali bez 
ovoga predgovora) koji je bio namijenjen da se ponovno tiska kao 
brošura, što se nije ostvarilo, ponovno je objavljen u 2. svesku Sabranih 
djela Ivana Merza, 2011. g. na str. 198-214, i to onako kako je već bio 
objavljen u Mladosti. Prije predgovora donosimo i naslovnicu tj. prvu 
stranicu za planiranu brošuru kako ju je sam Merz skicirao. 


* * * 


13 Mladost, br. 11-12, 1924., str. 201-214; Sabrana djela Ivana Merza, sv. 2., Zagreb 2011., 
str. 198 - 212 

ORLOVSKA KNJIŽNICA 
Svezak 4 

Žrtva - Euharistija - Apostolat 

HRVATSKOJ OMLADINI PRIGODOM 

TISUĆITE OBLJETNICE HRVATSKOGA KRALJEVSTVA 
(Katoličanstvo i Hrvatstvo) 14 

Sastavio: Orao 15 
Izdao: Hrvatski orlovski savez 
Zagreb 1925., cijena 2,50 din 

PREDGOVOR 

Mladost, glasilo organizirane hrvatske omladine - Orlova, 
donijelo je ovaj članak u posljednjem broju prošloga godišta. U 
njemu je u neku ruku u kratkim crtama prikazana nacionalna 
ideologija hrvatskih Orlova. Orlovski pokret koji se je u posljednje 
vrijeme snažno razmahao po svim pokrajinama želi prigodom 
tisućite obljetnice Hrvatskoga kraljevstva svoj našoj omladini 
doviknuti: katolička vjera bila je vjera tvojih otaca; njoj sav hrvatski 
narod treba zahvaliti svoju slavnu prošlost. Želiš li da u ovo 
sudbonosno doba hrvatski narod ponovno ojača na svim 
područjima života, to neka postavi kao temelj svojemu radu velika 
i jedina istinita načela Crkve Kristove, Crkve Katoličke. 

Neka ti geslo, hrvatska omladino, u ovoj jubilarnoj godini 
bude: preporod naroda u Kristu po katoličkoj konfesionalnoj 
organizaciji! 

Svaki narodni rad koji se ne obazire na vječna načela Katoličke 
Crkve i kršćanskoga ćudoređa urodit će prije ili kasnije 
sudbonosnim posljedicama i po sav narod. Zato svi na okup u 
Orlove! 

Orao 


14 Izvorni rukopis na prvoj stranici ove zamišljene brošure donosi ovaj naslov: HRVATSTVO I 
KATOLICIZAM (Orlovstvo s nacionalnoga stajališta). Međutim, Merz ga je prekrižio i stavio 
drugi naslov koji smo gore naveli. 

13 U rukopisu ispod riječi „Sastavio" stoji I. M. Ali je Merz naknadno prekrižio ove inicijale svoga 
imena i umjesto njih stavio je samo Orao, kao što se istom riječju potpisao na kraju Predgovora. 


219 



„ A ?C>5^ ' J O&Uri-h 0>^iW^n>iUiX ^TV-aJ^ &- in^Ja^CnU — 
t>T^VTt~c, - * Ivv^^o p W|' <3'&K*.<wć t» d viu^u d v *. raJK\A*™. tw>y* 

jannbr^ ^rtCoši^- l \\^AyyyM> U. tm/I^v (\ 

d'&rjt- 

biittfU tffaA, te p.«- 2 ^y fać** 

}ihj Or^u. ! j&Fnr*rtiA f-CHfrut r<7 /Uvj^rw.- tb «-C^ 

^*£Wđe )Ca>^^( 4^^, ^ W*w^.’ 

k tJ^itrtU ^j<^AL jl v2& ^ ^ ^ 

<h.cju?X ^ i/vt 7-^OvvJk, /W^v> f^Asvu^ ^-&->+n j^rtnbrrf ■ 

0 W- n wc /ww '\bd>*1 ot* 

Yvw*v**> •’j'cl.cA ^k&a- P\tv«a ■j unfL^, ? ^ 


Rukopis Predgovora Ivana Merza za brošuru 
„Hrvatskoj omladini prigodom 
tisućite obljetnice Hrvatskoga kraljevstva“ 




0 

jedaći toW'£it mi/i Q/lC& l^ibć &&- ( OjCoe, \L<J&ck±. 
J/jLitU k Y^ / ^OT^blć-^ CrvJU^L*^ , V A>^/ 

[> <j^vW *4 ' tfL^'rd-' *. 

*}'' ~ ' 

^rcytC\ <yyaAjr&\-i fii V .»ui t>^^-. t n 

(k^uZet^ l/^(v^\'6uie- ćl/jbe i l/i^c^c^k^ e^oU^JZ- 


t (— / 

UOT^'i- ft£^ / }^J ^ ^ ^ 

jtc^'cc^,, 0 |A? /JQ-iT ^o^t-5''' ; -^Or&vć-' 





221 



HRVATI I SVETA RIMSKA CRKVA 


Napomena Uredništva. - U Arhivu Ivana Merza pronađen je i 
ovaj članak, tj. još jedan od nacrta njegovih predavanja koja je držao po 
orlovskim društvima. Budući da je tekst već dotjeran, s lijepim mottom 
kao uvodom, očito je da ga je namjeravao i objaviti. Prema dosadašnjim 
istraživanjima njegovih objavljenih radova ovaj članak nije pronađen. 
Samo nam je sačuvan u Arhivu. Članak obrađuje njegovu omiljenu temu 
o bliskoj povezanosti Hrvata s Rimokatoličkom Crkvom tijekom povijesti, 
a što treba trajno njegovati. Već na početku Merz donosi dva snažna 
citata poznatih francuskih ličnosti, nadbiskupa Fenelona (1651.-1715.) i 
biskupa Bossueta (1627.-1704.] koji su izrazili svoje oduševljenje i 
privrženost Rimu. U cijelom članku dolazi do izražaja velika njegova 
ljubav prema Rimu kao središtu Crkve, a to želi učvrstiti i kod svojih 
slušatelja i čitatelja podsjećajući što je ta vjernost i povezanost s Rimom 
značila za hrvatski narod tijekom povijesti. Zato pri koncu ovoga članka 
Merz veli: „Tko hoće zatajiti ovu vezu između Rimokatoličke Crkve i 
hrvatskoga naroda, taj niječe uopće svu slavu hrvatske prošlosti!“ 

I za kraj važna napomena: treba imati u vidu da je ovaj članak 
pisan davno prije Drugoga vatikanskog sabora dok još nije bio razvijen 
ni ekumenizam, a još manje međureligijski dijalog. Stoga nam se s 
današnjega gledišta neke riječi i izrazi o islamu i protestantizmu mogu 
činiti malo preoštri i da nisu u skladu s današnjim stavovima kako 
Crkva gleda na druge i drugačije. No Merz je samo ponavljao i 
izražavao ono mišljenje koje je u njegovo vrijeme vladalo u odnosu na 
druge religije. 


* 


* 

Motto: 

„O, Rimska Crkvo, o, Sveti Grade, o, mila i 
zajednička Domovino sviju naroda! Nema u Isusu 
Kristu ni Grka ni Skičana ni Barbara ni Židova ni 
pogana. Svi su postali jedan puk u tvojem krilu. 
Svi su građani Rima. I svaki je katolik Rimljanin. 
Ti si ono veliko stablo što ga je zasadila ruka 
Kristova! I svaka grana koja se otrgne od ovoga 
stabla vene, osuši se i otpadne." Fenelon 

„Ako ja na tebe zaboravim, o, sveta Rimska 
Crkvo, onda sam zaboravio na samoga sebe! Jezik 
mi se osušio u ustima ako ti ne budeš uvijek prva 
misao u pameti mojoj, prva radost u srcu mojem." 

Bossuet 


Savez Hrvata sa sv. Petrom 

Kao svi prosvijećeni narodi tako su i Hrvati u prošlosti dobili od 
Rimske Crkve i od papinstva svu svoju prosvjetu. Uopće nije moguće ni 
pomisliti prošlost hrvatskoga naroda bez utjecaja Rimokatoličke Crkve, 
bez utjecaja papinstva na kojem je sazdana prava Crkva Kristova. Grčki 
car Konstantin svjedoči da je prvi korak hrvatskoga naroda što ga je 
učinio na polju prosvjetnoga napretka bio ugovor s Papom. Grčki car 
doslovce veli ovo: „Kada su Hrvati primili sveti krst, obvezaše se 
posebnim pismenim ugovorima i prisegoše svetom Petru apostolu da 
nikada neće oboružani navaljivati na tuđe zemlje, već će gajiti mir sa 
svima koji su voljni mira. A za uzvrat dobiše od Pape nalog da će im Bog 
biti osvetnik ako kadgod drugi narodi provale u hrvatsku zemlju i uzmu 
je pustošiti. A pobjedu će im isprositi njihov zaštitnik sveti Petar." Taj 
ugovor Hrvata sa Svetom Stolicom, sa Svetim Ocem jest uzvišeni zavjet 
hrvatskoga naroda: narod se hrvatski zavjetovao Bogu da će se držati 
njegova svetoga Evanđelja i zapovijedi, a Kristov namjesnik, Papa, jamči 
da će Bog pomagati narodu hrvatskom u svakoj pravednoj borbi pa je 
Isusov apostol sv. Petar postao hrvatskom narodu zaštitnik i osvetnik. 

Papa Ivan VIII. pisao je hrvatskom knezu Branimiru: „Na dan 
Uzašašća Gospodinova služeći sv. misu na oltaru sv. Petra apostola 
podigli smo ruke k nebu, blagoslovili tebe, cijeli tvoj narod i zemlju." 
Papa Ivan X. nazivlje već prije tisuću godina (925. g.) Hrvate „osobitim 
sinovima svete Rimske Crkve". 

U pismu što ga piše kralju Tomislavu isti Papa veli: „Nema sumnje 
da hrvatska kraljevina spada među prvijence apostolske i sveopće 
Crkve." Preko papinstva i preko Rimske Crkve dobivali su tada Hrvati 
svu svoju prosvjetu i time postadoše zapadnim, tj. kulturnim europskim 
narodom. Da nisu bili uz Rim, vjerojatno je da bi bili na istom niskom 
kulturnom stupnju na kojem se još nalaze istočni slavenski narodi. - 
Inače su pape uvijek štitili hrvatsku samostalnost. Kada su godine 1202. 
Mlečani nagovorili francuske križare da otmu Hrvatima grad Zadar, Papa 
izopći Mlečane iz Crkve. 

Papina pomoć Hrvatima u borbi protiv Turaka 

Svakom naobraženom Hrvatu poznato je koliko su krvi prolili 
Hrvati da očuvaju svoju domovinu od turskoga kopita. I u ovoj stoljetnoj 
borbi protiv Turčina upravo je papinstvo najviše pomagalo Hrvate. 
Brojila se godina 1519. Na Stolici je sv. Petra u Rimu sjedio slavni papa 
Leon X. On pozva 12. prosinca te godine svoje savjetnike stožernike na 
vijeće. U tome je vijeću prikazao skradinski biskup Toma Niger očajne 
prilike kraljevine Hrvatske i hrvatskoga bana Petra Berislavića; papa 
Leon X. već je prije izdašno pomagao banu Berislaviću. A sada je pred 
svojim stožernicima papa Leon X. svečano izjavio ovo: „Sinko, pođi i 
pozdravi svoga bana i sav narod hrvatski! I javi svima: Glavar Crkve 
katoličke neće dopustiti da propadne Hrvatska, najčvršći štit i predziđe 
kršćanstva." Papa Leon X. održa riječ. Opet je svojski podupirao 
Hrvatsku i njezina slavnoga bana. Ni od kuda nije dobio biskup ban 
Berislavić pomoć, a Papa mu je poslao 52.000 dukata i živeža. Dapače, 
Berislavića je imenovao i kardinalom. No kada je u Hrvatsku donesen 
stožernički šešir za biskupa Berislavića, biskup Berislavić bio je već pod 
ledinom. Poginuo je kod Korenice u okršaju s Turcima. A kada su Turci 
navaljivali na naš tvrdi grad Klis, Papa je Klement VIII. braniteljima Klisa 
slao hrane i streljiva. Papa Pio II. je i okrunio posljednjega bosanskog 
kralja Stjepana Tomaševića. Kada su mu Turci odrubili glavu, njegova 
žena Katarina ode u Rim i tamo nađe svoje sklonište kod Svetoga Oca. 

Hrvati koji idu u Rim hodočaste na njezin grob jer je umrla kao 
trećoretka na glasu svetosti. O ovim borbama s Turcima veli naš 
povjesničar Smičiklas: „Gotovo neiscrpiva vrela hrvatske krvi potekoše 
za sveto ime Isusovo, a nebeski su anđeli zbrajali uzdahe hrvatskih junaka 
kojima su zadnje riječi bile: umiremo jer u Turčina vjere nema." 

I sve to za rimokatoličku vjeru kojoj je poglavar papa. Tko to hoće 
da niječe, tko hoće da zataji ovu vezu između Rimokatoličke Crkve i 
hrvatskoga naroda, taj niječe uopće svu slavu hrvatske prošlosti. 

Hrvati se očuvali od protestantskoga krivovjerja 

U šesnaestom stoljeću zavladala Europom kuga protestantskoga 
krivovjerja. I kao što danas ima svećenika izdajica koji su izdali papu i 
osnovali nekakvu starokatoličku crkvu, tako je i onda nekoliko zalutalih 
svećenika prionulo uz protestantizam. Ali je hrvatski narod mislio 
drukčije. Vjeran Katoličkoj Crkvi nije za ovo krivovjerje htio ni da čuje. 
Već je 1597. god. ban Drašković izjavio na Požunskom saboru: „Volim 
da čitava moja kraljevina Hrvatska prekine svaku vezu s krunom 
ugarskom, nego dopustiti da se u Hrvatsku uvede duševna kuga 
(protestantska vjera), a za moju domovinu najsramotnija ljaga." 

Hrvati su bili u prošlosti spremni da i mačem u ruci čuvaju svoju 
domovinu od protestantskoga krivovjerja koje je zabacivalo papu. Tako je 
godine 1608. hrvatski ban Toma Erdodi uskliknuo na Požunskom saboru: 
„Ovim ćemo mačem istrijebiti tu kugu (protestantsko krivovjerje) ako 
nam dođe na vrata. Još imamo tri rijeke, Savu, Dravu i Kupu. Jednu 
ćemo tim novim gostima dati da piju." Dne 27. listopada 1609. godine 
ponovo je Hrvatski sabor složno izjavio da se u Hrvatskoj kraljevini ne 
dopušta nova vjera: „Ako li se zaleti u ovu kraljevinu kakav god 
krivo vjerski propovjednik te počne sijati kukolj, slobodno je svakom toga 
propovjednika uhvatiti i odvesti banu... A uvađače i prestupnike treba 
kazniti po zakonu." Na Požunskom saboru 17. lipnja 1637. god. izjavio je 
protonotar i poslanik Hrvatske i Slavonije „da naša kraljevina Hrvatska i 
Slavonija ne želi nestalne i nemirne tzv. slobodne vjere, nego hoće kao i 
dosada da prianja uza stalnu katoličku rimsku vjeru". 

Stoga hrvatski povjesničar Sišić piše: „Hrvati uza sve nevolje ipak 
ostadoše vjerni vjeri otaca svojih koja im bijaše štit i najuzvišenija obrana 
i nada u borbi za opstanak." 

Napomena Uredništva. - Na kraju ovoga članka, odnosno nacrta 
predavanja, Merz donosi nekoliko rečenica - natuknica koje su mu služile 
očito kao podsjetnik za vrijeme predavanja, ali koje nije opširnije 
pismeno razradio u gornjem tekstu. Te njegove natuknice donosimo kako 
slijedi, a nakon toga nastavljamo s objašnjenjem ovih Merzovih rečenica: 

„Biskup Strossmayer i vjernost svetoj Rimskoj Crkvi. Sto je 
starokatoličko krivovjerje? Kako je došlo do starokatoličkoga krivovjerja 

kod nas? Kakav je čovjek Marko Kalodjera? Kakav je čovjek Donković? 16 
Poziv Stenjevčanima da ustraju vjerni, nagrada na nebesima i vjernost 
slavnoj hrvatskoj prošlosti koja je nerazdruživo povezana s 
Rimokatoličkom Crkvom.“ 

Ove natuknice treba staviti u kontekst onoga vremena. U Hrvatskoj 
je tada jedan sasvim mali dio katolika istupio iz Katoličke Crkve i 
priklonio se shizmatičkoj Starokatoličkoj crkvi koja je nastala koncem 19. 
stoljeća u Njemačkoj nakon 1. Vatikanskog sabora. Merz i ovdje u 
predavanju, ali i u drugim svojim spisima upozorava na njihove zablude. 
Spominje ovdje i Stenejvac gdje je bilo dosta starokatolika koji su čak 
nasilno pokušali zauzeti tamošnju župnu katoličku crkvu za svoje obrede, 
a što je Merz zajedno s članovima Orlovske organizacije bio spriječio 21. 
11. 1926. 17 


16 Donković i Kalodjera bili su vođe Starokatoličke crkvene zajednice u Hrvatskoj. 

17 Vidi o tome Merzov članak: Hrvati brane katoličke svetinje. Sabrana djela Ivana Merza, sv. 3., 
Zagreb 2012., str. 440-441 

FRANJEVAČKI DUH 


Napomena Uredništva. - Ovaj tekst pod naslovom Franjevački 
duh nalazi se u Arhivu Ivana Merza u fasciklu br. 39/14 koji nosi naziv 
Nacrti za predavanja gdje se nalaze i ostali tekstovi takve vrste. Radi se 
o prikazu enciklike pape Pija XI. Rite expiatis koja je objavljena 1926. g. 
prigodom proslave 700. obljetnice smrti sv. Franje Asiškoga. Za razliku 
od drugih nacrta predavanja ovaj je tekst opširniji i dobro dorađen. 
Očito da ga je Merz pripremio i za objavljivanje, međutim nije bio 
objavljen za njegova života. Samo su neki manji izabrani dijelovi ovoga 
predavanja objavljivani kasnije, nakon njegove smrti u nekim 
publikacijama o njemu. 18 Odmah u uvodu ovoga predavanja Merz 
naglašava svoju omiljenu temu Katoličku akciju koju i Papa spominje u 
istoj enciklici. Drugi dio ovoga teksta posebno je zanimljiv jer cijeli 
sadržaj enciklike, a on ga je izrazio s dvije riječi - „franjevački duh" - 
kako je i nazvao ovaj svoj tekst, Merz primjenjuje na Orlovstvo te kako 
se franjevački duh treba njegovati i primjenjivati u Orlovskoj 
organizaciji. Na početku ovoga svoga rada Merz je stavio kao motto 
jedan citat iz enciklike pape Pija XI. Rite expiatis o sv. Franji. Mi ga 
donosimo odmah ovdje u nastavku, nakon čega slijedi uvod samoga 
Merza u cijeli ovaj njegov rad. 


* * * 


„Sv. Franju Asiškoga ; koji je odozgo bio dan u korist svom 
tako uznemirenom vijeku, a još više na popravak kršćanskom 
društvu, Katolička je akcija primila od našega neposrednog 
prethodnika za svoga nebeskog Zaštitnika. Zato se moraju naši 
sinovi koji se prema našim odredbama trse na tome području (u 
Katoličkoj akciji) sjediniti - kako to pristaje - s vrlo brojnim 
potomstvom sv. Franje da s njima skladno dozovu u pamet i 
proslave njegova djela, njegove kreposti i njegov duh.“ 

(Pio XI., Enciklika Rite expiatis, 30. IV. 1926.) 


1S Vidi: Glasilo Postulature Ivan Merz, Zagreb, br. 1-2, 1976., str. 9. 

Uvod 

Faksimil prve stranice Uvoda iz rukopisa I. Merza „Franjevački duh" 


Papa je progovorio. U uvodu svoje okružnice Rite expiatis o sv. 
Franji Asiškom odmah spominje Katoličku akciju i naglašava da je zadaća 
Katoličke akcije da najprije sama upije u se franjevački duh i da onda 
posvuda postane apostolom toga duha. Orlovi, kao dio ove divovske 
socijalne vojske svete Crkve, rado prihvaćaju Papin poziv. Orlovstvo će 
se trsiti da među svojim članovima pobudi razumijevanje, ljubav i 
nasljedovanje asiškoga sveca. Ono će uputiti sve svoje članove, kako to i 
traži naš Sveti Otac, da u dogovoru i skladu s franjevačkim porodicama, 
koje bez prestanka blagotvorno djeluju među našim narodom, što 
dostojnije proslave onoga koga često nazivahu alter Christus, drugi Krist. 

Orlovstvo ima zadaću, kao uostalom sva Katolička akcija u svijetu i 
kao što je to uvijek činio naš veliki Mahnić, da popularizira enciklike 
Svete Stolice. Ove su enciklike prava remek-djela i rješavaju najveće 
teškoće sadašnjega vremena. Tako se sada na primjer po cijelom svijetu 
slavi trideset i peta godišnjica okružnice Rerum novarum o radničkom 

pitanju. Dok su razni socijalni i socijalistički manifesti iščezli s lica 
zemlje, Rerum novarum stoji tu kao gorda piramida i nadvisuje naš vijek. 
Ona je magna charta radničkih sloboština. 

Uzmite okružnicu Immortale Dei o kršćanskom uređenju država i 
vidjet ćete kako katolički nauk o uređenju država nadvisuje sve što je do 
sada o tome napisano. I takve bule, okružnice, upute Svete Stolice bez 
prestanka izlaze; Crkva Katolička ima živo učiteljstvo, a osobita je zadaća 
katoličkih svjetovnjaka, Orlova, da budu u ljudskom društvu trublje 
ovoga učiteljstva. 

Papa nam je poručio da populariziramo djela, duh i kreposti sv. 
Franje. Učinit ćemo to prema divnoj okružnici Rite expiatis i iznijet 
ćemo poglavito ona poglavlja iz te Papine poruke koja su u posebno 
tijesnoj vezi s orlovskim duhom. 


I. Prikaz enciklike Pape Pija XI. Rite expiatis 

Jedino svetost preživljuje sve vjekove. „Međutim se čini“, veli 
okružnica, „da nema sveca u kome bi se slika Krista Gospoda i način 
evanđeoskoga života zrcalili s više sličnosti i značajnosti nego u sv. 
Franje. Tako je on, koji se sam nazivao vjesnikom velikoga Kralja, bio 
zvan drugim Kristom jer je svojom ličnosti pokazivao svojim 
suvremenicima i budućim vjekovima kao ponovno utjelovljenje Krista. I 
eto, on stoga uvijek živi pred našim očima i preći će na sva pokoljenja." 19 

„Njegova se blagotvorna djelatnost zaista proširila na cio svijet; ona 
je velikim dijelom obnovila čistoću vjere i ćudoređa; ona je mnogo dublje 
usadila u društveni život pojmove ljubavi i pravednosti." 20 


19 U izvornom rukopisu rečenicu koja slijedi u nastavku Merz je prekrižio. Premda je prekrižena, 
mi je ovdje ipak donosimo u ovoj bilješci. „Franjina je svetost bila podloga njegova apostolskoga 
djelovanja." Radi bolje stilizacije cijeloga teksta Merz je izostavio ovako formuliranu rečenicu koja 
je u stvari ponavljanje istih misli koje se navode u ovom dijelu članka. 

20 U izvornom rukopisu odlomak koji slijedi u nastavku Merz je prekrižio. Premda je 
prekrižen, mi ga ovdje ipak donosimo u ovoj bilješci. Uspoređujući s drugim dijelom ovoga 
teksta lako zaključujemo razlog zašto je Merz prekrižio ovaj odlomak. Naime, tematiku odnosa 
i primjene franjevačkoga duha na Orlovstvo Merz opširno obrađuje u drugom dijelu ovoga 
svog rada. Stoga, da se na ponavlja, vjerojatno je odlučio izostaviti ga jer iste misli obrađuje u 
drugom dijelu. Mi ga ovdje ipak donosimo jer se iz njega vidi koliko mu je bilo na srcu da 
Orlovstvo prihvati i provede ideje franjevčake duhovnosti. Prekriženi odlomak glasi: „Upravo 
po ovom socijalnom apostolatu sv. Franjo je osobito mio Orlovima. Zar ljudsko društvo ne 
čine pojedinci, porodice, velike društvene i državne zajednice? A Orlovstvo je odlučilo da u 
pojedince, u porodice i velike društvene i državne zajednice unese kršćanki duh. A pravednost 

Sv. Franjo rješava socijalno pitanje 

Socijalno pitanje bavi se onim bezbrojnim teškoćama od kojih trpi 
ljudsko društvo i traži lijek kako da se tome društvu pomogne. A kakvo 
je bilo društveno stanje u Franjino doba? Stranke su se međusobno 
borile, veli okružnica, talijanski su se gradovi iskrvarili unutarnjim 
ratovima, ovisni gradovi htjeli su zbaciti jaram svojih gospodara i steći 
političku slobodu; moćniji su nastojali da podjarme slabije i u jednom te 
istom gradu stranke su se borile o prevlast. Posljedice su bile s obih 
strana strašni pokolji, požari, pljačkanje i robljenje gradova, progonstvo, 
prodaja dobara i zemalja na dražbi... Niži staleži bili su bez pomoći 
ugnjetavani od moćnih. Svi oni koji nisu spadali bijednom narodnom 
sloju gonilo je samoljublje i interes i izgarali su od nezasitne pohlepe za 
bogatstvima. I jer nisu postojali nikakvi zakoni o luksuzu, to su se ljudi 
najprije ispraznim dičenjem u odijevanju, u gozbama, u užicima svake 
ruke; prezirahu siromahe i siromaštvo, odvraćahu se s odurnošću od 
okuženih kojih je bilo mnogo i koje su odijelili i zanemarivali u kužnim 
bolnicama. Ovaj bijes za uživanjima i nasladama nije poštedio ni one koji 
su morali provoditi još Bogu odaniji život, iako se je prilično velik broj 
svećenstva još isticao strogim životom... Sama je redovnička ustanova 
bila pokrivena prahom ovoga vijeka i pružala je slabiji otpor... 

Da uzmogne rasvijetliti društvo koje smo prikazali i da ga obnovi 
prema autentičnom uzoru evanđeoske mudrosti, Božanska je mudrost 
dala sv. Franju Asiškoga i učinila je da svijetli poput sunca, kako je to 
opjevao Dante u stihovima koji opetuju rečenicu Tome de Celano: „On 
je pao kao zvijezda u tamnoj noći i kao zora koja se ispružila u tminama." 

Franjo ljubi sveto siromaštvo 

Sveti Bonaventura svjedoči da je sv. Franjo bio tako dobar te je 
odlučio da neće nikada uskratiti milostinju siromahu, poglavito onda 
kada je ovaj zatraži „za ljubav Božju". No milost je do savršenstva uzdigla 
darove naravi. Kada je jednoga dana odbio siromahe, tako je silno požalio 
i ponukan božanskim nadahnućem pođe u potragu za siromahom da ga 
okrijepi izobiljem svoga suosjećajućeg srca. 

Jedne večeri nakon redovne gozbe usred vesela društva mladića 
trčao je kroz gradske ulice i pjevao. Najedanput se zaustavi; izvanredna 
duhovna milina ga je obuzela. I kako su ga njegovi drugovi pitali da li 
sanja o kakvoj zaručnici, on odmah strastveno reče da su pogodili i da je 


i ljubav su one dvije kreposti na kojima počiva svaki društveni život; u tom smjeru Orlovstvo 
je nosilac pravoga franjevačkog apostolata." 

odlučio oženiti se najotmjenijom, najbogatijom i najljepšom zaručnicom 
svijeta; pod tim je razumijevao siromaštvo ili vjeru koja poglavito počiva 
na štovanju siromaštva. Sveti je Franjo tako srdačno prigrlio siromaštvo 
da ga je nazivao svojom gospođom, svojom majkom, svojom zaručnicom. 

„Nitko nije toliko žudio za zlatom kao on za siromaštvom i nitko 
nije s tolikom brigom bdio nad jednim blagom kao što je on to činio nad 
evanđeoskim biserom" (Leg. Maj., c. VII.). Ova ljubav prema siromaštvu 
tijesno je vezana kod sv. Franje s ljubavlju prema poniznosti. On bi ovako 
klicao: „Gospođo sveta Siromaštino, Gospod te pozdravlja s tvojom 
sestrom svetom Poniznošću... Sveta poniznost zasramljuje naduvenost i 
sve ljude ovoga svijeta i sve što je u ovom svijetu." 

Vir catholicus. Pod tim imenom „katolički muž" razumijeva se svaki 
onaj koji poštuje svećenike, biskupe i papu. U ovom je sv. Franjo uzor 
svim vjekovima i svim narodima. 

„Ako se čovjek ne odreče vlastite volje, nije istina da se čovjek svega 
odrekao i da se može postati ponizan. Ovu slobodu volje, ovaj najveći dar 
što ga je Bog Stvoritelj dao ljudskoj naravi, sveti Franjo ga je svim srcem 
predao namjesniku Isusa Krista i posve mu ga je predao zavjetom 
poslušnosti... Neka svojim divnim primjerima glasnik velikoga Kraja sam 
pouči sve katolike, kao i nekatolike, kako je tijesno bio privržen katoličkoj 
hijerarhiji, Apostolskoj Stolici i nauci Kristovoj! Kao što o tome svjedoče 
pisani dokumenti njegova vremena, „on je poštivao svećenike i gojio je 
živu ljubav prema cijeloj katoličkoj hijerarhiji" (Th. De Celano. Leg. 1. no 
62). Ovaj katolički i posvema apostolski muž opetovao je u svom 
propovijedanju ovu glavnu poduku da nepovredivo valja čuvati vjeru 
rimske Crkve i, zbog dostojanstva sakramenta euharistije koji se dobiva 
službom svećenika, valja iskazivati najdublje strahopočitanje prema kleru. 
On je uostalom naučavao najveće počitanje prema učiteljima božanskoga 
zakona i prema cijeloj crkvenoj hijerarhiji" (Julien le Spire, Vie de saint 
Frangois, no. 28.). - Ovo strahopočitanje u kojem je svojim propovijedima 
podučavao narod, on ga je s mnogo više snaga ulijevao u dušu svoje braće; 
njegov je bio običaj da ih potiče - i u svojoj ostavštini i na svojoj je smrtnoj 
postelji to činio - na poniznu poslušnost prema crkvenim 
dostojanstvenicima i svećenicima u vršenju svete službe, kao i na 
ponašanje dostojno sinova mira. Bitan je ovaj mali događaj: čim je serafski 
patrijarh ustanovio i sastavio pravilo svoga reda, sa svojih jedanaest učenika 
smjesta je pošao papi Flonoriju III. da predloži na odobrenje taj 
dokument... Serafski otac daje Maloj braći pravilo za život da se moraju 
ravnati prema „svetom Evanđelju našega Gospoda, živeći u poslušnosti, 

bez vlastitoga imutka i u čistoći" i to ne prema vlastitom sudu i vlastitom 
tumačenju, već prema volji rimskih papa... 

Sveta čistoća i pokora 

„Ne može se šutjeti o onoj ljepoti i onoj čistoći kreposti" koju je na 
osobit način ljubio ovaj serafinski čovjek, to jest čistoću duha i tijela. On 
ju je čuvao i štitio vrlo teškim trapljenjem. 

Vidjeli smo ga kao vesela i otmjena mladića kako se zgraža pred 
svakom nepristojnošću, pa i u govoru. No čim je odbacio isprazne slasti 
svijeta, stade vrlo strogo krotiti sjetila. A kada su ga porivi požude stali 
uznemiravati, nije oklijevao da se baci u trnje, a usred zime u ledenu vodu... 
Na svom je tijelu nosio kostrijet, imao je za odjeću grubu tuniku, hodao je 
bosonog, ležao je glavom prislonjen uz kamen ili drvo, uzimao je toliko 
hrane da ne umre od gladi i često ju je miješao s vodom i pepelom da joj 
pokvari tek; štoviše, obično je veći dio godine propostio. Svoje je tijelo 
uspoređivao s teretnom životinjom i postupao je s njim okrutno i strogo, bio 
bolestan ili pri boljem zdravlju, čim je susreo neki otpor, podvostručio je 
kaznu. U zadnjim godinama svoga života, kada je postao tako sličan Kristu i 
bio stigmama kao privezan uz križ i kada su ga bolesti mučile, štoviše ni tada 
nije svom tijelu priuštio ni najmanju utjehu ili mir. Istom se brigom trsio da 
svoju (braću) priuči na strogost i pokoru; međutim, on im je zapovjedio da 
izbjegavaju pretjeranost u postu i trapljenju tijela." 

Njegova ljubav 

„Sve su ove kreposti izvirale iz jednoga te istog vrela, iz božanske 
ljubavi. Tko to ne vidi jasno? Kao što to piše Thomas de Celano (Leg., 1. 
no. 55), 'izgarao je božanskom ljubavi, nastojao je da poduzme sve veće 
pothvate i slijedeći svojim raširenim srcem put božanskih zapovijedi 
želio je da dosegne vrhunac savršenstva...' Ova se božanska ljubav obilno 
izlijevala na bližnjega. Nesretnici, a među njima bijedni gubavci koji su 
mu se u mladosti posve naravno gadili, postadoše predmetom njegove 
posebne sklonosti; on se sam svladao tako daleko da se posvetio njihovoj 
službi i brizi kao i njegovi učenici." 

Franjevački apostolat 

„Snabdjeven ovim divnim krepostima Franjo je bio posve spreman 
na svoje zvanje koje se sastojalo da bdije nad reformom i nad spasom 
svojih bližnjih, kao i da štiti cijelu Crkvu. U Sv. Damjanu, gdje je 
običavao moliti se uzdisajima i jecajima, tri puta je čuo glas što je dolazio 
s neba: 'Idi, Franjo, obnovi moju kuću koja se ruši.' Nije razumio skriveni 


232 



smisao ovih riječi jer je bio odveć ponizan, a da bi mogao pomisliti da bi 
bio sposoban za veća djela. No Inocent III. je, međutim, dosta jasno 
pogodio milosrdnu namisao Gospodnju gledajući Franju u jednom 
viđenju kako svojim ramenima podupire Lateransku baziliku koja se 
rušila. Lateranski hram je papina crkva, ona je slika Katoličke Crkve koja 
se stala rušiti zbog velike pokvarenosti onoga vremena. Novi su glasnici 
pokore imali kao glavni cilj da uspostave mir među pojedincima, 
obiteljima, gradovima i pokrajinama koje su se uznemiravale i krvlju 
natapale neprestane kavge. Upravo nadljudskoj govorničkoj vještini ovih 
jednostavnih ljudi valja pripisati što se uspostavila istinita sloga koja se 
često potpisala svečanim ugovorima u Asizu, Arezzu, Bologni, u drugim 
gradovima i brojnim trgovištima." 

Treći red sv. Franje 

Nosiocem franjevačkoga duha u društvenom životu postao je na 
osobit način Treći red sv. Franje. Ovom je uspjelo da uz sve grane 
javnoga i privatnoga života unese duh sv. Evanđelja koji je oprečan duhu 
ovoga svijeta. Cilj je Trećega reda „da dade muževima i ženama, koji žive 
u svijetu, sredstva da se mogu ravnati prema božanskom zakonu i da 
dosegnu kršćansko savršenstvo". Trećoredci obećaju „da će nositi odijela 
u skladu s pristojnošću i siromaštvom, da će žene svojom nošnjom biti 
umjerene; zabranjeno je trećoredcima da sudjeluju kod nepristojnih 
gozba i predstava i da idu na plesove". 

Treći red i novi društveni poredak 

„Mi smo ispitali sva ova pravila da pokažemo kako sveti Franjo i 
njegova braća svojim nepobjedivim apostolatom te i ustanovljenje 
Trećega reda, kako je sve to postavilo temelje novom društvu, to jest 
posve ga izmijenilo i natrag dovelo Evanđelju." 

Enciklika dalje ističe „da druga pravila tvore program za javni i 
privatni život koji čini od građanskoga društva bratsku zajednicu, sjedinjuje 
se s dužnostima poštenja i koji osim toga štiti prava siromaha i slabih 
protiv bogataša i moćnih, a da nije ničim povrijedio red i pravednost. 
Budući da su trećoredci bili izjednačeni s klerom, nova su braća naravno 
dobila povlastice i sloboštine koje je uživao kler. Odrasli trećoredci više 
nisu polagali svečanu zakletvu vazalstva, a kada su bili pozvani da stupe u 
vojsku i da pođu u rat, oni nisu nosili oružje. Uistinu su feudalnom zakonu 
suprotstavili trećoredski zakon i kada se pozivalo na njihov kmetovski 
položaj, oni odgovarahu da su zadobili slobodu. Moćnici su ih silno 
uznemirivali jer im je živo stalo do toga da ponovno uspostave staro stanje 

stvari, no trećoredci su imali kao braniče pape Honorija III. i Grgura IX., 
koji su štoviše vrlo strogim kaznama kršili otpore i neprijateljstvo. I tako je 
u društvu došlo do najspasonosnije obnove". 

Franjina svetost proslavila je njegovu domovinu 
i utjecala na razvoj lijepih umjetnosti 

„Nećemo se dakle čuditi da nakon sedam stoljeća spomen na 
izvanredna dobročinstva koja se duguju ovom čovjeku nije bio izbrisan i 
neće nikada biti. Njegov život i njegova djela, koja bi, kako veli Dante, 
trebalo slaviti većma nebeskim pjesmama negoli ljudskim hvalama, 
vjekovi ih dodaju jedan drugome da im se ljudi dive puni strahopoči- 
tanja. Tako njegova velika svjetlost ne blista samo u katoličkom svemiru, 
već okružuje i narodnom slavom onoga koji je u cijelom svijetu proslavio 
ime Asiza. Uskoro nakon smrti serafinskoga oca pučka je pobožnost tu i 
tamo u njegovu čast podigla crkve, divote graditeljstva i uresa; najslavniji 
su se umjetnici natjecali svojim genijem da prikažu u svojim slikama, 
svojim kipovima, svojim reljefima, svojim mozaicima lik i djela svetoga 
Franje. K svetoj Mariji od Anđela, u onu dolinu odakle je ponizni i 
siromašni Franjo otputovao u nebo bogat, isto tako k njegovu slavnom 
grobu koji se skriva na asiškom brežuljku, stranci hrle sa svih strana, sami 
ili u skupinama, da odaju poštovanje uspomeni ovoga junaka, da se 
njome okoriste za svoju dušu i da promatraju ova neumrla remek-djela. 
Asiški je svetac opjevan, kako smo to vidjeli, u neusporedivom 
panegiriku Dantea Alighierija, i nije manjkalo pisaca koji su ga slavili u 
svojim djelima u talijanskoj i stranim književnostima." 

Bitno obilježje svetosti sv. Franje 

Skup njegovih već spomenutih herojskih kreposti, strogost njegova 
života, propovijed pokore, njegova mnogostruka i mučna djelatnost za 
reformu društva, sve je to ono što je tvorilo istinskoga svetog Franju, 
onoga kojega kršćanski narod treba više nasljedovati negoli mu se diviti. 
Vjesnik velikoga Kralja, nastojao je suobličiti ljude prema evanđeoskoj 
svetosti i u ljubavi prema križu. Nije se on trsio samo odgojiti ljubitelje 
cvijeća, jaganjaca, riba i zečeva. Ako se čini da je gajio nježnu sklonost 
prema stvorenjima nazivljući ih, ma kako maleni oni bili, imenom brata 
ili sestre - takva je sklonost ispravna ako ostane u poretku - on ih je 
ljubio iz jedinoga razloga radi ljubavi prema Bogu; on je znao da ona 
imaju isto podrijetlo kao i on" (Sv. Bonav. Leg. Maj., VII. no. 6). „On je 
u njima promatrao dobrotu Božju jer on posvuda slijedi svoga Ljubljenog 

tražeći tragove koje je Bog ostavio na bićima i od svih stvorenja čini 
stepenice da dosegne njegov prijestol.“ (Th. De Celano, Leg. II, nol65). 

Upisujmo se u Treći red i promičimo ga 

Sveti Otac ističe u enciklici da se Talijani mogu dičiti ovim velikim 
svecem, ali ih upozorava na opasnost prekomjernog nacionalizma. Na 
kraju, ništa ne priječi Talijane da se diče jednim Talijanom kojega sama 
crkvena liturgija nazivlje „svjetlost domovine". Ništa ne priječi prijatelje 
naroda da hvale Franjinu ljubav prema svim ljudima, a poglavito prema 
siromasima. „No neka prvi izbjegnu tome da se dadu zavesti od 
pretjerane ljubavi prema narodu i proglašujući ga uzorom i znamenom 
svoje gorljive ljubavi prema svom narodu, a da istodobno u njemu 
umanjuju katoličkoga muža. Neka drugi izbjegnu tome da od njega učine 
prethodnika i potporanj svojih zabluda od kojih je bio posve udaljen." 

Sveti Otac zatim nastavlja obraćajući se biskupima cijeloga svijeta: 
„Mi želimo da vi na sve moguće načine promičete Treći franjevački red 
poučavajući svoje stado - osobno ili po svećenicima koji su vješti 
propovijedanju - u čemu se sastoji ovaj Red muževa i žena koji žive u 
svijetu; koliko ga valja cijeniti, kako je lako ući u bratovštinu i kako je lak 
život prema ovim tako svetim zakonima te o mnogim oprostima i 
povlasticama što ih uživaju trećoredci. Napokon silna je korist Trećega 
reda za pojedince i za zajednicu. Uvjerite one koji još nisu upisani u ovu 
plemenitu vojsku da se u nju već ove godine upišu." 

II. Primjena franjevačkoga duha na Orlovsku organizaciju 

Svetost i društveni poredak 

Sveti Franjo sam se nazivao vjesnikom Velikoga Kralja. I Orao treba 
biti vjesnik Krista Kralja; treba postati alter Crhistus, drugi Krist, mora 
težiti za svetošću koja ga čini slična uzoru sve svetosti - Kristu. Orlovstvo 
širi vjerski nauk i uspostavlja osobne ćudoredne običaje; ono u svome 
socijalnom apostolatu uvijek naglašava da bez pravednosti i ljubavi nema 
društvenoga poretka. Pravednost zahtijeva da poštujemo bližnjega: i njegov 
život, njegovu slobodu, njegovu savjest, njegov dobar glas, sva njegova 
dobra, jednom riječi da poštujemo sva njegova prava, da mu dademo što 
mu pripada i da popravimo ako smo mu nanijeli krivicu. Ali jer sama 
socijalna pravda ne može riješiti sve teškoće života, priključujemo našemu 
socijalnom apostolatu i ljubav prema bližnjem, ljubav i riječima i djelima. 
Ljubav ne traži svoje potpuno pravo, ona radi za drugoga i spremna je 
žrtvovati se za drugoga. Ove dvije socijalne kreposti - pravednost i ljubav - 

propovijedao je sv. Franjo. Orlovstvo i u tom pogledu ide stopama 
velikoga reformatora. Sveti Franjo riješio je svojim svetim životom 
socijalne teškoće svoga vremena: propovijedao je izmirenje u obiteljima, u 
selima, u gradovima. Franjevački duh jest duh pomirenja. I Orlovstvo 
mora unijeti u naša sela i u naše gradove slogu i ljubav. Sloga mora vladati 
između seljaka i radnika, činovnika i seljaka itd. 

Duh poganskoga strančarenja mora nestati; stanovnici jednoga sela 
moraju se ljubiti i zajedničkim silama raditi na duševnom i 
gospodarskom napretku. Kamo dolazi franjevački duh, iščezavaju kavge, 
raskošne nošnje i pijače. Tamo vlada radost u dozvoljenim užicima. 

Siromaštvo 

Franjevački duh ljubavi prema svetom siromaštvu i prema 
siromasima odražava se u Zlatnoj knjizi. Cijelo deveto poglavlje o 
kršćanskoj ljubavi i milosrđu odiše tim duhom. Tu stoji: „Orao pokazuje 
milosrđe prema bijednicima time da im kuša pomagati savjetom, radom 
ili ljubaznom riječi i utjehom... Najveći uzor milosrđa je Isus Krist koji je 
siromahe, sirote i bolesnike ljubio neizrecivo i pomagao im.“ I ovaj je 
franjevački apostolat vrlo važan kod nas jer ljubav za bogatstvom i 
vremenitim dobrima koja vlada u svim slojevima trga čovjeka od viših 
dobara i čini ga nesposobnim za oduševljeni, poletni rad. 

I ovaj oduševljeni poletni rad što se propovijeda u Orlovstvu 
zasnovan je na franjevačkoj poniznosti koja je siromaštvo duha jer kako 
veli Zlatna knjiga: „Poniznost zahtijeva od Orla da ne precjenjuje svoga 
rada... da se vazda sjeća da je on samo puko oruđe u Božjim rukama" 
(str. 29). 

Poštivanje svećenika i biskupa 

Štovanje svećenstva, poslušnost biskupima i papi bitno je obilježje 
franjevačkoga duha. Orlovstvo je i u tom pogledu nosiocem franjevačke 
ideje: ono ima u svojoj sredini duhovnike; njihova je Zlatna knjiga 
posvećena episkopatu, oni nose blagoslov Svetoga Oca koji je divno 
pohvalio rad hrvatskoga Orlovstva. Orao nikada ne govori loše o sveće¬ 
nicima, makar mu ovaj dao za to povoda, on smatra da je sve biskupe 
postavio Duh Sveti i da on nije pozvan da sudi o njihovim djelima. 

Sveta čistoća 

Orao kao omladinska organizacija ima posebnu zadaću: odgoj 
čistoće. Sam tjelesni odgoj ima u Orla zadaću da omladini pomogne 
svladavati velike teškoće mladenačke dobi. U tome sv. Franjo treba biti 

uzor Orlu; Orao neće moći oponašati sve čine velikoga sveca, ali duh 
franjevački služi da svladamo sjetilnu pojavu jer, ako smo svladali u nama 
ovoga velikog neprijatelja, lako ćemo ukrotiti ostale. 

Ljubav prema Bogu i bližnjemu 

Ljubav prema Bogu koja teži za vrhuncima svetosti odlikuje sv. 
Franju i njegov red. Savršenstvo duše glavna je stvar na svijetu jer sve 
ostalo što je Bog stvorio ima zadaću da služi usavršavanju čovjeka. Ljubav 
Božja se izlijeva i na bližnjega, i to poglavito na onoga koji trpi. Orlovstvo 
je diglo visoko stijeg vrhunaravnosti, za nj se može reći da je ono teološki 
pokret jer od svojih članova hoće da učini apostole svetosti. U ovoj 
franjevačkoj godini Orlovstvo će morati nastojati da još više u se upije 
ovaj franjevački duh unutarnjega posvećenja. 

Crkva se budi u dušama 

I kao što je bila zadaća sv. Franje i njegovih redova da pred rasulom 
obrani Katoličku Crkvu, Orlovstvu pripada slična zadaća u hrvatskom 
narodu. Zablude i nećudorednost toliko su uhvatile kod nas maha da 
možemo reći da je zgrada Katoličke Crkve u hrvatskom narodu već 
dobrano porušena. 

Orlovstvo je ures i ponos i pomoć našim župama; ono pomaže da se 
odozdo što bolje i što čvršće izgradi ova temeljna stanica cijele crkvene 
zgrade. Gdje Orlovstvo cvate, tamo cvate i vjerski život u našim župama, 
tamo živi Crkva u dušama pojedinaca. Možemo reći da se po Orlovstvu 
Crkva počinje buditi u dušama Hrvata. Probuditi Crkvu i osjećaj za 
Crkvu u dušama ljudi i učvrstiti Crkvu kao jednu društvenu cjelinu jest 
zadaća franjevačkoga apostolata, a istodobno je to i franjevački duh koji 
treba prožimati hrvatsko Orlovstvo. Posljedica toga jest da će društveni 
odnošaji među ljudima postati posve novi i da će ljubav i mir početi 
cvasti posvuda gdje će se osjetiti miomiris franjevačkoga duha. 

Socijalne reforme 

Orlovstvo uvijek naglašava da je njegovo posebno obilježje katolički 
socijalni apostolat, to jest nastojanje da se ljudsko društvo i svi njegovi 
sastavni dijelovi - pojedinci, obitelji, općine, razne organizacije i države - 
učine kršćanskim. 

Ovaj orlovski socijalni apostolat jest također franjevačko obilježje u 
Orlovstvu. Kada npr. čitamo pravila Trećega reda gdje se od trećoredaca 
traži obećanje da će nositi priprosta i čedna odijela, poglavito ženski 
svijet, da neće ići ni na kakve plesove ili na nepristojne gozbe ili 

predstave, zar nam se ne čini da ova trećoredska pravila divno iznose ono 
za čim svaki Orao - Apostol treba težiti?! Orlovstvo od Trećega reda u 
tom pogledu može mnogo dobra poprimiti, a učinit će to najbolje ako se 
što veći broj Orlova, kako to želi Sveti Otac i naši biskupi, a i sama naša 
Zlatna knjiga, ako se, velim, što veći broj Orlova upiše u Treći red. 

Treći red je štoviše djelovao i na ekonomski poredak svojega 
vremena. Crkveno je zakonodavstvo trećoredce izjednačilo s ostalim 
klerom i eto tako su ti muževi i te žene, koji su do onda živjeli 
ugnjetavani od velikaša, zadobili slobodu. Isto tako je Treći red u velikoj 
mjeri pridonio da se promjeni feudalni gospodarski poredak i pripravi 
socijalno izmirenje slojeva. 

I kao što su u Franjino vrijeme velike staleške razlike bile povodom 
izrabljivanja velikoga dijela naroda, to danas vidimo kako uslijed 
gospodarskoga liberalizma veliki kapitalisti izrabljuju život i zdravlje 
mnogih milijuna radnika. S druge strane vidimo kako se redovništvo 
organizira u obrambene svrhe i često zahtijeva više negoli što je 
pravedno. Orlovstvo u svojoj sredini skuplja omladinu svih staleža, 
radnika, seljaka, đaka, građana, bogataša i siromaha, učenoga i neukoga. 
Ono to čini jer zastupa misao kršćanskoga demokratizma: on traži takvu 
organizaciju društva u kojoj sve socijalne sile, pravne i ekonomske, 
posjedujući potpunoma svoj hijerarhijski razvoj i prema svojoj naravi 
tako surađuju za opće dobro da je konačni rezultat na osobitu korist 
nižih slojeva. 

Orlovstvo ne briše staleške razlike, već ih ujedinjuje u međusobnom 
bratstvu i ljubavi i pokazuje da i u javnom životu svih staleža moraju 
skupa surađivati; moraju davati svakom što mu pripada, ali ne smiju 
nikada zaboraviti da socijalna pravda bez ljubavi nije u stanju obnoviti 
društvo. I, eto, ova misao kršćanskoga demokratizma što je provodi 
Orlovstvo istodobno je oznaka franjevačkoga duha u Orlovstvu. U 
prijašnjim je vjekovima Trećemu redu uspjelo da društveni poredak 
izmijeni u korist bijednih i potlačenih slojeva, a i današnje se doba bitno 
ne razlikuje od trinaestoga stoljeća tako da je Orlovstvu na ovom 
području franjevačkoga apostolata otvoreno široko polje rada. 

Nacionalna kultura 

Sveti je Franjo svojim životom i djelima toliko dobra učinio za cijelo 
čovječanstvo da je proslavio svoju domovinu po cijelom svijetu. Najveći 
su se umovi svih naroda tako oduševili da su njemu na čast stvarali velika 
remek-djela umjetnosti. Život svetoga Franje najjasnije pokazuje da je 
jedino svetost kadra učiniti narode u svijetu slavnima i da sveci bolje 

nego itko drugi djeluju na razvoj umjetnosti. Orlovstvo može crpiti iz 
ovoga veliku pouku: ono je nacionalna organizacija i hoće učiniti svoj 
hrvatski narod složnim i slavnim među ostalim narodima svijeta. Kako će 
to učiniti? Odgovor mu daje život svetoga Franje: jedino onda kada 
Orlovstvo uspije da se u hrvatskom narodu izgradi kršćanska kultura koja 
se osniva na svetosti, hrvatski će narod posjedovati onakve vrednote koje 
će biti u stanju oduševiti i druge narode. Kao što je u prošlim vjekovima 
hrvatski narod stekao glas na međunarodnom poprištu jer bio predziđem 
kršćanstva, isto će tako postati uvažen ako Crkvi dade mnoge svece, 
redove, kongregacije, katoličko školstvo, katoličke pravnike, državnike i 
umjetnike. Orlovstvo sprema tlo ovim velikanima ističući posvuda da je 
svetost duše prva i najvažnija stvar, cilj svakoga čovjeka i osnovica 
svakoga kulturnog nastojanja. I to je franjevački duh u Orlovstvu, to je 
ulje svetosti koje prožima nacionalnu ideju i daje joj osobito ugodan 
miomiris. 

Ljubav prema rođenoj grudi dignuta u viši red 

Kada se govori o sv. Franji, često se pomišlja na umiljatoga sveca 
koji je propovijedao pticama, razgovarao s cvrčkom i vukom, uzeo crva s 
ceste da ne bude pregažen. Zna se kako je sv. Franjo ljubio svoj rodni 
kraj, svu prirodu i da je bratu Suncu spjevao divnu pjesmu. No dobro se 
valja čuvati zablude koja se sastoji u tome da se Franjina svetost 
promatra kroz ovo pjesničko raspoloženje, kroz tu njegovu osobitu 
privrženosti ljepotama prirode. Istina je, Franjo je imao pjesničku narav, 
ali ju je njegova svetost podigla u viši red; on je ljubio prirodu jer je i ona 
dijete njegova Boga; ljubio je prirodu jer se u njoj očituju sva Božja 
mudrost i dobrota; ljubio je napokon prirodu jer čovjeku poglavito po 
sakramentima pomaže da se što tjesnije sjedini s Isusom. 

Ovo franjevačko shvaćanje prirode mora prožimati i Flrvatsko 
orlovstvo. 

U Zlatnoj knjizi stoji: „Zdrava i bistroumna Orla označava osobito 
ljubav prema domaćem ognjištu, rodnom domu i grudi, domaćim 
običajima i ljepoti domovine" (str. 58). Ako ove riječi Zlatne knjige 
protumačimo u franjevačkom duhu, lako ćemo spoznati uzrok zbog 
kojega Orao ljubi svoju rođenu gmdu. Pogledajmo sve ljepote naših 
livada i brda, naših dolina, šuma i rijeka, gledajmo plavetnilo Jadrana i 
snjegovite vrhunce naših Alpa. Zar nam sva ta ljepota ne govori da je 
umjetnik, koji je stvorio ova remek-djela, neugasiva Ljepota? Zar mi ne 
ljubimo sav taj čar naše domovine jer se po njemu dižemo do Onoga koji 

nam je dao takvu domovinu? Zar ne dolazimo do zaključka gledajući 
zakon svršnosti u prirodi, promatrajući kako se sjeme zasadi u crnicu, 
kako iz nje proklije, izraste i procvate, zar ne zaključujemo da Onaj koji 
je tako dobro stvorio svijet mora biti sama dobrota?! 

No to nije sve. To su tek naravna dobra što nam ih pruža Orao i još 
više: priroda naše domovine. Kada gledam sunce, mislim na Krista - 
sunce svijeta i na nosioca vatre na zemlji; promatram li kamen, mislim na 
Krista koji je ugaoni kamen, a kada ga zanese ljepota jednoga cvjetića, u 
njemu se bude uspomene na cvijet jesin. Susretne li na putu crva, u 
ušima mu zuji melodija psalma „Crv sam, a ne čovjek" koji se 
primjenjuje na Isusa koji trpi. U umijeću pčela divi se Orao neizmjernoj 
Mudrosti; u janjcima vidim Jaganjca Božjega koji oduzima grijehe svijeta. 
A napokon naša nam hrvatska priroda daje vodu za sakrament svetoga 
krštenja, ulje za sakrament svete potvrde, pšenicu da postane hranom 
anđeoskom. Priroda nam daje materiju za sakramente koji su, kako se 
veli, instrumentalni uzroci po kojima nam Bog primjenjuje Kristove 
zasluge i zadovoljštine i tako nas posvećuje. Priroda koja nas okružuje 
podignuta je tako u viši red, ona je sredstvo u rukama Božjim i pomaže 
nam da postignemo našu konačnu Svrhu - konačnu svrhu s Kristom u 
blaženoj vječnosti. Franjevački je duh kadar da nas oslobodi poganskoga 
nacionalizma i da našu naravnu ljubav prema rođenoj grudi podigne u 
nadnaravni red koji jedino posve odgovara čovjeku, „baštiniku Božjemu a 
subaštiniku Kristovu" (usp. Rim 8,17). 

Orlovstvo čeka na ovom području velika rodoljubna zadaća: 
franjevački duh kadar je usavršiti samo Orlovstvo i preko Orlovstva 
obnoviti i dušu našega naroda. A ako Orlovstvu uspije da prigodom ove 
svečane Franjevačke godine oduševi velik broj svojih članova, a i drugih 
za upis u Treći red, dobro je izvršilo svoj katolički socijalni apostolat. 

4. SLUŽBE U ORLOVSTVU 


SVEĆENICI U ORGANIZACIJI 


Napomena Uredništva. - U ostavštini bi. Ivana Merza nalazi se i 
ovaj kraći tekst o ulozi svećenika u Orlovskoj organizaciji. Merz u njemu 
daje jasan prikaz uloge svećenika i njegovih dužnosti u orlovskim 
društvima. Treba spomenuti činjenicu da se je Merz od početka, tj. od 
osnivanja Hrvatskoga orlovskog saveza (HOS-a) zalagao, i u tome uspio, 
da svećenik ne bude običan član Orlovske organizacije kao što je to bio u 
slovenskoj Orlovskoj organizaciji, nego da vrši službu duhovnika. Merz je 
dobro razumio važnost duhovnika u katoličkim organizacijama. 

Ovaj je tekst u stvari okružnica s direktivama koju je Merz kao 
tajnik HOS-a sastavio i u ime vodstva uputio svim orlovskim društvima 
da posvijeste ulogu svećenika u orlovskom društvu i u djelo provedu te 
smjernice. I ovdje se vidi Merzova revnost za promicanje duhovnoga 
dobra po djelovanju službenoga duhovnika unutar Orlovske organizacije 
i njezinih članova. 21 

* * * 


Naša Orlovska organizacija može se pohvaliti da je prva u našim 
krajevima dala svećeniku u svojim redovima ono mjesto koje mu 
pripada. Svećenik treba biti u Orlovskoj organizaciji učitelj vjere, 
zastupnik Kristove Crkve. Orlovstvo je svjetovnjačka organizacija, 
organizacija omladine. Ona je uređena za to da u njoj naša omladina 
prođe životnu školu, da se izvježba u vodstvu društava, da učvrsti svoja 
načela i poveća svoje znanje. 

Ova organizacija, jer se bavi i odgojem svojih članova u vjeri, poziva 
zato svećenika da dođe i da nas u našem društvu uči nauku vjere te da 
pazi da sav naš rad bude u skladu s naukom vjere. Stoga je položaj 
svećenika uzvišen i u našim redovima. On nije s nama jednak član, naš 
brat, nego učitelj vjere, zastupnik Crkve. 

Zbog toga ne smijemo svećenika u našim redovima mjeriti istim 
mjerilom kao svakoga člana niti svećenik može vršiti sve poslove kao 
svaki drugi član. U svakom poslu koji povjeravamo svećeniku moramo 


21 O ulozi svećenika u društvima za mladež Merz je napisao opširniji i dorađeniji članak pod 
naslovom Svećenik kao duhovnik omladinskog udruženja. Objavio ga je u: Franjevački vjesnik, 
Visoko, br. 4, IV, 1927., str. 85-87. 

paziti da on bude u skladu s njegovim položajem kao učitelja vjere koji 
mora biti nad svim razlikama, sukobima, zadjevicama itd. koje mogu 
nastati u svakom živom društvu. On mora svuda biti samo nositelj mira, 
nositelj Evanđelja, pomagač i pozitivan radnik. 

Zbog toga za daljnje ravnanje priopćujemo svim društvima i 
okružjima sljedeće: 

1. Svako društvo, ukoliko to dosada nije učinilo, treba izabrati 
duhovnoga vođu te ga predložiti preko saveza na potvrdu duhovnom 
stolu svoje biskupije. 

2. Od sada se ne može birati svećenika u odbor društava na razne 
položaje i službe bez posebne dozvole saveza. Svećenik će rado pomoći 
društvu svojim savjetom, pomoći će i radom ako sami društveni 
odbornici za početak što ne znaju ili ne mogu učiniti, ali ne smijemo od 
svećenika stvoriti tehničkoga radnika naših odbora koji bi kao odbornik 
društva spadao i pod društvenu disciplinu (zbog kazne, nemara i sh), a 
zapadao bi dnevno u sve društvene sukobe članova i odbora te bi dolazio 
u neugodne položaje pred članstvom u kritici svoga rada itd. Sve ovo ne 
slaže se s položajem svećenika koji ima biti nad svima kao duhovni otac 
koji je na čelu časnoga sudišta da rješava sporove itd. Samo u 
izvanrednim slučajevima savez će od ovoga pravila učiniti iznimku i to 
samo za određeni rok, ako bi zbilja posebni interesi tražili da se uredi 
drukčije. Upozoravamo na ovo sve društvene odbore. U pogledu 
sudjelovanja svećenika u višim odborima (općina, okružja i saveza), gdje 
je njegov položaj drukčiji, ostaju na snazi dosadašnje odredbe. 

3. Odbori društva neka bezuvjetno izbjegavaju da svećenicima 
nameću takve posebne misije i službe gdje postoji pogibao da svećenikov 
ugled strada. Kako je važnije da se svećenikov ugled sačuva od kojega 
časovitog uspjeha, to je ova odredba posebno važna. Ne smije se dogoditi 
da se svećenici pred licem našega članstva svađaju, da iznose pred naše 
forume predmete koji škode ugledu onih koji to iznose itd. 

4. Ukoliko se dogodi da koji svećenik učini unutar društva koji čin 
zbog kojega bi se inače protiv drugoga člana moralo disciplinski postupati 
radi kazne, društveni je odbor dužan bez posebnoga postupka stvar 
predati Hrvatskom orlovskom savezu' koji će sve to predati na postupak 
zboru duhovnika. 

PREDNJAK ORLU 

O tjelesnom odgoju 22 

Napomena Uredništva. - Među raznim nacrtima predavanja koja 
je Merz držao po orlovskim društvima nalazi se i ovo s naslovom 
Prednjak Orlu. U ovom tekstu Merz je iznio osnovne misli iz svoga 
velikog djela „Ljudsko tijelo i tjelesni odgoj u svjetlu Katoličke Crkve" 
koje je objavljeno u 5. svesku njegovih Sabranih djela, 2015., str. 211- 
404. „Prednjak" znači predvoditelj, predvježbač, onaj koji članove 
orlovskoga društva uči vježbama i ujedno kod zajedničkih nastupa 
zajedno s njima izvodi određene vježbe. Važno je uočiti kako Merz i u 
ovom predavanju naglašava i duhovnu ulogu prednjaka i izjednačuje ju s 
glavnom duhovnom i apostolskom misijom cijeloga Orlovstva. Stoga 
članak zaključuje riječima kako Orao-prednjak mora biti „oživotvorena 
ljubav Crkve prema ljudskom tijelu“ i da je njegova prva i glavna zadaća 
da se sustavno brine da tijela vježbača kojima ravna „postanu moćno 
sredstvo u rukama onih duša koje su se postavile u službu širenja 
Kraljevstva Kristova". 

* * * 


Ljudsko je tijelo stan duše, ono je najmoćnije sredstvo da duša 
izvede velika djela. Povijest nas uči da su najveći umovi imali zdrava 
tijela koja su im pomagala da izvedu svoja velika djela. 

Poganstvo 

Sokrat je bio silno snažan i zdrav. Platon je svoje tijelo tako jako 
razvio da je sudjelovao na gimnastičkim natjecanjima na Istmu (kod 
Korinta). Demosten je išao i trčao uzbrdo samo da ojača tijelo. On je 
naime svojim jednim govorom doživio poraz; jedan mu prijatelj tada 
reče: „Ti ne pripravljaš vježbom svoje tijelo za rad što ćeš ga morati 
izvršiti na pozornici i tvoje je predavanje zbog tvoje zanemarenosti 
blijedo i sumorno." Isto vrijedi za Cicerona i Julija Cezara. Svi ljudi koje 


22 Riječ „prednjak" znači: predvoditelj, predvježbač. - Svako osnovno društvo velike Orlovske 
organizacije imalo je svoje voditelje. Budući da je Orlovstvo u svom programu njegovalo i 
tjelovježbu, svako društvo imalo je i svoga „prednjaka", tj. onoga koji je članove učio vježbama 
i ujedno kod zajedničkih vježbi njima prednjačio i pokazivao određene vježbe. O prednjaku 
Merz govori nešto i u svom djelu Ljudsko tijelo i tjelesni odgoj u svjetlu Katoličke Crkve, 
objavljeno u 5. svesku njegovih Sabranih djela, str. 287. 

smo spomenuli nadmašuju mnoge milijune, njihov duh i dan-danas vodi 
ljudski rod. Da njihovo tijelo nije bilo snažno, ne bi mogli izvesti velika 
djela. 

Židovstvo 

Mojsije je s 80 godina vodio izabrani narod u pustinju. Sa 120 godina 
je umro. Sveto pismo naglašava da je još u toj starosti sačuvao svoje 
tjelesne sposobnosti: „Oko mu nije oslabilo niti mu je snaga popustila" 
(Pnz 34,7). David je govorio: „Čuvao sam ovce svome ocu, pa kad bi 
došao lav ili medvjed te uhvatio ovcu iz stada, ja bih potrčao za njim, 
udario ga i istrgao mu ovcu iz ralja. A ako bi se on digao na me, uhvatio bih 
ga za grivu i udarao ga dok ga ne bih ubio” (1 Sam 17,35-36). 

Kršćanstvo 

Krist je kamen ugaoni. On sjedinjuje poganstvo i židovstvo. Sve što 
je dobro u poganstvu i židovstvu kršćanstvo preuzimlje i podiže u viši 
red. Sama je Riječ Božja rekla: 

„Bolji je siromah tijelom zdrav i čio nego bogataš bolesna tijela. Više 
valja zdravlje i snaga nego sve zlato svijeta i krepko tijelo više od golema 
posjeda. Nema blaga nad zdravljem tjelesnim niti sreće nad sretnim 
srcem" (Sir 30,14-16). 

Kršćanstvo na poseban način zapovijeda da njegujemo tijelo, tj. da 
ga učinimo zdravim tako da Kristu stavimo na raspolaganje jedno od 
najmoćnijih sredstva za širenje njegova kraljevstva. Slijedi: za kršćanstvo 
gajenje tijela nije svrha već sredstvo. 

Krist i sveci 

Krist je trideset godina u Nazaretu teško radio tjelesno; trideset 
godina on je svoje tijelo spremao za napore koje je kasnije u svom 
apostolskom radu morao podnijeti. Sv. Josip je uzor svih prednjaka jer se 
brinuo da tjelesno zdravlje Kristovo postane sposobno za velike napore 
apostolskoga djelovanja. Apostoli su bili ljudi velike tjelesne snage. 
Nahranili su četiri tisuće ljudi. Sv. Pavao imao je po naravi slabo tijelo, 
ali ga je sam učinio vrlo žilavim i otpornim. Da njegovo tijelo nije moglo 
podnijeti sve napore apostolskoga djelovanja, jamačno bi podlegao već u 
početku. Pogledajte što je mogao podnijeti: „Od Židova primio sam pet 
puta po četrdeset manje jednu. Triput sam bio šiban, jednom 
kamenovan, triput doživio brodolom, jednu noć i dan proveo sam u 
bezdanu. Česta putovanja, pogibli od rijeka... itd." (2 Kor 11,24-26). 

Redovnici sv. Benedikta morali su pet sati dnevno tjelesno raditi. 
Ovaj tjelesni rad preobrazio je neprohodne eurospke pustoši i udario 
temelje suvremenoj civilizacije. No njihov je glavni cilj bio da tijelo učine 
sposobno za molitvu. Skoro su svi sveci iskusili na sebi da nebriga za tijelo 
škodi duhovnom životu. Sv. Ignacije bio je najuvježbaniji vitez svojega 
vremena. On piše 1536. g.: „Sa zdravim tijelom možete zaista mnogo 
učiniti. A s boležljivim? Zdravo je tijelo moćno sredstvo da se ispune 
velika djela... Napršnjak svetosti s izvanrednim zdravljem može više 
učiniti za spašavanje duša nego izvanredna svetost s napršnjakom 
zdravlja." Kada je osnivao svoj red, pješice je prevalio 4880 km. Sto bi 
danas bio da je njegovo tijelo bilo kržljavo? Sto je sve učinilo tjelesno 
zdravlje isusovaca na slavu Božju? Kroz njemačke šume i španjolske 
doline, preko zelenih irskih poljana i sve do klanaca Škotske isusovci su 
prokrčili put pješice putničkom palicom u ruci kako to traži pravilo 
njihova osnivača: „Naši neka putuju pješice." 

Velika sv. Terezija Avilska uskliknula je: „O, moj Bože, željela bih si 
krepko zdravlje da ti uzmognem bolje služiti." Sv. Franjo Saleški bio je 
sjajan mačevalac i jahač. Jednu skupinu mladića, koji su ga napali, 
razoružao je, prisilio ih da kleknu i da zatraže pomilovanje. Upravo je 
njegova tjelesna energija bila divovska kada se verao na klance brda Mont 
Blanc samo da dođe do ljudskih duša. A veliki državnik 19. vijeka Garcio 
Morano bio je stasit, uspravan i snažno građen. Sve je očitovalo čovjeka 
neiscrpive djelotvornosti. U nemirnim je vremenima od ranoga jutra do 
kasne noći sjedio na sedlu i njegovo je gvozdeno tijelo izdržalo svaki 
umor. O njemu je rekao papa Pio IX.; „Ah, kada bi on bio kraljem 
jednoga moćnog naroda, tada bi Papa imao nekoga tko bi ga branio u 
ovome svijetu." 

Papa Pio X. govorio je prigodom nastupa jednoga katoličkog 
gimnastičkog udruženja: „Odobravam vaše gimnastičke vježbe, vaše trke 
u čamcima i pješice, vaše izlete u gore jer vas ova razonoda čuva lijenosti 
koja je početak svih opačina, jer ovo prijateljsko natjecanje treba biti 
znamen, simbol za natjecanje u teženju prema kreposti. Budite jaki da 
sačuvate vašu vjeru i da je branite budući da je toliki gube, budite jaki da 
svladate sve zapreke koje čete sresti živeči po katoličkoj vjeri. Budite jaki 
sebi na korist i na korist vaše braće." 

Pogledajmo naše uzore, pratimo sv. Ignacija kako prevaljuje pješice 
mnogo tisuća kilometara, franjevce kako pješače kroz cijele kontinente, 
sv. Franju Saleškoga kako se vere vrletima tražeći ljudske duše, sinove sv. 
Dominika kako svoje čamce na leđima nose kroz šikare od rijeke do 

rijeke; svi ti ljudi vođe su ljudskoga roda; njihova su tijela čvrsta kao 
željezo, to su naša braća i uzori Orlova. 

Sv. Liturgija prikazuje ovu ljubav Crkve prema ljudskom tijelu na 
osobito zoran način. Ona tijelo posvećuje sv. sakramentima; škropi ga 
vodom na sv. krštenju, hrani ga anđeoskom hranom - sv. pričešću, 
pomazuje uljem sv. krizme, a na samrti jača ga posljednjom pomasti. 

Ideologija tjelesnoga odgoja 

Da uzmognemo razumjeti veliku zadaću tjelesnoga odgoja u namisli 
Božjoj, to treba temeljito promisliti sljedeći stavak iz Duhovnih vježba 
sv. Ignacija: 

„Čovjek je stvoren da Gospodina Boga svoga hvali, da ga štuje, da 
mu služi i da tako spasi svoju dušu, a ostale stvari na zemlji stvorene su 
radi čovjeka, da mu budu od pomoći da postigne svrhu za koju je 
stvoren. Odatle slijedi da se čovjek smije njima poslužiti toliko koliko ga 
podupiru u njegovu određenju, a toliko treba da ih se otrese koliko ga u 
tome priječe. Stoga je potrebno da se učinimo neopredijeljenima prema 
svim stvorovima u svemu onom što je prepušteno izboru naše slobodne 
volje i nije zabranjeno tako da, što se nas tiče, ne volimo zdravlje više od 
bolesti, bogatstvo više od siromaštva, čast više od sramote, dug život više 
od kratka života, pa tako i u svemu ostalom, želeći i birajući jedino ono 
što nas više dovodi k svrsi za koju smo stvoreni'" (Načelo i temelj, 
Duhovne vježbe, br. 23). 

Mi ne njegujemo tijelo samo radi tijela, već da od njega napravimo 
krotko, čvrsto oruđe duše koje je spremno i u stanju izvršiti sve njene 
zapovijedi, pa makar kako ove bile tvrde i teške. Mi ne vježbamo jer 
samo volimo vježbati, nama je vježba sredstvo do cilja. Cilj je vježbe da 
organi tijela dođu do potpuna razvoja, a zatim, kada su organi razvijeni, 
da im sačuvamo zdravlje. Zdravlje razvijenoga tijela jest preduvjet da ono 
bude poslušno duši; duši koja se stavlja u veliku službu kraljevstva 
Kristova. Vježbanjem se umrtvljuju naša loša nagnuća, gradi se dobar 
značaj; stoga treba da se dan u dan, od godine do godine tijelo uvijek 
vježba s tim nastojanjem da se utjera u red. Velika je duševna snaga 
potrebna ako želimo, kako veli sv. Ignacije, „sačuvati našu snagu i naše 
zdravlje na službu Božju". 

Sto je dakle prednjak u Orlovskoj organizaciji? 

Crkva se poput nježne majke nadvila nad ljudsko tijelo, ona ga ljubi 
neizmjernom ljubavlju jer je ono tako moćno sredstvo za širenje 
Kraljevstva njena Božanskoga Zaručnika. Crkva nam po svojoj ljubavi 

prema ljudskom tijelu govori po Svetom pismu, govori na usta svojih 
svetaca, svojih misionara i svoje svete Liturgije. Orao-prednjak mora biti 
oživotvorena ljubav Crkve prema ljudskom tijelu; njegova je prva i glavna 
zadaća da se sustavno brine za to da tijela vježbača kojima ravna postanu 
moćno sredstvo u rukama onih duša koje su se postavile u službu širenja 
kraljevstva Kristova. 

* * * 

Faksimil rukopisne stranice iz članka Ivana Merza 
„Vlast i poslušnost“ koji slijedi u nastavku. Radi se o početku 
drugoga dijela članka „Primjena na Orlovstvo. “(vidi str. 257 j 

5. TEME S PODRUČJA MORALA 


VLAST I POSLUŠNOST 


Napomena Uredništva. - Prema programu rada za duhovnu i 
intelektualnu izobrazbu članova Hrvatski orlovski savez (HOS) slao je iz 
Zagreba već izrađena predavanja i tekstove orlovskim društvima po 
Hrvatskoj i BiH. Ti su se tekstovi potom čitali, obrađivali i diskutiralo se 
o njima na tjednim sastancima. Merz je u svojoj službi kao tajnik HOS-a 
često sastavljao takva predavanja. Jedno je od njih bilo i Kralj Orlova 23 , 
poslano orlovskim društvima u jesen 1926. To je predavanje liberalni 
tisak na čelu sa splitskim novinama Jadran napao javno 31. 12. 1926. 
Kao odgovor na taj napad Merz objavljuje u sarajevskom Katoličkom 
tjedniku članak Vlast i poslušnost. 24 U njegovu Arhivu sačuvan je 
rukopisni original toga članka. Uspoređujući s onim što je objavljeno u 
Katoličkom tjedniku uočava se da je objavljeni članak veoma skraćen i 
da su iz originala ispušteni mnogi dijelovi, pogotovo treći dio u kojem se 
sve što je načelno rečeno o kršćanskom shvaćanju vlasti i poslušnosti 
primjenjuje na Orlovstvo. Stoga ovdje donosimo cijeli članak onako kako 
je sačuvan u Arhivu Ivana Merza. 

Na kraju toga izvornog članka Merz donosi važnu bilješku u kojoj 
ukratko opisuje cijeli događaj koji je dao povoda da je napisao ovaj 
članak o Vlasti i poslušnosti. O tome je već bio rekao nešto, ali samo 
općenito u uvodu ovoga članka kako je objavljen u Katoličkom tjedniku. 
U bilješci koja se nalazi u originalnom rukopisu članka Merz je bio 
jasniji i donosi nam važne i zanimljive detalje o čemu se točno radilo i na 
koji su se odlomak okomili kritičari njegova predavanja Kralj Orlova te 
kako je zatražio i dobio odobrenje od Nadbiskupskoga duhovnog stola u 
Zagrebu da je predavanje u skladu s učenjem Katoličke Crkve. Radi 
boljega razumijevanja cijeloga njegova članka o Vlasti i poslušnosti ovu 
njegovu bilješku donosimo već ovdje u uvodu: 

,,U tom duhu (tj. poslušnosti članova Orlovske organizacije svojim 
pretpostavljenima, - napom, urednika] sastavljeno je i 3. naraštajsko 
predavanje HOS-a Kralj Orlova u kojem se nalazi stavak: 'Isus je Kralj 
cijele Orlovske organizacije jer smo mi njegovi sljedbenici, vojnici, 


23 Ovo je Merzovo predavanje objavljeno u cijelosti u 2. svesku njegovih Sabranih djela, Zagreb, 
2011., str. 135. 

24 Ivan Merz, Vlast i poslušnost. - Katolički tjednik, Sarajevo, br. 7, 1927., str. 1; br. 8, 1927., 
str. 1. 

vitezovi, apostoli. Predsjednik Hrvatskoga orlovskog saveza samo je 
zastupnik Kralja Isusa. Predsjednik ne vlada u svoje ime, već zastupa 
Isusa Krista, Kralja Orlovskoga pokreta.' Budući da se je s neupućene 
strane neopravdano prigovorilo ovom stavku, cijelo je ovo naraštajsko 
predavanje bilo podneseno na cenzuru nadležnoj crkvenoj vlasti - 
zagrebačkom Duhovnom stolu koji je dao svoj imprimatur pod brojem Pr. 
8850 od 10. XII. 1926. g. Priznajemo da bi mjesto riječi 'ne vlada' 
stilistički bolje bilo upotrijebiti 'ne upravlja' ili 'ne vodi'. “ 

Tim riječima završava bilješka u kojoj je Merz detaljno objasnio 
cijeli slučaj. I u ovom slučaju Merz je iznio pobjedu jer mu je crkvena 
vlast odobrila članak ne našavši u njemu ništa spornoga. Slijedi njegov 
članak Vlast i poslušnost u cijelosti, onako kako se čuva u rukopisnom 
izvorniku u njegovu Arhivu . 23 

* * * 


Motto: 

Jedan između ciljeva Katoličke akcije 
jest uspostaviti načelo ljudske vlasti kao 
zastupnice božanskoga autoriteta. “ 

PioX., Enciklika Ii Fermo proposito 

Neki liberalni listovi, nezgodno upozoreni na predavanje Kralj 
Orlova u kojem stoji da starješinstvo vlada u Orlovstvu u ime Kristovo, 
počeli su se izrugivati učenju Katoličke Crkve koja kaže da svaka vlast 
dolazi od Boga i da otac u obitelji, učitelj u školi, šef u uredu i 
predsjednik u organizaciji vlada u ime Kristovo u svom djelokrugu. Stoga 
neće biti na odmet da ukratko izložimo katolički nauk o vlasti i dužnoj 
poslušnosti prema ovoj vlasti. Služimo se riječima papa te prvih svetaca i 
teologa. 


25 Ovaj je članak o vlasti i poslušnosti u skraćenu obliku Merz objavio u dva dijela u Katoličkom 
tjedniku, Sarajevo, br. 7, 13. II. 1927., str. 1; br. 8., 20. II. 1927., str. 1. Ponovno je taj članak 
objavljen u 2. svesku Sabranih djela I. Merza, 2011. g. na str. 142-146. To je u stvari njegov 
odgovor na napadaje liberalnoga tiska, poimence splitskoga Jadrana u svezi s njegovim 
predavanjem Kralj Orlova što ga je u ime Hrvatskoga orlovskog saveza sastavio i razaslao kao 
rukopis orlovskim društvima za podmladak Orlovske organizacije koncem 1926. g. To je 
predavanje objavljeno kao članak pod istim naslovom Kralj Orlova u 2. svesku Sabranih djela I. 
Merza, 2011. g. na str. 135-141. 

I. VLAST 


Kriva učenja naših suvremenika 

U Orlovskoj organizaciji veoma se jako ističu poštivanje autoriteta, 
poslušnost, stega. Zaista, bez autoriteta, poslušnosti i stege ne može 
postojati ni jedno dobro uređeno društvo. I u ovim trima stvarima mi se 
katolici bitno razlikujemo od nekatolika. Stoga ćemo pokazati što o 
autoritetu veli zdrav razum (filozofija) i osvjedočit ćemo se kako 
Objava 26 ne samo potvrđuje zaključke zdravoga razuma, već ih još viša 
osvjetljava. U prvom dijelu našega razlaganja služit ćemo se glasovitom 
enciklikom pape Leona XIII. Diuturnum illud od 29. VI. 1881. 27 

„Velik broj naših suvremenika tvrdi da svaka vlast dolazi od naroda i 
da prema tome vlast ne pripada onima koji je vrše, već da je imaju tek kao 
narodno poslanstvo i pod tim uvjetom da volja naroda može svojim 
poslanicima uvijek oduzeti vlast koju im je dala" (Leon XIII., Diuturnum). 
Načelo da vlast u državi dolazi od naroda, a ne od Boga, načelo koje 
čujemo na javnim skupštinama nije samo nekatoličko, već se protivi i 
zdravom razumu. Evo zašto se protivi zdravom razumu (filozofiji): 

1. Filozofski dokaz iz zdravoga razuma 

Prema naravnom zakonu svaka je vlast od Boga 

„Svako društvo, svaka skupina ljudi treba svoje poglavare; to je 
neizbježiva nužda jer bez toga bi se svako društvo raspalo i promašilo cilj 
radi kojega je ostvareno" ( Diuturnum , 132). 

„I zaista, ono što ujedinjuje ljude da uzmognu živjeti u društvu jest 
prirodni zakon ili, da se bolje izrazimo, volja Boga koji je začetnik prirode; 
to je jasno dokazano iz sposobnosti govora koji je najveći pomiritelj u 
društvu, kao i iz mnogih urođenih težnji i tolikih velikih potreba koje se ne 
bi mogle zadovoljiti u stanju osamljenosti, već nalaze svoju zadovoljenje 
tek onda kada se ljudi približe i udruže. S druge strane, ovo društvo ne 
može opstojati niti se pojmiti ako se u njemu ne bi nalazio netko koji treba 
držati u suglasju volju pojedinaca i da svede u jedinstvo ove raznolike 
smjerove i da ih svojom skladnošću upravi prema zajedničkom dobru. Iz 
toga slijedi da je bez dvojbe Bog htio da u građanskom društvu postoji 
vlast koja zapovijeda mnoštvu" ( Diuturnum , 147). 

26 Podrazumijeva se kršćanska objava u Isusu Kristu. 

27 Izrađeno prema: Leon XIII., Enciklika Ditumum illud od 29. VI. 1881., o podrijetlu državne 
vlasti (Bonne Presse, 1); Tanquerey, Precis de theologie ascetique et mystique (5., izdanje; 
Desclee; str. 663-667). 

Iz toga slijedi: budući da je Bog tvorac naravnoga poretka, a ovaj se 
ne može zamisliti bez vlasti koja vlada mnoštvom, proizlazi da je po volji 
Božjoj da netko od nas vlada svakim mnoštvom. Tko dakle vlada nad 
društvom, vlada u ime volje Božje; on je zastupnik te volje Božje, zastup¬ 
nik Božji. Zdrav nam razum, dakle, kaže da svaka vlast dolazi od Boga. 

No ima još jedan drugi naravni dokaz da je tako: pozivanje na 
poslušnost pod grijeh proizlazi samo od Boga. 

Razborita zapovijed poglavara veže pod grijeh 

Jedino Bog može pod grijeh vezati. Slijedi: vlast poglavara potječe od 
Boga. „Ali evo jedne misli koja ima još veće značenje; oni koji vladaju 
građanskim društvom moraju imati takvu vlast da uzmognu zahtijevati 
poslušnost pod takvim uvjetima te da uskraćenje pokornosti bude za 
podanike grijeh. No nema ni jednoga čovjeka koji bi imao u sebi ili od sebe 
sve što treba da nekom vezom savjesti uzmogne vezati slobodnu volju 
pojedinaca. Jedino Bog, ukoliko je sveopći Stvoritelj i Zakonodavac, 
posjeduje takvu vlast; oni koji je vrše moraju je dobiti od njega i vršiti je u 
njegovo ime. 'Jedan je Zakonodavac i sudac: Onaj koji može spasiti i 
pogubiti' (Jak 4,12). To je istinito za sve vrste vlasti. Isto tako u obitelji 
očeva vlast nosi žig kao živu sliku vlasti koja je u onom Bogu 'od koga ime 
svakom očinstvu na nebu i na zemlji' (Ef 3,15). I time se najrazličitije 
vlasti približuju u divnoj sličnosti svagdje gdje god se nađe pravo 
zapovijedanja koja god bila vlast te je valja tražiti u istom izvoru, u Bogu, 
koji je jedini Umjetnik i Gospodar svijeta" ( Diuturnum , 147). 

Ako na primjer dijete ne posluša svoga oca, savjest ga peče - učinilo 
je grijeh. Ako radnik učini nešto protiv volje svoga gospodara, savjest ga 
peče - učinio je grijeh. Ako nepokorni vojnik ili građanin ne posluša 
svoga kralja - savjest ih peče - učinili su grijeh. Zar otac, gospodar, kralj 
mogu vezati nekoga pod grijeh? Nipošto. Jedini Bog može pod grijeh 
vezati. I ako nam zdrav razum veli da je prekršaj njihovih zapovijedi ipak 
grijeh, jasno slijedi da njihova vlast proizlazi od Boga. I ovo što nam zdrav 
razum dokazuje daleko većim svjetlom nam rasvjetljuje objava Božja. 
Poslušajmo što o tome kaže glasovita enciklika Diuturnum illud. 

2. Teološki dokaz iz Objave - Stari i Novi zavjet 


Objava Božja uči nas da svaka vlast dolazi od Boga 

„Ako želimo označiti izvor vlasti u državi, Crkva naučava s 
potpunim pravom da je treba tražiti u Bogu. Ovo božansko porijeklo 
ljudske vlasti zasvjedočeno je na najjasniji način na više mjesta Staroga 
zavjeta: 'Po meni kraljevi kraljuju i velikaši dijele pravdu. Po meni 
knezuju knezovi i odličnici i svi suci zemaljski' (Izr 8,15-16). Zatim: 
'Poslušajte vi koji upravljate mnoštvima i koji se hvastate silom svojih 
naroda! Gospod je onaj koji vam je moć podario i vladavina je od 
Svevišnjeg' (Mudr 6,3-4). 'Svakomu narodu Bog postavi vladara' (Sir 
17,17). Kada se rimski upravitelj dičio pred našim Gospodinom Isusom 
Kristom da ima vlast osloboditi ga ili osuditi, Spasitelj mu odgovori: 'Ne 
bi imao nikakve vlasti nada mnom da ti nije dano odozgor' (Iv 19,11). 
Sveti Augustin, tumačeći ove riječi, kliče: 'Naučimo odavle iz ustiju 
Učiteljevih što nas na drugom mjestu naučava po svom Apostolu: da 
nema vlasti koja ne bi dolazila od Boga.' I zaista, nauk i ćudoredni zakon 
Isusa Krista našli su divan odjek u propovijedanju Apostola. Svima je 
poznat uzvišeni i odlučan nauk što ga je sv. Pavao davao Rimljanima, iako 
su bili pod vlašću poganskih careva: 'Jer nema vlasti da nije od Boga.' Iz 
toga Apostol izvodi kao posljedicu da je vladar 'sluga Božji' (usp. Rim 
13,1-4)“ ( Diuturnum , 142). 

U shvaćanju porijekla vlasti razlikuju se katolici od liberalaca 

,,U tome se razlikuju katolici od ovih novih učitelja; katolici traže u 
Bogu pravo zapovijedanja i ističu da vlast proistječe iz Boga kao iz svoga 
naravnog vrela i nužnoga počela." ( Diuturnum , 142). 

Pogani su vlastodršce nerazborito obožavali 

Naravni zakon jest očitovanje vječnoga zakona u ljudskoj duši. 
Dolazi narodima od Boga i kazuje im što će činiti i čega se klonuti. Kod 
pogana je taj naravni zakon, to očitovanje Božje volje u njihovim dušama 
izmiješano mnogim zabludama. Ali i iz tih zabluda se vidi neka spoznaja 
istine koja se primjenjuje iako krivo. Tako su i pogani vlast smatrali 
nečim svetim, ali su zastranili što su vlastodršcu odavali božanske časti 
namjesto da u vlastodršcu vide zastupnika Božjega, a ne lično Boga. Tek 
kršćanska objava oslobađa naravni zakon od lažnih natruha i daje 
dostojanstvu vlasti njezino pravo i istinito značenje. 

Uzvišeno je dostojanstvo čovjeka koji ima pravo vršiti vlast 

„Ako zaista vlast onih kojih vladaju proizlazi iz same vlasti Božje, 
odmah ona time dobiva dostojanstvo koje je više negoli ljudsko; to bez 
dvojbe nije ona pretjerana i bezbožna veličina o kojoj su sanjali rimski 
carevi kada su za se tražili božanske časti; to je istinita i čvrsta veličina 
koja je čovjeku dana kao dar i znak božanske dobrohotnosti" 
(Diuturnum , 149). 

Crkva ovjenčava nosioce vlasti posebnim sjajem 28 

Crkvi je u svim vjekovima stalo do toga da ovo božansko podrijetlo 
svake vlasti što bolje istakne, i to iz dva razloga: da narodi upoznaju 
istinu i da se s druge strane poredak u svim ljudskim zajednicama postavi 
na čvrst temelj, tj. valja slušati poglavare ne jer su ljudi, već jer su kao 
poglavari zastupnici Božji. Bez te poslušnosti prema vlasti mora se 
raspasti svaka zajednica. 

„Ali kada su države imale na svom čelu kršćanske vladare, Crkva je 
podvostručila svoju brigu da svojim propovijedima poduči o svetosti koja 
se nalazi u vlasti onih koji vladaju. Blagotvorni učinak ove poduke bio je 
da se u duhu naroda upravo pomiješala slika vlasti s nekom pojavom 
vjerskoga dostojanstva koja je podigla počitanje i ljubav podanika prema 
svojim vladarima. Iz ovoga razloga, koji je pun mudrosti, Crkva je 
ustanovila svečano krunjenje kraljeva koje je sam Bog naredio u Starom 
zavjetu" (Diuturnum , 155). 

Kada se treba pokoravati? 

Iako je svaka vlast od Boga, ta se vlast proteže samo na određeni 
djelokrug. Cilj je na primjer države da se brine za javno blagostanje 
građana. Ako mi na primjer kralj zapovjedi da se moram svaki tjedan 
ispovijedati, ne trebam ga slušati jer on kraljevsku vlast ima samo da 
zapovijeda one stvari koje se tiču blagostanja države. Zapovjedi li mi moj 
gospodar s kojim sam sklopio ugovor da ću raditi 8 sati dnevno, a radim 
12 sati, ne moram ga slušati jer Bog mu nije dao tu vlast. Zapovjedi li mi 
na primjer društveni predsjednik Orla da moram plivati, ne moram ga 
slušati jer to ne spada u pravila Orlovske organizacije. 


28 U nastavku naslova Merz donosi ove riječi: „jer se na njima zrcali sjaj Božje vlasti". Međutim, 
taj je dodatak Merz ipak prekrižio. 

Kada se ne treba pokoravati zakonitom nosiocu vlasti? 

Mogućnost zapovijedanja je po tome ograničena. A katkada je i 
dužnost ne poslušati je. Evo je: „Postoji tek jedan razlog nepokoravanju: 
to je onda kada je zapovijed u očitom protuslovlju s naravnim ili 
božanskim pravom jer tamo gdje bi se radilo o tome da se prekrši bilo 
naravni zakon, bilo volja Božja, zapovijed kao i izvršenje bile bi jednako 
zle 'jer većma se treba pokoravati Bogu negoli ljudima' (Dj 5, 29)“ 
(Diuturnum , 149). 

I zapovijedima koje se protive naravnom zakone ne smijemo se 
pokoriti. Naravni zakon na primjer traži da roditelji odgajaju djecu. Ako 
država možda zapovjedi roditeljima da se ne brinu za djecu, roditelji ne 
smiju poslušati jer bi time radili protiv naravnoga zakona koji dolazi od 
Boga. Isto, ako bi mi netko zapovjedio da idem primati sakramente kod 
otpaloga svećenika, učinio bih grijeh protiv božanskoga (crkvenoga) 
zakona. 


II. POSLUŠNOST 


Definicija poslušnosti 

„Ova je krepost u vezi s pravednošću jer je poslušnost odavanje 
poštivanja, čin podložnosti koju dugujemo poglavarima." 29 „Poslušnost je 
moralna vrhunaravna krepost koja nas potiče da podložimo našu volju 
volji zakonitim poglavarima ukoliko su oni zastupnici Božji." 30 Time smo 
promotrili autoritet vlasti. 

Zakoniti poglavari u naravnom i vrhunaravnom redu 

Vlasti s druge strane odgovara poslušnost. Poslušnost je krepost i 
ona spada u neku ruku u krepost pravednosti jer zahtijeva da se dade 
drugima ono što ih ide. Kršćanska moralka veli da je poslušnost moralna, 
vrhunaravna krepost koja nas potiče da podložimo našu volju volji 
zakonitih poglavara ukoliko su oni zastupnici Božji. 

Razlikujemo dvije vrste zakonitih poglavara. To su oni koji ravnaju 
naravnim, a drugi vladaju vrhunaravnim društvima. Kod naravnih 
društava valja spomenuti tri vrste: 1. obitelj u kojoj zapovijedaju 
roditelji, poglavito otac; 2. građansko društvo sa svojim glavarima koji su 
razne naravi u raznim državnim zajednicama (kraljevi, predsjednici); 3. 


29 Tanquerey, Precis de theologie ascetique et mystique (5., izdanje; Desclee; str. 663-664) 

30 Isto, str. 664. 

napokon profesionalno društvo u kojem se nalaze gospodari i radnici 
(namještenici). 

U vrhunaravnom redu su zakoniti poglavari: papa koji savjesno i 
neposredno vlada u cijeloj Katoličkoj Crkvi; biskupi koji imaju vlast u 
svojim biskupijama, župnici i kapelani u granicama što im ih određuje 
kanonsko pravo. Postoje još redovničke zajednice s potvrđenim 
pravilima; i tu su zakoniti poglavari. I u ostalim društvima postoji obveza 
poslušnosti samo što ona nije tako jaka kao u spomenutim zajednicama 
koje su (osim posljednje) čovjeku redovito nužne da preko vremenitosti 
postigne vječnost. 

Naravno, i tu valja slušati samo ono što nije u očitom protuslovlju s 
božanskim i naravnim zakonima. Uvijek i posvuda vrijedi načelo: ako 
jedna zapovijed zahtijeva da se vrši grijeh, držati se valja riječi sv. Petra: 
„Većma se treba pokoravati Bogu nego li ljudima" (Dj 5,29). Naravno, i 
nemoguću zapovijed ne treba izvršiti, a u slučaju sumnje treba 
pretpostaviti da je ispravno mišljenje na strani poglavara. 

Vrste poslušnosti 

Poslušnost, želi li da bude savršena, treba biti vrhunaravna u 
nakani, općenita u opsegu i potpuna u izvršenju. 

1. Vrhunaravna u nakani. Trebamo u svojim poglavarima gledati 
samoga Boga ili Isusa Krista jer njihova vlast (naših poglavara) dolazi 
samo od njega. To preporučuje sv. Pavao slugama: „Slušajte svoje 
zemaljske gospodare kao Krista - sa strahom i trepetom, u 
jednostavnosti srca. Ne naoko, kao oni koji se ulaguju ljudima, nego kao 
sluge Kristove koje zdušno vrše volju Božju" (Ef 6,5-6). Isto je pisao i sv. 
Ignacije svojim redovnicima-isusovcima u Portugal: „Želim vam da 
nastojite svom brigom i svim trudom da gledate Isusa Krista, našega 
Gospodina u bilo kojem poglavaru i da u njegovoj osobi s dubokim 
počitanjem odajete čast božanskom Veličanstvu, koju mu dugujete... 
Tako neka nikada ne gledaju samu osobu koju slušaju, već neka u njoj 
vide Isusa Krista, našega Gospodina radi kojega se pokoravaju. I zaista, 
ako se moramo pokoravati poglavaru, to ovo ne činimo radi njegove 
dobrote ili drugih odlika, koje im je Bog možda dao, već jedino stoga jer 
je on zastupnik Božji. Ako se naprotiv čini da je on manje mudar, to nije 
nikakav razlog da ga valja slušati s manje točnosti jer budući da je on 
poglavar, to on zastupa osobu onoga čija je mudrost nepogrješiva." 31 


Ignace de Loyola, Lettre CXXtrad. 450-459. Cit. Tanquerey, 668-669. 

2. Općenita je poslušnost. To znači da se trebamo pokoravati svim 
zapovijedima zakonitoga poglavara ako on zakonito zapovijeda. 

3. Potpuna ili integralna je poslušnost kada vrši zapovijed točno, bez 
sustezanja, stalno i štoviše radosno. 


Razboritim odredbama pokoravati se istim počitanjem 
kao da dolaze od Boga 

„Svejedno je, je li Bog ili čovjek kao zastupnik Božji izdao kakvu 
odredbu, treba joj se pokoriti istom brigom i primiti je istim počitanjem 
osim u slučaju da bi čovjek zapovjedio nešto protivno Bogu." 3 " 
„Blagoslovljen Bog koji se udostojao dati zastupati od jednoga svoga 
stvorenja." 33 


III. DUŽNOST EPISKOPATA I KATOLIČKE AKCIJE 

Tada pristupi Isus i reče im: 

„Dana mi je sva vlast na 
nebu i na zemlji. “ (Mt 28,18) 

Koja načela o vlasti mora širiti episkopat? 

„Podvostručite vaše brige i vaša nastojanja da dušama, ponašanju i 
djelima svih ljudi ucijepite načela Katoličke Crkve o vlasti i 
poslušnosti... Učinite da razumiju ako radi Boga slušaju, poslušnost je 
razborita, poslušnost je časna" ( Diuturnum, 158). 

Zadatak Katoličke akcije 

Papa Pio X. u svojoj enciklici Ii fermo proposito, govoreći o raznim 
zadacima Katoličke akcije, veli da ona mora također ići za tim da 
„uspostavi načelo ljudske vlasti kao zastupnice božanskoga autoriteta". 34 


jZ De praeceptis et dispensis. Cit. Mutz: Christliche Aszetik, 1909., II. Aufl., str. 509. 

33 Sv. Terezija od Isusa, Beauchesne 1922., pogl. 31, str. 543. 

34 Usp.: I. Ev. Šarić, Katolička akcija, Sarajevo, 1925., str. 20. 

IV. PRIMJENA NA ORLOVSTVO 


Orlovstvo je po svojoj biti odgojna organizacija koja sprema omladinu 
za velika djela katoličkoga apostolata što ga treba vršiti u hrvatskom društvu. 
Apostolat katoličkoga poimanja o podrijetlu vlasti veoma je važan. Stoga je 
papa Pio X. u enciklici Ii Fermo proposito istaknuo da Katolička akcija mora 
ići za tim da „uspostavi načelo ljudske vlasti kao zastupnice božanskoga 
autoriteta". Ne može postojati nijedna ljudska zajednica u kojoj ne bi bila 
vlast. Bez vlasti svaka bi se zajednica morala raspasti. Dok bezvjerci vele da 
vlast dolazi od naroda, mi katolici tvrdimo da svaka vlast dolazi od Boga koji 
od njih traži da žive u društvu i da netko tim društvom vlada. A jer iz 
Objave znamo da je Isusu Kristu dana „sva vlast na nebu i na zemlji" (Mt 
28,18), da je Isus cilj svega, to je on kralj i svih organizacija. Svatko tko 
vlada i upravlja u ime Krista Kralja. To je veoma važno stoga što se zakoni¬ 
tim poglavarima treba pokoravati upravo kao samome Kristu. Postoje dvije 
vrste zakonitih vladara u ljudskoj zajednici. To su naravni vladari (u obitelji, 
državi i zvanju) i vrhunaravni (župnik, biskup, papa). Upravo je znak 
kršćanskoga savršenstva da u ovim ljudima - poglavarima ne gledamo ljude, 
već samoga Isusa Krista. 

Poslušnost pravoga katolika mora biti vrhunaravna. Orlovstvo hoće 
odgajati prave katolike; slijedi da se u O rlovstvu treba vježbati u tom vrhu¬ 
naravnom shvaćanju autoriteta; da u svojim - pa i orlovskim vođama - ne 
gledamo smrtne i nama mile osobe, već samoga kralja Isusa Krista koji 
preko njih upravlja Orlovstvom. Orlovstvo je škola građanskoga i crkvenoga 
života. Vježbajući se u poslušnosti prema svom načelniku, društvenom, 
okružnom i saveznom predsjedniku, gledajući u njima zastupnika Krista, 
učimo se da u obitelji, u zvanju i u državi, župniku, biskupu i u papi gleda¬ 
mo „slugu Božjega" (usp. Rim 13,4). Orlovstvo tako pomaže zidati državni 
poredak i služi na saziđivanje tijela Kristova (usp. Ef 4,12). Na poštivanju 
autoriteta kao božanske ustanove počivaju oba poretka - vremeniti i vječni. 

Orlovi se uče i toj poslušnosti, ali hoće i druge o tome poučiti. I oni 
trebaju poslušati riječi što ih je veliki papa Leon XIII. u svojoj enciklici 
Diutumum illud upravio svim biskupima svijeta: „Podvostručite vaše brige i 
vaša nastojanja da u dušama i ponašanju svih ljudi ucijepite načela Katoličke 
Crkve o vlasti i poslušnosti. Učinite da razumiju ako radi Boga slušaju da je 
podložnost razborita, a poslušnost je časna" ( Diut.illud , str. 158). 

Svjetovnjak 35 


35 Merz je uglavnom potpisivao svoje objavljene članke. Katkada je upotrebljavao pseudonim. 
Ovdje u rukopisu ovoga članka Merz je upotrijebio za svoj potpis pseudonim „Svjetovnjak". 


257 



ORLOVSTVO STVARA 
KRŠĆANSKE ĆUDOREDNE OBIČAJE 


Napomena Uredništva. - Dobro je poznato pionirsko i dosljedno 
javno nastojanje Ivana Merza za promicanje i zaštitu moralnih 
vrijednosti i ponašanja kod mladeži. Tome je posvetio mnoge svoje članke 
objavljene u raznim časopisima, 36 kao i predavanja koja je držao po 
orlovskim društvima. Jedno takvo predavanje, koje je vjerojatno bilo 
namijenjeno za objavljivanje, sačuvano je kao rukopis u njegovu Arhivu. 
Merz najprije nabraja sve današnje negativnosti i zastranjenja u 
ljudskom društvu koja ugrožavaju moralnost mladeži i svrstava ih u 
deset točaka. Potom ide od točke do točke i pokazuje kako i kojim se 
sredstvima Orlovska organizacija bori protiv tih moralnih zabluda, kako 
ih u svojim redovima uklanja pridonoseći tako da se poštuju moralne 
vrijednosti ne samo u Orlovskoj organizaciji nego općenito u narodu. 

* * * 

A. Današnji nećudoredni običaji 

1. Ljubakanje; 2. mješoviti odgoj (zajedništvo, koedukacija); 3. 
čitanje sramotnih knjiga; 4. pohađanje sramotnih kina; 5. sramotni izlozi, 
slike, plakati; 6. zajedničko kupanje muških i ženskih; 7. sramotna 
ženska moda; 8. nečedni moderni plesovi; 9. raspojasane zabave; 10. 
sramotan razgovor i kletva. 

B. Kako Orlovstvo suzbija ove nećudoredne običaje? 

1. Ljubakanje. - Orlu je načelo „slobodna mladost". To znači: klonit 
ču se ženskoga društva dok ne budem mogao ozbiljno misliti da osnujem 
krščansku obitelj. Ljubav mladića i djevojke može imati samo taj cilj: 
osnutak obitelji i doživotnu odgovornost. Ljubav ne smije biti zabava. 
Ako se mladić zaljubi prije negoli može ozbiljno pomišljati na brak, to se 
njegov duševni život redovno ukoči i ostaje nezreo. Zato je najbolje dok 
je još mlad da proučava orlovsku ideologiju, da se oduševljava za velika 


36 Vidi: Ivan Merz, Sabrana djela, sv. 2, Zagreb, 2011., str. 359-432. 

djela što će ih vršiti u svom zvanju i životnom položaju i da ne traži 
žensko društvo. 

2. Mješoviti odgoj. - Orlovska organizacija strogo je odijeljena od 
orličke. Da Orlovi i Orliće skupa rade, ne bi se moglo ozbiljno odgajati. 
Osim toga, drugačije valja odgajati mladića, a drugačije djevojku i zato je 
potrebno da Orlovi imaju posebna društva, a Orliće opet posebna. Iz 
istoga razloga i da se ne bi Orlovi prije vremena zaljubljivali ili došli u 
slične poteškoće, valja nastojati da sve redovite priredbe budu odijeljene. 
Pogotovo su zabranjene predstave s mješovitim ulogama i to stoga jer 
redovito sastajanje na probama neminovno dovodi mlada čovjeka do 
ljubakanja i prerana zaljubljivanja. 

3. Čitanje sramotnih knjiga i novina. - Svaki Orao mora biti 
apostol dobre štampe. On mora nastojati da ni u jednom selu ni mjestu 
ne bude katoličke obitelji koja ne bi bila pretplaćena barem na jedan 
katolički list. Isto tako, on treba širiti katoličke knjige (npr. knjige 
društva sv. Jeronima, izdanja Glasnika Srca Isusova, mostarske Pučko- 
znanstvene biblioteke, knjige Vrhbosanskoga kaptola). Vrijedan 
priručnik za Orlove jest novo izdanje Katoličkoga đaka i Katoličke 
učenice, toga molitvenika koji se naručuje za 30 din kod dr. S. Markulina 
u Zagrebu (Pejačevićev trg 15). U Italiji se omladina i javno bori protiv 
zlih knjiga pa prigodom koje svečane zgode sakupi mnogo loših knjiga i 
novina i svečano ih spali usred glavnoga trga. 

4. Sramotna kina i kazališta. - Ne ići na predstave tih kina i 
kazališta i nagovarati druge da idu. Daje li se kakav nepristojan komad ili 
koji vrijeđa našu vjeru, treba otići političkoj vlasti i tražiti da policija 
zabrani prikazivanje. U Belgiji je omladina često išla na te priredbe i kada 
bi započele te uvredljive točke, stala bi fućkati, galamiti, tako da se 
moralo prestati s prikazivanjem. 

5. Sramotni izlozi, plakati, slike itd. - Po mogućnosti otići dotičnim 
trgovcima koji su ih izložili i tražiti da povuku. Pozvati se na zakon koji ih 
zabranjuje. Ne koristi li, javiti političkoj oblasti. Ne koristi li ni to, to 
valja na zgodan način (ako je ikako moguće, a da te ne uhvate) oderati ili 
premazati tu stvar, ali da se nikome ne nanese šteta. To je važan 
apostolat jer time spašavamo duše mnoge djece koja se otruje gledajući 
te sramotne stvari. 

6. Zajedničko kupanje muških i ženskih. - Ono navodi mnoge ljude 
na grijeh. Toga nije bilo prije. Stoga ne ići na takva kupališta i tražiti od 
javnih vlasti ili da urede posebna kupališta za muške i posebna za ženske 
ili da odrede posebne sate za muške, a posebne za ženske. 

7. Sramotna ženska moda. - Protiv ove se bore osobito Orliće. 
Orlovi se mogu boriti protiv nje tako da upozore svoje poznate koje se 
tako odijevaju da to ne čine i da upozore njihove starije na to. Osim toga, 
neka ne idu s osobama koje su sablažnjivo odjevene. Bezuvjetno je 
sablažnjiva nošnja bez rukava, s rukavima iznad lakta, sa suknjom iznad 
koljena, razgaljena prsa, pretijesno ili prozirno odijelo. Takve se osobe ne 
smiju pripustiti na orlovske zabave. 

8. Nečedni moderni plesovi. - Sv. Franjo Saleški veli: „Ni najbolji 
plesovi nisu dobri.“ Iz iskustva znamo da su plesovi u dvoje za većinu 
ljudi grešna prigoda. Iz ljubavi prema bližnjemu, pa makar nama lično ne 
škodio pogdjekoji ples u dvoje (npr. valcer), odrecimo se tih plesova u 
dvoje. Nečedan je ples onaj kod kojega dolaze stavovi: lice prema licu, 
prsa prema prsima, noge među nogama i svaki onaj ples, zvao se on bilo 
kako, gdje se iziskuje da se drži ili da se tijesno kreće tijelo uz tijelo. 
Budimo apostoli čednih plesova: orlovskoga, orličkoga kola i čednih 
narodnih kola. Na našim zabavama ne dajmo da se plešu plesovi u dvoje. 

9. Raspojasane zabave. - Naše zabave moraju odisati pravom 
kršćanskom radosti i orlovskom vedrinom. Nije tako lako organizirati 
dobru zabavu. Program valja vrlo dobro pripraviti kao da se radi o kakvoj 
akademiji ili nastupu gdje svaka točka mora biti dobro uvježbana. Po 
mogućnosti valja izbjegavati točenje alkoholnih pića. Neslane, dvolične ili 
uvredljive šale ne smiju se dopustiti. Plešu se samo kola, a ništa u dvoje. 
Odbor mora budno bdjeti da kome ne bude dosadno. Te vedre 
kršćanske zabave pune nehinjene radosti najbolji su ustuk raspojasanim 
„plesovima do zore“ naših protivnika. 

10. Kletva i sramotan razgovor. Upozoriti1 

SMJERNICE HOS-a I SHO-a O STVARANJU 
KRŠĆANSKIH ĆUDOREDNIH OBIČAJA 


Napomena Uredništva. - U Arhivu Ivana Merza nalazi se daktilo- 
kopija članka Smjernice HOS-a i SHO-a o stvaranju kršćanskih 
ćudorednih običaja. U prvom dijelu Merz iznosi jasna načela koja treba 
slijediti za stvaranje kršćanskih ćudorednih običaja. Ta se načela odnose 
na zajedništvo muške i ženske mladeži, predstave s mješovitim ulogama, 
plesove, na suvremeno odijevanje i na djelatnost žene u javnom životu. Iz 
tih načela slijede detaljne smjernice za Orlovstvo koje Merz potom 
razvrstava i primjenjuje na razne djelatnosti organizacije: organiziranje 
priredaba, akademija, putovanja i tjelovježbenih sletova. I u ovom članku 
vidi se Merzovo dosljedno shvaćanje moralnih načela i njegovo iskreno i 
revno nastojanje za njihovu primjenu i provođenje u Orlovstvu. 

Međutim, veoma je važna napomena, tj. uvod u taj članak. Merz ga 
šalje na uvid svećenicima koji su kao duhovnici djelovali u Orlovstvu i 
moli ih da članak pregledaju i dadu svoje primjedbe i nadopune i potom 
da mu članak vrate. I sam naglašava da je to tek „nacrt za elaborat i nije 
definitivna redakcija". Stoga i članak započinje kao pismo upućeno 
svećenicima kao što je dolje navedeno prema originalu. 

A što je bilo s definitivnom redakcijom? Objavljena je u nadopu¬ 
njenu obliku, no bez drugoga dijela u kojem Merz konkretno primjenjuje 
načela na Orlovstvo (a što je opet djelomično objavila Marica Stanković 
nakon Merzove smrti). Svega mjesec dana prije njegove smrti Katolički 
tjednik u Sarajevu objavljuje u tri nastavka taj njegov članak pod 
naslovom Smjernice za obnovu kršćanskih ćudorednih običaja. 37 Uspore¬ 
đujući tekst kopije iz Arhiva s objavljenim člankom vidi se da je 

objavljeni članak nadopunjen s mnogim izjavama pojedinih biskupa i 

38 

biskupskih konferencija o toj tematici. 

Marica Stanković, bliska suradnica Ivana Merza u odgojnom radu 
za mladež, objavila je u skraćenu obliku drugi dio ovoga članka što joj je 
Merz kao urednici istoga časopisa poslao još za svoga života. Tada ga 
nije bila objavila; u stvari, kako sama priznaje, bio joj se zagubio. 
Nakon šest godina slučajno ga je našla pa ga je objavila poslije njegove 
smrti, ali u prilično skraćenu obliku, i to samo njegov drugi dio. Naslov 

37 Katolički tjednik, Sarajevo, 1928., br. 12, str. 2-3; br. 13, str. 2-3; br. 14, str. 2-3. 

38 Isti članak objavljen je ponovno u: Ivan Merz, Sabrana djela, sv. 2, Zagreb, 2011., str. 398- 
410. 


261 



članka glasio je: Smjernice organizacije o stvaranju kršćanskih 
ćudorednih običaja. 39 

Mi ovdje donosimo taj članak onako kako je sačuvan u Arhivu 
Ivana Merza. Danas će se možda učiniti malo neobičnim Merzovo 
inzistiranje na odijeljenosti muške i ženske mladeži koje naglašava u 
svim spisima kada je riječ o moralnim temama i o odgoju mladeži. 
Treba, međutim, imati na umu da je u to vrijeme bila posvuda praksa da 
su se odgajali posebno mladići, a posebno djevojke u školama i u drugim 
ustanovama kao i u organizacijama. Pogotovo u kršćanskom odgoju u 
crkvenim odgojnim ustanovama i katoličkim društvima strogo se 
naglašava odijeljenost. Koedukacija, tj. zajednički odgoj muške i ženske 
mladeži, kao stil odgoja nije se prihvaćao niti prakticirao u Katoličkoj 
Crkvi i na svim područjima gdje je ona djelovala. To je znao i Ivan 
Merz. On je samo dosljedno primjenjivao ono što je bila opća praksa u 
tadašnjem odgoju mladeži. Osim toga, treba imati u vidu da su se svi 
njegovi spisi odnosili u prvom redu na članove Orlovske organizacije u 
kojoj su se zahtijevali veća disciplina i poštivanje crkvenih načela o 
koedukaciji, tj. o njezinu neprihvaćanju. 40 

* * * 

Velečasni gospodine! Izvolite na drugoj stranici staviti svoje 
primjedbe, opaske i nadopune itd. i po mogućnosti odmah povratiti na 
adresu: Ivan Merz, Zagreb, Mihanovićeva ulica 2, Zagreb. - To je tek 
nacrt za elaborat i nije definitivna redakcija. 

1. Sve orlovske priredbe, javne i privatne, moraju na sebi nositi 
orlovsko obilježje. Prema tome, ne samo da one neće ni sadržajem ni 
oblikom ništa sadržavati što bi se kosilo s duhom Orlovstva, kako je ovaj 
izražen u Zlatnoj knjizi, našem pravnom poretku i dosad već izdanim 
smjernicama, već će naprotiv sve naše priredbe biti s njima u skladu i 
njihov izražaj i potkrepa. 


39 Za vjeru i dom, br. 4, 1934., str. 51-53. Taj skraćeni članak Ivana Merza s komentarom 
Marice Stanković objavljen je ponovno u: Ivan Merz, Sabrana djela, sv. 2, Zagreb, 2011., str. 
429-431. 

40 Zanimljiva je činjenica da su još u komunističkom režimu u bivšoj SFRJ sve do šezdesetih 
godina 20. stoljeća postojale osmogodišnje škole posebno za dječake i posebno za djevojčice. 
Tako je npr. u Slav. Brodu postojala „muška" i „ženska" osmogodišnja škola u koju je išla većina 
gradske djece iz središnjega dijela grada. 

2. S time u vezi podsjećamo na neke suvremene crkvene smjernice 
prema kojima kanimo pomagati Crkvu u stvaranju kršćanskih 
ćudorednih običaja: 

a) O zajedništvu muške i ženske omladine pišu biskupi Ilirske 
provincije, a među njima biskup Mahnić: „Hoćemo prije svega da se u 
katoličkim omladinskim udruženjima spriječi svako upoznavanje ili 
zajedništvo mladića i djevojaka" ( Ljubljanski škofijski list, 1922., II, str. 
29). Nadalje biskup Mahnić u svojoj mariborskoj poslanici kaže da je 
„idejna veza katoličkih organizacija učenika s organizacijama katoličkih 
učenica posvema dovoljna" pa zato želi da se „katoličke organizirane 
učenice u svojim posebnim organizacijama pripravljaju za svoj poziv" 
(Knjiga života, 253). Biskup Marušić hvali one katoličke organizacije 
koje imaju po spolovima „odijeljene organizacije, odijeljene sastanke, 
odijeljena odgojna glasila, odijeljene redovite akademije, nastupe i 
sletove, odijeljeno putovanje i odijeljene zabave" (7. II. 1927.). 
Nadbiskup A. Bauer, kao predsjednik biskupskih konferencija, odobrio 
je 27. I. 1927. ovaj zaključak Zbora duhovnika Hrvatskoga orlovskog 
saveza (HOS) i Sveze hrvatskih orlića (SHO): „Zajednička sijela Orlova 
i Orlića - osim manifestacijskih - apsolutno se zabranjuju... Prigodom 
zajedničkih izleta ili sletova u željeznicama ili parobrodima imaju Orlovi 
biti odijeljeni od Orlića." 

b) O predstavama s mješovitim ulogama odredili su ilirski biskupi i 
biskup Mahnić s njima u spomenutoj poslanici ovo: „Tako npr. ne 
možemo odobriti da kod predstava, pa bili to i pristojni igrokazi, mladići 
i djevojke zajedno nastupaju ili govore. Ozbiljno opominjemo da se to ne 
događa." Isto su tako odredili biskupi Austrije (26. II. 1922.), mnogo 
talijanskih biskupa (Riv. Dioec. Gen., 1925., XIX, str. 174) i biskupi 
mnogih drugih naroda gdje se to nije već samo po sebi razumijevalo. 

Nadbiskup A. Bauer odobrio je ovaj zaključak Zbora duhovnika 
HOS-a i SHO-a: „Isto tako se zabranjuju predstave s mješovitim 
ulogama." 

c) O plesovima navodi plenarna sinoda Irskih biskupa 1927. 
(zaključci Sinode moraju imati potvrdu Sv. Stolice): „Ipak je činjenica da 
nas ni jedna druga zabava ne izlaže više pogibelji da ćemo biti uvedeni u 
napast da uvrijedimo Boga kao što je ples" (Doc. Cath., 3. XII. 1927.). 
Papa Benedikt XV. piše o tzv. „modernim plesovima" ovo: „Spominjem 
također one plesove koji su gori od svih ostalih, a došli su nedavno iz 
barbarskih krajeva u modu elegantnih ljudi i od kojih se ne može naći 
ništa zgodnijega što bi poništilo svaki stid" (enciklika Sacra prope diem 
od 6. I. 1921., AAS, 1921., str. 39). Krčki biskup J. Srebrnič piše 1927. 

u svojoj poslanici Na obranu čestitih svetih običaja: „Ni najbolji plesovi 
nisu dobri", kaže sv. Franjo Saleški u svojoj Filoteji. „Uopće se o svakom 
plesu može kazati da ne vodi k dobru. Stoga Crkva nikada ne prepo¬ 
ručuje ovakve zabave, nego svakoga od njih odvraća. Uvijek je teško 
grešan i radi toga zabranjen svaki ples kod kojega dolazi lice uz lice, prsa 
uz prsa ili noge među noge, općenito dakle svaki ples, zvao se on bilo 
kako, koji iziskuje da se drži ili tijesno kreće tijelo uz tijelo" (str. 15). 

A nadbiskup A. Bauer, predsjednik biskupskih konferencija, 
odobrio je na spomenutom mjestu ovu rezoluciju: „Zbor duhovnika, 
prihvaćajući direktive Svetoga Oca i želje mjesnih ordinarija glede 
plesova, zabranio je svim Orlovima i Orlicama svaku vrstu plesova u 
dvoje... No neka slobodno plešu orlovsko i orličko kolo te ostala čedna 
narodna kola. Napomenute plesove u dvoje ne samo da ne smiju plesati 
Orlovi i Orliće, nego se ne smije dopustiti da ih plešu gosti i uzvanici na 
orlovskim zabavama i priredbama." 

d) O djelatnosti žene u javnosti vrijede ova načela: „Ali ni jedna 
promjena u mišljenju ljudi, nikoje novo stanje niti tok događaja neće 
nikad moći istrgnuti ženu koja je svjesna svoga zadataka iz onoga 
naravnog djelokruga koji je za nju obitelj. Upravo ona je kraljica kućnoga 
ognjišta" (Benedikt XV., Alokucija, 21. X. 1919.). 

„Ženska tjelovježba neka se izvodi samo u dvoranama i na mjestima 
kamo javnost nema pristupa... Javne nastupe ( Schauturnen ) i natjecanja 
djevojaka i žena valja otkloniti jer većim dijelom pobuđuje raspoloženje 
koje nije žensko. Ovo otklanjanje vrijedi također za priredbe unutar 
društava" ( Smjernice cijeloga njemačkog i austrijskog episkopata, 1926.). 
„Ako izvan ognjišta, koje bi se srušilo, ako bi ona (žena) prestala biti 
njegovom kraljicom - običaji... Stvore sve više ženi naših dana široko 
polje... socijalne djelatnosti, ona će tim više morati upotrijebiti ova nova 
sredstva utjecaja da posvuda promiče energičnu zaštitu javnoga ćudoređa 
i da sudjeluje u nužnoj križarskoj vojni protiv nečedne mode" (Gasparri, 
Poruka pape PijaXI. Socijalnom tjednu Francuske, 11. VIII. 1927.). 

e) O suvremenoj nečednoj nošnji istaknuo je Sveti Otac Pio XI. 
(15. II. 1926.): „Sasvim je nemoguće združiti sramotnu nečednu žensku 
nošnju i ispovijedanje katoličke vjere... Ali to je jedno veliko zlo koje 
prouzrokuje još veća zla. To je takvo zlo da se protiv njega neće nikada 
dovoljno dizati glasovi... poradi onoga hrama Božjega koji čine tijelo i 
duša svakoga kršćanina." 

Biskup J. Srebrnić kaže povodom ovih izjava Svetoga Oca: „Ja 
mislim da se te mode ne može strože osuditi, nego što ju je osudio sam 
Sveti Otac... Iz svih se njegovih izjava vidi da mu je način modernoga 

ženskog odijevanja jednostavno nečistoća, a sama nošnja nemoralna" (B. 
Srebrnić, poslanica Na obranu čestitih svetih običaja, 1927., str. 8). 

3. Orlovstvo ide za tim da odgaja vjernike koji će osjećati s Crkvom 
i koji će postati apostolima Katoličke akcije. Tko „osjeća s Crkvom", ne 
čini ono što ne vodi k dobru i što Crkva, iako za nevolju u stanovitim 
okolnostima dopušta, ipak savjetuje da se ne čini. Budući da Orlovstvo 
ide također za tim da stvara nove, kršćanske ćudoredne običaje, to se 
Orao (Orlića) često odriče nekih pogibeljnijih stvari koje Crkva kod 
vjernika dopušta. 

Na temelju izloženih načela treba se Orlovstvo 
držati sljedećih smjernica: 

1. Ni jedna orlovska (orlička) priredba ne smije biti mješovita u 
strogom smislu te riječi, naime, ne smiju Orlovi i Orliće, ili uopće muška 
i ženska mladež, zajedno ili istodobno nastupati. 

2. To vrijedi za javne nastupe, akademije, predstave, pjevanje i 
svaku vrstu zabave što ih priređuju Orlovi (Orliće) kao takvi. 

3. Nije dopušteno prirediti „orlovski (orlički) ples" ili slično. 

4. S obzirom na ples Orlovi (orliće) trebaju se držati odredaba 
općega ćudoređa i crkvenih smjernica (vidi gore, točka c.); orlovske 
(orličke) organizacije kao takve ne priređuju nikada plesnih zabava. 

5. Neka se akademije i javni nastupi nikada ne završe „veselicom". 
Time se izbriše ili slabi idejni dojam te katoličke manifestacije za kojim 
se u prvom redu ide, a skreće onim putem kojim idu protukatoličke, 
interkonfesionalne i indiferentne organizacije. 

6. Programi akademija i javnih nastupa pojedinih društava moraju 
biti prethodno odobreni od nadležnoga okružnog odbora. Programe 
okružnih i pokrajinskih priredaba prethodno odobrava predsjedništvo 
HOS-a (SHO). 

7. Kao posljednja točka akademija, javnih nastupa i drugih javnih 
priredbi neka se redovno uvrsti nešto svečanijega što ostavlja dublji i 
trajni dojam kod gledatelja. Osobito naši javni nastupi neka se redovno 
završe pjevanjem Hoćemo Boga, Orlovske himne, Lijepa naša, a naročito 
svečane priredbe i s pjevanjem Vjerujem ili Tebe, Boga, hvalimo. Tim je 
završena cijela priredba i ne smije biti „neslužbenoga dijela" kod kojega 
je, kako je kod nas iskustvo dokazalo, teško držati disciplinu; osim toga, 
među naše članstvo lako se umiješaju i nepoćudni elementi koji onda 
počinju davati neorlosvki ton cijelom raspoloženju ovoga „neslužbenog 
dijela" i tako znatno oslabi idejni dojam službene javne priredbe za kojim 
se išlo. 

8. Neka orlovska društva priređuju u prvom redu orlovske 
akademije i orlovske javne nastupe. Predstave nisu isključene, ali 
redovno neka ne budu jedina točka programa jer redovno izražavaju 
samo jedan dio orlovskoga rada i nastojanja, i to ne onaj najznačajniji. 
Predstave što ih priređuju, ili u kojima sudjeluju Orlovi (Orliće), nikada 
ne smiju biti s mješovitim ulogama. U posebnim svečanim zgodama 
mogu se prirediti predstave samo s muškim (ženskim) ulogama vjersko- 
čudorednoga, vjersko-nacionalnoga i odgojnoga značaja. 

9. Program akademije neka se sastoji od kratkoga govora, 
deklamacije, po koje gimnastičke točke (za Orliće: koja u svemu, a 
naročito u izvedbi, odgovara načelima orličke gimnastike), pjevanja i 
glazbe. Preporuča se da se tjelovježbene točke izvode uz pjevanje, pa bilo 
i jednoglasno, ili uz pratnje orlovske fanfare, orlovske glazbe, glasovira ili 
harmonija i slično. Orlovske (orličke) akademije neka ne budu 
mješovite, ni tako da neke točke izvode Orlovi, a neke Orliće. 

10. Orlovi redovno priređuju svoju zasebnu akademiju, a zasebnu 
Orliće. „Razumije se da ova načela ne priječe da prigodom rijetkih, općih 
katoličkih, narodnih, pokrajinskih, dijecezanskih, župnih manifestacija, u 
sporazumu s kompetentnim duhovnikom, Orlovi i Orliće prirede sletove 
i akademije koji se doduše održavaju na istom mjestu, ali ipak imaju 
odijeljen karakter" (biskup dr. Marušič HOS-u 7. VII. 1926.). 

11. Kod većih, naročito svečanih nastupa, mogu neke točke izvoditi 
Orlovi, a neke Orliće, ali tako da Orlovi imaju svoje zasebno sabiralište, s 
posebnim ulazom u sletište, a Orliće opet zasebno. Ni u tom slučaju 
neka se ne izvode istodobno zajedničke vježbe ili slično. To isto vrijedi, 
uz iste uvjete, i za svečane reprezentativne akademije što ih priređuje 
okružje ili HOS (SHO). 

12. Valja paziti na to da čitavim orličkim nastupom ravna za to 
određena načelnica, a nipošto koji Orao ili uopće muškarac. To isto 
vrijedi za sletske probe i za sve redovite tjelovježbene sastanke i za sve 
tečajeve. 

13. Putovanja se k sletovima ili uopće k svim katoličkim 
manifestacijama vrše odijeljeno, a u željeznici i odijeljenim kolima, 
odnosno predjelima. Za provedbu odgovara načelnik (načelnica) ili 
njegov zamjenik (zamjenica). 

14. Orao treba biti uvijek jednostavno i čisto odjeven i nositi 
orlovski znak. Ne smije biti gizdav. Orlića se drži ove rezolucije: „Članice 
orličkih organizacija protestiraju protiv sablažnjive mode... koja je jedan 
od najvećih uzroka demoraliziraju javnosti. Ujedno se obvezuju da će u 
svojoj organizaciji, a i inače u djevojačkom svijetu, provesti propagandu 

oko širenja čedne, pristojne kršćanske nošnje" ( Vjesnik Sveze hrvatskih 
orlića, rujan 1926.). „Orliće dobro znadu" tumač Za vjeru i dom ovu 
rezoluciju Glavne skupštine SHO-a, „da suzbijati nečednu modu u 
djevojačkom svijetu znači odijevati se tako da rukavi sižu preko lakta, da 
suknja pokriva jednu trećinu noge do koljena, odijelo zatvoreno do vrata 
i neprozirno, a odbacuju se čarape u boji" (25. IX. 1926., 168). Orlića 
neka nosi orlovski znak, naršatajka i podmladak neka također uvijek 
imaju rukave preko lakta, a suknje barem preko koljena. 

Sada dolazi opis nošnje: Orlovska (orlička) odora. Podmladak 
(podmlatke) odora. Orlovsko (orličko) vježbačko odijelo. Naraštajci 
podmladak (naraštajke pomladak). Vježbače odijelo. 

15. U korizmi se ne mogu držati javni i tjelovježbeni nastupi, a 
dozvoljavaju se samo one akademije u korizmi koje potpunoma 
odgovaraju ozbiljnosti korizmenoga doba. 

16. Orlovi (Orliće) mogu prirediti orlovske (orličke) večere, 
čajanku ili slično, bez Orlića (bez Orlova) u zatvorenom užem krugu. 

17. Jednom ili dvaput godišnje mogu Orlovi (Orliće) pozvati svoje 
roditelje i prijatelje Orlovstva na zabavnu društvenu večer, ali ne u 
adventu ni u korizmi ni u kvaternom postu, a po mogućnosti ni uoči 
nedjelje ili zapovijedanoga blagdana. 

Programe treba unaprijed veoma dobro spremiti te treba biti u svim 
pojedinostima odobren od duhovnika. Razumije se da sve točke moraju 
biti izražaj vedre orlovske radosti bez ikakve dvoličnosti te ne smiju 
povrijediti otmjenosti. Neprijeđene se točke ne smiju dopustiti (jer 
mogu biti u neskladu s orlovskim duhom) i paziti treba da ne dođe do 
nepredviđenih pauza u kojima bi se publika možda dosađivala i time 
pokušala tijekom zabave unijeti možda neorlovski ton. I te su priredbe, 
kao i sve orlovske i orličke pripreme, odijeljene, to jest program izvode 
samo Orlovi i Orliće bez ikakve deklamacije. Predstave moraju biti 
duhovite i otmjene bez ikakvih dvoličnih ili surovih primjesa. 

Pristup je dopušten samo uz pozivnicu koja se razašilje samo 
Orlovima (orlicama), njihovim obiteljima i prijateljima Orlovstva. U 
pozivnici treba navesti: početak, točan svršetak priredbe (koja treba 
završiti u 24 sata, najkasnije u 1 sat nakon ponoći uz prethodnu dozvolu 
okružja), sve točke priredbe do svršetka kola (orlovskih i narodnih) koja 
će se igrati te primjedba „U čednu odijelu". Maska se ne smije nositi. 
Orliće i Orlovi dolaze na ove priredbe bez odore, ali sa znakom, po 
mogućnosti u narodnoj nošnji. Orliće smiju doći samo u pratnji roditelja 
ili njihova zamjenika. 

Ni na ovim priredbama nema plesa u dvoje, već samo kolo i 
izvođenje čednih narodnih običaja. 

Dopuštaju se razne igre. Lutrija, šaljiva pošta (uz cenzuru koju 
obavlja naročiti delegat zabavnoga odbora određen u sporazumu s 
duhovnikom) i ostale unaprijed dobro pripravljene nevine šale. Ni na 
ovim zabavama neka ne bude točenje alkoholnih pića. Nakon završetka 
razlaz u miru, bez vike i pjevanja na ulicama. 

Faksimil početka rukopisa članka Ivana Merza o braku i obitelji. 
[Vidi sljedeću stranicu.) 














Kršćanski društveni poredak 
BRAK I OBITELJ 

Nacrt predavanja za Orlove br. 4 41 

Napomena Uredništva. - Osim što je Merz u ime Hrvatskoga 
orlovskog saveza izrađivao i potom slao predavanja i tekstove orlovskim 
društvima po Hrvatskoj i BiH za duhovnu i intelektualnu izobrazbu 
članova, neka od tih predavanja on je objavio i tiskom. Tako je priredio 
niz predavanja pod zajedničkim naslovom KRŠĆANSKI DRUŠTVENI 
POREDAK. Prva tri predavanja objavio je u Orlovskom vjesniku br. 1, 
br. 2 i br. 3 1928. g., i to svega nekoliko mjeseci prije svoje smrti. Prvo 
predavanje nosi naslov: „ U suvremenim zabludama i lošem stanju 
današnjega ljudskog društva". Drugo predavanje: „Posljedice 
liberalizma". Treće predavanje: „Čovjek je društveno biće". U istom nizu 
Merz je priredio i četvrto predavanje pod naslovom „Brak i obitelj". 
Nažalost, kako je bio već teško bolestan, nije ga dospio objaviti. 
Međutim, sačuvan je izvornik u njegovu Arhivu pa ga ovdje donosimo. 
Prethodna tri predavanja objavljena su ponovno u prvom svesku njegovih 
Sabranih djela 42 

* * * 


1. Socijalna važnost obitelji 

Svi dobro poznajemo obitelj i znamo kako život u obitelji čovjeka 
usreći. No obitelj nema samo zadatak da usreći pojedinca. Ona ima 
daleko uzvišeniju zadaću: veliku socijalnu (društvenu) funkciju (zadaću). 

Što je obitelj? Obitelj ili obiteljsko društvo jest zajednica muža i 
žene koje povezuju brak i djeca što su ih oni porodili. Sam Bog je na 
početku svijeta osnovao obitelj onim časom kada je Evu stvorio kao 
drugaricu Adamovu (usp. Post 1,27). Sam Bog je u ljudsku narav usadio 
onu težnju koja potiče muškarca i ženu da se združe te tako međusobno 
pomognu i zajedno odgajaju djecu. Ovo obiteljsko društvo s ocem na 
čelu jest u malom slika građanskoga društva ili države. Obitelj ima neka 
prava i neke dužnosti koje su neovisne o državi; na primjer obitelj je u 
odgajanju svoje djece neovisna o državi. Država nema pravo djecu siliti 


41 Preporučamo svim našim društvima da si pribave ovogodišnje korizmene poslanice g. dr. 
Njaradija, biskupa križevačkoga, i presv. dr. Srebrnića, biskupa krčkoga. Obje ove poslanice 
govore o braku i obitelji. 

42 Ivan Merz, Sabrana djela, sv. 1, Zagreb, 2011., str. 435-441. 

mimo volje roditelja da idu u Crveni križ ili Sokol; država ne smije 
zabranjivati protiv volje roditelja djeci da budu u Orlu ili kojem vjerskom 
društvu. Djeca su vlasništvo roditelja, a ne države. Kada je nedavno u 
Francuskoj država časnim sestrama zabranila poučavanje, a na njihovo 
mjesto poslala učitelje bezvjerce, katolički roditelji proglasili su „školski 
štrajk", to jest poručili su državi da tako dugo neće slati svoju djecu u 
školu dok se časne sestre ne povrate u školu. To je bila dužnost roditelja 
jer oni pred Bogom odgovaraju za duše svoje djece. - O obitelji ovisi 
vrijednost ljudskoga društva. Poslovica glasi: Koliko vrijedi obitelj, toliko 
vrijedi društvena zajednica. Evo zašto: naše velike rijeke nastale su od 
mnoštva rječica, a ove od potoka u koje su se slili izvori. Tako je eto 
velika rijeka nastala od malih izvora. Isto tako se ljudsko društvo sastoji 
od država, a ove od mnogobrojnih obitelji. Ako je izvor otrovan ili 
presahnuo, isto će tako i rijeka biti otrovana i presahnuta; ako je obitelj 
iskvarena ili ostavljena, društvo i država će biti iskvareni i oslabljeni. 

Nadalje: čovjek se odgaja u obitelji. Ne nađe li čovjek u obitelji 
dobre uvjete za tjelesni i ćudoredni razvoj, to će on tjelesno i ćudoredno 
zahiriti, a društvo koje bi se sastojalo od takvih zahirenih ljudi bit će loše. 

Prema tome, obitelj, budući da je ona temeljna stanica društvene 
zajednice i treba odgajati članove društvene zajednice, ima izvršiti 
najveću socijalnu zadaću. Stoga je od najveće važnosti za društvenu 
zajednicu (to je prva rodoljubna dužnost!) da se ta obitelj postavi na tako 
čvrste temelje koji će joj omogućiti da izvrši svoj veliki socijalni zadatak. 
Koliko li ima u našem narodu nadrirodoljuba! Svakom zgodom im je na 
jeziku domovina, a jadnici žive nemoralnim životom, ne poštuju ženu ni 
djevojku, često žive u divljem braku. Ti ljudi koji prije ženidbe ne žive 
čisti, a u ženidbi krše zakletve vjernosti, najveći su grobari narodne 
sreće; takvi su ljudi otrovni izvori koji truju sav društveni život. 

2 . Temelj obitelji - nerazrješivost ženidbe 

Brak (ženidba) koji ujedinjuje muža i ženu jest tako bitna ustanova 
da bez ženidbe ne može postojati obitelj. Zakletva, kojom se muž i žena 
obvezuju na doživotnu i neoskvrnjenu međusobnu vjernost, tako je silno 
velik čin da kod sklapanja sakramenta ženidbe sam Bog hoće biti 
svjedokom i dati ovo zajednici muža i supruge sveto obilježje. 
Nerazrješivost braka jest uvjet opstanka svakoga naroda. Kada su u staroj 
rimskoj državi počeli propadati ćudoređe i obiteljski život, moćna se 
rimska država potresla u svojim temeljima. Djece se rađalo zbog toga sve 
manje, a ona što su se rađala nisu više ljubila svoju domovinu jer nisu bila 
odgojena u dobrim obiteljima koje bi ih odgojile u požrtvovnosti. 

I ta moćna rimska država koja je bila tako snažna dok je obitelj bila 
snažna srušila se pod udarcima barbarskih naroda koji su dojurili sa 
Sjevera i Istoka. - Kršćanstvo je spasilo svijet od propasti time što je ono 
opet svijetu pokazalo pravo značenje ženidbe. Ono je proglasilo da je 
ženidba sveta i nerazrješiva (stalna) veza između jednoga muža i jedne 
žene s ciljem da se potomstvo rađa i odgaja i da se zatim supruzi 
međusobno pomažu. Kršćanska ženidba ne smatra ženu igračkom ili 
robinjom ili služavkom muža već njegovom drugaricom. 

3 . Zemaljska ljubav - priprava za još uzvišeniju ljubav 4i 

Sav razvoj spolnoga nagona od njegova početka, od raznolikosti 
muža i žene pa sve do težnje da se muž i žena međusobno nadopune, i 
sve radosti zaručnika i tiha sreća mladenaca, muža i žene, sve te osjećaje 
Bog hoće i on ih je stavio u srce ljudsko. To je Bog ljudima rekao već u 
prvim počecima života na zemlji kako to čitamo na prvoj stranici Biblije: 
„Stoga će čovjek ostaviti oca i majku da prione uza svoju ženu i bit će 
njih dvoje jedno tijelo" (Post 2,24). 

No ova zemaljska ljubav ima mnogo uzvišenije značenje. Ona je 
slika ljubavi koja veže Krista uz njegovu Crkvu (Ef 5,25-33). Kao neka 
slutnja ona nadalje upućuje čovjeka na mnogo savršeniju ljubav koja 
čovjeka neće usrećiti samo nekako i na neko vrijeme, nesavršeno i 
prolazno, već će ta ljubav biti vječna i potpuna. Bračna je ljubav slika, 
slutnja, priprava za neograničenu ljubav Božju. 

U Svetom pismu, u Pjesmi nad pjesmama, prikazuje se ova težnja 
ljudske duše za Bogom i njena sreća kada ga posjeduje, poredbom 
zaručništva. Težnja ljudske duše odviše je duboka, a da bi je zemaljska 
ljubav mogla trajno zadovoljiti. I samu najiskreniju bračnu ljubav uvijek 
smućuju bolesti, brige, trpljenja, a napokon se kod smrti pretvara i u 
žalost. Tada treba duh da se junački osvijesti i da udovoljenje 
neograničenoj težnji za ljubavlju traži u zagrljaju Božjem. 


43 Ovaj treći dio 4. nacrta predavanja o braku i obitelji uzet je iz knjižice Ti i ona koju je Ivan 
Merz objavio i namijenio zrelijoj muškoj omladini. Knjižica je objavljena u Zagrebu 1926. g. 
Ponovno je objavljena u 3. svesku njegovih Sabranih djela, 2012. g., str. 323-369. 

SADAŠNJA DEKADENCA 
I SUVREMENE ZABLUDE 


Napomena Uredništva. - U Orlovskom vjesniku u siječnju, veljači 
i ožujku 1928., dakle neposredno pred svoju smrt, Merz je objavio tri 
članka pod zajedničkom naslovom Kršćanski društveni poredak. U prvom 
članku obrađuje temu o suvremenim zabludama današnjega društva, 
drugi članak govori o negativnim posljedicama liberalizma, a treći o 
čovjeku kao društvenom biću. 44 Merz je pripremio i četvrti članak u tome 
nizu na temu obitelji i braka, ali ga nije stigao objaviti. Ostao je u 
rukopisu u njegovu Arhivu. Sada smo ga objavili u ovom 6. svesku 
njegovih Sabranih djela ispred ovoga članka. Svi su ti članci bili 
namijenjeni kao predavanja za članove Orlovske organizacije. 

Međutim, u njegovu Arhivu sačuvan je još jedan tekst u rukopisu 
koji sažeto i u skraćenu obliku obuhvaća sve gore navedene teme 
prikazane veoma pregledno. Naziv prvoga dijela teksta glasi: Sadašnja 
dekadenca i suvremene zablude. No Merz ne ostaje samo na konstataciji 
negativnih činjenica. U drugom dijelu teksta on je pozitivan i nudi 
rješenja temeljeći se na crkvenom nauku o čovjeku, društvu i državi. Na 
kraju toga teksta Merz donosi uputu za predavače s popisom literature pa 
se vidi da je ovaj tekst u stvari dobro pripravljeno predavanje za članove 
Orlovske organizacije koje se je trebalo održavati po svim društvima u 
okviru provođenja prosvjetnoga programa same organizacije. Literatura 
koju Merz preporučuje, a koju je on sam temeljito pročitao i proučio, 
odnosi se uglavnom na papinske enciklike o navedenim problemima kao 
što se i vidi iz popisa na kraju članka. 

* * * 

I. SUVREMENE ZABLUDE 

1. Sadašnje stanje ljudskoga društva 

Ne misli se na Boga. Privatno i javno ćudoređe nije u suglasju s 
evanđeoskim zakonima (obitelj, knjiga, kazalište, država). Prije je većina 
ljudi zemlju smatrala mjestom prolaza. Danas se uopće neće misliti na 


44 


Sva tri članka ponovno su objavljena u njegovim Sabranim djelima, sv. 1 ., str. 435-441. 


272 



vječnost, a izlika je da bi to naškodilo vremenitoj sreći. Mjesto pomisli na 
vječnost traže se užici (jelo, piće, flirt, šesta zapovijed), udobnost, 
bogatstvo. Ne pazi se na vjeru ni na ćudoređe, ne brine se za siromaha, a 
potpomaže sve ono što je u prilog opačini: zla kazališta, loše knjige, 
moda, nemoralna umjetnost, neutralne škole. - Sadašnje je društvo 
pogazilo i naravno ćudoređe; što bi značilo sramotu za pogane, danas je 
dozvoljeno (stidljivost). 

2 . Zle knjige i zla štampa najvažnija su sredstva ove pokvarenosti 

Spas Crkve iziskuje odlučnu borbu protiv loših novina i knjiga. 
Samo školstvo, pogotovo kada nije konfesionalno, nije u stanju zapriječiti 
ovaj smrtonosan utjecaj loših knjiga i loših novina. Crkva je već u 
apostolska vremena dala spaliti opasne knjige, stoga je i Tridentinski 
sabor odredio da se sastavi Indeks u kojem će se pobilježiti sve opasne 
knjige. Tko je protivnik Indeksa, protivnik je Crkve jer dopušta da se 
najpogubnija učenja šire u nauku i time urode katastrofalnim 
posljedicama. 

3 . Razlog i temelj ovoj dekadenci 

Razlog ovoj dekadenci jesu krivi filozofski nauci koji su se stali širiti 
svijetom. No najveća se zabluda sastoji u tome što se čovjek postavio na 
mjesto Božje i uopće ne vodi više računa o Bogu. Glavne zablude kriju se 
pod imenima racionalizma, naturalizma, liberalizma, moderne slobode, 
rastave Crkve od države, framasonerije, indiferentizma. 

4. Racionalizam 

Racionalizam je onaj filozofski sustav koji, tražeći istinu, posve 
mimoilazi Božju i Kristovu objavu. Sljedbenici racionalizma priznaju 
samo jedan autoritet, a to je ljudski um. Oni drže da um sam za sebe, 
bez ičije tuđe pomoći, može sve spoznati. Um je nepogrešivo mjerilo 
dobra i zla, istine i zablude. Samim umom dovest ćemo društvo do 
napretka. To je velika zabluda jer ne može postojati protuslovlje između 
razuma i Kristove vjere. Budući da vjera i razum proizlaze iz Boga, slijedi 
da se vjera i razum moraju međusobno potpomagati u spoznavanju istine. 
Razum bez vjere će zabluditi, a vjera u umu ima moćnoga pomoćnika. 
Kada bi se racionalistima priznalo pravo na opstanak, tada bi morala 
iščeznuti razlika između dobra i zla, istine i zablude jer bi tada svaki 
čovjek ili masa imali pravo da po svom sudu odredi što je istina, a što laž, 
što dobro, a što zlo. 

Užasne su društvene posljedice racionalizma: budući da Bog više 
„nema pravo" propisivati čovjeku njegovu dužnost, to um prepušten sam 
sebi ne priječi pojedincima i masi da slijede svoju iskvarenu narav i da se 
podaju svim užicima i da se kane domoći vlasti svim sredstvima. Plod 
racionalizma u politici jesu tiranija i socijalizam, a na području ćudoređa 
znači privatnu i javnu razvratnost. 

5 . Naturalizam 

Naturalizam je onaj filozofski sustav koji niječe istočni grijeh i 
proglašava da je ljudska narav po svojoj biti neiskvarena i dobra. 
Naturalisti ovako mudruju: ako se svi ljudi rode dobri, trebaju biti i 
jednaki i slobodni, a ako su jednaki i dobri, ni jedan nema pravo 
zapovijedati. U očima naturalista znači vršiti nasilje ako im se nametna 
jedna vlast koju oni nisu izabrali. Budući da vlast ne dolazi od Boga već 
od naroda, to većina naroda ima pravo da digne revoluciju i da zbaci tu 
vlast. Vjera je za naturalistu posve indiferentna stvar, stoga država ne 
treba ni priznati ni štititi vjeru. Po tome država treba biti ateistična i 
treba ispovijedati načelo vjerske ravnopravnosti. Najlogičniji naturalisti 
traže zajedništvo (komunizam) svih dobara. 

6. Liberalizam 

Liberalizam je na području politike te privatnoga i javnoga ćudoređa 
pokušaj da se na život primijene racionalizam i naturalizam. Liberalizam 
naglašava da se čovjek mora pokoriti samo svom naravnom razumu, a 
odbacuje iz politike i ćudoređa svako uplitanje božanskih zakona. 
Naglašava da nema nikakve božanske vlasti kojoj bi se valjalo pokoriti jer 
svaki čovjek sam sebi daje zakone. Odatle proizlaze sve takozvane 
moderne sloboštine, tj. sloboda sve misliti, sve vjerovati, sve govoriti, sve 
naučavati, sve pisati, sve činiti. Na toj slobodi i neovisnosti počivaju 
dogme našega vremena: rastava Crkve od države, suverenitet množine. 
Liberalizam je hereza. 

Ta se hereza danas pojavljuje također u dva blaža oblika: 

a) jedni tvrde da naravni vrhunaravni zakon obvezuje pojedinca, ali 
ne obvezuje ljudsko društvo. Prema tome, niječu Crkvi pravo da se 
upliće u građanski i politički život. 

b) drugi žele raditi prema načelima i smjernicama Crkve, ali drže da 
je potrebno prilagoditi se takozvanim modernim sloboštinama i za nuždu 
poslužiti se njima, dapače nastojati ih provesti u život i tako ih staviti u 
službu Crkve. 

Ovaj posljednji nazor može se osuditi samo u onom slučaju kada 
znači nijekati istinu u korist zablude. Uistinu se katkada može dopustiti 
kompromis s tim modernim sloboštinama, ali pod uvjetom da taj 
kompromis znači izbječi većem zlu i da se istodobno naglasi u čemu se 
sastoji ideal koji prije ili kasnije valja ostvariti. 

Sloboda se naime, prema kršćanskom shvaćanju, ne sastoji u tome 
da čovjek čini sve ono što mu se prohtije, već da čini ono što vodi do 
istine i dobrote. Sloboda ne smije izaći iz kolotečine istine i dobrote. Ne 
znači da je sloboda ako se naučava zabluda i širi zlo. Ne znači biti 
slobodan ako se ne poštuje ni jedna vlast, ako se potkopavaju temelji 
reda i zapta kada se širi nećudoređe i zločini, kada se ugnjetavaju najbolji 
građani. To je razuzadnost, ali nije sloboda. 

Nije istina da je čovjek slobodan ako se ravna jedino po svom umu. 
To bi značilo zabraniti Bogu da nam zapovjedi što ćemo činiti. Isto tako 
nije istina da božanski zakoni vežu samo pojedince, a da ne vežu države i 
da je po tome ideal rastava Crkve od države. Država je dužna čovjeku 
davati osim materijalnih dobara i duševna dobra, a ta (duševna dobra) 
država dobiva tek od Crkve. Stoga mora postojati veza između Crkve i 
države, kao između duše i tijela (V. Catech., 26). 

7. Sloboda savjesti i vjere 

Liberalizam traži slobodu savjesti i prema tome i slobodu 
vjeroispovijesti. Prema tome, čovjek ima pravo vjerovati što ga volja i 
izabrati onu vjeru koja se njemu osobno više sviđa. Država po tom načelu 
jednako štiti sve vjere, a Bogu ne odaje nikakvu čast. Prema tome, sve su 
vjere u načelu ravnopravne. To je velika zabluda jer ako sve vjere 
smatramo ravnopravnima, onda proglašavamo ravnopravnost istine i 
zablude; to znači herezu proglasiti ravnopravnom Crkvi Kristovoj kojoj je 
jedino određeno da spasi svijet. Ovo načelo dovodi ljude do vjerskoga 
indiferentizma i do bezboštva, a ćudoredna pokvarenost stoga zahvaća 
sve više maha u širim narodnim slojevima. Države se zbog toga načela 
nalaze u vječnim trzavicama jer ni jedna vlast nije sigurna za svoj 
opstanak. Nas mora voditi načelo da istina i zabluda ne mogu biti 
ravnopravne. Čovjek, budući da je ovisan o Bogu, mora imati apsolutnu 
slobodu vršiti zakone jedine prave vjere, a država mora pomagati čovjeku 
da ove zakone vrši. Država stoga mora štititi pravu vjeru (Konstantin, 
Karlo Veliki). 

8. Sloboda naučavanja 

Jedino istina ima pravo da uđe u duše. Zadaća onih koji podučavaju 
jest da iščupaju zablude i da stvore jake nasipe kadre da odbiju krivi 
nauk. Zdravom se razumu protivi načelo da je dopušteno sve naučavati. 
Država to ne smije dopustiti. Postoje dvije vrste istina koje valja 
naučavati: naravne i vrhunaravne. 

Naravne su baština cijeloga čovječanstva: na njima počivaju 
ćudoređe, pravednost, vjera, dakle sve ono što je potrebno za opstanak 
ljudskoga društva. Druge je isitne povjerio Bog Crkvi koja ih čuva i širi. 
U pitanjima ćudoređa i vjere Crkva je neprevarljiva i dužnost je Crkve 
da ove istine širi. Liberalci posvuda čine zapreke Crkvi da širi svoj nauk, 
a daju slobodu krivim naukama da se šire. 

9. Sloboda riječi i štampe 

Potpuna sloboda riječi i štampe što je ispovijeda liberalizam veliko 
je zlo za vjeru, ćudoređe i javni poredak. Povijest je to dovoljno dokazala. 
Nije naime dozvoljeno širiti zabludu i zlo jer jedino istina i dobro imaju 
pravo na slobodu. Stoga je dužnost države braniti širenje krivih načela i 
nemoralnoga štiva i nemoralnih slika. Svaka duša ima pravo na istinu i 
dobro; država je dužna da to pravo štiti braneći širenje zablude i 
nemorala. 

10. Rastava Crkve i države 

Zabluda je naglašavati da valja Crkvu rastaviti od države. Razlozi su 

ovi: 

a) Budući da je Bog stvoritelj čovjeka i ljudskoga društva, to nismo 
samo dužni odavati mu privatno štovanje, već mu i država mora javno 
odavati čast. 

b) Rastava Crkve i države znači zanijekati vrhunaravni red. Ona 
uvjerava da se država treba samo brinuti za javno blagostanje, a da ne 
treba voditi računa o svom daljnjem cilju koji se sastoji u tome da i 
država mora olakšati svojim građanima postići svoju svrhu u nebu. 

c) Rastava znači iz temelja preokrenuti Božji poredak jer taj 
poredak traži slogu između Crkve i države budući da su isti ljudi koji su 
istodobno članovi i države i Crkve. 

d) Rastava je štetna po samu državu jer bez vjere ni jedna društvena 
zajednica ne može dugo opstojati. Jer ako država ne daje Bogu ono što ga 
ide, to ni građani neće državi dati ono što nju ide, budući da ih jedino 
vjera u Boga može djelotvorno upućivati na vršenje svojih građanskih 
dužnosti. 

Katkada Crkva prihvaća rastavu kao manje zlo (Amerika). No to ne 
znači da ona odobrava takvo stanje. Dobro je da je u Americi Crkvi dana 
sloboda u državi i Crkva ondje cvate, ali bi bolje bilo da država svojim 
zakonima štiti tu Crkvu. 

11. Masonerija 

Masonerija je tajno udruženje koje svoje pristaše prima iz svih 
društvenih staleža. Pod izlikom da se bori za čovječja prava i da obnovi 
društvo ona ima kao tajnu, ali bitnu svrhu da do temelja uništi sve 
kršćanske ustanove i da uspostavi poredak kako ga zamišlja naturalizam. 
- Masonerija se bori na svim područjima protiv katolicizma, bori se 
protiv objave, vjerskih dužnosti, sakramenata. Poglavito joj je stalo da 
brak, obitelj, škola, omladina izgube kršćanski značaj. Ona djeluje među 
svim narodima, a obećanjima ili prijetnjama nastoji se domoći vlasti. To 
je Crkva Sotone koja radi pod krinkom humanitarnih ciljeva; tvrdi da 
radi za napredak, civilizaciju, slobodu i javno blagostanje. Ponaša se kao 
da se ne bavi politikom, a uistinu ona tajno ravna svom politikom. 

Prikazuje se kao da poštuje vlast, pače i vjeru, a uistinu ona ide za 
tim da potkopa vlast hijerarhije i kraljevina i da Crkvu potpuno podredi 
državi. Protiv ovako podmukle i opasne neprijateljice valja se boriti na 
svim područjima i bez prestanka suprotstavljati njenim protukatoličkim 
ustanovama naše katoličke organizacije. 

Masonerija se na primjer domogla škole, dobrotvornih ustanova, 
velikoga dijela štampe i mnogih socijalnih ustanova. Ona sve više priređuje 
kongrese i osniva lože. Njoj valja suprotstavljati katoličke karitativne 
organizacije, katoličku štampu, katoličke socijalno-ekonomske ustanove, 
sazivati katoličke kongrese i osnivati što više katoličkih organizacija. 

Između Crkve i masonerije ne može biti pomirenja. Katolici ne 
smiju biti članovi masonske sekte i trebaju se udaljiti iz društava gdje 
vlada masonski duh (V. Cathec. 46). 

12. Indijerentizam 

Indiferentizam je ono filozofsko uvjerenje što ga šire svi neprijatelji 
Crkve, a tvrdi da se duša može spasiti u svakoj vjeri pod uvjetom da naš 
ćudoredni život bude u skladu s pravednošću i poštenjem. Ovaj sustav koji 
dokida sve razlike između raznih vjera velika je uvreda za Crkvu koja je 
čuvarica prave vjere i s kojom se prema tome ne mogu izjednačiti druge 
vjere; taj sustav se protivi i samome zdravom razumu koji ne može dopustiti 
da se na isti način postupa s istinom i zabludom (V. Cathec., str. 47). 

II. NAUK CRKVE O ČOVJEKU, DRUŠTVU I DRŽAVI 

1. Zakoni kojima se čovjek mora podložiti 

Čovjek ima dvije domovine: nebesku i zemaljsku. Stoga se čovjek 
mora pokoravati dvama zakonima: božanskim i ljudskim. U božanske 
zakone valja ubrojiti naravni zakon koji je upisan u srce svakoga čovjeka. 
Ovaj mu u nutrini zapovijeda da dobro radi, a brani mu grijeh; taj zakon 
veže čovjeka jer je to odsjev vječnoga zakona koji dolazi od Boga. 

Ono što je naravni zakon za pojedinca, ljudski je zakon za građane 
koji žive u društvu. No ti ljudski zakoni ne dolaze iz naroda, već 
proizlaze iz samoga naravnog zakona, to jest iz vječnoga zakona. Ako bi se 
činilo da božanski i ljudski zakon dolaze u sukob, to čovjek mora dati 
prvo mjesto božanskim zakonima. 

2. Sloboda 

Sloboda se ne sastoji u tome da radimo što nas je volja, već da uz 
pomoć građanskih zakona imamo potpunu mogućnost činiti što je 
pošteno i dobro i da tako uzmognemo što lakše živjeti prema zahtjevima 
vječnoga zakona. Temelj svakoj slobodi mora biti podvrgavanje Bogu i 
njegovoj volji i ona je u kolotečini istine i dobar element savršenstva za 
čovjeka. Crkva je takvu slobodu uvijek branila. (Primjer su npr. talijanski 
gradovi koji su pod općinskim sloboštinama bili moćni, slavni i bogati.) 
Izvan te kolotečine sloboda postaje razuzdanošću i revolucijom i pada u 
zabludu liberalizma. 

3. Jednakost 

Jednakost članova ljudskoga društva leži u tome što je Bog stvorio 
sve ljude i svi su ljudi otkupljeni od Isusa Krista; prema zaslugama ili 
grijesima bit će suđeni i nagrađeni ili kažnjeni od Boga. Svaka druga 
ljudska jednakost znači unijeti revoluciju u ljudsko društvo. Ljudi se po 
naravi razlikuju svojim umnim sposobnostima, svojim tjelesnim 
energijama, svojim ćudoređem, svojim simpatijama i svojim značajem. 
Stoga znači raditi protiv zdravoga razuma ako se želi u ljudskom društvu 
sve ljude izjednačiti. 

Kao što savršenost ljudskoga tijela proizlazi iz povezanosti raznovrsnih 
udova koji nemaju ni iste ciljeve ni istu službu, ali koji svi zajedno tijelu 
daju plastičnu ljepotu, snagu i mogućnost da dobro izvrši svoju ulogu, isto 
je tako potrebno da se ljudsko društvo sastoji od tako reći neizmjerna 
broja raznovrsnih dijelova. Kada bi svi ovi dijelovi bili jednaki i imali 
slobodu da čine što im je drago, tada društvo ne bi bilo čvrsto. U planu je 

Božjem da u društvu budu poglavari i podanici, poslodavci i radnici, 
bogataši i siromasi, učenjaci i neuki koji moraju biti povezani vezama 
ljubavi i moraju se međusobno pomagati da postignu svoju konačnu svrhu 
u nebu, a na zemlji materijalno i moralno blagostanje. 

Ova se nejednakost nalazi u svim stvorenim stvarima: u nebeskom 
su kraljevstvu anđeoski korovi jedni drugima podređeni; u Crkvi postoje 
raznovrsni redovi s raznovrsnim ulogama. Stoga se ne valja čuditi da se u 
građanskom društvu nalaze razni društveni slojevi. Tko to niječe i 
proglašava potpunu međusobnu jednakost ljudi, žrtva je onih žalosnih 
novotarija koje su u 16. stolječu stali rušiti temelje društvenoga života. 

4. Bratstvo 

Bratstvo kršćana proizlazi iz zajedničkoga otkupljenja svih ljudi po 
Isusu Kristu. Kršćanska ljubav ne znači tolerirati zablude, pa makar kako 
iskrene bile, ne znači biti ravnodušan prema neistini i opačini, već se 
sastoji u žaru da se moralno, umno i materijalno pridigne što veći broj 
kršćana. Kršćanska ljubav obuhvaća iz ljubavi prema Bogu sve ljude i želi 
da im pomogne, da im pribavi istu vjeru i isto blaženstvo u nebu. Iz te 
ljubavi proizlazi pravo bratstvo: „Jer ako želimo da dođemo do najvećega 
društvenog blagostanja... potrebno je jedinstvo duhova u istini, jedinstvo 
volja u moralu, jedinstvo srdaca u ljubavi prema Bogu i njegovu Sinu 
Isukrstu" (Sillon, V., 131; Cathec. 104). 

5. Dostojanstvo čovjeka 

Velika je zabluda pomisliti da se čovječje dostojanstvo sastoji u 
njegovoj neovisnosti i autonomiji i kada se misli da političko, ekonomsko 
i intelektualno oslobođenje čovjeka, do kojega dovodi liberalni 
demokratizam, znači uspon i napredak. Uistinu, to su plodovi oholosti. 
Škola pravoga dostojanstva jesu sveci, ta elita ljudskoga roda, te život 
mnoštva zaboravljenih ljudi koji žive do nas i koji vrše sve svoje dužnosti 
u kršćanskoj poniznosti, poslušnosti i strpljivosti (Cathec. 63). 

6. Brak 

Brak između kršćana je sakrament. Brak nisu ustanovili ljudi, već je 
prvi brak sklopljen na zapovijed Božju i to tako da se on može sklopiti 
samo između jednoga muža i jedne žene. Sakrament braka spada u 
isključivo područje Crkve i ona je jedina vlasna da o njemu izdaje 
zakone. Bračni se ugovor kod kršćana ne može odijeliti od sakramenta. 
Uostalom, svi su stari narodi smatrali brak svetom ustanovom koja je po 
svojoj biti neovisna o građanskoj vlasti. 

Obilježja braka su svetost, jedinstvenost, nerazrješivost. - Muž je 
glavar obitelji i glava žene, kao što je Isus Krist glava Crkve. On mora 
ljubiti svoju ženu kao svoje vlastito tijelo i u potrebi žrtvovati se za nju 
da je posveti, kao što je to Isus učinio za svoju Crkvu. Muž i žena si 
duguju međusobnu ljubav, vjernost i pomoć. Najnježnija ljubav mora ih 
sjediniti i pomoći im da izvrše svoje dužnosti. 

Djeca se moraju pokoravati svojim roditeljima i podložiti se njihovoj 
vlasti kao samom Bogu. - Roditelji moraju posvetiti sve svoje brige djeci te 
ih moraju uzgajati u kreposti, zaptu i duhu Gospodnjem. U svim su 
vremenima bezbožnici nastojali braku oduzeti njegovo sveto i vjersko 
obilježje. Naturalisti tvrde da je bračni ugovor jednak svim drugim 
ugovorima i da je podređen građanskom zakonu. Laičke države osporavaju 
braku njegov vjerski značaj i uvode civilni brak. - Crkva nikada nije 
mijenjala svoje stajalište o braku. Krist je brak ponovno obnovio i učinio ga 
onakvim kakav je bio u početku i zabacio višeženstvo Židova te zabranio 
da se odijeli ono što je Bog sjedinio. Crkva se borila uvijek protiv onih koji 
su svojim naukom napadali brak kao što su bili gnostici, manihejci te 
mormoni, saint-simonijenci i komunisti. Isto se borila protiv onih kraljeva 
i vladara koji su je htjeli u raznim vjekovima prisiliti na popuštanje. 

Tko otpusti svoju ženu i uzme drugu, preljubnik je, a tko uzme 
otpuštenicu, također je preljubnik. A civilni brak jest veza koja nije pravi 
brak. Tko se dakle oženi dok mu još živi zakonita žena, čini zločin. 

U zemljama gdje se ljudi ogrešuju o ova načela ubrzo se mogu 
ustanoviti loše posljedice; gdje je uvedena rastava braka, zajednički se 
život sklapa na stanoviti rok, ljubav među drugovima je oslabljena, žena 
izgubi svoje dostojanstvo, a odgoj djece stradava. 

Postane li život nesnosan, dopušteno je rastati se, ali u nadi da će ih 
sloga opet sjediniti. No takva se rastava dopušta tek u posljednjem 
slučaju i mogla se vjerojatno zapriječiti da se prije braka zrelo razmislilo 
o njegovim posljedicama i da se već prije braka nisu dozvolile stvari koje 
izazivlju srdžbu Božju. 

Crkva ipak ne smije napustiti one koji žive u nezakonitom braku, 
ona se mora trsiti da ih privede k dužnosti, da ih uvjeri o njihovoj krivnji, 
o dužnosti kajanja i da nastoje sklopiti zakoniti brak. 

Jedino bračni sakrament u stanju je poboljšati život bračnoga para, 
usrećiti ga jer daje bračnu milost i nameće dužnost međusobne ljubavi i 
pomoći. Sakrament će zajamčiti slogu roditelja, dobar odgoj djece, dat 
će snage očinskom autoritetu, primorat će djecu na poslušnost i donositi 
blagodati ljudskoj zajednici. 

* * * 

Napomena Uredništva. - Na kraju ovoga rukopisa o 
„zabludama i dekadenci“ bio je priložen još jedan list ispisan Merzovom 
rukom bez oznake stranice. Iz formata stranice i načina pisanja očito je 
da je pripadao ovome tekstu i bio je dio još jednoga poglavlja koje je 
dolazilo na kraju ovoga članka. Prema sadržaju teksta dali smo mu 
naslov: Krist, Kraljevstvo Božje, Crkva. 


7. Krist, Kraljevstvo Božje, Crkva 

Katolička vjera je od Crkve nerazdruživa. Krist je Crkvu ustanovio 
kao hijerarhijsko društvo u kojoj po Božjem pravu episkopat ima pravo 
naučavanja i upravljanja. Ovom tijelu stavio je na čelo Vrhovnoga 
svećenika koji po Božjem pravu upravlja nad Biskupima. 

Teza: Krist je ustanovio Crkvu kao hijerarhijsko društvo i 

Apostolima je dao trostruku vlast da naučavaju, vladaju i posvećuju. To 
je historijski dokazano, a tko to ne vjeruje nije katolik. 

Faksimil rukopisa završetka članka Ivana Merza o zabludama 
i dekadenci. Poglavlje o Kristu, Kraljevstvu Božjem i Crkvi. 

Krist je pripravljao osnutak takvog društva propovijedajući 
Kraljevstvo Božje. Krist tvrdi, da je Kraljevstvo Božje već došlo (Mt 11, 
12-15 i 12, 28; Lk 16, 16 i 17, 20- 21) i da to kraljevstvo nije samo u 
dušama već istodobno vanjsko i socijalno, kako jasno proizlazi iz parabola 
kod Mateja u poglavlju 13. (sijač; kukolj u pšenici, zrno gorušičino, 
kvasac, kraljevstvo nebesko kao mreža) 

Trostruko je stanje Kraljevstva Božjega; 1. Eshatološko (konačno i 
savršeno); 2. Ovomu je priprava unutarnje Kraljevstvo u dušama pojedi¬ 
naca; 3) ovo unutarnje Kraljevstvo treba da propovijeda i širi socijalno i 
vanjsko Kraljevstvo Božje koje je već postojalo u Kristovo doba. 

Zaključak. Isus propovijeda Kraljevstvo Božje i tim pripravlja 
osnutak crkvene zajednice... 

(Ovdje ne završava ovaj tekst. Iz konteksta je vidljivo da je postojao 
nastavak koji nam se, međutim, nije sačuvao. Na sljedećoj stranici dono¬ 
simo faksimil rukopisa ove posljednje stranice članka. - Nap. ured.) 

* * * 


Predavači koji žele podrobnije tumačiti članstvu pojedine 
odlomke iz ovoga nacrta moraju proučiti ove dokumente: 

Slika dekadence današnjih ćudorednih običaja: 

Pio IX.: Q unato conficiamur. - Leon XIII.: Sancta Dei civitas, 
Humanum genus, Exeunte iam anno, Laetitiae sanctae. - Pio X.: 

O pportunum valde. - Abbe Thellier de Poucheville: La vie divinisee 
(Gigord) 

Zle knjige i zla štampa (sredstva pokvarenosti): 

Grgur XVI.: Mirari vos. - Pio VII.: Diu satis. - Leon XIII.: Parvenu 
a la 25 annee. - Mgr Gibier.: Travail necesaire 
Uzrok i temelj pokvarenosti (zablude); 

Pio IX.: Q uanta cura. - Pio X.: Pismo o Sillonu 

Racionalizam 

Leon XIII.: Aeterni patris, officio sanctissimo, Libertas. - Pio IX.: 
Q uanta cura, Singulari guidem, Qui pluribus 

Naturalizam 

Pio IX.: Quanta cura. - Leon XIII.: Auspicato, Humanus genus, 
Sapientiae christinae. - Benedikt XV.: Govor sv. Kolegiju 10. I. 1920. - 
Donoso Cortes: L' erreur du temps present (Broiday. Lyon) 

Liberalizam 

Pio IX.: Q uanta cura. - Leon XIII.: Inscrutabili, Militans, Diuturnum, 
Nobilissima gallorum gens, Immortale Dei, In plurimis, Libertas, Longique 
oceani, Nadbiskupu u Bogoti. - Pio X.: Konzistorijalna alokucija, 9. XI. 
1903. - Don Felix Sarday Salvany: Le Liberalisme est unpeche (Tequi) 

Sloboda savjesti i sloboda bogoslužja 

Pio IX.: Q uanta cura. - Grgur XVI.: Mirari vos. - Leon XIII.: 
Immortale Dei, Libertas. 

Sloboda poučavanja 

Leon XIII.: Libertas 

Sloboda štampe 

Pio XII.: Post tam diuturnas. - Grgur XVI.: Mirari vos. - 
Pio IX.: Q uanta cura 

Rastava Crkve od države 

Grgur XVI.: Mirari vos. - Pio IX.: Qunata cura. - Leon XIII.; 
Immortale Dei, Libertas, Longiqua oceani. - Pio X.: Vehementer 

Masonerija 

Leon XIII.: Humanum genus, officio sanctissimo, Pismo nadbisku¬ 
pima i biskupima Italije, t. III.; Pismo talijanskom narodu, t. III.; 
Praeclara gratulationis; Parvenu a la 25 annee 

G. Gauthcrot, Dictionaire d'apologetique, str. 95 

NARODNO KOLO 


Napomena Uredništva. - "Cilj je ovome članku učiniti prvi 
korak s orlovske strane u rekristijanizaciji naših plesova." Ovom 
rečenicom koja se nalazi pri kraju članka Merz je izrazio svrhu ovoga 
svoga teksta kojemu je dao naslov Narodno kolo. Radi se u stvari o 
okružnici koja je poslana orlovskim društvima, budući da se u tekstu 
traži i odgovor na 13 pitanja na koja bi društva trebala odgovoriti 
središnjici organizacije, Hrvatskom orlovskom savezu (HOS). 

Odmah na početku članka ovu temu Merz stavlja u opći kontekst 
svrhe Orlovske organizacije, a to je katolički socijalni apostolat u što 
spada i područje plesa. 

Kao što je poznato, Merz se i u tisku i u predavanjima zalagao za 
obnovu i provođenje kršćanskih moralnih načela u javnome životu, 
posebice u Orlovskoj organizacija. I teoretski i praktično obrađivao je 
razne teme s područja morala, među njima i temu plesu. Problem plesa 
također je razmatrao i pokušavao ga uskladiti s moralnim naukom 
Crkve. Ovaj tekst jest njegov originalan i rijedak pokušaj pozitivnog 
promatranja plesa, posebice modernoga, u kojem nastoji otkriti 
vrijednosti koje mogu postati izražaj nadnaravnih stvarnosti. Na kraju 
teksta Merz nastoji ples povezati s liturgijom. I to je još jedan pokazatelj 
njegove produhovljene duše koja je sva prožeta nadnaravnim duhom i 
dubokim proživljavan je liturgije čije poveznice nalazi i izvan crkvenih 
prostora te želi primijeniti i na područje plesa. 

* * * 


Zadaća Orlovstva - narodni život staviti 
u službu Kristova Kraljevstva 

Katolički socijalni apostolat jest cilj koji Orlovstvo hoće ostvariti. 
Apostolat se Orlovstva proteže na sve grane privatnoga, kao i javnoga života; 
ono hoće da Krist zakraljuje u dušama pojedinih ljudi, da zakraljuje u našim 
obiteljima, da zakraljuje u cijelom društvenom životu i u svim njegovim 
pojedinostima. Da, i u svim njegovim pojedinostima! To treba osobito 
naglasiti. Nije dostatno da smo samo onda katolici kada se Bogu molimo ili 
kada se nalazimo u društvenim prostorijama, već svaki pojedini čin našega 
života, pa i najneznatniji, mora na sebi nositi žig apostolata. 

Orlovstvo čeka ogroman i težak posao. Ono mora zacrtati put kako 
će se općenito katolička načela primjenjivati na sve tako raznostruke 
pojedinosti našega narodnog života. Zadaća je Orlovstva da sve 
pojedinosti našega narodnog života stavi u službu Kristova Kraljevstva, to 
jest onoga radi čega je svijet stvoren i radi čega mi živimo. Orlovstvo 
hoće pri primjenjivanju katoličkih načela na život da, među ostalim, i 
sam ples učini kršćanskim. Na koji način, odmah ćemo to promotriti. 

Narodni plesovi i kola - bogatstvo u opasnosti 

Povijesna je činjenica da nema naroda koji ne bi imao svoje plesove. 
U ljudsku je dušu tako duboko ucijepljena težnja za ritmičkim 
izražavanjem čuvstava i misli da bi značilo navijestiti rat samoj naravi 
kada bi se htjelo plesove posve dokinuti. Ples je u namisli Božjoj jer sam 
Bog je stvorio narav koja se na poseban način izražava u umjetnosti plesa. 

Kada promotrimo naš vlastiti narod, to vidimo koliko se bogatstvo 
narodnih plesova još dan-danas u njemu kriju. Razlikujemo u glavnom 
četiri vrste kola: svečano, junačko, žensko i šaljivo. Ova su se kola obično 
igrala pred crkvom, pred gazdinskom kućom ili uopće u prirodi. Uz kolo 
su se uvijek pjevale narodne pjesme. Kolo i pjesma nerazdruživa su 
cjelina. 

Što se događa danas? Sva se kola ne plešu više pristojno; pjesme, što 
se uz kolo pjevaju, nisu uvijek posve pristojne; ne igra se više pod vedrim 
nebom, već se ide u zadimljene, zaprašene i alkoholom otrovane 
gostionice. Napuštaju se lijepi narodni plesovi, a uvode nenarodni, 
protunarodni nećudoredni plesovi. Sto da činimo? 

Kako se boriti protiv modernih nećudorednih plesova 

Odgovarajući na ovo vrlo teško pitanje moramo podsjetiti na ono 
što smo već u početku rekli: ples se ne može uništiti jer ljudska narav, to 
stvorenje Božje, osjeća potrebu da si dade oduška u ritmičkim 
kretnjama. Slijedi da narodi moraju plesati. A što? Jasno je da se ne 
smiju plesati oni plesovi koji su sami po sebi nećudoredni ili koji su za 
današnjega prosječnog čovjeka bliža prigoda grijeha. To su većinom 
takozvani moderni plesovi koje je uostalom Crkva u mnogim zemljama 
zabranila katolicima pod grijeh. 

U orlovski apostolat spada ne plesati ove plesove. Kod nas još nema 
formalne zabrane plesanja ovih plesova sa strane crkvenih poglavara; Orao 
ih ne pleše jer polazi sa stajališta da se svaki pravi apostol bezuvjetno mora 
odricati dozvoljenih užitaka. No to nije dosta. To je samo negativno sred¬ 
stvo koje će možda pomoći nekolicini junačkih duša, ali se većina današ- 

njega svijeta neće odreći nečednih plesova ako istodobno ne upozna 
ljepotu čednih, umjetnički dotjeranih plesova. Orlovski se apostolat 
proteže i na ovo područje: Orlovstvo mora dati hrvatskom narodu onakav 
ples koji će odgovarati naravnoj ljudskoj težnji za ritmikom, koji će biti 
odraz posebne hrvatske narodne duše koju je oplemenilo tisuću godina 
kršćanstva i koja dan-danas u svojoj eliti vojuje za proširenje Kristova 
Kraljevstva. 

Da uzmognemo stvoriti takav uzvišeni narodni ples, moramo 
nadovezati na naše stare plesove, da sačuvamo što je u njima dobro i što 
odgovara današnjem duhu vremena i da ih postupno dalje izgrađujemo i 
usavršavamo. To isto vrijedi i za pjesme što se uz kola pjevaju: od narodnih 
pjesama smjet će se upotrijebiti samo one u kojima je naravno ćudoređe 
posve nepatvoreno i u potpunu skladu s blagim evanđeoskim naukom. 

Mi posjedujemo veliko blago prekrasnih pobožnih narodnih pjesama 
kojima se možda ni jedan narod svijeta ne može podičiti i koje svojom 
unutarnjom ljepotom, prema sudu poznatoga stručnjaka vlč. g. Lahnera, 
svojom unutarnjom ljepotom nadmašuju sve naše ostale narodne pjesme. 

Pitanja društvima za anketu u svrhu rekristijanizacije plesova 

Ovako velika namisao ne može se naprečac izvesti. Potrebne su 
mnoge stručne predradnje. Cilj je ovom članku učiniti prvi korak s 
orlovske strane u rekristijanizaciji naših plesova. Stoga molimo sve one 
kojima je stalo do ove obnove i koji su donekle upućeni u samu stvar da 
nam odgovore na sljedeća pitanja: 

1. Da li se u mome kraju plešu kola? - 2. Da li ih plešu sami momci 
ili samo djevojke ili skupa momci i djevojke, muževi i žene? - 3. Sto vele 
stariji ljudi: je li sramota ići u kolo za momka, za djevojku, za muža, za 
ženu? - 4. Imade li nepristojnih kola? - 5. Zašto su nepristojna? - 6. Na 
kojem se mjestu igraju kola: pred Crkvom, pred kućom, u privatnoj 
kući, u gostionici? - 7. U koje se doba dana ili noći igra kolo? - 8. Da li 
kolo postaje povodom grijeha: kakvih, protiv šeste zapovijedi Božje, 
zašto? - 9. Pjeva li se uz kolo? - 10. Sto: ljubavne pjesme, junačke, 
pobožne pjesme, možda i nepristojne pjesme? - 11. Koje je moje 
mišljenje da se uspješno borimo protiv nećudorednih modernih plesova? 
- 12. Kako ćemo postupati da stvorimo narodni hrvatski ples koji se 
nado vezuje na naša kola, a očituje naš katolički idealizam? - 13. Sto još 
imam primijetiti? 

Svi se oni koji znaju napamet pjesme za kolo ili bi ih lako mogli 
prikupiti mole da nam ih pošalju! Isto ih molimo da nam pošalju 
melodiju! 

To je prvi početak! Kada budemo znali, barem uglavnom, što još 
ima dobroga u narodu, lako ćemo to naučiti, proširiti, usavršiti i 
umjetnički dotjerivati. 

Ples u svjetlu kršćanskih istina 

Veliko je dakle polje orlovskoga socijalnog apostolata. Ono ne 
obuhvaća, kako vidjesmo, samo velike općenite probleme narodnoga 
života, već hoće sve da obnovi u Kristu, pa i zabavu i ples. 

Kada npr. promatramo savršeni ples Hellerauske škole, to nam se 
čini da je uspjelo tim umjetnicima dokinuti posljedice istočnoga grijeha. 
Njihova su tijela, svi njihovi i najsitniji mišići tako uvježbani da duša 
potpuno gospodari tijelom. Svaki duševni osjećaj, svaka misao, jednom 
riječi sve što se zbiva u ljudskoj duši odsijeva se odmah u kretnjama 
tijela. 

Ples kao da je bio Adamu prije grijeha naravni način izražavanja. 
Tijelo je ljudsko stvoreno radi duše da na vidljiv način ističe sve što se 
događa u nevidljivoj duši. Ples je stoga prava umjetnost u potpunu 
značenju riječi jer on očituje ideje žalosti, radosti. Ples nam dočarava 
izgubljeni raj kada je ljudsko tijelo bilo posve u vlasti duše, a imalo je 
zadatak prikazivati svu dinamiku duše, biti slika duše, putokaz u duševni 
život. 

Ples dočarava mnogostruki unutarnji život duše 

I kada gledamo dobro izvježbane plesače, moramo se diviti 
Providnosti Božjoj koja je ljudsko tijelo stvorila tako savršeno da je ovo 
kadro dočarati nam mnogostruki unutarnji život duše; sve one radosti i 
žalosti koje pokreću ljudskim životom. Osobito bi važan mogao postati 
ples kao izražaj života ljudske duše kada bi se ritmičkim kretnjama 
prikazivalo djelovanje Milosti u duši, kako duša odgovara na taj posjet 
Božji, kako od sebe odbija napasti, kako se sabire, kako u dušu ulazi 
nebeski Jeruzalem s nebeskim dvorom itd. Sve bi se to dalo plesom 
izraziti i na taj bi način ples bio najuzvišeniji od svih ostalih umjetnosti 
jer bi bio tjelesni izražaj mistike, najviše ideje koja može obuzeti ljudsku 
dušu. Time bi nas ples umjetnički uveo u carstvo mistike, pokazao bi 
nam kakve bi naše kretnje bile da na nama ne leži prokletstvo istočnoga 
grijeha; pokazao bi nam, napokon, kako će se otprilike naša tjelesa 
kretati kada jedanput budu proslavljena u Nebeskom Jeruzalemu. Jer, 
zaista, naša će tijela tada pokazivati slavu naše duše. 

Božja milost i slava u duši mogu se izraziti plesnim kretnjama 

Misao Milosti i slave kojom je ljudska duša zaogrnuta može izraziti 
odijelo kod plesa. I kada su plesači zaogrnuti lijepim odjećama uređeni¬ 
ma posebno za svaku pojedinu igru, tada kod plesa ova kombinacija tijela 
i odjeće stvara posve nove dojmove. I duša ljudska koja nije u Milosti 
posvećujućoj može osjećati tugu i radost, i to ples može izvanredno 
dobro izraziti. Ali kada je duša još k tomu u Milosti, to nastaje u duši kao 
neka igra, kao neka interferencija: tuga i žalost što je u naravi odjekuje i 
u duši kojoj je dodana Milost i nastaju posve drugi i novi unutarnji 
doživljaji. A ovaj unutarnji svijet naravi i Milosti gledamo po plesu u 
odjeći koji nam otvara prozor u dušu. 

Stoga je ples u odijelu za svakoga čovjeka i potreba jer ples golih 
tjelesa jest umjetnost duša bez Milosti, to je sotonski ples. Kod plesa, 
stoga, ljudsko tijelo treba biti posve pokriveno i kroz to odijelo možemo 
dokučiti svemoć Božju koja je tako divno organizirala ljudsko tijelo da je 
ono po sebi savršen izražaj ljudske duše. 

Nije li, možda, ceremonijal katoličke Liturgije najuzvišeniji ples jer 
daje vanjski izražaj najviših misli i čuvstava što pokreću čovjekom? Te 
kretnje izražavaju klanjanje, zahvalu, hvalu, kajanje, molitvu, želju, 
zazivanje anđela, svetaca, obećanje, prikazanje - dakle čine koji su najviši 
za čovjeka i koji su specifični za kršćanina u Milosti. 

UVOD 

u rukopise o Katoličkoj akciji 


Za one čitatelje koji se možda prvi put susreću s izrazom „Katolička 
akcija" trebamo reći da se taj naziv odnosi na sasvim određeni pokret, tj. 
vjersku organizaciju koju je pokrenuo papa Pio XI. još 1922. god., najprije u 
Italiji, a onda se proširila po cijelom svijetu. Prvi koji je u Hrvatsku unio 
ideje i program Katoličke akcije bio je Ivan Merz; on je njezine ideje 
postavio u temelje tek osnovanoga Hrvatskog orlovskog saveza 16. XII. 
1923. g. Bit Katoličke akcije sastoji se u suradnji vjernika laika s 
evangelizatorskim poslanjem Crkve u zajedništvu s papom i biskupima. 

Merz, kao pionir Katoličke akcije u Hrvatskoj, napisao je brojne 
tekstove o toj tematici i jednu posebnu brošuru. (Vidi prvi svezak Sabranih 
djela, str. 321-469.) Većina njih objavljena je u tadašnjim časopisima. 
Međutim, u njegovu Arhivu pronađeno je u rukopisu još nekoliko do sada 
neobjavljenih, ali vrijednih i zanimljivih tekstova o istoj tematici. Među 
njima ističe se jedno opširni djelo pod nazivom Katolička akcija i Katolički 
pokret - Dokumenti. Donosimo ga odmah na početku s posebnim uvodom u 
Napomeni Uredništva. Ostali rukopisi svrstani su u podskupinu Manji spisi. 
Svaki tekst ima svoj uvod u kojem Uredništvo Sabranih djela daje detaljnije 
informacije o samom tekstu i okolnostima u kojima je tekst nastao. 

Svi ovi tekstovi samo potvrđuju opravdanost izbora naslova za 
veliku knjigu - biografiju Ivana Merza koju je napisao mons. Fabijan 
Veraja za potrebe njegova procesa beatifikacije i objavio je na 
talijanskom jeziku 1998. u Rimu. U hrvatskom prijevodu knjiga nosi 
naslov: „Ivan Merz - pionir Katoličke akcije u Hrvatskoj." 1 Knjigu je 
izdala vatikanska izdavačka kuća Libreria editrice vaticana. Ima 1104 
str. Radi se u stvari o tzv. Poziciji koju je mons. Fabijan Veraja, kao 
podtajnik Kongregacije za kauze svetaca u Vatikanu, bio izradio kao 
dokazni dokument o herojskim krepostima Ivana Merza i na temelju 
kojega je proces za proglašenje blaženim bio sretno dovršen Merzovom 
beatifikacijom u Banjoj Luci 22. VI. 2003. 


1 Izvorni naslov knjige na talijanskom jeziku glasi: 

Fabijan Veraja: Ivan Merz, Pioniere dell' Azione Cattolica in Croazia. Positio super vita, 
virtutibus et fama sanctitatis. Roma, Libreria Editrice Vaticana, 1998., 1104 str. 

Veći spis 


KATOLIČKA AKCIJA 
I KATOLIČKI POKRET 

Dokumenti 

Napomena Uredništva. - Ovaj veliki Merzov rad o Katoličkoj akciji 
sačuvan je u njegovu Arhivu, a pisan je strojopisom. Ispod naslova Merz 
stavlja podnaslov „Dokumenti". To je zbirka citata iz crkvenih dokume¬ 
nata, iz izjava, govora i spisa pape Pija XI. te biskupa, stranih i domaćih, o 
Katoličkoj akciji, njezinim ciljevima, svrsi, sredstvima i svemu što je s njome 
povezano. Citati su dobro odabrani i pregledno svrstani po temama i 
područjima na koje se proteže djelovanje Katoličke akcije. I premda to nisu 
Merzove misli - njegovi su samo naslovi i podnaslovi raznih poglavlja i 
shema po kojima je razvrstao citate - on se s pravom može smatrati suauto¬ 
rom i redaktorom ovoga djela. 

Nakon mnogo istraživanja i neposredno pred odlazak ovoga 6. sveska 
u tisak, ustanovili smo da je ovo njegovo djelo ipak bilo i tiskom objavljeno. 
U tiskanoj brošuri, međutim, nigdje se ne navodi njegovo ime, pa čak niti 
kao redaktora. Stoga se ni u javnosti, niti u Merzovim biografijama ova 
knjižica nigdje ne povezuje s Merzom. Kada smo je pronašli, odmah smo je 
usporedili s daktilo-rukopisom koji je Merz sačuvao u svome Arhivu. 
Ustanovili smo da je njegov rukopis potpuno identičan s ovom objavljenom 
brošuricom; čak su svi naslovi i podnaslovi potpuno isti. Osim činjenice da 
se kopija rukopisa ove objavljene brošure sačuvala u njegovu Arhivu, sam 
Merz dao je naslutiti da je to njegovo djelo; indirektno ga spominje u svome 
članku „Dvije suvremene knjige " (vidi 3. svezak njegovih Sabranih djela, 
str. 438-439). Tiskano izdanje ovoga njegova djela izdala je „Knjižnica 
Novi život", Zagreb, Pejačevičev trg br. 15, kao svezak br. 5. iste Knjižnice. 
Knjižica je međutim tiskana u Sarajevu 1927. Imprimatur za njezino 
objavljivanje dao je sarajevski nadbiskup dr. Ivan Ev. Sarić 24. III. 1927. 

Kratka napomena o glavnom naslovu djela: Imajući u vidu cijelu 
pozadinu, kao i poteškoće oko uvođenja Katoličke akcije u Hrvatsku u 
odnosu na Seniorat kao vodstvo Hrvatskoga katoličkog pokreta, Merz je 
htio ovim brojnim citatima iz raznih crkvenih dokumenata pokazati 
opravdanost provođenja Katoličke akcije. Stoga je u glavni naslov djela 
nakon „Katolička akcija" dodao i riječi „Katolički pokret". 

UVOD 


„Ne politika, ne socijalna ekonomija, dapače kažem 
ni kultura, nego prije svega kršćanska formacija života i 
pojedinoga čovjeka. Najbolja je to svrha jer odgovara 
onom što je sam Božanski učitelj rekao: Tražite najprije 
Kraljevstvo Božje, a drugo sve će vam se nadodati. Sve će 
drugo doći samo od sebe. Kada savjesti budu uistinu 
kršćanski odgojene, utvrđene, ostalo će doći samo od 
sebe. Svako pitanje koje nadođe ovakve će savjesti suditi 
po kršćanskim načelima i rješenje će biti kršćansko." 

Papa Pio XI., 10. IX. 1922. 


Odazivajući se ponavljanoj želji izraženoj s više strana pružamo 
ovdje zbirku sustavno poredanih odredaba, izjava, želja i smjernica Svete 
Stolice o ideologiji Katoličke akcije i cijeloga velikog Katoličkog pokreta. 
Ako nije naznačen drugi izvor, tada su prevedene prema Bonne Presse 
(Francuska); rimska brojka znači svezak, a arapska označuje stranicu. 
Kratice označuju: 

AAS: Acta Apostolicae Sedis 

F1S: Hrvatska straža 

Direttive: Direttive e Programmi dellAzione Cattolica Italiana 

CC: Civilta Cattolica 

Dodali smo, gdje je to bilo moguće, i izjave naših biskupa, naročito 
biskupa Mahnića, pa se tako jasno razabire kako su te izjave u punom 
skladu s izjavama Svete Stolice. Mnogo su nam poslužile u tome poslu 
ove knjige i članci: 

Abbe Guerry, LAction Catolique, Grenoble, 1926. 

Flenry Brun, La cite chretienne, Pariš, 1922. 

Flonnays J., Les Cercles Sociaux de Doctrine Catolique, 2, 

Louvain, 1926. 

Abbe E. Guerry, Les Principes directeurs de /' Action 
Sociale Catholique, Grenoble, 1924. 

Ivan Merz, Vječni Rim, br. 2 i 3 Za vjeru i dom, 1925. 

I. OPĆENITI CIU KATOLIČKE AKCIJE 


1. „Cilj prema kojem trebaju smjerati svi naši napori jest: podložiti 
ljudski rod Kraljevstvu Gospoda našega Isusa Krista" (Pio X., E supremi 
apostolatus, I, 37). 

2. „Sve obnoviti u Kristu, i to obnoviti ne samo ono što izravno 
spada na Crkvu zbog njena božanskoga poslanstva po kojem treba duše 
voditi k Bogu, već obnoviti i ono što samo od sebe proizlazi iz ovoga 
božanskog poslanstva: kršćansku prosvjetu u cjelini i u svim 
pojedinostima od kojih se sastoji" (Pio X., Ii fermo proposito , II, 93). 


II. NAROČITI CILJEVI KATOLIČKE AKCIJE 

1. Boriti se svim pravednim i zakonitim sredstvima protiv 
nekršćanske civilizacije; popraviti velike nerede koji iz nje proizlaze. 

2. Vratiti Isusa Krista u obitelj, školu i u društvo/državu i javni 
život. 

3. Uspostaviti načelo ljudske vlasti kao zastupnice božanskoga 
autoriteta. 

4. Zauzeti se od srca za potrebe puka, i to poglavito radničkoga i 
seljačkoga staleža, i to ne samo usađujući u sva srca vjeru u ovo jedino 
pravo vrelo utjehe u teškoćama života, već također nastojeći osušiti 
njihove suze, ublažiti njihove patnje, poboljšati njihovo gospodarsko 
stanje mudrim odredbama (usp. pogl. X, 1, 7). 

5. Trsiti se radi toga da se javni zakoni učine pravednima i da se 
poprave ili ukinu oni koji to nisu (usp. pogl. XI, 5). 

6. „Braniti i potpomagati pravim katoličkim duhom prava Božja u svim 
stvarima i isto tako sveta prava Crkve" (Pio X., Ii fermo proposito, II, 93). 

7. „Katolička akcija ima svrhu da prožme duše istinitim duhom 
Isusa Krista pod vlašću biskupa" (Pio XI., Konzistorijalna alokucija, 
AAS, 1923., str. 247). Da „savjesti budu tako odgojene i poučene te 
građani katolički misle i rade" (Pio XI., Meksičkim biskupima, 11. II. 
1926., Oss. Rom., 19. IV. 1926.). 

III. DEFINICIJA KATOLIČKE AKCIJE 

„Katolička akcija je savez organiziranih katoličkih sila za afirmaciju, 
proširenje, primjenu i obranu katoličkih načela u životu individualnom, 

obiteljskom i društvenom" (Nadbiskup zagrebački dr. Antun Bauer na 
Sinodi 1925., 229; usp. Pio X., Ii fermo proposito, CC, 1905., C, 1329, 
7; Pio XI., Ubi arcano Dei, 1923., Konzistorijalna alokucija, 23. V. 
1924., Govor hrvatskim Orlovima, 18. IX. 1925., Katolički list, 1925., 
br. 38, 478, IV, 5b). 


IV. SVOJSTVA KATOLIČKE AKCIJE 


1. Apostolat 

„Katolička akcija koja hoće da sve obnovi u Kristu jest pravi 
apostolat u čast i na slavu samoga Krista. Ona je uvijek pritekla u pomoć 
Crkvi i Crkva ju je preradosno uvijek primila i blagoslovila" (Pio X., Ii 
fermo proposito, II, 93, 95). 

„Crkva traži od svih poslušnost... Od vas ona traži nešto više još 
uzvišenije i divnije. Ona traži od vas i pripomoć, suradnju u samom 
apostolatu i to u njegovu doslovnom značenju... Ovaj apostolat, ova 
suradnja katoličkih svjetovnjaka s biskupima i klerom u nastojanju oko 
katoličkoga preporoda najhitnija je i najčvršća srž Katoličke akcije" (Pio 
XI., Govor hrvatskim Orlovima, 19. IX. 1925., Vrhbosna, 1925., X, 145). 


2. Socijalni apostolat 

Katolička akcija je „socijalni apostolat što ga vrše organizirani 
katolici da Isusa Krista natrag uvedu u pojedinca, u obitelj, u društvo" 
(cit. Oss. Rom., 25. XI. 1926., str. 1). - „Katolička će akcija biti 
najodabraniji dio socijalnoga apostolata jer će priskrbiti dubok kršćanski 
odgoj koji će ih sačuvati od pogibelji lažne znanosti i pripraviti da u 
korist Crkve i društva razvijaju djelatnost punu blagoslova" (Buk Uf. 
ACI, 15. I. 1925., str. 26; Cit. Za vjeru i dom, 15. III. 1926., str. 55). 


3. Opseg 

„Neizmjerno je polje rada Katoličke akcije: sama po sebi ona ne 
isključuje ništa od onoga što na koji mu drago način, izravno ili neizravno, 
spada u božansko poslanje Crkve" (Pio X., Ii fermo proposito, II, 91). 

4. Potreba 

a) Akcija (rad) to je ono što iziskuju današnja vremena, ali akcija 
koja se bezuvjetno, potpuno i točno prilagođuje božanskim zakonima i 
odredbama Crkve koja otvoreno i žarko ispovijeda vjeru, koja vrši djela 
ljubavi u svim oblicima" (Pio X., E supremi apostolatus, I, 45). 

b) „Sve ustanove koje čine Katoličku akciju treba ne samo 
energično zadržati, nego i prema odnosima ljudi i prilika s još većim 
marom promicati i novim sredstvima jačati. Ako bi se to kome činilo 
teškim i za pastire i stado vjernika prenapornim, neka uzme na um kako 
je to potrebno i kako je to jedna od glavnih dužnosti pastira i 
kršćanskoga života" (Pio XI., Ubi arcano Dei, AAS, 1922., 693/4). 

c) „Svatko će moći uvidjeti kako je važno da Katolička akcija ojača 
ne samo unutar vjerskoga života i blagostanja Crkve, nego i na korist 
čovječanske uljudbe i samoga ljudskog zajedništva. Stoga smo u enciklici 
Ubi arcano Dei otvoreno i namjerno rekli da ta ista Katolička akcija bez 
dvojbe spada s jedne strane u pastirsku službu svećenika, a s druge strane 
u kršćanski život i to tako da sve što se god poduzme da se ona 
unaprijedi ili oslabi jest očito obrana ili povreda prava Crkve i duša" (Pio 
XI., Konzistorijalna alokucija, Vrhbosna, 1923., XI, 81). - „Kćeri moje! 
Ne treba čekati konac svijeta da nađemo Isusa Krista i njegovo Tijelo. 
Svaki ga dan možemo naći. Gdje ćete ga dakle naći? Ovo Božansko tijelo 
naći ćete uvijek čestim i postojanim pohodima svetootajanstvenom 
Isusu, čestom, po mogućnosti svagdanjom svetom pričesti... Upravo oko 
ovoga Božanskog tijela trebaju se sastajati Orliće. I nadalje tako nastavite 
pak ćete doista tada biti Orliće Kristove. Budete li tako radile, sve vi i 
vaše sestre nećete pogriješiti, letjet ćete sve više i više poput orlova i 
tako ćete biti prava blagodat za obitelji, za školu, za cijelu ljudsku 
zajednicu. Vi, Orliće, kao kćeri, sestre, zaručnice, majke učiteljice, 
radnice nosit ćete u sve društvene slojeve blagoslov i kršćansku obnovu u 
cijelo ljudsko društvo" (Pio XI., Govor hrvatskim Orlicama i Orlovima, 

5. IX. 1925., Za vjeru i dom od 25. IX. 1926.). 

d) Katolička akcija ne zadovoljava se samo okupljanjem masa. „Nije 
dosta samo mase okupiti, treba ih odgojiti za onaj pučki apostolat koji im 
Crkva želi povjeriti preko Katoličke akcije" (Pio X., Svećeniku Fongoliju; 
kard. Merry dei Val od 3. I. 1910.; AAS, 1910., str. 89-90). 

e) „Katolici s neplodnom vjerom, bez dobrih djela i, što je još gore, 
katolici čijoj se vjeri protive djela, neće moći biti korisno oruđe kod 
velikoga pothvata socijalne obnove. Ako se ona hoće djelotvorno 
rasprostraniti, mora započeti s onim koji se nazivlje njezinim apostolom. 
Neka se oni ne zadovoljavaju time da zalaze u narod, već neka iznad 

svega nastoje izgraditi svoju dušu duboko vjerski" (kard. Merry del Val 
od 3. I. 1910.; ASS, 1910., str. 89-90). 

f) „Mi smo uvijek naglašavali da je vjerska borba ne samo glavna, 
nego bitna za cijelu Katoličku akciju" (Pio XI., 24. I. 1927., Oss. Rom., 
1927., br. 19). 

5. Suradnja katoličkih svjetovnjaka sa svećenstvom 

a) „Ne samo svi svećenici, nego i svi vjernici bez izuzetka trebaju se 
posvetiti interesima Božjim i duša" (Pio X., E supremi apostolatus, I, 

45). 

b) „Odlični svjetovnjaci koji ljube Crkvu, našu zajedničku Majku, i 
koji mogu svojim riječima i pisanjem koristiti obrani prava katoličke 
vjere trebaju umnožiti svoja nastojanja u tome pravcu" (Leon XIII., 
Nobilissima Gallorum gens , I, 236). 

c) „Sve ove ustanove skupa čiji su glavni nositelji radnici - katolički 
svjetovnjaci... čine ono što se označuje posebnim i časnim nazivom: 
Katolička akcija" (Pio X., Ii fermo proposito , II, 94). 

d) „Mi smo u enciklici Ubi arcano Dei označili da Katolička akcija 
odsada spada u kršćanski život i u dušobrižničku službu otvorivši joj tako 
šire obzorje katoličkoga apostolata" (Pio XI., 4. XI. 1925.). 

e) „Ovaj apostolat, ova suradnja katoličkih svjetovnjaka s biskupima 
i klerom u nastojanju oko katoličkoga preporoda najhitnija je i najčvršća 
srž Katoličke akcije" (Pio XI., 19. IX. 1925., Vrhbosna, X, 1925., str. 
148). 

f) „Sto nas poglavito raduje, to je odlučni žar i osjećaj dužnosti s 
kojim se svećenici i svjetovnjaci, kako smo mi to odobrili i preporučili, 
pod vodstvom biskupa posvećuju radu u ustanovama, organizacijama i 
društvima što sve skupa čini Katoličku akciju" (Pio XI., AAS, 1923., 
247). 

g) „Podsjetite Kristove vjernike da su oni istom tada rod izabrani i 
pleme sveto kada pod vodstvom vaših biskupa i vaših svećenika javno i 
privatno rade na tom da se proširi poznavanje Isusa Krista i ljubav prema 
njemu" (Pio XI., Ubi arcano Dei, 23. XII. 1922., Katolički list, 1923., 
IV, 40). 

h) „Neka svećenici marljivo rade prema odredbama vlastitoga 
ordinarija (biskupa) u Katoličkoj akciji koju papa Pio XI. naziva dijelom 
pastirske službe" (Skupna poslanica katoličkoga episkopata SHS svojim 
svećenicima, 1923.). 

i) „Stavljamo vam na srce da poslušate namjesnika Kristova kada 
poziva sve katolike da se organiziraju u Katoličkoj akciji" (Skupna 

poslanica katoličkoga episkopata SHS svim vjernicima, 1925., Katolički 
list, 1925., br. 46, str. 622). 


6. Providencijalno sredstvo kršćanske obnove svijeta 

a) „Katolička je akcija uopće i njezina ženska sastavna čest napose u 
sadašnjim žalosnim prilikama providencijalno sredstvo da se postigne 
željena kršćanska obnova za kojom svi teže“ (kard. Gasparri, 19. I. 

1924., Direttive, 120). 

b) „Orlovi i vi svi ostali! Uvjereni smo da ste oduševljeni za onu 
Katoličku akciju od koje sve očekujemo za preporod pojedinaca, obitelji, 
društva i čitava svijeta" (Pio XI., Govor hrvatskim Orlovima, 18. IX. 

1925., Vrhbosna, X, 1925., 146). 


V UVJETI USPJEŠNA RADA U KATOLIČKOJ AKCIJI 

1. Duhovni život 

a) „Da postignemo cilj za kojim ide Katolička akcija, sve obnoviti u 
Kristu, treba Božja milost. A apostol je ne dobiva ako nije i sam sjedinjen s 
Kristom. Tek onda kada budemo izgradili Krista u samima sebi, moći 
ćemo ga lakše uvesti u obitelj i u društvo (javni život). Svi koji su pozvani 
da ravnaju ili koji se posvećuju promicanju katoličkoga pokreta moraju biti 
iskušani katolici, uvjereni o svojoj vjeri, temeljito poučeni o stvarima vjere, 
iskreno pokorni Crkvi i poglavito ovoj najvišoj Apostolskoj Stolici i 
namjesniku Isusa Krista na zemlji; moraju biti ljudi istinske pobožnosti, 
muževnih kreposti i tako neporočna života da uzmognu svima služiti kao 
djelotvoran uzor" (Pio X., Ii fermo proposito, II, 95). 

b) „Neka se apostoli Katoličke akcije ne zadovolje time da zalaze u 
narod, već neka iznad svega nastoje izgraditi svoju dušu duboko 
vjerski..." (kard. Merry del Val, 3. I. 1910., AAS, 89-90). 

2. Poslušnost Crkvi 

a) „Prvi i najveći kriterij vjere i najviše i nepokolebivo pravilo 
vjernosti jest: poslušnost uvijek živu i neprevarljivu učiteljstvu Crkve, 
ustanovljenu po Isusu Kristu kao stupu i temelju Istine" (Pio X., VI, 150). 

b) „Sveti Otac želi da je djelatnost orlovskih organizacija i svih 
katoličkih udruženja u potpunoj ovisnosti o smjernicama Svete Stolice i 

episkopata" (kard. Gasparri, Brzojav preuzv. Baueru; vidi: Za vjeru i dom 
od 25. IX. 1926., str. 170). 


3. Savršena poslušnost 

„Poslušnost treba biti savršena jer spada na samu bit vjere i ne može 
se od nje odijeliti. Štoviše, ako nije potpuna i savršena, može još nositi 
ime poslušnosti, ali u zbilji nema s njom ništa zajedničko" (Leon XIII., 
Sapientiae christianae, II, 279). 


4. Opseg poslušnosti 

a) „Kada se govori o granicama poslušnosti koju vjernici duguju 
biskupima i nadasve rimskom papi, ne smije se misliti da te granice 
obuhvaćaju samo dogme koje treba naš um prihvatiti pa ako ih odbaci, 
priklanja se zločinu krivovjerja." 

b) Ne dostaje štoviše ni iskreno i čvrsto prihvatiti nauk koje doduše 
nije nikad bio definiran svečanim sudom Crkve, ali nam predlaže na 
vjerovanje redovito i općenito crkveno učiteljstvo, kao od Boga 
objavljene i koji se prema Vatikanskom saboru moraju vjerovati vjerom 
katoličkom i Božanskom. „Kršćani među ostalim treba da smatraju 
svojom dužnošću da si daju zapovjediti da se daju upravljati i voditi od 
vlasti biskupa, a poglavito od Apostolske Stolice" (Leon XIII., Sapientiae 
christianae, II, 281). 

c) „Nije dosta izbjegavati krivovjerje, nego treba otkloniti i one 
zablude koje mu se više ili manje približuju. Stoga svi trebaju obdržavati 
odredbe i naređenja kojima Sveta Stolica zabranjuje i osuđuje takva 
mišljenja" ( Zakonik kanonskog prava, kanon 1324). 

d) „Kršćani trebaju smatrati svojom dužnošću ne samo vjerovati što 
nepogrešiva Crkva određuje da se ima vjerovati, nego i dati se upravljati i 
voditi vlašću biskupa i nadasve vlašću Apostolske Stolice" (Leon XIII., 
Sapientiae christianae, II, 281). 

e) „Drski su oni koji zabacuju zdrav nauk i misle da se može bez 
grijeha i brodoloma u katoličkoj vjeri ustegnuti poslušnost onim 
odredbama Svete Stolice koje govore doduše o općem dobru Crkve, o 
njezinim pravima i o crkvenoj upravi, ali se ne tiču vjerskih dogmi i 
ćudoređa" (Pio IX., Q uanta cura, 8. XII. 1864.). 

f) „Štogod kršćanin čini i u zemaljskim stvarima, podvrgnuto je sudu 
Crkve ukoliko je u vezi sa zadnjim ciljem svega života, s prirodnim ćudore¬ 
đem i Božjim zakonom" (Pio X., Singulari quadam, AAS, 1922., 658 ss). 

g) „Sve ono što izravno pomaže duhovnu i pastirsku službu Crkve i 
što ima vjersku svrhu da vodi u život vječni mora u svakoj i najmanjoj 
stvari biti podložno biskupima koje je Duh Sveti postavio da ravnaju 
svojim biskupijama. Ali i sve ono što u prvom redu hoće da osvježi i 
podupire pravu kršćansku prosvjetu i što čini Katoličku akciju ne može 
se ni zamisliti neovisno o savjetima i upravljanju sa strane crkvenoga 
poglavarstva, naročito ukoliko sve to treba biti prilagođeno načelima 
kršćanskoga nauka i ćudoređa. Još je manje moguća Katolička akcija koja 
bi bila u više ili manje otvorenu sukobu s crkvenom vlasti" (Pio X., Ii 
fermoproposito, CC, 1905., O, 1321, 16). 

h) „Iz toga se jasno vidi bezumnost onih, a bilo ih je malo koji su 
htjeli vršiti poslanstvo što ga nisu dobili ni od nas ni od ikojega našeg 
brata u episkopatu. Oni htjedoše promicati kršćansku prosvjetu ne samo 
ne pokazujući dužnu poslušnost crkvenoj vlasti, nego i ustajući protiv 
izričite volje crkvenih poglavara, nastojeći da prikriju svoju neposlušnost 
frivolnim distinkcijama. Oni su govorili da uzdižu barjak u ime Kristovo. 
Ali njihov barjak nije barjak Kristov jer na njemu nema nauka 
Božanskoga Spasitelja koji i ovdje ima svoju primjenu: 'Tko vas sluša, 
mene sluša, a tko vas prezire, mene prezire'; to je nauk poniznosti, 
pokornosti i djetinjega poštovanja prema crkvenoj vlasti. S teškom bolju 
našega srca morali smo osuditi takvu struju i autoritativno zaustaviti 
pogubno gibanje koje je započelo. I naša je bol bila to veća što smo vidjeli 
mnoge mlade ljude, nama predrage, povučene ovim krivim putem od 
kojih su mnogi osobito vrlo nadareni, vrlo revni i kadri učiniti mnogo 
dobra kada bi bili ispravno vođeni" (Pio X., Isto). 

i) „Treba se vjerno pokoriti, pa i onda kada Papa ne zapovijeda. Ne 
smije se biti prema Papi tvrda srca i od njega tražiti da uvijek samo 
zapovijeda..." (Pio XI., Cks. Rom., 13. II. 1925.). 

j) „Neka vam budu svete ne samo naše zapovijedi, nego i naše želje i 
savjeti kao da dolaze od Gospoda Isusa Kristal" (Leon XIII., 
Hodočasnicima iz Irske, Cereau, 15). 

k) „Lako ćete se očuvati svake nezdrave i pogibeljne misli ako budete 
odani svim srcem Svetoj Stolici, rimskom papi... Ne samo u vršenju 
naloga Svete Stolice, nego se spremno odazovi (katolička omladino) uvijek 
i njezinim napucima i željama!" ( Oporuka biskupa Mahnića katoličkom 
đaštvu, 25. IX. 1920., Zora-Luč, 15. I. 1921., br. 5, 113-114). 

5. Ugled Katoličke akcije za cijeli svijet 

a) „Znate po kojim se pravilima valja ravnati katolička socijalna 
akcija jer su vam dana u enciklikama našega prethodnika Leona XIII.: 
Quod apostolici muneris, Rerum novarum, Graves de communi. Načela i 
zapovijedi ovih enciklika imate sabrane u jedno i svrstane u motu proprio 
koji smo izdali za ravnanje kršćanskoj pučkoj akciji 18. XII. 1903. Zaista, 
u toj stvari svaki od vas biskupa može crpsti svjetlo iz same enciklike Ii 
fermo proposito koju smo poslali 11. IX. 1905. talijanskim biskupima..." 
(Pio X., Kardinalu, nadbiskupima i biskupima Brazila, 18. XII. 1910., 
AAS, 1911, 313-314). 

b) „Utješna je ocu prisutnost njegovih sinova kojega bili imena i s 
kojih mu drago strana dolazili. A kada su to oni vjerni sinovi koji s nama 
dijele svakodnevni život, sinovi našega Rima, kada su to oni koji tvore 
biskupijski Savez Katoličke akcije, to jest središte inicijative davanja 
smjernica i života one Akcije koja nam je toliko mila kao zjenica oka i od 
koje cijeli svijet treba da poprimi duh Rimske katoličke akcije" (Pio XI., 
Biskupskoj rimskoj skupštini Katoličke akcije, AC, III, 1924., Boli. Uff. 
AC, I, II, 2). 


6. Dvojako vodstvo Katoličke akcije: crkveno-idejno 
i organizacijski-administrativno 

„Njegova se Svetost papa Pio XI. pouzdaje da će članovima 
Nacionalnoga katoličkog saveza (FCN) sve više i više biti na srcu da 
vjerno slijede smjernice njegovih predšasnika i same Njegove Svetosti za 
Katoličku akciju koja mora nastojati ujediniti vjernike da rade pod 
autoritetom svojih pastira, da odgaja savjesti i da u građanskom društvu 
odgoji kršćanski duh izvan i iznad svake političke stranke. Sveti Otac 
dobro zna da ima mnogo poteškoća koje se ovom programu 
suprotstavljaju, ali se nada da će pod vašim pronicavim upravljanjem 
francuski katolici osigurati svom Savezu uvijek brojnije uspjehe" (Pismo 
kard. Gasparrija generalu Castelnau prigodom gl. sk. FCN 19. XI. 1925., 
usp. Pio XI., XIII, 1). 

VI. BISKUP VODI KATOLIČKU AKCIJU U BISKUPIJI 

1. „Ako bi ljudi poduzeli bilo koju inicijativu u ovom redu stvari, 
bilo pojedinci ili udruženi, neka se sjete da se moraju posve pokoriti 
vlasti biskupa. Neka se ne daju zavesti od žara odveć velike gorljivosti. 
Takav žar koji potiče na nevršenje nužne poslušnosti nije ni iskren, ni od 
korisne djelotvornosti, ni ugodan Bogu“ (Leon XIII., Graves de communi 
od 18. I. 1901., B. Pr., VI, 224). 

2. „Kršćanska demokracija dužna je u izvršavanju svoje uloge da 
ovisi o crkvenom autoritetu pokazujući prema biskupima i njihovim 
zamjenicima potpunu pokornost i poslušnost. Nije gorljivost zaslužna, ni 
iskrena pobožnost kada se poduzimaju lijepe i dobre stvari koje ne 
odobrava vlastiti pastir" (Pio X., Motu proprio, 18. XII. 1903., B. Pr., I, 
110 ). 

3. „Iskustvo je pokazalo da je vodstvo biskupskoga autoriteta za 
katoličku omladinsku akciju uvjet njene kršćanske vitalnosti. Ah, kada bi 
tu istinu razumjeli toliki slijepci koji izjavljuju da su katolici, a opet traže 
potpunu neovisnost o svakom autoritetu i hoće slobodu koja ne bi više 
bila sloboda sinova Božjih, nego urotnika Luciferovih" (Pio X., Govor 
francuskoj omladini, 25. IX. 1904., I, 230). 

4. „Svaki biskup koji ima pravo imenovati predsjednika i odbornike 
biskupijskoga odbora može radi važnih razloga raspustiti odbore, grupe i 
odsjeke koji postoje u njegovoj biskupiji; može staviti veto protiv 
imenovanja i odredaba ODC u stvarima koje se tiču njegove biskupije 
kada bi ih smatrao štetnima za svoje vjernike; ne prejudicirajući sudu 
Svete Stolice u tim je stvarima jedini biskup kompetentan. Bez 
biskupova odobrenja ne mogu se osnivati ni odbori ni ustanove Katoličke 
akcije na teritoriju koji potpada pod njegovu jurisdikciju. Svi oni kojima 
je na srcu pravi napredak ODC moraju se uvijek sjećati ozbiljne riječi da 
je bolje da se nešto ne učini negoli da se učini mimo ili protiv volje 
biskupa. Sveti Otac želi da ovim odredbama zajamči bolje ravnanje 
katoličkih organizacija u Italiji koje će bez djelotvorne i trajne akcije 
biskupa koji od neba dobivaju stalešku milost i posebno svjetlo da dobro 
upravljaju svojim biskupijama uvijek samo životariti i biti neodređene i 
zbrkane" (kard. Merry del Val, 28. VII. 1904., B. Pr., 343-344). 

5. „I oni koji su najmanje upućeni u počela katekizma morali bi 
razumjeti da nema Katoličke akcije u pravom smislu riječi bez neposredne 
podložnosti biskupima... Pravi su buntovnici protiv autoriteta Crvke svi 
oni koji tvrde da papa i biskupi imaju prava da sude o stvarima koje se 

odnose na vjeru i ćudoređe, a da nemaju prava da upravljaju socijalnom 
akcijom" (Pio X., Kard. Svampiju, 1. III. 1905., II, 58). 

6. „Pravila, poslovnici, priručnici, programi i drugi dokumenti 
moraju biti sastavljeni u čisto kršćanskom duhu i biti prethodno 
proučeni i odobreni od ordinarija; nema li toga odobrenja, ni jedno se 
društvo ne smije ponašati ili smatrati kao katolička ustanova koja 
zaslužuje povjerenje svećenstva i katoličkih svjetovnjaka" (kard. 
Rampolla, 27. I. 1902., B. Pr., VI, 265; Pio X., Pieni /' animo, 28. VII. 
1906., II, 209. Usp. i Const. Synod. Lavant., 1911., 252). 


VII. SVEĆENIK U KATOLIČKOJ AKCIJI 

1. Zamjenik biskupov 

a) „Katolička akcija pokazuje prema biskupima i njihovim 
zamjenicima potpunu pokornost i poslušnost..." (Pio X., Motu proprio, 
18. XII. 1903., I, 110). 

b) „Vaša djela izvršena u potpunoj disciplini i srdačnoj poslušnosti 
biskupima i duhovnicima koji djeluju u njihovo ime među vama Sveti 
Otac blagoslivlje; blagoslov upućuje i vašim biskupima - vašim prvim 
vođama, vašim duhovnicima koje biskupi određuju da vas vode i 
prosvjetljuju" (kard. Merry del Val, Francuskom omladinskom savezu, 
24. IX. 1913., VIII, 116-117). 

2. Dušobrižnik 

a) „Tako smjera suradnja klera u ustanovama Katoličke akcije 
prema izrazito vjerskom cilju i nikada neće biti zaprekom, nego će 
štoviše podupirati njegovu dušobrižničku službu proširujući joj polje rada 
i umnažajući plodove" (Pio X., U fermo proposito, CC, 1905., C, 1321). 

b) „Svećenicima, ako je pohvalno što zalaze u narod, moraju u tom 
postupati s poštovanjem prama autoritetu i prema odredbama crkvenih 
poglavara. Baveći se kršćanskom pučkom akcijom u tom duhu 
podređenosti crkvenim poglavarima moraju za taj plemeniti cilj izvući 
sinove naroda iz tame o duhovnim i vječnim stvarima i upravljati ih 
brižnom nježnošću prema poštenu i kreposnu životu; nadalje, neka 
nastave učvršćivati mladež u vjeri raspršivši neprijateljske predrasude te 
potiču među katoličkim svjetovnjacima sve one ustanove kojima mogu 
moralno i materijalno pomoći mnoštvu. No neka nikada ne zaborave da 
svećenik mora neporočno sačuvati usred naroda svoja obilježja službenika 

Božjega koji je postavljen na čelo svoje braće poradi duša" (sv. Grgur, 
Reg. pastir., 7). „Svaki drugi način zalaženja među narod na štetu 
svećeničkoga dostojanstva, dužnosti i crkvene discipline mora se odlučno 
osuditi" (Pio X., Pieni /' animo, 28. VII. 1906., II, 211.; usp. Pio X., Ii 
fermo proposito, CC, 17; Pio X., Francuskoj katoličkoj omladini, 25. II. 
1907., III, 47). 

„Pod biskupskim se autoritetom mnogi članovi redovničkoga i 
svjetovnoga klera posvećuju radu za duhovne interese članova radničkih i 
opće-socijalnih udruženja. Jasno je da treba u pravilima i radu tih 
udruženja vjersko i ćudoredno usavršavanje postaviti na prvo mjesto. 
Inače bi ta udruženja brzo postala slična onima u kojima se malo vodi 
računa o vjeri. Uzevši, dakle, Boga kao polaznu točku treba mnogo 
pažnje posvetiti vjerskoj izobrazbi da svi upoznaju svoje dužnosti prema 
Bogu; da znaju što treba vjerovati, ufati se i činiti za vječno spasenje; da 
osobitom brigom pazi na to da članovi budu točno poučeni o različitim 
zabludama i krivim mišljenjima" (Rer. Nov., Lettres, Pariš, LII, 61, 6). 

c) „Dužnost je svećenika da formiraju savjesti katolika prema 
nepogrešivim normama Božjih i crkvenih zakona da svaki točno vrši svoje 
dužnosti. Kler ima pred sobom široko polje vjerskoga, ćudorednog, 
ekonomskog i socijalnog rada, i to u tom pravcu da građane, naročito 
mladež koja polazi škole i radnike, poučavaju i formiraju im savjesti da 
katolički misle i rade" (Pio XI., Meksičkim biskupima, II, 1926., Oss. 
Rom., 19. IV. 1926.). 

„Koliko ih ima koji ispovijedaju i primjenjuju nauk Katoličke Crkve 
o pitanjima poštivanja i poslušnosti prema državnoj vlasti, o pravu 
vlasništva, pravu i dužnostima seljaka i radnika, o međusobnim odnosima 
građana ili gospodara i radnika, o međusobnom odnosu državne i crkvene 
vlasti, o pravima Svete Stolice, rimskoga pape i biskupa, o pravima 
Krista Spasitelja i Stvoritelja, Gospodara svakoga čovjeka i svih naroda? I 
ovi ljudi ne postupaju drukčije u svojim govorima, pisanju i čitavu svom 
radu nego tako kao da su nauk i direktive toliko puta proglašeni od 
rimskih papa, naročito od Leona XIII., Pija X., Benedikta XV., izgubili 
svoju moć ili pali u zaborav" (Pio XI., Ubi arcano Dei, 23. XII. 1922.). 

d) „I eto zašto smo naglasili u enciklici Ubi arcano Dei da bez 
dvojbe Katolička akcija spada u dušobrižničku službu i u kršćanski život" 
(Pio XI., Konzistorijalna alokucija, 23. V. 1923., AAS, 1923., 247). - 
„Svećenici su, a naročito župnici, dužni sudjelovati u Katoličkoj akciji. 
Oni se zaista kao pastiri duša u svojoj žarkoj gorljivosti i svojoj 
djelotvornoj radinosti neprestano uvjeravaju kako je dragocjen udio 

njihove službe njihova pripomoć Katoličkoj akciji uopće" (kard. 
Gasparri, 19. I. 1924.; Direttive, 119-120). 

e) „Svatko neka ostane u onom zvanju u koje je pozvan" (1 Kor 
7,20). Ove riječi sv. Pavla dovikujemo i mi našem svećenstvu i laikatu. 
Sve dok se držimo ovoga pravila, živjet ćemo u slozi i ljubavi radeći svaki 
po svom zvanju za zajedničku stvar. Svećenika je Bog pozvao da vrši 
duhovne poslove. Obrađivanje ovoga polja iziskuje sve njegove sile. 
Spasiti samo jednu dušu, odgojiti samo jednoga kršćanina na svetost više 
vrijedi nego osvajati Kraljevstva" (Biskup Mahnić, Knjiga života, Osijek, 

1923., 202). - „Treba uvažiti uz to i nestašicu svećenstva koja jednako 
raste. Radi pomanjkanja duhovnoga naraštaja mora svećenstvo sve više 
napuštati svjetske poslove te se povući u hram ograničivši se na strogo 
dušobrižničke poslove. A ovi su se poslovi u zadnje vrijeme sve više 
umnožili" (Biskup Mahnić, O katoličkim svjetovnjacima i kleru, Luč, 
1917.; Knjiga života, 196). 

f) „Svećenicima se na taj način ne priječi ni revnost ni rad" (Pio X., 
Ii fermo proposito). 

g) „U katoličkim prosvjetnim udruženjima svećenik je duhovni vođa 
i zastupnik crkvenoga autoriteta" (Biskup dr. Srebrnić, Almanah-Luč, 
221 ). 

h) „U spisima se Svete Stolice ističe da svećenici vrše u katoličkim 
društvima ulogu službenoga duhovnika" (nadbiskup dr. Sarić, DK, 

1925., KA, 19). 

i) „Svećenici koji vrše u vašim društvima ulogu duhovnih vođa jesu 
one zlatne karike koje povezuju naučavajuću Crkvu s Crkvom koja sluša. 
Nerazboriti su oni koji drže da organizacija Katoličke akcije može 
postojati bez ovakvih zlatnih karika bez kojih će uvijek biti u 
organizacijama nutarnjih razmirica i prepiraka i blagoslov Božji neće 
pratiti njihov rad" (nadbiskup dr. Bauer, HOS-u, 5. V. 1924., Katolički 
list, 8. V. 1924.). 

3. Funkcija duhovnika Katoličke akcije 

a) „Nastavite također s ovom mudrom praksom koju ste mudro 
uzeli za gradivo da u svakom vašem društvu imate jednoga pobožna i 
učena svećenika ne samo da predsjeda vjerskim sastancima, već i da 
ravna načelnim studijama i diskusijama. Tako će vam biti lako u stvarima 
koje su u tijesnoj vezi s vjerom izbjeći zabludama kojima biste bili 
izloženi. Uostalom, ni zdrava sloboda ni inicijativa neće biti spriječene 
zbog nazočnosti svećenikove. On će biti prisutan u vašim grupama i 

odborima da vam prema prilikama bude učitelj, savjetnik i vođa" (Pio 
X., Francuskoj katoličkoj omladini, 22. II. 1907., III, 47). 

b) Duhovnik se ne nalazi u udruženjima Katoličke akcije samo da 
predsjeda vjerskim sastancima, već da ravna načelnim proučavanjima i 
studijama. Tako će članovima biti lako da u stvarima koje su u tijesnoj 
vezi s vjerom izbjegnu zabludama kojima su izloženi. Uostalom, 
prisutnost svećenika nimalo ne priječi disciplinu ili zdravu slobodu. On 
je prisutan u društvima i odborima da prema prilikama bude učitelj, 
savjetnik i vođa (usp. Pio X., List francuskoj katoličkoj omladini od 25. 
II. 1907., Bonne presse, III, 47). 

c) „Duhovnici koji rade u Katoličkoj akciji ne smiju nikada 
zaboraviti da svećenik mora neporočno sačuvati svoje obilježje službenika 
Božjega koji je postavljen na čelo svoje braće animarum causa - poradi 
duša. Svaki drugi način rada u Katoličkoj akciji na štetu njegova 
svećeničkoga dostojanstva, njegovih dužnosti ili crkvene discipline treba 
se odlučno osuditi (Pio X., Enciklika Pieni /' animo od 28. VII. 1906., i 
Pio X., List Francuskoj katoličkoj omladini od 22. II. 1907.). 


VIII. ORGANIZACIJA KATOLIČKE AKCIJE 

1. Glavni su članovi društava Katoličke akcije svjetovnjaci, 
a ne svećenici 

a) „Sve ove organizacije i ustanove skupa čiji su glavni nosioci i 
radnici katolički svjetovnjaci čini Katoličku akciju" (Pio X., Ii fermo 
proposito, str. 7, u prijevodu nadbiskupa Sarića, KA, 1925., 21). 

b) „Ovaj apostolat, ova suradnja katoličkih svjetovnjaka s biskupima 
i s klerom u nastojanju oko katoličkoga preporoda jest najhitnija i 
najčvršća srž Katoličke akcije" (Pio XI., 19. IX. 1925., Vrhbosna, X, 
1925., 145). 

c) „Djelatnost organiziranih katolika, ukoliko je sudjelovanje 
svjetovnjaka u samoj misiji Crkve, jest Katolička akcija" (kard. Gasparri 
o Katoličkoj akciji, 2. X. 1923.). 

d) „Tko dakle ne uviđa da katolički laikat mora zamijeniti u javnom 
životu svećenstvo preuzevši ulogu promicanja katoličkih probitaka?!“ 
(Biskup Mahnić, Knjiga života, 196). 

e) „Pozdravljamo sve plemenite duše koje su voljne pomoći nas i 
naše svećenstvo s Katoličkom akcijom. Jest, i mi trebamo apostola, ne 
samo duhovnoga, već i svjetovnoga staleža za jedinstven rad u crkvenom 

duhu pod našim ravnanjem i od nas za taj posao određenih svećenika" 
(Nadbiskup dr. Bauer na Sinodi, 1925., 226). 

f) „Katolička je akcija apostolat svjetovnjaka koji pomažu biskupima 
i svećenicima u njihovoj duhovnoj pastvi. Svećenik je u Katoličkoj akciji 
dušobrižnik, a organizatorski, administrativni i tehnički rad spada na 
svjetovnjake. No dok ne odgojimo dovoljan broj katoličko organiziranih 
laika, nužno je da i taj rad preuzmu svećenici" (Biskup Marušić, 
Dekanska konferencija, 1926., 37). 

g) „Sto se tiče katoličkih grupa (udruženja), svećenici će ih i klerici 
podupirati, ali se neće upisati među članove jer je prikladno da svećenici 
ostaju izvan svjetovnjačkih udruženja, pa i onih koja su najkorisnija i 
puna najboljega duha" (Pio X., Francuskim biskupima, 25. VIII. 1910.). 

h) „U kongresima talijanskih katolika nema pristupa ni jedan 
svećenik ili klerik bez dozvole vlastitoga biskupa i biskupa onoga mjesta 
gdje se drži kongres" (kardinal Merry del Val, Talijanskim biskupima, 
28. VII. 1904., CC, 1904, O, 1229, 379; radi se očito o aktivnu 
sudjelovanju). 

2. Organizacijsko i tehničko vodstvo u rukama svjetovnjaka 

a) „Sigurno je da se ove ustanove trebaju razvijati s prikladnom i 
razboritom slobodom uzimajući na sebe odgovornost svojih čina, osobito u 
vremenitim i ekonomskim stvarima koje ne spadaju u strogu duhovničku 
službu" (Pio X., Ii fermoproposito, p. CC, 1905, O, 1421, 16). 

b) „Ono što socijalna ljubav traži od svećenika neće oni nikada moći 
izvršiti ne budu li vršili ono što im je Božja milost dala u dio, tj. ne budu 
li radili za čast Božju i spasenje duša... Ne budemo li mi svećenici vršili 
ovaj svoj posao, neće ga nitko drugi vršiti. Svi drugi mogu bolje od nas 
druge stvari..." (Pio XI., 18. IX. 1924., Sveć. Apol. Mol.). 

c) „Njegova se Svetost papa Pio XI. pouzdaje da će francuski 
katolici pod vašim pronicavim upravljanjem osigurati svojoj FNC sve 
brojnije uspjehe" (kardinal Gasparri, Generalu Castelnau, predsjedniku 
FNC, 1925. Usp. VIII, lf). 

d) „Predsjedništvo društava, svjetovnjaci, neka čvrsto i 
nepokolebivo stoje u kršćanskim načelima" (Biskup Mahnić, Hrvatska 
straža, II, 327). 

e) „Treba u Katoličkoj akciji stavljati na predsjedničko mjesto 
svjetovnjake" (nadbiskup Sarić, za KA, 19). 

3. Organizacija Katoličke akcije po župama i biskupijama 

a) „Budući da djelatnost organiziranih katolika, ukoliko je to 
sudjelovanje svjetovnjaka u samoj misiji Crkve, nije politička akcija nego 
religiozna, nije direktivna u teoretskom smislu, nego izvršujuća u 
praktičnom smjeru: to je potrebno da razni oblici te djelatnosti imaju u 
crkvenoj hijerarhiji svoje disciplinsko središte. Iz toga slijedi da 
djelovanje župnih savjeta, dijecezanskih odbora i centralnoga odbora 
izravno ovisi o crkvenom autoritetu" (kardinal Gasparri, 2. X. 1923., 
usp. dr. Šarić, KA, 925, 14; nadbiskup dr. Bauer, Sinod, 1925., 226). 

b) „Katolička je akcija potpomaganje župnika u njihovu dnevnom 
radu, ona je ruka koju su Bog i Crkva dali duhu i srcu župnika" (kardinal 
Gasparri, 19. V. 1921., Direttive, 16, 101). 

„Najistinitija je činjenica da župama morate posvetiti sve vaše brige. 
Ona je kao obitelj... prva stanica vjerskoga života u velikoj društvenoj 
obitelji... Župnici su razumjeli korist vaše djelatnosti i očekuju vašu 
suradnju u svom dnevnom radu" (Pio XI., 21. X. 1923., Direttive, 16). 

c) „Ima se osnovati Savez organizacija SHS... Članovi toga Saveza 
jesu dijecezanski odbori, a svaka dijeceza ima župne odbore..." 
(Zaključak Biskupske konferencije katoličkoga episkopata SHS u 
Zagrebu, 1925.; Vrhbosna, 1926., IV, V, 71). 

d) Koordinacija autonomnih stručnih centrala. „Pravilima je 
talijanske Katoličke akcije zadaća da složno urede naše velike katoličke 
organizacije i da tako pruže jedinstven pravac koji će olakšati da se 
poluče najplemenitije namjere u suradnji oko kršćanske obnove društva. 
Njegova Svetost udostojila se istaknuti da je centralni odbor uspio vješto 
postići ovu svrhu, a da nije okrnjio pojedinih autonomija" (kardinal 
Gasparri, Predsjedniku tak Kat. akcije, Colombo, 2. X. 1923.). 

e) „Sve se katoličke organizacije, kako u biskupijama postoje, imaju 
zadržati i pomagati, ali se imaju povezati u čvršću međusobnu 
kooperaciju pod vrhovnim vijećem Katoličke akcije u Zagrebu" 
(Priopćenje Biskupske konferencije, 1925., Katolički list, 22. XI. 1925.). 

4. Organizacijski oblici Katoličke akcije 

a) „Da Katolička akcija uspije u svakom pogledu, nije dosta da bude 
prilagođena današnjim socijalnim potrebama, nego treba da se okoristi i 
iskustvom drugih krajeva, građanskim i državnim prilikama svoga kraja... 
Važno je da se gradi na dobrom temelju i s ispravnošću načela, revno i 
ustrajno, pa kada se to postigne, način i oblik što ih poprimaju različite 
ustanove jesu i ostaju sporednim" (Pio X., Ii fermo proposito, 15). 

b) „Katolička akcija ima svrhu da prožme duše istinitim duhom 
Isusa Krista pod vlašću posvećene hijerarhije prilagodivši se dužnostima i 
prilikama što ih sa sobom donosi individualni i socijalni život državnoga i 
društvenoga poretka" (Pio XI., Konzistorijalna alokucija, 23. V. 1923.). 

„Stavljamo vam na srce da slušate namjesnika Kristova kada poziva 
sve katolike neka se organiziraju u Katoličkoj akciji. Sve se župe i 
organizacije pozivlju da odmah počnu djelovati za svetu stvar 
katoličku..." (Skupna okružnica katoličkoga episkopata, 18. X. 1926.). 

IX. KATOLIČKA AKCIJA I VJERSKA DRUŠTVA 

1. Opće crkveno načelo o društvima. 

„Hvale su vrijedni oni vjernici koji se učlanjuju u društva što ih je 
Crkva podigla ili barem preporučila, a neka se vjernici čuvaju tajnih, 
osuđenih buntovnih, sumnjivih društava ili takvih koja nastoje da 
izmaknu ispod zakonitoga crkvenog bdjenja" (kan. 684). 

2. Svrha vjerskih društava 

„Društva, različita od redovničkih družbi ili od udruženja o kojima u 
kan. 587. do 681. može Crkva ustanoviti: ili svrhu da drugovi budu 
potaknuti na savršeniji kršćanski život ili da vrše neka djela pobožnosti ili 
ljubavi ili, konačno, u korist javnoga bogoslužja" (kan. 685). 

3. Naročito preporučena vjerska društva 

a) „Neka se pobrinu mjesni ordinariji da se u svakoj župi osnuje 
bratovština presvetoga sakramenta i kršćanskoga nauka" (kan. 711 5 2). 

b) „Euharistijski kongres 1923. navlastito preporuča treće redove i 
Marijine kongregacije..." (Rezolucije Euharistijskoga kongresa u 
Zagrebu, 1923., Život, 1923., str. 50). 

c) „Po mojem dubokom uvjerenju neophodno je potrebno da je svaki 
od vas u kojem vjerskom društvu, u Marijinoj kongregaciji ili u Trećem 
redu" (Biskup Mahnić, Mariborska poslanica, Čas, 1920., VI, 289). 

4. Odnos Katoličke akcije i vjerskih društava 

„Kao što svaki katolik treba osjetiti potrebu i dužnost da se posveti, 
ili barem da pridonese nastojanju ovoga apostolata, tako treba da se po 
mogućnosti koordinira pri poznatim organima Katoličke akcije ako neće 
da njegovo djelovanje bude štetno" (kardinal Gasparri, 2. X. 1923. Usp. 
Pio X., 8. VIII. 1910., Direttive, 25). 

X. KATOLIČKA SOCIJALNO-EKONOMSKA AKCIJA 

1. Definicija 

a) „Kršćanska demokracija (Kršćansko socijalno-ekonomska akcija, 
KSEA) mora biti dobrotvorna u korist puka, temeljeći se na naravnom 
pravu i evanđeoskim zapovijedima" (Pio X., Motu proprio, 18. XII. 
1903., prijevod Život, 1923., 185; Leo XIII., Graves de communi). 
“Kršćanska socijalna akcija traži praktično rješenje socijalnoga pitanja na 
osnovi kršćanskih načela" (Pio X., Ii fermo proposito, II, 96). „Premda je 
određena za zemaljsko dobro naroda, ipak se ne smije ova ustanova 
zatvoriti unutar okvira ekonomskih interesa, već treba imati pred očima 
vrlo plemenit cilj: obnoviti (ljudsko) društvo i razviti se imajući kao 
predmet mudru organizaciju ljudskoga društva" (Pio X., Pismo 
upraviteljima Ekonomsko-socijalne unije, III, 38). 

b) Kršćanska socijalna ekonomska akcija ide zatim „da poboljša stanje 
onima koji žive od rada svojih ruku, da im omogući da postepeno osiguraju 
svoju budućnost, da mogu slobodno u obitelji kao i javno vršiti kreposti i 
izvršavati svoje vjerske dužnosti, da osjete da su ljudi, a ne životinje, 
kršćani, a ne pogani, da onda napokon lakše i s više žara pohrle prema 
onom jedinom i potrebnom dobru, prema onom najuzvišenijem dobru 
radi kojega smo rođeni...“ (Leon XIII., Graves de communi, VI, 212). 

2. Potreba 

„Nema sumnje kako je važno razviti katoličku socijalnu akciji i tražiti 
u pravom nauku spas ljudskoga društva" (Pio X., Nadbiskupu u Q uebecu, 
III, 69). „To od nas traži duh današnjega vijeka koji obiluje socijalnim 
udruženjima i ustanovama ove vrste; to traži od nas kršćanska ljubav koja 
nam nalaže da se međusobno potpomažemo s revnošću koja stavlja na 
prvo mjesto naših briga vječno spasenje, a da ne zaboravlja potrebe i 
dobrobiti ljudske; to traži od nas naročito interes kršćanskoga puka kome 
treba neodgodivo pomoći" (Pio X., Brazilskim biskupima, V, 190). 

3. Svojstva, duh i dužnosti 

a) „Nastojanje socijalne akcije koja je kadra ostvariti veliko dobro za 
očuvanje ekonomskih interesa i za formaciju elite otklanja pogubni princip 
vjerskoga indiferentizma i čuva katolički značaj pun jasnoće i ispravnosti u 
discipliniranom jedinstvu. I doista, uzalud bi netko htio obnoviti ljudsko 
društvo i poboljšati u zbilji stanje puka kada bi izbjegavao izgraditi 

socijalnu akciju na osnovici kršćanske vjere i ljubavi" (kardinal Merry del 
Val, Louisu Bertrandu, Act. CXIII. 356, Cuary, 116). 

b) „Kršćanska socijalna akcija ne smije se smatrati novom stvari jer 
je tako stara kao što su stare evanđeoske zapovijedi" (Leon XIII., 
Instructio SAE, VI, 267). 

4. Ovisnost o biskupu i Svetoj Stolici 

a) „Ima ih koji izjavljuju da papa i biskupi imaju pravo prosuđivati 
pitanja vjere i ćudoređa, ali da nemaju prava upravljati socijalnom 
akcijom pa se prema tome smatraju slobodnim. Kršćanska demokracija 
(Katolička socijalna akcija) strogo je dužna da ovisi u svom radu o 
crkvenoj vlasti te se potpuno podvrgava i sluša biskupe i njihova 
zamjenika. Nije to zaslužna revnost niti iskrena pobožnost ako se nešto 
poduzme, pa bilo to lijepo i dobro, ukoliko to ne odobri vlastiti pastir" 
(Pio X., Kardinalu Svampi, II, 58, i Motu proprio, 18. XII. 1903., XIV, 
CC, 1904, 1285, 7; Leon XIII., Graves de communi ). 

b) „Katolička ekonomsko-socijalna akcija u djelu koje se odnosi na 
vjeru, na ćudoređe i na načela treba se podrediti crkvenom autoritetu" 
(Benedikt XV., Pismo venetskom episkopatu od 17. VI. 1920., V. 
Direttive, str. 78). 

c) „Neka promiču socijalnu organizaciju u smislu naputaka što ih je 
dao Leon XIII., a odobrio ih je Pio X. poznatim motu proprijem“ (Biskup 
Mahnić iz Rima, Hrvatska straža, 328). 

5. Neovisnost o političkoj stranci 

a) „Kršćanska demokracija (Kršćanska socijalna akcija) ne smije se 
miješati u politiku niti se smije služiti političkim strankama u političke 
ciljeve, nije to njezino polje" (Pio X., Motu proprio, 18. XII. 1903., 
prijevod Život, 1923., III, 85). 

b) „Zlo bi bilo kada bi se naziv 'kršćanska demokracija' izopačio u 
političkom smislu. Ovim se nazivom treba služiti tako da mu se oduzme 
sav politički smisao te da mu se ne pridaje drugi smisao osim blagotvorna 
kršćanskoga rada među pukom. Zaista, budući da su prirodni zakon i 
evanđeoske zapovijedi same po sebi iznad ljudskih slučajnosti, to je 
potrebno da one ni u kojem slučaju ne ovise o jednoj vrsti društvene 
vladavine; one se naprotiv mogu složiti sa svakom vrstom samo ako ona 
nije u protuslovlju s poštenjem i pravednošću" (Leon XIII., Graves de 
communi, 18. I. 1901., VI, 211). 

6. Svećenici i svjetovnjaci u socijalnom radu 

a) „Biskupi sa svoje strane bodre i štite ova nastojanja (sjediniti 
radnike u prikladna društva, pomagati im savjetom i radom). Pod 
njihovim se autoritetom mnogi članovi redovničkoga i svjetovnoga klera 
posvećuju radu za duhovne interese članova" (Rer. Nov., Lettres, Pariš, 
LII, 61, 6. Usp. poglavlje VII., u ovom djelu, Svećenik u Katoličkoj 
akciji, 2b). 

b) „Pravo polje svećenikova rada jest Crkva. No neka radi i 
uspješnom propagandom književnoga rada, pobudom žive riječi i 
izravnim sudjelovanjem u malo prije navedenim slučajevima (s dozvolom 
biskupa kada nema za nj pogibli i kada je njegova suradnja od jasne 
koristi) i u tu svrhu da poboljša ekonomsko stanje puka unutar granica 
pravde i ljubavi. Neka favorizira i promiče institucije koje taj cilj 
promiču. Naročito one koje imaju cilj da mnoštvo discipliniraju protiv 
prevlasti socijalizma i koje ga ujedno spašavaju od ekonomske, vjerske i 
moralne propasti. Takvo sudjelovanje klera smjera prema visokom 
vjerskom cilju i nikada neće smetati. Nasuprot, bit će mu od pomoći u 
njegovoj duhovnoj službi proširujući polje rada i umnažajući uspjehe" 
(Pio X., U fermo proposito, str. 11, VI, 1905, CC, 1905, III, O, 1321, 
17,8). 

c) „Uz to treba u današnje vrijeme uvažiti i nestašicu svećenstva 
koja jednako raste. Zbog pomanjkanja duhovnoga naraštaja mora 
svećenstvo da sve više napusti svjetske poslove te se povuče u hram 
ograničivši se na strogo dušobrižničke poslove. A ovi su se poslovi u 
zadnje vrijeme sve više umnožili. Tko dakle ne uviđa od kako je prijeke 
nužde da katolički laikat zamijeni u javnom životu svećenstvo preuzevši 
ulogu promicanja katoličkih probitaka?" (Biskup Mahnić, O katoličkom 
kleru i svjetovnjacima, Luč, 1917., Knjiga života, 196). 

d) „I mi veoma hvalimo nastojanje oko socijalne akcije. No i tu su 
određene granice unutar kojih treba svećenik razviti svoj rad da bude u 
skladu s njegovim dostojanstvom... Tako npr. nikako nije dostojno da 
svećenik čitave dane provodi u trgovinama i magazinima tako da bi se 
činilo da trguje" (Biskup Mahnić, Ljubljanski škofijski list, 1912., II, 
28). 

e) „Svećenicima se na taj način ne priječi ni revnost ni rad" (Pio X., 
Ii fermo proposito, CC, 17). 

f) „Svećenici ne smiju vršiti svjetovnih poslova koji uključuju 
dužnost polaganja računa" (kan. 139. § 3. Izuzetak može iz raznih razloga 
dozvoliti ordinarij. Com. Cod., 2. 3. VI. 1918., AAS, 1913, str. 334). 

7. Katolička akcija i katoličko socijalno djelovanje 

a) „Kler ima pred sobom široko polje vjerskoga, prosvjetnog, 
ekonomskog i socijalnog rada. Građane, a naročito mladež koja polazi 
škole i radnike trebaju tako poučavati (o Katoličkoj akciji koju je Papa 
netom preporučio) te im formirati savjesti da katolički misle i rade" (Pio 
XI., Meksičkim biskupima, 11. II. 1926.). 

b) „Apostolat Katoličke akcije nije samo vjerski nego i socijalni. 
Katolička akcija ima socijalnu funkciju i njezina je zadaća ne samo 
obrambena nego i konstruktivna. Sve preporoditi u Kristu - to je njezin 
program određen joj od papa. Nedavno je Pio XI. u znamenitoj alokuciji 
naglasio važnu funkciju katoličkoga nauka i Katoličke akcije u smjeru 
ekonomsko-socijalnom. Katolička akcija treba se zanimati i utjecati na 
ekonomsko-socijalne ustanove u svrhu pojačanja tehničkoga uspjeha i 
osiguranja kršćanskoga duha. Prije svega ima Katolička akcija znanstvenu 
funkciju naspram ekonomsko-socijalnom djelovanju. Ona to izvršava 
studijem socijalnih problema, širenjem načela kršćanske etike i pažnjom 
da se socijalne ustanove ne odvoje od tih načela. Osim toga izvršava 
Katolička akcija i odgojnu funkciju formirajući savjesti u smjeru pravde i 
ljubavi, stvarajući 'moralni ambijent' bez kojega sva nastojanja i sve 
socijalne reforme i ustanove postaju taštim aparatom i zgradom od 
papira koja se lako sruši kod prve bure. Veza s Crkvom daje Katoličkoj 
akciji nepobjedivu moć koju ne može istisnuti ni jedna druga" (Tršćanski 
biskup kleru i puku, 4. II. 1926., Osservatore Romano, 26. II. 1926. 
Usp. XIII. 4. B. c. Usp. Biskup Mahnić, Mariborska poslanica, II). 


XI. KATOLIČKO STRANAČKO POLITIČKO DJELOVANJE 
1. Potreba 

a) „Također je važno za opće dobro da katolici mudro sudjeluju u 
upravi općih poslova i da uznastoje u tom pravcu djelovati kako bi se 
javne vlasti tako pobrinule za vjerski i ćudoredni odgoj mladeži kako 
dolikuje kršćanima; o tome poglavito ovisi blagostanje pojedinih država. 
Općenito će biti korisno i pohvalno da katolici prošire svoj djelokrug i 
preuzmu velike državne terete. Velimo općenito jer su ovdje naši savjeti 
upravljeni svim narodima. Općenito, kao što smo rekli, moralo bi se 
osuditi kada se ne bi htjelo sudjelovati u javnim poslovima. Jasno je da 
katolici imaju opravdane razloge zahvatiti u politički život. Oni to čine i 
moraju činiti ne da uzmognu dati svoje odobrenje svemu što ima danas 

nevrijednoga u političkim institucijama, već da izvuku iz samih ovih 
institucija, ukoliko se to može, ono najbolje za opće i istinito dobro, 
uzevši za cilj da poput najzdravije krvi uliju u sve državne žile mudrost i 
snagu katoličke vjere. Nije lako odrediti jedinstven i siguran način da se 
oživotvore ove stvari. Valja ih naime prilagoditi različitim mjestima i 
vremenima koja su vrlo različita. Ipak valja prije svega sačuvati slogu 
htijenja i težiti za sličnošću u onom što se radi. Jamačno će se postići 
ovaj dvostruki cilj ako svaki uzme za životno pravilo da slijedi odredbe 
Apostolske Stolice i da bude poslušan biskupima koje je postavio Duh 
Sveti da ravnaju Crkvom Božjom" (Leon XIII., Immortale Dei, I. XI. 
1885., II, 47, 51). 

b) „Zar ne bi bila potrebna dužnost za katolike da postave kao osnovu 
svakoj svojoj djelatnosti, pa i političkoj, velika načela vjere koju 
ispovijedaju i na temelju kojih se ni jedan dio njihova života ne može i ne 
smije zanemariti?" (Pio XI., 8. IX. 1924., prijevod Život, 1925., I, str. 46). 

2. Sloboda čisto političkih nazora 

a) „Razumije se da svaki katolički sillonist ostaje slobodan u svojim 
političkim nazorima, očišćenim od svega što nije u ovoj stvari u potpunu 
suglasju s crkvenim naukom" (Pio X., Lettre, 25. VIII. 1910.). 

b) „Sačuvavši uvijek svakom pravednu slobodu u pitanjima čisto 
političkim, makar se čak radilo i o samom obliku vladavine, neka se 
razvije i rasprostrani izvan i iznad svih stranaka jedinstvo svih iskrenih 
duša za obranu i ostvarenje vjerske slobode" (kardinal Gasparri, 
Generalu Castelnau, 23. XI. 1926., Vrhbosna, 1927., I, 8). 

3. Svećenici i svjetovnjaci u politici 

a) „Kada se radi o općoj blagodati, tada je nužna dioba rada. To je 
pravilno i jasno je da drukčije ne može biti. Bjelodano je pak da to ne 
znači da moraju drugi, naročito svećenici, zanemariti politiku. I svećenici 
smiju i moraju sudjelovati kod politike, i to izravno, ili s primjerom, 
savjesno vršeći svoje ustavne dužnosti i prava, ili pak rasvjetljujući i 
upravljajući ljudske savjesti prema savršenim pravilima Božjih i crkvenih 
naredaba. A ono što socijalna ljubav traži naročito od katoličkih sveće¬ 
nika neće oni nikada moći dostići ne budu li vršili ono što im je Božja 
milost dala u dio, tj. rad za čast Božju i za spasenje duša. Izvršavajući ovo 
svećenici sudjeluju na najuzvišeniji i najdragocjeniji način u radu za opću 
blagodat socijalnu i političku jer su interesi Božji i interesi duša najdublji 
i najviši. Ne budemo li mi svećenici vršili ovoga posla, neće ga nitko 
drugi vršiti. Svi drugi mogu druge stvari vršiti bolje od nas, ali oni 

nemaju onih nadasve plemenitih i svetih veza koje za nas proizlaze iz 
naše svete službe. Nadasve je naime istinito da se za čisto političke i 
socijalne rasprave i prepirke što ih vodi svijet ili, bolje rečeno, s kojima 
svijet uznemiruje duhove, smiju primijeniti riječ sv. Pavla: 'Tko vojuje za 
Boga, ne zapleće se u svagdanje poslove' (2 Tim 2,4)“ (Pio XI., Sveć. Ap. 
Mol.,18. IX. 1924.). 

b) „Premda svećenik kao građanin ima politička prava i može 
slobodno misliti o onim stvarima koje se odnose na državnu upravu, ipak 
se ne može odobriti da se svećenik u političkoj akciji suviše ističe, osim 
ako se možda radi o obrani Božjih ili crkvenih prava. I nikada neka 
svećenik ne bude tako žestok pristaša koje političke stranke da vjerske 
stvari time štete ukoliko bi naime vjernici koji pristaju uz druge stranke, 
radi javno istaknutih političkih težnja svećenikovih, mogli svećenika 
izbjegavati i protiviti mu se i u duhovnim stvarima. Bez prethodne 
biskupove dozvole i blagoslova neka se svećenik ne usudi bilo što 
poduzeti u politici" (Biskup Mahnić zajedno s ostalim biskupima Ilirske 
provincije, Littera pastoralis, 29. XI. 1911., Ljubljanski škofijski list, 

1912., 2, 28. Usp. Resp. Com. Pontif., 25. IV. 1922., AAS, 1922, 313). 

c) „Prevlast laika u upravljanju svjetskim poslovima neopoziva je. 
Sto je svjetovno - svjetovnjaku! Svakomu svoje! Napose to vrijedi za 
politiku. A svećenik bi morao tri puta prije promisliti nego li, ostavivši 
hram komu ga je Bog stavio čuvarom, istupi na političko polje. U 
svjetske poslove, u poslove političke, neka se svećenik upliće samo 
ukoliko to iziskuju probici katoličke vjere, dok nema svjetovnjaka koji bi 
te probitke branili i promicali" (Biskup Mahnić, Luč, 1917., Knjiga 
života, str. 192-202). 

4. Katolička akcija je izvan i iznad svake političke stranke 

a) „Katolička akcija nije politička nego religiozna akcija" (kardinal 
Gasparri, 2. X. 1923., Cit. i Sin. Zagr.). 

b) „Mi smo jasno i više nego jedanput izrekli da nitko ne smije za 
političke ciljeve ni za promicanje probitaka kojih mu drago stranaka 
zlorabiti vjerski ugled ili Katoličku akciju pa smo to, koliko smo mogli, i 
zabranili" (Pio XI., Konzistorijalna alokucija, 24. III. 1924., Vrhbosna, 

1924., 7-10, 60, 1). 

c) „Ali eto drugih gdje se tuže što Papa dozvoljava premalo politike 
Katoličkoj akciji. Sinovi moji! Ne bismo trebali osjećati potrebu da 
naglasimo ovo pitanje jer smo uvijek govorili na isti način. Sto se tiče 
politike radi politike, političke borbe i političke stranke, Katoličke akcija 
u njih se ne može i ne smije miješati upravo zato jer je katolička... I 

zaista je bolno srcu oca kada gleda sinove i dobre katolike kako su 
podijeljeni i kako se bore jedini protiv drugih. Zato u ime katoličkih 
interesa siliti ili se držati prisiljenima da se pristaje uz program tamo gdje 
bi taj program, budući da je akonfesionalan, sam po sebi mogao i ne 
voditi računa o katoličkoj vjeri?" (Pio XI., usp. Život, I, 1925., 45-46). 

d) „Njegova se Svetost papa Pio XI. pouzdaje da će članovima FCN 
sve više i više biti na srcu da vjerno slijedi smjernice Svete Stolice za 
Katoličku akciju koja mora nastojati ujediniti vjernike izvan i iznad svake 
političke stranke. Sveti Otac dobro zna da ima mnogo poteškoća koje se 
ovom programu suprotstavljaju, ali se nada..." (kardinal Gasparri, 
Generalu Castelnau, 1925.). 

5. Katolička akcija formira građansku savjest svojih članova 
iznad svake političke stranke 

a) „Treba li dakle potpuno isključiti politiku iz Katoličke akcije? Ne! 
Ali politika u svoje vrijeme kada i kako treba i neka se s njom bavi tko je 
za to pozvan nakon prikladne, potpune, vjerske, umne, ekonomske i 
socijalne priprave. Katolička akcija koja sama i ne djeluje politički hoće 
podučiti katolike kako će se politikom najbolje poslužiti, što su dužni 
činiti dobri građani uopće, a posebice katolici, budući da samo 
ispovijedanje vjere od njih traži da budu najbolji građani" (Pio XI., usp. 
Život, 1925., I, 46. Usp. k tomu poslanicu Pija XI. Meksičkim biskupima 
od 11. II. 1925.: Pio XI., Govor Međunarodnoj katoličkoj omladini, 19. 
IX. 1925., Vrhbosna, 1925., X, 149). 

b) „Ne! Neka kažu katolički muževi svima što je moguće jasnije i 
glasnije da velike crte našega programa ostaju uvijek iste: Katolička se 
akcija razvija i diže izvan i iznad svake političke stranke. Ona neće raditi 
u politici u stranačkom smjeru niti će sama biti političkom strankom. No 
to ne znači da se katolički muževi trebaju proglasiti nezainteresiranima u 
politici kada politika znači kompleks općih dobara koja se odnose na 
općinu, na obitelj i društvenu zajednicu u punom smislu riječi i o kojima 
ovise najveće i najvažnije stvari darovane nam od Boga: obiteljska i 
privatna dobra, pa i sami interesi vjere. Ne možemo biti nezainteresirani 
u takvim stvarima. Katolička akcija, ako i ne radi u stranačkoj politici, 
hoće ipak pripravljati vjernike da uzmognu sudjelovati u dobroj politici, 
u velikoj politici, hoće pripraviti savjesti građana za politiku i formirati ih 
i u toj stvari kršćanski i katolički. Ukoliko se razvije ova formacija, 
utoliko se pripravljaju i velike odredbe i stvari u katoličkom smjeru. U 
tom smislu ne samo da Katolička akcija ne priječi pojedincima 
sudjelovati u dobroj politici, nego im to stavlja kao jasnu dužnost da 

surađuju u političkim stvarima s više prosvijetljenom i više 
produbljenom savješću" (Pio XI., Oss. Rom., 2/3, XI, 1926.). 

c) „Upravo činjenica da niste nikada bili politička skupina ni ovisni 
o kojoj mu drago političkoj stranci, jest vaša glavna moć i tajna vaših 
uspjeha. Uvjeren sam da se Jugoslavenska katolička đačka liga kao 
dosada tako ni ubuduće neće upuštati u politiku" (Biskup Mahnić, 
Mariborska poslanica, Čas, 1120, VI, str. 290). 


XII. SLOGA SVIH KATOLIKA 


1. Potreba 

„Vojnici se jedne moćne vojske ne služe svi jednim istim oružjem ni 
istom taktikom. Svi, međutim, moraju biti složni u istom poduzeću, 
sačuvati duh bratske srdačnosti i bez odgađanja slušati autoritet koji 
njima ravna" (Pio X., Sillonistima, 11. IV. 1904., I, 25). 

2. Izvor sloge 

a) „Stoga vas potičemo da uklonite svaku nekorisnu prepirku, svako 
stranačko nadmetanje što lako može razdvojiti duše te se svi jednodušno 
složite u obrani Crkve i svi ujedinite svoje sile težeći za istim ciljem i s 
istom odlukom, starajući se da čuvate jedinstvo Duha u vezi mira" (usp. 
Ef 4,3) (Leon XIII., Enciklika Militantes Ecclesiae od 1. VIII. 1897., Br. 
Pr. V. C; cfr. Longiqua oceani od 6. I. 1895.; Est sane molestum od 17. 
XII. 1888.; Pismo biskupu Urgelleno od 20. III. 1890. i Midaletti, str. 
448). 

b) „Da se uzmogne postići uspjeh, treba naglasiti da je s molitvom i 
radom spojen duh požrtvovnosti, žrtva rada i žrtva discipline... 
Disciplina u duhu puna jednodušnosti, neograničena prema onima na 
kojima je dužnost da daju smjernice. Ne smije se ići nalijevo kada je 
zapovjeđeno da se ide nadesno ili obratno" (Pio XI., 11. II. 1925., O 
Katoličkoj akciji, KIPA, 20. II. 1925.). 

c) „Poricati Papi prava da o primjeni vjerskih i moralnih načela na 
život govori te uskraćivati mu posluh značilo bi isto što i priječiti ili 
paralizirati utjecaj katoličke vjere na javni život. A kuda to vodi, jasno 
je!" (Biskup Mahnić, Hrvatska straža, XIII, 99). 

d) „Crkva se katolička zove vojujućom. Ovoj vojsci na zemlji 
zapovijeda rimski papa kao Bogom postavljeni najviši vojskovođa. 
Uzmemo li papu kao vojskovođu katoličke vojske, to bi on naredbama ili 
proglasima, poput gore navedenih koji se tiču stručnih udruženja, 

političkih, socijalnih i inih organizacija, katolicima propisivao taktiku 
koja im se valja držati u boju s protivničkim silama. Vojnici se slijepo i 
bezuvjetno pokoravaju zapovijedima i naredbama višega vojskovođe, pa i 
ako bi bio koji uvjeren da bi se nešto moglo urediti drugačije i bolje, on 
ipak čini što je naredio vojskovođa. Lijepe li zaista vojske gdje bi se 
vojnici nakon svake naredbe koja im stigne od vojskovođe najprije sastali 
na vijećanje da odluče je li ili ne vojskovođa bio u pravu takva što 
narediti, jesu li ili ne dužni poslušati ga, ne bi li bilo bolje njegove 
naredbe utući šutnjom ili prezirom pa svaki neka radi što ga volja. Takvi 
se prizori u naše dane odigravaju među vojnicima vojujuće Crkve! A mi 
se još nadamo pobjedi!" (Biskup Mahnić, Hrvatska straža, XIII, 190). 

e) „Zaista čudnovato! Što bi katolicima imalo biti vezom jedinstva i 
sloge, bude im kamenom smutnje, povodom podjele! Pio IX. u poslanici 
engleskim biskupima 16. IX. 1864. nazivlje papinstvo principom, 
korijenom, izvorom katoličkoga jedinstva..." (Biskup Mahnić, Hrvatska 
straža, XIII, 87). 

f) „Jedinstvo i sloga u našem narodu nadasve! Za jedinstvo i slogu 
sve! Proti jedinstvu i slozi ništa! Veza ovoga jedinstva neka nam bude 
riječ našega oca pape!" (Biskup Mahnić, Hrvatska straža, XIII, 102). 


XIII. KATOLIČKI PISCI I KATOLIČKA ŠTAMPA 

1. Poslušnost Crkvi 

„Katolički pisci u svemu što se tiče religioznih interesa i crkvene 
akcije u društvu moraju se podvrći potpuno, umom i voljom, kao i svi 
drugi vjernici, svojim biskupima i rimskom papi. Nadasve neka se čuvaju 
da prejudiciraju odlukama Svete Stolice u bilo kojem teškom pitanju." 

2. Preventivna cenzura 

„Kršćansko-demokratski pisci moraju se, kao i svi katolički pisci, 
podvrći preventivnoj cenzuri ordinarijata za sve spise koji se tiču vjere, 
kršćanskoga ćudoređa i naravne etike. A klerici trebaju dobiti preventivno 
odobrenje ordinarijata i za spise čisto tehničke naravi" (usp. Zakonik 
kanonskog prava, kan. 1385. §2., kan. 1386, §1. i kan. 1384, §2). 

3. Ljubav i sloga 

„K tomu neka upru sve sile i prikažu i najtežu žrtvu da među njima 
vlada ljubav i sloga, a neka se čuvaju svake navale i predbacivanja. Kada 

se među njima pojave nesuglasice, umjesto da što objelodane u 
novinama, neka se obrate na crkvenu vlast koja će providjeti prema 
pravednosti. Ako ih pak ona ukori, neka se smjesta pokore bez izlike i 
javnoga tužakanja, izuzevši dakako slučaj u kome se treba obratiti višoj 
vlasti i dužnim načinom" (Pio X., Motu proprio, 18. XII. 1903. prema 
SC de NE Instr. 27. I. 1902., prijevod Život, 1923., str. 185). 

4. Klasna borba 

„Konačno katolički pisci, kada zagovaraju proletere i siromahe, neka 
se čuvaju načina pisanja koje bi moglo u puku izazvati odvratnost prema 
gornjim društvenim klasama. Neka ne govore o potraživanjima i 
pravednosti ako se radi o samoj ljubavi kako je gore protumačeno. Neka 
se sjete da je Isus Krist htio sjediniti sve ljude u vezu međusobne ljubavi 
koja je vršak pravednosti i koja nalaže dužnost da jedan drugom dobro 
činimo" (Pio X., Motu proprio, 18. XII. 1903. Isto kao gore.). 

5. Biskupski autoritet 

„Nipošto ne valja dopustiti da laici koji su po vjeri katolici drzovito 
sebi usvoje pravo samovoljno presuđivati po novinama i kako ih volja i 
same biskupe" (Leon XIII., Biskupu turonskom. - Biskup Mahnić, 
Hrvatska straža, 1906., str. 87). 

6. Izgovori 

„Kada bi katolici u nekim slučajevima, umjesto da najrevnije brane 
crkvena prava, zauzimali protivno stajalište slušajući neku vrstu ljudske 
mudrosti, lako je razumjeti da bi ovakav postupak izazvao teške štete" 
(Leon XIII., Ugarskim biskupima, III, 13). 

b) „Još je veća zabluda kada se u krivoj i taštoj nadi da će se tako 
postići mir prelazi preko prava i interese Crkve, kada ih se žrtvuje 
pojedinačnim interesima, kada ih se nepravedno umanjuje i kada se 
sklapa savez sa svijetom kao da može biti u slozi svjetlo i tmina, Krist i 
Belial?" (Pio X., Communium Rerum, 1909., V, 43). 

c) „Katolički nas nauk uči da prva dužnost ljubavi nije tolerancija 
krivih mnijenja, pa bila ona i iskrena, ni teoretska ili praktična 
indiferencija prema zabludi ili grijehu, nego u revnosti oko poboljšanja 
naše braće u intelektualnom i moralnom smjeru, a i ne manje i u 
materijalnom smislu" (Pio X., List o Sillonu, V, 131). 

7. Ljubav i sloboda 

a) „Tvrdo koriti zablude i mane prouzrokuje često više štete nego 
koristi" (Pio X., E supremi apostolatus , l, 43). 

b) „Slobodno je u onim stvarima u kojima se može slobodno 
raspravljati voditi raspravu umjereno i s ciljem da se nađe istina 
odstranivši svaku nepravednost i međusobna optuživanja" (Leon XIII., 
Immortale Dei., II, 51). 

c) „Ne treba obrana svetih prava Crkve i katoličkoga nauka oštrih 
debata, nego umjerenu i mirnu diskusiju u kojoj težina dokaza daje pravo 
piscu više nego nasilnost stila" (Leon XIII., Cum muka sint, VII, 53). 

d) „Potrebno je kod katolika jedinstvo duha, jedinstvo volje i jedinstvo 
djelovanja. A što god tko mislio u stvarima koje dozvoljavaju različitost 
mnijenja, uvijek neka tako postupa da bude spreman svjesno pokoriti se 
riječi Apostolske Stolice" (Leon XIII., Graves de communi, 18. I. 1901., 
19-22). 


XIV KATOLIČKA AKCIJA I KATOLIČKI POKRET 

1. Sklad 

„Katoličko sveučilište Presvetoga Srca jest središte iz kojega bi 
morali izaći vođe cijele Katoličke akcije, i to ne samo akcije, već i 
cijeloga onog opsežnog pokreta koji će pod vodstvom Crkve obnoviti 
talijanski život i povratiti ga kršćanstvu" (Pio XI., Govor talijanskim 
katoličkim sveučilištarcima, Boli. Uff. dell ACI, II, 1, 18). 

2. Organizacija 

„Pravi je red i sustav po svemu katoličkom svijetu kao i u nas ovaj: 
Katolički se pokret sastoji od crkvenih (vjerskih udruženja); 2. od 
Katoličke akcije; 3. od katoličke političke stranke; 4. dodali bismo i od 
katoličkih socijalnih udruženja. Ovo se ne smije poistovjećivati i 
pomiješati" (nadbiskup Sarić, Katolička akcija, 1925., str. 26). 

3. Ideologija Katoličke akcije 

„Velike smjernice Katoličke akcije mogu same po sebi doći samo 
preko hijerarhije, i to uvijek onim istim i jednostavnim i divnim redom. 
Duhovnici dobro znaju kakve su to smjernice i u svakom će slučaju znati 
odakle će ih dobiti: od biskupa i pape. A papa i biskupi imaju, naravno, 

svoje specifične kvalificirane neposredne organe da u ovoj točki vrše 
svoju zadaću: Vrhovni savez i Biskupijski savez... Potrebno je da 
duhovnici najprije sami temeljito znaju ono o čemu moraju druge poučiti 
i moraju nastojati da ta načela i drugi cijene" (Pio XI., Duhovnicima 

2 

talijanske Katoličke akcije, Oss. Rom., 16. IX. 1925.). 

4. Crkva stvara ideologiju cijeloga Katoličkog pokreta i u tom 
smjeru formira savjesti vjernika naročito preko Katoličke akcije 

a) „Geslo Katoličke akcije jest Pax Christi in regno Christi - Mir 
Kristov u Kraljevstvu Kristovu i toga neka budu katolici uvijek svjesni. 
Razvijajući svoju djelatnost neka uvijek imaju pred očima da vrhovni cilj - 
spasenje duša - obuhvaća sve ostale uzvišene i plemenite ideale. Budući da 
ispovijedanje katoličanstva znači i poštivanje svake zakonite vlasti, ono je 
stoga uspješan element reda i mira, moralnoga odgoja i građanskoga 
napretka. Iz toga proizlazi dragocjena pripomoć koju Katolička akcija 
svakako pruža da se uščuva i postigne pravi mir. Odatle dolazi i njezino 
pravo u interesu samoga građanskog društva da se ona prepozna i zaštiti u 
slobodnu razvitku svoga programa" (kardinal Gasparri, 2. X. 1923.). 

b) „Treba Katoličku akciju uzeti kao temelj katoličkoj politici i 
katoličkom socijalnom radu. Bez katoličkoga društva ne može biti prave, 
uspješne i trajne katoličke politike. A katoličko se društvo stvara u 
Katoličkoj akciji..." (nadbiskup Sarić, Katolička akcija, 1925., str. 26. 
Usp. Pio XI., 8. IX. 1924., Život, 1925., I, 44, 5). 

c) „Katolička akcija, ukoliko je sudjelovanje svjetovnjaka u samoj 
misiji Crkve, nije direktivna u teoretskom smislu, nego izvršujuća u 
praktičnom smjeru" (kardinal Gasparri, 2. X. 1923.). „Prema ovim 
načelima i drugim uputama što ih je dala Sveta Stolica o Katoličkoj akciji 
treba se ona i kod nas urediti" (nadbiskup dr. Bauer, Sinoda, 1925., 229). 

5. Temelj jedinstva Katoličkoga pokreta 

a) „Jedinstvo katoličkoga pokreta treba biti katoličko" (nadbiskup 
Sarić, Katolička akcija, 1925., str. 27), „u jedinstvenu radu u crkvenom 
duhu pod ravnanjem biskupa i od njega za taj posao određenih 
svećenika" (nadbiskup dr. Bauer, Sinoda, 1925., 229), „uvijek vršeći 
spremno ne samo naloge, nego i naputke i želje Svete Stolice, toga stupa 
istine i veze jedinstva katoličkoga" (Biskup Mahnić, Oporuka katoličkom 
đaštvu, 25. IX. 1920., Zora - Luč, 1921., 15. I., br. 5, 113-114). 


2 „Biskupski ordinarijati imaju za administrativne poslove svojih biskupija stalna vijeća, kaptole, 
konzistorije i druga vijeća. Na sličan nas način nukaju prilike vremena da pri Ordinarijatima 
organiziramo stalna viječa za vjersko - prosvjetni i kulturni život našega naroda" (biskup 
Akšamović, 21.1. 1926., Glasnik Biskupije bosanske i srijemske, 1926., II. 14). 

b) „Takav bi sud (tj. da nije više potrebno raditi u Katoličkoj akciji 
otkako je osnovana katolička politička stranka) bio i za svaku javnu 
akciju, kao i za Katoličku akciju, kobna zabluda. Premda socijalna 
(ekonomska) i politička akcija po svojoj prirodi može donijeti vidljivije i 
bučnije plodove, kada bi Katolička akcija kao ona koja formira savjesti i 
stvara moralne vrednote počela sahnuti, i socijalna (ekonomska) i 
politička akcija promašila bi svoj cilj. I u nedalekoj budućnosti morala bi 
se oplakivati ne samo propast Katoličke akcije kao takve, već i 
presahnuće i raspadanje ostalih organizacija koje crpe svoje nadahnuće iz 
nauka Evanđelja i skupljaju socijalne i političke forme katolika" (kardinal 
Gasparri, 19. V. 1921., Direttive, 41). 

c) „Biskupijski savez pobrinuo se za upoznavanja i primjenu preciznih 
smjernica koje je Sveta Stolica opetovano i u svečanim zgodama zacrtala 
naglašujući iznad svega potrebu i superiornost Katoličke akcije. To nije 
samo duhovna i vjerska akcija prema svakoj drugoj materijalnoj i ljudskoj 
akciji katolika, već je istovremeno u najvišem značenju riječi socijalna 
akcija jer nastoji promicati najviša dobra i bitne interese društva 
uračunavši i političke, ukoliko se ovi dotiču vjere i ćudoređa i u smislu, 
kako smo ga više puta razložili, izvan i iznad stranaka i u zdušnu 
podređivanju Božjim i crkvenim zakonima" (kardinal Gasparri, Luigiju 
Colombu, Boli. Uff. AC I, III, 9, 1/2. Usp. XIV, 4). 

d) Ako su razne djelatnosti (Pučka stranka, ekonomske organizacije, 
nap. ur.) nedavno mogle niknuti na raznim područjima, to su one samo 
potoci koji su istekli iz Kraljevske rijeke. Potoci Tibra i Pada mogu 
smalaksati dok će Pad i Tiber bez prestanka teći svojim dostojanstvenim 
tokom usred gradova i sela" (Benedikt XV., Govor biskupijskim 
savezima, 29. IV. 1920.; Direttive, str. 41). 


XV PROUČAVANJE PAPINSKIH ENCIKLIKA 

1. „One iste socijalne promjene koje su ovakvu pomoć u 
prosljeđivanju djela Božjega učinile nužnom ili još nužnijom nego prije 
bijaše rodile su mnoge nove pogibli za neupućene. Dok su naime nakon 
svršetka najstrašnijega rata države bile u metežu stranačkih borbi, takve 
su neobuzdane strasti i naopaka umovanja unišla u srca i duše ljudi te se i 
ponajbolji Kristovi vjernici, pa čak i svećenici, zavedeni vanjskim 
izgledom istine i dobrote, okužiše žalosnom pošasti zabluda. 

Koliko ih naime još ima koji predaju katolički nauk o pitanju autoriteta 
građanskoga društva i pokornosti koju mu valja iskazivati, o pitanju prava 
vlasništva ili dužnosti i prava seljačkih i radničkih? Nadalje o pitanju 

međusobnoga odnosa država ili odnosa među radnicima i gospodarima ili 
odnosa između crkvene i državne vlasti, o pitanju prava Svete Stolice, 
rimskoga pape i biskupskih privilegija? Konačno, koliko ih ima koji predaju 
kršćanski nauk o stvarima koje se tiču samih prava Krista Stvoritelja, 
Otkupitelja i Gospodara prema pojedinim ljudima i svim narodima? Oni se 
u svojim govorima, spisima i čitavu načinu života tako ponašaju kao da su 
toliko puta izdana učenja papa, osobito Leona XIII. i Benedikta XV., ili 
izgubili svoju naravnu snagu ili posvema zastarjeli. U tom treba prepoznati 
neku vrstu moralnoga, juridičkoga i socijalnoga modernizma koji zajedno s 
dogmatičkim modernizmom odlučno odbijamo. 

Treba se povratiti k onim naukama i zapovijedima koje smo 
spomenuli. Treba u svima potaći žar za vjeru i božansku ljubav koji jedini 
može potpuno otkriti smisao ovih nauka i potaknuti na obdržavanje ovih 
zapovijedi. U tom smislu treba odgajati kršćansku mladež, a u prvom 
redu onu koja se sprema stupiti u sveti red. Ovu mladež ne smije u ovoj 
tolikoj izopačenosti svega i u metežu kojekakvih mišljenja, kako kaže 
Apostol (usp. Ef 4,14), 'goniti svaki vjetar nauka u ovom kockanju 
ljudskom, u lukavosti što put krči zabludi"' (Pio XI., Ubi arcano Dei, 23. 
XII. 1922. - Katolički list, 1923., IV, 40-41). 

2. „Siguran put da saznamo što papa doista hoće jest držati se javnih 
spisa i dokumenata nadležne crkvene vlasti" (kardinal Merry del Val, 28. 
VI. 1904., CC, 1904, 1299, 380). 

3. „Sveti se Otac udostojao dobrohotno primiti vašu zbirku papinskih 
dokumenata koji se odnose na opća pitanja, na odnos Crkve prema 
čovjeku, društvu, državi, na crkvene socijalni nauk. U nemiru današnjega 
vijeka bez sumnje je hvalevrijedna revnost naglašavati i proširivati ona 
učenja koja su jedina kadra preporoditi narode i pojedince: učenja 
Katoličke Crkve koju je Gospod naš Isus Krist osnovao na zemlji da spasi 
svijet" (kardinal Gasparri Herniju Brunu, 9. IV. 1924.). 

4. „Glas papinskih enciklika glas je vrhovnoga vođe katoličke vojske. 
Enciklikama i sličnim izjavama papa ne običaje proglašavati nove dogme, 
nego njima daje pouku i naputke za boj protiv neprijatelja Boga i Kristove 
Crkve, propisuje bojnu taktiku koje se valja držati, oružje koje valja rabiti, 
raspoređuje vojsku, određuje poslove te bodreći sile katoličkih vojnika 
upravlja k zajedničkom cilju. Sila i konačna pobjeda vojske ovisi o 
pokornosti, pokornost stoji u taktičnom izvršavanju naredaba koje dolaze 
od viših zapovjednika. Kada neprijatelj navaljuje, treba prestati svako 
kritiziranje, prigovaranje i krzmanje. Vojskovođa je govorio, on tako hoće i 
dosta... Zato, o vojnici katolički na fronti i iza fronte, ostanite ljudi 
enciklike i silabal" (Biskup Mahnić, Knjiga života, str. 110-111). 

Manji spisi 


KATOLIČKA AKCIJA 

Obilježje, definicija, cilj i sredstva 

Napomena Uredništva. - U Arhivu Ivana Merza među mnogim 
neobjavljenim rukopisima nalazi se i ovaj tekst koji na kratak, jasan i 
sažet način prikazuje bit i svrhu Katoličke akcije. Radi se u stvari o 
nacrtu predavanja koje je Ivan Merz sastavio, a bilo je namijenjeno 
sudionicima tečajeva za formaciju članstva Orlovske organizacije koji su 
se održavali uglavnom u ljetnim mjesecima. 


I. OBILJEŽJE I DEFINICIJA KATOLIČKE AKCIJE 
A. Svjetovnjaci prema bitnoj misiji sv. Crkve 

Razlikujemo tri stupnja Kristova Kraljevstva: 

1. Eshatološko Kraljevstvo jest konačno Kraljevstvo slave u nebu. 

2. Unutarnje Kraljevstvo jest Kraljevstvo Božje u svakoj pojedinoj 
duši koja je u milosti posvećujućoj. 

3. Crkva ili vanjsko socijalno Kraljevstvo Božje ima zadaću 
propovijedati i širiti unutarnje Kraljevstvo Božje. Svjetovno socijalno 
Kraljevstvo jest onaj svjetovni društveni poredak koji je zasnovan na 
temelju naravnoga zakona i računa s vrhunaravnim određenjem čovjeka: 
pojedinac teži za kršćanskim savršenstvom; brak sakrament; društveni 
život osnovan na pravdi i ljubavi; katolička vjera u javnosti itd. 

Crkva na tri načina širi Kraljevstvo Božje: a) Obraća pogane i 
krštenjem ih pripaja svome tijelu; b) Kršćane posvećuje i time širi 
unutarnje Kraljevstvo Božje. Isto ih preporađa ako su izgubili milost 
posvećujuću; c) Širi svjetovno socijalno Kraljevstvo Božje stvarajući u 
svjetovnom društvu takve preduvjete da Crkva u njemu može vršiti 
svoju božansku misiju spašavanja i posvećivanja. 

Isto tako svjetovnjaci na tri načina pomažu sv. Crkvu u njenoj 
posebnoj misiji spašavanja i posvećivanja duša: a) Pomažu kod obraćanja 
nekrštenih; b) Kod posvećivanja kršćana vjerski odgoj, misijska agitacija, 

promicanje duhovnih vježbi i dr. (u tom su svjetovnjaci Crkvu pomagali 
već u apostolska vremena: Priscila i Akvila (Orao). Vidi: 1 Kor 16,19; Dj 
18,24-26; Rim 16,3-4; Fil 4,2-3); c) Napokon su svjetovnjaci Crkvu 
pomagali u njenoj socijalnoj misiji u svijetu. Ovamo pripada Katolička 
akcija. U povijesti je ova socijalna misija Crkve u svijetu bila česta: 
đakoni, monasi, vitezovi, sveučilišta (u 12. i 13. vijeku), Treći red sv. 
Franje, bratovštine, cehovi, bolnice, zalagaonice, katolički pokreti 
devetnaestoga vijeka; d) Razlika je između Katoličke akcije i čiste vjerske 
akcije. Prva je u savjesti i u bogoslužju; druga je u svijetu. Katolička je 
akcija manifestacija vanjske akcije po kojoj je Crkva postala majka 
civilizacije. Vjerska se akcija služi molitvom, obredima, sakramentima i 
drugim dok se Katolička akcija osim toga služi svjetovnim sredstvima 
(štampom, zakonodavstvom, školstvom i dr.). 

Posebno obilježje Katoličke akcije jest socijalni apostolat. Katolička 
je akcija novo poglavlje velike knjige koju je Crkva počela pisati u 
svjetovnom društvu s apostolima, a dovršit će se ta knjiga tek na kraju 
svijeta. 


B. Katolička akcija u sklopu svjetovnjačkih apostolata 

Katolička je akcija mnogostruko organizirana djelatnost svih katolika 
na socijalnom polju, a poglavito svjetovnjaka, i koja stojeći iznad i izvan 
svake političke stranke pomaže Crkvu pod vodstvom njenih pastira u 
njenoj bitnoj misiji spašavanja i posvećivanja duša. Tako stvara u 
dekristijaniziranom svjetovnom društvu socijalno Kraljevstvo Isusa 
Krista, to jest braneći, šireći, primjenjujući i učvršćujući katolička načela 
u životu pojedinaca, obitelji i društva. - U Katoličkoj akciji imamo sve 
staleže i sve uzraste. Svi su oni organizirani u posebnim savezima (muška 
omladina, ženska omladina itd.) i rade pod vodstvom dviju centrala: 
disciplinatornom i koordinatornom. Dakle, to je mnogostruka djelatnost. 
Svi su katolici, ali oni se inače mogu i u čisto političkim i čisto 
ekonomskim pitanjima razilaziti. Budući da pomaže Crkvu u socijalnoj 
kristijanizaciji, Katolička akcija radi pod vodstvom Crkve: ona je dio 
duhovne pastve. Djeluje među narodima koji su negda imali kršćanski 
poredak i znači za te narode nešto slično kao misije za pogane. 

II. CILJ KATOLIČKE AKCIJE: 
SOCIJALNO KRALJEVSTVO ISUSA KRISTA 


Socijalno Kraljevstvo Isusa Krista traži da se ljudsko društvo i svi 
njegovi sastavni dijelovi (pojedinci, obitelji, zvanja, države, međunarodno 
društvo) zasnuju na temeljima naravnoga poretka uzevši pri tome u obzir 
da je svaki pojedinac stvoren da postigne vrhunaravno dobro. Ovo 
vrhunaravno dobro promiče Crkva. Budući da Katolička akcija pomaže 
ostvarivati socijalno Kraljevstvo Isusa Krista, ona otvara Crkvi Božjoj put 
u svjetovno društvo. Cijelo ljudsko društvo ima zadaću da čovjeku 
pomaže kreposno živjeti, a da uzmogne kreposno živjeti, potrebna je 
stanovita količina materijalnih dobara. Tek kreposnim životom čovjek 
postizava svoju konačnu svrhu. Katolička akcija stvara takvu organizaciju 
svjetovnoga društva da čovjek u njoj lako postizava svoju konačnu svrhu. 
Današnje je društvo slično palači koja se razrušila. Prije je Crkva mogla 
obilaziti tom palačom i u njoj blagotvorno djelovati. Sada joj je ta 
djelatnost otežana. Katolička akcija pomaže Crkvi graditi tu palaču 
svjetovnoga društva u kojem će Crkva moći širiti unutarnje Kraljevstvo 
Božje. Glavni radnici u Katoličkoj akciji jesu svjetovnjaci; ona je 
apostolat svjetovnjaka koji rade pod vodstvom Crkve. Dvostruka je 
hijerarhija koja njome vlada: duhovnici u ime biskupa i svjetovnjaci kao 
odbornici. 

Četiri su djelatnosti u Katoličkoj akciji: 

a) Direktivna. Biskupi stvaraju vojni plan socijalne kristijanizacije. 

b) Odgojna. Za tu se brinu poglavito svećenici. 

c) O rganizatorna. To je posao laika jer su oni najvještiji za orga¬ 
niziranje u svjetovnom društvu, jer su vođe u državi po naravnom zakonu 
svjetovnjaci. Ali i tu rade po smjernicama Crkve. 

d) Administracijska. Tu ne trebaju raditi svećenici. Katolička akcija, 
jer se tako tijesno privezala uz hijerarhiju, dionica je vrhunaravnih odbora 
hijerarhije. Hijerarhija je kao divovska turbina kroz koju jure mlazovi 
božanskoga života. Katolička se akcija privezala uz ovu turbinu u rotaciji i 
postaje dionicom ovoga nadnaravnog gibanja. 

III. SREDSTVA ZA OSTVARENJE 
SOCIJALNOGA KRALJEVSTVA ISUSA KRISTA 

1. Odgoj volje kroz asketsko-mistična načela 

Katolička akcija ima osim općega asketsko-mističkog cilja i 
specifični cilj, tj. izgrađivati unutarnje i vanjsko socijalno Kraljevstvo 
Isusa Krista. Bitni preduvjet socijalnoga apostolata jest temeljita 
izobrazba uma prilagođena staležu. Odatle slijedi da Katolička akcija 
odgaja najprije asketsko-mistički (ako se tko drugi ne pobrine za taj 
odgoj) i daje filozofsko-teološku izobrazbu uma prilagođenu staležu. K 
tomu primjenjuje onu znanost koja se posebno bavi socijalnim 
Kraljevstvom Isusa Krista, to jest katoličku sociologiju, i to poglavito ona 
poglavlja na koja upozoravaju papine enciklike, odnosno poslanice i 
upute nadležnih biskupa. Svi ljudski čini moraju ići za tim da se Bog 
proslavi i da se njima duša vježba u savršenstvu. Sav naš život mora biti 
neprestana molitva. Znanost koja je najvažnija za čovjeka jest ona koja 
mu pokazuje kako će najbolje postići svoju neizmjernu nebesku sreću. Ta 
je znanost asketika i mistika. Stoga ne može biti Katolička akcija gdje se 
ne bi članstvo podučilo kako će svim svojim činima dati vrhunaravan 
sadržaj. Ako se zato daju čisto vjerska društva, u tom slučaju se Katolička 
akcija za tu granu ne mora toliko brinuti. 

2. Izobrazba uma 

Ali osim ovoga odgoja volje treba se brinuti da se kod članova 
Katoličke akcije izgradi i katolički um (mentalitet). Katolik treba gledati 
na sav život kroz katoličke naočale. Stoga je i ta opća naobrazba uma 
preduvjet za socijalni apostolat Katoličke akcije. Naravno, ova se 
prilagođuje staležu; drugu naobrazbu dobiva liječnik, drugu umjetnik, 
drugu seljak. Osnovica svake izobrazbe uma jesu filozofija i teologija i 
stoga se u društvima Katoličke akcije trebaju sustavno proučavati te 
znanosti s posebnim sekcijama za pojedine staleže i zvanja (medicinska, 
seljačka, umjetnička i dr.). Ova izobrazba volje i uma preduvjet su za 
socijalni apostolat Katoličke akcije. 

3. Kako izgrađivati socijalno Kraljevstvo Isusa Krista? 

Sada dolazi na red ono što je osobito u Katoličkoj akciji. 

a) Ponajprije valja izgraditi socijalno Kraljevstvo Isusa Krista u 
vlastitoj organizaciji, a to zovemo unutarnjim Kraljevstvom Isusa Krista. 
Znači da pravila, poslovnik valja točno izraditi, točno ispunjati 
preglednice, plaćati članarinu. Svi ovi propisi trebaju u organizaciji svesti 

grešne prilike na najmanje (zabrane nečednih plesova, sramotne mode, 
onemogućivanje koedukacije, čitanje loših novina i drugo), a umnožiti 
poticaje za krepost (predavanja, lijepe predstave, izleti, primanje 
sakramenata i dr.). Ovaj pravni poredak sa svojim sjednicama, 
financijskim obvezama, glavnim skupštinama najsuvremenija je škola 
kako valja u državi ostvariti socijalno Kraljevstvo Kristovo (katolički 
državljanski odgoj). 

b) Valja proučavati i primjenjivati onu znanost koja se bavi ljudskim 
društvom: to je sociologija. Ona je ogranak specijalne etike koja pripada 
u filozofiju. Sociologiju valja proučavati u svjetlu objave. Ona se bavi 
poglavito pojedincima, obiteljima, zvanjima, državama i međunarodnim 
društvom. Iz sociologije valja poglavito proučavati i primjenjivati ona 
poglavlja koja su najsuvremenija, a na njih upozoravaju Papine enciklike. 
Zato je bitni dio radnoga programa Katoličke akcije proučavanje 
socioloških enciklika te biskupskih socijalnih smjernica koje upozoravaju 
na posebne socijalne potrebe u dotičnoj biskupiji. 

4. Slijedi da je neposredni cilj Katoličke akcije trostruk: 

a) općeniti asketsko-mistički cilj za koji se odgaja vrhunaravna volja 
i filozofsko-teološka izobrazba uma prilagođena staležu 

b) sociološki: širiti unutarnje i vanjsko socijalno Kraljevstvo Kristovo 

c) apostolski. 

Prema tome, svaki član Katoličke akcije treba dobiti temeljitu 
vjersku i moralnu izobrazbu da postane čovjek duboka vjerskoga života. 
Istodobno treba izobražavati svoj um da dobije katoličko gledanje na 
svijet, na život, na povijest, na umjetnost itd. Uz ovaj opći odgojni rad 
bez prestanka valja izgrađivati organizatorsku vlastitu organizaciju i 
podučavati članove da postanu stručnjaci u sociologiji. Potom se trebaju 
dati na apostolski rad izgrađujući svjetovno društvo u duhu socijalnoga 
Kraljevstva Kristova. Tada će se Crkvi Božjoj stvoriti uvjeti za njeno 
djelovanje u dušama i time Katolička akcija daje narodu buduće vođe i 
najbolje rodoljublje i postaje dionicom sv. Crkve u spašavanju i 
posvećivanju duše. 

Nakon ovoga teoretskog obrazloženja o Katoličkoj akciji može se s 
tečajcima prijeći na praktičnu primjenu čitajući i komentirajući glavne 
stavke iz članka Sto je i što hoće Katolička akcija, Vrhbosna, 20. XI. 
1926., str. 182-183. 

KATOLIČKA AKCIJA 
I NJEZINO PROVOĐENJE U HRVATSKOJ 


Napomena Uredništva. - Ovaj kratki tekst daje sažet prikaz 
Katoličke akcije, a u njegovu drugom dijelu Merz donosi glavna načela 
njezina provođenja u Hrvatskoj. Tekst je i sadržajno i formalno dobro 
sročen i očito da je bio namijenjen široj katoličkoj javnosti koja je trebala 
dobiti točne informacije o osnovnim načelima Katoličke akcije i njezina 
provođenja u domovini. Očito da je naglasak ovoga teksta bio istaknuti 
legitimnost Katoličke akcije i opravdanost njezina uvođenja u Hrvatsku u 
odnosu na one koji su se protivili njezinoj provedbi u hrvatskim 
krajevima. 


* * * 


I. OPĆENITA NAČELA 


1. „Katolička je akcija sudjelovanje organiziranih svjetovnjaka u 
posebnoj misiji sv. Crkve" (kardinal Gasparri, 2. X. 1923.; usp. 
Zagrebačka sinoda 1925., 229). 

2. Papa Pio XI. odredio je u svojoj enciklici Ubi arcano Dei 
upravljenoj svim biskupima cijeloga katoličkog svijeta da Katolička akcija 
odsada spada u pastirsku dužnost klera i kršćanski život vjernika. U toj se 
enciklici veli: „Ovamo treba uvrstiti uopće skup svih uredaba, osnova i 
djela koje se označuju imenom nama predrage Katoličke akcije. Sve to 
treba ne samo čvrsto držati, nego i prema okolnostima ljudi i prilika s još 
većim marom promicati i novim sredstvima jačati. Ako bi se to kome 
činilo teškim te za pastire i stado vjernika prenapornim, neka uzme na 
um kako je to posebno povezano s pastirskim dužnostima i s kršćanskim 
životom" (A. A. S. 1922., 693., 4). 

3. Papa Pio XI. nadalje naglašava u Konzistorijalnoj alokuciji od 23. 
V. 1923., koja je direktivna za cijelu Crkvu, da Katolička akcija mora biti 
pod vodstvom biskupa: „Što nas poglavito raduje, to je odlučni žar i 
osjećaj dužnosti kojima se svećenici i svjetovnjaci, kako smo to odobrili i 
preporučili, pod vodstvom biskupa posvećuju provedbi Katoličke akcije 
u ustanovama, organizacijama i društvima; to se sve čini u katoličkom 
duhu Isusa Krista, pod vlašću posvećene hijerarhije prilagodivši se 

dužnostima i prilikama što sa sobom donosi individualni i socijalni život 
državnoga i društvenoga poretka. I eto zašto smo u enciklici Ubi arcano 
Dei jasno naglasili da bez dvojbe Katolička akcija spada u dušobrižničku 
službu i kršćanski život tako da sve štogod se poduzme da se Katolička 
akcija unaprijedi ili oslabi očevidno služi za obranu ili povredu prava 
Crkve i duša“ [A. A. S. 1923, 247). 

4. Budući da Katolička akcija spada u duhovnu vlast i kršćanki život 
te jer je ona pod vodstvom i vlašću biskupa, slijedi da svi „organizacijski 
oblici takve djelatnosti nalaze u crkvenoj hijerarhiji svoje disciplinsko 
središte" (kardinal Gasparri, 2. X. 1923.; usp; Zagrebačka sinoda 1925., 
220 ). 

5. Jugoslavenski katolički episkopat, pozivajući se izrijekom na 
encikliku Ubi arcano Dei, poziva u svojoj kolektivnoj Pastoralnoj 
poslanici (od 23. VIII. 1923., br. 105) prečasno cjelokupno svećenstvo: 
„Očinski savjetujemo da se za Katoličku akciju koju papa Pio XI. naziva 
dijelom duhovne pastve zauzmu marno i pod vodstvom vlastitoga 
biskupa." 

6. Isto je jugoslavenski katolički episkopat upravio i na sve katolike 
naše države sa svoje konferencije od 18. listopada 1925. ovaj poziv: 
„Stavljamo vam na srce da slušate namjesnika Kristova kada poziva sve 
katolike neka se organiziraju u Katoličkoj akciji. Sve se župe i sve 
organizacije pozivaju da odmah počnu djelovati za svetu stvar katoličku." 

7. Na istoj je Biskupskoj konferenciji zaključeno: „Sve se katoličke 
organizacije koje u biskupijama postoje trebaju zadržati i pomagati, ali se 
imaju povezati u čvrstu međusobnu kooperaciju pod vodstvom, tj. 
vrhovnim vijećem Katoličke akcije sa središtem u Zagrebu" ( Katolički 
list, 22. XI. 1925.). 

8. I sam je papa Pio XI. u dva navrata Hrvatima naglasio Katoličku 
akciju i pozivao ih da budu sve više zagrijani za apostolat Katoličke 
akcije. On je to učinio u svom svečanom govoru hodočasnicima IV. 
internacionalnog katoličkog omladinskog kongresa 19. IX. 1925. gdje je 
među 4000 delegata omladine od 26 naroda bilo i službeno izaslanstvo 
hrvatskih Orlova (njih 120): „Crkva traži od svih poslušnost... Od vas 
ona traži još nešto uzvišenije i divnije. Ona traži od svih vas i pripomoć, 
suradnju u samom apostolatu, i to u njegovu doslovnu značenju... Eto, 
već u apostolskim vremenima vidimo kako svjetovnjaci surađuju u 
apostolatu! Eto suradnje koja je već sama po sebi apostolat i koja je 
najhitnija i najčvršća srž Katoličke akcije kojoj ste se vi posvetili" 
[Vrhbosna, 1925., X. 146). 

A dan prije rekao je Papa svim hodočasnicima II. hrvatskog 
hodočašća: „Orlovi, i vi ostali! Uvjereni smo da ste oduševljeni za onu 
Katoličku akciju od koje sve očekujemo za preporod pojedinaca, obitelji, 
društva i čitava svijeta. Katolička je akcija apostolat svjetovnjaka koji 
potpomažu apostolat i episkopata... Katolički su svjetovnjaci prožeti 
revnošću za posvećivanje obitelji koje su za Crkvu i vjeru bitni članovi 
Katoličke akcije. Pa kada se vratite svi bez razlike svojim kućama, budite 
svi sve više zagrijani revnošću za ovaj apostolat!" ( Vrhbosna , X., 1925. 
146). 

9. Iz ovih Papinih i biskupskih riječi slijedi da i kod nas treba po 
župama i biskupijama, prema našim prilikama, provesti organizaciju 
Katoličke akcije pod ravnanjem biskupa i od njih za taj posao određenih 
svećenika, zadržavši sve dosadašnje katoličke organizacije koje postoje po 
biskupijama (usporedi s točkom 5. i 6. ovoga teksta te Zagrebačku 
sinodu, 1925., str. 226). 


II. ORGANIZACIJA HRVATSKE KATOLIČKE AKCIJE 


1. Hrvatska Katolička akcija jest savez organiziranih katoličkih sila 
za afirmaciju, proširenje, primjenu i obranu katoličkih načela u životu 
individualnom, obiteljskom i društvenom (usp. Zagrebačka sinoda, 
1925., 229). 

2. Hrvatska Katolička akcija jest akcija organiziranih katoličkih 
svjetovnjaka koji pomažu biskupe i svećenstvo u apostolatu (usp. 
Zagrebačka sinoda, 226). 

3. Svećenstvu je dušobrižnička dužnost sudjelovati u Katoličkoj 
akciji pod ravnanjem svoga ordinarija (usp. s točkom 5. ovoga teksta). 

4. Čitav rad Katoličke akcije razvija se u crkvenom duhu pod 
ravnanjem njena biskupa i od njega za taj posao određenoga svećenika 
(usp. Zagrebačka sinoda, 1925., 226). 

5. Svećenici koji su od biskupa naročito određeni za Katoličku 
akciju brinu se za ispravan vjersko-ćudoredni život, rad i smjer Katoličke 
akcije prema direktivama Svete Stolice i biskupa pa imaju odlučnu riječ 
u svim pitanjima vjere, ćudoređa, crkvene discipline i u svim stvarima 
koje su s tim u vezi. Uopće je rad svećenika u Katoličkoj akciji redovno 
vjerskoga ćudorednog, dušobrižničkog značaja, a samo izuzetno izrazito 
organizacijskoga i često tehničkog smjera i uvijek pod vodstvom biskupa. 
Administracijske i tehničke funkcije u Katoličkoj akciji vrše u pravilu 
svjetovnjaci. Za ulogu svećenika u ekonomskim organizacijama Katoličke 

akcije papa Pio X. u svom dekretu Docenta Apostola dao je točne 
smjernice. Svećenik se ne treba miješati u posve tehničko vođenje tih 
organizacija (Grgur, Principes directives de l' Action sociale, Grenoble, 
1924., str. 53). 

6. Hrvatska Katolička akcija nije politička akcija, nego religiozna 
(usp. Zagrebačka sinoda, 1925., 229) pa stoga stoji izvan i iznad svake 
političke stranke. Papa Pio XI. uputio je Nacionalnom katoličkom savezu 
(Federation Nationale Catholique - FNC) u Francusku poruku u kojoj 
među ostalim kaže: „Mi se pouzdajemo da će se članovi Saveza sve više 
truditi da slijede smjernice koje su njezini časni prethodnici, a i oni sami 
odredili za Katoličku akciju. Ona mora nastojati ujediniti vjernike da 
rade pod autoritetom svojih pastira, zatim treba odgajati savjesti te u 
građanskom društvu odgojiti kršćanski duh izvan i iznad svake političke 
stranke. Sveti Otac dobro zna da ima mnogo poteškoća koje se ovom 
programu suprotstavljaju, ali se nada da će pod vašim vodstvom i 
pronicavim upravljanjem francuski katolici osigurati svom Savezu sve 
brojnije uspjehe." 

General Castelnau kao predsjednik odgovorio je Papi 19. XI. 1925. 
u ime Glavne skupštine Saveza ovim riječima: „Glavna skupština 
Nacionalnoga katoličkog saveza FNC potvrđuje Njegovoj Svetosti svoju 
volju da proslijedi svoj rad s energijom i disciplinom u potpunoj 
suglasnosti sa smjernicama i direktivama Svete Stolice i biskupa." 

7. „Katolička akcija, ako sama i ne djeluje politički, hoće podučiti 
katolike kako će se najbolje politikom poslužiti; što su dužni činiti dobri 
građani uopće, posebice katolici, budući da i samo ispovijedanje vjere od 
njih traži da budu najbolji građani" (Pio XI., Govor talijanskim 
katoličkim sveučilištarcima 8. XI. 1924.). 

A prigodom IV. internacionalnog kongresa na kojem su sudjelovali i 
hrvatski Orlovi 19. IX. 1925. papa Pio XI. svečano je izjavio da smjernice 
o politici dane talijanskoj Katoličkoj akciji „vrijede i za internacionalnu 
katoličku omladinsku akciju". Potom je Papa nastavio: „I politika... Ali 
sada vam nećemo tumačiti taj predmet kako bi on iziskivao, a to više što 
se možemo pozvati na ono što ste već čuli iz lijepoga i opširnoga izvještaja 
g. Hoyoissa. G. Hoyoiss izdao je o istom predmetu i jednu knjigu: La 
Jeunesse catholique et la politique (Louvain, 1925.) o odnosima katoličke 
omladine prema politici. Ovaj se izvještaj na kraju poziva na smjernice 
koje smo mi sami dali o istom predmetu talijanskoj Katoličkoj akciji. 
Dakle, predragi sinovi, nemamo ništa promijeniti ovim smjernicama i 
nemamo ništa ukloniti. Preostaje nam, dragi sinovi, da vas na njih 
upozorimo i da vas potaknemo te ih dobro uočite i da ih sve dublje 

proučavate; da tako znadete čega ćete se držati u ovom tako važnom i 
teškom predmetu..(usp. Vrhbosna, X., 1925. 146). 

8. Istaknuti članovi političkih stranaka ne mogu u pravilu biti na 
istaknutom mjestu u udruženjima, središnjicama i savezima Katoličke 
akcije (usp. Dr. Stjepan Bakšić, Hrvatski katolički pokret i Katolička 
akcija u Katoličkom listu br. 51, 1925.). 

9. Pravila i poslovnici udruženja i središnjica Katoličke akcije 
moraju biti prethodno proučeni i odobreni od mjesnoga biskupa. 
Uzmanjka li to odobrenje, ni jedno se od tih društava ne smije ponašati 
ili smatrati kao katolička ustanova koja zaslužuje povjerenje svećenstva i 
katoličkih svjetovnjaka (usp. Leon XIII. - Kardinal Rampolla, Instruction 
de la Sacree Congregation des Affaires extraordinares od 27. I. 1902. o 
katoličkoj političkoj akciji). 

Faksimil 10., 11. i 12. teze I. Merza o Katoličkoj akciji. (Vidi 337. str.) 

TEZE O KATOLIČKOJ AKCIJI 


Napomena Uredništva. - Urednik sarajevskoga Katoličkog 
tjednika dr. Čedomil Čekada objavio je u službenom glasilu Vrhbosanske 
nadbiskupije članak pod naslovom Nutarnji razlozi za nepolitičnost i 
izvanstranačnost Katoličke akcije (Vrhbosna, 1927., X-XII.). 

Ivan Merz se potpuno suglasio sa stavovima autora koji su u tom 
članku izneseni. Iz toga članka Merz je izvukao temeljne misli i 
formulirao ih je u obliku teza koje bi bile kao temeljne smjernice kojih bi 
se katolici trebali držati u provođenju Katoličke akcije, a koja se ne smije 
angažirati u stranačkoj politici, za što se i Merz zalagao cijeloga života. 
Te je teze poslao natrag dr. Čedomilu Čekadi sa sugestijom da se objave 
kao posebna brošura. 

Nakon smrti Ivana Merza pokušalo ga se prikazivati kao da je on 
bio za stranačku politizaciju Katoličke akcije, tj. da bi se svi njezini 
članovi trebali stranački opredijeliti za Hrvatsku pučku stranku koja je, 
istina, bila utemeljena na kršćanskim principima kao politička grana 
Hrvatskoga katoličkog pokreta. 

Da bi se ispravilo takvo krivo i neistinito prikazivanje učenja i 
djelovanja Ivana Merza, dr. Čedomil Čekada objavljuje u sarajevskom 
Katoličkom tjedniku najvažnije teze koje je Merz izvukao iz njegova 
članka, kao i Merzovo popratno pismo u kojem veli da bi te teze trebalo 
objaviti kao posebnu brošuru (vidi: Katolički tjednik, 1928., br. 37). 
Evo najprije Merzova popratnoga pisma što ga je 5. siječnja 1928., četiri 
mjeseca prije svoje smrti, uputio dr. Čedomilu Čekadi: 

„Dragi Velečasni1 - Tek danas sam pročitao Vaš članak. Mislim da 
je članak veoma poučan i da bi morao postati vademecum cijelom našem 
svećenstvu. Načuo sam, da presvijetli N. N. 1 misli, da bi taj članak 
valjalo tiskati kao posebnu brošuru. I ja mislim da bi ga trebalo izdati u 
nešto skraćenom obliku. Ako biste se odlučili da ga dozvolom crkvenih 
vlasti izdate kao posebnu brošuru, poslao bih Vam teze što sam ih izlučio 
iz prvog dijela i još dalje razvio (odnose se na aplikaciju: ordinis 
caritatis na razne političke situacije).“ 

Kao što je napisao, Merz je poslao teze dr. Čedomilu Čekadi, ali 
brošura ipak nije objavljena. Teze su vraćene natrag Merzu. Dr. D. 
Knieivald djelomično je objavio te Merzove teze o Katoličkoj akciji u 
prvoj biografiji Ivana Merza i opširno ih komentirao. 2 


1 Sarajevski nadbiskup dr. Ivan Šarić. 

2 Vidi: Dr. D. Kniewald, Dr. Ivan Merz - život i djelovanje, Zagreb, 1932., str. 155-157. 

Ovdje ih donosimo u cijelosti jer još jednom jasno i sažeto prikazuju 
kako je Merz shvaćao odnos Katoličke akcije prema politici, i to posebice 
prema stranačkoj politici. Od prve tri donosimo izvorni Merzov autograf. 

* * * 

1. Katolička je akcija izvan i iznad svake političke stranke. 

2. Crkva dozvoljava katolicima da se organiziraju u političkim 
strankama čiji cilj se ne kosi s načelima katoličke vjere i ćudoređa. 

3. U savjesti i u ime vjere se ne može obvezati ni jedan kršćanin da 
bude politički organiziran ili da bude organiziran u ovoj stranci. 

4. Crkva može zabraniti vjerniku da bude organiziran u stranci čija 
se načela kose s katoličkom vjerom ili moralom. 

5. Pri izborima vjernik je dužan glasovati za one ljude koji i hoće i 
sposobni su da pomognu vjeri i općemu vremenitom dobru. 

6. U dilemi kada su dvije stranke od kojih jedna daje više garancija za 
promicanje duhovnih dobara, a druga za promicanje tjelesnih i vanjskih 
dobara, vrijede po pravilu morala de ordine caritatis: ne moramo svako 
dobro višega reda više cijeniti od svakoga dobra nižega reda. 

(A) a) Glasujem li za Hrvatsku pučku stranku, pomažem bližnjemu 
in gravi necessitate spirituali (u teškoj duhovnoj potrebi), 
b) No istodobno sam siguran da ću pretrpjeti veliku vremenitu 
štetu. 

c) Ako toj velikoj šteti mogu izbjeći, ne moram glasovati za Hrvat¬ 
sku pučku stranku (Noldin II, str. 89; 75, b; str. 92; 78, c). 

Savršenije je ipak u tom slučaju glasovati za, ali nije dužnost.: ,/đtamen 
exercitium excellentis virtutis hoc esset, quia salus proximi longe 
maius bonum est. - Ipak, bilo bi to izvrsno vršenje kreposti jer je 
spas duše daleko veće dobro" (str. 93). Svećenici su u tom slučaju 
dužni ex ufficio glasovati za Hrvatsku pučku stranku. 

(B) a) Glasuju li za Hrvatsku pučku stranku, pomažu bližnjemu in 
levi necessitate spirituali (u lakšoj duhovnoj potrebi). 

b) No ako u tom slučaju društvo pretrpi veliko tjelesno zlo, 

c) tada nisam dužan glasovati za Hrvatsku pučku stranku 

(Noldin, 90c, 93c). 

(C) Ako sam uvjeren da Hrvatska pučka stranka nema ljudi koji su uz 
najbolju volju sposobni da pribave koje duhovno dobro, tada 
imam pravo više voljeti sigurno vremenito dobro (za koje znam da 
ću ga dobiti ako glasujem za jednu stranku) negoli nesigurno 
duhovno pod uvjetom da znam da time što dobivam vremenito 
dobro ne strada ni jedno nužno vrhunaravno dobro (Noldin, 98). 

7. Zlo je proglasiti jednu političku stranku jedino spasavajućom, pa 
makar ona za sada bila jedina katolička; ima slučajeva da ne moram radi 
maloga duhovnog dobra što bi se moglo dobiti glasujući za katoličku 
političku stranku izgubiti sigurno jedno veliko vremenito dobro. 

8. Nijedna stranka nema pravo nazvati se jedinim predstavnikom 
političke ideologije Crkve, a sve druge stranke nazivati protukatoličkim. (To 
je iz taktičkih razloga jer na taj se način druge stranke i ljude koji su u njima 
silom goni u protukatolički tabor. A dođe li onda ta stranka na vlast, to će 
Crkva u državnoj vlasti imati umjetno stvorenoga neprijatelja.) 

9. Jedino onu stranku smijemo nazivati protukatoličkom koju je 
ordinarij kao takvu proglasio. 

10. Preporučiti valja katolicima da ako postoji izbor, stupaju u one 
stranke koje otvoreno ispovijedaju crkveni nauk, ali iz razloga de ordine 
caritatis ne smije se braniti katolicima da budu u drugim strankama, 
osim onih koje je ordinarij zabranio. 

11. Katolici koji su iz razloga de ordine caritatis u drugoj stranci 
dužni su nastojati da u tu stranku unose katolički duh. 

12. Tim se postiže da se ne stvaraju umjetno antiklerikalne stranke, 
već da se u tim strankama gaji barem neka atmosfera snošljivosti prema 

Crkvi (što je daleko bolje od neprijateljstva). Dođu li tako snošljive 
stranke na vlast, Crkvi će biti mnogo lakši odnos prema državi. 

13. Radi načela de ordine caritatis Crkva pomalo pastorizira stranke 
i diže sve skupa do jedinstvenoga katoličkog kulturnog programa. Time 
se dolazi do jednoga velikog dobra i to tako da se stranke počinju 
diferencirati po svome čisto političkom programu, a stranačke borbe 
postaju političkim borbama i prestaju biti kulturnim borbama. 

14. To nam tumači zašto se Crkva ne želi solidarizirati s katoličkom 
političkom strankom i ne obvezuje vjernike u savjesti da budu pristaše te 
stranke (iako joj je ta stranka najdraža) jer ona stoji na apriornom 
stanovištu da sve stranke, ako još nisu, trebaju postati katoličke. Budući 
da je raison d'etre stranke njezin čisto politički program, a ne kulturni, a 
jer je taj čisto politički program Crkvi indiferentan, ona hoće biti 
indiferentna prema svim strankama. 

15. Čini se da Crkva svjesno ide za tim da izjednači kulturni 
program svih stranaka, a da borbu za katoličke tekovine u političkom 
životu hoće rezervirati Katoličkoj akciji koju sada u svim zemljama silno 
organizira. Kada bi htjela da katoličke političke stranke na političkom 
polju vode borbu za katolička prava, te bi katoličke političke stranke bile 
ogranak Katoličke akcije i za rad tih stranaka morala bi odgovarati Crkva. 
U tom bi se slučaju mržnja čisto političkih protivnika katoličke političke 
stranke sasula na Crkvu i Crkvi bi bila onemogućena njezina univerzalna 
misija (pogotovo ako je većina naroda protiv te katoličke političke 
stranke). Crkva je po tome prisiljena zbog svoje univerzalne misije 
povući svoju odgovornost od katoličke političke stranke da je hvali što 
štiti prava Crkve, no naglašava da su sve stranke dužne to činiti, a s 
druge strane sprema vojsku koja će neovisno o stranačkim političkim 
interesima biti stalna da u savjesti obveže sve katolike da u njenim 
redovima i po njenu programu štite prava Crkve. 

16. Zlo se radilo što se htjelo u savjesti obvezati sve katolike da rade i 
da glasuju uvijek za Hrvatsku pučku stranku i što se proglašavalo 
nekatolicima one katolike koji su bili u drugim od Crkve neosuđenim 
strankama. 

KATOLIČKA AKCIJA I SOCIOLOGIJA 


Napomena Uredništva. - U ovom članku koji je kao rukopis 
sačuvan u njegovu Arhivu Merz obrađuje veoma aktualnu temu svoga 
vremena: odnos Katoličke akcije i sociologije. Iz članka je razvidno da 
Merz želi intelektualno što bolje osposobiti članove Katoličke akcije, tj. 
Orlovske organizacije za rad na preporodu ljudskoga društva uz pomoć 
kršćanskih vrijednosti. Sve to svjedoči koliko su bili temeljiti i široki 
njegovi pogledi na životnu stvarnost u kojoj je živio i koju je želio uz 
pomoć suradnika prožeti kršćanskim duhom. 

* * * 

I. Struktura ljudskoga društva i potreba njegove obnove 

Specijalno sredstvo Katoličke akcije jest sociologija. Katolička akcija 
želi preporađati pojedince, obitelji, staleška društva, političke zajednice i 
međunarodno društvo. Ljudsko društvo treba obnoviti u svjetlu naravnih i 
vrhunaravnih zakona. Preduvjet je stoga proučavanje sociologije u svjetlu 
filozofije, a naše naravne spoznaje trebamo nadopuniti doprinosima iz 
objave. Evo nekoliko uvodnih riječi. 

Društvo jest skup ljudi koji su se ujedinili da zajedničkim silama 
sebi steknu sredstva i da postignu siguran zajednički cilj. Ljudska se 
zajednica sastoji od pojedinaca, obitelji, staleških zajednica i političkih 
zajednica. Čovjek u svima tvori osnovicu. Razlikujemo prema tome četiri 
vrste naravnih društava: a) obiteljsku zajednicu; b) stalešku zajednicu; c) 
političku zajednicu (državu); d) međunarodnu zajednicu. 

Prema tome, katolički socijalni apostolat ima za cilj da naravna i 
evanđeoska načela unese u pojedince, obitelji, zvanja, političke zajednice 
(države) i u međunarodnu zajednicu. 

Sociologija (socijalna specijalna etika) obrađuje prava i dužnosti 
čovjeka prema njegovim socijalnim vezama: a) prema obitelji; b) prema 
svom zvanju; c) prema građanskom društvu (državi); d) prema 
međunarodnom društvu. 

Katolička akcije upravo isto želi popularizirati i primjenjivati na 
živo. Odatle slijedi da je proučavanje i primjenjivanje kršćanske 
sociologije bitan i specifičan dio apostolata Katoličke akcije. 

II. Dvostruko promatranje ljudskoga društva: filozofsko i teološko 

Da se naravno društvo uzmogne preporoditi u Kristovu duhu i tako 
stvoriti najzgodnije preduvjete, da se razvija otajstveno tijelo Kristovo, da 
Crkva uzmogne širiti unutarnje kraljevstvo Kristovo, potrebno je u 
dvostruku vidu, to jest u vidu naravnoga i vrhunaravnoga zakona preporo¬ 
diti: a) pojedinca, b) porodicu, c) zvanje, dj građansko društvo, e) među¬ 
narodno društvo. Pet dijelova ima katolička sociologija za apostola 
Katoličke akcije, a svaki ovaj dio treba se obrađivati dvostruko: filozofski i 
teološki. 

Etika se dijeli na generalnu i specijalnu etiku. Specijalna se etika 
dijeli na individualnu i socijalnu. Pod sociologijom se obično razumijeva 
socijalna specijalna etika. Ali jer je individuum preduvjet svake socijalne 
zajednice, to za naše svrhe uklapamo u sociologiju i individualnu 
socijalnu etiku. Posljednja govori o dužnim pravima prema životu, o 
vlasništvu i ugovorima. 

III. Preduvjet za uspješan studij opće sociologije 

Sto pojedinac općenito mora znati prije nego što se uzmogne 
posvetiti specifičnu radu Katoličke akcije? Treba steći osnovne pojmove 
iz raznih područja kršćanske filozofije i teologije. 

FILOZOFIJA. - Teodiceja. Etika generalna i specijalna. Da se 
uzmogne proučiti teodiceja koja govori znanstveno o Bogu kako ga 
spoznajemo naravnim svjetlom te da uzmognemo proučiti etiku koja 
govori o ljudskim činima prema njihovim najvišim principima, treba da 
se uputimo i u ostale pomoćne filozofske discipline, a to su: logika, 
kriteriologija, ontologija, kozmologija, antropologija. 

TEOLOGIJA. - Dogmatika opća: O pravoj vjeri, O crkvi Kristovoj, 
O izvorima objave. - Dogmatika specijalna: O vjeri, O jednom Bogu, O 
Trojedinom Bogu, O Bogu tvorcu i uzvisitelju, O utjelovljenoj Riječi, O 
Bogu posvetitelju po milosti i po sakramentima, O Bogu dovršitelju. 

Moralka: O ljudskim činima, O savjesti, O grijesima, O krepostima, 
O bogoslovskim krepostima, O zakonima Dekaloga (Deset Božjih zapo¬ 
vijedi), O pravednosti i pravu, O ugovorima, O crkvenim zapovijedima: 
sveta vremena, cenzura knjiga, o posebnim staležima (laičkom, 
klerikalnom, redovničkom). O sakramentima i crkvenim kaznama. 

Član Katoličke akcije koji želi biti nosiocem katoličkoga socijalnog 
apostolata treba se, prema svom staležu, prije svega uputiti u filozofsko- 
teološke discipline. Studij filozofije i teologije pretpostavka je uspješna 

rada u Katoličkoj akciji. Katolička akcija taj studij sama ne mora 
provoditi ako postoje druge organizacije koje ga daju. Najbolje je da 
članstvo dobiva teološku izobrazbu i poduku kako valja kršćanski živjeti i 
težiti za savršenstvom u jednom čisto vjerskom društvu. Dobro bi bilo 
kada bi to bilo spojeno s filozofijom. Ako taj uvjet nije ispunjen izvan 
Katoličke akcije, treba ga ispuniti unutar Katoličke akcije. Tek nakon što 
je ispunjen ovaj opći preduvjet, moći će se posvetiti pažnja specijalnom, 
tj. sociološkom odgoju. Mi stoga ne iznosimo glavne teme općega odgoja, 
već donosimo tek shemu specifičnoga odgoja za apostolat Katoličke 
akcije; iznosimo glavne teme sociologije, a kod samih poglavlja naznačit 
ćemo odgovarajuća poglavlja u teologiji. 


IV Specifični objekt Katoličke akcije jest katolička sociologija 

Individualna specijalna etika govori o individualnom ili apsolutnom 
pravu: 

1. Dužnosti i prava čovjeka prema Bogu; 2. Dužnosti i prava čovjeka 
prema životu; 3. O posjedovanju vlasništva (o pravu individualnoga 
vlasništva); 4. O ugovorima. 

Socijalna specijalna etika (sociologija) govori o socijalnim pravima i 
dužnostima: 

1. O obitelji i staleškom društvu; 2. O državi (interno socijalno 
pravo), o postanku države, dužnosti i prava društva prema članovima 
(prema dolje), o dužnostima i pravima građana prema društvu (prema 
gore); 3. O međunarodnom pravu (eksternom socijalnom pravu; prava i 
dužnosti pojedinih društava međusobno). 


V Individualna etika 

Etika je znanost o pravom poretku ljudskih čina po njihovim najvi¬ 
šim načelima stečena naravnim svjetlom. Specijalna etika primjenjuje 
načela etike na posebne veze čovjeka. 

1. O individualnim pravima i dužnostima ljudi prema Bogu govore 
dogmatika i moralka. 

2. Dužnosti i prava čovjeka prema životu: a) Vlastiti život: samou¬ 
bojstvo se protivi naravnom zakonu i čovjeka obvezuje naravni zakon da 
čuva život i zdravlje; b) Tuđi život [Dekalog i tractatus decaritate ): 
ljubiti bližnjega, ne lagati, naravni zakon brani ubojstvo, protiv 


341 



nepravedna napadača dozvoljeno je braniti se do krvi, sve do ubojstva 
napadača, služeći se umjereno obranom i naravni zakon brani dvoboj 
poduzet privatnom inicijativom. 

3. O posjedovanju vlasništva (o pravu na individualno vlasništvo): a) 
Pravo steći vlasništvo, općenito uzevši, jest naravno; b) Prvobitno 
privatno vlasništvo dolazi od okupacije. 

4. O ugovorima. 

Budući da se ljudsko društvo (obitelj, staleška društva, država, 
međunarodna društva) sastoje od pojedinaca, to smo kao bliži preduvjet 
studiju sociologije iznijeli glavne teme iz individualne specijalne etike. 
(Daljnji ili opći preduvjet studiju sociologije bio je općeniti studij 
teologije i filozofije koji se može obavljati izvan organizacija Katoličke 
akcije, najbolje u čisto vjerskim društvima.) 

VI. Sažetak o temeljnim načelima 

Da uzmognemo sve ove pojedinosti do kojih smo došli dedukcijom 
razumjeti, iznosimo neka temeljna načela. 

1. Konačni cilj jest eshatološko kraljevstvo Kristovo. 

2. Zadaća je Crkve širiti unutarnje kraljevstvo Kristovo u pojedinim 
dušama da bi se izgrađivalo socijalno, vanjsko Kristovo kraljevstvo. 

3. Zadaća je država (koje se sastoje od pojedinaca, obitelji, staleških 
društava) davati Crkvi po prvom Adamu rođene ljude da ih ona uzida u 
prvoga Adama, da im po prvom Adamu dade unutarnje kraljevstvo 
(milost) i pripravi za vječno kraljevstvo Kristovo. 

4. Katolička akcija pomaže Crkvi u njenoj misiji kristijanizirajući 
dekristijanizirano naravno društvo i sve njegove sastavne dijelove. 

5. Sociologija je stoga specifičan predmet proučavanja i primjenjivanja 
Katoličke akcije jer se ona bavi upravo obitelju, staleškim društvima, 
državama i međunarodnim društvom, to jest upravo onim što Katolička 
akcija hoće obnoviti u Kristu i privezati uz otajstveno tijelo Kristovo. 

6. Položaj sociologije u filozofskim disciplinama. Etika je znanost o 
pravom poretku ljudskih čina po njihovim najvišim načelima, stečena 
naravnim svjetlom. Specijalna etika primjenjuje načela etike na posebne 
veze čovjeka koji ima razne dužnosti. To su: 

a) Individualne dužnosti prema Bogu, prema sebi (vlastiti život, 
posjedovanje vlasništva), prema drugim privatnim osobama (dužnosti 
prema bližnjima, tuđi život, ugovori). 

b) Socijalne dužnosti njegova su prava i njegove dužnosti prema njego¬ 
vim socijalnim vezama, tj. prema obiteljskom i staleškom društvu, prema 
građanskom društvu (državi), prema međunarodnom društvu (ius gentium). 

STRUČNE NACIONALNE DISCIPLINSKE 
CENTRALE I NJIHOVA BISKUPIJSKA 
OKRUŽJA U ODNOSU PREMA SREDIŠNJICI 
KATOLIČKE AKCIJE 
I BISKUPIJSKOGA SAVEZA 

Napomena Uredništva. - Uvođenje nove vjerske organizacije za 
vjernike laike, tj. Katoličke akcije u Hrvatsku, koju je iz Rima pokrenuo 
papa Pio XI. 1922. nije išlo lagano. Još od 1903. u Hrvatskoj se razvio 
već dobro strukturiran Hrvatski katolički pokret čiji je začetnik bio krčki 
biskup Mahnić. Kada je Ivan Merz, vjeran Papinoj želji, započeo u 
Hrvatsku unositi ideje Katoličke akcije, naišao je na otpor kod vodstva 
Hrvatskoga katoličkog pokreta (dalje: HKP) koje je smatralo da mi već 
imamo Katoličke pokret pa nije potrebna još i Katolička akcija koja je 
čak dolazila iz inozemstva, iz Italije, neovisno o tome što je iza nje stajao 
sam Papa. Stoga je često dolazilo do nesporazuma i neprihvaćanja onoga 
što je Merz, poslušan Crkvi, nastojao provesti. Kada su ipak hrvatski 
biskupi na svojoj jesenskoj konferenciji 1926. g. dali za pravo Ivanu 
Merzu i njegovim nastojanjima za uvođenje Katoličke akcije u Hrvatsku 
tražili su i od Seniorata, vodstva HKP-a, da svoja pravila prilagodi 
zahtjevima Katoličke akcije. Unatoč jasnu stavu hrvatskih biskupa još 
uvijek je bilo otpora i nastojanja da se organizacija Katoličke akcije, a to 
je bilo hrvatsko Orlovstvo, podredi Senioratu kao vodstvu HKP-a. U 
organizacijskom smislu to je zahtijevalo dosta promjena, što je teško 
prihvaćalo vodstvo HKP-a. U tom duhu treba shvatiti i ovaj neobjavljeni 
tekst Ivana Merza koji je uputio svojim istomišljenicima i suradnicima u 
provođenju Katoličke akcije u Hrvatskoj; bio je to podsjetnik i ujedno 
materijal za jedan sastanak s biskupima na kojem se raspravljalo o 
organizaciji Katoličke akcije i njezinu usklađivanju s već postojećim 
strukturama HKP-a. Na kraju ovoga svog teksta Merz donosi zanimljivu 
bilješku koja otkriva pozadinu i poteškoće s kojima se susretalo uvođenje 
Katoličke akcije u Hrvatsku; one su proizlazile od Seniorata kao vodstva 
HKP-a koje je formalno i na izvanjski način prihvaćalo zahtjeve biskupa, 
ali su u praksi ostajali na starim pozicijama. Tekst je pisan 192 7 . g. 

* * * 

1. Načela 


Biskup redovno vrši svoju vlast u Katoličkoj akciji preko duhovnika 
(društvenoga, okružnog, središnjeg). Duhovnici su istovrsnih organizacija 
radi jedinstvena nastupa međusobno povezani u Zboru duhovnika, a 
preko biskupijskoga duhovnika svakoga okružja i preko središnjega 
duhovnika svake nacionalne stručne centrale stoje u vezi s biskupom. 

Katolička je akcija u organizacijskom smjeru bitno koordinacija 
velikih nacionalnih katoličkih organizacija koja im daje jedinstven pravac 
u stvarima od opčega značaja, ali ne krnji njihovih autonomija u njihovim 
specifičnim nastojanjima i postupcima (usp. kardinal Gasparri 2. X. 
1923., stat. A.C.I., Art 6). U tom smislu shvaća Katoličku akciju i 
nadbiskup Bauer nazivajući je prema pravilima talijanske Katoličke akcije 
„savezom organiziranih katoličkih sila“ (Sinoda 1925., 229). Taj savez 
pretpostavlja dakle organizirane katoličke sile. To je još jasnije iz 
priopćenja Biskupske konferencije 1925.: „Sve se katoličke organizacije 
koje u biskupijama postoje trebaju zadržati i pomagati, ali se imaju 
povezati u čvrstu kooperaciju pod vrhovnim vijećem Katoličke akcije" 
(Katolički list, 22. XI. 1925.). 

Svatko tko je ikada imao posla s organizacijama shvaća da se tu ne 
radi o rasijanim organizacijama, nego o savezima istovrsnih organizacija 
ukoliko one postoje, a ukoliko ne postoje, predviđa i sama shema 
Katoličke akcije nove saveze. Tako je npr. nedavno osnovan Omladinski 
savez kao biskupijska stručna nacionalna centrala za ono nekoliko 
omladinskih društava. Sto se tiče posebice Orlovstva, lani je Biskupska 
konferencija naročito naglasila da je „episkopat tvrdo uvjeren da je 
očuvanje jedinstva Orlovske organizacije bitan uvjet za uspjeh Katoličke 
akcije u svim slojevima i staležima hrvatske omladine. Stoga episkopat 
želi da vodstvo Hrvatskoga orlovskog saveza i Saveza hrvatskih orlića po 
svim krajevima širi jedinstvenu orlovsku organizaciju i da bude priznato 
stručnom i disciplinskom centralom" (21. X. 1927., Pr. 208. 26). 

Jedinstvene organizacije nema bez jedinstvena disciplinatornoga 
vodstva. To je princip koji apsolutno važi za sve istovrsne organizacije, 
bile one liberalne ili katoličke po cijelom svijetu. Da navedemo samo 
nekoliko primjera, naročito iz talijanske Katoličke akcije koja danas i u 
organizacijskom pogledu služi cijelom katoličkom svijetu kao uzor. Već 
smo istakli kako Sveti Otac naročito hvali što je Katoličkoj akciji uspjelo 
u pravilima koordinirati djelatnosti općega značaja tako da nisu okrnjene 
pojedine autonomije. I doista, član 6. pravila talijanske Katoličke akcije 
glasi: „Talijanski katolici sudjeluju u Katoličkoj akciji tako da se upišu 
prema odnosnim individualnim i socijalnim značajkama u jednu od 

sljedećih nacionalnih organizacija: Talijanski savez katoličkih muževa, 
Udruženje talijanske katoličke omladine, Talijanski katolički sveučilišni 
savez, Talijanska katolička ženska sveza. Ova posljednja podijeljena je u 3 
odjela: Sveza katoličkih žena Italije, Talijanska katolička ženska 
omladina, Talijanske katoličke sveučilištarke. Ove organizacije postupaju 
prema svojim statutima i poslovnicima u potpunoj autonomiji i pod 
upravom i odgovornošću njihovih upravnih organa kako ih određuju 
njihova pravila ukoliko se njihov rad odnosi na postignuće njihovih 
specifičnih ciljeva i naročito za formaciju, osposobljenje i primjenu 
njihovih članova za izvršavanje dužnosti Katoličke akcije. 

A njihovo sudjelovanje u postignuću općih ciljeva Katoličke akcije i 
njihova koordinacija izvršava se pod višim vodstvom Središnjega saveza 
Katoličke akcije. Ovaj središnji Savez provodi dakle ovu koordinaciju 
nacionalnih stručnih centrala, a za teritorij pojedine biskupije koordinira 
djelatnost biskupijskih okružja. Biskupijski savez Katoličke akcije u 
pitanjima zajedničkim svim organizacijama, čuvajući uvijek netaknutu 
autonomiju stručnih okružja u pitanjima njihova specifičnoga rada i 
zadatka (Statut, čl. 18. b, c, d) ima istu funkciju koju imaju u župama 
župna vijeća prama pojedinim organizacijama (art. 31. a, b). To je tako 
važna stvar da je cijelo IV. poglavlje Pravila talijanske Katoličke akcije 
posvećeno ovom pitanju. Čl. 37. određuje da Središnji savez treba svoje 
odluke razaslati nacionalnim stručnim savezima koji su učlanjeni i koji ih 
trebaju provoditi. Ujedno ih saopćuje i biskupijskim savezima u svrhu da 
se pobrinu te na teritoriju biskupije njihova provedba bude uredna i 
sukladna s općim potrebama Katoličke akcije. Slično postupaju i 
biskupijski savezi u svojim odlukama saopćujući ih biskupijskim 
okružjima učlanjenih organizacija koje provode sve ono što je uređeno na 
biskupijskom savezu. Isto i župni odbori ne provode sami svojih 
zaključaka, nego ih provode odnosne organizacije koje prema čl. 38. 
razvijaju svoju djelatnost oko svojih specifičnih ciljeva kako ih označuju 
njihova pravila posve slobodno naprama koordinatornim organima 
Katoličke akcije. 

Sve to čine pod vodstvom vlastitih direktivnih središnjica 
biskupijskih, regionalnih i nacionalnih; samo trebaju redovito informirati 
župne odbore, biskupijski i središnji Savez Katoličke akcije radi lakše 
koordinacije. Samo one stvari koje se odnose na Katoličku akciju ili koje 
u svojoj provedbi mogu uključivati odgovornost opće Katoličke akcije 
trebaju se predložiti na preventivnu diskusiju župnom odboru, 
biskupijskom ili središnjem Savezu Katoličke akcije. Čl. 39. kaže 
doslovce i kategorično: „Župni odbori (vijeća) i biskupijski savezi nemaju 

prava da se upliću u izvršavanje djelatnosti pojedinih organizacija." 
Kada bi župna vijeća držala da moraju štogod prigovoriti ili spomenuti 
glede djelatnosti pojedinih učlanjenih organizacija, mogu to učiniti u 
pomirljivoj formi prama onima koji su zainteresirani, a u slučaju 
neuspjeha neka se obrate na odnosna biskupijska okružja obavijestivši 
ujedno i biskupijski Savez. Kada intervencija biskupijskih saveza u obliku 
potpuno pomirljivu ne bi imala uspjeha, neka se obrate isključivo na 
Središnji savez koji će to referirati odnosnim stručnim nacionalnim 
središnjicama. Središnji savez sam nema prava da proizvoljno rješava bilo 
koju kontroverziju koja bi nastala među organizacijama Katoličke akcije. 
Daljnji članovi određuju modalitete javnih manifestacija općega 
karaktera. 

Sukladno s time imaju sva udruženja svoja naročita pravila koja se 
obaziru i na specifične ciljeve odnosnoga društva i na opće potrebe 
Katoličke akcije. U svemu pak djelovanju ovisno je svako društvo i svako 
dijecezansko okružje od svojega stručnog saveza. Tako veli npr. čl. 12.e 
pravila biskupijskoga okružja Saveza katoličkih muževa da se to okružje 
„drži u neprestanom kontaktu s generalnim Predsjedništvom i služi kao 
izvršitelj direktiva što ih ovo određuje". U slučaju raspusta ima jedino 
Središnje stručno predsjedništvo pravo da raspolaže s imetkom i da dade 
naloge glede reorganizacije i slično" (čl. 17, Pravila od 1924.). 

Iz svega toga slijedi da Katolička akcija ne ukida niti slabi autoritet 
stručnih nacionalnih središnjica, nego ga nasuprot pretpostavlja jer bez 
njega ne može raditi pa radi općega interesa samo ih koordinira u 
biskupiji i cijeloj zemlji. Usput spominjemo da je biskup Prudhomme 5. 
VII. o. g. na sastanku njemačkih katolika u Kanadi naglasio kratko sve 
ovo rekavši: „Ovaj sastanak treba još uže povezati vezu sloge njemačkih 
katolika... Želim da u vama ojača duh discipline i poslušnosti... Vaš 
poglavar je Sveti Otac u Rimu, vaš biskup i vaš župnik. Ovim trebate biti 
poslušni jer su oni od Boga postavljeni da upravljaju i vode sva katolička 
društva. U stvarima vaših udruženja imate se uz to pokoravati i 
odredbama centrale i distrikta; riječ je o stručnim centralama i 
distriktima" ( KIPA 8. VIII. 1927.). 


2. Praksa 

Pravila, poslovnici, sheme itd. trebaju potpuno usvojiti i provesti 
ova načela, kako je to već učinio biskupijski Savez u Šibeniku. U izradi 
pravila i poslovnika Katoličke akcije trebaju sudjelovati svi učlanjeni 
savezi, naročito se ne smije mimoići Hrvatski orlovski savez, Sveza 

hrvatskih orlića koji predstavljaju golemu većinu svih organizacija 
Katoličke akcije. Posebice se ne može tražiti da Hrvatski orlovski savez i 
Sveza hrvatskih orlića mijenjaju svoja pravila ili poslovnik u stvarima sebi 
specifičnim ili prema načelima koja bi bila oprečna gore izloženim. 

Neka najprije sve učlanjene organizacije točno provedu principe 
Katoličke akcije u svojim pravilima i poslovnicima. Hrvatski orlovski 
savez i Sveza hrvatskih orlića nema što mijenjati jer smo od početka 
proveli Katoličku akciju u našoj organizaciji. Neka se potom postigne 
sporazum glede eventualne niže koordinacije neistovrsnih, ali sličnih 
organizacija, odnosno Saveza, pa neka se onda tek međusobnim 
dogovorom i sporazumom pristupi definitivnom formiranju središnjega i 
biskupijskoga Saveza Katoličke akcije i župnih odbora. 

* * * 


Napomena Uredništva. - Na kraju ovoga svoga teksta Merz donosi 
zanimljivu bilješku koja otkriva pozadinu i poteškoće s kojima se 
susretalo uvođenje Katoličke akcije u Hrvatsku u odnosu na Seniorat, 
vodstvo Hrvatskog katoličkog pokreta: 

„Budući da se neprestano javlja dvojako shvaćanje o Katoličkoj 
akciji, o njenoj zadaći, strukturi i odnosima, to neka ovaj sastanak zamoli 
sakupljene hrvatske biskupe da nam svima u toj stvari daju zajedničku 
direktivu. PAZI! To je pitanje taktike hoće li se ovo iznijeti da onda 
Seniorat ne djeluje na sastavljanje tih direktiva u svom smislu." 

ŽENSKO PRAVO GLASA 
I KATOLIČKA AKCIJA 3 


Napomena Uredništva. - U svojem apostolskom radu posljednjih 
godina svoga života Ivan Merz je pratio problematiku uključivanja žena 
u javni i politički život te je o tome objavljivao članke i iznosio crkveni 
nauk. U ovom rukopisnom tekstu donosi, u svjetlu načela Katoličke 
akcije, veoma zanimljiva i argumentirana razmišljanja o tematici do koje 
se granice žene mogu baviti politikom. U ono su vrijeme žene bile veoma 
daleko od političkoga angažmana u javnosti. U izradi ovoga članka Merz 
se služio podacima jednoga francuskog časopisa te na početku navodi i 
njegov datum: 25. rujna 1927. Iz toga zapisa doznajemo da ga je Merz 
pisao koncem 1927. godine, svega nekoliko mjeseci prije svoje smrti. 

* * * 


U posljednje se vrijeme kod nas ponovno počelo više pisati o 
ženskom pravu glasa, a Hrvatska pučka stranka je po svojim tradicijama 
u svom izbornom proglasu stavila zahtjev da se ženama iznad 20 godina 
podijeli pravo glasa. Uistinu u mnogim je državama to pravo glasa i uve¬ 
deno, a u nekim je državama, kako se čini iz mnogih izvještaja, urodilo i 
dobrim plodovima. Tako se na primjer nakon prvih parlamentarnih 
izbora u Austriji govorilo da su ženski glasovi učvrstili položaj 
Kršćanskim socijalima. 

Koje stanovište zauzimaju katolički sociolozi i bogoslovi prema 
ženskom pravu glasa? U nekim stvarima se potpuno slažu, a u nekim su 
pak pitanjima njihova mišljena podijeljena. 

Svi bez iznimke tvrde da je pravo mjesto ženi njezina obitelj, a ne 
javni život. To je pravilo, a svako pravilo ima „naravno" svoje izuzetke! 
Žena treba biti kraljicom doma, suradnicom supruga, odgojiteljicom 
djece. Kada bi žena bila istrgnuta iz domaćega života, obitelji bi 
propadale, odgoj djece bio bi zanemaren, a države bi padale u propast. 

U tome se slažu svi katolički stručnjaci i ovu misao naglašavaju pape 
u svojim enciklikama; o njoj se ovih dana dugo i široko raspravljalo na 
posljednjem Socijalnom tjednu u Nancyju gdje su najveći francuski 


3 U izvornom rukopisu ovoga teksta koji je pisan tintom Merz je uz naslov stavio jednu bilješku 
olovkom koja glasi: ,,V(idi): Revue d... - 25. 9. 1927." Očitao je da se Merz poslužio tim 
francuskim časopisom za pisanje ovoga članka. Zaključuje se to i po navodima iz članka koji se 
odnose na Francusku. Ovaj je članak Merz napisao svega oko šest mjeseci prije svoje smrti! 


348 



katolički učenjaci u velikom nizu rasprava znanstveno obradili temu 
„Žena u društvenom životu". 

I upravo zato što žena imade da izvrši svoj bitni i životni zadatak u 
obitelji i po obitelji svoj društveni zadatak, razumijemo da se veoma velik 
broj najvećih katoličkih učenjaka protivi tome da se svim ženama otvori 
polje političkog rada i političkih borbi. Ovo stajalište oni zauzimlju iz 
načelnih razloga. 

Međutim, kako su suvremene gospodarske prilike i onako velik broj 
žena otrgnule od obitelji - iz njezina naravnoga djelokruga - to s tom 
činjenicom treba računati. Mnoga je žena zbog sadašnjega gospodarskog 

poretka bačena u vrtlog javnoga života i uslijed toga stradava. Stoga je i 
zanimljivo da se i one bore za politička prava jer pomoću njih kane da 
same sebe zaštite. Ovo pravo samoobrane i samozaštite ne može im nitko 
da ospori. 

No s druge strane ako se svim ženama dade mogućnost političkoga 
rada, prijeti pogibao da će se žena baciti u političku borbu i zanemariti 
svoje bitne dužnosti i svoju obitelj. Da se s jedne strane uzmogne 
udovoljiti ovim bitnim dužnostima obitelji, a s druge strane da žena, kao 
i njezina djeca, budu dovoljno zaštićeni, i tu se među katoličkim 
sociolozima svijeta već duže vremena zapaža jak pokret koji ide za tim da 
se uvede takozvano obiteljsko pravo glasa. 

Ovi katolički sociolozi navode veoma važne razloge koji idu u prilog 
obiteljskom pravu glasa. Oni vele: država nije skup raznovrsnih pojedinaca, 
već je ona skup raznih organskih jedinica kao što su obitelji, općine, 
pokrajine, staleži. I ove žive organske jedinice imaju svoj poseban život, 
svoju posebnu autonomiju, svoje posebne interese. Država nije samo 
dužna štititi prava pojedinaca i podupirati njihove interese, već je ona isto 
tako dužna štititi prava i podupirati interese obitelji, općina, staleža. 
Upravo iz istoga razloga da u državi budu zastupani interesi pojedinih 
staleža, katolici često (kao i kod nas Hrvatska pučka stranka] traže 
socijalno-gospodarski sabor koji bi donosio gospodarske, financijske i 
socijalne zakone. Ali isto kao što je stalež naravna jedinica u državi koja 
mora biti zaštićena, u daleko većoj mjeri je naravna organizirana jedinica 
obitelj. Zato mnogi katolički sociolozi drže da sadašnje pravo glasa valja na 
taj način usavršiti: ne time da se svim ženama bez iznimke dade pravo 
glasa, već da se uvede obiteljsko pravo glasa. Udata žena kojoj muž živi ne 
bi imala to pravo glasa, ali bi za to njezin muž imao jedan glas više, 
odnosno prema broju djece (u proporciji koja bi se već odredila) imao bi 
tri, četiri, pet glasova. Na taj bi način obitelj s brojnom djecom, budući da 
zastupa veću jedinicu, imala veća prava u državi, a s druge strane žena ne 
bi bila bez potrebe bačena u političku borbu i mogla bi se mirno baviti 
kućnom upravom i odgojem djece. 

A udovica bi naravno u takvu slučaju imala isto pravo glasa prema 
broju djece kao i njezin pokojni suprug. Isto bi se u tom slučaju 
punoljetnim djevojkama moglo dati pravo glasa. Naravno, i to ovisi o 
prilikama u kojima se nalazi narod: o pismenosti žene, njezinu socijalnom 
odgoju (npr. naše muslimanske djevojke, kako bi one vršile to pravo kada 
žive u očajnoj socijalnoj okolini). 

Ovaj pokret koji ide za uređenjem socijalno-gospodarskih sabora i 
obiteljskoga prava glasa biva sve jači. Takvi su pokreti, međutim, za 

katolike neobvezatni. Katolik može biti i pristaša i protivnik ženskoga 
prava glasa; pristaša i protivnik obiteljskoga prava glasa, kao što može biti 
pristaša i protivnik monarhije ili republike; pristaša ili protivnik političke 
demokracije. Tu svaki katolik ima opravdanu slobodu izbora. 

Kao što katoliku nije ostavljeno na slobodnu volju da li će u praksi 
priznati državu u kojoj se nalazi i hoće li se pokoravati njezinim 
pravednim zakonima, pa makar on bio u teoriji pristaša republike, u 
savjesti je dužan - živi li u monarhiji - da radi za opće dobro 
pokoravajući se zakonima monarhije. Isto tako uvede li se jednom žensko 
pravo glasa (pa makar žena bila u teoriji protivnica toga političkog 
prava), pred Bogom je svaka žena izbornica dužna da se tim pravom 
posluži na korist slobode Crkve i općega narodnog dobra. 

Neki dan poslao je kardinal Gasparri u ime Svetoga Oca pismo 
predsjedniku francuskih Socijalnih tjedana. U njemu Sveta Stolica 
indirektno ističe da je ona iznad svih vremenitih političkih borba koje se 
vode za ili protiv sudjelovanja žene u politici, ali ako život sa sobom 
donese sudjelovanje žene u građanskom životu, tada se žena tim svojim 
novim pravom mora služiti za obranu obiteljskoga života i kršćanskoga 
odgoja djece i za obranu javnoga ćudoređa (posebice se mora boriti proti 
pokvarenih običaja kao što je nečedna moda). No sva ta politička prava 
(ali nebitna) žena mora tako vršiti da ona i nadalje uzmogne vršiti svoje 
bitne dužnosti kraljice obitelji. U toj posljednjoj smjernici Svete Stolice 
rješenje je svih teškoća. Briga za obitelj središte je svih ženskih interesa; 
tu brigu ona neće smjeti zanemariti ni onda kada se njezin djelokrug 
proširi i na političko polje. 

A koje je stajalište Katoličke akcije prema političkom feminizmu, 
prema ženskom pravu glasa? Katolička akcija nije ni za ni protiv ženskoga 
prava glasa. Ona je poput Crkve izvan i iznad svih vremenitih i čisto 
političkih nastojanja. Katolička akcija smatra da je svaki onaj politički 
sistem dobar koji je pravedan i koji koristi općem dobru, koji poštuje 
kršćansku vjeru i ćudoređe, bez obzira na to bila to monarhija ili 
republika, imali samo muškarci pravo glasa ili se uvelo obiteljsko pravo 
glasa ili žensko pravo glasa. 

Za žensko pravo glasa katolkinje se imaju pravo boriti izvan 
Katoličke akcije, ali nipošto unutar liberalnih ženskih pokreta koji pod 
feminizmom razumijevaju emancipaciju žene od kršćanskoga poimanja 
svetog, jedinstvenog i nerazrješivog braka. Donesu li kod nas političke 
prilike sa sobom žensko pravo glasa ili ne, ipak je dužnost Katoličke 
akcije pobrinuti se da uz onu bitnu pripravu za poziv žene kao supruge i 
majke suvremena djevojka ili žena dobiva potrebnu građansku izobrazbu 

tako da se svojim političkim pravima uzmogne poslužiti, kako to Sveta 
Stolica želi, u korist obitelji, odgoja djece i za obranu javnoga ćudoređa. 

Naravno da se i ovaj odgoj žena za građanska prava mora vršiti po 
napucima biskupa, kako je to i zaključio posljednji međunarodni kongres 
Katoličkih žena u Rimu. Biskupi su oni koji će odlučiti na koji će način 
naše žene u našim posebnim prilikama znati naći onu potrebnu ravnotežu 
između svoje bitne i osnovne dužnosti kraljice obitelji i nebitnih, ali važnih 
novih političkih prava. U Francuskoj su štoviše nedavno sami biskupi 
pokrenuli osnutak katoličkih građanskih ženskih društava koja imaju 
poseban zadatak da odgajaju savjesti žena za vršenje novih političkih prava 
u korist slobode Crkve i javnoga blagostanja domovine. 

Ni jedna ženska Katolička akcija ne može svoju sudbinu vezati uz 
žensko pravo glasa. Svaki takav katolički ženski pokret - jer je katolički - 
u tom pitanju daje svojim članicama slobodu da budu pristaše ili 
protivnice ženskoga prava glasa, i to stoga jer Crkva kao i Katolička akcija 
odobrava svaki politički sistem koji je pravedan i koji radi za opće dobro. 
No katolkinje imaju pravo da se u političkim organizacijama (koje rade 
na temelju kršćanskih načela) bore izvan Katoličke akcije za politička 
prava, ali u okviru božanskih, crkvenih i naravnih zakona te i tu prema 
smjernicama Svete Stolice. One će prema tome uvijek ostati na stajalištu 
svetosti, jedinstvenosti i nerazrješivosti braka; one će smatrati obitelj 
zajednicom u kojoj je po naravnom i božanskom pravu muž glava a žena 
suradnica; znat će da je prvotni cilj te obitelji rađanje i odgajanje djece. 

Po tome će i sva ova politička nastojanja ići za tim da bude 
učvršćeno domaće ognjište u kojem žena treba izvršiti svoj pravi i bitni 
životni i društveni zadatak. 

To su one granice unutar kojih se uistinu i kreće nastojanje onih 
katoličkih žena koje se izvan Katoličke akcije bore za građanska prava. 
No čini se da danas većina katoličkih sociologa drži da će prava žene, a 
posebice obitelji, na taj način biti najbolje zaštićeni i da će njihovim 
interesima biti najbolje pomognuto ako se ne uvede čisto žensko pravo 
glasa, već obiteljsko pravo glasa. 

U ovom članku osvrnuli smo se poglavito na ženu kao majku i 
suprugu. Uloga žene kao odgojiteljice, misionarke, karitativne radnice, 
intelektualne radnice i one koja se žrtvuje za više ideale dade se lako 
izvesti ako se materijalno materinstvo prenese na duhovno materinstvo. 

KRIST KRALJ DRUŠTVA 


Napomena Uredništva. - U Arhivu Ivana Merza sačuvana su tri 
poveća lista ispisana njegovim rukopisom. Stranice su numerirane od 5 
do 7. Četiri prve stranice nedostaju. Analizom sačuvanoga teksta lako se 
ustanovilo da se radi o završnom dijelu njegova članka Krist Kralj što ga 
je uputio časopisu Za vjeru i dom, glasilu Sveze hrvatskih orlića još 
1926., ali nije objavljen za njegova života nego tek 1943. g.l Članak je 
Merz napisao 1926. g. nakon proslave Jubilarne godine 1925., a u njemu 
komentira encikliku Quas primas kojom je Papa Pio XI. 1925. g. uveo 
blagdan Krista Kralja u liturgiju Katoličke Crkve. Marica Stanković 
objavljujući taj članak 1943. u glasilu Za vjeru i dom (br. 8-9, 1943., 
str. 3) opisuje zanimljive okolnosti kako se taj članak bio zagubio u 
uredništvu pa je pronađen i tek tada, tj. 1943. g. se objavljuje u časopisu 
kojemu je bio namijenjen. 

Premda smo taj članak ponovno objavili u 2. svesku Sabranih djela 
Ivana Merza, str. 281-282, i to onako kako je objavljen u časopisu Za 
vjeru i dom 1943. g., ovaj završni dio koji je sačuvan u izvorniku i to 
ispisan Merzovom rukom, donosimo ponovno točno prema izvorniku. 
Naime, objavljujući članak 1943. uredništvo časopisa Za vjeru i dom 
unijelo je neke redakcijske izmjene, neke su rečenice i dijelovi teksta iz 
originala ispušteni. Budući da nam se barem jedan dio toga originalnog 
rukopisa do sada sačuvao, objavljujemo taj dio ponovno jer je važan za 
poznavanje cjelovite Merzove misli o temi kojoj je posvetio cijeli članak. 

Članak je bio namijenjen za članice ženske grane Orlovske 
organizacije - Sveze hrvatskih orlića koje je Merz želio oduševiti za 
apostolski rad u širenju Kristova Kraljevstva. U prvom dijelu članka koji 
je objavljen 1943. g. Merz spominje Katoličku akciju koju poistovjećuje s 
Orlovskom organizacijom pa smo članak ovdje svrstali među skupinu 
Merzovih rukopisa o Katoličkoj akciji. 


* * * 

Krist - Kralj društva. Nije dosta da mi Krista priznajemo Kraljem u 
privatnom i obiteljskom životu. Krist mora da postane Kraljem i cijeloga 
javnog života; on je Bog i Gospodar svega. Pođite na primjer u našu 
Bosnu, u pjevačka društva, u takozvane hrvatske čitaonice. 

Pođite u sokolska udruženja! Je li Krist tamo Kralj? Idite u naše 
političke stranke, u naša trgovačka poduzeća, u naš parlament! Je li Krist 
tamo priznat za Kralja? Krist je tamo zbačen sa svoga kraljevskog 
prijestolja! U tim sokolskim društvima, u tim hrvatskim čitaonicama uz 
Boga Krista vlada i kakav lažni prorok, ili možda ni jedan. To ne možemo 
i ne smijemo dopustiti. Mi smo članice vojujuće Crkve - Ecclesiae 
militantis - svaka je kršćanka vojnik, a poglavito ona koja ratuje pod 
zastavom katoličkih udruženja. Zato je naša dužnost da posvuda 
postanemo apostolkama Kristova kraljevstva naglašujući da katolkinja ne 
može biti članicom onih udruženja gdje se Krist ne priznaje Kraljem. A 
što se tiče države u kojoj moramo svi biti jer je to nužno društvo, naše 
nastojanje mora biti da sustavnim odgajanjem naroda težimo za onim 
idealom što su nam ga pape zacrtali. 

I evo, Sveti Otac Papa (Pio XI.) svojom okružnicom koja počinje 
riječima Qwas primas obvezao nas je da otsele još junačnije poradimo za 
Kraljevstvo Kristovo u dušama pojedinaca, u obiteljima, u udruženjima, u 
državi i u cijelome ljudskom društvu. „Gledah u noćnim viđenjima i gle, 
na oblacima nebeskim dolazi kao Sin čovječji. On se približi Pradavnome i 
dovedu ga k njemu. Njemu bi predana vlast, čast i kraljevstvo da mu služe 
svi narodi, plemena i jezici. Vlast njegova vlast je vječna i nikada neće 
proći, kraljevstvo njegovo neće propasti." (Dn 7,13-14) 4 


4 Izvadak iz knjige proroka Danijela kojim završava ovaj članak, Merz donosi prema starom 
prijevodu Biblije koji se tada koristio. Mi smo ga ovdje donijeli prema sadašnjem novom 
prijevodu Biblije. 

Zagrebački Orlovi i Hrv. Katoličko '4 
pjevačko društvo „Branimir" 


priređuju 


SVEČANU 
MATINE]U 

| U SLAVU KRISTA KRALjA 

u dvorani Music-Halla (Nikolićeva ul.) u nedjelju 
dne 16. listopada 1927. u 11 sati prije podne na 
koju Vas uljudno pozivlju. 


PROGRAM: 


1. Himna Kristu Kralju, pjeva zbor Hrv. kat. pje¬ 
vačkog društva „Branimir" uz pratnju orkestra. 

2. Krist - Kralj naroda — gorori dr. Ivo Merz 

3. Handei; Concerto grosso br. 8. Svira orkestar 

4. Lipp: Kristu Kralju. Sopran solo; gđica Marijana 
Branković, violina solo: gospodin Dragutin Fiala, 
uz pratnju harmonija i zbora. 

5. M. Pavelić: Kristu Kralju, deklamira Dušan 
Zanko. 

6. Rosatti: Papinska himna, pjeva zbor Hrv. Kat. 
pjevačkog društva „Branimir*‘uz pratnju orkestra. 


to 


Po svim hrvatskim krajevima gdje su postojala orlovska društva 
Orlovi su priređivali svečanu javnu proslavu blagdana Krista Kralja koji 
je na kraju Jubilarne godine 1925. ustanovio Papa Pio XI. U Arhivu 
Ivana Merza sačuvana je jedna pozivnica za proslavu toga blagdana 
1927. g. u Zagrebu. U programu se vidi da je na Svečanoj Matineji 
predavanje o Kristu Kralju održao dr. Ivan Merz. Bilo je to svega šest 
mjeseci prije njegove smrti. 

UVOD 
u Razne spise 


Trećoj skupini Merzovih rukopisnih tekstova koji se objavljuju u 
ovom šestom svesku dali smo naslov Razni spisi. Većina tih tekstova 
napisana je u Zagrebu između 1922. i 1928. g. Osim prve skupine 
tekstova sadržanih u njegovoj školskoj zadaćnici, svi ostali imaju za temu 
religiozne sadržaje. Budući da su raznovrsni po sadržaju i prema tome ne 
pripadaju izravno u prethodna dva dijela ovoga sveska, donosimo ih 
podijeljene u tri skupinu. 

Prvu skupinu čine tri velika rada pa su zato stavljeni pod zajednički 
naslov Veći spisi. Tu je najprije njegova školska zadaćnica sa sedam 
tekstova-zadaća napisanih tijekom šk. godine 1912./1913., kad je Merz 
bio u 3. razredu (u ono vrijeme 7. razred) gimnazije. To su ujedno i 
najstariji tekstovi što su od Merza sačuvani. O njihovoj originalnosti 
opširnije govorimo u Napomeni Uredništva u uvodu u sam spis. Slijedi 
potom opširna studijska radnja Katolicizam i nacionalizam u kojoj 
prikazuje i komentira zanimljive rezultate jedne međunarodne ankete o 
temi katolicizma i nacionalizma te ih primjenjuje na naše prilike. Kao 
treći velik tekst u ovoj prvoj skupini jest Merzov studijski rad o romanu 
,,Lurd“ francuskoga pisca Emila Zole. Na temelju stručne literature 
kojom se služio, Merz pobija sve neistine koje je Zola iznio u tom 
romanu. 

U drugoj velikoj skupini pod naslovom Manji spisi donosimo dvije 
vrste tekstova. Prvu čine tekstovi koje je sam Merz nazvao „nacrti 
predavanja" i sve ih je čuvao u posebnom fasciklu br. 39 svoga velikog 
Arhiva. U svome odgojno-apostolskom djelovanju kao član vodstva 
Orlovske organizacije Merz je posjećivao orlovska društva, ali i druga 
vjerska udruženja koja su ga pozivala da im drži predavanja o temama iz 
života Crkve, o duhovnom životu i si. On se za ta predavanja pripremao 
bilježeći osnovne misli da mu budu podsjetnik. Ta su predavanja bila ne 
samo informativna, nego i formativna karaktera. Prvo u nizu tih tekstova 
jest njegovo predavanje o aktualnosti religioznoga života koje je održao 
početkom 1919. g. svojim kolegama u akademskom društvu Hrvatska u 
Beču. Ovaj je tekst Merz napisao svega nekoliko mjeseci nakon što je 
došao s bojišta Prvoga svjetskog rata, a u kojem sažima svoje duhovno 
iskustvo i spoznaje do kojih je došao tijekom rata. 

Na kraju ove podskupine donosimo još jedan njegov veoma 
zanimljiv tekst: to je nacrt-skica pravila za urednike budućega katoličkog 

dnevnika o kojem je Merz ozbiljno razmišljao i zalagao se da se i kod nas 
pokrene, a kojemu je već bio dao ime - Kristov stijeg. Poticaj i uzor za 
takav pothvat bio mu je francuski katolički dnevnik La Croix koji i danas 
izlazi u Francuskoj. Na kraju donosimo i jedan naknadno pronađeni 
Merzov tekst Dopis što ga je uputio uredništvu časopisa Život i koji je 
ondje objavljen 1920. Pripadao bi među prva dva sveska u kojima se 
nalaze tekstovi što ih je Merz osobno objavio za svoga života. 

Ovi Merzovi raznovrsni tekstovi objavljeni u ovome svesku pokazuju 
svu svestranost zanimanja Ivana Merza za razne vjerske i društvene teme 
kao i njegovo iskreno i kompetentno nastojanje da istinom i kršćanskim 
načelima prožme i javni život. 

Veći spisi 


SKOLSKE ZADAĆE IVANA MERZA 

7. razred (danas 3. razred) gimnazije 
šk. god. 1912./1913. 


Napomena Uredništva. - Kada bismo kronološki poredali i 
izdavali tekstove Ivana Merza, kako one već objavljene u prvih pet 
svezaka njegovih Sabranih djela, tako i rukopise koje sada prvi put 
objavljujemo u ovomu šestom svesku, onda bi ovaj tekst, točnije skupinu 
tekstova koji slijede, trebalo staviti na prvo mjesto, tj. na početak prvoga 
sveska1 

U Arhivu Ivana Merza sačuvana je njegova školska zadaćnica za 
hrvatski jezik iz šk. god. 1912./1913. kada je Ivan pohađao 7. razr. 
(danas 3. razr.) gimnazije. Ta njegova zadaćnica sa svojim sadržajima 
jest prvi, odnosno najstariji pisani tekst što nam je ostao od Ivana Merza. 
Kada je napisao prvu zadaću, bilo mu je 15 god. i 9 mj., a posljednju je 
napisao kada je imao 16 god. i 5 mj. Svoj Dnevnik, objavljen u četvrtom 
svesku Sabranih djela, Merz je počeo pisati godinu dana kasnije, tek u 
veljači 1914. godine, kada je imao 17 god. i 2 mj. Imajući u vidu i 
činjenicu da je krenuo godinu dana ranije u školu, po ovim njegovim 
tekstovima iz školske zadaćnice zanimljivo je uočiti visok stupanj njegova 
intelektualnoga razvoja koji nadvisuje njegovu kalendarsku fizičku dob. 
Profesor koji je tada predavao Merzu hrvatski jezik bio je dr. Ljubomir 
Maraković. 

U ono su se vrijeme u banjalučkoj gimnaziji školske zadaće pisale 
obično jedanput mjesečno. Profesor bi zadao temu, a đaci su trebali tu 
temu pismeno obraditi čime se provjeravalo njihovo opće znanje iz 
književnosti i ostalih srodnih predmeta. Neke teme profesor je već 
unaprijed najavio pa su se đaci trebali kod kuće za nju pripremiti i potom 
je u školi po sjećanju napisati. Zato u zadaćnici na početku ima dodatak 
je li zadaća „školska“ ili „domaća". 

Od osam zadaća koje su učenici njegova razreda pisali tijekom te šk. 
godine Merz je napisao sedam. Nedostaje jedna, i to peta po redu. Razlog 
je vjerojatno bio taj što je Merz ili toga dana bio bolestan ili negdje na 

putovanju s roditeljima budući da je češće morao ići u Beč na liječničke 
preglede. 

Merz nije kod svih zadaća stavio datume, nego samo kod nekih pa se 
na temelju njih može po prilici zaključiti kada su pisane i ostale zadaće. 

U desnom kutu u zagradi stavili smo oznaku Ivanove dobi (godine i 
mjesece) da se lakše može uočiti koliko je Ivan bio star kada je pisao 
određeni tekst, što nam omogućuje da lakše uočimo kako je u tako ranoj 
dobi već zrelo i ozbiljno razmišljao. 

Premda na naslovnici zadaćnice stoji da je za „hrvatski jezik", 
pravilo je, međutim, u ono vrijeme bilo u banjalučkoj gimnaziji da se 
polovica zadaća piše latiničnom, a polovica ćiriličnim pismom. Tako se od 
sedam zadaća u njegovoj bilježnici nalaze tri pisane latinicom, a četiri 
ćirilicom. Četvrtu zadaća koju su njegovi kolege pisali latinicom Merz 
nije pisao jer je bio odsutan iz škole. Na kraju svake zadaće, koju je 
profesor ispravljao crvenom tintom, stoji i profesorova ocjena koju smo 
također ostavili ispod teksta. 

Premda su ovi Merzovi tekstovi u okviru programa školskoga 
obrazovanja napisani na zadanu temu, a nisu njegovi spontani tekstovi, 
oni nam i takvi otkrivaju širinu njegove naobrazbe i opće kulture koja 
nije bila samo plod školskoga odgoja, nego ju je on nadopunio privatnim 
čitanjem mnogih vrijednih knjiga koje je od mladosti čitao. 



BjtacriuiiiiTBo u naKja^a 
h-sjirosejKiiuiia u nannpnHU« 

.la.iiKMftH lSn.np, I>an.a.iyi;a. 


VHstništvo i naklada 
knjigovežnice i papirni« 

Ladislav Wolf, Banjaluka. 

Velika realka u Banjaluci. — Be.iinsa pen.uui j I.nn.ruyuM. 

Naslovnica sačuvane školske zadaćnice za hrvatski jezik 
IvanaMerzaiz šk. god. 1912./1913. 

(15 god. i 9 mj.) 


I. zadaća (domaća) 

29. IX. 1912. 

(latinica) 

0 MA JL I«. OjtcL l 

fi^uA^fbUj 

'Jjt) b 1M/1 ytt pfUM. /HAA&4L a 

djiČb WAjCL <IuaC UKV Ct^b- Aaa/vul/iajA. i (UaJ>Il ? 

" iž) ' V t 

'AlfriufOuaC 


Kad se objaviše Domjanićeva djela, neke se kritike izraziše da 
Domjanić nije nikakav patriot jer ne piše rodoljubne pjesme. Vidi se, 
dakle, da ti kritičari krivo shvaćaju patriotizam. Oni misle da je samo 
onaj pjesnik pravi rodoljub koji u svakom drugom retku direktno ističe 
svoju narodnost što potiče druge da za domovinu rade i da budu kao što 
je i on. Ne, kritičari imaju sasvim krivo mnijenje, što im i Domjanić u 
svojoj pjesmi Moj put veli. Glavna misao ove pjesme glede na rodoljublje 
izražena je u ovim stihovima: 

Cisto mi čelo i savjest je čista, 
ne trebam trobojkom skrivati grudi. 

Je li mi u srcu narod i ljubav 
tko ima pravo da sumnja i sudi? 

Sto znače ovi stihovi? Na prvi mah izgledaju kao puke riječi, ali ako 
ih bolje omjerimo, vidjet ćemo kakav je njihov sadržaj; naći ćemo u 
njima mnogo pouke. 

Čovjek se ničim ne smije isticati. Kaže li nam netko sve što znade, 
reći ćemo da je budala, ili ako se jedna stanovita osoba stane hvaliti kako 
radi za narod, a na kaputu nosi stranački znak s trobojnicom, što ćemo 
misliti o tom čovjeku!? Svakako ćemo sumnjati o njegovu značaju jer 
patriotizam nije ona trobojnica i prazna riječ, nego baš obratno. On je 
pregaranje, šutnja i dubok osjećaj. Patriot je prije onaj koji o narodu ni 
riječi ne spominje, negoli onaj koji o njemu mnogo govori. Pravi rodoljub 
teži i radi za napredak domovine, i to mirno, tiho i potajno. On dušom i 
tijelom s narodom isto osjeća, iako to nikome ne kazuje. 

Kako će mladić postići svoj cilj, kako će on moći nešto uraditi za 
domovinu? Prvo i prvo mu je da uči i da se bavi lijepom knjigom u kojoj 

se upoznaje s raznim značajevima te će i on nastojati da bude kao i oni; 
težit će za oplemenjivanjem duše. Takvih ljudi treba narod. Oni su pravi 
rodoljubi koji će se znati da užive u narod; umjet će raditi za nj te će biti 
zadovoljni i duševno slobodni. Što će im više? Postigli su svoj plemenit 
cilj: duševno su slobodni. Ovo mnogo znači. Što ima čovjek od toga kada 
je tjelesno slobodan, a nikome ne smije pogledati u oči!? Duševno 
slobodni ljudi uživaju plod svoga truda, uvijek su veseli i dobre volje. Oni 
trobojkom ne skrivaju svoje grudi, a ipak su rodoljubi. 

Evo, Heine je bio patriot da mu nema para, iako ga Nijemci proglasi- 
še izdajnikom. Ne samo da on nije hvalio Nijemce, nego ih je upravo 
napadao i rugao im se. Dapače je govorio da mu njemački jezik reži kada 
ga čuje. Heine je dobro shvatio zlo političko uređenje Njemačke te ga je 
zato i ljuto napadao, ali opet se u njegovim pjesmama vidi kakve je on 
narodnosti. Svaki lik, svaka osoba je čisto njemački tip tako da se u njego¬ 
vim pjesmama zrcali patriotizam, iako nigdje ne spominje svoju narodnost. 

Već na početku rekoh: sve što čovjek radi ne treba govoriti drugome 
i nitko ga zato neće osuditi jer za ono što je nekome u srcu upisano ne 
zna nitko. Takvi ljudi koriste domovini dok su joj najveći neprijatelji 
obično oni koji trobojnicu nose na vidljivom mjestu. Nije potrebno 
navađati primjera jer je svakome poznato kako je to u Hrvatskoj. Njoj od 
Mađara ni od Nijemaca ne prijeti tolika pogibelj kao od samih Hrvata. 
Oni su si sami krivi jer ne odgajaju značajeve, nego nasuprot ljude koji 
sebi pod firmom narodnosti pune kese i hrabre narod na otpor proti 
neprijatelja dok se oni vladaju kao najveće kukavice. 

(dobro) 




i/VlaaAA 


^ % /d-vtvj, 

Faksimil početka prve šk. zadaće Ivana Merza o Dragutinu 
Domjaniću iz 1912.g. Profesor ju je ispravio i već u prvoj rečenici 
označio je riječima „kojom prilikom" da treba nadopuna . U ispravku 
je Merz nadodao riječi „Kad se objaviše Domjanićeva djela... 

(16 god.) 


II. zadaća (školska ) 1 

(latinica) 

„Čovjek, da unaprijedi svoj narod, treba biti sluga svoje zemlje." 

Josip Kozarac 

(Obrazloženo privatnim štivom iz Kozarčevih djela.) 

Kozarac, kako je poznato, spada među realiste i u svim djelima zastupa 
ideju da čovjek treba biti sluga svoje zemlje. Pisac zato idealizira likove koji 
su zastupnici ove ideje. Lešić je u Mrtvim kapitalima njezin pretjerani 
zastupnik, iako i ideja ima svoju realnu podlogu. Što se tiče ovoga realizma, 
pjesnik je skoro zašao u ekstrem kao što je i učinio u idealnom risanju 
pojedinih likova. U čemu se sastoji Kozarčeva ideja, razjasnit ću ukratko. 

Čovjek, ako hoće koristiti narodu, mora biti sluga zemlje. To pjesnik 
primjenjuje na Hrvatsku koja je većim dijelom neplodna. Ovu neplodnu 
zemlju on nazivlje mrtvim kapitalom; ona je i močvarna i neobrađena i 
zato je treba isušivati i pretvoriti u plodnu te će tako ona postati živim 
kapitalom. Da se to uzmogne provesti, trebaju đaci pohađati agronomiju 
da se upoznaju s modernim poljoprivrednim strojevima, da nauče kako se 
zemlja zgodno obrađuje te da to znanje iskoriste. Običan seljak obrađuje i 
iscrpljuje zemlju samo na vrlo primitivan način te zato ona dobro ne rodi, 
dočim ako mu netko bude pokazivao najzgodnije i najjednostavnije načine 
u poljoprivrednoj struci, zemlja će donijeti u mnogo kraćem vremenu 
deset do dvadeset puta veći plod nego prije. Đaci ne bi trebali studirati 
filozofiju od koje nema praktične vrijednosti. Filozofa i činovnika ima 
dapače previše te neki ne dobiju ni mjesto i tako se gubi mnogo snage koja 
bi se mogla iskoristiti da se razumiju u agronomiju. Činovništva u 
Hrvatskoj ima previše te su na veliku štetu državi, ali ako bi se ljudi bavili 
agronomijom, bilo bi puno manje činovništva, a drugo zemlja bi se mogla 
brže unovčiti i to bi bio kolosalan napredak za narod. 

Kozarac misli da će se samo na taj način moći pridići materijalno 
blagostanje naroda te si tako zamišlja buduću generaciju, kao Lešića u 
Mrtvim kapitalima, koji je pravi izvršitelj njegove ideje. Čitavom 
hrvatskom narodu mora lebdjeti pred očima slika Lešića, svi moramo biti 
kao i on ako hoćemo unaprijediti svoj narod. (dobro) 


1 U originalu nedostaje datum kada je Merz pisao ovu 2. zadaću. Prema datumima ostalih zadaća 
koje su pisane kasnije, vjerojatno je da je pisana u mjesecu studenom 1912. kada je Merz bio 
blizu navršenih 16 godina. 

(16 god. i 2 mj.) 


III. zadaća (školska) 2 

(ćirilica) 

Zdrav duh u zdravu tijelu 

Do ovoga je rezultata došlo čovječanstvo već u svom početku. Ljudi 
već za rana uvidješe da bolje duševno uspijevaju oni koji su zdravi. To ne 
vrijedi samo za pojedince nego i za čitave narode. Starim Grcima bijaše 
tjelovježba važan faktor. Njihove olimpijske igre najjasnije pokazuju kako 
je u njih bio razvijen smisao za zdravlje. Ovo njegovanje tijela urodilo je 
smislom za ljepotu. Gdje su se nalazili najsavršeniji kipovi? Jamačno u 
Ateni, moramo odgovoriti, jer se je gimnastici posvećivala velika pažnja. 

Grci bijahu za svoje vrijeme na vrhuncu kulture tako da se još danas 
moramo klanjati njihovim duševnim proizvodima. Renesansa 
[renaissance ), nastavak antičke kulture, uvažava njegu tijela. „Znameniti 
učitelji humanisti vode svoje đake na šetnju da se naužiju svježega zraka 
te da budu sposobniji za daljnji duševni rad", veli neki kulturni historičar. 

Sadanja generacija uviđa ovakvu potrebu te se i sada u naprednim 
zemljama gleda na njegu tijela. Sada su i obnovljene olimpijske igre kod 
kojih se ljudi natječu u raznim vježbama te time nukaju i druge da se za 
njima povode. 

Dovoljno sam istakao da su svi kulturni narodi uvidjeli da je 
tjelovježba potrebna za duševni razvitak, a sada ću reći koji je direktni 
uzrok da je u zdravom tijelu zdrav duh. 

Tjelovježbom se jača naše mišićje, naša pluća, čisti se krv te 
postajemo otporni, razni bacili nam ne mogu škoditi jer je naše tijelo 
postalo imuno. Naravno, ni u ovom se ne smije pretjerivati jer „ali zuviel 
ist ungesund“ 3 , kaže Nijemac. Glavna zapovijed trijezne Pitagorine filo¬ 
zofije glasila je: „Budi umjeren." I u istinu je tako. Neki (nadri)filozofi 
kažu: „Tijelo nam je na smetnji duši" pa onda još k tomu misle: „Ja težim 
za duševnim razvojem pa poradi toga smijem tijelo zanemarivati." 
Ovakvi se ponajčešće tuže na razne bolesti, a njihov duh smalaksava. 


I ovdje nedostaje datum u originalu. Prema datumima ostalih zadaća koje su pisane kasnije 
vjerojatno je da je pisana u mjesecu siječnju ili veljači 1913. kada je Merz već bio navršio 16 
|odina. (Rođenje 16. 12. 1896.) 

J Prijevod: Sto je pretjerano, jest nezdravo. 

Napomenuo sam kako je njega tijela potrebna. Ovo osobito vrijedi 
za Europljane koji su svoje tjelesne sile istrošili pa je pogibelj da će oni 
jednom podleći žutoj rasi. Ova pogibao bi se mogla ukloniti njegom tijela 
jer bi se tada europski element ojačao i mogao bi im se oduprijeti. 
Statistike zadnjih decenija potvrdile su da se je u zemljama gdje se 
tjelovježbi posvećuje pažnja broj pomora umanjio, broj poroda uvećao i 
da su se te zemlje dobro kulturno podigle. 

(dobro) 

* * * 

Faksimil početka četvrte šk. zadače Ivana Merza o Vladimiru 
Nazoru (vidi sljedeću stranicu) na temu stihova iz Nazorove 
zbirke „Hrvatski kraljevi". Zadaću je Merz prema tadašnjem 
školskom propisu morao pisati ćirilicom. Ovo je prvi književni 
susret Merza s Nazorom. Nakon tri i po godine ponovno će se s 
susresti s njegovim književnim djelom, ali u vojsci, o čemu je Merz 
ostavio opširne zapise u svome Dnevniku. (14.IV. - 12.VI.1916.) 

(16. god. i 3 mj.) 


IV zadaća (školska) 

1. IV 1913. 

(ćirilica) 

U krvi sablja rđa, a plug sveti 
što više brazdi, to se više svijetli. 

Nazor, Hrvatski kraljevi 

Nedavno je Matica hrvatska izdala Nazorove Hrvatske kraljeve. U 
njima se crta hrvatska prošlost od dolaska Slavena u epsko-lirskoj formi. 
To su pjesme većim djelom impresionističke, a kada se sve cjelovito 
uzmu, onda nam daju epopeju. Većim dijelom se opisuju bojevi te je u 
njima već između seljaka i vojnika došlo do svađe. Svaki tvrdi da je 
njegov zanat uzvišeniji dok ne dođe kralj Krešimir rješavajući svađu 
riječima: 

U krvi sablja rđa, a plug sveti 
što više brazdi, to se više svijetli. 

Mudri Krešimir uvidio je dobro čemu vodi dugotrajni rat. „Sablja 
rđa“, veli on, a ne postaje svjetlija. Ovo potvrđuje historija. Da nije bilo 
velikoga tridesetogodišnjeg rata, Europa bi bila daleko naprednija negoli 
je sada. On je čitav kulturni život unazadio. 

Zašto da pišem o onome što je nekad bilo kada mi sadašnjost pruža 
dobrih dokaza? U balkanskom ratu Bugari su se hrabro borili i oteli 
mnogo zemalja, ali se okoristili nijesu. Naprotiv, rat im je uništio cvijet 
inteligencije, ubio tri kipara svjetskoga glasa. Rat ih je toliko zadavio da 
nijesu dospjeli da obrade zemlju te im sada prijeti velika pogibao da će 
njihovom zemljom zavladati glad. 

Naravno, iz toga ne slijedi da je rat nepotreban, ali dugi ratovi koji 
hoće neprijatelja do temelja uništiti svakako su pogibeljni. Zemlje koje 
odavna nijesu vodile ratove cvjetaju. Mala državica Belgija plovi u 
izobilju, a ljudi se ne sjećaju da je ona ratovala. 

Plug i motika treba da je svakom narodu svetinja; ona, a ne sablja, 
vodi ga do blagostanja, ona mu pokazuje put sreći. Dobro je to znao 
veliki hrvatski pjesnik Preradović; on je u svojoj drami Kraljević Marko 
svom narodu pokazao put kojim treba ići ako hoće da postane ravan 
drugim kulturnim narodima. 

(vrlo dobro) 

(16. god. i 4 mj.) 


VI. zadaća (domaća ) 4 5 

(latinica) 

Dubrovnik u povijesti i u književnosti 

Sasvim na jugu Dalmacije izdiže se iz mora lijepi Dubrovnik. Čitave 
godine vrve stranci po ulicama njegovim te se naslađuju bujnošću 
prirode. Ona je uistinu ovdje božanstvena. Naranče i limunovi, lovor i 
mirta i sve ostale južne biljke se tu nalaze. Na čitavom Jadranskom moru 
nema tako lijepa grada kao što je Dubrovnik; dapače sami Mleci, čija je 
ljepota na glasu, nemaju tako lijep prirodni položaj. Tu nema velikih 
zgrada i sjajnih historijskih spomenika, nego je sve maleno i prilično 
novo. Osim nekoliko zgrada putnika ništa ne podsjeća na njegovu sjajnu 
prošlost.Srednji vijek je doba velikih nemira i malih državica. Jedina 
velika država bilo je Istočno Rimsko Carstvo koje je na zapad sezalo sve 
do Jadranskoga mora. Za provala Slavena u sedmom vijeku gradovi na 
moru budu razoreni, a među njima i naseobina Epidaurus. Bjegunci 
ovoga grada sagrade deset kilometara sjevernije Ragusium ili 
Dubrovnik.Slaveni koji nastaniše grad primiše blagotvornu rimsku 
civilizaciju i stadoše se kulturno dizati. Okolina Dubrovnika bila je 
nerodna te su stanovnici bili prinuđeni da se bave trgovinom. Postadoše 
mornari, a podržavahu veze sa susjednom italskom obalom. Dubrovnik 
se je pridizao, a kada 1205. dođe pod mletačko gospodstvo, sudjelovao je 
u trgovini s Levantom. U to se doba on ugleda u Veneciju; podiže 
kulturne ustanove, uređuje aristokratsku upravu s knezom na čelu. On je 
već tako bogat da kupuje bližnje otoke te svoj teritorij povećava. Glavna 
mu je težnja za miroljubivošću. Vidimo ga gdje izmiruje Dušana Velikoga 
sa Stjepanom Kotromanićem te za nagradu dobiva Ston i Pelješac. Kada 
je Lajuš Veliki" oteo Mlecima Dalmaciju (1358.), stavlja se on kao 
mudar političar pod okrilje jačega, plaća mu danak te se samostalno 
razvija. Nakon bitke na Mohačkom polju preporuča se on pobjedniku 
sultanu, obeća mu dar od nekoliko hiljada dukata te bude opet 

4 Ni ova zadaća nema oznake datuma. Pisana je ili koncem travnja ili početkom svibnja 1913. 
Peta zadaća koja bi trebala prethoditi ovoj, u bilježnici nedostaje. Vjerojatno je Merz toga dana 
bio odsutan iz škole (zbog bolesti ili putovanja). 

5 Ludovik I. Anžuvinac (Lajuš Veliki) bio je u to vrijeme kralj Mađarske, Poljske, Hrvatske i 
Slavonije. 

samostalan. U ovo doba trgovina je na vrhuncu; on prevozi sirovine s 
balkanskoga poluotoka u Italiju, a iz nje izvozi industrijsku robu. Pošto su 
ljudi imali dosta novca, nijesu se morali brinuti za kruh, nego su se mogli 
baviti umjetnošću. Oni su pomorci, upoznavaju se u svijetu s raznim 
modama te ih kod kuće uvađaju. Tu ima trubadura koji slave ljepotu 
gospođa na onaj isti način kao što to rade u Provansi. Oni se počinju 
narodno pridizati i njegovati hrvatsku pjesmu. 

U Italiji se je rodila renesansa i humanizam, a i Dubrovčani su 
humanisti; bave se antiknom knjigom, prevađaju ju je i stvaraju razne 
umotvorine po klasičnim uzorcima. Sadržaj za klasične i legendarne 
motive crpu iz domaćega života. Kao što je npr. Vetranić u Posvetilištu 
Abrahamovu ocrtao dubrovački pastirski život. U Italiji je bila 
raskalašenost velika, tako je bilo i u samom Dubrovniku. U literaturi 
koja je ogledalo vremena zrcali se taj život. Nalješkovićeve maskarade su 
tip ovakvih djela. 

Dubrovčani ljube svoj grad; oni su svjesni svoje kulturne visine. 
Pjesnici svoj grad slave i pjevaju himne njegovoj slobodi. Gundulićeva 
Dubravka, najbolja hrvatska pastirska igra, glorifikacija je dubrovačke 
slobode. Isti Gundulić u svom epu Osmanu uzvisuje na nekoliko mjesta 
Dubrovnik. Vojsku Poljaka vodi zaštitnik Dubrovnika sv. Vlaho jer: 

Ne boji se tko pravu vjeru 
ima u Boga višnjega gdri. 

Sv. Vlaho je personifikacija dubrovačke ideje. Njegova kultura vodi 
kršćane Poljake i ona pobjeđuje Turke. U VIII. pjevanju pjesnik slavi 
gostoprimstvo Dubrovnika. Đurđu, raškom knezu, prijetila je pogibelj od 
sultana te se zato sklone u miroljubivi Dubrovnik. Sultan zaprijeti gradu 
da će ga razoriti ako mu ne izruči Đurđa. Dubrovčani to ne htjedoše, a 
sultanu se svidje ova velikodušnost te poštedi malu Republiku. 

Drugi hrvatski klasik stvorio je hrvatsku dramsku Eneidu. Doveo je 
postanak Dubrovnika u svezu s bogovima, a pošto je protureformacija 
uhvatila jak korijen, i s jednim kršćanskim svecem. Dubrovačkoga 
(slavenskoga) kralja Petrislava otjera brat, a ovaj ode u Rim, oženi se s 
rimskom plemkinjom koja potječe od bogova, dobije sina te unuka 
Pavlimira, koji se vrati na dalmatinsku obalu da sjedne na djedovo 
prijestolje. Srđ, nasljednik sv. Hara, pomogne mu da svlada paklene sile 
te sagradi grad Dubrovnik koji će imati sjajnu budućnost. 

U ovo doba bio je Dubrovnik na vrhuncu svoje slave, ali ga žalibože 
velika nesreća snađe: 1667. g. potres razori grad. Palmotić je opjevao taj 
potres u djelu Razoren Dubrovnik bez ikakve umjetničke vrijednosti. 
Potres je bio smrtni udarac Dubrovniku. Pridići se više nije mogao jer je 

europska trgovina dobila nov smjer, a Sredozemno more je izgubilo 
prijašnju vrijednost. Dubrovnik doduše ostade slobodan do Napoleonova 
dolaska 1806. g. On ukine Republiku 1808. To ukinuće nije bio nikakav 
strašan udarac, ali pjesnička narav Ive Vojnovića to je drugačije shvatila. 
On - pjesnik - kome se prošlost i budućnost čini kao sadašnjost, prenio 
je u svojoj Dubrovačkoj trilogiji sve osobine i ljepote dubrovačkoga 
života u doba 1808. g. te je time pad ovoga grada prikazao veličanstveno 
strašnim. Godine 1811. pripade Dubrovnik našoj monarhiji gdje se dan¬ 
danas svojom kulturom ne razlikuje od ostalih dalmatinskih gradova, a 
dobrano zaostaje za kulturnim gradovima europskim. 

Drugačije nije moglo biti; nitko na svijetu tome nije kriv. I 
Dubrovnik se morao pokoriti velikom prirodnom zakonu koji je prvi 
izrekao filozof Heraklit i koji kaže da „sve teče". Jedina je ljepota prirode 
koja još podsjeća na onaj stari Dubrovnik. Ali još ima nešto nevidljivo što 
je ostalo i što će uvijek ostati, a to su duševna djela Dubrovčana. Ova 
sjaje kano luči u tami prošlosti, rasvjetljavaju i rasvjetljavat će stazu 
kojom trebaju stupati budući naraštaji Hrvata. 

(vrlo dobarj 

Faksimil početka šeste šk. zadaće Ivana Merza o Dubrovniku. (Vidi str. 368) 

VII. zadaća 

(ćirilica) 

U jednom srcu cio svemir ima 
u jednoj suzi ima svijet cio. 

Jovan Dučić 

Čitav svemir, čitav svijet i sve uopće se razvija po najidealnijim 
prirodnim zakonima. Sve što se je stvorilo i sve što jest mora biti baš 
onako kako jest. Sve je opravdano; dobro je potrebno, baš kao i zlo jer 
ono opet vodi dobru. Uzimamo čovječju narav: ona je u svojoj nutrini 
dobra, ali ima u njoj i dosta zla, kao što su strasti i drugo. Ove su strasti 
potrebne da se u nama dobro usavrši. Mi se borimo proti strasti jakom 
voljom i tako dobru stranu podižemo. 

Svi smo ljudi jednaki jer smo svi djeca velike prirode. Nema ni 
jednoga čovjeka koji bi samo zlo osjećao i to nas ljude zbližava. U našim 
srcima su skoro sasvim ista čuvstva, u svima je osjećaj za sve što je lijepo. 
Zato nam je razumljivo što se osobito divimo pjesničkim djelima. Pjesnik 
nama iz duše piše, on nam naša vlastita čuvstva govori. 

Grillparzer veli: „Der Mensch ist eine Welt im Weltall“ b i to se 
sasvim podudara s Dučićevim stihovima. Gledamo li prirodu s 
filozofskoga stanovišta, vidimo da joj je glavni princip ljubav. Jedna 
prirodna sila potpomaže drugu. Jedna se zvijezda uklanja drugoj u svom 
putu, a sve se kao djeca oko matere ne udaljuju od sunca. Ima li 
uzvišenijega primjera za veliki ljubavni sistem? Isto je tako među 
ljudima, dapače je taj ljubavni sistem još savršeniji. Mi smo prirodna bića 
koja imamo još razum i čuvstvo. Jedno biće ide drugom na ruku, jedno 
dijeli osjećaje drugoga. Pa što bi bili ljudi bez osjećaja! Bile bi puke 
mašine, bili bi samo sredstva velikoj prirodi. 

Najljepša duševna djela stvorio je osjećaj. Literarna kao i slikarska, 
skulpturna kao i arhitektonska djela, sve su to plodovi našega osjećaja. 
Naš estetski osjećaj moramo mi i sami usavršavati da nam život bude 
lijep. Ako to hoćemo da postignemo, ravnajmo se glasovitim 
Schillerovim stihovima koji kažu nešto što i naš naslov: 

Doch der Mensch in ihrer (Natur) Mitte, - soli sich an den Menschen reihn 
und allein durch seine Sitte - kann er frei und machtig sein. 6 7 


6 Prijevod: Čovjek je jedan svijet u svemiru. 

7 Prijevod: No i čovjek usred prirode - treba stati uz čovjeka 

jer jedino po svom vladanju - on može biti slobodan i jak. 

VIII. zadaća (školska) 

27. VI. 1913. 

(ćirilica) 

Zakoni nam daju slobodu 

Pročita li se ova rečenica, izgleda nam na prvi pogled nevjerojatna. 
Očekivalo bi se da nam zakoni oduzimaju slobodu jer nam oni govore što 
i kako ćemo raditi i zabranjuju da im se protivimo. No promozgamo li 
ove riječi, vidjet ćemo da su silno duboke i da nam mogu služiti kao 
putokaz u životu. 8 

U svakom čovjeku ima raznih poriva, a nad svima stražari naša 
savjest. Ona određuje što je dobro i vidi što je zlo; ona nam daje zakon 
kako ona hoće, onako mi moramo da činimo. Držimo li se naših 
duševnih zakona, radit ćemo dobro; bit ćemo slobodni. Je li nam išta 
potrebnije od duševne slobode? Mi smo zadovoljni i sretni te stupamo 
kroz svijet kano da je naš. Nikako se ne bojimo i smijemo svakom 
pogledati u oči. 

Državni se sudbeni zakoni u svojoj biti ne razlikuju od naših 
moralnih, ali oni uza sve to još i zahtijevaju tjelesnu slobodu. Dok se ovi 
zakoni nijesu slušali, izgubili su mnogi ljudi svoju tjelesnu slobodu. 
Pogledamo li Njemačku u 13. vijeku, vidjet ćemo da je tamo jadno 
stanje. ,,Raubritteri“ su preoteli mah, ne slušaju zakon te plijene i 
zatvaraju nevine ljude. Danas je to sasvim drukčije. Zakon vlada, sve se 
ravna po njemu te je svakom zajamčena lična sloboda. 

Tjelesna sloboda ipak zaostaje za duševnom. Sto ima onaj čovjek 
koji je lično slobodan, a duševno zarobljen? Bježi od svijeta, svoje 
poglede krije i nesretan je samo zato što se nije držao duševnoga zakona. 
Zato se mora čovjek ravnati po onome što mu nutrina kaže ako hoće da 
postigne svoju svrhu. 


Ovaj prvi odlomak u originalu je prekrižen. Unatoč tome mi smo ga ovdje donijeli jer nam 
dodatno ilustrira Merzovo razmišljanje o toj temi. 

KATOLICIZAM I NACIONALIZAM 


Rezultati jedne međunarodne katoličke ankete 


Napomena Uredništva. - Nakon što se vratio u Zagreb, Merz je 
budno pratio katolička gibanja u susjednim zemljama, posebice u Italiji, 
Francuskoj i Njemačkoj. I sam je bio pretplaćen na neke strane katoličke 
časopise odakle je dobivao svježe informacije. O nekim aktualnim 
temama i događajima koji su se ondje zbivali obavještavao je hrvatsku 
javnost. Slični problemi s kojima su se susretali organizirani katolici u 
drugim zemljama počeli su se pojavljivati i u Hrvatskoj. U vrijeme 
između dva svjetska rata bila je i kod nas veoma aktualna tema 
rodoljublja, nacionalizma i njegova odnosa prema vjeri i Crkvi. Stvar je 
bivala još aktualnijom i još se više potencirala s obzirom na uvjete u 
kojima je bio prisiljen živjeti hrvatski narod u tadašnjoj umjetno 
stvorenoj državnoj tvorevini - velikosrpskoj kraljevini Jugoslaviji. 9 

Kako bi unio što više svjetla u tu problematiku kod nas, Merz je u 
ovome svom opširnom tekstu prikazao što je o toj temi pisao ugledni 
francuski katolički časopis Les Lettres koji je početkom 1923. godine 
proveo međunarodnu anketu o odnosu katolicizma i nacionalizma. U 
samom uvodu Merz najprije navodi pitanja na koja su poznate osobe iz 
javnoga života iz različitih zemalja bile pozvane odgovoriti, a potom 
donosi njihove najzanimljivije odgovore. Premda je ovaj tekst Merz 
sastavio gotovo prije sto godina, on ništa ne gubi od svoje aktualnosti. Iz 
datuma jednoga članka iz francuskog dnevnika La Croix čiji izvadak 
Merz prilaže ovome svome radu (vidi Napomenu Uredništva na kraju 
ovoga teksta) zaključuje se da je ovaj rad Merz pisao koncem 1924. g. 


* * * 


9 Vidi knjigu: Prof. dr. Rudolf Horvat, Hrvatska na mučilištu od 1918. do 1941. Izdalo: 
Kulturno-historijsko društvo „Hrvatski rodoljub", Zagreb, 1942., str. 647. Ovu je knjigu 
nakon pedeset godina kao pretisak izdanje ponovno objavila Školska knjiga 1992. u jeku 
Domovinskoga rata. 

UVOD 

Rezultati jedne međunarodne katoličke ankete 


Odlični francuski katolički časopis Les Lettres proveo je početkom 
1923. godine internacionalnu anketu o temi odnosa katolicizma i 
nacionalizma (Le nationalisme et la conscience catholique). Najvažnije 
katoličke ličnosti Europe i Amerike poslale su odgovor na sljedeća pitanja: 

1. Njihovi nazori o nacionalizmu uopće, o njegovu idejnom sadržaju 
s obzirom na katolicizam, o njegovu odnosu prema principu narodnosti 
koji više od jednoga stoljeća snažno djeluje na europsku politiku, a 
osobito na versailleski i saint-germainski mir itd. 

2. Sto misle o njegovu moralnom i vjerskom utjecaju u vlastitoj 
zemlji i na koji ga način ljudi tamo posebice prosuđuju. 10 

Na ova je pitanja stiglo oko sedamdeset odgovora. Među najpozna¬ 
tijim ličnostima koje su se odazvale pozivu spominjemo ove: nadbiskup 
Ivan Šarić, Matrindale, Cathrein, SJ, Dunin-Borkowski, Forster, SJ, 
Dutroit, Pesch, Don Sturzo, Meda, Goyau, Reynold i mnogi drugi. Les 
Lettres su cijelu godinu donosile razne odgovore, a izišli su i u posebnoj 
knjizi (Edit. Ares). Documentation catholique (od 9. II. 1924.) posvetila je 
ovoj temi cijeli jedan broj navodeći pet odnosno šest grupa odgovora: 

1. Teolozi i filozofi: R. R Yves de la Briere, SJ, 11 M. l'Abbe Van den 
Hout 12 , J. Chevalier lj 

2. Pravnici i sociolozi: M. Louis le Fur 14 , John Ryan 15 


10 Documentation cahtolique od 9. II. 1924., str. 329. 

11 Yves de la Briere, SJ, profesor na Katoličkom sveučilištu u Parizu i urednik časopisa Etudes. 
Jedan od najučenijih francuskih isusovaca. Njegova crkveno politička djela Les luttes presentes 
de l' Eglise opće su poznata. 

12 Vlč. R. G. van den Hout, glavni urednik Retrue Catholique des Idees et de Faits (Belgija). 

13 J. Chevalier, sveučilišni profesor u Grenobleu. 

14 Louis de Fur, profesor Pravnoga fakulteta u Rennesu. 

15 John Ryan, profesor moralne teologije na Washingtonskom sveučilištu, surađuje u mnogim 
američkim i irskim katoličkim časopisima. Uživa veoma velik ugled u zemljama gdje se govori 
engleski, i to među protestantima i katolicima. Na glas je došao po svojoj disertaciji Le salaire 
vital [Plaća potrebna za život). Njegovo je ime prodrlo u široke slojeve nakon bučne polemike 
s jednim socijalističkim vođom o temi Socialism, promise or menace ? ( Socijalizam , obećanje ili 
prijetnja). Njegova posljednja knjiga govori o odnosima Crkve i države, a njegovo djelo 
Distributive justice postalo je klasično. Velikim dijelom on je 1919. godine nadahnuo program 
takozvane „rekonstrukcije" koji su ostvarili američki biskupi. 

3. Političari: Don Luigi Sturzo 16 , Franjo Potocki 1 

4. Historičari i politički kroničari: Baron Seillere 18 , Rene Pinon 19 

5. Književnici: Shane Leslie 20 , Gonzague de Reynold. 21 

6. U šestu grupu uvršteni su urednik revije Les Lettres, g. Gaetan 
Bernoville, i g. Maurice Vaussard, koji je organizirao i vodio cijelu anketu. 


Mi smo iz izjava navedenih učenjaka izvukli smo najvažnije misli i 
nastojali smo ih svesti u jednu organičku cjelinu. Istaknuti valja da je 
nacionalizam u ovim pitanjima obrađen poglavito s naravnoga stajališta, a 
da čisto teološki dio dolazi manje u obzir. Rezultati ove ankete nisu 
definitivni. To je uglavnom skupljeni materijal iz kojega će se s 
vremenom dati svestrano proučiti sama suština nacionalizma i njegova 
odnosa prema katolicizmu. Iako naši izvodi nemaju doktrinarno značenje 
jedne papinske enciklike, to su ipak u njima izraženi nazori suvremene 
katoličke znanosti. Katolici će se okoristiti iznesenim rezultatima i 
nastojat će prema njima uskladiti svoje djelovanje. 

Faksimil završetka Uvoda u djelo o Katolicizmu i nacionalizmu 


16 Don Luigi Sturzo, poznati osnivač talijanske Pučke stranke. 

17 Grof Franjo Potocki, jedan od najdubljih poljskih novinara. Suradnik Cz asa. 

18 Ernest Seilliere, član Instituta, najvišega francuskog znanstvenog zavoda. 

19 Rene Pinon, profesor na Visokoj političkoj školi u Parizu i suradnik Revue des Deux 
Mondes. 

20 Shane Leslie, urednik Dublin Revieiv. Njegova biografija Manninga spada među najbolja 
djela ove vrste. Pjesnik i novinar, poznat je u Irskoj, Engelskoj i Americi. 

21 Gonzague Reynold, poznati švicarski književnik, dekan Bernskoga sveučilišta. Švicarska ga je 
vlada imenovala kao suradnika Komisije intelektualne kooperacije u Društvu naroda, gdje 
sjedi uz Bergsona, Einsteina, g. Murraya. 

I. MEĐU KATOLICIMA VLADAJU DANAS 
NEJASNI POJMOVI O NACIONALIZMU 

Svjetski je rat bio dobrim dijelom posljedica nacionalnih 
antagonizama. Katolici su se međusobno borili u mnogim zemljama za 
nacionalne ideale, a mnogi su pojedinci naprosto tvrdili da je katolicizam 
hereza. Zato je od velike važnosti bilo da sami katolici taj problem uzmu 
u pretres. Piše Vaussard: 

„Među problemima koji se danas nameću katoličkoj savjesti u 
cijelom svijetu nema vjerojatno važnijega od nacionalizma. Bit se je ove 
riječi do sada prosuđivala skoro uvijek sa stajališta neposrednoga 
političkog interesa. U nekim zemljama mnogi katolici osobito vole ovu 
riječ, a drugi opet tvrde da je nacionalizam posljedica obnove poganskih i 
amoralnih ideja i da se on protivi samom pojmu kršćanske civilizacije. 
Jedna je belgijska revija 22 nedavno formulirala ovo naziranje u jednoj 
karakterističnoj rečenici: 'Nacionalizam će biti doskora osuđen kao 
hereza.'" 23 

Razlog ovom nesporazumu među katolicima bit će jamačno taj što 
značenje same riječi nije posve određeno tako da se često protivne stvari 
razumijevaju pod istim izrazom: 

„Generički je smisao koji tvori zajedničko obilježje svih posebnih 
oznaka nacionalizma tako neodređen da u sebi može istodobno 
sadržavati dobre i loše stvari i da, sam po sebi, ne može postati 
predmetom određene i ozbiljne diskusije." 24 

Sličnu misao izriče i urednik Lettresa koji je nastojao izvući temeljnu 
misao svih odgovora: 

„Iz mnogih primljenih odgovora čovjek dobiva dojam da se svatko 
ustručava osuditi nacionalizam i to ne radi samoga predmeta, već poradi 
riječi. Stvar ovako stoji: riječ smeta jer su u praksi i zloporabom 
nacionalizam i patriotizam međusobno pomiješani. Zato se sa svih strana 
traži jedna nova riječ. Govoreći o nacionalizmu mi smo se služili (u ovoj 
anketi) uobičajenom riječi koja izražava za nuždu jednom opravdane 
želje, a drugi puta izrode nacionalnoga osjećaja." 25 

Ima više razloga, a glavni je taj što se ne može ni posve točno reći 
što je to narod i što se u raznim stoljećima razumijevalo pod 
nacionalnom idejom: 

‘ 2 La Revue catholique des Idees et des Faits. 

Le nationalisme et la conscience catholique,Vaussard, str. 328. 

24 Isto, De la Briere, str. 330. 

25 Isto, Bernoville, str. 377. 

„Ako je nacionalna ideja stara, moderni nacionalizam potječe od 
Francuske revolucije i individualističke filozofije 18. stoljeća." 26 

„Nacija je uostalom ljudska zajednica koju je teško definirati jer joj 
ni jedinstvo jezika, a ni jedinstvo rase nije bitno. Povijest u prvom redu 
stvara ove široke zajednice tvoreći u pojedincima koji je tvore jednu 
zajedničku svijest. To se zbiva ili zajedničkim osvajanjem u početku 
razvoja ili dragovoljnim zajedničkim životom. To se zbiva na svaki način 
poradi životnih borbi bok uz bok, zbog ugodnih i teških časova 
proživljenih rame uz rame, a najčešće i srce uz srce." 27 

U zabludi su prema tome oni koji bi tvrdili da su narod i 
nacionalizam nešto stalno, nepromjenjivo: 

„Nacionalizam nema u sebi ništa apsolutnoga ni nepromjenjivoga. 
On je osnovan kao što je to bio u srednjem vijeku feudalni sistem, na 
jednom ugovoru. On je sredstvo da se uzmogne uspostaviti red kod 
vladanja nad ljudima. On državama daje bazu i to realnu, jezičnu, rasnu, 
a osobito historijsku i moralnu.“ iS 

Dodajmo još k tome sljedeću misao koju Don Sturzo koncentrira u 
sljedećoj rečenici: „Ekonomski proces dolazi prije političke evolucije." 29 

„Nazori današnjih ekskluzivnih nacionalista ne počivaju na solidnim 
povijesnim činjenicama. Nacionalisti koji vjeruju u trajnu određenost i 
apsolutnost nacije kao da ne poznaju posve povijesni razvitak rodoljubne 
ideje i političkoga jedinstva naroda. Svaka je moderna nacija izišla iz 
rastvorbe malih domovina koje su se poistovjećivale s općinama, 
slobodnim gradovima, feudalnim središtima, kneževinama i kraljevstvima 
s lokalnim dinastijama. Poradi neprestana proširenja svojih granica, zbog 
uvijek većega i neposrednijega sudjelovanja ljudi, kasta, slojeva u javnim 
vlastima došli smo do tvorbe modernih demokratskih država kod kojih 
se je istodobno s idejom naroda mogao roditi i pojam narodnosti." 00 

Iz ovoga također slijedi da svi narodi nisu uvijek zreli da tvore 
samostalnu, neovisnu državu: 

„Po mišljenju msgr. Lutoslavskoga, Poljaka, potreban je stalan 
stupanj civilizacijskoga razvoja da jedan narod s punim pravom može 
zahtijevati da tvori jednu suverenu državu. Ima odviše mladih naroda da 
bi mogli razborito težiti za narodnom neovisnošću i tvoriti autonomne 
države." 31 


26 Isto, Pinon, str. 348. 

27 Isto, Seillere, str. 346-347. 

28 Isto, Pinon, str. 348. 

29 Isto, Don Sturzo, str. 344. 

30 Isto, Don Sturzo, str. 343. 

31 Isto, Vaussard, str. 359. 

II. ŠTO NIJE ZDRAVI NACIONALIZAM? 


Iz navedenih smo citata vidjeli da je nacionalizma plod historijskoga 
razvoja i da po tomu mora imati zdravu jezgru. Bog je naime učinio 
čovjeka socijalnim bićem koje neprestano traži bolje uvjete za život. No 
da lakše uzmognemo izvući zdravu jezgru nacionalizma, pokazat ćemo 
ukratko što sve nacionalizam nije. 

„Zdravi nacionalizam nije imperijalizam; imperijalizam u sebi 
uključuje više ili manje jasnu predodžbu o političkom ili ekonomskom 
gospodarstvu jedne države nad drugim teritorijima, drugim narodima, 
drugim državama. Makar bi se nacionalizam mogao lako izroditi u 
imperijalizam, ipak treba oba ova pojma dobro razlikovati. Nacionalizam 
i imperijalizam dvije su različite stvari/' 3- 

„Ljudi su, uostalom, često u napasti da poistovjete nacionalizam s 
famoznom teorijom o principu samoodređenja naroda. Ova nam se 
identifikacija čini zaista netočnom i krivom. Svaki će nacionalizam, 
doista, usvojiti, ako mu se pruži prilika, sve one zahtjeve koji počivaju na 
principu samoodređenja naroda. Ali će nacionalizam postojati i u 
zemljama gdje ovaj princip neće biti predmetom nikakve posebne 
prepirke. S druge strane će u zemljama, gdje će se javno na tome raditi 
da se političke granice države pokrivaju s jezičnim područjem narodnoga 
stanovništva, i mnoge druge stranke potpomagati ovaj pokret osim one 
koja se naziva 'nacionalističkom'. To su učinile npr. sve liberalne stranke 
Italije i Njemačke kada su obje ove zemlje ostvarile svoje političko 
jedinstvo. Nemojmo zato uvoditi princip naroda u bitni i ograničeni 
pojam nacionalizma." 33 

„Posve je jasno da je 'nacionalizam' rođak 'patriotizmu', ali ipak su 
to dvije posebne stvari. Svi građani i sve stranke jedne te iste zemlje, 
osim internacionalista, posve jasno pristaju uz patriotizam, ali samo je 
jedan dio između njih pristaša nacionalizma. Patriotizam je moralna 
krepost koja hoće da ispuni sve zahtjeve koje na nju stavlja domovina i 
da joj iskaže sva svjedočanstva ljubavi koja zavređuje. Nacionalizam kao 
da je politički sistem u vođenju državnih poslova kojem je prvotni cilj 
veličina i interes naroda. Među poslove se patriotizma može ponajprije 
ubrojiti ostvarenje ovoga ili onoga ideala koji pripomaže materijalnom i 
moralnom blagostanju zemlje kao npr. plemenitije bratstvo, bolja 
socijalna pravednost, ali je po shvaćanju nacionalizma temeljna dužnost 


32 Isto, De la Briere, str. 330. 

33 Isto, De la Briere, str. 330-331. 

prema domovini raditi na tome da se pospješi njena politička veličina i 
moć kao naroda." 34 

„Patriotizam se osniva na prirodnim sponama i primljenim 
dobročinstvima, a nacionalizam na slavohlepnim ambicijama. Patriotizam 
je miran, on posjeduje tišinu pobožnosti i zahvalnosti; nacionalizam je 
uzburkan, nemiran, u sebi nosi nemirne sanje budućnosti../' 35 

Iako je R. P. Vermeerschu simpatičniji patriotizam od nacionalizma, 
važno je istaknuti da jasno razlikuje oba pojma i da je kod njega pojam 
nacionalizma, koji je sam u sebi zdrav, prevučen naslagom imperijalizma. 


III. ZDRAVI NACIONALIZAM 
1. Zašto nije uvijek posve čist? 

Iz navedenoga smo već razabrali da postoji zdravi nacionalizam i da 
je upravo zadaća ankete bila ta da zbaci sa zdravoga zrna svu onu lažnu 
naslagu koja ga često zaodijeva i tako dovodi do kobnih nesporazuma. 
Nacionalizam je ,,u principu dobar jer je potekao od patriotizma, ali je on 
u svom napredovanju opteretio značenje patriotizma parazitnim idejama 
i nakaznim strastima... Neka se zbog toga ne zaboravi što je bila ideja 
vodilja cijele ankete: nije se kritizirao patriotizam već ona naslaga 
predrasuda i bludnja kojom ga je po sudu mnogih bistrih duhova ovio 
pretjerani nacionalizam". 36 

,,U nacionalizmu kao i u individualizmu susrećemo često pretjera- 
nosti koje skrivaju dio istine. U stvari nacionalizam nam se javlja poput 
socijalizma, razumije se u drugom nizu ideja, kao bolesni individualizam i 
sposoban zbog same svoje pretjeranosti da uništi princip koji tvori 
njegovu podlogu." 37 

Ovaj dio istine nazivamo radi veće jasnoće „zdravim nacionaliz¬ 
mom", a sve ostalo su ekskluzivni, radikalni, odrođeni, nezdravi itd. 
nacionalizmi. Taj je zdravi nacionalizam izišao, kako smo već vidjeli, iz 
patriotizma. Drugi razlog zašto je zdravi nacionalizam često pokriven 
svom silom zabluda jest taj što se kod mnogih naroda nalaze pojedine 
političke stranke koje su često protukršćanske, a svoj program nazivlju 
nacionalističkim. Ti ljudi nazivlju izdajicama naroda sve one koji neće da 
pristanu uz njihov „nacionalni" (zapravo strančarsko-politički smjer). 


34 Isto, De la Briere, str. 330. 

35 Isto, R. P. Vemeersch. Vidi: Vaussard, str. 362. 

36 Isto, Bernoville, str. 377. 

37 Isto, Le Fur, str. 339. 

Najjasnija su ilustracija tomu poljski nacionalisti. 38 Dublji je razlog ovoj 
zbrci materijalističko naziranje na svijet koje danas posvuda vlada: 

„Čvrsto sam uvjeren da nacionalizam (zdravi) neće skrenuti s 
pravoga puta, da se neće posve izobličiti ako ga aktivno prožme dubok i 
razborit kršćanski osjećaj. Opasnost bi prijetila kada bi uslijed odviše 
lake zbrke on sa sobom povlačio patriotizam u cjelini i ušao u kolotečinu 
materij alističkoga pozitivizma. “ 39 


2. Teološko i filozofsko stajalište 

Nacionalizam je dakle u suvremenoj praksi često pun nezdravih 
natruha i one su ga zato kompromitirale. No koji je za katolike teoretski 
kriterij da prosudi kada je on ispravan, zdrav? Odgovara De la Briere: 

„Može se shvatiti da je zdravi nacionalizam onaj koji smatra kao 
neoborivo pravilo da se mora podrediti prirodnom i božanskom pravu, 
načelima pravednosti i poretka koja je Tvorac duboko zasadio u ljudsku 
narav i narav stvari, nauk o uzvišenosti socijalnoga morala čija je 
neoskvrnjiva čuvarica Crkva Katolička. To bi se događalo u granicama 
koje određuje prirodno i božansko pravo, to bi bilo u posve ljudskoj sferi 
gdje se razvijaju razni sistemi koji se tiču vladavine nad narodima; u ovoj 
bi se sferi afirmirala supremacija nacionalnoga interesa prije svakoga 
drugog političkog principa. Protiv tako shvaćenoga nacionalizma 

katolička teologija ne bi jamačno mogla postaviti nikakvu načelnu 

• • ji u 40 

primjedbu. 

To također potvrđuje povijest židovskoga naroda: 

„I podsjećajući na božansku ustanovu židovskoga nacionalizma kao i 
na mesijanistički karakter koji danas često ima msgr. Chollet 41 i g. 
Baumann 42 daju mu plemićki naslov čije je podrijetlo daleko starije od 
god. 1892." 43 

Bit je prema tome zdravoga nacionalizma da se mora bezuvjetno i u 
svakom slučaju podrediti i pokoriti moralu pa makar zbog toga morao 
propasti i cijeli narod. U tom su složni svi katolici: 

„Među prvim točkama kod koje se nećemo duže zadržati anketa je 
pokazala jednodušnost kojoj smo se naravno i nadali: tiče se nauka koji je 


38 Isto, Potocki, str. 345. 

39 Isto, Bernoville, str. 378. 

40 Isto, De la Briere, str. 332. 

41 Mons. Chollet, biskup Cambraya. 

42 Emile Baumann, jedan od najvećih suvremenih francuskih romanopisaca. 

43 Le nationalisme et la conscience catholique, Vaussard, str. 362. 

osudio već 64. stavak Silaba 44 i koji su poglavito spomenuli o. De la 
Briere i msgr. Bianchi Cagliesi i po kojem bi prekršaj zakletve ili drugo 
zločinačko djelo postalo hvale vrijedno kada bi se izvršilo iz ljubavi 
prema domovini koja je nadređena svakom moralu.'" 45 

Zdravi se nacionalizam ne podvrgava samo moralnom zakonu, već 
on nastoji raditi po direktivama Svete Stolice i onih organizama koje su 
ljudi uspostavili da se riješe međunarodni sporovi ili koordiniraju težnje 
pojedinih država, naroda... Taj nacionalizam nije ekskluzivan. 

„Ako nije ekskluzivan, zdravi nacionalizam nema ništa što se ne bi 
slagalo s katolicizmom. Najlegitimniji, najtvrdokorniji nacionalizam neće 
zanijekati autoritet nadnacionalnih organizama od kojih je papinstvo 
najstarije, najdostojanstvenije, najvažnije. Drugi je društvo naroda, iako 
vrlo nesavršeno i nepotpuno/' 46 

Usporedimo li zdravi nacionalizam sa suvremenim strujama ovoga 
reda, dolazimo do sljedećega zaključka: 

„Zdravi bi nacionalizam morao biti srednji smjer, dobar i razuman 
između dva ekstrema: internacionalnoga boljševizma koji briše sve 
nacionalne razlike i ludila egocentričnoga nacionalizma.“ 41 


3. Praktične posljedice zdravoga nacionalizma 

Promotrimo li povijest Francuske nakon poraza od g. 1870./71., to 
nam je jasno da bi ona posve propala da su njome zavladale antimili¬ 
tarističke i antinacionalističke struje. Potrebno je bilo da se u narodu 
digne zdrava nacionalna svijest; da je pri tome ova često prevršila mjeru 
ne mijenja ništa na stvari: suština je ovoga preporoda bila u sebi dobra: 

„Zdrav je nacionalizam zdrava i spasonosna reakcija naroda koji 
hoće da živi i koji nastoji ukloniti strane otrove." 8 

„Zdravi je francuski nacionalizam u opreci s kozmopolitizmom 
stranaka krajnje ljevice i s akcijom vojne dezorganizacije koju je ostvario 
masonski antiklerikalizam." 49 


44 Silab - Syllabus (lat. sažetak, popis), dokument pape Pija IX. koji je izašao kao dodatak 
enciklici Q uanta cura (8. XII. 1864.). Sadržavao je popis 80 teorija i teza koje je Katolička 
Crkva smatrala suvremenim zabludama. U njemu su, među ostalim, osuđeni liberalizam, 
socijalizam, materijalizam, naturalizam. Katkada se tako naziva i popis „modernističkih zabluda", 
filoz. i teol. tvrdnji, koje je Kat. Crkva osudila 1907., za vrijeme pape Pija X. 

45 Le nationalisme et la conscience catholique, Vaussard, str. 356. 

46 Isto, Pinon, str. 348. 

47 Isto, Leslie, str. 349. 

48 Isto, Reynold-Vaussard, str. 362. 

49 Isto, De la Briere, str. 331. 

„Zdravi nacionalizam vrši plodnu ulogu jer čini narod ponosnim na 
ono čime ima pravo da se diči i jer čuva posebno obilježje, osobit čar rada 
umjetnikova i zanatlije. On je potakao plemenito natjecanje i dao priliku 
za korisne primjere. Bio je dobročinitelj civilizacije i malter arijske rase 
na kontinentu.' 00 


4. Uvjeti za njegovo zdravlje 

Bit je zdravoga nacionalizma da svoje aspiracije „znade uklopiti u 
jedan viši red, da se priznavajući hijerarhiju osjećaja ne izdiže nad zakone 
morala, iznad direktiva Svete Stolice i koristi sv. Crkve". 51 

„Prava narodnosti pojedinaca i države ne stoje u opreci; ona se 
moraju složiti u jednom višem redu koji obje stranke moraju poštivati. 
Ovdje se, kao i svugdje drugdje nameće državi, pojedincima i njihovim 
raznovrsnim zajednicama priznanje objektivnoga morala. On daje 
najveću, štoviše jedinu garanciju; sve što je izvan ovoga mora dovesti do 
uporabe sile kojom se valja služiti da se izvojšti pobjeda interesima, bili 
oni opravdani ili ne." 52 

U praksi je često vrlo teško odrediti granice između prava 
pojedinaca, naroda, država. No svi se slažu da je ova raznolikost u 
jedinstvu potrebna: 

„Koja su međusobna prava jedinstva i raznolikosti ? Gdje započinje, 
a gdje završava pravedni i opravdani nacionalizam? Koliko slučajeva, 
toliko raznih odgovora. Ali govorit ću o dvije zemlje koje dobro 
poznajem. Duboko sam osvjedočen da nije ni u interesu Irske, a ni 
Katalonije da se odijele od Engleskoga carstva odnosno od Španjolske čiji 
su dijelovi, ali samo se po sebi razumije da one moraju imati unutar 
velike domovine onaj dio autonomije koji mogu pravedno zahtijevati.“ 5j 

Protiv centralizma ustaje također Flamanac Van der Schelden. On 
protiv prava jedne historijske države „koja ne smije biti uvjerena o svojoj 
vječnosti" uzima u obranu prava jednoga naroda koja su po njegovom 
mnijenju zapostavljena... „On je ipak pristaša Belgije i pobornik 
federalizma, kao i g. Joos, vjeran Windhorstovoj tradiciji koji to traži za 
Njemačku, g. Aebi za centralnu i istočnu Europu i uglavnom za sve one 
zemlje koje se sastoje od više etničkih jedinica, dr. Ryan za 'male i slabe 


50 Isto, Leslie, str. 350. 

51 Isto, Van der Hout, str. 333. 

52 Isto, Le Fur, 339/340. 

53 Isto, Chevalier, str. 336. 

narode' i g. Chevalier - pod srodnim oblikom autonomije - za Kataloniju 
i Irsku". 54 

Sto se može ustvrditi unutar pojedinih država, može se također 
primijeniti na internacionalne odnose među pojedinim narodima: 

„Uostalom nema zbiljskoga protuslovlja, Bogu hvala, između 
opravdanih zahtjeva nacionalnoga interesa i autentičnih pravila 
internacionalne dužnosti.' 05 

„Britanska mi se formula federacije, koja se uostalom ne razlikuje 
tako jako od srednjovjekovne formule, čini daleko boljom od pruske 
formule unifikacije: jer ako je istina, kao što to veli Pascal, da je 
'mnoštvo, koje se ne da svesti na jedinstvenost, zbrka', također je istina, 
kao što on na to nado vezuje, da je jedinstvo koje ne ovisi o mnoštvu 
tiranija." 56 

Prava jedinstvenost morala bi biti sklad raznolikosti, a nipošto 
prisila raznolikosti te da se one pretvore u jedinstvenost na taj način da 
se unište svi dani elementi u korist samo jednoga koji, jer sam vlada, 
nasilno nameće jedinstvenost. 

Zdravi nacionalizam, prema tome, posve svjesno teži za tim da 
ljubav prema vlastitom narodu nimalo ne bude u protuslovlju s ljubavi 
prema svim narodima: 

„To je vječna zadaća kršćanstva i ono će morati doživjeti sve sudare 
nacionalizma kako bi vodilo ljude od nacionalnih samoljublja i 
hegemonističkih egocentrizma k zdravijem shvaćanju ljudskoga i 
kršćanskoga univerzalizma ." 57 

Pogledamo li na sam povijesni razvoj, to ćemo se uvjeriti da zdravi 
nacionalizam sam u sebi nije nimalo protivan univerzalizmu, već da on 
posve spontano i organički dovodi do katolicizma: 

„Obiteljski su osjećaji bili školom patriotizma. Isto tako 
patriotizam, pa bilo pod onim jasnijim bojama koje mu je dao 
nacionalizam, ima tu korist u sadašnjem stanju civilizacije da pripravlja 
univerzalizam katolicizma čijem se budućem dometu mora radovati 
svaki čovjek dobre volje." 58 


54 Isto, Vaussard, str. 358. 

55 Isto, De la Briere str. 332. 

56 Isto, Chevalier, str. 356. 

57 Isto, Don Sturzo, str. 343. 

58 Isto, Selliere, str. 347. 


384 



5. Zaključna riječ o zdravom nacionalizmu 

Chevalier 9 o tome piše: „Da se zdravi nacionalizam može izroditi i 
da, štoviše, svoje pristaše i privrženike izvrgava zlim zloporabama, posve 
je jasno i zato valja nezdravi nacionalizam osuditi. Ali uzmemo li zdravi 
nacionalizam u svom izvornom značenju, ako ga svedemo na svoj princip 
koji je privrženost ljudi narodnosti kojoj pripadaju i svemu onom što ona 
predočuje (tradicije, ideali...), ne nalazim ništa što bih mu mogao 
zamjeriti i naprotiv sam uvjeren da je ova privrženost jednom konkretnom 
idealu osobite hvale vrijedna i poželjna." 60 

„Između vremenitoga nacionalizma i duhovnoga internacionalizma 
ne može doći do konflikta pod uvjetom da se dadne cezaru što pripada 
cezaru, a Bogu što pripada Bogu i da cezar ne želi postati papom, a papa 
cezarom." 61 

„Ne radi se o tome da se udari nacionalizam anatemom, već da se 
oslobodi od kulta sile i interesa, od pogubna utjecaja materijalističkoga 
pozitivizma, ukratko da se kristijanizira." 62 


6. Narod ima pravo ratovati 

Uvidjeli smo da je zdravi nacionalizam osjećaj koji je posljedica 
prava naravnoga zakona čiji je autor sam Bog. Prema tome narod i država 
nemaju samo pravo da se brane, već također da šire svoj djelokrug u 
granicama Božjega naravnog prava: 

„Nacionalizam tako postavlja dva problema od osobite važnosti: 
pravo nasilnoga odcjepljenja kod podjarmljenih naroda i pravo osvajanja 
kod imperijalističkih naroda. Pravo se nasilnoga odcjepljenja može 
definirati kao pravo na otpor protiv potlačivanja od strane političkih 
zajednica. Pravo otpora pojedinca opravdano je samo u slučajevima gdje 
se radi o teškim i opetovanim prekršajima prava ili o jednoj tiranskoj 
vladi koja ide za drugim ciljem, a ne za općim dobrom, tj. za dobrom 


59 Isto, Chevalier, str. 335. 

60 Odlomak koji slijedi u nastavku glavnoga teksta u izvornom rukopisu Ivan Merz je prekrižio. 
Smatrali smo ipak korisnim ovdje ga donijeti jer ne donosi nikakvo krivo učenje. Merz ga je 
vjerojatno prekrižio jer mu se činio suvišnim s obzirom da ponavlja ono što je već prije rečeno. 
Prekriženi odlomak glasi: 

„Nacionalizam je u velikoj mjeri vremenitoga značenja jer je zadaća naroda i država u 
prvom redu osiguranje zemnoga blagostanja dok je internacionalizam (univerzalizam) više 
vrhovnoga karaktera i razloga budući da se on podudara sa svim narodima koje Crkva hoće 
okupiti u svojemu krilu." 

61 Le nationalisme et la conscience catholique, Chevalier, str. 336. 

62 Isto, Bernoville, str. 380. 

svih članova naroda zajedno što je raison d'etre države. U svakom 
drugom slučaju pravo nasilnoga odcjepljenja vodi posve izravno anarhiji 
jer niječe prava države. Pojedinci i zajednice drugoga reda nisu jedini koji 
imaju prava; i država ih posjeduje i ona mora biti u stanju da izvršava sva 
prava koja su potrebna da uzmogne ispuniti svoju zadaču. Treba biti 
dobro na oprezu da se ne brka poimanje osobne slobode i provincijalne 
autonomije s anarhijom. Kada država određuje djelokrug pojedinačnim 
ili kolektivnim slobodama, ne znači da ih ona niječe. Naprotiv, ovdje je 
kao uostalom svagdje u politici: sve je pitanje mjere." 63 

„Ako katolicizam dopušta u stanovitim granicama pravo otpora 
podjarmljenih naroda kao i pojedinaca (kod sv. Tome Akvinskoga o tome 
se nalazi jedan često citirani važni stavak), on se ne žaca da ga osudi kada 
taj otpor neće priznati prava zakonite vlasti. Država, prirodno i potrebno 
udruženje, kao i obitelj, ima također prava, ograničena ali zajamčena, i 
njezina je dužnost da ih za nuždu i silom brani." 64 

No narod i država imaju u nekim slučajevima pravo povesti 
osvajački rat. Mnogi ljudi, zaraženi suvremenim idejama, vrlo često 
niječu ovaj „zdravi imperijalizam". Katolici koji znaju da ima pravednih 
ratova posve lako shvaćaju potrebu osvajanja u stanovitim prilikama: 

„Sto se tiče prava osvajanja, to je i ono opravdano u stanovitim 
slučajevima kada je ono jedina uspješna sankcija pravednoga rata ili 
jedina garancija koja može zapriječiti povratak nepravednoga rata. Ovi su 
slučajevi uostalom vrlo rijetki." 63 

„Može postojati zdravi imperijalizam protiv kojega kršćanski moral 
ne bi mogao postaviti nikakvu principijelnu objekciju i koji više koristi 
negoli šteti narodima na koje se proteže. Ali se u današnje vrijeme izraz 
imperijalizam obično uzima u lošem smislu, razumijevajući pod njim 
neki duh nepravednoga osvajanja ili zloporabe gospodarenja nad drugim 
narodima." 66 

„Što se tiče takvoga imperijalizma, ukoliko je njegov prvotni princip 
interes države koji ga proglašava svojim jedinim zakonom i ako k tome 
raspolaže potrebnom silom da ga ostvari, to je njegova osnovica amoralna 
ili štoviše nemoralna i u protuslovlju s bitnim načelima kršćanstva." 67 


63 

64 

65 

66 
67 


Isto, Le Fur, str. 338. 

Isto, Le Fur, str. 338-339. 
Isto, Le Fur, str. 338. 

Isto, De la Briere, str. 330. 
Isto, Le Fur, str. 339. 

IV NEZDRAVI NACIONALIZAM 


1. U teoriji 

Nacionalizam je sam po sebi dobar i ludo bi bilo žaliti što je 
čovječanstvo šaroliko poput kakva mozaika jer se sastoji od mnogo 
raznovrsnih naroda. Sama je Crkva povoljno djelovala na razvoj pojedinih 
naroda kao posebnih cjelina. 

Uzrok što se je zdravi nacionalizam izrodio jest taj što su narodi 
počeli zanemarivati kršćanska načela i na taj je način i sama riječ 
„nacionalizam" - to zdravo zrno - počelo sa sobom povlačiti cijelu 
naslagu loših ideja: 

„Na kraju nitko i ne pomišlja da žali što su se nacije odijelile u 
autonomne grupe 'čije je rađanje Crkva na majčinski način odnjihala' 
(Bianchi Cagliesi), več valja žaliti ovu podjelu duhova koja je nastala 
upravo zbog toga što su se zaboravila ili zanemarila katolička načela." 68 

Nacionalizam je i s teoretskoga stajališta loš ako se proglasi 
autonomnim, ako si želi podrediti naravni zakon i Crkvu. Nezdravi je 
nacionalizam „izrod osjećaja" koji potiskuje u pozadinu kod onih koji su 
njime „opsjednuti" svaku drugu brigu izuzev nacionalističke brige. 
Čovjek mora biti slijep da mu ova činjenica ne upadne u oči. „Ovaj 
fenomen egzaltacije nacionalnih strasti skoro je univerzalan, a jasnije se 
opaža u zemljama gdje se nacionalisti sukobljavaju unutar same države 
negoli kod homogenih naroda čiji se nacionalizam suprotstavlja 
nacionalizmu drugih naroda." 69 

„Moralna će i doktrinarna opasnost biti kada se nacionalnom 
interesu pripiše apsolutna vrijednost te se proglasi dozvoljenim i 
pohvalnim svaki čin, pa makar on bio u protuslovlju s Božjim i crkvenim 
zakonom ili, štoviše, oprečan jasnoj i izvjesnoj dužnosti savjesti, pod 
izlikom da bi taj čin uspješno pospješio stvar i veličinu domovine... 

Istini za volju ne treba osuditi specifičnu zabludu nacionalizma, već 
materijalističku zabludu koja leži u svjesnom nepriznavanju svakoga 
moralnog poretka, svakoga prirodnog i božanskog prava i u potpunoj 
'deifikaciji' ljudskih i zemnih interesa, bili oni ma koje naravi." 70 

,,S katoličkoga je stajališta hereza kada netko izjavi da je narod 
iznad morala i kada ga proglasi bogom; nadalje je hereza mnogo lukavija i 
još opasnija kada netko, obasipajući Crkvu svim mogućim hvalama i 


68 Isto, Vaussard, str. 357. 

69 Isto, Van den Hout, str. 333. 

70 Isto, De la Briere, str. 331-332. 

štoviše dobročinstvima, ide za tim da se njome posluži kod provođenja 
svojih gospodarskih ciljeva i hoće da joj podijeli podređenu ulogu službene 
vjere, kao što je to bio politeizam u rimskoj državi u koji nitko nije 
vjerovao, ali kojem se je svatko pod silu morao pokoravati/' 71 Do istih 
ovih kobnih posljedica ne dovodi samo teza da su narodni interesi iznad 
vjere i morala ili da religija ima postati „službenom", tj. služavkom 
naroda, već se isto može dogoditi ako se pojedini narod počinje 
identificirati sa stanovitom vjerom. Jasan nam primjer o ovoj konfuziji 
pojmova daju suvremene poljske prilike: 

„Pošto se je naša tzv. nacionalistička (politička) stranka identificirala 
s domovinom, ona se je još k tomu poistovjetila s katolicizmom. U 
stanovitom se je času većina laika, i štoviše jedan dio svećenstva, dao 
uhvatiti u zamku. Katolicizam je bio u Poljskoj za podjele (zemlje), jedno 
od najmoćnijih sredstava narodne obrane. Bio je to u tolikoj mjeri da se 
je napokon posve pomiješao s rodoljubnom mišlju: riječi su 'poljski' i 
'katolički' postale sinonimima, osobito u staroj ruskoj Poljskoj i često se 
je vidjelo gdje slobodni zidari grade crkve, gdje izraziti ateisti idu 
pobožno svake nedjelje na misu. Ove prilike nisu posve iščezavale iz 
običaja i naši su se nacionalisti znali ovima okoristiti. Iskoristivši 
činjenicu da se je katolicizam poistovjetio u javnom mnijenju s naravnom 
mišlju - a oni vele da su oni jedini njegovi pravi zastupnici - oni započeše 
poistovjećivati katolicizam sa svojom strankom tako da su na koncu svi u 
to i povjerovali. Rečenica 'katolik i Poljak su isto' promijenila se 
postepeno u rečenicu 'katolik je nacionalist'. Tako je katolicizam postao u 
neku ruku ovisan o nacionalistima i jedno od njihovih najmoćnijih 
sredstava gospodarenja." 72 

Ovu žalosnu činjenicu najjasnije karakterizira ubojstvo predsjednika 
republike Narutovića. Njega su izabrale „protunacionalističke" stranke. 

„Za vrijeme izbora bijahu posve automatski uvršteni među 
protivnike Crkve svi oni koji su glasovali protiv kandidata nacionalističke 
stranke; naprotiv je bio ubojica predsjednika pozdravljen kao kakav 
spasitelj. Zbrka je duhova dosegla štoviše takav stupanj da su se nakon 
izvršene smrtne kazne na koju je ubojica bio osuđen služile za njega mise; 
vidjelo se je i svećenika koji su se pridružili posmrtnom veličanju kojim 
su htjeli sačuvati njegov spomen. Tek nakon nekoga vremena - pošto su 
se strasti utišale - došlo je javno mnijenje opet k svijesti. Ali je zlo bilo 
učinjeno i katolicizam je od toga najviše trpio." 73 


71 Isto, Reynold, str. 353. 

72 Isto, Potocki, str. 345. 

73 Isto, Potocki, str. 346. 

„Na sreću naši katolički krugovi uviđaju pomalo danas koju štetu 
nanosi vjeri i Crkvi posve vanjsko poistovjećivanje između katolicizma i 
nacionalizma. Neki predznaci o kojima bi još bilo prerano govoriti ipak 
naviještaju skori preokret u tom pogledu." 74 

Nacionalizam se ne smije izdići nad Crkvu i naravni zakon, nacio¬ 
nalizam ne smije smatrati Crkvu svojom služavkom, nacionalizam se ne 
smije poistovjetiti s katolicizmom - tri su misli koje smo izveli iz gore 
navedenih citata. Izrodi nacionalizma koje danas tako često susrećemo u 
praksi imaju svoj uzrok u dekristijanizaciji suvremenoga života: 

„Teoretski princip (nezdravogaJ nacionalizma ima pogansku i 
nemoralnu podlogu ukoliko smatra narod materijalnom bazom etike i 
najvišim razlogom ljudskoga društva; podređuje pojedinca željeznom 
zakonu jedne kolektivne tiranije, tj. da je narod sam sebi svrhom; 
poništava jednakost podrijetla i zadnje svrhe ljudi i naroda; uskrisuje silu 
i nasilje od kojih čini socijalna pravila koja su iznad države i zakona.“ 75 
„Tako se čovječanstvo natrag vraća idolopoklonstvu, kultu starih 
prema državi koji zaista može zbog nekih svojih plemenitih oznaka 
zavesti dobre duhove, ali on unatoč tome pokazuje nazadak koji nas 
mora zabrinuti." 76 

,,U društvu koje se udaljuje od tradicionalnoga oblika vjerskoga 
osjećaja i koje sve više i više osvaja materijalizam čovjek nesvjesno traži 
nadomjestak vjerskom osjećaju, nove oblike kulta, nove vjere. Neke 
manifestacije stanovitoga nacionalizma upravo silno sliče kultu lokalnih i 
zaštitnih božanstava kojim se je kitilo rimsko poganstvo. Na taj si je 
način nacionalizam stvorio svoju vjeru, svoju metafiziku, svoj moral. 
Domovina se više ne voli, ona se obožava; ovim riječima treba dati ovdje 
potpuno bogoslužno značenje. Nacionalni su junaci pretvoreni u svece i 
postavljaju se na oltare domovine; u tom se slučaju danas ne radi o 
običnoj transpoziciji riječi već o evoluciji, o stranputici na koju je zalutao 
vjerski osjećaj. Vidio sam kod nekih nacrta za nadgrobne spomenike 
vojnike velikoga rata razapete na križ. Ne pretjerujem značenje činjenice 
ako ustvrdim da se u ovom prepoznaju znaci opasne zbrke vrednota i 
novoga kulta u kojoj je zatvoreno razborito intelektualno razlučivanje. “ 77 
Da je u očima nekih nacionalizam postao pravom vjerom, najbolje 
dokazuje rečenica koju je M. Bares, zastupnik ekskluzivnoga naciona¬ 
lizma, napisao kada su Francuzi ponovno zauzeli Metz: 


74 Isto, Potocki, str. 346. 

75 Isto, Don Sturzo, str. 342. 

76 Isto, Vaussard, str. 370. 

77 Isto, Vaussard, str. 378. 

„To bijaše pod tim ogromnim nebom jedna crkvena svečanost, 
pobožni mir, obožavanje Francuske." 78 

Sveta je Stolica u više navrata osudila nezdravi nacionalizam. Evo 
izvatka o tome iz enciklike Ubi arcano Dei: 

„Ne može se zamisliti, zaista, sudbonosnija kuga od požude tijela, to 
jest neobuzdane pohote za užicima koja ne ruši samo obitelji već i same 
države; požude očiju, to jest žeđi za bogatstvom koja je uzrokom bijesne 
borbe klasa jer oni preko mjere misle samo na svoje vlastite probitke; što 
se tiče oholosti života, to jest strasti vladati nad svima drugima, njena je 
osobina da potiče političke stranke na tako užasne građanske ratove da 
ne krzmaju ni pred zločinima uvrede veličanstva, ni pred zločinom 
veleizdaje, ni štoviše pred ubojstvom domovine. 

Ovim neobuzdanim pohlepama koje se skrivaju pod velom općega 
dobra i rodoljublja bez dvojbe valja pripisati mržnje i sukobe koji se 
redovito dižu među narodima. Sama ova ljubav prema vlastitoj domovini 
i prema vlastitoj rasi, moćno vrelo mnogih kreposti i junačkih djela, kada 
je obuzdava kršćanski zakon, postaje isto tako sjemenom mnogih 
nepravdi i mnogih nepravičnosti ako se pretvori, prekoračivši granice 
pravednosti i prava, u neobuzdani nacionalizam. Oni koji padaju u tu 
pretjeranost jamačno zaboravljaju ne samo da su svi narodi kao članovi 
sveopće ljudske obitelji međusobno povezani vezama bratstva, nego da i 
druge zemlje imaju pravo na život i na blagostanje; nadalje, nije ni 
dopušteno ni korisno dijeliti interes od poštenja. 'Pravednost uzvisuje 
narod, a grijeh je sramota pucima' (Izr 14,34) 9 

Osim toga, Sveta Stolica ističe da je veza vjere koja povezuje 
katolike u jedno jedinstveno tijelo daleko jača negoli veza po krvi i po 
rasi. Logično nas rasuđivanje dovodi do toga da ne smijemo iz 
nacionalnih motiva biti neprijatelji katolika druge narodnosti: 

„Glavni je uzrok nesloge u Češkoj razlika jezika kojim se služe razni 
stanovnici uslijed raznoga podrijetla. Sama priroda daje volju da se ljubi i 
brani jezik koji se posjeduje od svojih pređa... Zaista, obrana materinjega 
jezika, kada se ona kreće u pravednim granicama, ne zaslužuje ukor; 
međutim, ne valja zaboraviti da ono isto što vrijedi za privatna prava 
vrijedi također u ovom slučaju: da se težeći za ostvarenjem vlastitoga 
cilja ne smije oštetiti opće dobro. 

Svi koji su kršteni u Kristu imaju jednoga istog Gospoda i jednu te 
istu vjeru i u tolikoj su mjeri jedno tijelo i jedan duh ukoliko su pozvani 
u jedno jedino zvanje. Zaista ne pristaje da se oni koje međusobno tako 

78 Isto, Vaussard, str. 370. 

79 Pio XI., Ubi Arcano Dei ; Acta Ap. Sed. 1922., str. 682. 

povezuju presvete spone i koji teže za istom nebeskom domovinom dadu 
zavesti od zemaljskih razloga, izazivajući se međusobno, kako veli 
Apostol, i zaviđajući jedan drugomu. Ovo duševno srodstvo, koje je od 
Krista, mora se često vjernicima isticati i s velikim žarom hvaliti. Bez 
dvojbe je bratstvo Krista veće od bratstva po krvi: u krvnom je bratstvu 
samo tjelesno bratstvo sadržano. Kristovo bratstvo dokazuje jedinstvo 
srca i duše kao što je pisano: 'Mnoštvo je vjernika imalo samo jedno srce 
i jednu dušu' (S. Maxim inter S. Aug. Op.)." 8tl 

2. Narodne crkve - povratak poganstva 

Ovaj pretjeran kult naroda posve logično dovodi do narodnih 
crkava. Taj se proces lakše zbiva u krajevima gdje je vjerski život na 
niskom stupnju, gdje su crkvene prilike loše tako da katolicizam ne 
zaustavlja propadanje u poganstvo u onoj mjeri u kojoj je on to činio u 
krajevima gdje je bolje cvao (Italija, Francuska): 

„Kada se od nacije čini vrhovni cilj kome se sve mora podrediti, 
dosljedno se dolazi do narodne vjere, do poganskoga shvaćanja vjere .“ S1 

„Prosuđujući naš ekstremni nacionalizam po svojim postupcima i 
svojim praktičnim primjenama, čovjek je zaista u napasti da povjeruje u 
istinitost one poznate izreke: 'Nacionalizam će biti buduća osuđena 
hereza.' Ona se zaista, jao, čini proročanstvom jer se posve točno dade 
primijeniti na realnosti koje nažalost u Poljskoj prouzrokuje 
nacionalistička ideologija; demagogija kao najviše sredstvo akcije; moral 
sužen u okvir politike; religija ponižena u službu sredstva za 
gospodovanje; kršćanstvo kojem su oduzeta božanska načela i koje je 
zamijenjeno čisto ljudskim shvaćanjem nejasnoga deizma i - treba da se 
napokon i to jednom reče - nacionalna Crkva s protužidovskim i 
protupapinskom podlogom." 82 

„Zloporaba nacionalizma. Jedna bi zloporaba nacionalizma bila na 
primjer konstitucija nacionalnih crkava. Suvremena evolucija ide 
protivnim smjerom... Veliki rat 83 i revolucije istočne Europe rastrgale su 
narodne crkve Istoka. (Vjerski nacionalizam u Pravoslavnoj crkvi 
temeljna je činjenica po kojoj se razlikuje od Katoličke Crkve.)" 84 


80 LeonXIII., Reputantibus, 20. VIII. 1901. 

81 Le nationalisme et la conscience catholique, Reynold, str. 353. 

82 Isto, Potocki, str. 346. 

83 Prvi svjetski rat 

84 Le nationalisme et la conscience catholique, Pinon, str. 343. 


391 



Teoretska je dakle karakteristika nezdravoga nacionalizma 
„materijalističko izobličenje duhovnoga, naravnog narodnog osjećaja". 85 
Počeci deformacije naravnoga osjećaja vjere sežu već u 12. stoljeće: 
„Rimska, dakle, Crkva kao da je bila na putu da katoličanstvo 
(univerzalizam) učini gotovom činjenicom; križarske su vojne bile 
nastojanje u tome smjeru. Koncem 12. stoljeća započe se, po mom sudu, 
dizati 'vjera' koja je konkurirala kršćanstvu od kojega je posudila mnoge 
emotivne elemente, ali čija je temeljna učenja istodobno odbijala od 
sebe: bila je to vjera ili naturalistička hereza koja pod raznim imenima, 
od kojih je romantizam najmlađi, zauzima danas u svijetu tako širok 
prostor. Ova je dakle 'vjera' promijenila nacionalizmu njegovu bit... 
Treba žaliti što onda kršćanski Rim nije uspio učiniti latinski jezik 
univerzalnim jer bi ovaj napredak bio vrlo koristan za postepeno 
iščezavanje nezdravoga nacionalizma ukoliko ima u sebi elemenata koji 
su štetni za ljudsko blagostanje." 86 

Faksimil rukopisa Ivana Merza iz zaključka ovoga djela 
o Katolicizmu i nacionalizmu. Vidi str. 409. 


85 Isto, Joos-Vaussard, str. 356. 

86 Isto, Seilliere, str. 347. 

3. U suvremenoj praksi - uopće 

O kobnim smo naravnim posljedicama nezdravoga nacionalizma već 
nešto rekli. Sila, nasilje, tiranija, priznavanje samo vlastitih interesa, a 
zanemarivanje opravdanih aspiracija drugih zajednica, naroda pojave su 
koje idu usporedo s tom „herezom". No prije nego što progovorimo u 
posebnom poglavlju o neposrednim Božjim kaznama što čekaju narode 
koji ne poštuju kršćanski poredak, treba još nadopuniti gornje tekstove 
sljedećim navodima istih autora: 

„Nezdravi nacionalizam provocira sumnju i mržnju i nastoji 
nametnuti strani jezik i stranu misao i rađa ogorčenošću i 
katastrofama 87 

„Nezdravi je nacionalizam opasan za mir kada nastoji zanijekati 
solidarnost naroda, raspiriti mržnje među narodima, probuditi želju za 
osvajanjima. Njegova je velika zabluda - koja će se kasnije nazvati 
njegovom historijskom zabludom - da ne uviđa potrebu jedinstva, to 
nastojanje sinteze u kojem vidjesmo malo prije karakteristiku jedne 
epohe čija je kulturna misija da nanovo gradi." 88 

„Rodoljublje je nezdravih nacionalista nepomirljivo i puno zavidnoga 
ponosa tako da u njihovim očima oni ljudi ništa ne vrijede čije se rodo¬ 
ljublje ne pokorava istim poslovima i istim posebnim smjernicama..." 89 

„Za ove je nezdrave nacionaliste u svim zemljama najviši interes 
onaj koji posvećuje pažnju problemu strukture i vlade države, kao i 
problemima međunarodne politike koje promatraju sa stajališta 
općenitih interesa narodne zajednice." 90 

,,S političkoga je stajališta nezdravi nacionalizam samo reakcija 
protiv plebejskih ili ljevičarskih demagogija i on posvećuje buržoasku ili 
desničarsku demagogiju. Rat ga je dotjerao do ludila, ali on ima političku 
podlogu u predratnom militarizmu; on vodi veliku borbu protiv svih 
demokracija: od najumjerenijih pa sve do krajnjih. Izoštrava instinkte 
nasilja i podjarmljivanja visokih slojeva i internacionalne banke, on 
nastoji da oblici vlasti postanu apsolutistički i vlasništvom maloga 
broja." 91 


87 Isto, Leslie, str. 350. 

88 Isto, Reynold, str. 353. 

89 Isto, De la Briere, str. 330. 

90 Isto. 

91 Isto, Sturzo, str. 341. 


393 



„Po mišljenju jednih nacionalizam se očituje kada ugnjetavani narodi 
afirmiraju svoje pravo na neovisnost; jedan je nacionalista toga kova 
posve jednostavan pristaša 'čuvenoga' principa narodnosti. Drugi pak 
smatraju da je nacionalist onaj komu interes zemlje nije samo najvažniji 
od svega ostaloga, već mu je on jedini cilj, jedino pravilo akcije. Po ovom 
je shvaćanju nacionalizam isto što i imperijalizam. Nezdravi će 
nacionalizam jednom biti isto što i zahtjevi podjarmljenih naroda, a drugi 
put opet podjarmljivanje slabih naroda po jakima - to jest, ako stvari 
svedemo do zadnjih posljedica, jednom anarhija, a drugi put 
despotizam. “ 92 

K tomu je on u vezi s kapitalizmom koji ga potpomaže. Nezdravi ga 
nacionalizam također upotrebljava u svoje svrhe i tako potpomaže onaj 
sistem kojem su u interesu ratovi među narodima: „Svi ratovi 
premještaju ogromnu količinu bogatstva i usredotočuju ih u ruke 
nekolicine. U ovom stanju javnoga gospodarstva postaje proizvodnja 
glavnim problemom, a podjela sporednim. Treba zaista ponovno sagraditi 
što je bilo uništeno. Iz toga se razloga nastoje konsolidirati veliki 
industrijski trgovački i bankarski monopoli. 

Ponajprije ovaj (militarističko-kapitalistički) fenomen daje snažan 
zamah nacionalističkim pokretima koji naizmjence traže u njemu oslon i 
sami mu ga pružaju. Iz ovoga kobno slijedi pretjerani protekcionizam i 
ovaj dugo opterećuje skupoću života dok veliki međunarodni trustovi 
ugljena, željeza, petro-ulja, u čijem je interesu da se umnože ratne 
industrije, potpiruju konflikte među narodima." 93 

To su činjenice s kojima se neprestano susrećemo u životu. Jedan 
narod drugom predbacuje njegov pretjerani nacionalizam, a ni jedan sam 
neće priznati vlastitu pogrešku: 

„Kao što se janzenisti negda nisu ustručavali osuditi de iure pet 
stavaka izvađenih iz Augustina, ali izjavljivahu da se in re i ne nalaze u 
ovoj knjizi 'na isti način', s druge strane koliko li ima kršćana koji osuđuju 
de iure (nezdravi) nacionalizam izjavljujući da in re njegove tragove 
nalaze samo kod susjednih naroda. Ne činiti svoj me a culpa samo na 
prsima drugih te se junački odvažiti na ispitivanje vlastite savjesti i 
odustati od vlastitih zabluda jest, prema riječima g. Hoursa, suvremena 
zadaća svakoga naroda." 94 

Kao dokaz da je velika većina današnjih naroda pretjerano 
nacionalistička jest taj što se podjarmljivani narodi isto tako ponašaju 


92 Isto, Le Fur, str. 337. 

93 Isto, Don Sturzo, str. 342. 

94 Isto, Vaussard, str. 369. 

kada jednom zadobiju gospodstvo kao njihovi bivši ugnjetavači ili da se za 
ostvarenje svojih nacionalističkih ciljeva pozivaju na one iste argumente - 
bili oni istiniti ili lažni - kao i njihovi gospodari: 

„Uzmite poljski narod prije rata i narod ruski i njemački, neka se 
promotri današnja Irska ili Egipat i Velika Britanija: u oba je tabora isti 
osjećaj samo promatran s dvije strane barikada. Ne kažem da je s obje 
strane isti stupanj legalnosti, već u oba slučaja pokazuju (pretjerani) 
nacionalisti istu volju da skrše sve zapreke koje se stavljaju na put svemu 
onom što smatraju opravdanim razvojem svoje zemlje. Zbog toga 
podjarmljeni narodi tako lako postanu ugnjetavačima čim im se pruži 
prilika-, suvremena nam Europa o tome daje više od jednoga primjera.. .“ 95 
„Kada je jedan mali narod zadobio neovisnost i odgovornost, on na 
isti način traži jednu manjinu ili narod manji od sebe da na njemu izvodi 
svoje progone zbog kojih se je negda sam tužio." 96 

Sto se naposljetku tiče gore navedenih argumenata - lažnih ili 
istinitih - kojima se služe naizmjence pojedini narodi da prikriju svoje 
nezdrave nacionalističke aspiracije navodimo sljedeći stavak: 

„Ne trebamo ići do Balkanskoga poluotoka, nego nailazimo na 
markantan primjer u slučaju Ulstera koji traži Irska protiv volje i 
njegovih stanovnika (Ulstera), a u ime najvišega principa jedinstva 
nacionalnoga teritorija, to jest upravo onoga principa na koji se je do 
sada pozivala Velika Britanija protiv Irske da joj uskrati njenu 

k97 

autonomiju. 


4. U suvremenoj praksi - među katolicima 

Sami katolici u mnogim slučajevima nisu se mogli oduprijeti 
suvremenim strujama nezdravoga nacionalizma. Uvidjevši da je njihova 
vrijednost ljubiti domovinu i braniti očinsku grudu te biti poslušan 
legalnoj vlasti - jer je svaka vlast od Boga - oni su često prevršili mjeru i 
zaboravili da su svi narodi - katolički i nekatolički - otkupljeni 
Kristovom krvlju i da se interes naroda ima podrediti koristi cijele Crkve; 
njezin napredak ne ovisi samo o blagostanju naroda, već o složnom radu 
svih naroda skupa: 

„Priznajući se 'katolikom podrijetlom i zbog nepromijenjene 
obiteljske tradicije i branitelja katoličkih teza u parlamentu', bivši se je 
predsjednik (talijanskoga) Savjeta (Salandra) pozvao na ovaj jasni princip 


95 Isto, Le Fur, str. 337. 

96 Isto, Leslie, str. 349. 

97 Isto, Le Fur, str. 337. 

da uzmogne opravdati svoju politiku prama Svetoj Stolici: 'Domovina ne 
protiv Crkve, već pred njom' ( Talijanske novine od 14. XII. 1923.)... U 
tome je princip koji dan-danas vlada mišlju i djelom svih nacionalističkih 
teoretičara i političara, što više katoličkih, svih zemalja." 98 

Katolici često vjeru podređuju naciji i izrabljuju je nesvjesno u 
narodne svrhe. Sami svećenici u više slučajeva prelaze granice 
razboritosti i aktivno sudjeluju u nacionalnim bojevima. Na taj način oni 
kompromitiraju svoju božansku misiju, a i samo jedinstvo svete Crkve 
dolazi uslijed toga u veliku opasnost. Tako na primjer flamanski katolici 
žele osnovati državno flamansko sveučilište. To je jamačno na štetu 
Louvainskom katoličkom sveučilištu. „Flamansko će sveučilište biti 
neutralno ili posve protukršćansko, flamanski će katolici biti u savjesti 
prisiljeni da ne šalju svoju djecu u zavod koji kane osnovati." 99 
„(Nezdravi) nacionalizam nastoji dominirati vjerom u nadnaravnosti i 
podrediti je svojim zakonima." 100 

„U Belgiji imamo flamanski nacionalizam i belgijski nacionalizam. 
Mnogo se toga dade reći u prilog razvoju jezika i kulture u Flandriji. Ali 
flamanski nacionalisti svode sve i podređuju sve jezičnom i rasnom 
problemu. Čovjek bi rekao da oni vide samo to, osjećaju samo to, a u 
praksi zanemaruju sve ostalo zbog toga, škode najvećim interesima da 
uzmognu pospješiti to; ukratko, ponašaju se kao da je to sve. Zaključak: u 
jednoj su zemlji, kao što je to Flandrija, vjerski interesi kompromitirani 
radi pretjeranoga jezičnog, rasnog, nacionalističkog osjećaja nekih 
Flamanaca. 

Sto se tiče belgijskih nacionalista, njihovi su ih pretjerani patriotski 
osjećaji doveli do toga da premalu važnost pripisuju vjerskim 
problemima, da zanemaruju potrebne distinkcije i nužne procjene kod 
prosuđivanja onoga što vjeruju da je belgijski nacionalni interes. Oba se 
nacionalizma kolju od primirja do krvi i ova je borba svagdje urodila 
onom posljedicom kojom je urodila svagdje gdje su se nacionalni 
romantizmi uhvatili u koštac: katolici, sinovi iste Majke i braća jednoga 
jedinog Krista, gaje jedni prema drugima prave pravcate osjećaje 
mržnje. .. A da ne spominjemo da vjersko uvjerenje katkada jako trpi kod 
onih kod kojih vjera nije vrlo živa jer vide gdje se istovjernici, štoviše i 
članovi svećenstva, ne ponašaju samo tako da su jezik i kultura iznad 
svega, već da u svoju vjeru miješaju cijelu jednu neizvjesnu i krivu 


98 Isto, Vaussard, str. 370. 

99 Isto, Vaussard, str. 365/365. 

100 Isto, Vaussard, str. 369/370. 

romantičnu mistiku u kojoj su vjerski i nacionalistički osjećaji spretno 
pomiješani.'' 101 

Sto se tiče Francuske, to je dobro da su tamošnji katolici bili 
egzaltirani rodoljubi; na taj su način postigli vjersko primirje unutar svoje 
domovine, ali je to škodilo katoličkoj stvari izvan Francuske: 

„Crkva, mistično Kristovo tijelo, nije li ona morala trpjeti u ovom ili 
onom udu (mislim osobito na azijske Crkve), zbog pretjerana francuskoga 
patriotizma koji u praksi daje prednost interesu Francuske (istinitom ili 
umišljenom) prije negoli interesu Crkve u ovoj ili onoj zemlji ? 

I mislite li da valja uzeti u obranu što francuski katolički književnici 
prosuđuju sve i uvijek sa stajališta francuskoga interesa ? Kao da interesi 
Crkve u jednoj zemlji (Njemačka?) ne zahtijevaju katkada od francuskih 
katolika da potisnu u pozadinu svoja nacionalistička zanimanja." 102 

„Ako njemački katolicizam 1914. nije i zbog toga odgovarao onoj 
visini svoje misije, nije li to, kao što to reče Priin, jer se je 
'bizantinizirao '? I ne želeći se ni malo uplitati u prepirke koje se tiču 
samo Francuza, mora biti slobodno reći da katolički stranci imaju taj 
dojam da njihova braća iz Francuske katkada svoje nacionalističke 
osjećaje guraju pred vjerske osjećaje i da je prigodice republikanska vlada 
spretno izrabila nacionalističke osjećaje katolika, katkada štoviše protiv 
istinitih interesa katolicizma." 103 

„Osobito je bolno što se mora konstatirati s vlč. g. Van den Ffoutom 
da se odviše veliki broj članova svećenstva u praksi više brine za 
nacionalna i nacionalistička pitanja negoli za specifično svećenička 
pitanja ,“ 104 

„Ovdje je mjesto da se podsjeti da je Katolička Crkva silno oštro 
postupala protiv svih moralnih zabluda koje su se pod koprenom 
politike, patriotizma, štoviše i državnoga rezona, širile u povijesti, ali 
valja također spomenuti da neki katolički krugovi nisu bili dovoljno 
strogi prema (pretjeranomj nacionalizmu i pokazivahu se dirnuti zbog 
sklonosti koje je on hinio prema vjeri. Ipak, nema dvojbe da vjera 
posjeduje u očima teorije a često i prakse (nezdravoga) nacionalizma 
samo toliku vrijednost koliko služi ciljevima naroda..." 105 

„Ovo bi ispitivanje savjesti, kada bi bilo lojalno, dovelo svagdje, veli 
vlč. g. Van den Hout, osobito u Belgiji i u Francuskoj, do zaključka da 


101 Isto, Van den Hout, str. 333-334. 

102 Isto, Van den Hout, str. 334. 

103 Isto, Van den Hout, str. 334. 

104 Isto, Vaussard, str. 370. 

105 Isto, Don Sturzo, str. 343. 

većina katolika vođena od velikoga broja svojih pastira u praksi 
postavljaju nacionalni interes ili, štoviše, najneznatnije jezične i razne 
zahtjeve, iznad interesa Crkve." 106 

„Mogao bi se navesti primjer Irske u kojoj je nacionalizam 
ekstremista zemlju provukao vatrom i krvlju, zatim Katalonije, 
Jugoslavije, Cehoslovačke, Poljske" 107 (Van den Hout, str. 333-334). 

„Bez dvojbe bi bilo vrlo nepravedno kada bi se u cjelini osudilo 
svećenstvo irsko, hrvatsko, čehoslovačko ili, štoviše, flamansko koje spaja 
uz svoju često neobuzdanu akciju za narodno oslobođenje uglavnom 
duboke apostolske kreposti." 

Nezdrave su nacionalističke strasti u mnogim slučajevima tako 
zahvatile ljudske duše da su se često eksponirani katolici usprotivili u 
parlamentu političkim smjernicama Svete Stolice i na taj način 
kompromitirali pred javnošću svoj sentire cum Ecclesia 108 : 

„Nema jasnijega dokaza u ovim posljednjim godinama od neobično 
hladna načina kojim su mnogi između katolika primili enciklike i druge 
papinske dokumente koji su se odnosili na suvremenu krizu civilizacija i 
kršćanskoga mira. Jedna je duboka i, čini nam se, nepobitna kritika ovoga 
duha nedavno iznesena u knjizi uvjerenoga katoličkog novinara g. 
Charlesa Loiseaua u kojoj suprotstavlja politiku rimsku i osjećaj 
francuski i koja nije nimalo obrana politike zadnjih dvaju papa. Pošto je 
nepristrano prikazao 'ratnu politiku' Svete Stolice i manje simpatično 
njezinu 'mirovnu politiku', g. Loiseau posve jasno zaključuje: 'Njezini su 
razlozi (Svete Stolice) njezini; mi ostajemo pri našima.' Gospdin Loiseau 
ne skriva nam da su mu na području politike miliji nazori gg. 
Clemeneceaua i Poincarea negoli Pija XI. i Benedikta XV" 109 

Drugi se je karakterističan slučaj nedavno odigrao u francuskom 
paralamentu i senatu i dosta jasno pokazuje duh „nacionalističke hereze" 
koji se je ušuljao u duše mnogih, inače uzornih katolika. Kada je Sveti 
Otac izdao list govoreći o okupaciji Ruhra, to su se mnogi francuski 
katolički zastupnici osjetili uvrijeđenima: 

„U takvom slučaju i kada jednom učenom egzegeti nije uspjelo da iz 
papinskoga teksta i njegovih djela izdvoji smisao koji bi bio u suglasju s 
našim (francuskim) odabirima, držanje je katoličkih zastupnika bilo 
bezuvjetno posve u suglasju s kraljevskim tradicijama. Izrazio ga je u 
Senatu grof Louis de Blois 29. lipnja 1923. tvrdeći 'da je pun 


106 Isto, Vaussard, str. 365. 

107 Isto, Vaussard, str. 370. 

108 Osjećanje s Crkvom. 

109 Le nationalisme et la conscience catholique, Vaussard, str. 366. 

strahopočitanja prema Papi kada se radi o katoličkim dogmama i 
disciplini', a da mu poriče svako pravo na intervenciju u političkom 
djelokrugu, štoviše, da nema prava ni da podjeljuje savjete .“ no 

,,U zastupničkoj kući je g. Xaver de Magellon žalio što gosp. Jonnast 
(francuski veleposlanik kod Vatikana) nije bio u Rimu... kada je bio 
objelodanjen list Nj. Sv. Pija XI. kardinalu Gasparriju o okupaciji Ruhra, 
da ga 'zapriječi'. “ m 

Naposljetku valja istaknuti još jednu pogrešku nekih katolika s 
obzirom na nezdravi nacionalizam. Posljednji rat oni nisu smatrali kao 
kaznu Božju, več su svu krivnju svaljivali na svoje protivnike: 

„Bilo je zabranjeno podsjetiti da je iznad materijalne i neposredne 
ratne odgovornosti koju ni jedan povjesničar neće oduzeti centralnim 
silama mogla postajati jedna druga, moralna, u neku ruku metafizička 
odgovornost i koju valja jednako pripisati svim zaraćenim stranama/' 112 

„Je li potrebno podsjetiti na primjer kako su se za vrijeme rata 
dočekivali oni rijetki propovjednici koji su se usudili ustvrditi da je rat za 
sve narode okajavanje i da su ga svi u manjoj ili većoj mjeri prouzročili 
jer se je zaboravilo na zapovijedi Dekaloga ili Evanđelja? Kao da je mogla 
postojati manje opovrgljiva istina, osobito u zemlji u kojoj hara 
neomaltuzianizam (Francuska), bič bez kojega bismo mi danas imali isto 
toliko pučanstva kao Njemačka i bez kojega ne bismo bili trebali pomoći 
saveznika..." 113 

Bacimo li sada cjelokupni pogled na katastrofalne posljedice 
nezdravoga nacionalizma, to se ne čudimo da su ga mnogi nazvali 
„herezom". Posljedice su svake hereze nesloga, mržnja, uništavanje 
crkvenoga jedinstva, a sami plodovi nacionalizma nisu mnogo bolji. Sami 
su katolici u mnogim slučajevima zaboravili na svoju božansku misiju 
koju vrše u ljudskom društvu; mjesto da budu kvasac kojim će namjesnik 
Kristov zamijesiti tijesto, često su se sami dali okužiti nezdravim 
materijalističkim idejama: 

„Revue catholique des Idees et des Faits dopustila si je jednoga dana 
zbog ne znam više kojega nacionalističkog zločina da objavi rečenicu: 


110 Evo njegovih doslovnih riječi: „Pun strahopočitanja prema papi kada se radi o dogmi i 
katoličkoj disciplini, ali ja ostajem slobodan u svojim djelima kada se radi o vanjskoj politici ili 
o samoj unutarnjoj politici" (Documentation catholique, t. 10. Col. 114). 

111 Le nationalisme et la conscience catholique, Vaussard, str. 368. 

112 Ovaj odlomak, koji u glavnom tekstu slijedi na ovom mjestu, Merz je u originalu prekrižio. 
Mi ga ipak ovdje donosimo: „Uslijed sveopćega grijeha nužno slijedi nauk poniznosti (rat), koji 
je u prilog podijeljene odgovornosti s obzirom na bič, kojem je sam čovjek dao slobodu i koji 
nije u prostuslovlju s junaštvom, ali s ohološću..." (Vaussard, str. 369). 

113 Le nationalisme et la conscience catholique, Vaussard, str. 368-369. 

'Nacionalizam će biti buduća osuđena herezaV Ono što je htjela reći jest 
da konstatirajući posvuda grozničave jezične i razne kulturne osjećaje, 
gledajući gdje se međusobno strastveno bore katolici iste zemlje ili 
katolici raznih zemalja i to odviše često uz aktivnu suradnju i štoviše pod 
vodstvom mnogobrojnih članova svećenstva, čovjek si je prisiljen reći da 
je Crkva 'plašt bez šava' u opasnosti da bude poderan... Dakle, u praksi 
(nezdravi) nacionalizam, koji se provlači svijetom, nastoji potisnuti onu 
ljubav prema cjelokupnoj Crkvi iza ljubavi prema jeziku, rasi, kulturi, 
naciji... evo praktične hereze koja pustoši Crkvu." 114 

„Formula 'nacionalizam će biti buduća osuđena hereza' htjela je na 
vrlo dojmljiv način izraziti nepobitnu činjenicu da dan-danas u svijetu, a 
poglavito u Europi, (nezdravi) nacionalizam ili bolje reći nacionalizmi 
izvrgavaju Crkvu Kristovu najvećim opasnostima . 1,115 

„Ako smo se mi ostali kršćani, sol zemlje koji se ponosimo našom 
vjerom u Evanđelje, dali u tolikoj mjeri okužiti okolnom atmosferom da 
više ne spoznajemo našu zadaću, čime će namjesnik Kristov zasoliti 
tijesto koje njegove ruke moraju bez prestanka mijesiti ?“ 116 

* * * 

Faksimil poglavlja Nezdravi internacionalizam 
(vidi sljedeću stranicu) 


114 Isto, Van den Hout, str. 335. 

115 Isto, Van den Hout, str. 333. 

116 Isto, Vaussard, str. 373. 

V NEZDRAVI INTERNACIONALIZAM 


Ako je pretjerani, ekskluzivni nacionalizam u sebi nezdrav, nemo¬ 
ralan i poguban po ljudsku zajednicu, to je pretjerani internacionalizam, 
njegov kontrast, barem isto toliko opasan. Nezdravi internacionalizam 
lebdi u zraku, nema podloge jer niječe raznolikost domovina i naroda i 
hoće sve narode bez razlike svesti na jedan imaginarni, utopistički tip. 
On također ne priznaje Crkvu! Njegovo je zato geslo da potpornje 
„reakcije" - Crkvu i domovine - valja ukloniti sa zemaljske kugle. Taj je 
nezdravi internacionalizam u poratnim godinama vrlo uznapredovao; 
njegovi su pristaše poglavito masonski, protestantski itd. teoretičari koji 
hoće čovječanstvu pribaviti zemaljsku sreću, istrgnuvši mu svaki osjećaj 
za užu domovinu i za sve ono što ona ima osebujnoga u prošlosti i u 
težnjama za budućnost. Zastupnici su nezdravoga internacionalističkog 
smjera nastojali zauzeti Društvo naroda i g. Reynold 117 tvrdi da danas 
prijeti vrlo velika opasnost od internacionalističko-utopističkih ideja: 

„Ali oko ovoga Društva naroda, službenoga, realnog, realističnog 
(čiji je pristaša g. Reynold), postoji jedno drugo, uslužno, latentno, 
utopimo. Ono opkoljava, opsjeda prvo društvo kojega se hoće domoći, pa 
makar ušlo kroz podrumske prozore. Ono bi htjelo od njega načiniti 
istodobno svoj hram i svoju utvrdu, suprotstaviti Zenevu Rimu, preuzeti 
odgoj naroda, oživotvoriti jedinstvo po shemama. Ovo društvo, brzo smo 
ga prepoznali: to je Nad-država, Nad-crkva o kojoj snuju masoni, 
liberalni protestanti, Židovi, pacifisti, socijalisti - jednom riječi sve one 
sinkretističke struje koje su u onih četrnaest točaka Wilsona našla svoj 
nejasni ere do. 

„Ali čovjek ih se (tj. ovih utopista, toga Internacionalnog udruženja 
oblaka, kako ih g. Reynold humoristično nazivlje) mora tim više bojati jer 
su oni zastupnici najjačega napora prije nego što će poći natrag da 
uzdrmaju one dvije stijene koje prema izreci 'priječe put Napretka': a to 
su domovine i Crkva." 

„Humanitarni je internacionalizam jamačno prodro u mase. Iako on 
sada gubi pristaše među elitom, uza nj je sada cijela vojska polu- 
intelektualaca. On je usađen u mozak onih novih zemalja koje nemaju za 
sobom iskustvo starih naroda. A osobito se je širio pomoću moćnih 
organizacija kao što su socijalizam i masonerija. Uspjeh mu dolazi 


117 Gonzague Reynold, poznati švicarski književnik, dekan Bernskoga sveučilišta. Švicarska ga je 
vlada imenovala suradnikom Komisije intelektualne kooperacije u Društvu naroda, gdje sjedi uz 
Bergsona, Einsteina, g. Murraya. 

poglavito uslijed njegova intelektualnoga pomanjkanja, siromaštva: on 
prodaje pod jeftinu cijenu, on čini svim mozgovima pristupačnim neki 
idealizam, zamamljiv kao loša roba te vašarski misticizam i filozofiju. S 
njim u džepu svaki si srednjoškolski profesor iz provincije, ponekoji 
američki pastor, poneki političar iz Montevidea, ponekoji azijski 
sveučilištarac, može umisliti da posjeduje mudrosti i da stupa po načelu 
napretka. On zadovoljava mnoge čežnje, mnoge instinkte: socijalne 
zavisti i obmane kojima si ljudi hoće predočiti budućnost svijeta, vjerski 
osjećaj koji se nakon rata zaista posvuda nalazi... Ovaj mi se laicizam, 
ovaj humanitarni internacionalizam čini, dakle, mnogo opasnijim od 
nacionalizma... Moguće je da se s francuskoga ili talijanskoga stajališta 
čini da je nacionalizam hereza budućnosti (koja će biti od Pape osuđena 
u budućnosti?); s motrionika gdje se nalazim (tj. iz društva naroda) 
internacionalizam se pokazuje kao današnja hereza .“ 118 

Katolici su se u mnogo manjoj mjeri dali zaraziti od nezdravoga 
internacionalizma negoli od njegova protivnika nezdrava nacionalizma. 
Ipak ima tragova toga utjecaja kod nekih ljudi i grupa. Dovoljno je 
citiran slučaj, inače vrlo simpatičnoga francuskog poslanika Marca 
Sangniera, začetnika pokreta Sillona, koji je osudio papa Pio X. Mare 
Sangnier, koji se je ponizno pokorio Papinoj odredbi, stavio si je 
plemenitu zadaću da izmiri sve narode, a poglavito Nijemce i Francuze. 
Nedavno je proputovao Njemačkom i otpjevao himnu njemačke 
omladine organizirane u katoličkom udruženju Q uickbornu. Tom je 
prilikom pustio slobodu svojim čuvstvima i skoro posve zaboravio na 
omladinu svoje vlastite domovine, na one stotine tisuća francuskih 
mladića koji su svoju krv prolili za Francusku: 

„On kao da posve zaboravlja u stanovitim časovima na granice koje 
zdravi patriotizam, pravo shvaćeni nacionalizam postavlja internacio¬ 
nalizmu. Čovjeku je upravo neugodno kada čita njegovu šetnju u Sv. 
Odili s mladićima iz Q uickborna... Ovakve činjenice pokazuju kako 
patriotizam mora budno bdjeti i kako je sve u svemu prirodno da si je 
izgradio ideologiju da uzmogne suprotstaviti zdravu ogradu protiv 
anarhije velikoga broja duhova." 119 


118 Le nationalisme et la conscience catholique, Reynold, str. 351-352. 

119 Isto, Bernoville, str. 379. 

VI. POSLJEDICA POREMEĆENOGA 
KRŠĆANSKOG PORETKA - KAZNE BOŽJE 


Narodi su stvoreni da žive u međusobnoj snošljivosti i ljubavi i da 
zajedničkim silama šire kraljevstvo Božje. Svaki je narod, kao i svaki 
pojedinac, nositelj posebne ideje, a nezdravi nacionalizam uništava onu 
solidarnost koja je od najveće koristi za svaki pojedini narod: 

„Ovaj duh (nezdravoga) nacionalizma u svom ekstremnom obliku 
ima još k tomu težnju da zanemari prinose stranih civilizacija koji su u 
sebi odlični, ako se ne zlorabe, i koristi internacionalnih duševnih i 
duhovnih odnosa (izmjena misli)... Poznavanje stranih književnosti, 
filozofije i umjetnosti, ako se dobro i u umjerenoj mjeri asimilira, obo¬ 
gaćenje je narodnoga duha..." 120 

No to nije sve. Užasne katastrofe, zarazne bolesti, građanski i 
narodni ratovi najjasnije dokazuju do čega, zbog posve logičnih socijalnih 
zakona, dovodi nepriznavanje Božjega poretka u životu pojedinaca, 
porodica i naroda. Dodajte k tomu velike zemljotrese, poplave i nesreće 
koje su zadesile posljednjih godina ljudski rod - a katolici u tome moraju 
vidjeti prst Božji - to se nimalo ne čudimo što veliki književnici proriču 
propast naše cjelokupne civilizacije: 

„Ako nas se deset milijuna mrtvih i ranjenih Velikoga rata 121 još nešto 
doimlje, tko zna da su muslimanski ustanci istočne Kine urodili u 19. 
stoljeću, od 1861. do 1878, isto tolikim brojem žrtava; da je ustanak u 
Turkestanu protiv boljševičke vlade bio ugašen s tolikim krvološtvom da je 
jedna moskovska istražna komisija mogla ustanoviti da je tom prilikom bilo 
pogubljeno više od milijun urođenika...? Tko pomišlja na ona dva milijuna 
izvršenih smrtnih kazni prvih triju godina boljševičke diktature u Rusiji? 
Na lanjske hetakombe u Maloj Aziji (na ono pol milijuna nastradalih 
Armenaca i 12 biskupa - mučenika), na one miljiune osoba koje je 1918. 
poharala španjolska bolest (više od jednoga milijuna u samoj Italiji )? Na 
strašni potres u Japanu, koji se nedavno dogodio.. ,?“ 122 

G. Vaussard zatim navodi jedan stavak iz Papinijeve Povijesti Krista: 

„Kuge su došle nakon ratova, zemljotresi nakon kuga; isto toliko ljudi, 
koliko je negda bilo potrebno da se nastani jedna kraljevina, gnjije pod 
tankom kabanicom krvave zemlje. Ipak, kao da su svi ovi mrtvaci samo 
prvi obračun sveopćega uništenja, oni se i nadalje ubijaju i ubijaju... 


120 Isto, Vaussard, str. 378. 

121 Prvi svjetski rat. 

122 Le nationalisme et la conscience catholique, Vaussard, str. 373. 

Životinjska je ljubav svakoga za sebe, svake kaste za sebe samu, svakoga 
naroda za samoga sebe još sljeplja i još ogromnija nakon ovih godina kada 
je mržnja pokrila zemlju kostima. Ljubav prema sebi, nakon sveopćega i 
zajedničkoga poraza postostručila je mržnju... mržnja malih protiv velikih, 
nezadovoljnih protiv nemirnih, onih koji služe protiv svojih ugnjetavanih 
gospodara, ambicioznih grupa protiv dekadentnih grupa, vladajućih rasa 
protiv vazalskih klasa, podjarmljenih naroda protiv naroda koji ih 
podjarmljuju... Proždrljiva je pohlepa za suvišnim urodila pomanjkanjem 
nužnoga; škakljanje užitka postalo je torturom; bijes je za slobodom 
oteščao verige. Ne opstoje više ni monarhije ni republike. Svaka je 
vladavina samo fasada i priviđenje. Plutokracija i demagogija, duhovne 
sestre, usmjerene prema istome cilju, službenice plaćene prosječnosti, 
bore se za vlast nad revolucionarnim čoporima... “ 

„Teško je reći da je posve slučajno što su iste misli skoro istodobno 
izrazili veliki duhovi kao što su u Engleskoj Benson ( Gospodar svijeta ) i 
Chesterton ( Sfera i Križ), u Francuskoj Paul Claudel (u svim dramskim 
djelima, osobito u Taocu) i Baumann ( Mir sedmoga dana i Čekić na 
nakovnju), u Italiji Papini, a da ne spominjemo mnoštvo drugih manjih 
koji s toliko pesimizma sude o propadanju jedne civilizacije čije su 
znakove kao prethodnike već puno godina prije europskoga rata neki 
između njih opazili i snažno naglasili." 1 " 4 

Faksimil poglavlja o Rimu kao spasu čovječanstva 
(vidi sljedeće poglavlje). 


123 Isto, Papini - Vaussard, str. 374. 

124 Isto, Vaussard, str. 375. 

VII. RIM - JEDINI SPAS ČOVJEČANSTVA 


Pogledamo li na razvoj povijesnih činjenica, na sve one nesreće koje 
su zadesile čovječanstvo, to nam sam zdrav razum govori da se narodi 
moraju međusobno potpomagati i da neminovno povijesna evolucija ima 
tu tendenciju da manje jedinice uvijek više proširi. 

Od nacionalnih partikularizama dolazimo do sve širega shvaćanja 
ljudskoga solidarizma; samo nas povijesno iskustvo neminovno tjera 
katoličkom univerzalizmu koji, razumije se, ne niječe narode i njihove 
osobine, već u dušama ljudi stvara svijest o zajedničkim potrebama i 
aspiracijama: 

„Iskustvo, neusporediva ali okrutna učiteljica mudrosti i napretka, 
jest na djelu da to dokaže. Ono će neminovno približiti najdarovitije 
narode kršćanskom i katoličkom rješenju, to jest već vrlo racionalnom, 
željenom internacionalizmu i toga će dana morati nacionalisti stupiti u 
pozadinu jer je ispunjenje njihove zadaće dosta blizu kraja i oni će 
izblijediti pred višim svjetlom/' 125 

„Solidarnost između svih naroda Europe, solidarnost između 
Europe i Amerike, evo jedinoga sredstva k spasu koji će prije ili kasnije 
postati neizbježivim unatoč svih nacionalnih oholosti.“ 12b 

Jedini nam katolicizam ukazuje pravi put, on nam zapovijeda da 
ljubimo našu zemnu domovinu, ali da iznad nje još više ljubimo svetu 
Crkvu koja je zalog naše vječne sreće, našega puta u vječnu domovinu. 
Kao katolici moramo biti svjesni da naše razne zemne domovine trebaju 
postati članice sv. Crkve i naša je dužnost da ljubimo u prvom redu 
cjelokupnu Crkvu, a tek onda našu posebnu domovinu: 

„Budimo rodoljubi! Katolici, budimo najbolja djeca Domovine. 
Neka naše rodoljublje bude prosvijetljeno i neka ne zanemaruje ni jedan 
dopušteni ljudski čimbenik. Budimo mudri ukoliko se to može. 
Nemojmo biti ludi, ne dajmo se nasamariti. Ali se iznad Domovine nalazi 
Crkva! I ljubav Kristu i njegovoj Crkvi, cijeloj njegovoj Crkvi mora 
uvijek imati u našim srcima prvo mjesto.' 1 ™ 

No osim ovoga čistog razumnog stajališta moramo kao katolici stvar 
dublje prosuditi. Nije potrebno dokazivati da papinstvo ima misiju voditi 
narode k vječnoj sreći i da je ono najprikladnije za rješavanje sporova 
među pojedincima, slojevima, zajednicama, narodima. Povijest nam daje 


125 Isto, Seilliere, str. 348. 

126 Isto, Don Sturzo, str. 344. 

127 Isto, Van den Hout, str. 335. 

najočitije dokaze da je negda postojalo vrlo čvrsto Društvo naroda koje je 
pod vodstvom papinstva blagotvorno djelovalo na razvoj civiliziranoga 
svijeta: 

,,U drugoj se formalnoj stvari slažu svi oni koji su je se dotakli..., a 
to je što priznaju u jedinstvu srednjovjekovnoga kršćanskog svijeta, pod 
moralnom kontrolom papinstva, idealnu vladavinu i da mi danas uzalud 
želimo stvoriti nešto što bi tome sličilo. Tko bi mogao danas 
nadomjestiti one velike 'europske' ličnosti kao što to bijahu jedan Alcuin, 
jedan sveti Bonifacije ili jedan sveti Bernard i kako li nam se jadni čine 
pokraj njih naši današnji državnici 'svjetskoga' utjecaja, jedan Lloyd, 
George ili jedan Wilsonl“ 12S 

„Nije li Sveto Rimsko Carstvo unatoč svojih nedostataka i svojih 
pogrešaka realiziralo u srednjem vijeku moralnu konfederaciju kršćanskih 
naroda, jedinu do koje se je moglo doći pod feudalnim sistemom i s 
lokaliziranim gospodarstvom?" 129 

Nije dovoljno promatrati papinstvo samo s moralnoga stajališta, već 
ono u sporovima među narodima mora zadržati u prvom redu svoj 
religiozni karakter. Najjasnije to dokazuje sljedeća činjenica: u ratovima 
se poglavito radi o vremenitim materijalnim interesima. Tko je 
napadnut, ima se pravo braniti i sporovi su tako neizbježivi: 

„Zaraćeni narodi i neutralci, vlasti, svi se slažu u tome da se ratovi 
biju radi interesa sadašnjega života i to često radi takvih koji su vrlo 
materijalni; ako oni daju povoda ekscesima, ti ekscesi opravdavaju 
adekvatne sankcije; da napokon internacionalno društvo može samo od 
sebe iščekivati pravdu... Ni jedni, a ni drugi ne ispovijedaju, a ni nemaju 
dužnost da ispovijedaju, poglavito za vrijeme rata, jedinstvo podrijetla i 
zadnje svrhe ljudi, zaslugu trpljenja, cijenu okajavanja, oproštenje uvreda, 
odricanje Božje osvete, odrješitu djelatnost Providnosti. No to su ipak 
principi koji su bitni dijelovi kršćanskoga nauka tako da kršćanstvo nije 
više ono što jest ako ispustite samo jednoga od njih... I jedino ti 
religiozni principi mogu narode ponukati na slogu i mir... Čim se, dakle, 
ne promatra u papinstvu njegov temeljni, vjerski karakter, čovjek je 
ponajprije u opasnosti da ne razumije sljedeće: da je papi dogmatski, a 
prema tome i moralno, nemoguće promatrati rat na isti način kao ova ili 
ona grupa zaraćenika ili kao jedan zaraćenik ili koji neutralac; i to je 
dobro jer jedino na taj način on može djelovati mirotvorno." 130 


128 Isto, Vaussard, str. 357. 

129 Isto, Don Sturzo, str. 344. 

130 Isto, Vaussard, str. 367. 

„Samo vjersko središte, katoličko središte - Rim - čuva usred pro¬ 
padanja ekonomskih i ideoloških sistema svoje jedinstvo i svoju moralnu 
snagu i on će još jednom spasiti Europu od barbarstva i ruševina ,“ 131 

Između nezdravih nacionalističkih struja koje su uzroci ratova i 
pretjeranih internacionalističkih pokreta kojima manjka realna baza 
katolici moraju usmjeriti svoj pogled prema nepomičnoj Petrovoj Stolici 
koja će im u svako doba dati pravac kojim da krenu i koja će najbolje 
znati odrediti granice svim opravdanim i naoko protuslovnim težnjama. 

,/{li Rim već ima riječi koje treba izgovoriti. Sto se nas tiče, u ovoj 
sveopćoj zbrci duhova, u ovoj intelektualnoj i moralnoj anarhiji, usred 
ovih protivnih vjetrova koji u sve smjerove tjeraju prašinu, prema njemu 
se mi okrećemo da od njega tražimo, ne toliko da grmi negativne osude, 
već da nam daje pozitivne smjernice. Jer u susretu s ovim idejama, sa 
svim pravcima koji se nameću našoj epohi, mi ne znamo uvijek, mi 
katolički intelektualci i ljudi akcije, koja mora biti naša smjernica, dokle 
možemo ići, bilo to u otporu, bilo u pomirljivosti... Sto katolici, što cijeli 
svijet očekuje od Rima, nisu djelomični odgovori već sinteza. Nestrpljivo 
iščekujemo početak budućega ekumenskog Sabora jer osjećamo da će 
biti odlučan za povijest svijeta. Neka Duh Sveti ostvari ut unum sint 
jednom novom afirmacijom onoga što čini, osobito sada, i što će uvijek 
više činiti dvostruku snagu atrakcije, rekonstrukciju Crkve, načelnu 
nepopustljivost i karitas." 132 

„Koji nam lijek oni, veliki katolički književnici, preporučuju? Jedan 
jedini: povratak k Evanđelju, tumačenu od Rima; to Evanđelje koje je 
prema Papiniju za većinu ljudi tako novo da se zapravo još nije ni počelo 
provoditi u život." 133 

Faksimil završetka poglavlja o Rimu - spasu čovječanstva. 


131 Isto, Don Sturzo, str. 344. 

132 Isto, Reynold, str. 354. 

133 Isto, Vaussard, str. 375. 

ZAKLJUČAK 


Tu es Petrus et super hane petram 
aedificabo Ecclesiam meam. 

Mt 16,18 134 

Constituit eum Dominum domus suae 
Et principem omnis posessonis suae. 

Ps 105,21 135 

Bacimo li pogled na sve što smo do sada rekli o odnosu 
nacionalizma i katolicizma, to se iz svega ovoga može ustanoviti da je 
katolička elita svih naroda zauzela odlučno stajalište protiv nezdravoga 
nacionalizma, plodu današnje materijalističke kulture. 


Nacionalizam, koji je sam za sebe bio dobar, izopačio se je uslijed 
raznih poganskih natruha i velik broj katolika upotrebljava danas riječi 
patriotizam, rodoljublje s više simpatija. Želimo li ukloniti sve kobne 
posljedice nezdravoga nacionalizma - ratove, narodne Crkve, podjarm¬ 
ljivanje vjerske slobode, povratak u pogansko barbarstvo - moramo 
nastojati da se sav javni život kristijanizira, a da se osim toga u narodu 
probudi žarka ljubav i poštovanje prema Svetoj Rimskoj Stolici. U drugim 
zemljama, a i kod nas, već postoji organizacija Pro Ecclesia et Pontifice, 136 
Duh koji vlada u pravilima toga udruženja moći će uspješno 
ostvariti veliko djelo zbližavanja naroda. Članovi se toga udruženja 


134 Mt 16,18: Ti si Petar stijena i na toj stijeni sagradit ću Crkvu svoju. 

135 Ps 105,21: Za gospodara ga stavi kući svojoj, za nadstojnika svega imanja svojega. 

136 U Zagrebu je sjedište. Vlč. Pećnjak, Kaptol 29. Foedus Internationalis „Pro Ecclesia et 
Pontifice" potvrđena je od Svetoga Oca Pija X. (Acta. Ap. Sed. od 16. V. 1913.]. - Benedikt 
XV. ju je preporučio (vidi: Acta Ap. Sed. od 27. III. 1915., str. 89; od 1. IX. 1917., str. 428; 
od 4. VII. 1919., str. 275). 

obvezuju „da će zapovijedi i želje koje izdaje rimski papa slijediti s 
oduševljenjem, a i druge da će za njih osvojiti' 1 . 137 

Današnjem čovječanstvu, a i samim je katolicima potrebno da što 
više usmjere svoje oči prema Rimu i da odnos kršćana prema papi bude 
srdačan kao što je između oca i djece: „...da se sveopće svećenstvo i po 
svećenstvu kršćanski puk poveže sve užim sponama ljubavi i privrženosti 
s Crkvom i rimskim papom." 13S 

Pravi katolici neće nikada kritizirati djela Svetoga Oca. Oni će biti 
spremni da i „svoju ljubav u privatnom kao i u javnom životu ispovijedaju 
i djelima dokažu i to tako da će štoviše iskazivati neograničenu 
poslušnost Apostolskoj Stolici za koju će biti spremni da sve pretrpe i da 
za nju proliju svoju krv". 139 

Želimo li dakle uspostaviti kršćanski poredak u svijetu, to moramo 
ljubiti papu i tu ljubav širiti u svim slojevima kršćanskoga naroda. „A 
koliko ga valja ljubiti, papu? Ne riječju i jezikom, već djelom i istinom (1 
Iv 3,18). Kada se ljubi jedna osoba, nastoji se u svemu prilagoditi njenim 
mislima, izvršiti njena htijenja, protumačiti njene želje." 140 

Naš je Gospodin Isus Krist rekao o sebi: „Ako me tko ljubi, čuvat 
će moju riječ" (Iv 14,23). Isto tako, želimo li dokazati našu ljubav prema 
papi, potrebno je slušati ga (Pio X., 18. XI. 1912.). Papa je namjesnik 
Isusa Krista, nasljednik Petra, Krista Gospoda, koji je učinjen 
posrednikom između Boga i čovjeka, ispod Boga, ali iznad čovjeka, manji 


137 „Illud autem Nobis pregratum est quod ante omnia šibi habent propsitum, praecepta et 
monita, quae sumque dederit Romanus Pontifex, et sequi volentibus animis et studiose 
inculcare aliis." (Pius PP. X, die XXVIII mensis Aprilis MCMXIII. - Vidi: De Regimine Foed. 
lntern. Pro Pont. et Ecclesia, Taurini, Ex Schola Typographica Salesiana, str. 14) 

138 ,,Ut clerus universus et per clerum populus christianus arctioribus in dies amoris 
adhaesionisque vinculis cum Ecclesia et Romano Pontifice deviniciatur." (Benedictus XV. od 
20. VI. 1919. - vidi: DeReg. str. 27) 

139 „Magno amore flagrabunt ergo Summum Pontificem; quem amorem privatim et publice 
profitebuntur et factis comprobabunt, praesertim obedietnia perfectissima praestita ipsis 
desideriis Sancate Sedi progua parati sint oportet omnia pati et sanguinem jundere." (Sectio 
Virorum. - De Rey., p. 79.). - Zaista, kada bi duh ovih pravila kod nas ponajprije zašao u naše 
organizacije, a preko ovih u sav narod, ne bi nas Narodna crkva morala zabrinjavati. 

140 ,,E come si deve amarlo, ii Papa? Non verbo neque lingua, sed opere et veritate. III. 
Quandao si ama persona, si cerca di uniformarsi in tutto ai suoi pensieri, di esegurine i voleri, 
di interpretarne i desideri. E se ii nostro Signor Gesu Cristo diceva di se: Si quis diligit me, 
sennonem servabit, cosi per dimostrare ii nostro amore al Papa e necessario ubbidirgli." (De 
Reg., str. 19) 

od Boga, ali veći od čovjeka, koji o svima sudi, ali kojega nitko ne sudi“ 
(Sv. Innocent III. - Sermo. 2 in Concer. Pontif.) 141 Kriza će se 
nacionalizma tek onda riješiti kada kršćanstvo opet osvoji život 
pojedinaca i ljudskih zajednica te kada se papi podijeli ono mjesto u 
životu naroda koje mu pripada kao „gospodaru cijeloga Božjeg 
vlasništva", to jest svih naroda. Jedino ako narodi nađu svoje utočište u 
„Petrovoj Stolici, tom sidru nade i luci spasa", 142 moći će se nadati 
blagostanju i sreći. Na svima je nama da u tom pogledu djelujemo i da 
svim sredstvima živimo ljubav prema Svetom Ocu. 

I. M. 

* * * 


Napomena Uredništva. - Na kraju ovoga svoga rukopisa Merz je 
priložio jedan članak iz francuskoga časopisa ,,La Croix“ od 30. IX. 
1924. Naslov članka u prijevodu glasi: ,,U povodu XI. socijalnog tjedna 
talijanskih katolika. Torino, 20. rujna 1924. “ I43 Autor članka je 
B. Sienne. Podnaslovi članka glase: 

1. Pravi i krivi nacionalizam - međunarodno pravo - društvo 
naroda. - 2. Uloga crkvenoga autoriteta i civilnih vlasti u ekonomskim 
pitanjima. - 3. Društveni autoritet i obdržavanje zakona. 

Iz ovoga se zaključuje da je Merz ovaj svoj rad napisao koncem 
1924. god. Osim toga to je još jedan pokazatelj koliko je preko stranog 
katoličkog tiska pratio sva katolička gibanja u drugim katoličkim 
zemljama te kako je bio osjetljiv i za društvene probleme koje je trebalo 
rješavati u svjetlu učenja Katoličke Crkve. 


141 Papa est Vicarius Jesu Christi, successor Petri, christus Domini, deus Pharaonis, inter 
Deum et hominem medius constitutus, citre Deum, sed ultra hominem, minor Deo sed maior 
Lomine, quide omnibus indicat et a nemine indicatur." (S. Innocent. III. - Sermo 2 in 
Conscer. Pontif. - V. Acta Sodalitatis Sacerodotalis Internationalis „Pro Pont - et Eccl.“, 
Annus IX, Aporlis 1921; Num. 1. — Ex Typis f. Abry, Annecii, Gallia; p. 17.) 

142 ,,Is enim, ut ipse referebas, belli fluctibus hine inde ractatus ac pene absorptus, ad Petri 
Solium, tamquam ad achoram spe et ad postam salutis confugere studuit, eoc codem uno cofisus 
tranqillitatem, ordinem, pacem populis ac gentibus tanta et tam diuturna perturbatione 
commotis cuciatisque, esse profectura. (Benedictus XV. - V: De Reg. str. 25-/27.) 

143 Izvorni naslov članka na francuskom glasi: ,,A propos de la XI semaine sociale des 
catholiques italiens". 

Dr. phil. Ivan Merz 144 


NEISTINE O LURDU 


Sud o glasovitom francuskom književniku Emilu Zoli 


145 


Napomena Uredništva. - Ivan Merz je njegovao posebnu pobožnost 
prema Bi. Djevici Mariji. Ta se njegova pobožnost posebno produbila 
nakon njegova prvoga hodočašća u Lurd koje je obavio još kao student u 
Parizu 1921. g. Poslije povratka s hodočašća pisao je majci kako mu je 
Lurd pomogao te se je uvjerio u istinitost katoličke vjere i kako se od tada 
sav njegov život kreće „oko Krista Gospodina". Još se jasnije izrazio do 
kakvih je spoznaja došao u Lurdu u svom pismu prijatelju ing. Draganu 
Maroševiću: „Da, u Lurdu sam naučio što je krunica i to mi je od sada 
drugi najbolji prijatelj. Prije Lurda, iskreno priznajem, bila je u dnu duše 
neka sumnja, neki osjećaj da li se ja ne molim kakvom fantomu moje 
mašte?! Molio sam, dakako, jer da sam prestao, znači ne vjerovati u Bi. 
Djevicu Mariju. A kuda onda? Okreni se od katolicizma, sve je oko tebe 
mračno i ružno. Dakle, Lurd je mojoj razumnoj vjeri pridodao osjećajni 
moment ." 

Vrativši se sa studija u Zagreb Merz će postati velik širitelj 
pobožnosti prema Gospi Lurdskoj, ali i branitelj Lurda i lurdskih 
događanja riječju i perom. Održavao je brojna predavanja o Lurdu u 
Zagrebu i po Hrvatskoj. Događaji Lurda, ukazanja i čudesna 
ozdravljenja Merza zanimaju i tako ih prikazuje najprije pod 
apologetskim vidom ukoliko su snažna obrana i dokaz za istinitost 
katoličke vjere. 

Napisao je nekoliko članaka o Lurdu i jednu brošuru pod nazivom 
Najnovija čudesa u Lurdu 146 . Posebno je važan i zanimljiv njegov članak 


144 Na prvoj stranici rukopisa Merz je sam stavio svoje ime kao autora ovoga djela sa svojom 
doktorskom titulom. Očito da je imao najozbiljniju namjeru da ovo svoje djelo i objavi, ali ga je 
smrt u tome spriječila. Rijetko se potpisivao sa svojom doktorskom titulom; ovdje ju je, 
međutim, stavio upravo da svrati pozornost javnosti da je svojom naobrazbom bio kompetentan 
da raskrinka Zoline falsifikate. 

145 U izvornom rukopisu Merz je ovome djelu stavio za glavni naslov riječi: LAŽI O LURDU. 
Budući da se radilo tek o rukopisu koji je sigurno trebao biti dotjerivan i korigiran mi smo naslov 
preimenovali u: NEISTINE O LURDU jer više odgovara duhu današnjega vremena i boljem 
načinu izražavanja. 

146 Vidi: Ivan Merz, Sabrana djela, sv. 2., Zagreb, 2011., str. 283-358. 

Zolin Lurd. 147 Tih je godina ovaj Zolin roman bio preveden i objavljen i 
na hrvatskom jeziku. Kako je hrvatska publika bila veoma slabo 
informirana o ovom djelu, pojavljivanje Zolina romana, koji je u 
međuvremenu bio stavljen i na crkveni indeks zabranjenih knjiga, 
predstavljao je opasnost za neupućene čitatelje da o Lurdu dobiju sasvim 
krivu i neistinitu sliku. U tom je opširnom članku Merz podvrgnuo 
najprije književnoj, a onda i povijesnoj kritici ovaj Zolin roman. Ozbiljno 
je upozorio javnost na Zoline falsifikate lurdskih događanja, posebno 
lurđskih čudesnih ozdravljenja, i oštro je razotkrio Zolino iskrivljivanje 
objektivnih činjenica povezanih s Lurdom. Kada je roman Lurd bio 
objavljen u Francuskoj, odmah je bio podvrgnut kritici upravo zbog svojih 
falsifikata tako da je Zola veoma mnogo izgubio na svom ugledu kao 
književnik. 

Svoju kritiku Zolinih falsifikata o Lurdu Merz je želio još više 
produbiti i proširiti. Pored ovoga već objavljenog članka priredio je još 
posebno djelo prošireno brojnim istinitim podacima o čudesnim 
ozdravljenjima te s još detaljnijom analizom svih Zolinih falsifikata. 
Djelu je dao naslov Laži o Lurdu. Nažalost, nije ga dospio objaviti za 
života te je ostalo u rukopisu sve do danas i donosimo ga ovdje u cijelosti. 

U prvom dijelu Merz donosi opširan prikaz fenomena čudesnih 
ozdravljenja koja se kontinuirano događaju u Lurdu. Osim njihova opisa, 
pogotovo onih koje je Zola neistinito prikazao u svom romanu, donosi 
izjave mnogih liječnika koji priznaju ova ozdravljenja kao prirodno 
neobjašnjiva. Nakon ovoga velikog uvoda Merz prelazi na ono bitno, a to 
je pobijanje Zolinih falsifikata o Lurdu i lurdskim ozdravljenjima. U 
drugom dijelu rada Merz donosi uglavnom sadržaj svoga članka koji je o 
toj temi objavio u Hrvatskoj prosvjeti. U izradi ovoga djela Merza se 
služio francuskom znanstvenom literaturom koja je o lurdskim čudesnim 
ozdravljenjima bila objavljena. 


147 Objavljen je u Hrvatskoj prosvjeti, br. 7, 1923., 316-329. 

I. ČUDESNA OZDRAVLJENJA U LURDU 


„Neprijateljstvo ja zamećem 
između tebe i žene, 
između roda tvojeg i roda njezina: 
on će ti glavu satirati, 
a ti ćeš mu vrebati petu. “ 

(Post 3,15) 


UVOD 

Čudno vam se jamačno čini, gospođe i gospodo, da se u nizu 
filozofsko-apologetskih predavanja koja je priredio Hrvatski katolički 
narodni savez nalazi i jedno kojem je naslov Zolin Lurd , 148 Vas bi moguče 
više zanimalo da je posebno predavanje bilo posvećeno Lurdu uopće i 
izvanrednim događajima koji se još uvijek tamo zbivaju. I zaista bi ova 
tema pripadala upravo u ovaj niz; naime, vrlo je lako govoriti o Lurdu 
nadovezujući na temu Okultizam. 149 Ne daju li se one tisuće trenutačnih 
lurdskih ozdravljenja protumačiti pomoću neistraženih okultnih sila koje 
djeluju u podsvijesti ili inače u prirodi? Da li se kod istraživanja 
trenutačnih ozdravljenja učenjaci služe metodama egzaktne znanosti kao 
kod fenomena spiritizma, telepatije ili kod sličnih pojava? Sve su to 
zaista vrlo zanimljiva pitanja, ali se ona ne mogu na brz način riješiti pred 
publikom koja sve promatra s nekim nepovjerenjem i nekom skepsom 
jer je toliko puta doživjela razočaranje ondje gdje to nije ni zaslužila. Da 
se naime dokaže nadnaravnost lurdskih ozdravljenja, trebalo bi dokazati 
sljedeće tri stvari: 

1. Morali bismo biti uvjereni da dokumenti koje dobivamo iz 
Francuske nisu izmišljotina. Mnogima od nas nije moguće da sami 
odemo u Lurd i da se na vlastite oči uvjerimo o svemu onome što se 
tamo zbiva. Moramo, dakle, znati da su djela kojima raspolažemo 
napisana od vjerodostojnih znanstvenika koji su sve svoje sposobnosti i 


148 Ovo je predavanje upriličio Hrvatski katolički narodni savez u Zagrebu 1924. g. u 
Jeronimskoj dvorani. Donosimo ga u nešto proširenu obliku. 

149 I ovo je predavanje izišlo u tisku. Prof. Ivanek: Okultizam. Naručuje se kod Hrv. kat. nar. 
saveza, Zagreb, Kaptol 27. Cijena 5 d. 

sve svoje znanje upotrijebili da s najvećom točnošću registriraju 
izvanredne lurdske činjenice. 150 

2. Zatim bismo morali dokazati tijesnu vezu koja postoji između 
takozvanih ukazanja Majke Kristove i onih tisuća hodočašća i 
ozdravljenja koja su nakon toga uslijedila. 

3. Napokon bismo morali izabrati nekoliko markantnih ozdravljenja 
i, upotrijebivši sve metode kojima danas raspolaže medicinska znanost, 
pokazati da se ozdravljenja nipošto ne daju uvrstiti u pojave prirodnoga 
poretka kao npr. spiritizam i slično, već da se sve one tisuće i tisuće 
ozdravljenja kategorički protive nepokolebivim prirodnim zakonima; 
stoga nas logično rasuđivanje upućuje na to da ih uvrstimo u jedan posve 
drugi red, red koji je u tijesnoj vezi s cijelom filozofijom života, red koji 
nas neminovno dovodi do zadnjih pitanja: Odakle je materija? Je li ona 
od vijeka? Je li iz ništa stvorena? Postoji li neizmjerni, mudri, osobni Duh 
koji upravlja cijelim svemirom? 

Da, na ova bi pitanja valjalo odgovoriti prije nego što bi si čovjek 
usudio stvoriti sud o lurdskim činjenicama; ne smije ih se uzeti na laku 
ruku kao što se to nažalost danas kod nas još uvijek čini i u znanstvenim 
krugovima smatrajući ih za hipoteze ili slutnje koje su, međutim, u 
najizričitijemu protuslovlju sa svim onim što o tome predmetu sude 
savjesni znanstvenici. 

No naše će predavanje ipak biti od koristi i bit će barem djelomičan 
odgovor na prvo pitanje. Ono će nas uvjeriti da Lurd nije izmišljena fikcija, 
već da Lurd zaista postoji u južnoj Francuskoj, da je zaista živjela jedna 
pastirica Bernardica Soubirous koja je tvrdila da je vidjela Kristovu Majku i 
da su ondje trenutačno ozdravili ljudi za koje je liječnička znanost ustvrdila 
da su njihova ozdravljenja na naravan način nemoguća. Uvjerit ćemo se da u 
Lurd od toga vremena zaista dolaze milijuni hodočasnika i da tom prigodom 
ili pomoću vode ili prigodom procesije s presvetim oltarskim sakramentom 
uistinu trenutačno ozdravljuju tisuće neizlječivih bolesnika. 


Sastanak u Parizu u čast Majke Božje Lurdske 

„Poznajete li u Parizu dvoranu Bon Theathre (Dobro kazalište ), Quai 
de Passy 32c? Manje bogata, manje prostrana negoli amfiteatar 
Sorbonne, ona je u sebi krila isto toliko znanosti i više ljepota. Na 
Sorbonni su stručnjaci nedavno kontrolirali iskustva metapsihe i 


150 Pisac je ove studije sam bio u Lurdu i napisao je o tome knjigu: Dr. Ivan Merz, Najnovija 
čudesa u Lurdu (5 d. - naručuje se kod: Hrv. kat. nar. saveza, Zagreb, Kaptol 27). 

zaključili da je pri tome bilo mnogo spretnih prevara. Jučer su se 
popodne sastali u Bon Theathre članovi Udruženja Notre-Dame de Salut 
da čuju znanstvene izvještaje stručnjaka liječnika o izvanrednim 
ozdravljenjima koja su se zbila u Lurdu, dolazeći do spoznaje jednoga 
višeg svemoćnog uzroka. 

Nakon pozdrava vlč. Mymina Viona i mons. Schoepfera, dr. 
Marchand je prikazao utjecaj lurdskih događaja na liječnike: 570 njegovih 
kolega liječnika prisustvovalo je 1923. g. utvrđivanju čudesnih 
ozdravljenja i nijedan od njih nije ostao indiferentan, nijedan ne zabacuje 
osebujni značaj ozdravljenja. 

Liječnik spominje poimence slučaj gospođice Julienne Hazard čija 
su se tri izjedena i smekšana kralješka skupili i tvorili grbu. Dana 6. rujna 
1923. g. liječnici su pregledali bolesnicu koja je prispjela bez liječničke 
svjedodžbe i nekoliko je sati kasnije došla pješice natrag u Ured za 
preglede - zdrava! Nazočni su liječnici vidjeli da su se kralješci nanovo 
stvorili i potpisali su zapisnik. 

U prateru se nalaze tri ozdravljenice: gđice Heusler, Rossignol i 
Bouvier. Njihova su ozdravljenja jasno protumačili liječnici Eck, Caolet i 
Sonnie-Moret. One se popnu na podij, radosne i zbunjene pred 
prisutnim mnoštvom koje ih je promatralo pune zdravlja. One slušaju 
čitanje liječničkoga izvještaja smiješeći se opisu njihovih velikih bolova 
koje je Djevica iscijelila. 

Na gđici Heusler iz Pariza nema više tragova plućne tuberkuloze 
koja ju je prisilila biti u gipsu sve do dana kada je, puna žarke vjere, 
htjela biti uronjena u ledenu vodu i unatoč tome što je gotovo umirala 
zatvorena u napravi naglo se podigla uzviknuvši: „Majko, ja sam 
ozdravila!" Svu je svoju snagu zadobila i u izgledu kao 26-godišnja mlada 
djevojka. 

Gđica Germaine Rossignol iz Bloisa također je bila na umoru, 
bolovala je od bacilarne upale potrbušnice i u samom je Lurdu dobila 
između dvije nesvjestice posljednju sv. pomast. Međutim, naglo je 
osjetila da je zdrava i nije više bacala krv. 

- Zar ste zaista to vi, gospođice - zapita je liječnik. - Pa jedne su 
antiklerikalne novine javile da ste umrli nakon povratka iz Lurda? 

- Da, novine Progres de la Lorie izmislile su tu neistinu. 

- I vi ste potpunoma ozdravili? 

- Da, obavljam najteže poslove, čistim, skupljam rublje, vodim 
kućanstvo i zahvaljujem Svetoj Djevici da me je iscijelila. 

Zatim se jedna snažna, lijepo razvijena i od uzbuđenja crvena 
djevojčica smjesti na podiju. To je mala Marija Bouvier iz Erneja u 

Mayennei. Bolovala je od purpure, imala izljev krvi u mozgu i od toga joj 
je ostala neizlječiva kljenut lijevoga dijela tijela. Dana 19. kolovoza, kada 
se je molila pred spiljom, njena se je mala već sedamnaest mjeseci 
ukočena ruka otvorila i ona se počela moliti zakrivljenih ruku, mogla se 
odmoriti na lijevoj nozi i njome se poslužiti. Snažna, krepka, mala Marija 
sada sama nosi mlijeko u grad koji je udaljen više od jednoga 
kilometra..." 151 


Broj ozdravljenja i druge statistike 

Kao što su u srednjem vijeku prošteništa postala žarištem 
civilizacije, kada su nicala remek-djela kiparstva i graditeljstva, pjesništva 
i kazališne umjetnosti, istu ulogu ima Lurd u današnjem vremenu. 
Učenjaci i književnici veličaju taj grad, kipari i graditelji ga uljepšavaju, a 
milijuni vjernika idu onamo da učvrste tri teološke kreposti: vjeru, ufanje 
i ljubav. Evo što o tome kaže dobro poznati dr. Marchand: 

,yeoma često nakon povratka hodočasnika u svoje biskupije vodstvo 
hodočašća izdaje opis mnogih olakšanja ili štoviše potpunih ozdravljenja. 
Dr. Boissarie pripovijeda u svojoj knjizi (Les Guerisons, str. 12.) da je 
god. 1908., kada Liječnički ured u Lurdu nije zabilježio ni jednoga 
ozdravljenika među hodočasnicima iz Lyona, međutim, službeni izvještaj 
ovoga hodočašća iznio pedeset i dva slučaja. Jamačno nam je dopušteno 
ustvrditi da stanovit broj od ova pedeset i dva slučaja zavređuje našu 
pozornost. Postoji cijeli niz ozdravljenja koja se dogode oko čudotvorne 
spilje što ih ne zabilježimo u Uredu za liječničke preglede. Među ovima 
se nalazi mnogo slučajeva koji se tiču osamljenih bolesnika koji ozdrave, 
a nisu sudionici ni jednoga hodočašća niti se nalaze u bolnici; odsjedaju 
obično po hotelima i neće da ih se pregleda u Liječničkom uredu jer ne 
žele svraćati na se pozornost pobožna radoznala mnoštva. A među tim se 
neznanim ozdravljenicima nalaze i svi oni o kojima ne možemo dobiti 
dovoljno podataka, bilo što sa sobom donesu nepotpune ili nejasne 
liječničke nalaze ili nakon ozdravljenja ne dobijemo nikada od njih 
daljnje informacije. 

Dodati valja napokon sve one bolesnike koji odlaze iz Lurda, a da 
nisu osjetili ni najmanju promjenu svoga stanja i koji ozdrave u 
željezničkom vlaku što ih vodi kući ili štoviše nekoliko dana nakon 
dolaska u svoju obitelj i za čije ozdravljenje i ne doznajemo. Bez dvojbe 
broj slučajeva koje mi objelodanjujemo u Uredu za liječničke preglede u 


151 


(Preuzeto iz lista: Anali Notre-Dame de Lourdes od veljače i ožujka 1924., str. 206-208) 

našim izvještajima daleko zaostaje za istinom jer je područje što ga 
moramo obuhvatiti odviše prostrano, a da bismo mogli zabilježiti sve 
događaje koji se zbivaju." 152 

Dodajmo još k tome ove podatke: preklani (1923. g.) u Lurdu je 
bilo 250.000 organiziranih hodočasnika i 13.000 bolesnika. No drži se da 
u Lurd dolazi na proštenje godišnje oko milijun vjernika. Ured za 
liječničke preglede zabilježio je iste godine 14 ozdravljenja, i to šest 
slučajeva bedrene, tri plućne sušice, dva čira u želucu i tri druga 
ozdravljenja. Istraživanjima je te godine pribivalo 570 liječnika i svi su 
bez iznimke ustvrdili da narav tih ozdravljenja ne može potjecati od 
uzroka koji bi bio naravan. 153 

Kod skoro svih se tih ozdravljenja može ustanoviti sljedećih sedam 
pojava: 1. ozdravljenja se zbivaju bez osobito ljekovita sredstva; 2. tre¬ 
nutačno; 3. bez ozdravljivanja; 4. nepravilno i najčudnijom neregu- 
larnošću u istim slučajevima; 5. s tjeskobnim osjećajima koji povezuju da 
je nastala trenutačna organska promjena; 6. sa stvaranjem nenormalnih 
zaraslina koje zaslužuje ime fantastične zarasline (ili znakovi čuda) u 
slučajevima organskih oštećenja; 7. napokon s naglom i trajnom usposta¬ 
vom uništene funkcije i onda kada još postoji organska ozljeda koja čini 
ovu funkciju nemogućom ili vrlo nesavršenom. To je onda prava funkcija 
bez organa. Petoga kolovoza 1908. u tren oka ozdravila je gđa Bire pred 
spiljom. Imala je bijelu atrofiju očnoga živca. Pregledali su joj oči i 
atrofija je još postojala. Evo, slijepa žena koja vidi s mrtvim očima! 154 


152 Marchand: Les Faits de Lourdes, str. 1923., str. 101-103. 

153 Devet je liječnika bilo iz Pariza (6 internista], 7 Belgijanaca, 5 Engleza, 5 Španjolca, 2 
Nizozemca, 1 Talijan. 1 Portugalac. Ostali su bili Francuzi (dva su bila sveučilišni profesora iz 
Montepelliera i Lillea). Svi su potpisali liječničke izvještaje kao znak da se je s najvećom 
znanstvenom točnošću postupalo kod ispitivanja ozdravljenika i da uzročnik nije naravan. 

154 Neki prigovaraju lurdskim čudesima što se do sada nije dogodilo da je komu u tren oka izrasla 
ruka ili noga ili koje drugi ud. Evo ukratko najvažnijega razloga: Bog ne stvara iznova više ništa iz 
Ničega, već On stvara sve i mijenja sve stvari pomoću materije koju je stvorio u početku svijeta. 
(V.: Coreneliusa Lapide, I. XV, str. 342. Edit. Vives, gdje tumači Kristovo čudo s kruhovima). 
Kada bi u Lurdu nekom u tren oka izrastao koji veći ud, učinilo bi se da ga je Bog stvorio iz 
ničega, a jer nas Bog ne želi dovesti u bludnju, to on toga ne čini. Bog upotrijebi kod lurdskoga 
čuda onu materiju koja se već nalazi u čovjeku i organizira ili je promijeni tako da postane 
tvorcem zdravlja. Lurdsko se čudo ne sastoji u stvaranju materije već u promjeni tijeka prirodnih 
zakona (Vidi: Bonner, str. 402-408.). 

Kako se liječnici obraćaju? 


Velik broj liječnika koji dolaze u Lurd i ozbiljno proučavaju 
tamošnje događaje priznaje da se radi o pojavama koje nadilaze prirodne 
zakone. Donosimo tri primjera takvih liječničkih obraćenja. 

Bezvjerac 

„Za vrijeme Narodnoga hodočašća 1913. god.“, pripovijeda dr. 
Marchand, „išao sam u popodnevnoj procesiji na počasnom mjestu što je 
određeno liječnicima, odmah iza presv. sakramenta i preuzvišenoga 
biskupa. Vidio sam najednom mladu djevojku voštane boje, jedno 
dvadeset metara udaljeno od mene u liniji nosila, kako se pri diže polako, 
polako, iznad poklekloga mnoštva, poput pojave Madone; raštrkanih kosa 
na noćnom odijelu, raskriljenih ruku u obliku križa, a dvije su joj se 
velike suze spuštale niz obraze. Ona je kao nekim dahom ispustila iz 
svojih usana nejasne riječi: „Moj Bože! Moj Bože!" To bijaše gđica Claire 
Paguignon iz Pariza koja se je upravo pridigla sa svoje bolesničke nosiljke. 
Opazio sam je, međutim, još istoga jutra pred spiljom i njen izgled 
umiruće duboko me je ganuo i izazvao moje sažaljenje. 

Našao sam ovu djevojku nekoliko časaka nakon što se pridigla u 
Uredu za liječničke preglede; tu sam prisustvovao svim fazama 
ispitivanja, a i sam sam u tome sudjelovao. Saznao sam da je već prije 
četiri godine nemilosrdna sušica zahvatila njene unutarnje organe i da ju 
je dr. Lerey, kirurg bolnice Saint Joseph, dva puta podvrgao dvjema 
teškim operacijama. Najprije je izgledalo da su ove dvije intervencije 
uspjele, ali je opće stanje bolesnice ostalo vrlo slabo. Iako su joj se 
izvadili bolesni organi, to se još nije našlo sredstvo da se izvuče trbušna 
opna i bolest je zahvatila membranu te je bolesnica oboljela od vrlo teške 
sušičave upale trbušne opne. Uzalud su se pariški liječnici Lesage i 
Villechauvais od veljače do kolovoza 1913. borili protiv teških simptoma 
među kojima bijahu: neprestana groznica, nesnosivi bolovi, skoro 
nesvladivo povraćanje i opetovano gnojenje. Posljednji od ovih liječnika 
izjavio je da poduzeti put u Lurd u stanju u kojem se je nalazila bolesnica 
znači hrliti u sigurnu smrt. 

Unatoč tomu ona je otputovala i rekao sam kako se je pridigla i kako 
je potpuno i u tren oka ozdravila kada je prolazio presveti sakrament. U 
Liječničkom uredu ustanovili smo potpuno i apsolutno iščeznuće svake 
trbušne i druge ozljede. Napokon smo bili svjedocima dirljiva susreta 
Claire Paguignon sa svojim liječničkom, kolegom Lasageom, koji je stigao 
dan nakon ozdravljenja. Kako se je susreo s onom koja ga je umiruća 

ostavila prije tri dana, nije mogao uzdržati svoje uzbuđenje i očima punim 
suza promucao je ove dvije riječi: 'Oh! gospođice]'" 

„No kod ovih sam se istraživanja nalazio u blizini jednoga kolege, 
doktora C. iz okolice Niorta. Vidio sam da je ovaj čudan slučaj koji je bio 
pred našim očima jako djelovao na njega. Osim toga, točni podaci koje 
nam je davao doktor Lesage djelovali su na nj, ali je jednim migom očiju i 
s nekoliko podsmjeha doktor C. mirno saopčio svoj skepticizam jednom 
drugom liječniku, docentu Medicinskoga fakulteta u Nantesu, i govorio 
mu je: 'Zaista! Mi smo tu svjedoci jednoga vrlo čudnog događaja!... Ali je 
to samo ublaženje, prolazno poboljšanje koje je nastalo poradi velike 
želje za ozdravljenjem poradi silno nervoznoga uzbuđenja na esplanadi! 
Bolest će naskoro nastaviti svojim tijekom. Jer je, po ljudsku sudeći, 
posve nemoguće zaustaviti je.' No bolest se nije povratila. Doktor C., 
koji je bio sve više i više ganut, nije za naredna četiri dana više napuštao 
Liječnički ured. Dolazio je onamo izjutra i navečer i svaki je put 
ustanovio očite dokaze koji su pokazivali sve jasnije da je bolest iščezla. 
Bio je svjedokom nagla povratka zdravlja, teka, snage, boje i vidio je kako 
je djevojka četvrtoga dana otputovala sa svim oznakama snažne osobe 
koja se oporavlja. I zabluda je našega lojalnog ali skeptičnoga kolege bila 
razuvjerena. I on je to iskreno priznao. Povjerio je svoje dojmove listu La 
revue de l'Ouest. Evo doslovnih riječi koje se nalaze na koncu njegova 
članka: 'Činjenica je tu brutalna, neprotumačiva, ali istinita. Uzalud je 
tražiti izgovore i govoriti o nervoznim pojavama! Gospođica je Paguignon 
došla u Lurd bijelim vlakom, 21. kolovoza, i bolovala je od zadnjega 
stupnja sušičave upale trbušne opne. Otputovala je iz njega sa svim 
pojavama potpuna i radikalna ozdravljenja. Ja sam to vidio i to tvrdim. 
Dopisivat ću se sa svojim pariškim kolegom, liječnikom gospođice 
Paguignon. Ako se bolest povrati, reći ću to.' Dodajem da je evo devet 
godina prošlo, a da se bolest nije povratila. Često viđam Claire 
Paguignon. To je zdrava, svježa i vrlo kršna djevojka." 155 

Podrugljivac 

Evo drugoga slučaja: „Za vrijeme jednoga od posljednjih velikih 
hodočašća jedan od naših kolega koji dolazi svake godine donijeti nam 
pomoć svoje znanosti i svoje vjere susretne na esplanadi ispred Bazilike 
sv. krunice kolegu sa studija na medicinskom fakultetu kojega nije vidio 
više godina. Sretan što ga je sreo, pozove ga da ga otprati u Liječnički 
ured, ali je opazio da mu je potpuni bezvjerac i da nije nimalo sklon 


155 Dr. Marchand: Les Faits de Lourdes, 1923., str. 156-159. 

ozbiljno shvatiti proučavanja Liječničkoga ureda. Na poziv koji mu je bio 
upravljen dotični liječnik odgovori podrugljivim glasom: 'Sto hoćeš da 
odem činiti tamo unutra? Posve točno znam što me tamo čeka? Vidjet ću 
tri ili četiri liječnika... Stara igra... kako biskupuju i bilježe takozvana 
ozdravljenja nervoznih žena. To me nimalo ne privlači!' 

Pošto mu je protumačio kako se stvari odvijaju u Liječničkom 
uredu, pošto je nastojao bez uspjeha uvjeriti ga da su proučavanja ove 
klinike vrlo ozbiljna i veoma zanimljiva, njegov se prijatelj nakon 
uvjeravajućih nagovaranja napokon udostojio stupiti u prostorije 
određene za liječnike. 

Tu se ponajprije začudio kada je sreo jedno dvadeset kolega koji nisu 
nimalo bili 'stara igra' ni natražnjaci, već su medicinski razgovarali, 
proučavali spise i priopćavali dojmove o raznim bolesnicima koje su 
pregledavali. Neugodnost koju je osjetio, iako ju je htio sakriti 
skeptičnim smiješkom, ustupi doskora mjesto stanovitoj povjerljivosti: 
vidio je oko sebe liječnike raznih uvjerenja, štoviše slobodne mislioce, 
dapače i protestante koji su se kretali kao kod kuće u ovoj čisto 
znanstvenoj atmosferi. Nisu ga uveli u sakristiju kao što se je toga 
pobojao! Stvari su se odvijale posve normalno, pošteno i čovjek se je 
ugodno osjećao u ovoj simpatičnoj okolini. Stalni liječnici Ureda nisu 
nastojali djelovati na svoje kolege niti im pokušavali nametati svoje 
sudove. Štoviše, oni nisu ni govorili o čudu! Upravo toga časa u Ured je 
dovedena jedna djevojka koja se je malo prije pred spiljom podigla sa 
svojih nosila i koja je rekla da je u tren oka ozdravila od hrptenične 
sušice s potpunom kljenuti donjega dijela tijela. U popratnim spisima o 
njezinoj bolesti nalazio se je do u detalje opširan liječnički izvještaj s 
potvrdom koju je potpisao jedan pariški sveučilišni profesor koji je liječio 
djevojku u bolnici pune dvije godine. Nije se moglo posumnjati u 
dijagnozu toga učenjaka čije je ime među prisutnima prouzrokovalo 
dubok dojam. Isto se tako nije moglo posumnjati u istinitost ozdravljenja 
koje je bilo i potpuno i zbilo se u tren oka. Ispitivanje djevojke, 
tumačenje dijagnoza i raznih svjedočanstava o njezinoj bolesti odvijalo se 
pred svim okupljenim liječnicima. Pregledavanje bolesnice obavilo je pet 
liječnika i trajalo je više od jednoga sata. Napokon se je prema pravilu 
Ureda na sjednici pročitao izvještaj što su ga sastavili stručnjaci. 

Na pitanje 'da li se potpuno i trenutno ozdravljenje može pripisati 
naravnom procesu?' svi su prisutni liječnici, a među njima i kolega 
bezvjerac, odgovorili negativno. Nakon sjednice vidljivo je uzbuđenje 
nadomjestilo na licu skeptičara podrugljiv smiješak s kojim je primio 
poziv da se sam osobno uvjeri. Na pitanja što mu ih je postavio njegov 

prijatelj o dojmu koji je na nj ostavio ovaj prvi kontakt s lurdskom 
klinikom on odgovori: 'Nije moguće sumnjati; Bog sam može učiniti tako 
brzo i tako dobro.' Izlazeći na pragu Ureda zaneseno je uskliknuo: 
'Ushićen sam što sam sve to vidio. Ne bih bio ustupio svoje mjesto ni za 
carevinu.' Nakon nekoliko časaka priopćio je svojoj ženi čvrstu namjeru 
da produlji svoj boravak u Lurdu kako bi mogao svojom suradnjom 
nastaviti kod tako zanimljivih poslova Liječničkoga ureda." 156 


Slučaj dr. Alexisa Carrela, 
predsjednika Rockfellerova zavoda 

Slučaj koji ćemo sada ispripovijedati osim toga prikazuje stanovitu 
vrstu liječnika koji ne žele vjerovati u lurdska čudesa. Evo u kratkim 
crtama koju su ulogu lurdska čudesa igrala u životu dr. Alexisa Carrela, 
nobelovac, predsjednika glasovitoga američkog liječničkog Rockfellerova 
zavoda. Njima ima zahvaliti svoju slavu. 137 

Bilo je to koncem 1900. godine. Mladi liječnik Alexis Carrel, 
prorektor na Medicinskom fakultetu u Lyonu, živo se je zanimao za 
knjigu dr. Boissariea Lurdska ozdravljenja. I kako je proučavao liječenje 
nekih bolesti, uputi se godine 1902. u Lurd; čitao je naime kod 
Boissariea da se je više slučajeva takvih bolesti u tren oka izliječilo u tom 
gradu 138 . Pridružio se lyonskom hodočašću. Usput je posebno promatrao 
jednu djevojku koja je pune tri godine bila na liječenju u lyonskim 
bolnicama. U Lurdu je za njom išao u bolnicu, k spilji, u Ured za 
liječničke preglede, svakuda. Svjedokom je ozdravljenja bolesnice; 
bilježio je sat za satom, minutu za minutom, promjene što su se zbivale 
pred njegovim očima. Opisao je poput pravoga učenjaka neku vrstu 
uskrsnuća, „a uklonio je iz svojih misli, sa svoga pera, svaki komentar". 

Radi se o naglu ozdravljenju Marije Bailly koja je imala sušicu u 
plućima, mozgovnoj opni (koja u 99% završava smrtno) i trbušnoj 
opni. 139 Ne možemo donijeti u cijelosti opis bolesti što ga je dnevno 
sastavljao mladi lyonski liječnik od 26. svibnja do 4. lipnja 1902. te 


156 Dr. Marchand: Les Faits de Lourdes, 1923., str. 161-163. 

157 Dr. Alexis Carrel dobitnik je Nobelove nagrade za medicinu 1912. g. 

158 Liječnici mogu naći potankosti o tim bolestima u knjizi dr. A. Marchand: Les Faits de Lourdes 
et le Bureau des Constatations medicales, 3eme edition, Pariš 1923. Edit. Tequi; str. 126-130. 
Osim toga preporučamo liječnicima knjigu: dr. Marchand, Les Faits de Lorudes, Trente guerisons 
enregistrees au Bureau medical, 1919.-1922. (Pariš, 1924.; Isto.) 

159 Vidi točan opis te bolesti i toga ozdravljenja u knjizi Boissarie, Les guerisons de Lourdes, 2e 
partie, str. 58 (Bonne Presse). 

između 7. lipnja i 8. kolovoza. Dosta je da navedemo što je napisao taj 
liječnik na početku, a što na koncu svojih zapisa. 

Na početku stoji: „U prisutnosti simptoma što sam ga promatrao, 
prethodnih osobnih i nasljednih okolnosti, dijagnoze tako nepobitno 
stručno postavljene kao što je to učinio dr. Gouillouda, osobno sam 
postavio dijagnozu: sušičava upala trbušne opne. Nije bilo moguće na 
razborit način postaviti drugu hipotezu." Na kraju je zapisao: „Koncem 
srpnja bolesnica je posve zdrava. Svakoga tjedna dobiva na težini jednu 
kilu. Opće stanje potpuno." 

Taj liječnik nije ništa komentirao; postupao je čisto znanstveno i nije 
govorio ni o kakvu čudu. Samo je pobilježio činjenice, ali ga se je taj 
događaj duboko dojmio. I upravo je ta činjenica odlučila njegovom 
životnom sudbinom i vjerojatno je da ne bi bio poduzeo one znamenite 
znanstvene radnje koje ga proslaviše po cijelom svijetu i o kojima se 
može čitati, tko se za to zanima, u reviji La Science et la Vie (siječanj 
1918.; br. 36). Evo kako se to zbilo. O tome nam svjedoči jedan uvaženi 
kirurg iz Clermond-Ferranda. 

Prije nekih dvadeset godina kada je Carrel bio još obični prosektor- 
demonstrator, izrađivao je svoju radnju da može biti primljen među 
kirurge lyonskih bolnica. Tada povjeriše njegovoj brizi jednu 12-ogodišnju 
djevojčicu s hladnim abcesom na zdjelici čemu nisu pomogla sva do tada 
upotrijebljena liječnička sredstva. Carrel je pokušao sa svim 
terapetuskim medicinskim i kirurškim sredstvima, ali bez ikakva 
uspjeha. I jer je već očajavao o uspjehu, predloži da se dijete odvede u 
Lurd. Smjesta poslušaše njegov savjet. 

Neko vrijeme nakon toga, prigodom jedne gozbe kojoj su 
prisustvovali najglasovitiji sveučilišni profesori, jedan od prisutnih zapita 
Carrela što se dogodilo s njegovom malom bolesnicom. „Posalo sam je u 
Lurd", odgovori Carrel smiješeći se. Svi prasnuše u smijeh kada čuše taj 
odgovor. „Pa zar vi vjerujete u takav postupak liječenja?" zapita netko. 
„Uistinu!" odgovori Carrel i nastavi: „Pa trebalo je napokon nešto učiniti! 
A ono što je čudno jest činjenica da sam upravo ovoga jutra ponovno 
vidio djevojčicu koja se vratila iz Lurda i, ma kako vam se to čudno može 
činiti, ona je ozdravila!" - „Sto vi to velite?" upitaše. „Da, ozdravila je 
potupno i za stalno! Lurd je za tri ili četiri dana uspio tamo gdje su svi 
pokušaji ostali bezuspješni; evo nešto što ulazi u područje čudesa!" Ova 
posljednja riječ uozbilji prisutne. A Carrel nastavi: „Pazite, ja ništa ne 
tumačim, ja ne raspravljam. Zadovoljavam se samo da iznesem 
činjenicu." Tada je profesor C. uzeo riječ i ovako se izrazio: „Bez koristi 
je time se dulje baviti, Gospodine! S idejama takve naravi mislim da vam 

mogu reći da vi ne spadate među nas i da vas Sveučilište neće nikada 
primiti među svoje članove." „U tom slučaju", odgovori Carrel, „ne 
preostaje mi ništa drugo nego da odem. Mislim da ne manjkaju mjesta 
gdje ću imati sreću biti primljen." 

I učinio je kako je rekao: ostavi Lyon, prebrodi more i uputi se u 
Ameriku gdje ga je doskora slava otkrila. I tako je taj „slučajni" događaj 
zajamčio dr. Carrelu uspjeh i slavu. 

A također nam pokazuje kako su liječnici često zaslijepljeni i izriču 
svoj sud prije negoli su ispitali činjenice. No broj onih koji se zbog 
lurdskih ozdravljenja obraćaju na katoličku vjeru nije neznatan. 


Liječnici koji ne vjeruju 

Iz gornjega primjera vidimo kojim su duhom prožeti liječnici koji ne 
vjeruju. Donosim dva markantna slučaja: 

„U jednom je provincijalnom sveučilištu jedan doktorand medicine 
predao svoju radnju o Lurdskim ozdravljenjima. Četiri su člana ispitne 
komisije čestitali poradi važnosti ove radnje koja je po njihovu sudu 
nadilazila običnu stručnu vrijednost teza. Ali su mu kod obrane 
prigovorili da se u ovoj radnji nalazi jedna 'sentimentalna i vrhunaravna 
strana s kojom se fakultet ne bavi'. I ako je kandidat vrlo stručno branio 
stajalište i odgovorio na sve istaknute prigovore, sudište izjavi da teza nije 
dovoljno znanstvena i odbiše je jednoglasno, uključivo s predsjednikom 
koji je prije tri tjedna svojim potpisom dozvolio da se smije tiskati. Zbog 
ove iznenadne odluke Đački je sindikat kratko vrijeme nakon toga 
službeno protestirao kod dekana fakulteta." No sveučilište je izjavilo da 
lurdski događaji ne zaslužuju da se s njima znanstveno bavi. Tako se neki 
učeni liječnici boje priznati zamašite lurdske činjenice. Radije o njima 
šute negoli da priznaju „da zakoni psihologije i patologije ne mogu sve 
protumačiti". 160 

Evo drugoga primjera. Bilo je to u ljeto 1918. godine. Jedan se je 
svjetski učenjak nalazio u Lurdu. Došao je onamo za volju svoje žene 
koja je došla u Djevičin grad da zahvali Bezgrješnoj što je za vrijeme rata 
štitila njeno dijete. Njen je suprug pristao da se na povratku s jedne 
pirinejske ekskurzije zadrži u Lurdu 48 sati. Posve je indiferentno 
prisustvovao dirljivom prizoru mnoštva koje se moli i žarkim molitvama 


160 Dr. Marchand: Les Faits de Lorndes, 1923., str. 125-126. 

bolesnika. Već je koncem prvoga dana izjavio da mu je dosta svega toga i 
da je došao čas da otputuje. Napokon, kada ga je žena zaklinjala da održi 
svoje obećanje i da još ostane, on napokon reče. „Dobro je, neka bude! 
Pristajem još na ugovorena 24 sata. Ovoga ću posljednjeg dana otići u 
Ured za liječničke preglede i neće mi biti neugodno da malo vidim što se 
tamo događa." Jedan liječnik najavi pohod ovoga velikog učenjaka dr. 
Marcahndu, predsjedniku Ureda za liječničke preglede i on se je 
spremao da ga što bolje primi. Dr. Marchand veli: Vidio sam ga 
popodne toga dana kako više puta ide gore-dolje po aleji zasađenoj 
kestenjem u čijoj se sjeni nalaze naše prostorije, ali se nije mogao odlučiti 
prekoračiti prag našega Ureda!" (Marchand, Les Faits de Lourdes, str. 
124-125). Eto tako se i veliki učenjaci boje svjetla istine i robovi su 
ljudskoga obzira. 


U čemu se slažu najglasovitiji liječnici? 

Najglasovitiji francuski učenjaci priznaju lurdske činjenice. Znanost 
dakle priznaje da postoje; ona jedino nastoji protumačiti njihov uzrok. 
Svemu svijetu poznati profesor Bernheim rekao je: „Činjenice postoje. 
Sva su opažanja skupili pošteni ljudi." A isto tako glasoviti dr. Bertillon 
priznao je „da se sve događa posve iskreno i da o kakvu namještanju ili 
kakvu organiziranju stvari da se 'dogodi' čudo nema ni govora". 161 Dr. 
Marchand nastavlja: 

„Uz velik vjerski pokret čije je središte mali pirinejski grad slijedi 
velika struja zanimanja koja sve više raste među liječnicima cijeloga 
svijeta. Svake godine vidimo sve veći broj liječnika koji dolaze u našu 
kliniku o kojoj je mogao reći profesor Duvet: 'Lurd je najveća, 
najzanimljivija i najčudnovatija od svih klinika svijeta.'" 162 


Sugestija ili nervoza? 

Neupućeni ljudi kod nas drže da se lurdska čudesa zbivaju 
sudjelovanjem sugestije na živčane bolesti. Evo konačnoga suda o toj 
bajki jednoga od najupućenijih stručnjaka, već citiranoga dr. Marchanda: 


161 Marchand: Les Faits de Lourdes, 1923., str. 99-100. 

162 Marchand: Les Faits de Lourdes, 1923., str. 98-99. 

„U Lurdu ozdravljuju u tren oka, među ostalim, ljudi sa slomljenim 
kostima. No da uzmognemo razumjeti da se lurdska ozdravljenja posve 
protive naravnom poretku i da ne mogu potjecati od takozvanih 
nepoznatih prirodnih sila, iznijet ću ukratko glavne faze procesa kod 
naravnoga ozdravljivanja. 

Kada je jedna kost slomljena, to se na krajnjim vrhovima slomljene 
kosti stvara tanka naslaga hrskavice koja je tanja od jednoga milimetra i 
oko koje se postepeno nižu kalcijeve soli. Ova se hrskavica povećava i 
učvršćuje sve više u dodiru s košću čim više ovo učvršćivanje zavlada 
dubokim dijelom. Pod hrskavičnom se naslagom pojavljuju posve nove 
kapilarne cijevi koje donose potrebne soli za ovo učvršćivanje. Dvije 
hrskavične naslage slomljenih kostiju rastu jedna prema drugoj, dotaknu 
se i srastu. Do toga je časa zaraslina još mekana i nesposobna da nosi 
teret tijela. Postaje to čvršće čim se više inkrustrira, to jest čim više joj 
krv donosi kalcijeva fosfata. To se zbiva ovim procesom: 

Čisti je kalcijev fosfat glavni sastavni dio kosti u vrlo maloj količini 
krvi. Na jedno pet litara krvi dolazi otrilike 147-160 grama. 

Krv dobiva ovaj fosfat iz hranjivih tvari što se nalaze u crijevima. 
Tek što su crijevni sokovi hranu kemijski proradili, može je krv uzeti i 
odvesti u kapilare zarasline. No krv ovdje ostavlja posve malo soli jer broj 
kapilara nije velik, a osim toga su to posve sitne, mikroskopske cijevi. 
Kroz ove sitne mikroskopske cijevi ne može otprilike više od jednoga 
dijela miligrama soli doći u cijelu zaraslinu. Taj se naravni proces zbiva 
neizmjerno polako. Evo pogledajte na koji način prema naravnim 
zakonima soli prolaze kroz kapilare. 

Promjer je krvnim kapilarama 5 do 20 tisućina (5/1000 do 20/1000 
mm) jednoga milimetra. Drži se da je brzina krvi u malim kapilarama 57 
stotina jednoga milimetra u sekundi. Vrlo je malen, prema tomu, 
volumen krvi koji u jednoj sekundi prođe kroz kapilaru. Znamo da 
normalna krv u sebi sadržava svega 1 gr 60 kalcijeva fosfata, tj. 32 
centigrama na litar. Iz ovoga razumijemo zašto kosti tako polako 
zarastaju. Uzevši u obzir uskoću kapilara i polagano provlačenje krvi 
razumijemo zašto trebamo, s kliničkoga stajališta, 40-50 dana da jedna 
zaraslina kosti postane tako jaka da uzmogne nositi 70-80 kg teško 
ljudsko tijelo. 

To govore neopovrgljivi prirodni zakoni i takav je normalni proces 
ozdravljivanja. A što se zbiva u Lurdu ili 'pomoću Lurda'. 

Uzmite glasoviti slučaj Pierrea de Ruddera. Prema uvjerenju dr. 
Lebeca, Rudderu je falilo 5 gr kosti. Ova velika količina fosfornih soli 
bila je najednom tu. Posve je sigurno da tolika količina fosfata nije bila u 

Rudderovu tijelu slobodna u času kada je ozdravio. Je li razborito 
ustvrditi da je jedna nepoznata prirodna sila u tren oka iz krvi izvukla 
više fosfata negoli ga uopće ima u krvi? Je li moguće da je ta sol bila 
rastopljena u krvi, a u danom se je času smjestila u zaraslinu. No to nije 
moguće jer je kemijski sastav krvi stalan, a najmanja promjena 
prouzrokuje teške bolesti. A ozdravljenik nije obolio, već ozdravio. 

Je li se možda taj fosfat nalazio u tijelu na jednomu drugom mjestu? 
No ni to nije moguće jer se u tijelu ne nalazi takvo skrovište za fosfate. 
Ovakvo bi prosuđivanje bilo neznanstveno. Možda bi se moglo pomisliti 
da su ti fosfati u tren oka izišli iz drugih kostiju. No i to je kemijski 
nemoguće jer krv ne posjeduje sposobnost da u tren oka rastopi veliku 
masu kalcijevih soli i da ih na stanovitom mjestu deponira istom 
brzinom. (Kod nekih bolesti krv rastvara fosfate kod umekšanja kostiju, 
ali to traje mnogo godina i fosfat se ne zaustavlja, već izlazi mokraćom). 

Kada bi čovjek postavio tu hipotezu, stvar bi još samo otežao. Kako 
to da je krv u tom jedinom slučaju oduzela fosfate koji su bitna sastavina 
zdrave kosti i da ih je odnijela u tren oka k drugom mjestu i tamo čvrsto 
fiksirala? Treba dakle ustvrditi da ova količina soli nije bila u tijelu i da ju 
je jedna nebiološka sila ondje postavila. Neoborivi nam zakoni fiziologije 
brane da i pomislimo da bi na redovit način sva ta količina fosfata u tren 
oka došla u zaraslinu. 

Evo kakav bi proces morao biti kada bi ustvrdili da je ovo 
ozdravljenje bilo naravno. Otkad svijet postoji takav je proces kada kost 
sraste: 

1. hrana dolazi u crijevo; 2. crijevne kiseline djeluju na hranu; 3. 
kalcijski se fosfat oslobađa; 4. krv upije taj fosfat; 5. krv ga nosi do 
stanica koje tvore novu kost; 6. krv slaže sol oko ovih stanica. 

Razbor nam kaže da slijed ovih šest operacija iziskuje stanovito 
vrijeme i da se ne mogu zbiti u tren oka. 

Ima još jedna činjenica koju valja uzeti u obzir kod Ruddera. Krajevi 
su slomljene kosti bili izumrli i ovi su zapreka ozdravljenju. Liječnici bi ih 
morali izvaditi. Liječnici to nisu učinili, a sami od sebe nisu ispali. Sto se 
je s njima dogodilo? Živa se naime kost sastoji od jednoga mineralnog 
neživog dijela koji sam od sebe ne može rasti, a probušen je 
mikroskopskim cijevima. Jedan je drugi dio mekan, dušičast, živ, može 
sam od sebe rasti. Sastoji se od krvnih kapilara i od stanica kore 
moždine. Ova su dva dijela u sitnim cijevima koje se nalaze u 
mineralnom dijelu. Živa se dakle kost sastoji od mineralnoga i dušičnoga 
dijela zajedno. Kost umire kada nestanu krvne kapilare i stanice 

moždine. Preostaje samo lešina kosti. Ovaj dio valja odstraniti da 
uzmogne doći do zarasline. 

Kod Ruddera su ostali u rani ovi mrtvi dijelovi. Bili su očita zapreka 
da dođe do zarasline. Prije nego što dođe do zarasline, morala se je 
dogoditi jedna od ovih stvari: a) ili je ponovno oživjela mrtva kost, to jest 
krvne su se kapilare i stanice moždine u tren oka pojavile u sitnim 
kanalićima mineralnoga djela; b) ili su ovi izumrli dijelovi, ove lešine od 
kosti koji su još čvrsto stajali uz kost u tren oka nestali. No kako to, to je 
neprotumačivo. Vjerojatnija je prva hipoteza jer od dvije nevjerojatnosti 
treba izabrati manju. Manja je nevjerojatnost vjerovati da su mrtvi 
dijelovi oživjeli negoli da su posve iščezli s lica zemlje. No ni jedna 
naravna sila ne može u tren oka oživjeti mrtve kosti, a niti ih potpuno 
uništiti. 

Na temelju se istoga principa dade shvatiti liječenje Pottove bolesti. 
Ako uzmemo da je potrebno tek 10 grama soli (zaista treba oko 18-20 
grama) da iscijeli jedna starija Pottova bolest, sušica kralježaka, a da je u 
krvi tek 6-7 grama kalcijevih fosfata i karbonata zajedno, to se pitamo, 
kao u Rudderovu slučaju, odakle u tren oka te soli upravo na bolesnom 
mjestu. Znamo da onih 6 funkcija naravnoga procesa - od hrane pa 
preko krvi kroz sitne kapilarne cijevi - zahtijeva dugo, dugo vremena. 
Eto u tom se sastoji nenaravnost lurdskih ozdravljenja. 


Rak 

Ludo bi bilo ustvrditi da se tu radi o nepoznatim prirodnim silama. 
I nepoznate prirodne sile djeluju prema stanovitim pravilima i pod istim 
uvjetima uvijek jednako. A osim toga nepoznati prirodni zakoni ne 
uništavaju ostale prirodne zakone. Kada su se pronašle do tada 
nepoznate Rontgenove zrake koje prolaze kroz čvrsta tjelesa, zrake sunca 
nisu izgubile svoje sposobnosti i počele poput Rontgenovih zraka 
prolaziti kroz čvrsta tjelesa. 

Neznanstveno bi bilo reći da nepoznate prirodne sile u Lurdu u tren 
oka stvaraju i uništavaju u tren oka stanice i to upravo na bolesnim 
mjestima, tako da ljudi ozdrave. U Lurdu u tren oka naraste kost, začepe 
se kaverne sušičavih ljudi i iščezavaju tkiva raka. Kako to da nepoznata 
prirodna sila ne metne u Lurdu odjednom na jedno zdravo mjesto novo 
tkivo ili zašto ne uništi zdravo tkivo? Bolje ćemo razumjeti ovu 
nepravilnost i protuprirodnost kada proučimo ozdravljenje od raka kako 
se to događa u Lurdu za koji se do sada još nije našao lijek doli operacije 
i gangrene. 

Rak je oteklina koja se sastoji od više stanica. One imaju to štetno 
svojstvo da se raširuju i da brzo pređu na susjedna tkiva i da u krv uliju 
otrovna počela. Lokalno se zbiva ovo: prvotna se oteklina razvija, 
uništava stanice koje se oko nje nalaze i prožima ih jednu za drugom. No 
rak djeluje na cijelo ustrojstvo čovjeka, i to preko krvnoga i limfatičnoga 
sustava. Stanice raka ulaze u limfatičke prostore spojnoga tkiva i jer 
mogu proći kroz žive stanice, prodiru u limfatičke i krvne kapilare. 
Odavde dolaze u krv i s njom idu kroz cijelo tijelo. Osim toga se u 
stanicama raka rastvaraju neke tvari i ulaze u krv. To su neke vrste 
toksina, to jest životinjski otrov. Oni u maloj mjeri, ali postepeno truju 
krv. 

Ako netko ozdravi u tren oka od raka, znači da su se zbila dva 
procesa: iščezle su stanice otekline i otrov krvi je iščezao. Kada netko od 
raka u Lurdu ozdravi u tren oka, to treba razlikovati da li je rak bio 
gnojne naravi ili ne. 

Kada je rak bio gnojan, rana se posve i u tren oka pokrije naslagom 
zdravih epidermičkih stanica. Stvori se potpuno brazgotično tkivo. To je 
slučaj kod Katarine Lapeyre. To treba tim više istaknuti da je bitno 
životno svojstvo stanica raka da uništava epidermične stanice. Morala je 
prema tomu jedna tajanstvena sila oduzeti raku njegova posebna biološka 
svojstva. 

Kada rak koji nije gnojan ozdravi, to je stvar još čudnija jer jedna 
živa stvar što postoji u tren oka iščezne. (Kliničko se je u nekim rijetkim 
slučajevima opazilo da se je rak mogao u dosta kratkom vremenu 
usmrtiti. U tom slučaju oteklina pocrni, polako iščezava, ostavljajući za 
sobom crni gnoj. To je gangrena.) 

Kod vrhunaravnih ozdravljenja toga nema. Mjesto otekline 
dobijemo čvrstu brazgotinu. Staničje raka može biti teže od stotinu 
grama. Takav je npr. rak na grudima. Promjer je jedne stanice raka 
15/1000-20/1000 jednoga milimetra. Broj je tih stanica neizmejrljiv. 
Kod čudesnoga ozdravljenja sve su one nestale. Gdje su? Zar da kažemo 
kako je krv upila te stanice raka, ali da su izgubile svoja otrovna svojstva. 
Ali to bi bio protuprirodni učinak, pravo vrhunaravno čudo! 

Rak djeluje pomoću mikroskopskih rakovih stanica na cijelo 
ustrojstvo čovjeka jer iz njega izlaze rastopljene tvari koje se optokom 
šire po tijelu. Na taj način nastaje opće otrovanje. Kemičari dobro 
poznaju taj toksin koji daje iste reakcije kao i ptomaine; ovi otrovi u 
malenoj i stalnoj količini prodiru u krv i zato su ovi toksini raka isto tako 
opasni kao i najzarazniji virusi. 

Kako se može na naravan način izlučiti ovaj otrov iz krvi? To se zbiva 
kroz kožu ili kroz bubreg koji je pravi filtar krvi. No to izlučivanje može 
biti vrlo polagano jer je obujam bubrega vrlo malen; promjer njegovih 
kapilara 8/1000-15/1000 mm. U kapilare jednoga burbrega može stati 
otprilike 100 cm 3 krvi. U oba bubrega skupa stane prema tome oko 200 
gr krvi. To je razlog da se otrovi koji su u krvi posve polako izlučuju kroz 
bubrege. Kada npr. kirurzi žele pročistiti krv, trebaju za to više sati, a 
katkada više dana. Kada bi željeli u tren oka pročistiti krv, to bi u 
bubrege moralo stati u isti čas 24 puta više krvi negoli to može podnijeti 
njihov obujam. Posljedica bi bile da bi kapilare popucale i bubreg bi bio 
uništen. Materijalno je isključeno da bi naravne sile mogle provesti 
trenutačno pročišćenje. 

A i inače je to nemoguće: srce u minuti udari otprilike 72 puta. 
Kada bi svih pet litara u tren oka kroza nj prošlo, to bi moralo nebrojeno 
puta više kucnuti. Mehanički se to ne da postići jer znamo da se čovjek 
bori sa smrću kada ono kuca 160-180 puta u minuti. A kada bi krv naglo 
napustila mozak, čovjek bi naglo umro uslijed anemije mozga. 

Jasno je da prirodne sile ne mogu u tren oka izlučiti toksine jer to 
ne dozvoljavaju fiziološka svojstva ljudskoga ustrojstva. A kod 
nadnaravnih ozdravljenja vidimo da ovi toksini u tren oka iščeznu. 

Pitamo se još na temelju biološke kemije: što se zbiva kada 
ustanovimo potpuno iščeznuće rakove natekline. Rak je naime živo 
animalno tkivo, to jest dušikova tvar. Kada u laboratoriju želimo 
analizirati jednu dušikovu tvar, to je rastvorimo u plin koji iščezne u 
zraku i u čvrsta mineralna počela koja ostanu na dnu epruvete i koje 
nalazimo u obliku pepela. No kod vrhunaravnoga iščeznuća nema ni traga 
ni plinu ni mineralnim počelima. Sve je posve nestalo. 

Jer ako bismo željeli ustvrditi da je sve iščezlo pomoću prirodnih 
sila, to ipak treba priznati da se ova živa dušična tvar ne može uništiti na 
drugi način negoli da se rastavi u plinske i čvrste elemente. Trebalo bi 
ustanoviti kamo su otišli sastavni dijelovi otekline u onom trenu kada su 
iščezli. Možda je plin iščeznuo, a da to nismo vidjeli jer je nevidljiv. To je 
moguće. Ali što se je dogodilo s vidljivim mineralima? Od njih nije ostalo 
ni traga. Ne može se reći da su ušli u krv jer bi njihova prisutnost 
jamačno prouzrokovala fiziološko poremećenje. Ali nikada kod tih 
ozdravljenja nema krvnoga poremećenja. Kada dakle ne nalazimo 
mineralne elemente na onom mjestu gdje je bila oteklina, a kada ih krv 
nije mogla upiti, što se je s njima dogodilo? I u tome je vrhunaravnost. I 
jer si ne možemo na naravan način protumačiti da su u tren oka nestale 
stanice raka i toksini, zar ne moramo zaključiti da su iščezli. 

I eto, ozdravljenje raka se zbiva upravo obratno od ozdravljenja 
slomljene kosti, Pottove bolesti. Zar da ista nepoznata prirodna sila u 
jednom slučaju u tren oka donese elemente koji se nisu nalazili u tijelu, a 
u drugom potpuno i bez traga uništi prave bolesne elemente?" 163 

„Sugestija, umišljanje, živci nisu nikada posjedovali sposobnost da 
obnove tkiva organizma. Prema zakonima koje sam spomenuo, to se ova 
reparacija može zbiti tek umnažanjem stanica, i to duljim vremenom i po 
sukcesivnim operacijama. Iz starih se stanica razvijaju nove i uz njih se 
postavljaju i tako obnavljaju kožu, mišiće, mast, kosti. Svi se ovi 
fenomeni zbivaju pomoću materijala što ga donosi krv koji je taj dobila iz 
želuca kamo ga hrana uvodi. Ponavljam, sudjelovanje vremena u ovom 
slijedu fizioloških operacija bezuvjetno je potrebno. Još jednom: to je 
nepromjenjiv zakon koji nije bio nikada i ne može nikada biti 
promijenjen. Slijedi: tvrditi da jedno uzbuđenje, jedan moralni potres, 
jedan nervozni polet mogu odjedanput stvoriti stanice, znači priznati 
jednu herezu. Ustvrditi da mašta ima moć promijeniti zakon koji ravna 
obnovom tkiva znači zanijekati ona načela koja su biološke znanosti 
najbolje dokazale i svagdje poprimile. 

Evo, voda iz izvora koja nema nikakvu ljekovitu moć i koja liječi sve 
bolesti - od sušice i gangrene do raka, pa od gluhoće i do svih pojava 
sušičave diateze - i ova voda djeluje, u najviše slučajeva, u tren oka! Ova 
se ozdravljenja zbivaju isto tako kod ljudi punih vjere i pouzdanja kao 
kod bolesnika koji ne vjeruju i ne traže ozdravljenje! Može li čovjek 
razborito i s posebnim uvjetima pripisati 'ljekovit' utjecaj lurdske vode 
gdje vjersko ushićenje i sugestija djeluju na bolesnike? 

Dj eca od nekoliko mjesece ili od nekoliko godina ne mogu se liječiti 
sugestijom; ta djeca što viču, vrište i što se koprcaju kada se stave u 
ledenu vodu! Zar se može pomisliti da su ona pod utjecajem vjere koja 
liječi i da oni sami sebi utvaraju misao da će ozdraviti? Isto se može reći 
o nesretnicima koji iz Lurda putuju isto tako bolesni kao što su onamo 
došli i koji se više ne nadaju da će ozdraviti. Je li se zbiva pod utjecajem 
sugestije da u tren oka njihova bolest iščezne, bilo u željezničkom vlaku 
što ih kući vozi, bilo kada su stigli svojoj kući?" 164 


Zatim: 

„Kod procesije na esplanadi, pred spiljom, a bez upotrebe ijednoga 
posrednog sredstva, vidi se, kao i kod kupanja u piscini, da u tren oka 


163 Dr. Le Bec, Preuves medicales du miracle - Etude clinique (Beauchesne, 1921., str. 27-49) 

164 Marchand: Les Faits de Lourdes, 1923., str. 58-59. 

iščezavaju neosporive organske ozljede, rane, slomljene kosti, otekline. 
Danas je od svih ustanovljeno da na ovakve ozljede sugestija ne može 
djelovati. Veliki učenjak Charcot tvrdi da je bezuvjetno potrebno 
stanovito vrijeme da se obnove ozljede tkiva i gubici supstancije." 165 

Napokon: 

„Na koncu danas je postalo posve jasno da treba napustiti bajku o 
navodnim nervoznim ozdravljenjima do kojih se dolazi u Lurdu; u njih se 
upiru samo neznalice koje ne znaju ništa o psihoterapiji ili nesretni 
protivnici koji očito imaju lošu nakanu." 166 


Nepoznate prirodne sile? 

No jer je danas liječnička znanost dobrano napredovala, to se je 
napustila teorija o sugestiji koja u Lurdu liječi i bezvjerci se sada radije 
upiru u hipoteze o takozvanim nepoznatim prirodnim silama kojima valja 
pripisati lurdska ozdravljenja. Dr. Marchand na ovaj način odlučno 
suzbija ova čisto neznanstvena nabacivanja: 

„Buduči da su ljudi bili prisiljeni da pomalo napuštaju teoriju o 
sugestiji, to u želji da na prirodan način uzmognu protumačiti lurdska 
ozdravljenja več više godina ističu djelovanje nepoznatih prirodnih sila. 
Prije negoli zaključimo - prigovaraju bezvjerci i tvrdokornici da je Bog, a 
ne priroda, mogao npr. spojiti u jednoj sekundi slomljenu kost, to bi 
morali biti uvjereni da ne postoje prirodne sile koje mi ne poznajemo i 
koje su ipak u stanju prouzrokovati ovu čudnovatu posljedicu. No ako to 
ustvrdimo, onda ne možemo nikada ni o čemu biti sigurni! 

Kada preporučim jednom od svojih bolesnika jedan lijek, to posve 
sigurno znam da u stanovitoj količini u kojoj mu ga dajem on nikako ne 
škodi i da će prouzročiti posve određeni učinak. To je stoga što ovaj lijek 
prema sveopćem iskustvu postiže uvijek posve iste posljedice. Ali kakvo 
bi tek bilo moje krzmanje i moj strah ako ne mogu biti potpuno uvjeren 
da ovaj lijek nema svojstva do sada nepoznata koja su u stanju postići 
upravo protivno od onoga što se obično zbiva i koja bi mogla dovesti u 
tešku opasnost opstanak bolesnika. Štoviše, u slučaju kada bi se to 
dogodilo, to bi bilo neslaganje s priznatim silama i imao bih potpuno 
pravo da tu činjenicu nazovem izvanprirodnom. Uostalom, nas ništa, 
potpuno ništa ne ovlašćuje da priznamo hipotezu prirodnih sila koje 


165 Ibid., str. 64-65. 

166 Ibid., str. 74. 

ćemo upoznati u bližoj ili daljnjoj budućnosti. Sastav se ljudskih organa 
koji ravna njihovim funkcijama nije nikada mijenjao i ne mijenja se 
nikada. Struktura i funkcije tih organa podređeni su nepromjenjivim 
zakonima koji su proučeni i koji su postali zakonima jer ih poznajemo već 
dugi niz stoljeća. Drugi zakoni ne mogu odjedanput doći i promijeniti 
strukture ili normalne funkcije organizma. 

Bilo je i još ima iznašašća koja pokazuju da znanost nije rekla svoju 
zadnju riječ. No što mi nazivamo zakonima, to jest čvrsti zaključci, što 
smo ih dobili iz rezultata iskustva mnogih vjekova, nepromjenjive su 
stvari. Ne može se nikada dopustiti da će ono što će se jednom otkriti do 
temelja poremetiti sve što mi danas poznajemo jer se to nije dogodilo 
otkada svijet postoji. Kada bi jedan novi zakon bio u stanju uništiti jedan 
stari zakon, to bi tako bilo uništeno svako poznavanje kemijskih, fizičkih 
i mehaničkih znanosti! Naći će se možda nepoznate sile koje će dopustiti 
da se protumače do sada neprotumačive pojave, ali novi zakoni što će iz 
toga izvirati neće moći poništiti stare. Do sada nepoznata sila pokazala 
nam se je otkrićem radiuma i zraka X. U čemu je to otkriće poremetilo 
ili promijenilo stari zakon koji ne dopušta da svijetle zrake što izlaze iz 
sunca prolaze kroz neprozirna tjelesa! Nikada novi zakon neće moći dati 
to svojstvo sunčanim zrakama. 

Nikada ništa neće moći nametnuti silu prirodi čiji su zakoni kruti i 
nemilosrdni. Znanost je nemoćna prema svim prirodnim silama kojima se 
na ljudski način ne može ovladati. Ali što znanost nije u stanju učiniti, to 
može lako postići svemoć Tvorca kojem se sviđa da u Lurdu do temelja 
poremeti ove zakone. Uostalom, znadu li ljudi koji se pozivaju na 
'nepoznate prirodne sile' da, dok se služe ovim zakulisnim sredstvom 
pomoću kojega hoće odbaciti opstanak vrhunaravnosti priznaju, istodobno 
priznaju da se lurdska ozdravljenja zbivaju upravo izvan prirodnih sila ? A 
mi ništa drugo ne kažemo kada tvrdimo da je 'čudo' moguće! 

Zatim, dopustimo da je to jedna ili više nepoznatih sila koje postižu 
ove izvanredne pojave o kojima se uvjeravamo u Lurdu. Ove bi sile 
nužno bile začetnikom cijeloga niza činjenica i prilika koje bi prema 
zakonu koji bi jednom prema budućim iskustvima valjalo ustanoviti i 
koje bi uvijek i bez iznimke morale postizati identične posljedice. Slijedi: 
ako jedna sila koju mi još ne poznajemo, ali koja 'postoji', ima moć da 
pomoću vode u bazenu (piscina) prouzroči u tren oka ozdravljenja jedne 
gnojne sušičave upale bedrenih zglobova, to postavljam načelo da zbog 
zakona koji vlada ovom silom sve osobe koje imaju gnojne sušičave upale 
bedrenih zglobova kada ih uronimo u 'čudotvornu' vodu moraju posve 
naravno, nakon svih molitava, u tren oka ozdraviti. No upravo u trenu 

kada se tome najmanje nadamo izvan svake pravilnosti i to najrazličitije 
bolesti zaredom iscjeljuju u lurdskoj vodi. Isto se zbiva kod procesije na 
posve odraslim osobama kao i kod nesvjesne djece, a koja ne mogu biti 
pod uplivom sugestije!" 167 

* * * 

Faksimil teksta I. Merza iz djela o Lurdu - obraćenje liječnika. 

Vidi str. 419 


167 Marchand: Les Faits de Lourdes, 1923. (str. 74-77) 

II. KRIVOTVORINE EMILA ZOLE 
U NJEGOVU ROMANU O LURDU 


Zola kao književnik i učenjak 

Tek nakon ovoga uvoda moći ćemo temeljito razumjeti Zolin roman 
Lurd} 68 Naša će literarna analiza Zolina romana posvetiti veću pažnju 
povijesnim izvorima iz kojih je Zola crpio svoje podatke, a bit će i 
književna utoliko ukoliko je potrebno dobiti zaokruženu sliku o 
književnoj vrijednosti, odnosno nevrijednosti ovoga djela. 169 

Emile Zola rodio se 1840. godine u Parizu. Bio je pomoćnik u 
jednoj knjižari i počeo je pisati. Neumoran radnik postade slavan svojim 
djelom L'Assomoir. Nije nikada stekao duboku naobrazbu. I kao što se to 
obično zbiva kod poluobrazovanih ljudi, Zola prigrli jednu ideju kojoj je 
sve podvrgao, radi koje je štoviše izvrtao životne činjenice. To je za njega 
bila znanost. Premda nije bio nikakav znanstvenik, ni kemičar, ni fizičar, 
tvrdio je da su osjećaji i volja čovjeka samo spiritualizirana kemija, da 
čovjek nema slobodne volje, već da sav njegov rad ovisi o njegovim 
baštinjenim sposobnostima i o okolini u koju je zapao. Zola nadalje tvrdi 
kako su njegovi romani čisto znanstvena djela i to zato što on postupa po 
eksperimentalnoj metodi. Kao što kemičar u svom laboratoriju čini 
različite pokuse, miješajući kiseline i baze dobiva određene produkte, a 
kada ove grije ili hladi, postiže opet druge rezultate. Isto tako i Zola 
postupa s ljudima: koji su, na primjer, baštinili nagon za alkoholom ako 
dođu u radničku sredinu, postaju alkoholičari; dođu li u koju drugu, 
moraju postati nešto drugo. Zola je u tome počinio temeljnu pogrešku: 
dok kemičar ili fizičar samo postavlja uvjete za svoje pokuse, a priroda 
sama dovodi do rezultata, u romanu pisac mora svojom fantazijom 
zamijeniti prirodu te na taj način dokazuje, dakako, da je znanstveni, 
eksperimentalni roman nemoguć. 

Na ovoj je krivoj podlozi sazdao Zola velik niz romana pod 
naslovom Rougon Macquart - prirodopis i socijalna povijest jedne obitelji 
pod drugim carstvom. 


168 Vidi članak: Ivan Merz, Zolin Lurd. Hrvatska prosvjeta, br. 7, 1923., 316-329. 

163 Bibliografija: Zola, Lourdes (Charpentier; 1922, 2 vol.); Bertrin, Kritički prikaz (Rijeka, 
Kuća dobre štampe); Boissarie, Les guerisons de Lourdes (Bonne Presse, 4 vol.); Bonner, Le 
Fait de Lourdes (Termonde, Belgique). Zatim bibliografija u knjizi: De Bonnieres, Anthologie 
des meilleurs ecrivans de Lourdes (Duvivier, Tourcoing). 

Ipak, Zoli valja priznati neobičan dar živa prikazivanja materijal¬ 
noga svijeta, a bio je pravi vještak u crtanju razbješnjelih masa koje 
tjeraju slijepi instinkti. Tako je opis štrajka radnika u romanu Germinal 
vrlo karakterističan za njegove književne sposobnosti. Radeći na 
pretpostavkama svoga „znanstvenog" romana u crtanju takvih scena Zola 
pokazuje ogromnu konstruktivnu liniju; ona doduše nosi na sebi nešto 
upravo veličanstveno, ali u cjelini upravo svjedoči kako taj svijet što ga 
pisac prikazuje nije prava, nego naročita, a često i nasilno konstruirana 
slika svijeta. Ta bi slika možda i bila takva kada bi se ravnala po zakonima 
koje je pisac dosta samovoljno postavio. Sličnu karakterističnu crtu 
opažamo, dakako u drugom smislu, i kod Merežkovskoga. Ona je dokaz 
jake fantazije, no nesređenih pogleda na svijet, štoviše izvjesne plitkoće, 
površnosti u stvaranju životnih zasada, a književnički talent koji se o to 
veže više je tehnički negoli pravi, stvaralački duh velikih genija. 

Za ilustraciju Zolina velikoga dar prikazivanja vidljivoga svijeta 
donosimo nekoliko plastičnih primjera iz romana Lurd: 

„Kada su vlakovi bolesnika i hodočasnika jurili put Lurda, Francuska 
je bila u taj čas kao isječena brazdama koje su takvi vlakovi rezali u isti 
taj sat, jureći svi poput našega, onamo dolje, put svete Spilje, noseći sa 
sobom oko 30.000 bolesnika i hodočasnika k nogama Gospinim..." (str. 
20). Ili opis scene u Lurdu: „O zdravljenica se baca na koljena, svi plaču, 
ljudi se obraćaju, protestanti i Židovi postaju katolicima i druga se vjerska 
čuda zbivaju..." (I., str. 85). Ili: „U silnom sunčanom sjaju, usred purpur¬ 
nih i zlatnih brda i zdravih stoljetnih stabala, u vječnom sjaju voda 
tekućica, koturao se niz kožnih bolesnika kojima je bilo meso izglodano; 
ljudi s vodenom bolešću, napuhnuti kao mješine; reumatični, paralitičari, 
ljudi s vodenim glavama, sušičavi, rahitični, padavičavi; ljudi s rakom, s 
gušama; luđaci, idioti. Ave, ave, ave Maria!" (I., str. 155). 

Faksimil teksta I. Merza iz djela o Lurdu - sud liječnika o Zoli. 

Vidi str. 454 

Zoline tri hipoteze o lurdskim čudesima 

Zola, nadaren vještinom živa prikazivanja, stekavši svjetski glas (a 
gdje je danas u književnosti slava njegovih romana?), a da uza sve to nije 
bio ni učenjak ni liječnik, putuje 1892. u Lurd s narodnim hodočašćem. 
O bečao je publici u tisku da će napisati povijesno djelo i da će prikazati 
samo čistu istinu. Kada je stigao u Lurd, priredili su mu slobodni mislioci 
počasni punch i tom prigodom on ponovno izjavi „da će pisati istinu i 
samo istinu". Uza sve to čini se kako je Zola već prije polaska zamislio 
glavnu koncepciju svoga romana. Prihvatio je, naime, neke hipoteze 
čuvenih psihijatara Charcota i Bernsteina i stvorio si sud o lurdskim 
čudesima prije negoli je došao u sam Lurd. Ta je njegova teorija ukratko 
sadržana u ovim tezama: 

1. Vjera može liječiti bolesti. 2. Ovakva ozdravljenja nisu 
trenutačna, već iziskuju neko vrijeme. 3. Neka ozdravljenja samo su 
prividna, a ne činjenična. 

Učenjak Charcot tvrdio je, naime, kako vjera može liječiti i to je 
htio dokazati jednim slučajem iz 18. stoljeća. Tumačio je jedno 
ozdravljenje o kojem govori Carre de Montgeron u svojoj knjizi Istina o 
čudesima koja je učinio gosp. de Pariš. Ta je knjiga napisana god. 1747. i 
govori o tome kako je gospođica Coirin ozdravila od histerije i da je tek 
nakon 52 dana bila zdrava. Učenjak je Charcot na temelju ovoga 
neispitanog ozdravljenja koje se je dogodilo prije skoro 150 godina, a 
koje je pisac Janzenista zabilježio tek 31 godinu nakon toga, stvorio 
teoriju o „vjeri koja liječi". Da je tom učenjaku bilo stalo do istine, 
trebao je otputovati u Lurd i proučiti ozdravljenja na vlastitu ruku, a ne 
stvarati hipoteze na temelju sumnjivih starodrevnih spisa. Nije nikada 
bio u Lurdu. 

Zola putuje u Lurd slijepo vjerujući u one tri neznanstvene 
hipoteze. Vidjet ćemo tijekom naše analize da se Zola na vlastite oči 
uvjerio u trenutačnosti ozdravljenja, a ipak je za volju svojih znanstvenih 
predrasuda prikazao da je ozdravljenje nastajalo postupno. Što se tiče 
treće rečenice da su mnoga ozdravljenja samo prividna, a ne istinita, to u 
Zolinu romanu jedna djevojka (Grivotta) koja je u Lurdu ozdravila od 
sušice, za koji dan opet oboli i umre dok je ona uistinu nadživjela i 
samoga Zolu. Zola dakle povijesne činjenice podvrgava svojim 
znanstvenim predrasudama umjesto da znanstvene zakone izvede iz 
povijesnih činjenica. Takav postupak karakterizira poluobrazovane ljude 
koji neće priznati da ne znaju sve. 


437 



Opis triju bolesnica: 

Sophie Couteau, Elise Rocjuet, Grivotte 


Zola putuje u bolničkom vlaku u Lurd i vrlo nam zorno opisuje svoj 
put. Taj je opis tijesno isprepleten sa samim sadržajem romana te ćemo 
ga zato prikazati u glavnim crtama. 

Pierre, glavni junak djela, svećenik je koji je izgubio vjeru. On prati 
gospođicu Marie de Guersaint koja se već sedam godina ne može kretati 
jer neki liječnici tvrde da je njezina moždina ozlijeđena. Uistinu, ona si 
tu bolest umišlja te će ozdraviti u Lurdu uslijed vjerske autosugestije. 
Ovo je posve izmišljen tip zamišljen po Charcotovoj neznanstvenoj 
hipotezi o „vjeri koja liječi". Osim toga, u istom vagonu vozi se Sofija 
Couteau (njezino povijesno ime je Clementine Trouve), mlada djevojčica 
koja skida čarapu i pokazuje svoju bijelu nogu na kojoj se još vidi 
brazgotina. Ona je lani bila u Lurdu i ozdravila: imala je sušičavo gnojenje 
u nozi te se trebala podvrći operaciji. Nije to učinila i u trenu je ozdravila 
u Lurdu. Ovu ozdravljenicu Zola opisuje u vlaku koji juri put Lurda. 
Drugoj bolesnici je ime Elise Rouquet (historijsko ime Marie 
Lemarchand). Zola ju je vidio prije ozdravljenja i evo kako je opisuje: 

„Slabo je djevojče bilo zamotano u crni rubac... Napokon rubac 
padne, a Maria zadrhti od groze. Pokaže se lupus - sušica kože koji je bio 
zahvatio nos i usta i malo-pomalo se povećavao. Polagano se zagnojavanje 
neprestano pokazivalo pod krastama i izjedalo sluznice. Glava, 
produljena poput pseće gubice, sa svojim oporim vlasima i svojim 
krupnim i okruglim očima, strašno je izgledala. Sada su nosne hrskavice 
bile već skoro izjedene, usta se bijahu povukla i otegnula nalijevo uslijed 
otekline gornje usnice te izgledala kao neki kosi prorez. Bila su nečista i 
bez oblika. Sukrvica, pomiješana s gnojem, tekla je iz goleme modre 
rane. 

Promatrajući Elizu Rouquet kako polako spušta mrvice kruha u 
raskrvavljenu rupu koja joj je služila kao usta cijeli je vagon problijedio 
pred odurnom prikazom..." „Kada je Eliza vani na peronu pila sa svojom 
glavom i izjedenim usnicama koje je pružala kao kosi prorez svoje rane i 
isplazivši jezik lapala vodu, vrčevi i boce bi se skanjivale da se postave 
pod pipu iz koje je ona pila..." (I., str. 51). Gledajući, ista je pomisao 
poletjela iz svih ovih duša punih nade: „AhI Sveta Gospol Djevice 
moćna! Kakvo li bi čudo bilo kada bi ovakva bol ozdravila" (I., str. 16). 

Treća se bolesnica zvala Grivotte (povijesno ime M. Lebranchu). 
Zola je imao sreću i ovu vidjeti prije ozdravljenja. Evo kako je on opisuje 
gdje sjedi u istom vagonu: „Bijaše visoka djevojka stara preko trideset 

godina, vitkih udova, čudna; lica okruglasta i iscrpljena, no mrke su je 
kose i žarke oči činile upravo lijepom. Bila je sušičava u trećemu 
stupnju" (I., str. 12). „Propalo mi je plućno krilo," govoraše ona, „a i 
drugo više mnogo ne vrijedi; kaverne, ta i sami znate... Smršavila sam da 
je prava žalost; uvijek sam oblivena znojem i kašalj me trese, kao da će 
mi se srce istrgnuti; ne mogu više ni pljuvati, tako je gusto; jedva se 
držim; ne mogu jesti" (I., str. 12). Kada je prozborila ove riječi, morade 
prestati jer se stala gušiti: bljedila je. Ona je obišla sve pariške bolnice i 
sada je došla iz bolnice Lariboisiere. 

U istom vagonu vozili su se i drugi bolesnici: jedan podeblji profesor 
koji se nije mogao micati, jedna majka koja je neprestano držala na krilu 
svoju djevojčicu, jedan nepoznati bolesnik koji je u samom vlaku umro, 
jedan bogoslov kojega je pratila sestra. U istom vagonu nalazila se i jedna 
mlada, zdrava časna sestra koja je predmolila, pomagala bolesnicima i dr. 
U drugim su vagonima bili drugi bolesnici: jedna bogata gospođa koja je 
neprestano nepomično sjedila u lijepim kolicima, jedan mali šepavi 
dječak itd. Taj je vlak jurio put Lurda gdje su ga dočekali dr. Bonamy 
(Boissarie), svećenici i nosači. Smjeste bolesnike u bolnicu Notre Dame 
des Douleurs (Majka Božja Bolna). Zola opisuje tu bolnicu gdje gospođe 
iz otmjenih obitelji neumorno dvore. Opisuje zatim kako se bolesnici 
nose pred špilju, prikazuje procesiju s presv. sakramentom, procesiju s 
30.000 upaljenih svijeća, naglo ozdravljenje Mile Guersaint, rad u uredu 
za konstatacije, izgled Elize Rouquet i Grivotte nakon ozdravljenja. 
Pokazuje zatim kako se vlak vraća u Pariz i kako Grivotte počinje bacati 
krv u vagonu. 


Slučaj Sophie Couteau (tuberkuloza kosti), 
pravo ime Clementine Trouve 

Sadržaj romana, dakle, posve je jednostavan. Radnja se zbiva oko 
pet dana i Zola nam je zaista uspio predočiti život u bolesničkom vlaku i 
u Lurdu. 

Ali, da li opisi koje je stvorio Zola u svemu odgovaraju istini, o tome 
ćemo se odmah uvjeriti čim analiziramo glavne ličnosti ovoga romana. 
Sjetimo se male Sofije Couteau koja je pokazala svoju izliječenu bijelu 
nogu. Evo je gdje ulazi u liječnički Ured za konstatacije. „Skine cipelu, 
svuče čarapu velikom lakoćom... Polako se pokaza mala noga, vrlo bijela, 
vrlo čista, vrlo njegovana, s brazgotinom ispod gležnja, dugačka brazda 
čija je bjelkasta zaraslina dokazivala veličinu bolesti..." (I., str. 192). 

„Eto, dakle, moja je noga bila propala, ne mogoh više ni ići u crkvu, 
valjalo ju je uvijek omotati u rublje jer su iz nje curile različite stvari koje 
nisu bile ni malo čiste... Gospodin Rivoire, liječnik koji ju je prorezao da 
pogleda unutra, rekao je kako će biti prisiljen izrezati komadić kosti, 
uslijed čega bi jamačno prošepala... I budući da sam se lijepo pomolila 
Svetoj Gospi, otišla sam umočiti nogu u vodu s tako velikom željom da 
ozdravim da nisam ni dospjela skinuti zavoj... A nato je sve ostalo u vodi, 
a mojoj nozi nije bilo više ništa kada sam izišla.... Kada je kod kuće g. 
Rivoire vidio moju nogu, reče: 'Bio to Bog ili vrag koji je izliječio ovo 
dijete, svejedno mi je, ali je istina da je ono izliječeno...'" 

Zola je sam vidio svjedožbe bolesnice prije i poslije ozdravljenja 
koje su mu pedočene. Dr. Cibiel (zove se u romanu Rivoire!), bezvjerac. 
Zola nije htio posve točno istražiti ovo ozdravljenje, iako su ga u Uredu 
za preglede prisutni liječnici za to zamolili: „Nemam vremena.... Oh, 
nemam vremena... Pokažite mi nešto drugo!" bio je njegov odgovor na 
njihovu molbu. 

Zola dakle nije sam temeljito proučio ovo ozdravljenje, ali se ipak 
nije žacao da o njemu iznese neke potpuno izmišljene tvrdnje. U romanu 
sam sebi postavlja pitanje: „A sada tko zna nije li takozvano trenutno 
iscjeljenje rane potpuno, za nekoliko sekundi, trajalo više dana ? Gdje su 
svjedoci?... Ne, ne, ne vjerujem da ju je itko mogao vidjeti jer je noga 
bila umotana u zavoje." [A ovo ne odgovara istini!) 

Zola se mogao uvjeriti o naglu ozdravljenju ove djevojčice. Da se 
ozdravljenje zaista trenutačno zbilo, potvrđuje povijesni dokument koji 
potječe iz ruku gospođe Paule Lallier koja je kupala samu bolesnicu i čiji 
je spis i sam Zola vidio. Ta gospođa gledala je na vlastite oči kako se rana 
u piscini zatvara. „Kada sam izmolila Zdravo Marijo veli ona, započela 
sam molitvicu: Blagoslovljeno budi Neoskvrnjeno Začeće itd., ali je 
nisam imala kada ni dovršiti. Bijedna se, naime, mala bolesnica bila 
osovila na noge i uskliknula: 'Pustite me! Ja sam ozdravila!' Ona bijaše 
zaista ozdravila, i to sasvim ozdravila pomoću čudotvorne vode naše 
Gospe Lurdske. U isti čas ja vidjeh na njezinoj desnoj peti široku 
brazgotinu koja se zatvarala, da tako reknem, pred mojim očima. Meso 
se sastavljalo i činilo se kao da se samo od sebe opet sašiva..." (Bertrin). 

Istaknimo još jednom: ozdravljenje se dogodilo trenutačno, boles¬ 
nica je zaista bolovala više godina i mnoge su osobe vidjele bolesnicu 
prije i poslije ozdravljenja, a to je sve dokumentarno zajamčeno. 

Zola iskrivljuje istinu jer u romanu kaže da nitko nije vidio 
bolesnicu prije ozdravljenja i samo ozdravljenje nije bilo trenutačno. Zola 
taj slučaj nije htio ni ispitati jer se dogodio godinu dana prije njegova 

dolaska u Lurd i jer sam dr. Boissairie nije Klementinu sam vidio 
neposredno prije ozdravljenja. 

Sophie Couateau još danas živi. Zove se časna sestra Agneza, reda 
Malih sestara od Uznesenja. 


Slučaj Elise Roquet (lupus, sušica kože lica), 
pravo ime Marie Lemarchand 

Drugo ozdravljenje o kojem se Zola uvjerio još je zanimljivije. 
Sjetite se Elize Rouquet, one nakaze s lupusom na licu. Zola je opisuje 
kako ulazi u Ured za konstatacije: „Eliza Rouquet, kada je skinula crni 
rubac, pokaže se sa svojim licem kao sablast. Već od jutra si je ispirala 
vrelu ranu rupcima. Činilo joj se, govorila je, da se njena tako razdražena 
rana počela sušiti i blijediti (I., str. 194). To bijaše istina. Njezin izgled 
bio je manje strašan" (I., str. 194). - Sutradan postade slučaj Elize 
Rouquet još zanimljiviji. „Jasno je bilo da se lupus, čija rana joj je izjedala 
lice, popravio. Nastavila je ispiranjem na čudotvornom vrelu; upravo je 
izlazila iz Ureda za konstatacije gdje su joj pregledali ranu koja je bila već 
blijeda i prilično suha. No nikako nije još bila iscijeljena, nego je u njoj 
započinjao tihi proces ozdravljenja" (II., str. 62). 

Zola tumači njeno ozdravljenje ovako: „Prividne rane, prividne 
rane... Ovaj gospodin i ne sanja o tome da naši učeni liječnici drže kako 
je vjerojatno da je mnogim ranama uzrok u živcima. Da, otkriva se da je 
uzrok posve jednostavan: loša ishrana kože. I tako napokon dolazimo do 
uvjerenja da vjera koja liječi može posve izliječiti rane, a među ostalim i 
neke lažne pojave lupusa“ (I., str. 194). To tvrdi Zola. A što kažu 
povijesne činjenice ? Elize Rouquet nije ozdravila na vrelu, kako Zola 
tvrdi, već u piscini; ne postupno, već u trenu. Njezino ozdravljenje nije 
bilo djelomično, već potpuno. Evo što govori očevidac, bezvjerac dr. 
D'EIombres: „Dobro se sjećam da sam vidio Mariju Lemarchand (Elizu 
Rouquet) pred piscinama (bazenima), čekajući dok na nju dođe red za 
kupanje. U oči mi je pao njezin vrlo odurni izgled. Oba obraza, unutarnji 
dio nosa te gornja usna bijahu pokriveni jednom ranom sušičave prirode, 
izlučujući gust gnoj. Zavoj koji je pokrivao lice bio je zamrljan od gnoja. 
Kada sam izišao iz piscine (bazena), pođem odmah u bolnicu vidjeti tu 
ženu. Vrlo sam je dobro prepoznao, iako je izgled njezina lica bio posve 
izmijenjen. Umjesto gadne rane koju sam maloprije vidio, vidio sam 
zaista crvenu površinu, ali suhu: kao pokrivenu novom epidermom u 
razvoju. Zavoji koji su joj služili prije kupelji ležali su pokraj nje i bijahu 

još puni gnoja. Moram vam posve iskreno priznati da sam bio silno 
iznenađen tako naglom promjenom koja se dogodila uslijed jednostavnog 
umakanja u hladnu vodu. Znate i sami da je lupus bolest koja je vrlo 
nepristupačna svim sredstvima liječenja" (Boissarie, II., str. 31). 

Sam dr. D'Hombres odveo je ozdravljenicu Marie Lemarchand u 
Ured za liječničke preglede. U dvorani se je nalazilo mnogo liječnika, 
književnika, novinara. Ispitaju djevojku. Liječnici koji je preslušaše ne 
nalaze ništa nenaravnog na plućima. Djevojka je imala i sušičava pluća i 
sušicu u nozi! Svaki je trag sušice nestao. Otvorene su rane na nozi i na 
licu posve suhe, ne gnoje se više. Samo koža što je u tren oka nastala još 
je crvena i sjajna. 

Bolesnica pripovijeda svoje ozdravljenje. Voda se nije ni dotakla 
njena lica. Tek što se je nogom dotakla, osjeti strašne boli na glavi i licu. 
Zatim se je naglo podigla, strgla zavoje i poviknula: „Ozdravila sam.“ 
Eliza se poslije udala, postala krupna i rodila desetero djece. 

Zola nije htio vjerovati u ozdravljenje male Sofije jer se dogodilo 
godinu dana ranije, a u ovo ozdravljenje iznakažene Elize nije vjerovao jer 
nije prošla godina dana da vidi nije li to ozdravljenje samo prividno i neće 
li se bolest nakon nekoga vremena opet povratiti. U romanu je Zola 
iskrivio istinu: kao rob Charchot-Bernsteinove teorije tvrdio je da su 
ozdravljenja nastala postupno, a ne trenutačno. 

Spomenimo još i to da je gđica Marija Lemarchand (Elise Rouquet) 
trajno ozdravila. Dr. La Neelle, bivši šef kilinike u Caenu, liječnik- 
bezvjerac koji ju je liječio, uputio je ovaj list dr. Brissarieu: Vidio sam 
bolesnicu odmah nakon povratka iz Lurda. Nisam je prepoznao, tako se 
je promijenila. To bijaše umiljata mlada djevojka koja je išla meni u 
susret, a ne ljudska odrtina, gadna i užasna lica, odbojna mirisa koju sam 
vidio prije deset godina. Sušica je također nestala." Deset je godina 
nakon toga isto ponovio i dodao: „Ozdravljenje se je zadržalo." Eliza 
Rouquet još živi. Zove se gđa Authier. Ima desetero djece i odgaja kao 
prava kršćanska majka svoju divnu obitelj. 170 


Grivotte (tuberkuloza pluća), 
pravo ime Marie Lebranchu 

No Zolino neinteligentno i slobodno robovanje tzv. znanosti najbolje 
izbija na javu kod prikazivanja visoke sušičave Grivotte. To je ona 
djevojka koja se u vagonu davila od kašlja i bacala krv. Bila je tako 


170 Marchand: Les Faits de Lourdes, 1923., str. 56. 

bolesna da je nisu htjeli kupati u piscini (bazenu) jer su se bojali da će taj 
kostur umrijeti u hladnoj vodi. Plakala je; smilovali su joj se i spustili je u 
vodu. Ozdravila je u času. To opisuje sam Zola. Nakon toga je, kako 
pripovijeda Zola, „progutala polovicu kokoši, ona koja već više mjeseci 
nije jela. Zatim je kroz puna dva sata pješice slijedila procesiju sa 
svijećama. Ona bi jamačno i plesala da je Sveta Gospa priredila ples“ (I., 
str. 212). Sve to, dakle, Zola sam priznaje. A kako on tumači taj do sada 
u medicini neviđeni fenomen? „Znamo li mi uopće ne može li u 
stanovitim prilikama hladna kupelj spasiti sušičavca? Može li se govoriti 
u ime apsolutnih zakona znanosti? Gdje su ti medicinski zakoni? Pokažite 
mi ih!... Sile koje su još slabo proučene djeluju kod toga: putno 
oduševljenje, molitve, crkvene pjesme, osobito ozdravljajući dah, 
nepoznata sila koja se izlučuje iz masa koje proživljavaju napetu vjersku 
krizu." Svaki se liječnik danas smije ovim naivnim i neznanstvenim 
Zolinim tvrdnjama. 

Zolin je „ozdravljajući dah masa" puka izmišljotina. Po Zoli je 
Grivottino ozdravljenje tek prividno. No sasvim je bez ikakva znanstvena 
temelja zamisliti da djevojka koja je upravo na umoru - ta ona je bez 
čitava jednoga plućnog krila - odjednom uslijed „prividnoga ozdravljenja" 
može slijediti prije ponoći golemu procesiju, mnogo jesti, a da to sve 
nimalo štetno ne djeluje na njezin organizam. Zola je, dakle, prikazao 
apsurd i to zato jer sušica nije umišljena živčana bolest. Po Zoli Grivotta 
ponovno oboli dok povijesne činjenice kažu protivno: ona je posve 
ozdravila. Tri liječnika u Parizu ustanovila su njezino stalno zdravlje. 
Godine 1893. bila je opet u Lurdu gdje se nanovo ustanovilo njezino 
ozdravljenje. Udala se za nekoga kočijaša Wuipliera koji doskora umre. 
Godine 1904., nakon Zoline smrti, ona piše dr. Boissarieu da je zdrava: 
„Vi me jamačno pitate što se sa mnom zbilo. Više sam godina sada kod 
ovih dobrih časnih sestara koje su me odgojile, kod kojih sam provela svu 
mladost i kojima sam se sretno opet vratila. Napustila sam zbog 
samostana onu protestantsku obitelj kod koje sam bila i Sveta Gospa mi 
je učinila veliku milost što sam ju napustila. Otišla sam, a da to nisam 
nikom rekla, ni samom svom bratu i kako sam ovamo došla, nikom 
nisam pisala. Moj prvi list je za vas; pomozite mi da lijepo zahvalim 
Svetoj Gospi za one milosti kojima me je obasula. Nemam više nade da 
ću vas ondje dolje vidjeti; neću više ugledati Lurd, ali hodočastim onamo 
svaki dan u mislima. Molim se za naš tako progonjeni red, za naše tako 
dobre majčice koje su nam tako odane... Ja sam vidjela Zolu zadnji put 
1896. g., tri godine nakon moga ozdravljenja. On nas je došao pitati, 
mojega supruga i mene, ne bismo li htjeli otići u Belgiju, uvjeravajući nas 

da nam ništa ne bi uzmanjkalo kada bismo odlučili tamo ostati. A zaista, 
ja sam u taj čas radila za Bon Marche, radila sam dan i noć i nisam mogla 
spojiti kraj s krajem/' 

Grivotta je dakle, posve ozdravila i Zola je to dobro znao. Ali 
sjetimo se treće rečenice Charcot-Bernsteinove teorije: Mnoga su 
ozdravljenja prividna, a ne istinita. Grivotta kojoj se sušica uistinu nije 
nikada povratila u romanu ponovno počinje bacati krv, i to još u 
željezničkom vagonu na povratku iz Lurda. Zola tu izmišljenu scenu 
opisuje ovako: „Već se nekoliko trenutaka Petar čudio Grivottinu 
vladanju. Dok su hodočasnici i bolesnici drijemali i počeli spavati... ona 
se posve ravno uspravila i čvrsto se hvatala za pregradu, puna nekoga 
nagla zaprepaštenja. I pod svjetiljkom, čije je blijedo svjetlo plesalo, ona 
je izgledala kao ponovno izmršavjela, lica blijeda i izmučena... A 
redovnica uhvati u naručaj Grivottu koju je užasan napadaj kašlja bacao 
na klupu. Čitavih se pet minuta jadnica gušila i kašalj ju je tako tresao da 
je njezino jadno tijelo sve pucalo. Zatim potekoše crvene niti, ona iz 
puna grla izbaci mnogo krvi" (II., str. 253). 

Da nam Zolina prevara bude još očitija, donosimo izvatke iz 
službenih upita što joj je god. 1908. u ime jedne kanonske komisije pred 
svjedocima postavio vlč. g. dr. Bertoin, glasoviti historičar Lurda. Već je 
bila udovica, zvala se je po mužu Madame Wuiplier. Pošto se je zaklela 
pred svetim Evanđeljima da će govoriti istinu, ona među ostalim reče i 
ovo: 

Vidjela sam g. Zolu dva puta, u subotu izjutra (dan njena 
ozdravljenja!) najprije kod spilje gdje sam ga prepoznala jer sam ga 
vidjela u Parizu; i tada se je zadovoljio da me pogleda, ne rekavši mi 
ništa. Dva je sata kasnije došao u bolnicu. Kada je prolazio pokraj mene, 
rekao je onome koji ga je pratio - čini mi se da je to bio gospodin Louis 
Collin: ’Oh, ova je jako bolesna, ova tu.' Što se je zatim dogodilo? 
Donešen je ručak bolesnicima koji ja nisam ni dotakla; uostalom, nisu mi 
ga ni ponudili jer su vidjeli moje stanje. Oko dva sata odnijela su me ona 
dva nosača, o kojima sam govorila, prema kupelji. 

- Kada ste došli k piscini, jeste li se nadali da ćete ozdraviti? 

- Oh! ni najmanje. 

- Niste li se barem molili Svetoj Gospi da vas ozdravi? 

- Molila sam se, a da nisam ni pravo znala što činim ni što ištem; 
bila sam odveć bolesna. 

- Tko vas je kupao u piscini? 

- Dvije časne sestre i dvije gospođe koje ne poznajem. 

- Jesu li ove četiri gospođe lako pristale da vas kupaju? 

- Ne, one su se tomu opirale jer su držale da je moj slučaj odviše 
težak i jer su se bojale da ne umrem u vodi. Ali sam silom htjela. One su 
me onda položile u jednu plahtu, a da mi nisu ni svukle košulju što sam 
je imala na tijelu i uronile su me u vodu; svaka je od njih držala jedan vrh 
plahte. 

- Što se je dogodilo u tom trenu? 

- Ove su gospođe započele moliti Zdravo Marijo...; još nisu ni 
dovršile, kada mene spopadoše u grudima silno jaki bolovi. Činilo mi se 
je da mi netko peče grudi usijanim željezom. Vikala sam: 'Umirem.' 

Ali mi je u istom trenu taj krik dokazao da se je moj glas povratio 
koji je već bio ugasnuo prije više tjedana. Osjetila sam neopisivu 
udobnost i našla sam se, ne znam kako, izvan plahte, stojeći u vodi, 
čvrsta na nogama; onda sam rekla posve glasno: Ozdravila sam... Osjetila 
sam gdje mi se želudac otvara i pojela sam dva kolača prije nego sam 
izišla iz piscina. Kada sam izišla iz bazena, našla sam ona dva nosača koji 
su mi ponudili svoje ruke da me otprate do spilje gdje se je započelo s 
pjevanjem Magnificata. Odbila sam njihovu ponudu govoreći: '„Odviše 
dugo nisam hodala: pustite me da idem sama. I zaista sam sama išla. Gđa 
Gueury i nosači služili su mi samo utoliko što su me štitili od svjetine. 
Kada je Magnificat bio otpjevan, gđa Gueury i nosači su me odveli u 
Ured za preglede. 

- Što ste našli u Uredu za preglede? 

- Tamo sam našla doktora Boisariea i jedno trideset liječnika koje 
nisam poznavala osim doktora Raoulta koji me je liječio prošlu noć. 

- Jesu li vas preslušali? 

- Da, preslušao me je ponajprije dr. Boissarie, a zatim jedno deset 
liječnika. 

- Što su našli? 

- Našli su da su sve ozljede zatvorene; ipak se je činilo da nešto 
ostaje na vrhu desnih pluća. 

- Je li bio tko protivnoga mišljenja i itko tko bi našao da 
ozdravljenje nije potupno? 

- Ne, svi su ustanovili da sam ozdravila. 

- Je li Zola bio nazočan u Uredu? 

- Jest. 

- Dr. Boissarie me je njemu pokazao govoreći mu: 'Evo jedne 
bolesnice koja je ozdravila; možete je ispitati i proučiti, ako hoćete.' On 
je odgovorio da će me pohoditi u bolnici. 

- Je li zaista otišao u bolnicu? 

- Da, sljedećega je dana došao u bolnicu; ispitivao me je o mojoj 
bolesti, o vremenu otkada je trajala, o načinu kako se je pokazivala i kako 
sam ozdravila. 

- Je li se ponašao kao da sumnja u vaše ozdravljenje? 

- Ni najmanje, naprotiv. 

- Od toga trena, bilo u Lurdu, bilo u Parizu kada ste se onamo 
vratili, jeste li dobro jeli, jeste li se dobro osjećali? 

- Vrlo dobro i nisam imala više ni znaka svoje bolesti. U samom 
sam Lurdu već istoga dana jela kao i svi drugi ljudi, činila što i drugi 
ljudi, pribivala procesijama kao drugi ljudi. U Parizu u Francusko- 
holandskoj bolnici, kamo sam se povratila jer nisam imala drugoga 
skrovišta i gdje sam čekala namještenje, čim je doktor Marquery došao 
prvi put da me vidi, našao me je gdje jedem komad govedine; on je 
štoviše rekao Majci poglavarici. 'Ona vrlo dobro jede, najradije bih je 
odveo na ručak u grad da se uvjerim u njen tek.' Odveo me je svom 
prijatelju doktoru Pignolu gdje sam ponovno počela jesti. Obojica, 
doktor Marquery i doktor Pignol, preslušali su me; obojica su izjavila da 
na meni nema više ništa. 

- Jesu li vas drugi liječnici vidjeli ili preslušali iste godine ili nakon 
toga? 

- Da, godine 1893., kada sam se povratila u Lurd, preslušalo me je 
u Uredu za preglede dvadeset ili trideset liječnika. 

- Sto su rekli o vašem stanju? 

- Svi su izjavili da su moje grudi posve dobre i da sam posve 
ozdravila. 

- Jeste li nakon toga opet došli u Lurd? 

- Da, g. 1895. i 1897. Ponovno sam bila preslušana od prisutnih 
liječnika i ponovno su rekli da su mi pluća u dobrom stanju. 

- Niste li našli barem jednoga kod svih ovih pregleda koji je 
posumnjao u istinitost vašega ozdravljenja govoreći da ste još uvijek 
bolesni? 

- Ne, ni jedan: svi su izjavili da nemam više sušice. 

- Jeste li vidjeli g. Zolu nakon vašega ozdravljenja i pošto ste ostavili 
Lurd? 

- Da, vidjela sam ga jedan jedini put, godine 1896. u ožujku ili 
travnju. 

- Jeste li ga vi pozvali ili je on došao sam od sebe? 

- Došao je sam od sebe. 

- Pripovijedajte mi njegov pohod. 

- Netko je pokucao na vrata i otišla sam otvoriti. On reče: 'Marija 
Lebranchu?' Ja sam odgovorila: 'To sam ja, gospodine Zola.' 'Gle,' reče 
on, 'vi me prepoznajete.' 'Da, posve; vi ste uvijek isti s vašim zlatnim 
naočalama.' ’E, dobro! Vi, vi niste ista; vi ste lijepo odebljala nakon vaše 
bolesti.' (Zaista: Marija Lebranchu, kada je ozdravila, bila je teška u 
Lurdu 38,5 kg. Osamnaest mjeseci nakon toga dade je izmjeriti dr. 
Pignol: udebljala se je za 26 kg i težila je 64,5 kg. God. 1908., nakon 15 
godina, imala je 67 kg.) 

- Nakon što vam je gospodin Zola čestitao na vašem dobrom 
izgledu, što vam je rekao? 

- On je rekao da mu dr. Boissarie uvijek dosađuje s mojom 
pripoviješču i da mu predbacuje što je učinio da umrem (u romanu); ako 
bih ja htjela ostaviti Pariz i Francusku i da se sa svojim mužem sklonim u 
Belgiju, to on na sebe preuzima da nam ništa ne uzmanjka. On sam je 
tada bio u Belgiji. 

- On vam je dakle predložio da idete u Bruxelles? 

- Ne, ne u Bruxelles, ni u koji drugi veliki grad; morali bismo 
stanovati u selu koje bi nam on sam izabrao. Zatim je izvukao svoju 
lisnicu i uzeo mnoštvo banknota (papirnatoga velikog novca), ne znam 
koliko jer ih nije brojao i ponudivši mi ih reče: držite, evo vam za sada za 
vaše prve potrebe, imat ćete dosta za jedan mjesec. Međutim ću ja 
tražiti što treba i ja ću se sam brinuti za vaše osiguranje. 

- Jeste li vi primili? 

- Osjetih jedan čas napast jer smo tada bili u velikoj bijedi, ali moj 
se muž najednom odluči, približi g. Zoli, prihvati ga za ruku i izbaci van 
govoreći: 'Marš napolje!' G. Zola je otišao i više ga nisam nikada vidjela!" 

Ovaj je izvještaj sastavljen godine 1908. Posve je vjerodostojan; sve 
se izjave slažu s izvodima liječnika, a učinjen je i pod zakletvom. 

Prema Zolinu je romanu Grivotta umrla već god. 1892. Zola je htio 
da prevari javno mnijenje. No činjenica je da je Grivotta umrla tek 11. 
kolovoza 1920., to jest dvadeset i osam godina nakon ozdravljenja u 
Lurdu! Pobožno je usnula kod redovnica Bon Pasteur u Angersu, gdje je 
bila odgojena i kamo se je sklonula nakon smrti svoga supruga. 171 

No odmah čim je izišao roman Lourdes, javnost je saznala kako je 
krupnu laž Zola iznio koji je inače svemu novinstvu navijestio da će 
napisati istinu o Lurdu. On je, da se izvuče iz neugodne situacije, 
ponudio Grivotti i njezinu suprugu - kako smo vidjeli iz citiranoga lista - 
rentu s kojom bi mogli živjeti u Belgiji. Kada ga je dr. Boissaire, radi 
ovoga falsifikata pozvao na odgovornost, Zola mu je odgovorio: „Ja sam 


171 Dr. Marchand: Les Faits de Lourdes, str. 25-26. 

apsolutni gospodar svojih ličnosti; mogu im dati život ili uništiti ih po 
miloj volji. Mile Lebranchu (Grivotte) ima krivo što se tuži jer je 
ozdravila. Uostalom, ne vjerujem u čuda; i kada bih vidio sve bolesnike 
gdje ozdravljaju u jednom času, ne bih u njih vjerovao." 


Izmišljeno lice - Gđica de Guersaint 

A je li književnik apsolutni gospodar svojih likova, pitamo se na 
temelju literarne kritike. Nikako, ako se radi o realističkom romanu. 
Realistički roman ne smije iskrivljavati povijesne činjenice koje su 
cijelom čovječanstvu poznate kao što su ozdravljenja tih triju djevojaka. 
Sto bismo rekli da neki romanopisac prikaže kako je npr. Josip II. uveo 
mnogo kontemplativnih redova kada znamo da ih je ukinuo ili kada bi 
nam rekao da je Napoleon osvajao Ameriku. To je besmisao, laži I Zola 
se na taj način nije samo ogriješio o čisto moralne zakone, već i o 
književne zahtjeve. Kod analize zadnje ozdravljenice, mile de Guersaint 
koja je sasvim izmišljeno lice, vidjet ćemo da se on ogriješio i o jedan 
drugi zahtjev realističkoga romana. 

Sjetimo se opet prve rečenice Charcotove teorije o vjeri koja liječi. 
Ta je gospođica ozdravila uslijed autosugestije. „Ona je pala s konja", veli 
Zola, „u trinaestoj godini. Jedan liječnik je tvrdio da je djevojčina bolest 
upravo takve prirode te bi je valjalo odvesti u Lurd i da će tamo posve 
sigurno ozdraviti, ako je samo o tome uvjerena, vjera je za to dostatna! 
On je, štoviše, rekao kako će se zbiti to čudo: poput groma, kao naglo 
probuđenje, uzrujanost cijeloga bića, dok će se boljetica, taj zlobni teret 
koji je gušio djevojku, podići zadnji put i izletjeti, kao da je izjurila na 
usta..." Druga su joj dva liječnika, koji nisu poznavali bolest, ispostavili 
svjedodžbu o ozljedi moždine. Tako Zola hoće pokazati da su svjedodžbe 
koje bolesnici donose sa sobom u Lurd loše. Ona dolazi u Lurd sa svojim 
pratiocem svećenikom bez vjere, Pierreom. „Živi među tim daskama kao 
u mrtvačkom sanduku na kotačima; omršavjelo lice zemljane boje, 
ostatak nježnoga djetinjstva unatoč njenih trinaest godina; s kraljevskom 
kosom koju bolest nije takla." Tijekom četiri dana sama sebi sugerira da 
će ozdraviti u četiri sata popodne kod procesije s presvetim 
sakramentom. Ona se zaista digne i ozdravi, a liječnici ustanovljuju čudo. 

Kako smo rekli, taj je tip posve izmišljen. Vjerojatno je, štoviše, da 
ga je Zola zamislio već prije negoli je pošao u Lurd i to zato da uzmogne 
potvrditi i Charcotovu teoriju. Uistinu, pisac romana smije izmisliti 
jednu ličnost, ali budući da je realistički roman povijest koja se mogla 

zbiti - to ta sličnost ne smije postati povijesno nevjerojatna. Mile 
Guersaint je puka izmišljotina; u Lurdu se još nije dogodio takav slučaj 
da bi bolesnik koji je bio nepomičan punili sedam godina u sanduku - u 
trenutku posve ozdravio uslijed autosugestije. Dr. Boissarie kaže da bi 
bili barbari oni liječnici koji bi ovu djevojku ostavili sedam punih godina 
u sanduku. Ako su znali da je naglo uzbuđenje može izliječiti, kaže on s 
nešto humora, mogli su pokraj nje ispaliti top i ona bi jamačno skočila. 
Osim toga, djevojka koja sedam punih godina nije hodala, koja je i 
zaboravila hodati, najednom četiri puna sata ide za procesijom. Svaki 
liječnik koji poznaje fiziološke funkcije mora se nasmiješiti ovakvu 
naivnu shvaćanju nagla naravnoga ozdravljenja. Na prirodan je način to 
posve isključeno, a Zola nije htio priznati natprirodne pojave. On, dakle, 
sam sebi protuslovi prikazujući ovo posve izmišljeno lice. 


Iskrivljeno prikazan svetački život Bernardice Soubirous 

Naglasimo još jednom: Zola je na vlastite oči vidio tri čuda, a u sva 
tri slučaja svjesno je iskrivio povijesne činjenice. Ne čudimo se, dakle, 
ako on iskrivljuje prekrasan život same Bernardice Soubirous. Da je on 
poštivao povijesne činjenice i nastojao ih protumačiti na naravan način, 
to bismo taj postupak razumjeli, ali blatiti njezinu svetačku pojavu, to je 
pravi zločin. Pripovijeda da je bila praznovjerna i da je, slušajući različite 
pripovijetke, mislila da nejasno vidi neku prikazu. „Je li to bio nastavak 
nekoga zaboravljenog sna? Malo-pomalo pokazao se oblik i ona je mislila 
da raspoznaje neku figuru" (I., str. 104). To je posve krivo. Bernardica je 
upravo s nevjerojatnom točnošću opisala tu prikazu i svi ovi detalji vizije 
imaju upravo neprocjenjivu vrijednost za cijelu kršćansku estetiku. 172 

Kako Zola nije nikakav psiholog i kako mu je psiha svetice 
nepristupačna, ne čudimo se što on u svojoj skučenosti hoće 
neizmjernost životnih fenomena strpati pod usku kapu seksualnosti. Evo 
što je za njega Bernardica: „Ova četrnaestgodišnja djevojčica koju je 
njezin zakašnjeli pubertet mučio, a astma trošila, imala je nešto 
nepravilnu histeriju i ona je bila na svaki način degenerirana" (I., str. 
107). „Bila je mlada djevojka koja je sanjarila o mužu" (I., str., 219; II., 
str., 31). „Pitao sam se često zabrinuto je li ona ostala i u duši djevica, 
kao što je bila tijelom." Evo kakve su neznalice u psihologiji tzv. „slavni 


172 Vidi: Bonner, Golotinja u umjetnosti i poduka golotinje. Naučavanje Bezgrešne (str. 89-128). 
Vidi također Bernardičin posve točan opis koji se nalazi u toj knjizi. 

književnici“ kada nemaju ni najelementarnijih pojmova o mistici, o 
mistici koja je prava znanost kao što su matematika ili kemija i koju 
treba najprije temeljito proučavati prije negoli se počne suditi o 
fenomenima koji spadaju u njezin djelokrug. 

Evo još nekoliko kratkih izvadaka koji posve jasno svjedoče o 
površnosti Zoline nazovi znanosti. Kada je Bernardica herojski bolovala u 
samostanu u Neversu, Zola se pita: „Zar nije tada gledala sebe s 
ljubavnikom svojih godina kojega bi ona ljubila u svoj nevinosti i 
nježnosti srca... Ah, ljubiti iznova, ljubiti drukčije! Vizija je konfuzno 
poletjela njezinom dušom: muž koji je obožava, djeca koja veselo oko nje 
rastu, život kao svih ljudi, radosti i žalosti kakve su poznavali i njezini 
roditelji..." Kada su Bernardici dali raspelo, a ona ga poljubi, Zolin 
„psihologijski genij" - kojem se dive naši mudri liberalci - komentira taj 
čin ovako: to je „jedini krvavi poljubac koji je ona dala svom beskorisnom 
i odrođenom materinstvu!" (II., str. 284). 1/3 


Svećenik bez vjere - Pierre 

Nećemo se dugo zadržavati kod psihološke analize glavnoga junaka, 
svećenika Petra koji je pratio gospođicu Mariju Guersaint. On je izgubio 
vjeru. A zašto? „Znanstveno iskustvo mu se otkrije i čitav niz dokazanih 
fenomena obori u njemu svu vjeru u dogme i u njemu ne ostavi ništa od 
onih činjenica u 'koje bi morao vjerovati'" (I., str. 32). Ali zašto Zola nije 
iznio barem jedan od tih „nazovi-znanstvenih" fenomena koji dokazuju da 
se katolicizam protivi razumu? Metoda poluinteligencije sastoji se u tome 
da se, poput Zole, nabacuje frazama, a ne iznose se dokazi. I taj svećenik 
koji je nevjernik i koji vrši svoje svećeničke funkcije - mi bismo rekli da je 
„sakramentmašina" - taj je u očima Zole pošten čovjek. „On će vršiti svoju 
svećeničku službu kao pošten čovjek, a da ne prekrši nijedan zavjet koji je 
položio, nastavivši prema obredima svoje funkcije Božjega službenika: 
propovijedat će, služiti misu, dijeliti kruh Gospodnji... A što se od njega 
može više zahtijevati do potpuna žrtvovanja svoje egzistencije svojem 
zavjetu strahopočitanja pred svojom službom, izvršavanja svih djela 
ljubavi prema bližnjemu ?“ (I., str. 34-35). 

Zola ne opaža da je takav svećenik lažac i kukavica, da svećenik koji 
samo služi misu, a ne brine se za svoje župljane, uopće i ne zna što to 


173 Tko želi znanstveni životopis Bernardice, neka nabavi djelo Francoisa Veuillota: Bernardette 
(Bloud). Iz ovoga se jasno vidi da je Zola krivotvorio činjenice i neispravno prikazao život te 
djevojke. 

znači ljubav prema bližnjem. Devetnaest stoljeća nakon Golgotske žrtve 
Zola ne zna razlikovati dobro od zla. Taj je svećenik po njegovu sudu tako 
dobar da se je i sam nadbiskup počeo zanimati za njegovu čednost... 

Jasan dokaz da čovjek mora biti u prvom redu moralno biće ako želi 
dati umjetničko djelo. Zola je u tome, usprkos jaku talentu, prava 
neznalica. On kaže da je Petar u mladosti težio za vjerom: „On je težio za 
vjerom... sa živom željom izbjeći bol razumijevanja i znanja da zauvijek 
zaspi u krilu božanskoga neznanja" (I., str. 39). Zola dakle u svojoj 
zaslijepljenosti definira vjeru kao „božansko neznanje". 

To su sve temeljne pogreške s čisto književnoga gledišta. A ipak je 
to djelo prevedeno na hrvatski i cijeni se kod nas. Jedino 
neinteligentnost prevodilaca i neupućenost čitatelja može rastumačiti 
takvu pojavu u našemu javnom životu. 


„Svećenici su lašci“ 

Prije negoli se pozabavimo vjerskom psihologijom masa koja je u 
Lurdu jedan od najvažnijih čimbenika, prema Zolinu shvaćanju, 
napomenimo još da su po njegovu sudu lurdski svećenici „trgovci koji se 
bave simonijom". Oci su asumpcionisti samo zato iz dana u dan vidjeli 
sve veće uspjehe jer su narodima koji su onamo hrlili prodavali laž, tu 
divnu hranu nade za kojom čezne bolno čovječanstvo (I., str. 88). 
Otkako je postao gradom Bi. Djevice Marije, Lurd se pretvorio iz 
Betlehema u Sodomu. Biskup Laurence koji je, kako je poznato, nakon 
trogodišnjega oklijevanja potvrdio lurdska čuda, po Zolinu prikazivanju 
nije ni sam vjerovao u njih. Evo kako taj biskup „moli" u Zolinu romanu: 
„Da su hodočasnici tvoje stado, ti bi ih, o Bože, i sam nastojao prevariti. 
Neka pojam o tvom božanstvu u njima oslabi, ali neka zato budu utješeni 
na ovoj zemlji. I tako je biskup, plačući, žrtvovao svojega Boga svojoj 
prejakoj pastirskoj ljubavi bližnjem da pomogne ljudsko stado" (I., str. 
226). Zaista je čudna ova molitva katoličkoga biskupa kako je izmišlja 
Zola 1 Još je čudnije da toliki ljudi još i danas u našim zemljama nasjedaju 
ovako neznanstvenim, nepsihološkim površnim djelima! 


„Razne vrste sugestije" 

A kakav je taj Zolin „ozdravljujući dah masa" o kojem smo već 
govorili? Evo opisa: ,Velika tišina bi prekinuta, sugestija spopadne masu: 

on se stane derati, plakati, mucati neuredne molitve. Opojnost je puhala, 
ukidala slobodnu volju čineći od ovih bića samo jedno biće očajno od 
ljubavi što srče u ludoj želji za nemogućim čudom" (I., str. 160). Ili „to 
je bilo buncanje... I opojnost je sve više rasla pod tim vjetrom želje čiji je 
dah zaljuljao mnoštvo, od čovjeka do čovjeka. Jadno je čovječanstvo 
zaklinjalo iz dna svoga bolovanja; krik je poput drhtaja lebdio ponad svih 
šija tako da je tu bio samo jedan narod koji se bori sa smrću, ne želeći 
umrijeti, želeći prisiliti Boga da dade vječni život" (II., str. 87). „Ne 
tražimo mi od tebe nebo, već zemlju da s nje odemo što kasnije to bolje, 
po mogućnosti nikada, ako je tebi moguće to učiniti" (II., str. 88). Ta je 
Zolina psihologija mase posve očit falsifikat istine. O tome svjedoče 
djela glasovitih književnika Huysmansa, Jammesa i svjedočanstva svih 
onih milijuna hodočasnika koji godinama hode u Djevičin grad. Pa ipak 
Zola iz te „nepoznate sile" koja se „izlučivala iz tih masa" izvodi 
„životvorni fluid, dovoljno jak da bude uzrokom pravih ozdravljenja" (II., 
str. 96) koji djeluje zajedno s drugim neznatnijim faktorima: 
„autosugestijom, odavno već pripravljenim potresenjima zbog putovanja, 
molitava, pjesama i sve veće uzrujanosti". A svećenici samo „podupiru 
bezglavost i izrabljuju sveopće neznanje... Nemoguće je bilo dokazati je li 
se čudo zbilo ili ne" (I., str. 199). 

I tu je Zola izrekao čisto neznanstvenu činjenicu; medicina još nije 
dokazala da masa djeluje na trenutačno ozdravljenje neizlječivih bolesti. 
Čovjek bi radije rekao da mase nehigijenski djeluju i da nemaju 
liječničku sposobnost iscjeljivanja. 


„Lurd je središte iluzija, gdje narodi sebe zavaravaju 1 ." 

A zašto ljudi hrle u ovome prosvijetljenom vijeku u Lurd? I tomu 
Zola „zna" odgovor: „Samo jedna velika bol može ispričati želju za 
iluzijom“ (I. str. 11). Ili: bolesnički vlakovi „bijahu pomične bolnice 
beznadnih bolesti, valovlje ljudskoga trpljenja, put nade ozdravljenja, 
bijesna potreba olakšice... Oni (vlakovi) su jurili, oni su neprestano jurili, 
jurili su bez prestanka, noseći bijedu ovoga svijeta put božanske obmane, 
put zdravlja bolesnih: utješiteljice žalosnih" (I., str. 21). „Bolesnici koji 
su na tisuće hodili u Lurd uvijek su bili osuđenici koje je znanost 
napustila. Izmorili su se već neprestano idući liječnicima, podvrgavajući 
se mukama beskorisnih lijekova. I kao što su razumjeli da se ne mogu 
podvrći indiferentnoj prirodi, oni stvoriše san o nekoj nadljudskoj moći, 

jednome svemoćnom božanstvu koje će možda poradi njih ukinuti 
stvorene prirodne zakone..." 

„Uostalom," nastavlja Zola koji Boga nazivlje sanjom, „čini se da su 
se sve povijesne i društvene prilike susrele da do ludila dignu ovu 
potrebu mističkih poleta na kraju jednoga strašnog stoljeća pozitivnoga 
istraživanja; i radi toga će jamačno Lurd još dugo trajati u svomu 
trijumfu, dok ne postane legendom, mrtvom vjerom, ostavljajući za 
sobom snažan miomiris iščezavanja" (II., str. 198). „Lurd je vrlo 
razumljiva pojava i snaga je ove reakcije novi znak urnebesne agonije, 
samrtne borbe u kojoj se trza vjerovanje u svojemu prastarom 
katoličkom obliku" (II., str. 282). „Ah! Žalosni ljudi, bijedno i bolesno 
čovječanstvo koje gladuje za iluzijom koje umoreno na koncu ovoga 
stoljeća, iznemoglo i izmoreno što je odviše željno gutalo znanost, misli 
da je napušteno od liječnika duše i tijela i u strahu da ne bi zapalo u 
neizlječivo zlo, narod se vraća i moli čudo vlastitoga ozdravljenja od 
mističkih Lurdova jedne zauvijek mrtve prošlosti. Tamo je dolje, 
Bernardica, novi Mesija trpljenja... simbol užasne pouke: ona je žrtva 
odijeljena od svijeta, žrtva osuđena na zaborav, na samoću i na smrt koja 
je poludjela jer nije bila žena, ni supruga, ni majka jer je vidjela Blaženu 
Djevicu" (II., str. 296). 

I to je sve neistina. Svi se hodočasnici, novinari i liječnici u tome 
slažu da bolesnici u Lurdu trpe puni smirene predanosti u volju Božju. 

Iz svega smo ovoga vidjeli da je Zola postavio svoj veliki 
prikazivački dar u službu površne „nazovi-znanosti". On je krivotvorio 
činjenice s obzirom na ozdravljenike, posve loše prikazao unutarnji život 
Bernardice i jednoga svećenika. Njegova teorija o djelovanju masa je - 
kako smo se uvjerili - izmišljotina jednoga neupućenog diletanta. 


Francuska javnost i Zolini falsifikati 

Kako je francuska javnost dočekala ovaj roman? Dr. Boissarie sazvao 
je u Parizu veliku skupštinu na koju je došla i Eliza Rouquet, ona „nakaza 
sa sušicom na licu". Bilo je to 21. studenog 1894. Evo izvještaja koji je o 
toj skupštini donio veliki francuski dnevnik Journal des Debats: „Čovjek 
je mogao vidjeti u katoličkom đačkom udruženju Luxembourg, na 
estradi, oko dvanaest mirnih ozdravljenica koje su spokojno gledale na 
tisuću prisutnika. Sama njihova nazočnost bila je protest protiv teorija 
koje je iznio g. Zola u svom posljednjem romanu. Među njima je bio 
jedan slijepac koji je progledao, više sušičavih čije su kaverne zacijelile, 

jedna djevojčica čija je prekratka noga zacijelila u času kada se dotakla 
čudotvorne vode te Eliza Rouquet (Marie Lemarchand), 'bijedna žena s 
lupusom' iz romana g. Zole. Čudna li događaja: skupština koja se sastala 
u ovom krugu usred devetnaestoga stoljeća da dokaže i osveti 
natprirodnost. Bilo je među đacima i poznatih političara, kao i drugih 
ljudi iz visokih društvenih krugova..." 

Zola se na taj način diskreditirao pred francuskom javnošću. 
Nadošla je Dreyfusova afera u kojoj je htio opet podići svoj glas. 
Napokon su ga jednoga dana u sobi našli mrtva: bio je otrovan plinom. 


Svjedočenje dr. med. A. Marchanda 

Vrlo poznati liječnik dr. Marchand koji je danas šef lurdskoga Ureda 
za liječničke preglede veli o ovom Zolinu djelu sljedeće značajne riječi: 

„Loša nakana i Zoline laži postigle su upravo obratan učinak od 
onoga za kojim je išao njihov začetnik. Njegova knjiga i potankosti što ih 
je tamo naglašavao i dao o onim trima osobama koje sam spomenuo 
moglo je uzdrmati uvjerenje stanovitoga broja vjernika i probuditi 
sumnju kod nekih ljudi. Ali one su (knjiga s potankostima o 
ozdravljenicima) svratili pozornost i divljenje narodnih masa na čudesa 
Massabielle i podvostručile kretanje koje postaje bez prestanka sve veće i 
veće prema čudotvornoj spilji. Doveli su k našim svetištima liječnike 
učenjake, intelektualce. Bezbožnim je nijekanjima romanopisca uspjelo 
da se u svom predivnom sjaju pokaže istinitost vrhunaravnosti i Slava 
Božja." 174 


Zolin roman Lurd bio je stavljen na crkveni Indeks 

Roman Lurd na vrlo spretan način organizira neistinite činjenice 
tako da neupućeni čitatelj posve nesvjesno upije u sebe skroz krive 
nazore. Zato je Crkva u svojoj velikoj mudrosti dobro učinila što je 
zabranila svojim vjernicima - osim uz posebno dopuštenje - čitanje 
ovoga djela koje se zasniva na posve lažnim pretpostavkama. Neupućeni, 
držeći da su navedene činjenice istinite, dolaze logički do posve krivih 
zaključaka. Dobro je poznavanje činjenica koje smo iznijeli u ovoj analizi 
jer se kod nas često čuju oni isti prigovori kojima se služio Zola u svom 


174 Marchand, ibid., str. 56. I ovaj konačni sud dr. Marchand istodobno izriče mišljenje francuske 
intelektualne elite o tom Zolinu romanu. 

romanu. Oni se temelje na lažnoj znanosti i prava ih je nepristrana 
znanost već odavno raskrinkala. Zola se u Francuskoj gotovo više ne čita, 
a naše je razlaganje imalo zadaću pokazati kako ovaj roman ne daje 
čitatelju nikakvu ideju o onom što se događa u Lurdu, već da su svi tzv. 
znanstveni argumenti kojima se ovaj protivnik Crkve oboružao ili puka 
laž ili su samo ograničene hipoteze jednoga diletanta. 

Ipak nam se čini kako je ovo djelo imalo posve nehotično dobar 
učinak: ono je populariziralo lurdsku ideju i pokazalo da se u Lurdu 
događaju takva sjajna ozdravljenja, nagla ozdravljenja, kao nigdje na 
svijetu i koja znanost ne može protumačiti. 

Zolin „eksperimentalni roman" trebao je dati savršene uzore 
naturalističkom smjem u književnosti. No literarne teorije niču iz mnogo 
dublje osnovice, iz autorovih pogleda na život. Nema čistoga artizma i 
naturalistički smjer nije ništa drugo nego odraz svih znanstvenih, moralnih, 
praktičnih, društvenih tendencija svoga vremena. Pa što je Zola dao sa 
svojim naturalizmom? Neka kaže Anatole France, pisac koji je sve prije 
nego uvjereni katolik, dok su mu djela nedavno došla na indeks: „Nikada 
nije čovjek toliko nastojao okaljati čovječanstvo, obeščastiti sve oblike 
ljepote i ljubavi, zanijekati sve što je dobro i plemenito. Nikada nije nitko 
bio u tolikoj mjeri slijep za ideale čovječanstva." 

A mi, s obzirom na roman Lurd, možemo dodati: Možda nikada nije 
bio nijedan književnik u tolikoj mjeri rob vlastitih predrasuda da je 
krivotvorio kao sunce jasne činjenice, a možda se nikada nije našao 
književnik koji je imao toliku sreću na vlastite oči vidjeti i opipati 
natprirodni svijet, a da nije pao na koljena i zavapio poput Tome: „Gospodin 
moj i Bog moji" A pogledamo li navedenim činjenicama do dna, hvata nas 
jeza kod pomisli na ovoga romansijera koji je sam vidio čuda, a nije vjerovao, 
koji se tako gadno narugao djevičanstvu jer kaže da je žena samo onda velika 
„kada je oplođena, kada obnavlja život" (II., str. 85), a djevičanstvo je „ruglo 
nanešeno prirodi, osuda žene koja je tako bačena u perverzno stanje" ( isto ); 
jeza nas hvata jer osjećamo sve strahote koje u sebi krije tajna grijeha. 
Nehotice se sjećamo onih riječi koje smo isprva spomenuli: „Neprijateljstvo 
ja zamećem između tebe i žene, između roda tvojeg i roda njezina: on će ti 
glavu satirati, a ti ćeš mu vrebati petu" (Post 3,15). I sada tek razumijemo 
veličinu biblijskoga teksta: tamo gdje Bi. Djevica sagradi svoj hram, uvijek se 
nađe i onaj koji podmeće stupice njezinoj peti. 

Zaključak 

Činjenice koje smo do sada iznijeli dokazuju sljedeće: 

1. U Lurdu se zaista događaju trenutačna ozdravljenja bolesti za 
koje liječnička znanost tvrdi da su neizlječive. 

2. Zola, protivnik katoličkoga svjetonazora, priznao je da takva 
ozdravljenja postoje i opisao nam ih je u svojem romanu. 

3. Zola, ne mogavši si rastumačiti na naravan način činjenice koje je 
sam vidio na vlastite oči, izobličio je u svom romanu istinu tvrdeći da je 
romanopisac, kako to već rekosmo, „apsolutni gospodar svojih ličnosti" i 
da on ne vjeruje u čudesa i štoviše u njih ne bi vjerovao kada bi vidio sve 
bolesnike gdje ozdravljuju u jednom času. 

4. Katolička Crkva koja bdije nad istinom i svagdje progoni laž 
posjeduje divnu instituciju kojoj je zadaća da svoje vjernike očuva od 
kobnih posljedica neistine; to je Kongregacija Indeksa. Upravo nam je 
osuda Zolina romana Lurd Qer katolički vjernik bez posebne dozvole ne 
smije čitati ovo djelo) eklatantan dokaz uzvišene misije ove institucije. 
Činjenica je naime da velika većina neupućene publike Zolin roman čita 
posve naivno i da vjeruje sve što joj veli francuski romanopisac. Na taj si 
način ova publika u svojoj mašti izgrađuje o Lurdu i o problemima 
vrhunaravnoga svijeta posve neispravne pretpostavke koje neminovno za 
sobom povlače katastrofalne posljedice. 

Činjenice se o Lurdu ne smiju tražiti u literarnim fikcijama jednoga 
Zole, već u znanstvenim djelima vjerodostojnih ljudi; u istraživanjima 
Medicinskoga fakulteta Lilleskoga sveučilišta, u djelima dr. Boissariea, 

Grandmaisona, Marchanda i drugih stručnjaka. Zato će svi ljudi koji više 
od svoje udobnosti vole istinu daleko od sebe odbaciti Zoline romane. 
Crpit će svoje informacije u djelima koja se ne ustručavaju priznati da 
lurdske činjenice nadmašuju sposobnosti shvaćanja ljudskoga razuma i da 
ih zato valja uvrstiti u misteriozni red jedne druge znanosti koja je, 
raspolažući drugim metodama, u stanju dovesti ih u logičnu vezu s 
događajima koji su se prije dvije tisuće godine zbivali u Palestini i Judeji, 
koji se bez prestanka zbivaju u cijeloj povijesti Crkve Kristove, koji se 
napokon još danas odigravaju u Napulju prigodom svetkovina sv. Januaria 
i u Lurdu. 

Da, lurdski događaji nisu osamljeni, oni su samo jedna markantna 
pojava u lancu nadnaravnih činjenica koje su se bez prestanka zbivale kod 
Izabranoga naroda, koje se još danas opetuju u Crkvi Kristovoj i koji će 
tek onda prestati kada ljudski rod bude na ovoj zemlji izvršio povjerenu 
mu zadaću, kada se napokon doslovno ispune potresne i sudbonosne 
Pjesnikove riječi 175 : 

Strašni sud će u dan cvila 
spalit cio svijet bez mila 
kažu David i Sibila. 

Gromki glas će truba dati, 
iznad svih će raka zvati, 
sve pred prijesto prinukati. 

Smrt i narav u čudu će 
gledat mrtvih uskrsnuće 
I sud koji biti tu će. 176 


175 Toma od Celana, franjevac, autor je ove liturgijske pjesme koja na latinskom započinje 
riječima: Dies irae, dies illa. Sastavio ju je oko 1260. g. 

176 Ova poznata liturgijska pjesma tzv. posljednica prije liturgijske reforme Drugoga vatikanskog 
sabora redovito se molila, odnosno pjevala u misama za pokojne. Sada se službeno može moliti u 
časoslovu posljednjeg tjedna crkvene liturgijske godine. Ovi stihovi koje Merz navodi iz te 
posljednice jesu prvi hrvatski prijevod ove pjesme. Poslije Merzove smrti načinjen je novi 
prijevod cijele posljednice koji se sada koristi u liturgiji pa ti stihovi sada glase ovako: 

U dan onaj, u dan gnjeva 
ognjem svijet će sav da sijeva: 
sa Sibilom David pjeva. 

S trublje čudan zvuk romoni, 
u sva groblja budeć roni 
i pred prijestol mrtve goni. 

Smrt i narav zadivljene 
motre ljude oživljene 
na sud Božji sakupljene. 

Manji spisi 


NACRTI PREDAVANJA 

NAŠ UNUTARNJI ŽIVOT 


Napomena Uredništva. - Kada je nakon završetka Prvoga svjet¬ 
skog rata Merz nastavio studij u Beču, zajedno sa svojim kolegama isto¬ 
mišljenicima obnavlja društvo hrvatskih katoličkih studenata „Hrvatska“ 
kojem postaje tajnik i duša. 1 Članovi društva, koji su u početku bili 
malobrojni, redovito su se sastajali i držali predavanja za međusobnu 
duhovnu izgradnju. Merz je također održao nekoliko predavanja. U 
njegovu Arhivu sačuvani su tekstovi triju predavanja. Prvo koje je održao 
u veljači 1919. i koje se veoma dojmilo slušatelja nosi naslov Novo doba; 
u njemu iznosi svoja duhovna iskustva i spoznaje do kojih je došao 
boraveći na bojištu. Još iste godine Merz je to predavanje objavio u 
časopisu za mladež Luč. Bio je to ujedno i prvi njegov u tisku objavljeni 
rad. 2 Drugo predavanje čije su nam rukopisne bilješke također sačuvane 
u njegovu Arhivu nosi naslov Naš unutarnji život. U njemu Merz govori o 
važnosti duhovnoga života. I iza ovoga predavanja naziremo njegovo 
veliko proživljeno iskustvo patnje i trpljenja na bojištu za vrijeme Prvoga 
svjetskog rata. Cijelo je predavanje označeno dubokim uvjerenjem o 
potrebi dubljega religioznog života. Odmah na početku Merz naglašava 
kako ovim predavanjem želi prikazati „da je jedini religiozni život ona 
baza na kojoj se mora temeljiti sav kulturni napredak čovječanstva". 

Misli su izvanredno zanimljive, duboke i plod spoznaja o smislu 
ljudskoga života, ljudskoga rada i patnje u svjetlu kršćanskoga svjeto¬ 
nazora do čega je došao razmišljanjem tijekom ratnih godina i boravka 
na bojištu. 

* * * 


1 O studentskim danima Ivana Merza u Beču 1919. i 1920. god. veoma je detaljno pisao njegov 
studentski kolega iz tih godina dr. Avelin Ćepulić odmah nakon smrti Ivana Merza: 
Dr. Avelin Ćepulić, „Iz đačkih dana dr. Ivana Merza", Orlovska misao, Zagreb, lipanj 1928., br. 9, str. 
130. Članak je dostupan i na internetskoj stranici Ivana Merza: 
http://ivanmerz.hr/staro/knjige_o/Bibliografija_C/! 928/lipanj.htm#26. 

2 Vidi: Ivan Merz, Sabrana djela, sv. 4., Zagreb, 2014., str. 258-266. 


459 



„Askeza pustinjaka je u svojoj suštini 
mnogo jednostavnija i razumljivija od 
askeze kulturnoga rada i javnoga života!" 

(Arnold Rademacher: Die religiose Lage 
des heutigen Akademikers) 

U ovom ću članku nastojati prikazati samo jednu stranu ove 
neiscrpive teme. Neću govoriti o unutarnjem životu svetaca, o onom 
sjaju i sreći mističnoga zagrljaja s Božanstvom, već ću nastojati prikazati 
da je jedini religiozni život ona baza na kojoj se mora temeljiti sav 
kulturni napredak čovječanstva. Moram konstatirati da su krize koje je 
proživio, i hvala Bogu pobjedonosno nadvladao, današnji katolicizam, i u 
našem pokretu, nastale zato što nismo imali dovoljno religiozno 
izgrađenih ljudi. Moderni katolik ima zaista tešku zadaću. On mora u 
sebi spojiti prividno dva protivna svjetovna nazora: užitak u kulturnom 
radu i napretku čovječanstva i s druge strane mora biti svet poput 
srednjovjekovnih redovnika koji su sav svoj život provodili u razmišljanju 
nepromjenjivih Istina. 

Kršćanstvo ne poznaje nikakvih kompromisa. Ono zahtijeva da ga 
čovjek sasvim prigrli. Kompromis stvara nekarakternost, farizejstvo. Mi 
se moramo pitati živimo li kršćanski ako živimo kao i ostali pošteni 
pogani. Kako ćemo dokazati da smo kršćani? Riječima nikako; naš život 
mora biti apologija kršćanstva. Da uzmognemo postati nadljudima, 
junacima, za to moramo naći oslon, a taj je oslon religiozni život. 

U čovječjoj duši usađena je neka eruptivna čežnja za veličinom. Sve 
mu govori: ti si stvoren da učiniš, da budeš nešto veliko. Promatrajmo 
današnji bezbožni svijet. Živimo u velegradu i promotrimo neke 
egzemplare. Pogledajmo bludnicu koja se nakićena i urešena šeće po 
velegradskim ulicama, časnika koji se kiti svojim medaljama i ostale 
množine modernih ljudi koji svoje najljepše doba provode u kavani. Sve 
im govori da su stvoreni da budu nešto veliko; bludnica pokazuje sa 
svojom zasebnom nošnjom da je nešto više, medalje časnikove opet 
drugome govore: nisam ja kao običan čovjek i ja sam nešto proživio i 
učinio. To su ljudi što provode dio svoga života u kavani i hoće da 
zavaraju onaj nemirni nagon čovječje duše koji mu govori: „Učini nešto 
veliko, budi velik čovjek." 


3 Na ovom mjestu ispred ovoga citata na početku članka u izvornom rukopisu stoji jedna rečenica 
koju je Merz prekrižio da bi nakon nje donio gornji citat A. Rademachera. Mi je ovdje donosimo: 
„Današnjega katolika valja odgojiti za socijalni rad." 

I zaista, moderna liberalna filozofija proglasila je ovaj nagon koji 
hoće da obožava vlastiti ,,ja“ za jedinu normu života, i ne sluteći da je 
kršćanstvo uzdiglo čovjeka na viši stupanj negoli je to učinilo poganstvo, 
iskazujući čovjeku božansku čast. Ono ga je uzvisilo na čast djece Božje, 
učinilo ga je nasljednikom Božjim, zaručnicom Božjom, drugim riječima: 
kršćanstvo je uzdiglo čovjeka na čast neizmjernoga božanstva. Ako je to 
zaista tako, ako smo mi zaista mali bogovi, živimo li mi onda onako kao 
što to doliči našem dostojanstvu? Mi svagdje govorimo o Kristovoj 
božanskoj nauci, borimo se riječju protiv bezvjerja, ali predugo spavamo, 
pušimo, zaboravljamo se i živimo kao i današnji pogani. 

Nije dovoljno da smo nadvladali 4 seksualnu krizu, to od nas zahtijeva 
i naravni moral. Mi kršćani moramo postajati iz dana u dan bolji. Moderni 
kršćanin ne smije poznavati stagnacije, on se mora sistematski penjati ako 
neće da bude nekarakteran. Dnevno ispitivanje savjesti s odlukom da ću 
biti sutra bolji znači zaista da ću biti barem za jednu malenkost bolji. 
Naravno, i ovo uništavanje naših grešaka mora biti sistematsko; nemoguće 
je nastojati najednom otresti se svih svojih grešaka, ali ako si odredimo da 
ćemo se ovoga tjedna riješiti ove, a sljedećega jedne druge, to ćemo si 
očeličiti volju i dići ćemo se nad vremenitost. 

Vrlo zgodna metoda da si ojačamo volju jest također da idemo 
svojevoljno u neugodne situacije. 5 Tko je strašiv, neka jedne noći sam 
zađe u kakvu šumu, a tko je s materinjim mlijekom usisao strah pred 
grobovima, neka o ponoći ode na kakvo groblje; ili tko se odviše boji 
smrti, neka pođe drage volje u kakvu smrtnu opasnost ako zna da će 
time nekom koristiti. Dragovoljno preuzeti kakav teški posao, odlučiti da 
ćemo se popeti na stanovito brdo, pa to učiniti makar kako teško bilo. 


4 U izvorniku na ovom mjestu Merz upotrebljava riječ „preturili". 

5 Ovaj izraz „ići u neugodne situacije" Merz je upotrijebio dvije godine kasnije kada je u Parizu 
kao student sastavljao svoje „Direktive za život" odnosno „Asketske regule" kako ih je nazvao. 
Radi se o popisu od 24 odluke za usavršavanje svoga kršćanskog života po kojima je nastojao 
živjeti. Odluka „ići u neugodne situacije" nalazi se na 14. mjestu od njih 24 koliko ih ima na 
popisu. (Cijeli popis odluka vidi: Ivan Merz, Sabrana djela, sv. 4, str. 427, 430-431). Dvoje 
štovatelja bi. Ivana Merza posvjedočili su kako im je upravo ta Merzova odluka „ići u neugodne 
situacije" pomogla u životu. Tako piše dr. Brigita K. u svome svjedočanstvu među ostalim: „Kad 
bih danas trebala izdvojiti jednu misao Ivana Merza koja mi je do danas najdublje ostala u svijesti 
nakon što sam pročitala njegov životopis kao studentica, to je rečenica iz njegova 'Pravila života': 
'Ići u neugodne situacije.' Sjećam se koliko me je ta misao inspirirala tako da sam je i sama 
prihvatila kao svoj duhovni aksiom..." Njezino zanimljivo svjedočanstvo o konkretnim životnim 
situacijama u kojima joj je ta misao Ivana Merza veoma pomogla u cijelosti je objavljeno u 
časopisu „Ivan Merz - Glasilo Postulature, br. 1-2, (11), 1982., str. 38.) - Drugi jedan štovatelj 
I. Merza ing. Luka C. u svome svjedočanstvu o tome koliko su mu koristile misli i odluke Ivana 
Merza piše 10. 6. 2015.: „Osobito mi je koristila ona njegova odluka "Ići u neugodne situacije". 
Genijalno, To mi je pomoglo u jednoj teškoj i neugodnoj životnoj situaciji..." 

Čovjek se obično u tim momentima sam pred sobom ispričava govoreći 
da to škodi zdravlju, ali je to samo slabost. Čovjek je čvršći od kamena, 
on može podnijeti više negoli ikoje živo stvorenje. 6 

Uspješno sredstvo je također sitna unutarnja borba: zatajiti se, 
oprostiti onome koji te je uvrijedio, [kod jela] kada ide najbolje u tek, 
prestati jesti i drugo. Uski kontakt s prirodom, po buri, kiši i oluji, po 
žegi i u kasnu noć tumarati vani dobro je odgojno sredstvo. Intelektualac 
se često zavuče u svoju sobu, filisterski legne u stanovito vrijeme, ne vidi 
izlaz sunca ni sjaj mjesečine, ni blistavilo zvijezda; sva ova čudesa za nj ne 
postoje. Zato, idimo u prirodu, ako smo dremovni, svladajmo se i 
dragovoljno probdijmo koju noć. 

Ovakvo sistematsko odgajanje samoga sebe nije specifično kršćanska 
metoda. Mi imamo jakih sredstava da postanemo heroji, nadljudi. A to 
nam sredstvo pruža u prvom redu presv. Euharistija. Vjerujemo li mi, 
moderni kršćani, da zaista Božanstvo sa svim svojim Kraljevstvom 
stanuje među nama? Ako vjerujemo, jesmo li mi ljudi načela ako to sve 
uviđamo? A ipak, tako rijetko svoje misli skupimo i poklonimo mu se. A 
zar smo mi inteligentni kršćani, a ne znamo da je Isus ostao među nama 
da nama dade snagu i da kao nadljudi izdržimo borbu. Štoviše, ispunit 
ćemo njegovu želju da ga dnevno primamo i da tako životnu energiju 
koju on realno, a ne sugestivno, daje i ulijeva u nas pijemo iz najživljega 
izvora. I zaista je nerazumljivo da mnogo ljudi koji dnevno primaju presv. 
Euharistiju i jedu i piju svoju rakijicu i puše svoju lulu i spavaju, nakon 
nekoliko godina čine isto onako kao što su to i prije činili. Kada bi čovjek 
samo površno razmatrao sve ovo, morao bi očajavati na milosti Božjoj 
koja nema ni toliko snage da od nas stvori sasvim nove ljude, ljude koji 
će činiti ono što im duh hoće, a neće biti lutka kojom će se prilike igrati. 
Ali mi moderni katolici moramo biti lučonošama istine, moramo što 
veću pažnju posvetiti studiju kršćanstva koje mi moderni katolici 
premalo poznajemo. Stekli smo veliko poznavanje historije, prirodnih 
znanosti, matematike, politike, spekulativne filozofije, a centar svega 
ovoga, tj. upoznavanje kršćanstva i Crkve smo zanemarili. U tome je i 
razlog što se mnogi intelektualac izgubi u moru svjetskoga znanja koje je 
često uzrok što inteligencija otpada. Pored moralne raspuštenosti razlog 
je i u tome što intelektualac ne može naći dodirnih točaka između 


6 Ovdje u nastavku u originalnom rukopisu slijedi rečenica koju je sam Merz prekrižio. Mi je 
ovdje ipak donosimo jer još jednom ilustrira poznato asketsko pravilo o svladavanju svojih 
nagnuća agere contra koje je on u mnogim prigodama na sebi primjenjivao. Prekrižena rečenica 
glasi: „Strah od ljudi koji je u nama uvriježen treba ubiti upravo time da idemo upravo među 
takve ljude." 

znanosti i religije. Zato valja proučavati kršćanstvo te se neće naći samo 
dodirne točke, već će se sva znanost uklopiti u kršćanstvo kao njegovi 
organski sastavni dijelovi. 

Ne mogu se obazreti na sav kompleks znanosti; u nekoliko riječi bih 
se samo dotaknuo politike i socijalnoga pitanja. Obično se drži da u 
politici kršćanstvo nema udjela i smatra se da Crkva, da religija ne bi bila 
božanska ustanova, da ona ne krije u sebi moć da preporodi i organizira 
sav život. Koji je onda politički program Crkve? Savez jednakopravnih 
naroda na čelu s papom koji će s jednim stanovitim forumom imati 
pravo da rješava međunarodne razmirice, slično kao što je to bilo 
ostvareno za pape Grgura VII. To mora biti politički ideal današnjih 
kršćana i ni jedna državna moć ne smije nas više izrabljivati i slati u 
bratoubilačke ratove. Mi katolici cijeloga svijeta udovi smo mističnoga 
tijela Kristova i moramo živjeti u ljubavi među sobom. Mi svi zajedno 
jesmo Crkva, a današnji nacionalizam je velika laž, hereza koja je plod 
Francuske revolucije i koja će nestati kada internacionalne stranke stupe 
na poprište. Današnji je katolicizam zbog ovoga pretjerana nacionalizma 
proživio krizu; u ovom ratu 7 katolici su zaboravili da su članovi velike 
porodice. Dakle, u politici treba započeti s rekristijanizacijom katolika, 
katolički je intelektualac u prvom redu pozvan da bude pobornik za 
katolički univerzalizam. Studirajmo socijalno pitanje. 

Moramo priznati da smo i ovdje doživjeli jaku krizu. Socijalna nas je 
demokracija pretekla ne stoga što bi njihove ideje bile jače od naših. 
Uzrok je što je u nas katolika bilo premalo ljubavi za potištene i nesretne 
ljude. Upravo obespravljeni i nesretnici tvorci su napretka jer se oni 
svom dušom zalažu za ideje nemajući što izgubiti. Naša taktika mora biti 
brinuti se za one koji trpe i time ćemo najviše učiniti za rekristijanizaciju 
čovječanstva. Mi se moramo brinuti za njihove plaće, za stanove, za 
njihovu djecu, moramo im osigurati humana društva, pomagati što više 
možemo i istom ako stvorimo materijalnu podlogu, to će se na njoj naše 
ideje same od sebe proširiti. Tom su se taktikom poslužili socijalni 
demokrati i uspjeli su. Bacimo li pogled samo u historiju, vidjet ćemo da 
je to zapravo kršćanska taktika. U prvo doba kršćanstva prezbiteri su 
upravljali žitnicama i brinuli se za materijalne potrebe svojih općina, 
đakoni im bijahu samo pomoćnici. U historiji je bilo gorih kriza od 
boljševizma i ateističkoga komunizma pa je Crkva našla lijeka. I 
veličanstvena organizacija Bijeloga križa po svoj će prilici za današnje 


7 Merz ovdje misli na Prvi svjetski rat u kojem je sam sudjelovao. Podsjećamo da je ovaj članak u 
stvari predavanje koje je Merz održao u Beču svojim kolegama iz društva Hrvatske nakon 
završetka rata poslije kojega je nastavio studij u Beču. 

čovječanstvo biti ono što je bio reformatorski rad prosjačkih redova u 13. 
stolječu i poslije. Proučavajmo zato historiju crkve, sv. Franju i druge 
heroje kršćanstva pa ćemo se doskora uvjeriti da će kršćanstvo sve 
svladati. 

Vratit ću se opet na religiozni život. Iz prijašnjega vidjesmo da 
moderni kršćanin mora socijalno djelovati. I ovo socijalno djelovanje 
mora biti posljedica njegova unutarnjega života. Ne smijemo zaboraviti 
na smrt. Ako ćemo zaista umrijeti, nestati, to se u nama mora uvriježiti 
uvjerenje da je ovaj život arena koju promatraju sveci gledajući kako 
ćemo izvršiti našu zadaću. Ovaj je život, dakle, vrlo kratka priprema i 
zato je naša dužnost da što junačnije djelujemo. 

Kršćanstvo zato i traži da se svim silama posvetimo ovome životu, da 
sazidamo euharistijsko i socijalno kraljevstvo Božje ovdje na zemlji kao što 
je to klasičnim riječima izrekao papa Benedikt XV. Dakle, jedino rad za 
Crkvu, za ono vidljivo Kraljevstvo Božje ima svoj raison d'etre, a rad za 
narod, za porodicu, za sebe, samo je utoliko opravdan ukoliko leži unutar 
pojma Crkve. Sto leži izvan nje, uništava harmoniju. Sav naš život, od 
rađanja djece, zarađivanje novca pa do misija mora biti rad za Crkvu. 

Pri koncu bih se taknuo jedne delikatne strane unutarnjega života, a 
to je problem križa. Delikatna je za nas moderne katolike utoliko ukoliko 
ga mi očigledno izbjegavamo. Bol, i to dragovoljno, podnesena bol temelj 
je svakoga napretka; jedan mistik 19. vijeka (Novalis) veli da je svaka 
dragovoljna bol stepenica koja vodi na viši duševni stupanj, a smrt kao 
najjača bol prijelaz je u najviši stupanj, u vječno Slavlje. Postati u muci 
sličan Kristu, nastojati zadržati uvijek slobodu duha, uskraćivati si užitke, 
katkada si i uskratiti za ljubav drugome i najpotrebnije, neprestano 
mrtvljenje tjelesnosti, stvorit će od nas duševne revolucionare, 
reformatore, lučonoše, koji će svoj vijek preporoditi. 8 


Na kraju kao zaključak predavanja Merz je dodao još dvije rečenice, jednu cjelovitu, a drugu 
nije završio. Međutim ih je naknadno prekrižio, a mi ih ipak ovdje donosimo. Rečenice glase: 
„Moderni katolik mora da bude svet. Budimo zato...“ - Misao je sasvim logična da bude na ovom 
mjestu kao zaključak cijeloga predavanja. No zašto ju je Merz prekrižio? Budući da se radilo o 
predavanju koje je održao pred svojim kolegama, hrvatskim studentima u Beču nakon rata, a koji 
nisu bili na tako visoku stupnju duhovnoga života kao on, najvjerojatnije tu rečenicu nije 
izgovorio pa ju je zato prekrižio jer nije htio previše „prestrašiti" svoje kolege visokim kršćanskim 
idealom svetosti prema kojemu trebamo težiti, kao što je on osjećao da treba činiti. Stoga je 
završio predavanje riječima da trebamo stvarati „duševne revolucionare, reformatore, lučonoše, 
koji će svoj vijek preporoditi", što je više odgovaralo trenutnom duševnom stanju slušatelja koji 
su se pripremali studijem za poslijeratni preporodni rad u kršćanskom duhu u domovini. 

POJAM I POTREBA VJERE 


Napomena Uredništva. - Zahvaljujući Ivanu Merzu i njegovim 
ustrajnim nastojanjima Orlovska je organizacija osim tjelesnoga odgoja 
promicala vjersku i intelektualnu izobrazbu svojih članova. Od svojih je 
članova željela načiniti Kristove apostole i širitelje svete vjere. A za to je bilo 
potrebno da oni sami budu učvršćeni u svojoj vjeri, intelektualno i duhovno. 
Ovaj nacrt predavanja što ga je Merz držao po orlovskim društvima još je 
jedan dokaz njegova revna nastojanja da se najprije članstvo organizacije 
dobro učvrsti u poznavanju svoje vjere i na intelektualnoj razini. 

* * * 

1. POJAM VJERE 


Definicija vjere 

a) Apriori: Određenje čovjeka prema Bogu: dogme, moralna pravila, 
bogoštovlje (kult). 

b) Aposteriori: 

Religiozni osjećaj objektivno: skup vrlina i dužnosti kojima se 
usmjerava naš život prema Bogu. - Kant: Religija postoji samo u 
moralnosti. - Fichte: Religija je čisto spekulativna znanost o uzvišenim 
stvarima. - Modernisti: Afektivno zajedništvo s božanstvom iz 
podsvijesti. Pozitivisti: Puerilno objašnjavanje religioznoga fenomena. 

Religiozni osjećaj subjektivno: znajući čovjek da ima nešto Vrhovno 
nad svijetom njegov se religiozni osjećaj subjektivno sastoji u voljnoj 
dispoziciji intelekta koji čini čovjeka naklonjenim iskazivanju štovanja toj 
Vrhovnoj stvarnosti zbog njegove uzvišenosti. 

Podjela vjere 

a) Naravna: to je ona religija koja se utemeljuje u samoj naravi stvari 
snagom samoga uma. I bez svjetla objave može se težiti čovjekovu 
prirodnom cilju. 

b) Vrhunaravna: sastoji se u onome što se pozitivnom objavom 
očituje, a sadrži dogme i propise koji su izričitom voljom Božjom očito¬ 
vani i vode prema nadnaravnom cilju. 

2. POTREBA VJERE UOPĆE 

Činjenica postojanja fenomena religioznosti 

Svi ljudi imaju moralnu dužnost da ispovijedaju vjeru, tj. da priznaju 
Boga kao počelo od koga ovisimo i kome moramo odavati čast. 

Historijsko-psihološki argument dokazuje potrebu vjere. Ljudska je 
narav religiozno disponirana (kolektivno i pojedinačno). Nitko od 
učenjaka ne niječe da je religiozna činjenica univerzalna. (Primitivni 
narodi i svi drugi narodi sa svojim vjerama.) Povijest vjera pokazuje da je 
vjera ljudskoj naravi tako prirođena i tako potrebna da sva umna 
čovjekova narav potiče da se Vrhovnom Biću, čiji opstanak spontano 
priznaje, odaje čast. Pozitivistička, psihološka i sociološka tumačenja o 
postanku vjere ne zadovoljavaju. 

Uzrok vjerskoga fenomena u umu, volji i osjećajima 

Čovjekov um sam traži svoj prvi uzrok kao i uzrok cijeloga svijeta. 
Volja traži dobro što ga samo u neizmjernom Biću nalazi. Osjećaje i 
njihove razne težnje možemo usmjeriti prema Biću što ga je um u sebi 
spoznao i kojega valja tražiti. 

Ljudska duša proživljava u sebi težnje 

Ljudska duša postavlja si pitanja. Ne miruje dok ne odgovori na 
pitanja o porijeklu svijeta i čovjeka, o tome postoji li najviše Biće o kome 
sve ovisi, je li naša konačna svrha u nama ili izvan nas, hoće li se ona u 
ovom ili onom životu postići i to kojim silama, svojim ili pomoću Boga? 

Volja, vršeći dobro, traži pravilo ćudoređa koje je ustanovio 
Zakonodavac i koji ima ovlast nametnuti obvezu i sankcionirati; traži 
pomoć i poticaj jer djelo ne možemo sami savršeno izvesti. 

Svim srcem težimo za stalnom i savršenom srećom koju ne možemo 
naći u stvorenim bićima: vjera zadovoljava te težnje. Vjerski nauk 
(doktrina) daje odgovor umu; zapovijedi daju moralne obveze s nagradama 
i kaznama; kult pomaže da se dobro uzmogne vršiti i doći do savršena 
blaženstva u drugom svijetu, nesavršenoga - realnoga na ovom svijetu. 

Bez vjere sve bi te težnje bile nezadovoljene (dokaz: diletantizam, 
pozitivizam, spiritizam, pesimizam). 

Zaključak br. 1: Svoje opravdane težnje, i to najuzvišenije, čovjek 
može tek vjerom zadovoljiti. Sve ono što je potrebno da se opravdane 
težnje najuzvišenijih svojstava zadovolje zahtjev je same ljudske naravi. 
Slijedi: sama ljudska narav treba vjeru i taj psihološki dokaz pokazuje 
zašto je vjera u vremenu i prostoru općenita. 

Zaključak br. 2: Kada ne bi postojao Bog ; ljudski rod ne bi mogao 
spontano, trajnom i općenitom težnjom svoje naravi biti gonjen da 
spozna neizmjerno Biće u kome bi duh našao mir te da ide za dobrom 
kojim bi čovjek postao bolji i u kojem bi našao blaženstvo. Čovjek bi tada 
bio biće puno protuslovlja koje ne može spoznati istinu. 

Zaključak br. 3: Budući da sama narav goni čovjeka vjerom, velimo 
da Bog zaista postoji. Ako Bog postoji, čovjek je dužan da mu iskazuje čast. 

Primjedbe: Čovjeku nije prirođena vjera već sklonost k vjeri. Ta 
sklonost nikada nije manjkala ljudskoj naravi koja u biti ostaje uvijek ista, 
čovjek je uvijek animal religiosum. 

Obveza ispovijedanja vjere i odavanja časti Bogu 

Metafizički dokaz izravno veli da svi ljudi imaju moralnu obvezu 
ispovijedati vjeru. Obveza jest usmjeriti bića prema svome konačnom cilju 
ili poštivati red što ga zapovijeda ispravan razum da valja slijediti, bilo u 
vršenju vlastitih svojstava, bilo u odnosu prema drugima. Moralna obveza 
nastaje tamo gdje postoji odnos što ga zahtijeva razborita narav. Zdrav 
razum zahtijeva odnose između Boga i čovjeka; nazivamo ih imenom Vjera: 

a) čovjek od Boga stvoren, uzdržavan, potpomogan ovisi o Bogu; 
mora, poštujući moralni red, Božju vlast priznati klanjanjem - b) 
zahvaljivati mu za život, dobročinstva - c) činiti pokoru za uvrede - d) 
moliti mu se za pomoć. 

Zaključak br. 1: Vjera nije samo najkorisnija čovjeku jer zadovoljava 
težnje njegove naravi, već i obvezatna jer Bog ima pravo da od svakoga 
čovjeka bude štovan. 

Zaključak br. 2: Svaki čovjek po tome ima tešku obvezu da 
ispovijeda vjeru. 

Zaključak br. 3: Vjeru valja ispovijedati: 

1) u nutrini 

2) na izvanjski način: - a) jer je i tijelo Bog stvorio - b) jer nutrina 
traži vanjski izražaj - c) društveno: jer Bog stvara i dobročinstvima 
obasiplje društvo; i to društveno ispovijedanje treba biti i javno jer je to 
sredstvo propagande da narod prigrli Vjeru bez čega sve propada (strah 
Božji, autoritet itd.). 

BEZGREŠNO ZAČEĆE 


8. XII. 

Napomena Uredništva. - U ovom predavanju koje je Merz držao 
za blagdan Bezgrešnoga začeća u jednom zagrebačkom orlovskom društvu 
progovara njegova liturgijska duša. Tu se vidi ne samo njegov smisao 
nego i ljubav prema sv. liturgiji. U orlovskim društvima bio je, naime, 
običaj da su se za nedjelje i blagdane članovi organizacije pripremali 
uvodnim liturgijskim nagovorima ili predavanjima za slavljenje toga 
blagdana tako da bi se što bolje upoznali s liturgijskim tekstovima i 
samim značenjem blagdana. Veoma je često te nagovore obavljao Merz. 
Jedan njegov suvremenik, tada student, Slavko Sarić, koji ga je slušao, 
ovako se prisjeća tih Merzovih nagovora: „Svake subote uvečer sastajali 
smo se mi studenti, članovi orlovskog društva Mahnić', u društvenim 
prostorijama. S nama je bio i Merz. Prije samoga programa on bi održao 
malu liturgijsku pripravu za sutrašnju nedjelju. Merz je govorio... 
Ostajali smo, zadivljeni, bez riječil Jedan profesor, laik, govori o istoj 
stvari kao i svećenikl I to je govorio tako proživljeno, iz svoga dubokog 
iskustva, da su se njegove riječi jednostavno zasijecale u dušu. “ 9 

Glavni sadržaj ovoga nagovora, odnosno kratka predavanja, bio je 
komentar liturgijskih čitanja blagdana Bezgrešnoga začeća. Ne samo da 
je Merz protumačio i komentirao liturgijska čitanja, nego je odmah 
primijenio na svagdanji život orlovskoga društva i njegovih članova. 
Cijelo ovo Merzovo predavanje koje nam je sačuvano vlastoručno 
napisano odiše njegovim velikim razumijevanjem liturgije i njezinih 
tekstova, ali isto tako i ljubavlju prema liturgiji jer je svjestan koliko su 
veza i život s njome potrebni za dublji kršćanski život. 


* * * 


9 Božidar Nagy, Borac s bijelih planina, Zagreb, FTI, 1971., str. 308-309. 

„Tko je ova koja dolazi kao što zora sviće, 
lijepa kao mjesec, sjajna kao sunce, strašna kao 
vojska pod zastavama ?" (Pj 6,10) 

Među omladinom svih prosvijećenih naroda razmahao se liturgijski 
pokret. On ide za tim da vjernike upozna sa sjajem ljepote koja se nalazi 
u službenim molitvama Crkve; tom je pokretu cilj da aktivno 
sudjelovanje kod sv. mise učini bitnim žarištem duhovnoga života 
svakoga katolika i da tijelo i dušu svakoga vjernika što bolje pripremi i 
uresi za dolazak Neoskvrnjenoga Jaganjca - za sv. pričest, koja je 
najvažniji i najveličanstvenije čin u životu svakoga vjernika. U ovomu 
velebnom liturgijskom pokretu osobito važnu ulogu igraju po svemu 
svijetu organizacije Katoličke akcije. 10 

Kod nas Hrvata liturgijski je pokret među svjetovnjacima tako reći 
tek u povojima. Da uzmognemo stupati usporedo s drugim kulturnim 
narodima u tom pogledu, potrebno je zamoliti naše duhovnike da nas 
upute u svestrano bogatstvo svete Liturgije. 

To nije odveć teško; ponajprije bi svaki Orao trebao znati 
ministrirati. Na sastancima se treba tumačiti sv. misa da se članstvo 
uputi u sastav misala. Članovi koji imaju nešto sredstava neka si nabave 
Rimski misal vlč. g. dr. Knicvvalda 11 i po njemu trebaju pratiti sv. misu. 
Kod većih svetkovina duhovnik može članstvu prevesti i protumačiti 
najljepše stavke iz Brevijara tako da Orlovi dođu do istinskoga uvjerenja 
da Misal i Brevijar svojom bogoslovskom vrijednošću i svojom 
umjetničkom ljepotom daleko nadmašuju najljepša remek-djela 
umjetnosti što ih je uopće stvorio ljudski duh. 

Prigodom blagdana Bezgrešnoga začeća uputit ćemo braću ukratko 
u ljepotu sv. Liturgije. Kako naša organizacija u svojim članovima treba 
gajiti duh kršćanske srčanosti, to je naša nakana da pokažemo kako je 
Bezgrješna Djevica uzor svake srčanosti - da je ona pravi vojvoda. Stoga 
donosimo neke stavke iz Brevijara i Misala koji se odnose na junaštvo i 
srčanost naše premile Gospe. 


10 Ovaj odlomak koji donosimo ovdje u bilješci u izvornom je rukopisu prekrižen. Budući da se 
radi o nacrtu predavanja koje je usmeno izlagao, vjerojatno se radi o skraćivanju teksta zbog 
vremenske ograničenosti izlaganja. Zbog vrijednosti misli taj prekriženi odlomak ipak donosimo: 
„Čini se da je ženska omladina u drugim zemljama pretekla mušku. Savez talijanskih katoličkih 
djevojaka posebno je pohvaljen od Svete Stolice; on je za svoje članice izdao i poseban liturgijski i 
koralni molitvenik. Gospođica Hauptinne, predsjednica Djevojačke katoličke internacionale, 
poznata je suradnica belgijskoga Liturgijskog časopisa Bulletin liturgique.“ 

11 Izdao dr. Markulin u Zagrebu, 50 din. 

Kada je Gospodin Bog odlučio da će nakon pada naših praroditelja 
Adama i Eve ljudskom rodu poslati Otkupitelja, istodobno je odlučio da 
će Isusu dati junačku Majku koja će već od prvoga časa svoga začeća 
satrti glavu Sotoninu. Stoga Brevijar i pjeva: „Tada Bog reče zmiji: 
'Neprijateljstvo ja zamećem između tebe i žene, između roda tvojega i 
roda njezina. Ona će ti glavu satirati.' - Aleluja” (Post 3,14-15). (IV., 
522) 

Brevijar prikazuje Bezgrešnu uopće kao vojskovođu koji je zaraćen s 

paklom. Sv. Sofron, što ga citira Brevijar, tumači: „Ovo otajstvo smlavit 

12 

će snagu pokvarenosti i otet će paklu njegovu pobjedu." (IV., 527) 

Kada se Gospa rodila u preblaženoj punini vremena, ispunilo se 
Božje proročanstvo. Sveti Bernard govori na usta Brevijara da je obilježje 
Gospino što je ona jaka žena. 

„Koju drugu ženu misliš da je Bog navijestio kada je rekao zmiji: 
'Stavit ću neprijateljstvo između tebe i žene?' I ako još sumnjaš da je 
govorio o Mariji, poslušaj što slijedi: 'Ona će ti satrti glavu.' Kome je 
prepuštena ova pobjeda ako ne Mariji? Bez dvojbe to bijaše ona koja je 
smrskala glavu otrovne zmije; ona koja je uništila svaki utjecaj lošega 
duha bilo da ovaj napastuje tjelesnim zamislima ili ohološću duha. Koju 
je drugu ženu tražio Salomon kada je govorio: 'Tko će da nađe snažnu 
ženu?' Ovaj je mudrac poznavao slabost toga spola, kržljavost njezina 
tijela, prevrtljivost njezina duha. Ali budući da je pročitao božansko 
obećanje, to mu se učinilo prikladnim da onaj koji je pobijedio pomoću 
žene bude sa svoje strane pobijeđen od Žene i stoga je uskliknuo u žaru 
svoga zanosa: 'Tko će naći snažnu ženu?' To znači: ako o ruci jedne žene 
ovisi i naše sveopće spasenje i povratak nevinosti i pobjeda nad 
neprijateljem, to je bezuvjetno potrebno da se nađe jedna jaka žena koja 
bi bila kadra da izvede takvo djelo" (sv. Bernard, IV., 533-534). 

Snaga i srčanost Marijina nije bila brutalna, već dio njezine svetosti. 
Misal pjeva u svojem Introitu (Ulazna pjesma) za blagdan Bezgrešne da 
je Bog obukao ovu jaku ženu u „haljine svetosti i da ju je ogrnuo plaštem 
pravde", a Brevijar nadopunjuje tu misao kličući: „Tvoja je odjeća, o 
Marijo, bijela kao snijeg, a tvoje je lice poput sunca" (A. 2. JC.). 

Ako je Bezgrešna uzor nama Orlovima, ako je ona uistinu naša 
Kraljica i naš vojvoda, to i mi moramo nastojati da naša srčanost i 
borbenost protiv zabluda i opačina u društvu budu plod naše svetosti i 
neoskvrnjenosti, da i odjeća naše duše bude „bijela kao snijeg". 


12 


Rimski brojevi odnose se na izdanje Le Breviaire romain, Desclee. 

Faksimil rukopisa iz predavanja 0 Bezgrešnom Začeću. (Vidi str. 470) 

Promotrimo dalje svojstvo Marijine srčanosti. Jedan himan pjeva o 
Mariji kao o „kuli do koje ne može zmaj" (IV., 511); ona je „propast 
starog Egipta" (sv. Tarazije, IV., 539). 

Po Bezgrešnoj će „novi Izrael biti izbavljen iz ropstva duhovnih 
Egipćana i biti nahranjen, kao što je stari narod bio u pustinji nahranjen 
manom i vodom iz stijene" (sv. Tarazije, IV., 539). Isti sv. Tarazije ovu 
snagu Marije uspoređuje s lahorom govoreći: „Da si pozdravljen, blagi 
lahore, koji progoniš sa zemlje duha zlobe" (sv. Tarazije, IV., 541). A taj 
blagi lahor ima toliku snagu da svako zlo snagom ruši: „To si ti", govori 
Brevijar, „koju je Daniel... proglasio slikom velike gore; ti si zaista ona gora s 
koje će se Krist, ugaoni kamen, otkinuti i doći će da uništi i u prah pretvori 
nakane zmije koje se ukazuju na tisuću načina" (sv. Tarazije, IV., 540). 

Prema tome, svi nas ovi stavci iz Brevijara upućuju da nema pobjede 
bez Marije jer je ona pobijedila glavnoga i bitnoga neprijatelja ljudskoga 
roda: Sotonu. Za čovjeka su jedino Sotona i njegovi saveznici neprijatelj. 
Želimo li prema tome da sudjelujemo u borbi protiv Sotone i njegovih 
saveznika, protiv pohote tijela, očiju i oholosti duha, ne preostaje nam 
ništa drugo nego da postanemo vojnici Bezgrešne Vojvotkinje jer jedino 
je ona sa svojim Sinom, kako veli Pio IX. „izvojštila najpotpuniju pobjedu 
nad starom zmijom" (IV., 525). 


13 Odlomak koji slijedi u nastavku gornjega teksta donosimo ovdje u bilješci jer je u izvornom 
rukopisu prekrižen. Budući da se radi o nacrtu predavanja koje je Merz usmeno izlagao, 
vjerojatno se radi o skraćivanju teksta zbog vremenske ograničenosti izlaganja. Zbog vrijednosti 
misli taj prekriženi odlomak ipak ovdje donosimo: „Ovdje je Bezgrešna prikazana u neku ruku 
kao atleta koji poput Davida baca kamen na neprijatelja. Drugi jedan stavak u Brevijaru opetuje 
istu misao: 'Zdravo, goro, s koje se skotrljao, a da ga ni jedna ruka nije otkinula, onaj kamen koji 
je smrskao oltare i idole, koji je postao kamenom ugaonim i koji je divan u našim očima' (usp. Ps 
118, 22; Sv. German, IV., 519).“ 

A proglašenje svetkovine Bezgrešnoga začeća po papi Piju IX. dne 8. 
XII. 1854. nije ništa drugo, veli Brevijar, nego „vrhovni i neprevarljivi 
proglas o pobjedi Djevice Majke Božje koju je izvojštila nad prestrašnim 
neprijateljem ljudskoga roda". 

Ovu svoju vojničku i junačku i pobjedničku misiju Marija bez 
prestanka vrši u životu Crkve. Prolistat ćemo samo Misal i Brevijar i uvjerit 
ćemo se kako Marija kroz svu povijest pomaže Crkvi u njezinoj teškoj borbi. 

Tko ne pozna bogumilsku herezu koja je tolike Bošnjake udaljila od 
katoličke vjere i pripravila put osmanlijskom kopitu. Slično je krivovjerje 
u isto vrijeme zavladalo južnom Francuskom. Sveta nas liturgija uči da je 
„Marija sama uništila sve hereze" (III., 411). I razumljivo je da je Marija 
bila ona koja je rekla sv. Dominiku da propovijeda krunicu kao moćno 
sredstvo protiv krivovjerja i opačina" (isto). 

I mi živimo u vijeku starokatolicizma, naturalizma, liberalizma, 
socijalizma, sramotnih kina, nečednih plesova, golotinje. Liturgija nam 
tumači da je najbolje sredstvo u borbi protiv tih „krivovjerja i opačina" 
molitva Mariji i nasljedovanje njezinih kreposti i vojnička borba pod 
njezinim junačkim vodstvom. 14 

Promotrimo dalje crkvenu povijest na temelju liturgije. Sv. Bernard 
(+1153.) ubraja se među najveće obnovitelje ljudskoga društva. Sam je 
osnovao oko 160 samostana i propovijedao drugu križarsku vojnu. 
Odakle mu ta borbenost i taj viteški duh? Liturgija nam veli da je bio 
pjesnik koji je opjevao Marijinu veličinu. 

Uistinu, možda je najteže vrijeme za kršćane bilo kada su muslimani 
stali provaljivati u Europu. Prijetila je opasnost da će u ropstvu mnogi 
slabi kršćani otpasti od vjere. Stoga je bilo od najveće važnosti da se ti 
robovi otkupe i tako sačuvaju od vječne propasti. Bezgrešna je potakla 
osnutak trinitarskoga reda za otkup robova. Nošnja je tih trinitaraca bila 
bijela, a sprijeda su imali plavo-crveni križ. Najljepše nam govori Brevijar 
prigodom svetkovine sv. Feliksa Valoa (20. X.) kako je Gospa voljela 
ovaj junački red. Brevijar nam pripovijeda: „Na tome je mjestu primio 
veliku milost od Djevice Majke. U predvečerje rođenja Majke Božje 
Božjim dopuštenjem sva braća ostadoše spavati i nijedan nije ustao da 
moli jutarnju; Feliks, koji je bdio, po svom običaju preteče sat i ušavši 
usred kora vidje u njemu Blaženu Djevicu odjevenu odjećom reda na 
kojoj bijaše križ, a u njenoj su pratnji bili nebeski duhovi jednako 


14 Odlomak koji slijedi i u kojem Merz govori o sv. Bernardu i sv. Feliksu u izvornom je tekstu 
prekrižen. Budući da se radi o nacrtu predavanja koje je Merz usmeno izlagao, vjerojatno se radi 
o skraćivanju teksta zbog vremenske ograničenosti izlaganja. Međutim, zbog vrijednosti misli taj 
prekriženi odlomak ipak smo ostavili ondje gdje se u originalu nalazi. 

odjeveni. Feliks se njima pridruži, a Majka Božja, pošto je intonirala 
božanske hvale, s njom je pjevao cijelu službu" (III., 561-562). 13 

U isto doba nastao je jedan drugi viteški red. Liturgija ga slavi pod 
svetkovinom Naša Gospa od Otkupa (24. IX.). Ovaj su viteški red 
osnovali sv. Petar Nolasko, sv. Raymond de Pegnafort i Jakov, kralj 
Aragonije. Tada je bio najveći i najljepši dio Španjolske pod barbarskim 
jarmom Saracena. Mnogima je prijetila opasnost da se odreknu 
kršćanske vjere. Djevica je htjela učiniti kraj tako velikom zlu i stoga se 
ukaže blagim licem sv. Petru Nolasku i reče mu da bi njoj i njezinu Sinu 
bilo drago kada bi u njezinu čast osnovao red sa zadatkom da se 
zarobljenici oslobode turske tiranije. - Ti su redovnici položili četvrti 
zavjet koji ih obvezuje da će postati dragovoljni taoci muslimana, ako to 
bude iziskivalo oslobođenje od Turaka. 16 

Ova ljubav Djevice prema vojničkoj i viteškoj odlučnosti osobito 
odskače u svetkovini sv. Ignacije Lojolskoga, osnivača isusovaca (31. VII.). 
Brevijar spominje da je sv. Ignacije položio svoj mač na oltar Djevice u Mont 
Seratu, a sama ga je Gospa učinila vitezom Krista i vojujuće Crkve. 

Iz dosadašnjih se izvadaka iz sv. Liturgije uvjerismo da Gospa poput 
viteške Kraljice i vojvode napada na sve ono što bilo izravno, bilo 
neizravno ugrožava vječno spasenje duša. Ona je svojim Bezgrješnim 
začećem izvojštila bitnu pobjedu nad bitnim neprijateljem; sva njezina 
djelatnost kroz povijest tek je očitovanje i u neku ruku produženje te 
njezine odlike Bezgrješnoga začeća. Ona svladava krivovjerja, ali isto tako 
navaljuje na one građanske i političke poretke koji ugrožavaju spasenje 
duša. I danas mnoga zakonodavstva priječe slobodu Crkve, otvaraju vrata 
starokatolicizmu i nećudorednosti. 

Tko će pomoći ako ne Gospa i njezina krunica? Krunica je svladala, 
kako vidjesmo, albigenško krivovjerje; krunica je svladala, kako nam veli 
sv. Litrugija, politički poredak osmanlijskoga carstva koji je prijetio 
propašću Crkvi u Europi. Svetkovina Svete krunice, što se slavi 7. 
listopada, ustanovljena je kao spomen na bitku kod Lepanta (7. X. 
1571.). Upravo su toga dana sve bratovštine sv. krunice molile da Turčin 
bude pobijeđen. Molitva je bila uslišana. Papa Klement XI. proširio je tu 
svetkovinu na cijelu Crkvu jer molitvi krunice pripisuje pobjedu Karla 
VI. nad Turčinom god. 1716. 


13 Ovdje završava prekriženi odlomak. 

16 Odlomak koji slijedi i u kojem Merz govori o sv. Ignaciju u izvornom je tekstu prekrižen. 
Budući da se radi o nacrtu predavanja koje je Merz usmeno izlagao, vjerojatno se radi o 
skraćivanju teksta zbog vremenske ograničenosti izlaganja. Međutim, zbog vrijednosti misli taj 
prekriženi odlomak ipak smo ostavili ondje gdje se u originalu nalazi. 

Brevijar, razmatrajući o ovom sudjelovanju Bezgrešne u ljudskoj 
povijesti zaključuje: „Kada nam je Gospa po molitvama krunice pomogla 
da pobijedimo naše zemaljske neprijatelje, dat će nam da pobijedimo 
paklene" (Ros. III., 413.). 

Napokon spomenimo još svetkovinu Gospe Lurdske od 11. veljače. 
Svojim ukazanjem i čudesima u Lurdu Gospa naviješta borbu 
materijalističkoj filozofiji koja niječe vrhunaravni svijet. 

Sveta Liturgija nam zaista govori da je Gospa „strašna poput vojske 
poredane u bojne redove". Proroci su govorili da će to biti „jaka žena", a 
Crkva nas na usta Liturgije uči da je ona svojim Bezgrešnim začećem 
izvojštila odlučnu pobjedu nad zmijom i da Ona kroz svu ljudsku povijest 
vrši svoju junačku i borbenu misiju. „Moćna je Djevica poput tornja 
Davidova," pjeva Crkva, „tisuću štitova na njoj visi i sve oružje junaka" 
(Cant. 44, Ros III, 404). 

I naše orlovsko oružje mora biti u službi naše Kraljice. I mi u našim 
pobjedama nad samim sobom i u borbi s neprijateljima Crkve, u 
privatnom i javnom životu moramo tražiti zaštitu i pomoć kod 
Pobjednice. Bez nje je uzalud naše nastojanje; s njom, kako nas uvjerava 
sveta Liturgija, pobjeda je posve sigurna. No da uzmognemo što bolje 
upoznati Mariju i način borbe za ideale Katoličke akcije što ga trebamo 
pod njezinim vodstvom voditi, potrebno je početi proučavati svetu 
Liturgiju i da sami započnemo živjeti životom suvremenoga katolika - 
životom vojnika i viteza Bezgrješne Kraljice. 

Sjedinimo na kraju naše molitve s molitvama sv. Liturgije i doći 
ćemo do uvjerenja da je u tim molitvama najdublja mudrost 
nerazdruživo povezana s najvećim sjajem umjetničke ljepote. 

Molitva Bezgrešnoj: „O, Marijo, odjeni svećenike pravednošću, 
nadahni im pobožno oduševljenje prokušane, čiste i iskrene vjere. Sto se 
tiče pravovjernih vladara, oni te više vole od sjaja svoga grimiza i svoga 
zlata, više od bisera i dragoga kamenja jer ti si njihova kruna, njihov 
kraljevski plašt i njihova najveća slava. Ravnaj njima u tišini i miru. 
Pobijedi i pokloni im nevjerne puke koji te proklinju i Boga koga si 
rodila. Učvrsti njihove narode u vjeri da prema zakonu Božjem ostanu u 
poslušnosti i blagoj ovisnosti. Okruni čašću i pobjedom ovu društvenu 
zajednicu koja ti je posvećena i kojoj si kao kula i kao temelj; čuvaj stan 
Božji okruživši ga snagom; uščuvaj uvijek ljepotu hrama! Oslobodi svake 
pogibelji one koji te hvale; daj slobodu zarobljenicima, sklonište 
putnicima i budi utjehom nesretnima bez obzira na vrstu pomoći koju 
trebaju. Pruži cijeloj zemlji svoju ruku pomoćnicu da u veselju i radosti 
uzmognemo slaviti tvoje svetkovine" (sv. German, br. IV., 520-521). 

DJEVIČANSTVO 


Napomena Uredništva. - Tekstovi koje Merz u ovom nacrtu 
predavanja donosi jesu u stvari izvaci iz liturgije oblačenja i polaganja 
zavjeta kada djevojka kandidatica ulazi u samostan i pristupa 
redovničkoj zajednici. Premda ovo nisu originalne misli Ivana Merza, 
ipak smo ih donijeli ovdje jer se nalaze u fasciklu br. 39 njegova Arhiva 
gdje su i ostali nacrti predavanja. Očito je da je Merz na temu 
„djevičanstva" držao predavanja, a ovi su mu tekstovi iz liturgije samo 
poslužili kao ilustracija onoga o čemu je govorio. Na istu temu Merz je 
bio objavio u tisku i nekoliko članaka. Sam je naime u Parizu 
prisustvovao oblačenju i ulasku u samostan sestara benediktinki jedne 
pariške djevojke što ga se veoma dojmilo. Taj je svoj doživljaj dirljivim 
riječima opisao u svom Dnevniku, a potom ga je kasnije objavio i kao 
članak. K tome je preveo i objavio cijeli obred oblačenja kod sestara 
benediktinki uz svoj komentar. 17 Ovi tekstovi koje ovdje donosimo kao 
nacrt predavanja dokaz su kako je Merz i živom riječju preko svojih 
predavanja želio oduševiti posebice mlade djevojke za evanđeoski ideal 
djevičanstva. 

* * * 

CRKVA 

1. „O, Bože, učini da [ova tvoja službenica] neokaljanom čistoćom 
svoga tijela i svoje duše poštiva vezu koju na tajanstven način označava 
ovaj veo tako da onoga dana kada se svecima bude dijelila vječna nagrada 
i ona, poput mudrih djevica, bude spremna i zasluži ući na svadbu 
vječnoga blaženstva." (84) 

2. „Gospodine koji svoj blagoslov daješ ovom prstenu, daj da ona koja 
će ga nositi ostane u djevičanstvu neoskvrnjene vjere i iskrene vjernosti 
koja se dolikuje zaručnici Kristovoj i ustraje u trajnoj čistoći." (84) 

3. „Vjenčavam te s Isusom Kristom, Sinom najvišega Oca, koji neka 
te neoskvrnjenom čuva. Primi, dakle, prsten vjere, pečat Duha Svetoga 
da budeš prozvana zaručnicom Božjom i ako mu budeš vjerno služila, da 
budeš za vječnost okrunjena." (100) 


17 Ivan Merz, Dnevnik, Sabrana djela, sv. 4., Zagreb, 2014., str. 427-420; Obred oblačenja 
novakinje kod sv. Benedikta, Sabrana djela, sv. 1., Zagreb, 2011., str. 242; Obred oblačenja 
novakinje, Sabrana djela, sv. 1., Zagreb, 2011., 265. 

4. „Vječni Bože, dobri goste čistih tijela, prijatelju djevičanskih 
duša, ti ljudsku narav uzdižeš do proživljavanja vječnih dobara koja će 
posjedovati u budućem životu i ljudske duše koje se nalaze u smrtnim 
tijelima i činiš ih slične anđelima; pogledaj ovu svoju službenicu koja u 
tvoje ruke stavlja želju za djevičanstvom i tebi daje svoju ljubav. 

Kako li će uistinu njezin duh, koji se još nalazi u smrtnom tijelu, 
pobijediti zakon prirode, grešne sklonosti, vlast običaja i poticaje 
mladosti ako ti, Gospode, u svojoj blagosti ne upališ u njezinoj slobodnoj 
volji ljubav prema djevičanstvu, ako ti ne hraniš ovu težnju nježna srca, 
ako joj ti ne dadeš svoju snagu? Iako nikakva zabrana ne umanjuje čast 
bračnoga staleža i ako sam bračni blagoslov ovaj sveti vez blagoslivlje, 
htio si, međutim, da bude još uzvišenijih duša koje se odriču veza muža i 
žene i teže za onim otajstvom koje ta bračna veza tek predstavlja. Te 
duše ljube znamen što ga brak daje, ali njegovu stvarnost ne žele ovdje 
okušati. Djevičanstvo je prepoznalo svoga Stvoritelja; ono se natječe s 
neporočnošću anđela i posvećuje se Zaručniku vječnoga djevičanstva. 
Stavi u nju, Gospode, po daru svoga Duha, razboritu čednost, mudru 
dobrotu, ozbiljnu blagost, djevičansku slobodu. Neka njena ljubav gori, a 
ništa osim tebe neka ne ljubi. Neka njezin život bude hvale vrijedan, a 
neka sama ne teži za pohvalom! Neka te slavi svetošću svoga tijela, 
čistoćom svoje duše! Neka u tebi nađe koga želi da ljubi iznad svega. 
Neka po tebi bude vjerna onom što je obećala! Ne svojim tijelom već 
svojom dušom neka se svidi Onome koji prodire srca i neka bude među 
mudrim djevicama i čeka nebeskoga Zaručnika sa svojom zalihom ulja i 
sa svjetiljkom koja svijetli sjajem kreposti. Neka je ne iznenadi nenadani 
dolazak Kralja, već neka mu, puna pouzdanja, zajedno s korom djevica, 
što su pred njom prošle, pođe radosno njemu u susret; neka bez 
poteškoće prođe među mudrim djevicama kroz kraljevska vrata i neka je 
njezina čistoća učini dostojnom da za uvijek ostane u društvu Jaganjca. 
Primit će tako od tvoje darežljivosti i krunu djevičanstva i stostruku 
nagradu koja s njom dolazi." (90-94) 

5. „Molimo te, Gospode, da njezinu djevičansku dušu udostojiš 
primiti među onih sto četrdeset četiri tisuće koji su ostali u djevičanstvu 
i koji se nijesu okaljali! Učini da tvoja službenica sve do kraja ostane 
neokaljana." (100) 

6. „O, Bože, pokrij štitom svoje obrane svoju službenicu da sačuva 
krunu vječnoga djevičanstva i čistoću duše, da, svladavši pohote tijela, 
zasluži biti nerazdruživo sjedinjena s tvojim Sinom, našim Gospodinom 
Isusom Kristom. Neka nebeska rosa milosti ugasi u njoj svaki nezdravi 

žar i upali svjetlost vječnoga djevičanstva; daj joj da sretno izvršuje svoj 
djevičanski boj.“ (108-110) 

7. „Pripravi se napokon, djevičanska dušo, da u ruci držiš upaljenu 
svjetiljku, da u času kada treba uči u dveri Zaručnika, njemu radosno 
pođeš u susret. Tada neka na tebi ne nađe ništa gnjilo, ništa prljavo, ništa 
skriveno, ništa pokvareno, ništa nepošteno, već neka tvoja duša bude 
bijela i čista kao snijeg, a tvoje tijelo blistavo i sjajno. I tako, dok se 
budeš penjala k sudu Vječnoga Kralja i u njegove visoke dvore, neka 
zaslužiš dobiti čast onih koji slijede Jaganjca i bez prestanka pjevaju novu 
pjesmu: tu ćeš nakon muke primiti nagradu i boravit ćeš do konca u 
krajevima živih." (112-114) 

8. „Neka te Gospod opaše pojasom pravde i čistoće da zaslužiš biti 
primljena u odaje Božanskoga Zaručnika." (26) 

9. „Primi luč u svoje ruke! Kada Zaručnik dođe, pođi mu u susret s 
upaljenom svjetiljkom i budi primljena na nebesku svadbu." (28) 

10. „Mudre djevice, pripravite vaše svjetiljke; evo, Zaručnik dolazi, 
pođite mu u susret!" (54) 

11. „Evo ove zaručnice Kristove koju je on ljubio vječnom ljubavlju. 
Okrunjena je cvijećem, a ukrašena je prstenom vječnih zaruka. Evo 
krune da se svidiš zaručniku Kristu; ova ružama i ljiljanima isprepletena 
kruna nikada neće izgubiti svoj sjaj i nikada neće izgubiti svoj miomiris. 
Zatim, kada se začuje buka usred noći, tada će se za vječnost i bez 
tajnosti ispuniti ono što se danas poniznom našom službom izvršilo. Ona 
će puna pouzdanja i radosti donijeti Bogu vječnom, Stvoritelju i 
Zaručniku, svoju upaljenu svjetiljku." (120) 


ZARUČNICA 

„Postavio je znak na moje čelo i neću dopustiti nikome da ga takne 
osim njemu." (98) 

„Evo me sada gdje dolazim svim srcem; bojim te se, ali želim vidjeti 
tvoje lice." (56) 

„Zaručena sam za Onoga kojemu služe anđeli, čijoj se ljepoti dive 
sunce i mjesec." (100) 

„Moj Gospodin Isus Krist podijelio mi je svoj prsten i dao mi je 
krunu kao svojoj zaručnici." (102) 

„Gospod me je zaodjenuo odjećom protkanom zlatom i okitio me 
dragocjenim draguljem." (104) 

„Što sam željela s tolikim žarom, već gledam; čemu sam se nadala, 
već posjedujem; s onim sam ujedinjena u nebesima koga sam na zemlji 
ljubila svim žarom svoga srca.“ (108) 


KRIST 

„Dođi, kćeri moja, poslušaj me, podučit ću te strahu Gospodnjem" 
(usp. Ps 34,12). 

„Dođi, odabranice moja, i u te ću staviti prijestolje svoje jer se Kralj 
zaželio ljepote tvoje. Slušaj, kćeri, pogledaj, prisluhni" (usp. Ps 45,11— 

!2). (94) 

„Dođi da se vjenčamo, predraga moja; zima je prošla, grlica pjeva, a 
cvjetni vinogradi miriše" (usp. Pj 2,11-12). (100) 

„Dođi, zaručnice Kristova, primi krunu koju ti je pripravio Gospod 
za vječnost." (104) 

* * * 

Faksimil rukopisa Ivana Merza iz završetka članka 
„Naš unutarnji život": 

„Vratit ću se opet na religiozni život. Iz prijašnjeg vidjesmo da moderni 
kršćanin mora da socijalno djeluje. I ovo socijalno djelovanje mora da 
bude posljedica njegovog unutarnjega života. Ne smijemo zaboraviti na 
smrt... Ovaj je život dakle vrlo kratka priprema i zato je naša dužnost da 
što junačnije djelujemo. “ (vidi str. 464 ) 

SV. BRUNO I KARTUZIJANCI 


Napomena Uredništva. - Merz je dobro poznavao povijest Crkve, 
živote svetaca, redovničke zajednice i njihov način života i djelovanja. 
Neke važnije teme s toga širokog crkvenog područja Merz je obrađivao 
kao predavanja po orlovskim društvima, ali i u društvima izvan 
Orlovstva kao što se Marijine kongregacije. Sve je to služilo za 
intelektualno formiranje i promicanje duhovnoga života kod članstva. 
Tako je u njegovu Arhivu sačuvan i ovaj njegov autografski nacrt 
predavanja o sv. Bruni i kartuzijancima. Ova je tema bila zanimljiva i 
privlačna slušateljima te se Merz potrudio da iz široka područja 
crkvenoga života iznese članovima Orlovske organizacije nešto i o 
strogom kartuzijanskom redu. Ne znamo kada i gdje ga je održao jer na 
tekstu nema naznake datuma. I ovaj vlastoručno ispisan njegov tekst 
nalazi se u fasciklu br. 39 među ostalim nacrtima predavanja. 


* * * 

Sveti Bruno 

Ubraja se među najuvaženije ličnosti Crkve uli. stoljeću. Njegovi 
su ga suvremenici nazivali ovako: Luč Crkve. Ures svoga vijeka. Cvijet 
svećenstva. Slava Francuske i Njemačke. 

Rođen je u Kolnu na Rajni 1030. godine. Odlična porodica. Rodite¬ 
lji temeljito odgajaju. U Reims na školu (s 14 godina). Humanističke 
nauke. Sjajno uči ( latinorum studiis speculumj. U Tours na školu i 
potom u Reims. Svršivši nauke ponovno ide u Koln. Još je svjetovnjak. 
Postaje svećenik i nadzornik: nadgleda biskupijsku školu i škole 
nadbiskupije. Škola postaje slavna. Podučava: stare jezike, glazbu, lijepe 
umjetnosti, teologiju i filozofiju. Novi biskup isprva dobar, onda loš. 
Bruno se protivi i protjeran (1076.). Tuži svoga biskupa na sinodi u 
Clermontu. Ostavi svijet i s dva svećenika i četiri svjetovnjaka odlazi u 
samoću Saisse-Fontaines (Langres). 

Samoća ta nije zgodna. Piše svom bivšem učeniku, biskupu 
Huguesu u Grenobleu, da mu u Dauphineu nađe zgodno mjesto. Rado 
se odazivlje jer je u snu vidio kako je Gospodin Bog u osamljenom 
predjelu nedaleko od Grenobla sagradio hram i pri tome je vidio sedam 
zvijezda koje su ga pratile. U tih je sedam zvijezda prepoznao sedam 

pustinjaka, u novom hramu novi red koji si je Bog odabrao za spas ljudi. 
- Ljudi odoše u brda koja su se zvala Chartreuse. 

Faksimil rukopisa jednog dijela predavanja Ivana Merza 
o kartuzijancima.(Vidi početak prijepisa teksta na str. 479.) 


Neki od njegovih drugova nisu ostali s njim jer je red bio prestrog. 
Primijenio Pravilo svetoga Benedikta, ali pooštreno, potpuna šutnja. Za 
svakoga je odredio posebnu sobu. Jedu samo kruh, povrće i vode. 
Obnavlja život prvih pustinjaka. Godine 1170. potvrđeno im je pravilo 
od pape Aleksandra III. Papa Urban II. zove ga k sebi da mu postane 
savjetnikom. Teška srca Bruno ode. Papa prima njega i njegovu družinu u 
papinskoj palači. Družina ne može izdržati u bučnom gradu i vrati se 
natrag. I Bruno hoće natrag. 

Henrik IV. provali u Italiju. Papa bježi. Bruno ga prati. Prolazi kroz 
divlje krajeve i probudi mu se želja da sagradi tu drugi samostan. Dobije 
dozvolu. Piše svojoj braći: Benedictus, Dominus, quoniam exaudivit voćem 
meam. - Blagoslovljen Gospodin, što usliša zazivanje moje (Ps 28,6). 

Prozva se samostan „Majka Božja u pustinji" - St. Maria dell' Eremo 
(danas se zove Santa Maria del Bosco u Serra San Bruno, Calabria). 
Bruno tu živi. Premalen samostan. Gradi drugi uza nj. Godine 1101. 
teško oboli, pozove učenike, javno im ispovjedi svoj život, izreče 

apostolsko vjerovanje i umre 6. listopada. Još 1514. g. bilo je neoštećeno 
njegovo tijelo. 

Godine 1360. bilo je preko 200 muških i ženskih kartuzijanskih 
samostana. Mnogo umjetnosti i znanosti. Francuska revolucija razorila je 
Kartuziju u Grenobleu. Nestali su spomenici kardinala, papa, knjige 
raspršene, slike izgubljene. Godine 1816. opet su se redovnici nastanili. 
Revolucije im otimlju njihovo imanje u Francuskoj, Švicarskoj i Italiji. 


Kartuzijanci 

Nikada se nisu trebali reformirati jer se nisu nikada iznevjerili 
svome duhu. 

Patri, braća. Šutnja, molitva, rad. Prepisuju klasike i važne 
dokumente. Zajednički jedu samo kod svečanosti Kapitula ili kada bi 
koji brat umro da se međusobno utješe. 

Svaki si sam kuha, a kuhar im donese potrebite stvari. Ne jedu putar, 
ulje, mast. Ne piju vino za posnih dana. Kada su vigilije (osam puta), jedu 
samo kruh i vodu. Isto to mogu činiti tri puta na tjedan s dozvolom opata. 
Post od 14. IX. do Uskrsa. Tada se samo jednom dnevno jede. 

Druge su pokore u to vrijeme zabranjene. 

Katkada mogu zajedno raditi ili zajedno šetati. U pola noći ustaju - 
itd. Ne smiju prositi. Ne primaju crkvene časti. Samo 14 svećenika i 16 
braće pomoćnika (laika) može biti u svakom samostanu. Braća 
pomoćnici (laici) žive u zajednici. 

* * * 

Dodatak 

Legenda: U Parizu umro slavni sveučilišni profesor. Sljedećega se 
jutra sakupiše profesori i đaci da pokojnikovo tijelo otprate do crkve. 
Kada se je pjevalo opijelo, pridiže se mrtvac iz lijesa kod riječi četvrte 
lekcije Responde mihi (Odgovori mi) i reče glasno: „Optužen sam kod 
pravednoga suda Božjega." Nakon toga odmah mrtav natrag padne u 
lijes. Ljudi su se prepali i ostavili pokojnika do sljedećega dana. Mnogo je 
svijeta dolazilo da vidi mrtvaca. Kada su htjeli dići lijes, ponovno diže 
mrtvac glavu i tužno zavapi: „Pravedni me je sud Božji osudio." - 
Trećega dana skoro sav se je grad sletio, a mrtvac se je opet pridigao i 
očajno viknuo: „Pravedni je Božji sud presudio." 

SV. DOMINIK 


Svetkovina sv. Dominika, ispovjednika 
misno ruho - bijelo 

4. kolovoza 

Napomena Uredništva. - Ovaj tekst o sv. Dominiku Merz je 
vlastoručno napisao na jednom komadu papira, i to olovkom. Tekst je 
napisan 4. kolovoza 1925. ili 1926. za vrijeme jednoga od sletova ili 
taborovanja orlovske mladeži. Na takvim skupovima provodio se i 
intenzivan duhovni život, a slavila se i sv. misa. Merz, koji je sudjelovao 
i na takvim skupovima, običavao bi načiniti uvod i dodati svoj komentar 
za liturgijske tekstove dotičnoga dana, pogotovo ako su se slavili pojedini 
sveci. Prije liturgijske reforme Drugoga vatikanskog sabora spomendan 
sv. Dominika slavio se 4. kolovoza, a sada se slavi 8. kolovoza. 


Kod jučerašnje sv. mise promatrali smo u crveno krvlju natopljenu 
junačku mladenačku pojavu sv. Stjepana. Danas pred nas stupa poput 
ljiljana bijela pojava koja u svojoj desnici drži luč istine - sv. Dominik. 

Dominik se rodio 1170. u Španjolskoj. Tada je krivovjerje Albigenza 
haralo južnom Francuskom. To je bila strašna nauka koja je potkapala sav 
društveni poredak: zabacivali su državni autoritet, zabacivali plaćanje 
poreza, proglasili su bračni život grijehom i sistematski su gojili 
izvanbračnu razbludnost. Pljačkali su crkve i ubijali svećenike. Da 
Katoličkoj Crkvi nije uspjelo istrijebiti sistematskim i napornim radom 
ovu herezu, jamačno bi za kratko vrijeme propala sva kršćanska kultura. 

Sredstvo u rukama Božjim proti toj protusocijalnoj herezi bio je sv. 
Dominik. Najprije im je propovijedao katoličku vjeru i natrag ih vraćao 
majci Crkvi. Ustanovi red kojega je odluka proučavanje nauke sv. 
evanđelja i propovijedanje. Taj red posjeduje deset svetaca, 256 blaženih 


18 U vrijeme Ivana Merza, a to je bilo prije liturgijske reforme 2. Vatikanskog sabora, 
spomendan-blagdan sv. Dominika slavio se 4. kolovoza. Dan prije slavio se ljetni blagdan sv. 
Stjepana prvomučenika. U to vrijeme pojedini već sveci imali su i po dva blagdana, ali s 
različitom povijesnom pozadinom. Glavni blagdan sv. Stjepana prvomučenika uvijek se slavio 26. 
prosinca. Međutim ovaj njegov ljetni blagdan slavio se u spomen našašća odnosno identifikacije 
njegova tijela koje se zbilo u 5. stoljeću, a od 10. stoljeća taj je događaj dobio i svoj liturgijski 
odjek. Tako se razumije zašto Merz spominje već u prvoj rečenici kako su dan prije slavili 
„junačku mladenačku pojavu sv. Stjepana". 

i 24 blaženice, od toga 209 mučenika. U dominikanskom pokretu 
učlanjeno je oko 10.000 članova. 

Već je njegova majka u snu vidjela kako je njen sin bio poput malog 
psa koji je u svojoj gubici držao baklju. Slike ga također radi njegove 
čistoće prikazuju s ljiljanom u ruci i u bijelom ruhu. 

Sinovi njegova reda nosili su štit istine da naučavaju načela katolička 
i mač riječi kojim su ih propovijedali. U svojoj borbi protiv heretika 
služio se sv. Dominik oružjem sv. krunice. - Red imade velike zasluge za 
skolastičku filozofiju. Sv. Toma bio je dominikanac. 

Liturgija nas današnjega dana upućuje da naša usta, naš jezik, 
stavimo u službu propovijedanja riječi Božje, da nijednu riječ ne 
progovorimo koja ne bi bila na slavu Božju. A u borbi protiv suvremene 
hereze tražimo pomoći kod One koja je ove hereze pobijedila, kod 
Bogorodice. Služimo se oružjem sv. krunice u borbi protiv naših 
kulturnih protivnika. 

* * * 

Faksimil rukopisa Ivana Merza iz teksta predavanja 
o Bezgrešnom Začeću. (Vidi str. 474) 

INKVIZICIJA 


Napomena Uredništva. - Tema srednjovjekovne inkvizicije uvijek 
je budila zanimanje i kod vjernika i kod nevjernika. Pogotovo su 
neprijatelji Katoličke Crkve uvijek koristili temu inkvizicije da bi Crkvu 
ocrnili i oblatili pred javnošću želeći umanjiti njezin ugled i utjecaj. I 
Merz je bio toga dobro svjestan pa je za članove Orlovske organizacije 
držao predavanja i o inkviziciji s namjerom da ih ispravno informira o 
istinitim činjenicama i stvarnom stanju stvari te suzbije klevete i laži 
koje su s tim u svezi godinama zlorabili neprijatelji da bi naškodili Crkvi 
i katoličanstvu. Među nacrtima predavanja u fasciklu br. 39 Merzova 
Arhiva nalazi se nacrt i ovoga predavanja o inkviziciji. To su uglavnom 
natuknice s kratkim nabačenim podacima i rečenicama koje su Merzu 
služile kao podsjetnik za ono što je inače veoma dobro znao. U 
predavanju on razlučuje tri vrste inkvizicije, tumači što je ona bila, 
rasvjetljava mnoge krive pojmove, objašnjava kako je došlo do osnivanja 
inkvizicije i koja je u stvari bila uloga Crkve u svemu tome itd. 

* * * 


Razlikovati valja tri vrste inkvizicije: 

1. Inkvizicija srednjega vijeka koja je bila usmjerena poglavito protiv 
Katara i Vaudoisa, u 12. i 13. vijeku proširuje se i protiv franjevačkih hereza. 

2. Španjolska inkvizicija poprimila je više nacionalni negoli politički 
karakter jer je branila od Maura i Židova integritet španjolske nacije i 
postala je u rukama vladara sredstvom narodnoga jedinstva i kraljevskoga 
apsolutizma. 

3. Rimska inkvizicija 16. stoljeća reorganizirana je da se mogu 
zaustaviti uspjesi protestantizma. 

Faksimil rukopisa početka predavanja Ivana Merza o inkviziciji. 

(Vidi str. 484). 


Do 12. stoljeća 

Tekstovi,koje smo citirali, pokazuju razna stajališta koja su prema 
herezi od god. 1000. do 1050. zauzeli civilna vlast i crkvena hijerarhija. 
Možemo ih definirati u ove tri točke: 

1. Crkva se je opirala nasilnom uništavanju hereze. 

Među njenim najodlučnijim zastupnicima jedni si nisu priznavali 
pravo da heterodoksiju kazne kao jedan zločin i borili su se protiv nje 
samo diskusijama i takvim raspravama; drugi su se protiv nje služili samo 
duhovnim kaznama kao npr. ekskomunikacijama kojima nije bio toliko 
cilj da brane vjernike, nego da štite vjernike od kontakta s njima; oni od 
kojih se je tražilo da izreknu protiv heretika vremenite kazne izvršavali 


19 Budući da se radi o nacrtu predavanja koje je Merz usmeno izlagao, a ovdje su sačuvane samo 
natuknice i glavne misli, pretpostavlja se da je „tekstove" koje ovdje spominje i koje je u 
predavanju citirao imao na drugom listu koji, međutim, uz ove bilješke nije sačuvan u njegovu 
arhivu. 

su ove samo u posve maloj mjeri tvrdeći da heretici nisu odgovorni, 
samo da ih uzmognu otpustiti. 

2. Civilna se je vlast, naprotiv, pokazivala sve okrutnija protiv 
hereze. Ona je prva podigla lomače u Francuskoj, Njemačkoj, Italiji, 
Flandriji. 

3. Javno je mišljenje odobravalo od 11. do 12. stoljeća okrutnosti 
civilne vlasti i nije optuživalo samo biskupe i svećeničke krugove poradi 
mlitavosti prema hereticima, već i same vladare. 

II. U 12. stoljeću 

1. Crkva se je najprije opirala vremenitim kaznama i služila se je 
duhovnim i tek je koncem 12. stoljeća herezu podvrgla materijalnim 
kaznama. 

2. Crkva je postala strožom ne samo zbog pritiska koji su na nju 
vršili pobožni kraljevi, podložni njenu ravnanju, kao Ljudevit VII., već i 
zbog vladara koji su bili u otvorenoj borbi protiv nje kao Henrik II., kralj 
engleski, i car Fridrik Barbarossa. 

3. Istaknuti valja da je civilna vlast već posvuda vršila inkviziciju 
prije negoli se je crkvenom odredbom uvela u kršćanski svijet. 


III. Uz herezu vežu se antisocijalne i anarhističke teorije 

Nakon god. 1000. hereza prestaje biti čisto teološko naziranje o 
kome se raspravlja u uskom krugu škola; ona uz to u sebi ujedinjuje sve 
više antisocijalne i anarhističke teorije koje nisu u opreci samo sa 
socijalnim poretkom srednjega vijeka već poretkom svih vjekova. 

2. Ova su anarhistička učenja provocirala revolucionarne pokrete i 
duboka poremećenja u narodnim masama i tako je hereza, koja je sve to 
naučavala, postala opasna za opće dobro. 

3. Radi toga je vremenita kao i duhovna vlast imala interesa da se 
bori i da uništi herezu. 

4. Ove su dvije vlasti dugo vremena radile svaka za se. Prva je sudila 
svojim sudovima, vješanjem i lomačom, druga ekskomunikacijama i 
crkvenim cenzurama. Napokon su se ujedinile u zajedničkoj akciji protiv 
hereze. 

5. Ova je kombinirana akcija utjecala na odluke Lateranskoga 
koncila od 1178. i Veronskoga od 1184. 

RAZNO 


KRISTOV STIJEG 20 


Posljednjih godina svoga života Merz je ozbiljno razmišljao i 
predlagao pokretanje jednoga katoličkog dnevnika u Hrvatskoj. O tome 
je čak napisao i članak pod naslovom Nove katoličke novine (Nedjelja, 
Sarajevo, br. 50, 1924., str. 2-3). Potrebu za katoličkim dnevnikom 
spominjao je i u drugim svojim člancima. Posebno je važno naglasiti da je 
Merza na tu ideju potaknuo francuski katolički dnevnik La Croix, koji 
mu je bio nadahnuće. U spomen na bi. Ivana Merza odmah nakon 
njegove smrti upravo te francuske katoličke novine objavljuju krasan 
komemorativni članak u kojem stoji i ovo: 

„Sam je imao namjeru vratiti se u Pariz kako bi proučio sustav 
organizacije Bonne Presse i La Croix u vidu osnivanja jednoga velikog 
katoličkog jugoslavenskog dnevnika. Ova prerana smrt slomila je velike 
nade, ali jugoslavenskim katolicima ostaje utjeha da je g. Merz umro kao 
svetac, nakon što je živio kao svetac“ (La Croix, Pariš, 23. svibnja 
1928., p. 4). 

No Merz ne samo da se bavio tom mišlju i o tome javno pisao, nego 
se ozbiljno počeo pripremati te je tako već sastavio i pravila za urednike 
toga budućeg lista. Nacrt tih pravila sačuvan je u njegovu Arhivu. Tom 
novom budućem katoličkom dnevniku namjeravao je dati najprije naziv 
Raspelo, ali se onda odlučio za ime Kristov stijeg. Čitajući ta pravila 
koja tek sada prvi put objavljujemo u cijelosti vidimo kako je veliku 
duhovnost tražio od redaktora lista. Ovakve zahtjeve prema urednicima 
lista mogao je postaviti samo netko poput njega koji je i sam tako živio; 
Merz nije podlijegao herezi aktivizma, nego je u duboku duhovnom životu 
pronalazio izvor ispravnih nadahnuća za svoju apostolsku aktivnost i na 
području katoličkoga novinarstva. 


* * * 


20 Izvorno je Merz u originalu ovoga rukopisa nazvao ovaj spis RASPELO, ali taj je naziv kasnije 
prekrižio i stavio je novi: KRISTOV STIJEG. 

„Nisi Dominus aedificaverit domum, in vanum 
laboraverunt qui aedificant eam. Vanum est vobis 
aute lucem surgere: surgite postquam sederitis, qui 
manducatis panem doloris “ (Ps 127,1-2). 

“Ako Gospodin kuću ne gradi, uzalud se muče 
graditelji. Uzalud vam je ustat prije zore i dugo u 
noć sjediti, vi što jedete kruh muke” (Ps 127,1-2). 


MOLITVA ZA DOBRU ŠTAMPU 

O, Marijo, Majko Isusova, istino neizmjerna, Kraljice apostola koji 
su raširili njegovo evanđelje, snago i svjetlo svih onih koji su se borili 
protiv hereza i zabluda, rasvijetli i pomozi milostivo sve širitelje dobre 
štampe koji u te polažu sve svoje uzdanje. 

Učini da iz dana u dan sve više razumijemo i sve više žalimo onu 
kobnu demoralizaciju koju u kršćanskim obiteljima prouzrokuju loše 
novine, koje ubitačno djeluju na vjeru i na dobre običaje, koji napadaju 
tvoga Sina, kleveću njegovu Crkvu i šire nepristojne novosti. 

Ulij u nas, o, sveta Djevice, još hrabriju želju da udaljimo onu 
bezbožnu štampu s obiteljskih ognjišta gdje ona nanosi ogromne štete i 
da uzmognemo posvuda raširiti kršćansku štampu. 

Udijeli svoju majčinu zaštitu svima onima koji se žrtvuju za ovaj 
hitan apostolat. Učini plodnim njihove riječi, njihove molitve, njihove 
žrtve, njihove pothvate. Isposluj njihovim nastojanjima ugodnu nagradu 
da vide gdje se sve više šire one novine koje neustrašivo brane nauk Isusa 
Krista. 

I da zaslužimo uspjeh ove svete križarske vojne, očuvaj, o, Marijo, 
našu dušu neokaljanu od svakoga grijeha daleko od kuge izopačene 
štampe. Udijeli nam napokon nakon ovoga života krunu koja je obećana 
svima onima koji su dobar boj vojevali i koji su vjeru sačuvali. Amen. 

(Kard. Dubois odobrio 21. XI. 1922. - La Croix, 26. III. 1923.) 


* * * 

KRISTOV STIJEG (RASPELO) 

Svrha 


K(ristov) s(tijeg) (Raspelo) je osnovano za obranu Crkve i za 
proširenje Kraljevstva našega Gospodina Isusa Krista. Potrebno je radi 
toga da svi oni koji hoće raditi za taj list budu uvijek toga svjesni. 

A Raspelo se posve i s radošću podvrgava svim direktivama Svete 
Stolice. Ono se sa strahopočitanjem pokorava svome nadležnom 
episkopatu. Njegova je želja da ih što uspješnije podupre u njihovoj 
apostolskoj misiji radeći za spas duša u skladu sa svećenstvom, 
redovnicima i članovima Katoličkoga pokreta. 

Kristov stijeg nastoji da što hitnije raširi istinite vijesti iz vjerskoga, 
parlamentarnog, socijalnog, ekonomskog, poljoprivrednog, znanstvenog i 
trgovačkog života. On neće zastupati stajalište ni jedne političke stranke, 
ali si pridržava pravo da brani i analizira s posve katoličkoga stajališta 
vjerska i kulturna načela koja izbiju na javu u javnom životu. 

On želi privući sve katolike bez iznimke i zato će svim silama 
nastojati da se ne zalaže za ovu ili onu ideju drugoga reda, za ovu ili onu 
grupu ljudi. On hoće biti list za sve i nastojat će poduprijeti nastojanja 
svakoga i prilagoditi se metodi dotičnoga; razumije se, sve to mora biti u 
skladu s naukom i direktivama Crkve. 

Program je Kristova stijega da podupre svojim slabim silama 
uzvišenu misiju papinstva. On će uvijek nastojati raditi po uputama 
Svete Stolice i služiti se onim metodama rada koje zagovara Sveti Otac. 
To osobito vrijedi za njegovo držanje prema nekatolicima i za stajalište 
Svete Stolice prema sv. Uniji. 

Kristov stijeg osnovan je na nadnaravnim temeljima i on će uvijek 
na njima ostati. On svoj uspjeh traži samo od Boga samoga. On se oslanja 
na organiziranim molitvama članova Lige Ave Maria, na molitvama 
redovnika, redovnica i svećenika te na mnogobrojnim dragovoljnim 
žrtvama koje se prikazuju za njegov uspjeh. 


Redakcija 

Kako list Kristov stijeg ima apostolsku misiju koja se sastoji u tome da 
se cjelokupna katolička publika izvijesti poglavito o onim pitanjima koja se 
tiču života Crkve, a uz to mora registrirati s katoličkoga stajališta sve pojave 
javnoga života, to je potrebno da sami redaktori lista budu ne samo katolici 
koji se zadovoljavaju s minimumom vjerskoga života. Za svakoga su 
redaktora zato potrebite dvije stvari: 1. da se neprestano sam izgrađuje u 
onoj struci čija mu je referada povjerena, 2. da energično teži za svetošću. 

Sredstva 

Da se uzmogne udovoljiti prvoj točki, to valja stajati na stanovištu 
da glavni redaktori ne smiju biti okupljeni svojim poslom preko šest sati 
dnevno i da im se osim toga mora osigurati pristojna egzistencija. 

Što se tiče druge točke, to svaki redaktor mora biti uvjeren da on 
neće napredovati i neće moći postati duhovnim vođom svojih čitatelja 
ako ostane isključen iz euharistijskoga pokreta i ako se ne posveti Presv. 
Srcu Isusovu koje je danas najjači faktor za rekristijanizaciju društva. 

Budući da je čovjek odviše slab i jer posve generalni savjeti vrlo rijetko 
urode konkretnim plodom, to valja od svakoga redaktora laika tražiti da se 
obveže sub levi 21 da će ispunjavati, dok je član redakcije, sljedeće: 

1. Posvetit će se Presv. Srcu Isusovu, pričestivši se na devet prvih 
petaka u mjesecu. 

2. Pričestit će se barem dva puta mjesečno (ali se preporuča da to 
čini svake nedjelje) 22 . 

3. Ispitat će si dnevno savjest. 

4. Dnevno će barem pola sata posvetiti razmatranju, molitvi, 
duhovnom štivu. 

5. Dnevno će izmoliti jedan Veni Creator za uspjeh Kat. pokreta. 

6. Barem će jednom u tjednu postiti. 

7. Nastojat će imati stalnoga ispovjednika. 

21 pod laki grijeh 

22 U originalu je Merz na ovom mjestu najprije stavio da se redaktor pričešćuje „svaki dan". 
Međutim je kasnije te riječi prekrižio i stavio: „da to čini svake nedjelje". 

8. Barem jednom godišnje obavit će duhovne vježbe. 

9. Pristupit će četiri puta godišnje s ostalim suradnicima, a po 
mogućnosti i s ostalim zaposlenim osobljem, na zajedničku sv. pričest 
koja se ima prikazati za umrle drugove, za svećenički podmladak i uspjeh 
Katoličkoga pokreta. 

10. Prije toga će obaviti zajednički križni put. 

11. On će, čuje li koji važniji prigovor o pisanju Kristova stijega koje 
ne bi bilo u duhu Crkve, o tome pitati savjet kod svoga ispovjednika. 

Ove obveze imaju zadaću pojačati unutarnju disciplinu samih urednika 
i učiniti ih kanalima Božje milosti. Ne kaže se time da je to sve. Ovisi o 
inicijativi svakoga pojedinca da još više učini, čineći djela duhovnoga i 
tjelesnoga milosrđa, te čineći što češće ono što im je neugodno. 

Redakcija će nastojati da se što prije uredi mala kapelica s Presv. 
sakramentom u zgradi gdje ona radi. Tu bi se ona mogla zajednički 
dnevno pričešćivati, tražiti svjetla i snage za rad. Osim toga valja obodriti 
da to isto čini redakcijsko osoblje, raznosači... Oni k tome moraju paziti 
na red u prostorijama i uresiti svako sobu s jednim raspelom. 


Osoblje 

Valja nastojati da što prije postane aktivnim članom jedne religiozne 
organizacije (Marijina kongregacija, Treći red...). 


Nadzorni odbor 

Imenovana su trojica od Seniorata. U odbor ima doći osim toga 
jedan isusovac i jedan franjevac, glavni urednik Hrvatske prosvjete, 
odnosno jedan član Katoličkih hrvatskih književnika. Gosp. nadbiskup 
osim toga određuje svojevlasno jednoga svećenika u ovaj odbor. 

Odboru je zadaća nadzirati pisanje dnevnika i bdjeti da se u ovome 
ne bi objelodanili članci koji bi mogli unijeti zbog nebitnih ili prijepornih 
problema neslogu među katolike. Napiše li se štogod u tome pogledu, to 
oni trebaju intervenirati ili u samome listu iznijeti ispravno stanovište. 
Odbor se mora redovito jednom mjesečno sastati i pretresti eventualne 
tužbe koje bi im došle do ušiju s obzirom na pisanje lista. 

Rubrike Kristova stijega: Svrstavanje dnevnih vijesti, prevađanje s 
francuskoga, prevađanje s ostalih jezika, ekscerpiranje revija, feuilleton, 
katolička teologija, ekonomski i socijalni pregled, ljudi i institucije, 
mješovito, znanstveni pregled, organizatorni život, književnost- 
umjetnost, izvadci iz novina. 

OBJAVLJENI SPIS 


DOPIS 

Bečki studenti nakon rata traže Istinu i proučavaju Kristov nauk 
ŽIVOT, br. 6, ožujak 1920. str. 156-158 


Napomena Uredništva. - Prigodom organiziranja simpozija o 
p. Antunu Alfirevića, Merzovu profesoru, koji je održan u mjesecu 
siječnju 2015. u Kaštelima, pronađen je još jedan do sada nepoznat, a u 
tisku objavljen članak Ivana Merza koji se nalazi u isusovačkom časopisu 
Život, mjesec ožujak 1920. g. Članak nema poseban naslov, nego mu je 
uredništvo dalo samo naziv Dopis. Merz ga je napisao kao student i 
poslao iz Beča gdje je nastavio svoj studij nakon rata. (Zanimljivo je da 
je taj članak sve do 2015. g. ostao nepoznat i promaknuo je svim 
njegovim dosadašnjim biografima.] Nakon što smo mislili da je već 
pronađeno sve što je bi. Ivan Merz u tisku objavio, evo nam još jednoga 
njegova dragocjenog teksta, pravoga bisera u književnom i duhovnom 
smislu koji upotpunjuje sve ono što smo do sada o njemu znali. U tom 
članku Merz opisuje duhovno stanje studenata i intelektualaca u Austriji 
nakon Prvoga svjetskog rata s kojima je zajedno studirao i bio u 
kontaktu. Divi se poratnoj studentskoj mladeži koja usred materijalne 
bijede traži istinu i životnu orijentaciju. Ovo razmišljanje 2 3-godišnjega 
hrvatskog studenta u Beču puno je zanimljivih refleksija o teologiji, 
povijesti, o iskonskoj čovjekovoj težnji da pronađe Istinu i o Kristu i 
njegovu nauku koji jedini može zadovoljiti sve ljudske težnje za istinom i 
srećom. 

* * * 


Beč, u siječnju 1920. 

U akademskim krugovima studij fundamentalnih istina je aktualan. 
Glad i studen mori intelektualce. Njihovo trpljenje nije prestalo. Lišeni 
najvažnijih životnih potrepština razmišljaju. Temeljna životna pitanja što 
su ih zaokupila u šančevima još i sada potresaju njihovim dušama. Oni se 
organiziraju u klubove i tu raspravljaju o vječnim istinama. Upravo je 
dirljivo zalaziti u klub Kristokrata gdje akademičari raznih narodnosti te 

Židovi, kvekeri i protestanti, tolstojevci i bezvjerci, nazarenci i drugi 
čitaju Novi zavjet jer su uvjereni da je Kristova osoba jedini vođa koji je 
kadar da zgaženo čovječanstvo pridigne. Svaki bi ateist protrnuo 
gledajuči kako ti ljudi upravo divovskom energijom traže Istinu, kako ih 
neka nutarnja sila tjera da traže put; osjetio bi jamačno svatko da mora 
egzistirati neka silna energija koja uzrokuje taj nemir u njihovim dušama 
i koja upravo poput kakve sisaljke k sebi vuče ljudske duše. 

Takvo je raspoloženje u akademskoj inteligenciji izvan univerzalne 
Crkve. Među samim katolicima nastala je tendencija radikalizma. 
Uvidjeli su naime da i na njima leži silna krivnja zbog krvoprolića, zbog 
zadnjih katastrofa čovječanstva jer su katkada i predstavnici pojedinih 
slojeva kršćanstva bili prvaci nacionalnoga šovinizma. Katolici uviđaju da 
nisu slijedili Kristov nauk. Nastala je zato reakcija, ponovno se proučava 
kršćanstvo i neizmjerno duhovno blago što ga je kroz stoljeća u sebi 
nagomilala Crkva. Po cijeloj Njemačkoj niču u zadnje vrijeme 
organizacije kojima je cilj da se proučava kršćanski svjetonazor. [Zur 
Vertiefung der christlichen Weltanschauung .) 

Ovdje se u Beču također nedavno osnovalo društvo „Logos" (I., 
Predigergasse 13), koje je započelo intenzivno raditi. Najveću važnost 
polažu na subjektivni odnos pojedinaca prema vječnim problemima. 
Razni članovi iznose svoje poteškoće, analiziraju se djela raznih filozofa, 
umjetnika, sociologa i nastoji se primijeniti kršćanski svjetovni nazor u 
prosuđivanju svih kulturnih pojava. Nekršćanstvo se ne odbija prezirnom 
gestom kao što se to nažalost često čini, već se nastoji proniknuti u 
besmrtnu dušu autora i izlučiti iz nje one elemente koji su produkt „duše 
po svojoj naravi kršćanske - animae naturaliter christianae" . Na taj način 
su npr. obradili Nitzscheova Zarathustru, pokazali su njegovu genijalnu 
sposobnost opažanja, izlučili ispod ruševina njegove filozofije realni 
nagon koji je u svakom čovjeku da postane nešto više od čovjeka - da 
postane, kako Nietzsche kaže, nadčovjek, dok kršćanstvo od njega stvara 
nešto još više: dijete Božje itd. Raspravljalo se o Isusovim čudesima, o 
čudesima nakon Isusa (npr. čudo sv. Januarija u Napulju) i o stanovištu 
koje zauzima Katolička Crkva o tim pitanjima. 

Na bazi fundamentalnih istina i duboka religioznoga života grade 
veliki narodi svoju kulturu. A mi? Zamislimo se! 

I. Merz, stud. phil. 


493 



TESTAMENT 


Prije odlaska u bolnicu na operaciju 25.IV.1928. Ivan Merz, predo¬ 
sjećajući skori kraj svoga zemaljskoga života (10.V.1928.), napisao je svoj 
testament i to na latinskom jeziku, jeziku Crkve koji u originalu glasi: 

TESTAMENTUM 
Decessit in Pače fidei 
Catholicae. Mihi vivere Christus 
fuit et mori lucrum. Expecto 
misericordiam Domini et insepa- 
rabilem plenissimam aeternam 
possessionem Smi Cordis Jesu. 
I. M. dulcis in refrigerio et in 
pače. Anima mea attinget finem 
suum quare creata erat. 

EN THEO KYRIO ^ 

U hrvatskom prijevodu testament glasi: 

Umro u miru katoličke vjere. Život mi je bio Krist, a smrt 
dobitak. Očekujem milosrđe Gospodinovo i nepodijeljeno, potpuno 
vječno posjedovanje Presv. Srca Isusova. I(van) M(erz) blažen u 
osvježenju i miru. Moja če duša postiči cilj za koji je stvorena. 

Grčki: U Gospodinu Bogu (ili: idem k Bogu). 

Sastavljajući svoju oporuku Merz se poslužio riječima sv. Pavla iz 
poslanice Filipljanima 1,21, („Život mi je bio Krist") te s dvije rečenice s 
natpisa iz rimskih katakomba („Umro u miru katoličke vjere" i „Blažen u 
osvježenju i miru"). Pišući latinskim, jezikom Crkve još je jednom htio 
potvrditi svoju pripadnost Rimokatoličkoj Crkvi. Ovaj tekst njegova 
testamenta stoji danas uklesan kao nadgrobni natpis na bijeloj 
mramornoj ploči kraj njegova groba u bazilici Srca Isusova u Zagrebu. 

Ovim riječima i sadržajem svoga testamenta Merz je na kraju života 
još jednom ispovjedio svoju duboku i čvrstu katolička vjeru koja mu je 
bila životno zvanje, po kojoj je živio i čija je obećanja postigao. Vjerujući 
u Isusa Krista koji mu je bio život zadobio je u vječnosti njegovo 
milosrđe i posjedovanje ljubavi njegova Presvetoga Srca. 

Opširno tumačenje i komentar Testamenta Ivana Merza nalazi se u 
4. svesku njegovih Sabranih djela (Dnevnik , Zagreb, 2014.) str. 496-500. 

POGOVOR 

Završno razmišljanje o objavljenim djelima Ivana Merza 


Pisanu ostavštinu Ivana Merza možemo podijeliti prema književnom 
obliku u dvije velike cjeline. Prva su cjelina njegova pisana veća i manja 
djela, radovi i razni članci. Od toga je jednu trećinu Merz objavio za 
života u raznim publikacijama, a neka i samostalno, dok su oko dvije 
trećine ostale u rukopisima u njegovu Arhivu. Svi ovi njegovi tekstovi 
uglavnom su zaokružene cjeline o raznim temama koje je obrađivao pa ih 
je tako bilo lako pripremiti za tisak. Ovim šestim sveskom završili smo 
objavljivanje ove prve i glavne cjeline njegove ostavštine koja je sada 
dostupna javnosti u šest svezaka njegovih Sabranih djela. 

Druga velika cjelina njegove pisane ostavštine jest njegova opširna 
korespondencija koja će biti objavljena u sljedećim svescima i koja će 
tako kompletirati sveukupnost njegove pisane baštine. 

Horizonti Ivana Merza veoma su široki. Krug interesa koji privlače 
njegovu pozornost pa o njima piše i iznosi svoja mišljenja obuhvaća 
mnoge strane ljudskoga života. Tko samo prolista svih dosadašnjih šest 
svezaka, može se uvjeriti u tu svestranost, ali i u njegovu sposobnost da 
zađe u meritum tematike koju obrađuje. 

No Merz ne ostaje samo na konstatacijama i opisima činjenica, nego 
u sve to unosi svjetlo kršćanske vjere. Sve gleda, vrednuje i prosuđuje 
prema kriterijima katoličkih istina i moralnoga nauka Crkve. Gotovo se 
na svakoj stranici Merz pojavljuje kao homo catholicus, neumoran borac 
za Božju istinu i katoličku stvar, čovjek nepokolebljive vjernosti Rimu, 
papi kao Kristovu namjesniku, crkvenoj hijerarhiji, promicatelj 
duhovnoga života putem liturgije, zauzeti apostol u širenju Kristova 
Kraljevstva. Iznenađuje kolika je djela s područja crkvenoga učiteljstva i 
teološke literature Merz prostu dirao i konzultirao služeći se njima u 
izradi svojih radova. Ostajemo zadivljeni nad činjenicom da je sve to 
napisao mlad čovjek, laik kojemu teologija i rad za Crkvu nisu bili 
profesija i koji još nije navršio ni 32 godine kada je otišao s ovoga svijeta. 
U njegovim spisima uočava se duhovna, vjerska, moralna i intelektualna 
zrelost te informiranost kada piše o pojedinim temama. Pojedini njegovi 
radovi prave su studije o temama koje obrađuje. 

Njegovi su radovi, o bilo kojoj temi da piše, prožeti dubokim 
osvjedočenjem o istinitosti i ljepoti katoličke vjere i njezinih moralnih 
načela pa svojim pisanim radovima želi to priopćiti čitatelju, u to ga 
uvjeriti, za to oduševiti. 

Promatrajući njegove objavljene spise sa sadržajne strane mogli 
bismo ih svrstati u dvije velike skupine: širenje i obrana katoličke vjere. 
Svoj književni talent Merz stavlja u službu trenutne situacije, potreba i 
problema koje uočava u crkvenom i hrvatskom društvenom životu. Kada 
pronalazi nešto vrijedno i pobudno za kršćanski život, on to spremno 
priopćuje javnosti; ali isto tako, kada su katolička vjera, njezine istine i 
moral te Crkva kao institucija napadnuti bilo privatno ili javno, on 
spremno ustaje na obranu. Njegovi su spisi odgovor i reakcija jednoga 
mladoga naobraženog katoličkog intelektualca ad hoc situaciju i potrebu. 

Iz njegovih riječi proviru zanos, oduševljenje i ljubav za Krista, za 
katoličku vjeru, za Crkvu i sve njezine vrijednosti, pred čime čitatelj ne 
može ostati indiferentan. Sve je kod njega puno nekoga patosa, duboka 
osvjedočenja o istinitosti onoga o čemu piše pa time želi oduševiti i 
druge. Kardinal Franjo Seper, prefekt Kongregacije za nauk vjere koji je 
Merza osobno poznavao i pokrenuo postupak njegove beatifikacije ovako 
veli: „Sentire cum Ecclesia - osjećati s Crkvom, to je bilo utjelovljeno u 
njemu. Ljubav prema Crkvi govorila je iz svake njegove riječi!" 23 

Ilija Jakovljević, Merzov prijatelj i suradnik, ovim riječima opisuje 
njegov književni rad: ,,Dr. Merz je bio obnovitelj. Prislonio je uho na prsa 
ove zemlje i prisluškivao kako otkucava bilo svih pet dijelova zemlje. 
Osjetio je grč čovjeka koji gladuje i kruha zemaljskoga i kruha nebeskoga. 
On je bio izrazito katolički pisac. Pisao je samo za katolike... Kad je 
započeo borbu protiv nepristojne mode i nemoralnih plesova, on je pred 
svima nosio mač koji žari i pali, dijeli duhove i traži dosljednost. I to 
onako, kako je to mogao samo čovjek tako bujna i zdrava unutrašnjeg 
života, kakvim se isticao on.“ 24 

Spisi Ivana Merza jedinstveno su blago hrvatske duhovne literature 
XX. stoljeća i predstavljaju izvor trajne inspiracije za put prema dobru 
svima koji ih budu čitali. Svojom tematikom, ali i svojim odgovorima koji 
su utemeljeni na učenju Katoličke Crkve, još uvijek su aktualni; i danas 
se postavljaju ista pitanja koja traže kršćanske odgovore i koje možemo 
pronaći i u ovim Merzovim djelima. 

Božidar Nagy, SJ, 
postulator za kanonizaciju 
bi. Ivana Merza 


23 Franjo ŠEPER, kard., „Izjava za proces beatifikacije", Ivan Merz - Glasilo Postulature , br. 2, 
1974., str. 6. 

24 Ilija JAKOVLJEVIĆ, ,,Dr. Ivan Merz u književnom radu", Orlovska misao, Zagreb, rujan 
1927.-1928., br. 9, str. 123-126. 

ABECEDNO KAZALO 

objavljenih radova Ivana Merza 
u svih šest svezaka njegovih Sabranih djela 

Nakon što smo u šest svezaka objavili glavninu pisane baštine Ivana 
Merza, tj. sva njegova pisana djela, kako ona koja je objavio za života tako 
i do sada neobjavljene rukopise, donosimo u nastavku njihovo Abecedno 
kazalo; ono može pomoći lakše pronalaženje među šest svezaka 
određenih Merzovih članaka i ostalih radova koji čitatelja zanimaju a 
kojemu je naslov poznat. Ima ukupno oko 225 bibliografskih jedinica od 
kojih su neke većega obima kao npr. njegov Dnevnik, ili doktorska 
disertacija i drugi opširni radovi. U Predmetnom kazalu donosima sva 
ova djela razvrstana po skupinama prema sadržaju i temama koje se u 
njima obrađuju. U sljedeća dva sveska Sabranih djela bit će objavljena 
korespondencija Ivana Merza. 

Objašnjenje kratica. Nakon navedenog naslova djela slijedi kratica 
,,SD“ što znači Sabrana djela; rimski brojevi I., II., III. itd. označuju svezak, 
a arapskim brojevima je označena stranica gdje se rad nalazi u određenom 
svesku Sabranih djela. 

PREDMETNO KAZALO 

objavljenih radova IVANA MERZA 
u svih šest svezaka njegovih Sabranih djela 

Nakon Abecednoga kazala donosimo sada sva djela Ivana Merza 
objavljena u ovih šest svezaka, ali svrstana po temama i sadržaju. Već su 
u prvom, drugom i šestom svesku njegovi spisi bili razvrstani po temama. 
Ovdje smo ih spojili i njima pridružili ostale radove iz trećega, četvrtoga 
i petoga sveska. Budući da neki spisi obrađuju po dvije ili više tema (npr. 
Katolička akcija i Orlovstvo), da bi se čitatelj lakše snalazio u 
pronalaženju sadržaja samoga teksta koji ga zanima, isti smo stavili u 
dvije ili više skupina kamo po sadržaju može pripadati. U prva dva sveska 
uglavnom smo poštivali kronološki slijed nastajanja tekstova što je bilo 
lako ustanoviti budući da su isti već bili tiskom objavljivani. Za većinu 
ostalih tekstova iz ostala četiri sveska nije bilo moguće ustanoviti točno 
vrijeme nastanka (uglavnom su nastajali između 1922. i 1928. g.) pa smo 
ih pridružili ostalima prema sadržaju pojedine skupine. 

Objašnjenje kratica. Nakon navedenoga naslova djela, odnosno rada 
ili članka, slijedi kratica ,,SD“ što znači Sabrana djela; rimski brojevi I., 
II., III. itd. označuju svezak, a arapskim brojem je označena stranica 
gdje se rad nalazi u određenom svesku Sabranih djela. 

KNJIŽEVNOST 

Turgenjev, SD I. 27 
Objektivna kritika, SD I. 55 
Proživljavanje rata, SD I. 59 
K problemu katoličke književnosti, SD I. 70 
Paul Claudel: Katolička tragedija, SD I. 73 

Emile Baumann: Francuski katolički naturalistički roman, SD I. 87 
Ernest Psichari: Egzotični roman u Francuskoj, SD I. 92 
Francis Jammes: Les Georgiques chretiennes, SD I. 98 
Francis Jammes: Monsieur le cure d’Ozeron, SD I. 102 
Joris-Karl Huysmans, SD I. 112 

Umjetnički utjecaj liturgije na obraćenje jednoga književnika, SD 1.114 
Utjecaj liturgije na francuske pisce, SD III. 3 
Kritički prikaz novije francuske književnosti, SD I. 122 
O francuskoj književnosti - Don M. Blaškoviću, SD IV. 488 
Lessing i Francuzi, SD V. 411 

LITURGIJA 

Liturgijske teme u Dnevniku Ivana Merza, SD I. 128 

Razmatranja o Rimskome misalu, SD I. 131 

Utjecaj liturgije na francusku književnost, SD I. 138 

Preporod crkvene glazbe, SD I. 155 

Crkveni koncert, SD I. 158 

Lamentacije u katedrali, SD I. 161 

Paul Claudel i liturgija, SD I. 162 

Duhovna obnova po liturgiji, SD I. 173 

Liturgijska predavanja u Zagrebu, SD I. 180 

Katolička liturgija u djelu Emila Baumanna, SD I. 182 

Nešto o ljepoti rimokatoličke liturgije, SD I. 191 

Liturgija i umjetnost, SD I. 200 

U krilu svete liturgije, SD 1.215 

Katolička liturgija i nekoji obraćenici, SD I. 218 

Art pour Dieu, SD I. 225 

Himan prvacima apostola, SD I. 240 

Isus prijatelj malenih, SD I. 253 

Ljepota crkvene godine, SD I. 255 

Crkveno pjevanje, SD I. 262 

Gregorijansko crkveno pjevanje i Katolička akcija, SD I. 263 

Božično bogoslužje kod otaca franjevaca, SD I. 221 

kliman djevica, SD I. 237 

Djevičanstvo, SD VI. 475 

Obred oblačenja novakinje, SD I. 265 

Obred za oblačenje novakinje kod redovnica sv. Benedikta, SD I. 242 

Gregorijanska glazba, SD I. 269 

Liturgija i sveti Franjo Saleški, SD I. 274 

Liturgijski kutić, SD I. 279 

Utjecaj liturgije na francuske pisce, SD III. 3 

Bezgrešno začeće - 8. XII., SD VI.468 

Sv. Dominik, SD VI. 482 

Hrvatske crkve, SD I. 214 

Krist Kralj, SD II. 281, SD VI. 353 

KATOLIČKA AKCIJA 

Katolička akcija u Italiji, SD I. 321 
Katolicizam i politika, SD I. 332 
Katolici i politika, SD I. 347 
Biskupi i izbori u Francuskoj, SD I. 352 

Katolička akcija i stranačka politika, SD I. 354 
Izbori u Francuskoj - Katolička akcija, SD I. 363 

Katolička akcija - katolička politička stranka - katolički dnevnik, SD I. 384 

O Katoličkoj akciji, SD I. 387 

Katolička akcija i vjerska udruženja, SD I. 396 

Provođenje hrvatske Katoličke akcije, SD I. 402 

Vlast crkve, SD I. 409 

Katolička akcija i FIrvatsko katoličko Orlovstvo, SD VI. 15 
Socijalno-ekonomska akcija katolika, SD I. 430 
Vjera i gospodarski život, SD I. 433 
O suvremenim zabludama i lošem stanju 
današnjega ljudskog društva, SD I. 435 
Posljedice liberalizma, SD I. 437 
Čovjek je društveno biće, SD I. 439 
Žena Katoličke akcije, SD I. 442 
Katolička akcija - posebna brošura, SD I. 444 
Dvije suvremene knjige, SD III. 438 
Katolička akcija i Katolički pokret, SD VI. 291 
Katolička akcija - obilježje, definicija, cilj i sredstva, SD VI. 325 
Katolička akcija i njezino provođenje u PIrvatskoj, SD VI. 330 
Teze o Katoličkoj akciji, SD VI. 335 
Papa Pio XI. duhovnicima Katoličke akcije, SD VI. 339 
Katolička akcija i sociologija, SD VI. 339 
Gregorijansko crkveno pjevanje i Katolička akcija, SD I. 263 
Centrale i biskupijska okružja 

prema središnjici Katoličke akcije, SD VI. 343 
Žensko pravo glasa, SD VI. 348 
Krist Kralj, SD II. 281, SD VI. 353 

KATOLIČKE ORGANIZACIJE 

Novo doba, SD II. 17 

Naš unutarnji život, SD VI. 459 

Pojam i potreba vjere, SD VI. 465 

Vjerski preporod austrijskih katolika, SD II. 23 

Katolička internacionalna đačka unija, SD II. 26 

Što hoćemo?, SD II. 28 

Katolička đačka internacionalna unija, SD II. 29 

Novi tip akademske organizacije, SD II. 36 

Život i djelo velikoga prelata msgr. Antuna Mahnića, SD II. 39 

Internacionalni kongres kršćanskih demokrata, SD II. 44 

Manifestacija katoličkih umjetnika, SD II. 46 

Tjedan katoličkih književnika, SD II. 48 

Internacionalni demokratski kongres u Beču, SD II. 53 

Opera „Kardinal Ferrari", SD II. 55 

Sticanje podmlatka, SD II. 62 

Unutarnja snaga kongregacije, SD II. 69 

Nove smjernice omladinskoga pokreta, SD II. 78 

Interkonfesionalizam, SD II. 80 

Na adresu „FIrvatskog Sokola", SD II. 99 

Duh „Hrvatskog sokola", SD III. 447 

Dopis - Bečki studenti nakon rata traže Istinu, SD VI. 492 

Katoličkim roditeljima, SD II. 102 

Kolumbovi vitezovi u Rimu, SD II. 133 

Vlast i poslušnost, SD 11.142, SD VI. 248 

Belgijska katolička omladina, SD II. 147 

Svećenik kao duhovnik omladinskoga udruženja, SD II. 150 

Borba njemačke kat. omladine protiv sportskoga materijalizma, SD II. 

Apostolat naše belgijske braće, SD II. 167 

Primjer katoličke svijesti, SD II. 171 

Mahnićevim putom, SD II. 172 

Iz suvremene duhovne pastve, SD II. 184 

Orlovski i omladinski savez, SD III. 442 

Posjet katoličkim institucijama u Milanu, SD IV. 447 

ORLOVSTVO 

Orlovsko slavlje u Međimurju, SD II. 66 

Predgovor za Zlatnu knjigu hrvatskog Orlovstva, SD II. 74 

Predgovor Zlatnoj knjizi, 1924., SD IV. 456 

Zlatna knjiga, SD III. 273 

Hrvatsko orlovstvo i naši biskupi, SD 11.105 

Hrvatsko orlovstvo, SD II. 113 

Crkva i Orlovstvo, SD II. 116 

Iz povijesti Orlovstva, SD II. 164 

Orlovi u Rimu, SD II. 257 

Osnivajmo orlovska i orlička društva!, SD II. 169 

Orlovstvo nije nikakva novotarija, SD II. 189 

Križari novoga vijeka, SD II. 180 

Kralj Orlova, SD II. 135 

Vlast i poslušnost, SD 11.142, SD VI. 248 

Hrvati brane katoličke svetinje - crkva u Stenjevcu, SD III. 440 



Orlovski i omladinski savez, SD III. 442 

Pismo orlu o koedukaciji, SD III. 455 

Naša pastoralna dužnost, SD III. 434 

Duh „Hrvatskoga sokola" , SD III. 447 

Na adresu „Hrvatskoga Sokola", SD II. 99 

Katolička akcija i Hrvatsko katoličko Orlovstvo, SD VI. 15 

Kodeks Hrvatskoga orlovstva, SD VI. 79 

Dan katoličke omladine, SD VI. 125 

Glazba i katolicizam, SD VI. 141 

Poslovnik Glazbenog odsjeka u Orlu, SD VI. 165 

Darovi svetoga Nikole - Igrokaz, SD VI. 175 

Katolički studentski pokret kod južnih Slavena, SD VI. 201 

Omladinski savez i orlovski pokret, SD VI. 208 

Nacrt priručnika za orlovsku organizaciju, SD VI. 213 

Predavanje o Orlovstvu, SD VI. 215 

Hrvatskoj omladini o Hrvatskom kraljevstvu, SD VI. 218 

Hrvati i sveta Rimska Crkva, SD VI. 222 

Franjevački duh, SD VI. 227 

Svećenici u organizaciji, SD VI. 241 

Prednjak Orlu, SD VI. 243 

Vlast i poslušnost, SD 11.142, SD VI. 248 

Orlovstvo stvara kršćanske ćudoredne običaje, SD VI. 258 

Smjernice HOS-a i SHO-a za ćudoredne običaje, SD VI. 261 

Kršćanski društveni poredak - Brak i obitelj, SD VI. 269 

Sadašnja dekadenca i suvremene zablude, SD VI. 272 

Narodno kolo, SD VI. 284 

RIM - PAPINSTVO 

Mir Kristov u Kraljevstvu Kristovu, SD II. 196 

Katoličanstvo i hrvatski narod, SD II. 198 

Vječni Rim, SD II. 213 

U vječni Rimi, SD II. 215 

Sveta godina, SD II. 218 

Školstvo, SD II. 224 

Orlovi u Rimu, SD II. 257 

U misijskoj izložbi, SD II. 262 

Papa, SD II. 266 

Suze Svetoga Oca Pape, SD II. 270 
Njegovoj svetosti Papi Piju XI., SD II. 272 
Papina država, SD II. 274 

Pismo bratu Orlu, SD II. 277 
Krist Kralj, SD II. 281, SD VI. 353 
Kako se ljubi papa, SD III. 427 
Novosti jednoga dana, SD III. 430 

LURD 

Dva čuda u Lurdu, SD II. 285 
Lurdske proslave u Zagrebu, SD II. 303 
Lurd, SD II. 306 

Naša Gospa lurdska 11. veljače, SD II. 334 
Lurdu francuskoj književnosti, SD II. 336 
Lurd - najnovija čudesa u Lurdu, 1924., SD IV. 461 
Zolin „Lurd", SD II. 289 

Neistine o Lurdu - sud o Emilu Zoli, SD VI. 411 

MARIJA 

Bezgrešno začeće - 8. XII., SD VI. 468 
Marija i tjelovježba, SD II. 436 
Bistričko proštenište, SD II. 466 

MORAL 

Vlast i poslušnost, SD 11.142, SD VI. 248 
Crkveni autoritet i novinstvo, SD II. 361 
Zabrana čitanja nekih novina, SD II. 371 

Prava ljubav prema domovini, SD II. 423 

Pismo orlu o koedukaciji, SD III. 455 


515 

Bilješke s duhovnih vježba, Zagreb, 1926., SD IV. 475 

Dnevnik 21. I. - 27. III. 1928., SD IV. 482 

Pismo don Mati Blaškoviću, SD IV. 488 

Kristov stijeg, SD VI. 487 

BLAŽENI IVAN iVIERZ 

1896.-1928. 

Kratka biografija 

1896.-1914. - Djetinjstvo i mladost u Banjoj Luci. - Ivan Merz rođen 
je u Banjoj Luci 16. prosinca 1896. Tu započinje školovanje. Dva razreda 
osnovne škole pohađao je u Prijedoru, gdje mu je otac, austrijski časnik, kao 
državni željeznički službenik bio neko vrijeme na službi. U Banjoj Luci poha¬ 
đa gimnaziju - realku i maturira s odličnim uspjehom. Odrastao je u liberalnoj 
sredini. Veoma se zanima za umjetnost i književnost. U vjerskomu i odgojnom 
smislu najveći je utjecaj na njega izvršio tijekom školovanja i studija njegov 
srednjoškolski profesor dr. Ljubomir Maraković, katolički javni djelatnik i 
književni kritičar. 

1914. - U Vojnoj akademiji u Bečkomu Novom Mjestu. - Po želji rodi¬ 
telja nakon mature Ivan polazi u Vojnu akademiju u Bečko Novo Mjesto. Na¬ 
pušta je nakon tri mjeseca budući da za vojno zvanje nije imao ni smisla ni volje. 
Boravak u Vojnoj akademiji koristio mu je ipak za stjecanje životnoga iskustva. 

1915. - Početak studija u Beču. - Po izlasku iz Akademije upisuje na 
Bečkomu sveučilištu studij prava. Ovo je razdoblje označeno nutarnjim kriza¬ 
ma i traženjima, što se vidi iz njegova dnevnika i korespondencije. U ljetu iste 
godine pozvan je u vojsku. 

1916. -1918. - U krvi i plamenu Prvoga svjetskog rata. - Nakon časnič¬ 
koga tečaja poslan je na talijansku bojišnicu i ondje ostaje do kraja rata. Bora¬ 
vak na ratištu, gdje je svakodnevno gledao smrti u oči i bio izložen stradanjima 
i trpljenju svake vrsti, produbljuje njegovu vjeru i učvršćuje kršćanski nazor na 
svijet. Religiozne vrijednosti zauzimaju od tada prvo mjesto u njegovu životu. 
Bilo je to razdoblje njegova duševnoga sazrijevanja i iskrena obraćenja Bogu. 

1919. -1920. - Nastavak studija u Beču. - Po završetku rata i uz pri¬ 
stanak roditelja konačno započinje studij književnosti, što je želio još od gi¬ 
mnazijskih dana. Vodi i nadalje svoj dnevnik čije stranice postaju dragocjenim 
dokumentom njegova duhovnoga uspona prema kršćanskoj svetosti. 

1920. -1922. - Studij u Parizu. - Zauzimanjem isusovca Miroslava Va- 
nina, Ivan dobiva stipendiju jedne katoličke ustanove iz Francuske. Polazi u 
Pariz, gdje nastavlja studij književnosti na Sorboni i na Katoličkomu institutu. 
Dvogodišnji boravak u Francuskoj te mnogi dodiri s katoličkim intelektualci¬ 
ma i obraćenicima proširuju njegove kulturne i religiozne vidike. Posebno se 
zanima za liturgiju; o toj temi skuplja materijal za svoju doktorsku disertaciju. 
Vodi dubok religiozni život pun askeze i kršćanskoga usavršavanja. U jednomu 
pismu iz Pariza piše majci: »Katolička je vjera moje životno zvanje.« 

1923. - Doktorat na Filozofskomu fakultetu Sveučilišta u Zagrebu. - 
Doktorski je rad napisao na francuskome jeziku čiji naslov glasi: Utjecaj litur¬ 
gije na francuske književnike od Chateaubrianda do danas. [Ova je njegova 

disertacija objavljena u Zagrebu tiskom na francuskom za stotu obljetnicu nje¬ 
gova rođenja 1996. g., a drugo izdanje objavljeno je 2005. g. u Parizu, izd. Du 
Cerf.) Iste godine polaže vječni zavjet čistoće kojim se kao laik u svijetu potpu¬ 
no posvećuje Isusu Kristu i radu za proširenje njegova Kraljevstva. Nakon posti¬ 
gnutoga doktorata dvije godine pohađa privatno kod isusovaca u Zagrebu tečaj 
iz kršćanske filozofije. Potom nastavlja privatno studirati teologiju te proučavati 
sve crkvene i papinske dokumente posljednjih stotinu godina. Posljednjih mje¬ 
seci života bavio se proučavanjem suvremenih moralnih problema. 

1922.-1928. - Apostol hrvatske mladeži u Zagrebu i Hrvatskoj. - Po 
završetku studija dolazi u Zagreb i postaje profesorom francuskoga i njemačko¬ 
ga jezika u Nadbiskupskoj klasičnoj gimnaziji. Tu službu obavlja sve do smrti. 
Tijekom šest godina boravka u Zagrebu sve svoje slobodno vrijeme posvećuje 
apostolskoj djelatnosti u katoličkim organizacijama za mladež. Uvodi u Hrvat¬ 
sku Katoličku akciju pape Pija XI. Jedan je od suosnivača katoličke organizacije 
Hrvatskoga orlovskog saveza i u njoj obavlja dužnost tajnika. Ovoj organizaciji 
daje geslo ŽRTVA - EUHARISTIJA - APOSTOLAT po kojem će živjeti tisuće 
mladića i djevojaka. Jedan je od najzauzetijih promicatelja liturgijske obnove i 
euharistijskoga života u Crkvi u Hrvata. Svima svijetli nenadmašivim primje¬ 
rom revnosti u širenju Kristova kraljevstva u dušama ljudi. Živi svetačkim ži¬ 
votom ispunjenim ljubavlju prema bližnjima i herojski se uspinje do vrhunaca 
kršćanske savršenosti. Svake godine obavlja duhovne vježbe i zapisuje odluke 
koje vjerno provodi u život. Piše brojne članke, studije i brošure u kojima ostav¬ 
lja bogatu idejnu i vjersku duhovnu baštinu. Glavno njegovo obilježje kao kato¬ 
ličkoga intelektualca bila je vjernost Crkvi i papi. Ljubav prema papinstvu širio 
je riječju i perom i usađivao ju je duboko u duše hrvatskih katolika. »Premda 
nije nikada obukao reverende, bio je stup Crkvi Božjoj«, pisali su o njemu nakon 
smrti. Namjeravao je osnovati svjetovnu ustanovu katoličkih laika, svjetovni 
institut, koji bi se potpuno posvetili Bogu i apostolatu. Ovu je ideju djelomično 
ostvarila njegova bliska suradnica Marica Stanković, osnovavši deset godina na¬ 
kon njegove smrti prvi ženski svjetovni institut u Crkvi u Hrvata pod nazivom: 
Zajednica suradnica Krista Kralja. 

10. V. 1928. - Žrtva za mladež - ulazak u vječnost. - Nakon neuspjele 
operacije sinusa dobiva meningitis i umire u četvrtak, 10. svibnja 1928. u 
bolnici u Zagrebu. Prije odlaska u bolnicu, svjestan da će umrijeti, sastavlja 
oporuku u kojoj među ostalim piše: »Umro u miru katoličke vjere. Život mi 
je bio Krist, a smrt dobitak. Očekujem milosrđe Gospodinovo i vječno posje¬ 
dovanje Presvetog Srca Isusova. Moja je duša postigla cilj za koji je stvorena.« 
Na smrtnoj postelji prikazuje svoj život Bogu kao žrtvu za hrvatsku mladež. 
Koliko je ta žrtva bila Bogu ugodna, potvrđuje činjenica da je njegovo ime 
postalo programom života i rada cijelomu jednom naraštaju mladih katolika. 
Njegov svetački primjer i žrtva života donijeli su obilne plodove jer su mnogi 
mladi nastavili ostvarivati njegovu duhovnu baštinu, kako to svjedoči i natpis 

s vijenca koji su mu mladi postavili na grob: »HVALA TI, ORLE KRISTOV 
ŠTO SI NAM POKAZAO PUT K SUNCU.« Grob mu se nalazi u bazilici 
Srca Isusova u Zagrebu. 

22. VI. 2003. - Beatifikacija u Banjoj Luci. Papa Ivan Pavao II. dolazi 
u Banju Luku i uzdiže Ivana Merza na oltar kao blaženika Katoličke Crkve. U 
svome govoru Papa je među ostalim rekao: 

»Ivana Merza dajem vam danas kao svjedoka Kristova i zaštitnika, ali isto¬ 
dobno i suputnika na putu u vašoj povijesti... On će od danas biti uzor mladeži, 
primjer vjernicima svjetovnjacima... Ime Ivana Merza za čitav jedan naraštaj mla¬ 
dih katolika značilo je program života i djelovanja. Ono to mora biti i danas!« 

2007. - Uvršten među 18 najvećih svetaca Crkve! - Papa Benedikt 
XVI. u svojoj apostolskoj pobudnici o euharistiji Sacramentum caritatis, 
objavljenoj 2007. g., uvrstio je bi. Ivana Merza, jedinoga od hrvatskih duhov¬ 
nih velikana, među osamnaest najvećih svetaca Crkve kao uzora štovanja eu¬ 
haristije. Ovo je još jedno veliko priznanje svetosti bi. Ivana, priznanje Crkvi 
u Hrvata i dodatan poticaj da ga što bolje upoznamo i štujemo. 

2011. - Prva župa u Zagrebačkoj nadbiskupiji posvećena bi. Ivanu Mer- 
zu. - 10. veljače 2011. zagrebački nadbiskup Kardinal Josip Bozanić utemeljio je 
u Zagrebu, u naselju Spansko, prvu župu posvećenu bi. Ivanu Merzu. 

2011. - Papa Benedikt XVI. prigodom svoga posjeta Hrvatskoj 4. i 5. lip¬ 
nja, na susretu s mladima na Trgu Bana Jelačića u subotu 4. lipnja opširno je 
govorio o bi. Ivanu Merzu, o njegovoj ljubavi prema Kristu i liturgiji i preporučio 
im ga je kao uzor kršćanskoga života. 

2015. - Hrvatsko katoličko sveučilište u Zagrebu od akad. god. 2015./2016. 
uvelo je u svoj nastavni plan i program novi predmet-kolegij pod nazivom: »Dr. 
Ivan Merz - izabrane teme«. Nositelj kolegija je postulator dr. Božidar Nagy uz 
asistenta dr. Šašu Ceraja. Time je osoba i djelo dr. Ivana Merza podignuta na 
sveučilišnu razinu. 

Znanstvena istraživanja i proučavanja života i djela Ivana Merza. - Osim 
brojnih maturalnih, seminarskih i diplomskih radova posvećenih Ivanu Merzu o 
njemu je napisano i obranjeno pet doktorskih disertacija: 1. Marin Škarica: Ivan 
Merz - promicatelj liturgijske obnove u Hrvatskoj, Rim, 1975. (talijanski). - 2. 
Božidar Nagy: Ivan Merz - čovjek vjere i odgojitelj za vjeru, Rim, 1978. (talijan¬ 
ski). - 3. Zdravko Matić: Ivan Merz i Katolička akcija u Hrvatskoj, Zagreb, 2005. 
(hrvatski) - 4. Stjepan Ribić: Vjera i razum u životu i misli Ivana Merza, Rim, 2007. 
(talijanski). - 5. Šaša Ceraj: Doprinos dr. Ivana Merza i Hrvatskoga orlovskog save¬ 
za hrvatskoj kulturi, posebice tjelesnoj kulturi, Zagreb 2013. (hrvatski). 

Opširne informacije o bi. Ivanu Merzu mogu se naći na njegovoj 
službenoj internetskoj adresi: www.ivanmerz.hr 

